
1 
Niujorkas. 1969 metų rugsėjo 4 d. 


| Medžiotojų žiedas siaurėjo aplink auką. 


Prieš du tūkstantmečius, Romoje, šita dvikova galėjo 
vykti Nerono cirke arba Koliziejuje, kur krauju apšlaks- 
tytoje smėlio arenoje kraujo trokštantys liūtai suplėšydavo 
nelaimingąjį į gabalus. Tačiau civilizuotame dvidešimta- 
jame amžiuje šita arena buvo posėdžių salėje Nr. 16 
teismo pastate, stovinčiame dalykinėje Manhatano dalyje. 
| Svetonijaus vietą užėmė teismo stenografistas, užraši- 
nėjantis kiekvieną frazę būsimoms kartoms. Čia taip pat 
buvo tuzinas spaudos atstovų ir lankytojai, kurie privilioti 
laikraščių antraščių apie žmogžudystės bylą, turėjo už- 
siimti eilę septintą ryto, kad pakliūtų į salę. 

Auka, Maiklas Moretis, tylus patrauklus trisdešimtme- 
tis vyriškis, sėdėjo už stalo greta gynėjo. Jis buvo aukštas 
ir grakštus, ryškių bruožų, suteikusių jo veidui nenuram- 
domumo išraišką. Jis turėjo juodus plaukus, sušukuotus 
pagal paskutinę madą, atsikišusį smakrą su duobute ir gi- 
liai įsodintas tamsias alyvuogių spalvos akis. Jis dėvėjo 
pilką kostiumą, pasiūtą pagal užsakymą, melsvus marš- 
kinius, mėlyną šilkinį kaklaraištį, o avėjo pagal užsaky- 
mą pasiūtus lakinius batus. Maiklas Moretis sėdėjo neju- 
dėdamas, tik jo akys nuolat apžiūrinėjo auditoriją. Jį 
atakuojantis liūtas buvo agresyvus Niujorko apygardos 
prokuroras Robertas di Silva, teisme atstovaujantis liau- 
dį. Jeigu Maiklas Moretis sėdėjo ramiai, tai Robertas di 

Silva nuolat judėjo. Jis visada atrodė taip, lyg penkias 
minutes vėluotų į svarbų susitikimą. Jis nė sekundės 
nepabūdavo ramiai, kovodamas su nematomo varžovo 
šešėliu. Jis buvo neaukšto ūgio, tvirto kūno sudėjimo, 
trumpai kirptais plaukais, kur ne kur jau pasidabruotais 
žilės. Roberto di Silvos veidas buvo randuotas; jaunys- 
tėje jis boksavosi. Kartą ringe jis užmušė žmogų, bet 
niekada dėl to neapgailestavo. Nuo to laiko jis netapo 
jautresnis. 

Robertas di Silva buvo didelis garbėtroška. Jis prasi- 
mušė aukštyn be pinigų ir įtakingų globėjų. Kildamas 
valdžios laiptais, jis užsidėjo civilizuoto liaudies gynėjo 
kaukę, tačiau viduje liko nešvarios kovos šalininku, nie- 
kada neužmiršusiu ir neatleidusiu pralaimėjimų. 

Įprastomis aplinkybėmis apygardos prokuroras Rober- 
tas di Silva nebūtų šiandien teismo salėje. Jis turėjo daug 
padėjėjų, kurių daugelis būtų lengvai susidoroję su šita 
byla. Tačiau jau iš pat pradžių Robertas di Silva žinojo, 
jog Morečio byla jis pats užsiims. 

Maiklas Moretis, apie kurį trimitavo visi laikraščiai, 
buvo žentas Antonijaus Granelio, capo di capi*, galvos 
pačios galingiausios iš penkių „šeimų“, kontroliuojančių 
Rytų pakrantę. Antonijus Granelis seno, ir sklandė gandai, 
kad Maiklas Moretis užims savo uošvio vietą. Nors Maik- 
las Moretis buvo įsivėlęs bent į tuziną nusikaltimų, nuo 
šantažavimo ligi žmogžudysčių, nė vienas apygardos pro- 
kuroras negalėjo surinkti pakankamai įkalčių. Tarp Mo- 
rečio ir betarpiškų vykdytojų visada buvo daugybė rū- 
pestingai parinktų tarpininkų. Di Silva ir pats sugaišo 
trejus metus, mėgindamas surasti kokį nors įkaltį prieš 
Moretį. Ir pagaliau Robertui di Silvai nusišypsojo sėkmė. 

Kamilas Stela, vienas Morečio soldati*, buvo areštuo- 
tas už žmogžudystę apiplėšimo metu. Atsidėkodamas už 
pažadą palikti jį gyvą sutiko „suskilti“. Di Silva džiū- 
gavo — dabaI jis galės paklupdyti pačią galingiausią ma- 
fijos „šeimą“, o patį Maiklą Moretį pasiųsti į elektros 
kėdę. Di Silva taikė į gubernatoriaus kėdę. Nemažai Niu- 
jorko gubernatorių vėliau tapdavo Baltųjų rūmų šeimi- 


* Mafijos galva (Iot.).— Čia ir toliau vertėjos Pastabos. 
* Eilinis mafijos narys. 

ninkais: Martinas van Berenas, Groveris Klivlendas, Te- 
dis Ruzveltas ir Franklinas Ruzveltas. Di Silva ketino pa- 
pildyti šitą sąrašą. 

Laikas buvo labai tinkamas. Gubernatoriaus rinkimai 
įvyks kitais Metais. 

Vienas pačių galingiausių valstijos bosų, sutikęs Ro- 
bertą di Silvą, jam pasakė: „Geresnės reklamos, kaip šitas 
procesas, ir nesugalvosi. Gubernatoriaus kėdė tau, Bobai, 
garantuota. Prispausk kaip reikiant Moretį ir tu — mūsų 
kandidatas“. 

Robertas di Silva nusprendė nerizikuoti. Jis Maiklo 
Morečio teismui pasiruošė ypač kruopščiai. Jis įsakė savo 
padėjėjams surinkti ir patikrinti visus įrodymus ir įkal- 
čius, kad neliktų spragų, kuriomis galėtų pasinaudoti 
Morečio advokatai. Veikiai visos įmanomos spragos bu- 
vo užglaistytos. 

Reikėjo bemaž dviejų savaičių, kol parinko prisieku- 
siuosius. Apygardos prokuroras taip pat įsakė turėti dėl 
viso pikto šešis atsarginius prisiekusiuosius. Tai buvo ne 
tik paprasčiausia atsargumo priemonė. Procesų metu, kai 
buvo įsivėlę stambūs mafijos šulai, prisiekusieji dažnai 
dingdavo arba tapdavo mirtinų nelaimingų atsitikimų au- 
komis. Di Silva pasirūpino, kad iš pat pradžių prisieku- 
siuosius saugotų sustiprinta sargyba ir kiekvieną naktį 
jie būtų užrakinti, kad niekas negalėtų prie jų prieiti. 

Pagrindiniu liudytoju prieš Maiklą Moretį buvo Ka- 
milas Stela, ir di Silva įsakė, jog sargybiniai nuo jo ne- 
pasitrauktų nė sekundei. Apygardos prokuroras gerai pri- 
siminė, kaip Eibas Relsas (pravarde Grąžtas), liudydamas 
prieš mafiją, „iškrito“ pro langą iš „Chafmuno“ viešbu- 
čio aštunto aukšto Koni Ailende, nors jį saugojo šeši po- 
licininkai. Robertas di Silva asmeniškai atrinko sargybi- 
nius Kamilui Stelai saugoti, ir kiekvieną naktį iki pro- 
ceso pradžios liudytojas praleisdavo kitoje vietoje. O 
dabar, kai teismas pagaliau prasidėjo, Stela buvo izoliuo- 
toje kameroje, saugomas keturių ginkluotų policininkų. 
Niekas negalėjo prie jo prisiartinti, nes Kamilo pasiryži- 
mas liudyti prieš mafiją priklausė nuo jo pasitikėjimo 

apygardos prokuroru di Silva, pasižadėjusio jį apsaugoti 
nuo Maiklo Morečio keršto. 
Atėjo penktosios teismo proceso dienos rytas. 


Tai buvo pirmoji Dženiferės Parker darbo diena šito 
proceso metu. Ji sėdėjo už kaltintojo stalo su penkiais 

Dženiferė Parker — grakšti tamsiaplaukė dvidešimt 
ketverių metų moteris, protingu gyvu veidu ir žaliomis 
įžvalgiomis akimis. Jos veidas buvo veikiau patrauklus, 
negu gražus. Veidas, kuriame atsispindėjo išdidumas, drą- 
sumas ir geidulingumas, veidas, kurį sunku pamiršti. Ji 
sėdėjo ištiesinusi nugarą, lyg stengdamasi atsitverti nuo 
praeities šešėlių. 

Diena Dženiferei Parker prasidėjo košmariškai. Prisaik- 
dinimo ceremonija teisme buvo paskirta aštuntą valandą 
ryto. Dženiferė iš vakaro pasiruošė drabužius ir užstatė 
žadintuvą šeštai valandai, kad spėtų išsiplauti galvą. 

Žadintuvas nesuskambėjo. Nubudusi pusę aštuonių, 
Dženiferė išsigandusi šoko iš lovos. Kojinė plyšo, bato 
kulnas nulūžo, taigi jai teko iš naujo persirengti. Ji už- 
trenkė savo mažo butuko duris tuo momentu, kai prisimi- 
nė, kad paliko ant stalo raktus. Apskritai ji ketino va- 
žiuoti į teismą autobusu, bet dabar tai buvo neįmanoma. 
Teko važiuoti taksi, ko ji negalėjo sau leisti, ir dar klau- 
sytis nesibaigiančio vairuotojo monologo apie tai, kodėl 
pasaulis ritasi į savo pražūtį. 

Kai uždususi Dženiferė pagaliau pribėgo teismo pastatą 
Leonardo gatvėje, buvo jau ketvirtis devintos. 

Apygardos prokuroro kabinete susirinko dvidešimt 
penki juristai, daugelis jų buvo juridinių fakultetų auk- 
lėtiniai. Visi jie degė iš nekantros pradėti darbą su Niu- 
jorko apygardos prokuroru, 

Kabinetas atrodė įspūdingai — sienos apkaltos šviesių 
tonų paneliais, didžiulis rašomasis stalas su Patogiu odiniu 
krėslu, posėdžių stalas su tuzinu kėdžių. Knygų spintos, 
prigrūstos teisinės literatūros. 

Ant sienų rėmeliuose kabojo Edgaro Huverio, Džono 
Lindsėjaus, Ričardo Niksono ir Džeko Dempsėjaus foto- 
grafijos su jų autografais. 

Kai Dženiferė greitai įėjo į kabinetą ir ėmė atsipra- 
šinėti, di Silva kaip tik sakė kalbą. Jis sustojo, pasižiū- 
rėjo į Dženiferę ir tarė: 

— Velniai rautų, jūs ką, arbatos gerti susiruošėte? 

— Aš labai atsiprašau. .. 

— Man nusispjauti į jūsų atsiprašinėjimus. Kad dau- 
giau tai nepasikartotų! 

Visi pasižiūrėjo į Dženiferę, stropiai stengdamiesi nu- 
slėpti savo užuojautą. 

Atsigrežęs į žmonių grupelę, di Silva tęsė: 

— Aš žinau, kodėl jūs čia susirinkote. Jūs trinsitės 
aplink mane, kaupdami patirtį ir perimdami mano gudry- 
bes, o kai pajusite, kad ganėtinai prisižiūrėjote, išnešite 
kudašių, jog taptumėte žinomais kriminalinių bylų ad- 
vokatais. Bet galbūt tik vienas jūsų bus kada nors vertas 
saikdinkite juos. 

Jie paklusniai ištarė priesaikos žodžius. 

Kai su tuo buvo baigta, di Silva pasakė: 

— Jūs dabar — davę priesaiką teismo valdžios atsto- 
vai. Tepadeda jums Dievas. Čia jums teks dirbti. Jums teks 
apsikrauti įvairiais teisiniais dokumentais ligi pat viršu- 
galvio, parengti projektus įvairiausių dokumentų — šauki- 
mų, orderių, daryti viską, ko jus mokė universitete. Ne 
anksčiau kaip po poros metų aš galėsiu leisti jums vesti 
teismo procesą. 

Di Silva nutilo, prisidegdamas trumpą cigarą. 

— Aš dabar atstovauju kaltinimui viename procese. 
Galbūt jūs apie tai skaitėte.— Jo balse skambėjo sarkaz- 
nių — atlikti smulkius pavedimus. 

Dženiferė pirmoji pakėlė ranką. Padvejojęs di Silva 
pasirinko ją ir dar penkis žmones. 

— Eikite į šešioliktą salę. 

Vėliau jiems išdavė asmens pažymėjimus. Dženiferės 
neužgavo apygardos prokuroro elgesys. „Jis turi būti rūs- 
tus,— galvojo ji — Juk jo toks sunkus darbas“. Ir dabar 
ji jau dirbo jam. Ji buvo įrašyta Niujorko apygardos 
prokuroro etatų sąraše! Sunkūs mokymosi metai liko pra- 
eityje. Ir, nors dėstytojų lūpose įstatymas buvo kažkas 

abstraktaus ir sena, Dženiferė suprato — tikrasis įstaty- 
mas glaudžiai susijęs su gyvais žmonėmis ir jų poelgiais. 
Pagal pažangumą grupėje ji buvo antra. Egzaminą juristo 
vardui gauti ji išlaikė iš pirmo karto, nors maždaug pusė 
tų, kas laikė drauge su ja, neišlaikė. Ji jautė, jog su- 
pranta Robertą di Silvą, ir buvo tikra, kad susidoros su 
bet kuriuo jo pavedimu. 

Dženiferė darbui pasirengė gerai. Ji žinojo, kad apy- 
gardos prokurorui pavaldūs keturi skyriai — teisminių 
procesų, apeliacijų, prievartavimo ir sukčiavimo tyrimų. 
Dženiferė nežinojo, kokiame skyriuje jai teks dirbti. Niu- 
jorke buvo penki apygardų prokurorai — pagal rajonų 
skaičių, ir daugiau kaip du šimtai prokurorų padėjėjų. 
Pats svarbiausias rajonas, be abejo, buvo Manhatanas — 
di Silvos tėvonija. 

Dabar Dženiferė sėdėjo už kaltintojo stalo, stebėdama 
dirbantį Robertą di Silvą,— galingą ir negailestingą inkvi- 
zitorių. 

Dženiferė metė žvilgsnį į teisiamąjį Maiklą Moretį. Ir, 
nors ji tiek daug visko apie jį skaitė, vis dėlto negalėjo 
patikėti, kad jis žudikas. „Jis daugiau panašus į popu- 
liarų aktorių, besifilmuojantį teismo scenoje“, — pagalvojo 
Dženiferė. Jis sėdėjo nekrusteldamas, tiktai jo tamsios 
akys išdavė vidinį įsitempimą. Akys nuolat bėgiojo, ap- 
žiūrinėdamos kiekvieną teismo salės kampelį, tarsi ieš- 
kodamos išsigelbėjimo kelio. Tačiau kelių išsigelbėjimui 
nebuvo, Tuo pasirūpino di Silva. 

Liudytojo vietoje stovėjo Kamilas Stela. Jis buvo la- 
bai panašus į šešką savo pailgu, plonomis lūpomis veidu 
ir geltonais dantimis. Mažos akelės tiesiog lakstyte lakstė. 
Dar nepravėręs burnos, jis jau kėlė publikai nepasitikėji- 
mą. Robertas di Silva žinojo liudytojo trūkumus, tačiau 
tai jo nejaudino. Svarbiausias dalykas — jo parodymai. 
Kamilas turi papasakoti kraują stingdančią istoriją, kurios 
ligi šio momento nebuvo niekam pasakojęs. Joje ir sly- 
pėjo visa tiesa. 

Po to, kai Stela prisiekė uždėjęs ranką ant Biblijos, 
apygardos prokuroras priėjo prie liudytojo vietos. 

— Pone Stela, aš noriu, kad prisiekusieji žinotų, jog 
jūs sutikote duoti parodymus tiktai po to, kai jums pa- 

žadėjo pakeisti straipsnį — žmogžudystė — į šiek tiek 
švelnesnį — netyčinė žmogžudystė. Ar taip? 

— Taip, sere.— Dešinė jo ranka sudrebėjo. 

— Pone Stela, ar jūs pažįstamas su kaltinamuoju Maik- 
lu Morečiu? 

— Taip, sere.— Jis stengėsi nežiūrėti į gynybos stalą, 
kur sėdėjo Maiklas Moretis. 

— Kokio pobūdžio buvo jūsų pažintis? 

— Aš dirbau Maiklui. 

— Kaip seniai jūs pažįstate Maiklą Moretį? 

— Bemaž dešimtį metų.— Jo balsas buvo vos girdi- 
mas, 

— Ar jūs negalėtumėte garsiau kalbėti? 

— Bemaž dešimtį metų.— Liudytojo balsas ėmė trūk- 
čioti. 

— Ar negalėtumėte pasakyti, kaip artimi jūs buvote 
su kaltinamuoju? 

— Protestuoju! — Tomas Kolfaksas pašoko nuo kėdės. 
Maiklo Morečio advokatas buvo žilaplaukis, maždaug 
penkiasdešimties metų vyriškis. Turėdamas consigliere* 
rangą mafijos sindikate, jis buvo laikomas vienu apsuk- 
riausių advokatų šalyje— Apygardos prokuroras mėgina 
pateikti orientuojamuosius klausimus. 

— Protestas priimamas, — tarė teisėjas Lorensas Vold- 
manas. 

— Aš perfrazuoju klausimą. Kuo jūs dirbote pas po- 
ną Moretį? 

— Kaip žmogus, sutvarkantis visus keblius reikalus. 

— Ar negalėtumėte išrutulioti savo mintį? 

— Aha. Na, sakykime, jeigu leido sau kas nors per 
daug, Maiklas pasikviesdavo mane, kad aš tą paprotin- 
čiau. 

— Ir kaip jūs tai darėte? 

— Aišku kaip — kumščiais. 

— Gal galėtumėte pateikti prisiekusiesiems kokį nors 
pavyzdį? 

Tomas Kolfaksas vėl atsistojo. 

— Protestuoju, Jūsų prakilnybe. Šitas klausimas ne- 
turi nieko bendro su byla. 


* Mafijai dirbantis juristas (Iot.). 


— Protestas atmestas. Liudytojas gali atsakyti į klau- 
simą. 

— Na, Maiklas užsiima „ryklio verslu“*, taip? Vadi- 
nasi, prieš porą metų Džimas Seranas laiku nesumokėjo 
skolelės, na, Maiklas ir pasiuntė mane jį kaip reikiant 
pamokyti. 

— Kuo tai baigėsi? 

— Na, aš sulaužiau jam kojas. Matote, — noriai paaiš- 
kino Stela,— tik padaryk vienam nuolaidą, tai visi liausis 
laiku mokėti. 

Akies krašteliu Robertas di Silva pamatė siaubo išraiš- 
ką, sustingusią prisiekusiųjų veiduose. 

— Kuo dar be „ryklio verslo“ užsiima Maiklas Mo- 
retis? 

— Jis daug kuo užsiima, Jūs ir patys žinote. 

— Aš noriu, kad tai pasakytumėte jūs, pone Stela. 

— Aha. Na, vadinasi, Maiklas laikė savo kumštyje do- 
kininkų profsąjungą. Dar jis kontroliavo drabužių gamy- 
bą, lošimų verslą, žaidimų automatus, šiukšlių rinkimą, 
skalbyklas. Na, ir panašiai. 

— Pone Stela, Maiklas Moretis kaltinamas Edžio ir 
Alberto Ramosų nužudymu. Jūs juos pažinojote? 

— O kaipgi! 

— Jūs dalyvavote jų nužudyme? 

— Ugi,— liudytojas virpėjo visu kūnu. 

— O kas gi juos nužudė? 

— Maiklas.— Akimirką jis susitiko akimis su Maiklu 
Morečiu ir staigiai nusuko žvilgsnį. 

— Maiklas Moretis? 

— Teisingai. 

— O kuo kaltinamasis motyvavo brolių Ramosų nu- 
žudymo būtinybę? 

— Ogi Edis ir Alas statydavo sumas. .. 

— Jie buvo bukmekeriai? Nelegalus totalizatorius? 


— Aha. Maiklas sužinojo, kad jie sukčiavo. Juk jam 
reikėjo juos pamokyti, nes jie dirbo jam, argi ne? Va jis 
ir pagalvojo... 

— Protestas. 


* „Ryklio verslas“ — pinigų skolinimas už didžiules palūkanas. 

— Protestas priimamas. Liudytojas turi laikytis faktų. 

— Faktas yra tas, kad Maiklas liepė man pakviesti 
vaikinus. .. 

— Edį ir Albertą Ramosus? 

— Ugi. Į nedidelį vakarėlį ,„Pelikane“. Tai privatus 
klubas pajūryje.— Jo ranka vėl ėmė drebėti. Tai paste- 
bėjęs, Stela prispaudė ją kita ranka 

Dženiferė Parker pažiūrėjo į Maiklą Moretį. Jis sėdėjo 
nė nekrustelėdamas. Jo veidas buvo beaistris. 

— Pone Stela, tai kas jiems atsitiko? 

— Aš paėmiau Edį ir Alą ir atvežiau juos į automo- 
bilių aikštelę. Ten jų laukė Maiklas. Kai vaikinai išlipo 
iš mašinos, aš nuėjau į šalį, o Maiklas pradėjo šaudyti. 

— Ar jūs matėte, kaip jie parkrito ant žemės? 

— Taip, sere. 

— Ar jie buvo mirę? 

— Mes juos palaidojome nežinodami, gyvi jie ar mirę. 

Salė suūžė. Palaukęs, kol nutilo šurmulys, di Silva 
tesė: 

— Pone Stela, ar jūs suprantate, kad šitie parodymai 
gali būti panaudoti prieš jus? 

— Taip, sere. 

— Jūs davėte priesaiką, ir ant kortos pastatyta žmo- 
gaus gyvybė. Ar jūs tai suvokiate? 

— Taip, sere. 

— Jūs pareiškiate, kad kaltinamasis Maiklas More- 
tis šaltakraujiškai nušovė du žmones už tai, kad jie nu- 
slėpdavo nuo jo pinigus? 

— Protestas! 

— Protestas priimamas. 

Apygardos prokuroras pasižiūrėjo į prisiekusiųjų vei- 
dus ir suprato, jog nugalėjo. Jis pasisuko į Kamilą Stelą. 

— Pone Stela, aš suprantu, kad jums prireikė nemažai 
vyriškumo, kad tai pareikštumėte teismo salėje. Valstijos 
gyventojų vardu noriu pareikšti jums padėką.— Robertas 
di Silva atsigręžė į Tomą Kolfaksą.— Galite pradėti liu- 
dytojo apklausą. 

Tomas Koliaksas grakščiai atsistojo. 

— Ačiū, pone di Silva.— Žvilgterėjęs į sieninį laik- 
rodį, jis nukreipė akis į teisėją.— Jūsų prakilnybe, drįstu 

pasakyti, kad jau bemaž vidudienis. Aš nenorėčiau, kad 
mano apklausa būtų pertraukta. Todėl aš prašau dabar 
padaryti pietų pertrauką. Liudytoją aš apklausiu antroje 
dienos pusėje. 

Salėje visi atsistojo, kai teisėjas pakilo iš vietos, ir 
pro šonines duris nuėjo į savo kabinetą. Prisiekusieji salę 
paliko po vieną. Keturi ginkluoti policininkai apsupo Ka- 
milą Stelą ir nuvedė į liudytojų kambarį. 

Di Silva tuoj pat pasijuto reporterių apgultas. 

— Ar jūs nenorite padaryti pareiškimo? 

— Pone di Silva, ką jūs galite pasakyti dėl proceso? 

— Kaip jūs ketinate apginti liudytoją, kai pasibaigs 
teismo procesas? 

Įprastomis aplinkybėmis jis būtų nepakentęs tokio ne- 
ceremoningumo, bet dabar, kai jis ketino imtis politikos, 
jam tai buvo labai paranku. Todėl jis ėmė mandagiai 
atsakinėti į klausimus. 

— Ar jums pavyks iškovoti apkaltinamąjį nuospren- 
dį? 

— Aš ne būrėja, — išgirdo Dženiferė kuklų prokuroro 
atsakymą, — tam mes turime prisiekusiuosius. Būtent jie 
nuspręs, ar kaltas ponas Moretis, ar ne. 

Dženiferė pamatė, kaip Maiklas Moretis atsistojo. Jis 
atrodė ramus ir šaltakraujis. Sunku buvo įsivaizduoti, kad 
jis iš tikrųjų kaltas dėl tų dalykų, kuriuos jam priskyrė. 
„Jeigu mūn patikėtų nustatyti kaltąjį — pagalvojo Dženi- 
ferė— aš pasirinkčiau Kamilą Stelą“. 

Reporteriai pasitraukė į šalį, ir dabar di Silva tarėsi 


Dženiferė pamatė, kaip nematytas žmogus kažką pa- 
sakė di Silvai, pasitraukė nuo grupės ir atskubėjo pas ją. 
Rankose jis laikė storo popieriaus paketą. 

— Panelė Parker? 

Dženiferė nustebusi pažiūrėjo į jį. 

— Taip. 

— Šefas įsakė, kad šitą jūs perduotumėte Stelai. Pa- 
sakykite, kad perskaitytų, atgaivintų atmintyje detales. 
Kolfaksas rengiasi nepalikti akmens ant akmens iš jo pa- 
rodymų, todėl šefas nori, kad Stela būtų pasiruošęs. 

Žvilgterėjęs į di Silvą, jis perdavė paketą Dženiferei. 

„Jis įsiminė mano pavardę,— pagalvojo ji — Tai geras 
ženklas . 

— Paskubėkite. Prokuroras sakė, kad Stela prastas 
skaitytojas. 

— Taip, sere. 

Ir ji nuskubėjo vykdyti įpareigojimo, 

Dženiferė priėjo prie kambario, į kurį nuvedė liudy- 
toją, durų. Ginkluotas policininkas pastojo jai kelią. 

— Panele, ko jūs norite? 

— Aš — apygardos prokuroro padėjėja,— su pertrū- 
kiais pasakė Dženiferė. Ji parodė savo asmens pažymė- 
jimą.— Aš privalau perduoti liudytojui pono di Silvos 
įduotą paketą. 

Atidžiai išstudijavęs pažymėjimą, sargybinis atidarė 
duris. Dženiferė įėjo į liudytojams skirtą kambarį. Tai 
buvo mažytis nejaukus kambarėlis, kuriame stovėjo apsi- 
lupinėjęs stalas, sena sofa ir kelios kėdės. Ant vienos jų 
sėdėjo Stela. Jo ranka be perstojo drebėjo. Be jo kam- 
baryje buvo keturi ginkluoti sargybiniai, 

Vienas jų šūktelėjo Dženiferei: 

— Ei! Pašaliniams įeiti draudžiama. 

Ją įleidęs policininkas pasakė: 

— Viskas gerai, vaikinai. Ji iš prokuroro komandos. 

Dženiferė ištiesė paketą Stelai. 

— Ponas di Silva nori, kad jūs atgaivintumėte atmin- 
tyje štai tuos dalykus. 

Stela žiūrėjo į ją mirksėdamas ir drebėdamas visu 
kūnu. 

Eidama pietauti Dženiferė praėjo pro atviras ištuštėju- 
sios posėdžių salės duris. Ji negalėjo susiturėti minutėlei 
neužsukus čia. 

Abipus praėjimo buvo penkiolika eilių sėdimų vietų 
žiūrovams. Priešais teisėjo vietą stovėjo du ilgi stalai, 
ant kairiojo stovėjo lentelė „„Kaltinimas“, ant dešiniojo — 
„Gynyba“. Iš šono — dvi eilės po aštuonias kėdes prisie- 
kusiesiems. „Paprasčiausia posėdžių salė, — pagalvojo Dže- 

niferė.— Neišvaizdi, netgi bjauri, tačiau būtent čia plaka 
laisvės širdis“. 

Šitas kambarys, kaip ir visos kitos posėdžių salės, de- 
monstravo Civilizacijos ir barbariškumo skirtumus. Teisė 
būti teisiamiems panašių į save — prisiekusiųjų tarėjų — 
štai kas buvo kiekvienos laisvos tautos pagrindas. Dženi- 
terė pagalvojo apie tas šalis, kur nebuvo tokių posėdžių 
salių, kur bet kurį galėjo vidurnaktį ištraukti iš lovos, 
kankinti ir nužudyti, nepaaiškindami priežasčių: Iranas, 
Uganda, Argentina, Peru, Brazilija, Rumunija, Rusija, Če- 
koslovakija... Nesibaigiantis sąrašas. 

„Jeigu Amerikos teismas neturėtų šitos valdžios, — 
pagalvojo Dženiferė— jeigu piliečiams atimtų teisę būti 
teisiamiems prisiekusiųjų teismo, Amerika liautųsi egzis- 
tavusi kaip laisva šalis“... Ji buvo šitos valdžios dalelytė, 
ir, stovėdama čia, Dženiferė pajuto išdidumo antplūdį. 
Ji padarys viską, kas įmanoma, kad nepažemintų teismo 
garbės, sustiprintų jo autoritetą. Dar kelias minutes pasto- 
vėjusi, ji nuėjo prie durų. 

Tolimajame koridoriaus gale pasigirdo triukšmas, ku- 
ris darėsi vis garsesnis ir garsesnis. Sukaukė sirena. Dže- 
niferei šmėstelėjo mintis, kad Maiklui Morečiui kažkokiu 
būdu pavyko pabėgti, nors ir stipriai buvo saugomas. Ji 
nuskubėjo ten, iš kur sklido triukšmas. Tai buvo tikras 
beprotnamis. Kažkokie žmonės bėgiojo pirmyn ir atgal, 
įsakinėdami ir stengdamiesi perrėkti sirenos kauksmą. 
Policininkai su parengtais ginklais užtvėrė visus išėjimus. 
Reporteriai, palikę telefonus, kuriais perdavinėjo naujie- 
nas savo redakcijoms, lėkė išsiaiškinti, kas vyksta. Staiga 
Dženiferė pamatė apygardos prokurorą di Silvą, pašėlu- 
siai rėkiantį ant priešais jį stovinčių policininkų. 

„Viešpatie, jį tuojau ištiks infūrktas',— pagalvojo Dže- 
niferė. 

Ji ėmė irtis per minią prie jo, tikėdamasi, kad jam 
gali būti reikalinga jos pagalba. Kai ji priėjo arčiau, 
vienas policininkų, saugojusių Kamilą Stelą, kilstelėjo akis 
ir pamatė Dženiferę. Jis pakėlė ranką ir parodė į ją. Po 
penkių sekundžių Dženiferė jau buvo su antrankiais ir iš 
visų pusių apsupta policininkų. 

Teisėjo Lorenso Voldmano kabinete buvo keturi žmo- 
nės: pats teisėjas, apygardos prokuroras Robertas di Sil- 
va, Tomas Koliaksas ir Dženiferė. 

— Jūs turite teisę duoti parodymus dalyvaujant ad- 
vokatui,— pasakė teisėjas Voldmanas, kreipdamasis į Dže- 
niferę.— Jūs taip pat turite teisę tylėti. Jeigu jūs... 

— Man nereikalingas advokatas. Jūsų prakilnybe! Aš 
galiu paaiškinti, kas įvyko. 

Robertas di Silva pasilenkė prie jos taip žemai, kad 
Dženiferė matė, kaip jo smilkinyje pašėliškai pulsavo gys- 
lelė. 

— Kas jums sumokėjo, kad perduotumėte paketą Ka- 
milui Stelai? 

— Sumokėjo? Manį Man niekas nemokėjo.— Jos bal- 
sas virptelėjo iš pasipiktinimo. 

Di Silva paėmė nuo teisėjo stalo jai pažįstamą pa- 
ketą. 

— Jums niekas nesumokėjo? Jūs tiesiog nuėjote pas 
mano liudytoją ir perdavėte jam štai šitą? — Jis pakratė 
paketą, ir iš jo ant stalo iškrito nudvėsusi kanarėlė. Jai 
buvo nusukta galva. 

Dženiferė pasibaisėjusi įbedė akis į kanarėlę. 

— Aš... Vienas jūsų žmonių... perdavė man... 

— Būtent kas iš mano žmonių? 

— Aš... Aš nežinau... 

— Bet jūs žinote, kad jis būtent iš mano žmonių.— 
Jo balse skambėjo nepasitikėjimas. 

— Taip, aš Mačiau, kaip jis kalbėjo su jumis, paskui 
priėjo prie manęs, ištiesė paketą ir pasakė, kad jūs įsa- 
kėte nunešti jį ponui Stelai. Jis netgi žinojo mano pa- 
vardę. 

— Kaipgi nežinos! Kiek jis jums sumokėjo? 

„Tai kažkoks košmaras, — pagalvojo Dženiferė.— Tuo- 
jau aš nubusiu, bus šešta valanda ryto, aš apsirengsiu ir 
eisiu duoti priesaiką į apygardos prokuroro kabinetą“. 

— Aš jus klausiu, kiek? — Jo balse skambėjo toks 
įniršis, kad Dženiferė js 

— Jūs kaltinate mane... 

— Jus kaltinti? — Di sias rankos susigniaužė į kumš- 
čius.— Aš kol kas dar nesiėmiau jūsų. Ligi to laiko, kol 

jūs išeisite iš kalėjimo, jūs būsite jau per sena, kad išleis- 
tumėte tuos pinigus. 

— Aš neėmiau jokių pinigų, — su iššūkiu pasakė Dže- 
niferė, 

Ligi šiol tylėjęs Tomas Kolfaksas kreipėsi į teisėją. 

— Atleiskite, Jūsų prakilnybe, tačiau bijau, kad tai 
mums nieko neduos. 

— Sutinku, — atsakė teisėjas Voldmanas. Jis atsisuko į 
apygardos prokurorą.— Ką tu nusprendei, Bobai? Ar su- 
tinka Stela atsakinėti į gynybos klausimus? 

— Atsakyti į klausimus? Jis taip išsigandęs, kad ir 
burnos nepravers. Jis dabar nenaudingas, 

Tomas Kolifaksas greitai įterpė: 

— Jeigu aš negalėsiu apklausti nusikaltimo kaltinimo 
liudytojo, Jūsų kilnybe, man teks įteikti protestą ir teismą 
laikyti negaliojančiu. 

Visi suprato, ką tai reiškia, — Maiklas Moretis iš teis- 
mo salės išeis kaip laisvas žmogus. 

Teisėjas Voldmanas žvilgtelėjo į apygardos prokuro- 
rą. 

— Ar tu įspėjai liudytoją, kad tokiu atveju jis turės 
atsakyti už nepagarbą teismui? | 

— Taip. Bet Stela jų bijo labiau negu mūsų.— Jis metė 
gniuždantį žvilgsnį į Dženiferę.— Jis mano, kad mes dau- 
giau neįstengsime jo apginti. 

Teisėjas Voldmanas lėtai tarė: 

— Tada, matyt, teismui nelieka kitos išeities: teks pri- 
imti gynybos protestą ir teismą laikyti negaliojančiu. 

Robertas di Silva stovėjo žiūrėdamas, kaip slysta per- 
galė iš jo rankų. Be Stelos jis buvo bejėgis. Maiklas Mo- 
retis dabar buvo ne jo valdžioje, ko negalima buvo pasa- 
kyti apie Dženiferę Parker. 

— Aš patvarkysiu, kad kaltinamąjį išlaisvintų, O pri- 
siekusiuosius paleistų. 

— Ačiū, Jūsų prakilnybe,— ištarė Tomas Kolfaksas. Jo 
veide nebuvo nė mažiausio džiūgavimo pėdsako. 

— Na, jeigu tai viskas. ..— pradėjo teisėjas Voldma- 
nas. 

— Dar ne viskas! — Robertas di Silva atsigręžė į Dže- 
niferę Parker.— Aš noriu areštuoti ją už tai, kad ji daro 

teismui kliūtis, už machinacijas su liudytoju žmogžudys- 
tės proceso metu, už. ..— Jis duso iš pykčio, ir beveik ne- 
įmanoma buvo suprasti jo žodžių. 

Dženiferė taip pat įpyko. 

— Jūs negalite įrodyti nė vieno jūsų kaltinimo, kadan- 
gi tai netiesa! Aš kalta tik dėl savo kvailumo, bet tai — 
mano vienintelė kaltė. Kyšio man niekas nedavė. Aš ma- 
niau, kad vykdau jūsų įpareigojimą. 

Žvilgtelėjęs į Dženiferę, teisėjas Voldmanas pasakė: 

— Kad ir kaip ten būtų, šito poelgio pasekmės pasi- 
rodė labai nepalankios. Aš priverstas kreiptis į apeliacinį 
teismą, kad būtų atliktas tyrimas. Jeigu jūsų kaltę įrodys, 
iš jūsų bus atimta teisininkės kvalifikacija. 

Dženiferė staiga pajuto silpnumą. 

— Jūsų prakilnybe! Aš... 

— Šiandien viskas, panele Parker. 

Dženiferė stovėjo žiūrėdama į jų priešiškus veidus. 
Ką ji dar galėjo pasakyti? 

Geltona kanarėlė buvo iškalbingesnė už visus žodžius. 

Dženiferės Parker vardas ne paprastai paminėtas va- 
karo naujienų laidoje, bet visos naujienos buvo skirtos 
tik jai. Jau pernelyg „suskrudusi“ pasirodė ta istorija, kai 
pagrindiniam kaltinimo liudytojui buvo perduota geltona 
kanarėlė. Per visus televizijos kanalus rodė kadrus, kai 
Dženiferė išėjo iš teisėjo Voldmano kabineto, sunkiai 
braudamasi prie išėjimo per reporterių ir žioplių minią. 

Dženiferė negalėjo patikėti, kad taip liūdnai pagar- 
sėjo. Iš visų pusių ją puolė televizijos žurnalistai, radijo 
reporteriai, laikraštininkai. Ji norėjo nuo jų pabėgti, bet 
išdidumas neleido jai to padaryti. 

— Panele Parker, kas jums padavė negyvą kanarė- 
lę? 

— Ar jūs susitikinėjote su Maiklu Morečiu? 

— Ar jūs žinojote, kad di Silva norėjo pasinaudoti 
šituo procesu, kad gautų gubernatoriaus vietą? 

— Apygardos prokuroras sako, kad rengiasi atimti iš 
jūsų teisininkės kvalifikaciją? 

Į visus tuos klausimus Dženiferė sukandusi dantis at- 
sakinėjo: ,,Be komentarų". 

Telekompanija CBS „naujienų laidoje pavadino ją 
„Netikėle Parker“. ABC — davė jai pravardę Geltonoji 
kanarėlė. NBC sporto komentatorius sulygino ją su Ro- 
jumi Rigelsu, futbolininku, kuris įmušė įvartį į savo var- 
tus. 


Restorane „Toni Pleis“, priklausančiame Maiklui Mo- 
rečiui, karaliavo triukšminga linksmybė. Salėje buvo apie 
pustuzinis vyrų, kurie šventė pergalę. 

Maiklas Moretis sėdėjo vienas prie baro ir žiūrėjo į 
Dženiferės Parker atvaizdą televizoriaus ekrane. Iškilmin- 
gai pasaliutavęs jai taure, jis išgėrė jos turinį. 


Visi teisininkai svarstė tai, kas atsitiko Dženiferei Par- 
ker. Pusė jų tikėjo, kad ji buvo mafijos papirkta, kiti 
manė, jog ji tiesiog nekalta auka. Nors nuomonės ir sky- 
rėsi, tačiau ir vieni, ir kiti vieningai sutarė, kad jos, kaip 
teisininkės, karjera baigta. 

Ji truko lygiai keturias valandas. 


Dženiferė gimė nedideliame Kelso miestelyje Vašing- 
tono valstijoje, kurį 1847 metais įkūrė besiilgintis savo 
tėvynės škotas, pavadinęs jį savo gimtojo miesto Škotijo- 
je vardu. 

Dženiferės tėvas buvo advokatas. Iš pradžių jis dirbo 
miško medžiagų paruošimo kompanijose, kurioms ir pri- 
klausė miestelis, o paskui ėmė ginti lentpjūvių darbininkų 
interesus. Pirmieji Dženiferės vaikystės prisiminimai buvo 
džiaugsmingi. Vašingtono valstija jai buvo tikra gamtos 
knyga, su jos nuostabiais kalnais, ledynais ir nacionali- 
niais parkais. Žiemą ji slidinėjo, o vasarą plaukiojo ka- 
noja. O kai paaugo, tai įkopė į ledynus, aplankė keistų 
pavadinimų vietoves: Ochanapekošą ir Niskualį, Kle Elu- 
mo ežerą ir Čenuiso krioklį, Hors Haveną ir Jakimą Va- 
lejų. Drauge su tėvu įveikė Reinerio kalną ir slidinėjo 
su juo nuo stačių Timberlaino šlaitų. 

Tėvas visada surasdavo jai laiko, o tuo tarpu jos 
žavinga ir veikli motina amžinai buvo kuo nors uUžsi- 
ėmusi ir retai būdavo namie. Dženiferė dievino tėvą. Ala- 
no Parkerio gyslose tekėjo angliškas, airiškas ir škotiškas 
kraujas. Tai buvo jautrus žmogus, turintis gilų teisingumo 
jausmą. Pinigai jo nedomino, jį domino žmonės. Jis ga- 
lėjo valandų valandas pasakoti Dženiferei apie tas teismo 
bylas, kurias jis vedė, apie tas problemas, su kuriomis 
žmonės ateidavo pas jį, į jo kuklų kabinetą. Tik po dau- 
gelio metų Dženiferė suprato, kad jis kalbėjo su ja todėl, 
kad ji buvo vienintelis žmogus, su kuriuo jis galėjo pa- 
sidalinti savo mintimis. 

Po pamokų mokykloje Dženiferė skubėjo į teismo 
salę, kad pamatytų, kaip dirba tėvas. Jeigu nebūdavo teis- 
mo posėdžių, ji eidavo į jo kabinetą klausytis, kaip jis 
aptaria reikalus su klientais. Jie niekada nekalbėjo apie 
tai, kad ji taps teisininke. Tai buvo savaime aišku. 

Kai Dženiferei suėjo penkiolika metų, ji ėmė dirbti 
su tėvu per vasaros atostogas. Kai tokio amžiaus mer- 
gaitės susitikinėjo su vaikinais, Dženiferė buvo įknibusi į 
bylų nagrinėjimą ir posėdžius. 

Vaikinai atkreipdavo į ją dėmesį, tačiau ji retai su 
jais susitikdavo. Į tėvo klausimus ji paprastai atsakydavo: 
„Jie visi tokie jauni, tėte“. Ji žinojo, jog kada nors ji 
ištekės už advokato, panašaus į jos tėvą. 

Šešioliktąjį Dženiferės gimtadienį jos motina pabėgo 
iš miestelio su aštuoniolikmečiu jų kaimynų sūnumi, ir 
Dženiferės tėvas tyliai pasimirė. Prireikė septynerių metų, 
kol jo širdis liovėsi plakusi, bet jis numirė tada, kai su- 
žinojo tiesą apie savo žmoną. Visas miestas žinojo apie 
tai ir užjautė jį, kas dar pagilino jo kančias, nes Alanas 
Parkeris buvo išdidus žmogus. Būtent tada jis pradėjo ger- 
ti. Dženiferė iš visų jėgų stengėsi jam padėti, bet viskas 
buvo be rezultatų. Jau nieko nebuvo galima padaryti, kad 
viskas būtų kaip anksčiau. 

Kitais metais, kai atėjo laikas stoti į universitetą, Dže- 
niferė pareiškė, kad nori pasilikti su tėvu, bet jis apie 
tai nė girdėti nenorėjo. 

— Mes būsime su tavimi partneriai, — pasakė jis jai. — 
Džene, greičiau įsigyk teisininkės diplomą. - 

Teisę ji studijavo Siatlio universitete. Tuo metu kai 
jos bendrakursiai sunkiai brovėsi per civilinių teisės pa- 
žeidimų, civilinės ir kriminalinės teisės aktų painiavą, 
Dženiferė jautėsi kaip žuvis vandenyje. Ji gyveno univer- 
siteto bendrabutyje ir susirado darbą juridinėje bibliote- 
koje. 

Dženiferė dievino Siatlį. Sekmadieniais ji, indėnas stu- 
dentas Aminis Viljamsas ir aukšta kaulėta airė Džozefina 
Kolinz eidavo prie Žaliojo ežero, kuris buvo miesto cent- 
re, kad valtimi pasiirstytų ežere, stebėjo varžybas Vašing- 
tono ežere, gėrėdamiesi spalvotais hidroplanais. 

Siatlyje buvo stulbinantys džiazo klubai. Labiausiai 
Dženiferė mėgo vaikščioti į „,„Piters Pop Dek“, kur vietoje 
stalų stovėjo medinės dėžės, o vietoje kėdžių — kelmai. 

Po paskaitų Dženiferė, Aminis ir Džozefina susitikda- 
vo „Hesti Testi“, kur pateikdavo pačias skaniausias pa- 
saulyje keptas bulves. 

Du jaunuoliai atkakliai siekė Dženiferės palankumo: 
patrauklus medicinos fakulteto studentas Džonas Larkin- 
sas ir būsimasis teisininkas Benas Munro. Kartkartėmis 
ji eidavo į pasimatymus tai su vienu, tai su kitu, bet bu- 
vo pernelyg užsiėmusi, kad rimtai susižavėtų. 


Rudenį ir žiemą būdavo šalti ir drėgni orai su kiaurai 
persmelkiančiais vėjais, ir atrodė, kad lis amžinai. Dže- 
niferė dėvėjo mėlynai žalią škotiškos vilnos striukę, ant 
kurios plaukelių, tarsi smaragdai blykčiojo lietaus lašai, 
ir Dženiferės akys plyksteldavo lyg smaragdai. Nepaste- 
bėdama prasto oro, ji vaikščiojo paskendusi savo minty- 
se, dar nežinodama, kad ji nuolat savo atmintyje grįš į 
praeitį. 

Pavasarį merginos 'pražysdavo ryškiomis suknelėmis. 
Jaunuoliai grupelėmis susirinkdavo pievelėse, stebėdami 
praeinančias studentes. Tačiau Dženiferė turėjo kažką, kas 
priversdavo juos liautis juokavus, kai ji eidavo pro šalį. 
Ji turėjo savybę, kurią sunku buvo apibūdinti, jausmą, 
kad ji jau pasiekė tai, ko jie tik siekė. 

Kiekvieną vasarą Dženiferė aplankydavo tėvą. Jis pas- 
kutiniu metu labai pasikeitė. Jis nepasigerdavo ligi są- 
monės netekimo, bet ir blaivas nebuvo. Jis užsisklendė 


20 


savo dramblio kaulo bokšte, kur niekas negalėjo jo pa- 
siekti. 

Jis mirė, kai Dženiferė baigė paskutinį mokymosi se- 
mestrą. Miestelis jį prisiminė, ir į laidotuves atėjo beveik 
šimtas žmonių, tie, su kuriais jis draugavo ir kuriems 
daugelį metų padėdavo patarimais. Dženiferė kentėjo vie- 
na. Ji prarado ne tik tėvą. Ji taip pat prarado draugą ir 
mokytoją. 


Po laidotuvių Dženiferė grįžo į Siatlį tęsti mokslo. 
Tėvas jai paliko mažiau negu tūkstantį dolerių, ir jai teko 
nuspręsti, kaip gyventi toliau. Ji žinojo, kad į Kelsą ji 
negali grįžti ir dirbti advokate, nes jo gyventojams ji 
visam laikui liks maža mergaite, kurios motina pabėgo 
su jaunu vaikinu. 

Kadangi Dženiferė mokėsi labai gerai, tad gavo dau- 
gelio advokatų firmų atstovų pasiūlymų dirbti pas juos. 

Vorenas Oaksas, jos kriminalinės teisės dėstytojas, pa- 
sakė: 

— Ledi, tai jūsų vertės pripažinimas. Moteriai labai 
sunku gauti vietą geroje advokatų kontoroje. 

Veikiai po universiteto baigimo Dženiferės darbo prob- 
lema išsisprendė savaime. Vorenas Oaksas paprašė užeiti 
pas jį po paskaitų. 

— Aš čia gavau laišką iš Manheteno apygardos pro- 
kuroro kanceliarijos. Jie prašo atsiųsti jiems patį geriau- 
sią absolventą. Ar tau tai tinka? 

Niujorkas! 

— Taip, sere! — Dženiferė buvo taip apstulbusi, kad 
atsakymas savaime išsiveržė iš jos lūpų. 

Ji nuskrido į Niujorką, kur laikė egzaminą, suteikiantį 
teisę dirbti advokate, ir grįžo į Kelsą uždaryti tėvo kon- 
toros. Tai buvo labai liūdna procedūra, nes viskas čia jai 
priminė praeitį. Dženiferei atrodė, kad visa jos vaikystė 
praėjo šitoje kontoroje. 

Ji nusprendė nemesti darbo juridinėje universiteto 
bibliotekoje tol, kol nesužinos egzamino rezultatų. 

— Niujorko komisija viena griežčiausių komisijų ša- 
lyje,— perspėjo ją Vorenas Oaksas. 

Dženiferė ir pati tai žinojo. 


21 


Pranešimas apie tai, kad ji sėkmingai išlaikė egza- 
miną, atėjo kartu su kvietimu iš Niujorko apygardos 
prokuroro kanceliarijos. 


Po savaitės Dženiferė persikėlė į Niujorką. 


Ji susirado Trečiojoje aveniu nedidelį butuką su ži- 
dinio imitacija trečiame aukšte. Namas buvo be lifto. 
„Laipiojimas laiptais man išeis tik į naudą“ — pagalvojo 
ji. Manhatane nebuvo nei aukštų kalnų, į kuriuos būtų 
galima įkopti, nei veržlių upių, kad paplaukiotum ka- 
noja. Ji turėjo nedidelę svetainę, kur stovėjo sofa-lova, 
ir mažutėlę vonią, kurios vienintelis langelis buvo aklinai 
uždarytas ir uždažytas juodais dažais. Tai ir buvo jos 
butukas. Baldus buvusiam šeimininkui, matyt, paaukojo 
Gelbėjimo Armija. „Žinoma, aš čia ilgai neužsibūsiu,— 
pagalvojo Dženiferė.— Tai tik laikinas prieglobstis, kol aš 
tapsiu tikra advokate“. 

Tačiau tai liko svajonėse. Tikrovė buvo visai kito- 
kia: Niujorke ji buvo mažiau nei septyniasdešimt dvi va- 
landas, ją išmetė iš apygardos prokuroro padėjėjų, o, be 
to, jai grėsė netekti teisės advokato praktikai. 


Dženiferė liovėsi skaityti laikraščius ir žurnalus, ne- 
įjungdavo televizoriaus, kadangi aplinkui tik apie ją Ir 
kalbėjo. Ji jautė, kaip žmonės rodo į ją pirštais gatvėje, 
autobuse, parduotuvėje. Ji užsidarė savo butuke, neatsi- 
liepė į telefono skambučius ir nėjo atidaryti durų. Ji ke- 
tino susikrauti lagaminus ir grįžti į Kelsą. Ji galvojo apie 
tai, kad reikėtų susirasti kitokį darbą. Galvojo ji ir apie 
savižudybę. Ilgomis valandomis ji kūrė laiškus apygardos 
prokurorui Robertui di Silvai. Vienuose ji kandžiai rašė 
apie jo nejautrumą ir proto skurdumą. Kituose nusižemi- 
nusi atsiprašinėjo ir prašė suteikti galimybę viską pra- 
dėti iš naujo. Tačiau nė vienas laiškas nebuvo išsiųstas. 

Pirmą kartą gyvenime Dženiferė puolė į neviltį. Drau- 
gų, kuriems galėtų išlieti savo širdgėlą, Niujorke Dženi- 
ferė neturėjo. Ištisas dienas ji sėdėjo namie ir tiktai vėlai 
vakare išeidavo pasivaikščioti ištuštėjusiomis gatvėmis. 
Palaidūnai, kuriems priklausė naktį miestas, niekada jos 

neužkabindavo. Galbūt jos akyse atsispindėjo jų pačių 
vienatvė ir neviltis. 

Vaikštinėdama gatvėmis Dženiferė vėl ir vėl atkurda- 
vo vieną ir tą pačią sceną, bet kaskart ji kitaip baigda- 
vosi. 

Žmogus atsiskiria nuo grupelės, susibūrusios aplink di 
Silvą, ir eina prie jos. Rankoje jis laiko paketą. 

— Panelė Parker? 

+ — Taip. 

— Šefas nori, kad šitą jūs perduotumėte ponui Stelai. 

Dženiterė šaltai žiūri į jį. 

— Prašom parodyti jūsų pažymėjimą. 

Žmogus paniškai pabėga. 


Žmogus atsiskiria nuo grupelės, susibūrusios apie di 
Silvą, ir eina prie jos. Rankoje jis laiko paketą. 

— Panelė Parker? 

— Taip. 

— Šefas nori, kad šitą jūs perduotumėte ponui Stelai. 

Dženiferė atplėšia paketą ir mato negyvą kanarėlę. 

— Aš jus areštuoju. 


Žmogus atsiskiria nuo grupelės, susibūrusios apie di 
Silvą, ir eina prie jos. Rankoje jis laiko paketą. Jis pra- 
eina pro ją ir kreipiasi į kitą jauną prokuroro padėjėją. 

— Šefas nori, kad šitą jūs perduotumėte ponui Ste- 
lai. 


Ji galėjo šitą sceną įsivaizduoti įvairiausiai, tačiau nie- 
ko negalima buvo pakeisti. Viena kvaila klaida pražudė 
jos karjerą. Tačiau kas pasakė, kad pražudė? Spauda? Di 
Silva? Kol kas dar niekas nepranešė, kad jai atėmė teisę 
verstis advokatės praktika, vadinasi, ji vis dar advokatė. 
„Daugelis advokatų firmų siūlė man darbą“,— pasakė pati 
sau Dženiferė. 

Apsidžiaugusi, ji susirado firmų sąrašą, su kurių at- 
stovais ji buvo susitikusi, ir ėmė jiems skambinti. Ko tik 
ji klausė, to nebūdavo darbo vietoje. Praėjo keturios 
dienos, Kai ji suprato, kad tapo „neliečiamąja“ teisininkų 

pasaulyje. Aplink ją sukeltas triukšmas nurimo, tačiau 
žmonės tebeprisiminė. 

> Dženiferė be perstojo skambino potencialiems darb- 
daviams, puldama į neviltį, piktindamasi ir vėl nusivilda- 
ma. Ji dažnai galvodavo, kuo dar galėtų verstis, ir visada 
prieidavo vieną ir tą pačią išvadą, jog vieninteks daly- 
kas, kuris ją jaudino, tai tik jurisprudencija. Ji buvo tei- 
sininkė, ir, Dievas liudininkas, kad jos kol kas nediskva- 
lifikavo, ji ieškos būdų dirbti advokatės darbą. 

Ji ėmė vaikščioti į visas Manheteno advokatų konto- 
ras. Atėjusi be įspėjamo telefono skambučio, ji pasisa- 
kydavo savo pavardę sekretorei ir pareikšdavo, jog nori 
pasikalbėti su personalo skyriaus viršininku. Retkarčiais ją 
priimdavo, tačiau Dženiferė jautė, kad darydavo tai grei- 
čiau iš smalsumo. Ji buvo „išsigimėlė“, ir jie norėjo pa- 
spoksoti į ją gyvą. Tačiau dažniausiai jai pranešdavo, 
kad laisvų vietų nėra. 

Po šešių savaičių pinigai ėmė tirpti. Ji būtų persikėlusi 
į dar pigesnį butuką, tačiau pigesnių jau nebuvo. Ji jau 
atsisakė pusryčių ir pietų, leisdama sau tik pavakarie- 
niauti pigiose užkandinėse, kur prastai maitina, bet kainos 
nedidelės. Ji rado dvi alines, kur už kuklią sumą patiek- 
davo šiltą patiekalą, ligi soties alaus ir salotų. Dženiferė 
nekentė alaus, tačiau jis nuslopindavo alkio pojūtį. 

Kai Dženiferė apvaikščiojo visas stambias advokatų 
firmas, ji perėjo prie nedidelių ir vėl ėmėsi telefono. Ta- 
čiau apie jos reputaciją buvo prisiklausę ir ten. Vyrai 
siūlydavo jai pasimatymus, bet darbo nesiūlė niekas. Ji 
puolė į neviltį. „Gerai,— su iššūkiu pagalvojo ji — Jeigu 
niekas nenori priimti manęs į darbą, aš atidarysiu nuo- 
sūvą advokatės kontorą“. Visa bėda buvo ta, kad tam 
reikėjo pinigų. Bent jau, dešimties tūkstančių dolerių. Jai 
reikėtų sumokėti už patalpų nuomą, telefoną, pasamdyti 
sekretorę, įsigyti jurisprudencijos knygų, stalų ir kėdžių. 
O ji neturėjo pinigų net pašto ženklams. 

Dženiferė tikėjosi gero atlyginimo, kurį gautų dirbda- 
ma pas apygardos prokurorą, bet apie tai dabar ir svajoti 
negalima. Galima buvo pamiršti ir apie tuos pinigus, ku- 
riuos jai privalėjo sumokėti atleisdami iš darbo, Jos ne- 
atleido, o tiesiog išmetė už durų. Ne, nebuvo nė men- 

kiausios vilties atidaryti savo kontorą. Beliko viena — 
surasti ką nors, su kuo susidėjus galima būtų nuomoti 
patalpas. 

Nusipirkusi „„Niujork taims“, Dženiferė ėmė skaityti 
skelbimus. Pagaliau ji pamatė skelbimą, kuris patraukė jos 
dėmesį: „Išnuomojama dalis patalpos už nedidelę kainą“. 

Svarbiausia informacija Dženiferei buvo paskutiniuose 
dviejuose žodžiuose. Išsikirpusi skelbimą, ji nusileido į 
metro ir nuvažiavo ieškoti nurodyto adreso. 

Tai buvo aptriušęs namas žemutinėje Brodvėjaus da- 
lyje. Patalpos buvo devintame aukšte. Ant durų kabojo 
lentelė: 

KENETAS BEILIS 
SEKIMO AGENTŪRA „ASC“" 


O po ja — kita: 
ROKFELERIO 
MOKESČIŲ RINKIMO 
AGENTŪRA 


Giliai atsidususi Dženiferė pastūmė duris ir įėjo. Ji 
atsidūrė mažame kambarėlyje be langų. Jame stovėjo trys 
apsilupinėję stalai ir kelios kėdės, dvi iš jų buvo užim- 
tos. 

Už vieno iš stalų plikas, prastai apsirengęs vidutinio 
amžiaus žmogus pildė kažkokias anketas. Už kito, prie 
priešingos sienos, sėdėjo maždaug trisdešimties metų 
žmogus. Jo plaukai buvo rudi, o akys — melsvos. Veido 
oda buvo labai šviesi ir strazdanota. Jis vilkėjo futbo- 
lininko marškinėliais ir mūvėjo siaurais mėlynais džin- 
sais. Baltus drobinius batus buvo apsiavęs ant basų kojų. 
Jis kalbėjo telefonu. 

— Nesirūpinkite, ponia Deser. Du mano geriausi agen- 
tai užsiima jūsų reikalu. Veikiai jūs sužinosite apie savo 
vyrą. Bijau, kad būsiu priverstas prašyti jus dar pinigų 
išlaidoms padengti... Ne, ne, paštu siųsti nereikia. Paš- 
tas dirba tiesiog siaubingai. Aš šiandien būsių jūsų rajo- 
ne, tad pats paimsiu. 

Jis padėjo ragelį ir, pakėlęs akis, pamatė Dženifere. 
Pakilęs iš už stalo, jis nusišypsojo ir ištiesė jai ranką. 

— Aš — Kenetas Beilis. Kuo galiu jums būti naudin- 
gas šitą nuostabų rytą? 

Apmetusi akimis kambarėlį, Dženiferė netvirtai išta- 
rė: 

— Aš... Aš atėjau pagal skelbimą. 

— A! — Jo melsvose akyse šmėstelėjo nustebimas. 

Plikis taip pat pakėlė galvą ir pažiūrėjo į Dženiferę., 

Kenetas Beilis jį pristatė: 

— Tai Otas Venzelis. Jis vadovauja „„Rokfelerio mo- 
kesčių rinkimo agentūrai". 

Dženiferė linktelėjo ir atsisuko į Beilį. 

— O jūs, vadinasi, iš sekimo agentūros ,„ASC“, 

— Tikrai. O jūs kuo užsiimate? 

— Aš? Aš — advokatė. 

Kenetas Beilis skeptiškai pažiūrėjo į ją. 

— Ir jūs ketinate čia atidaryti savo kontorą? 

Apsižvalgiusi aplinkui, Dženiferė įsivaizdavo save sė- 
dinčią už tuščio stalo šitų žmonių kompanijoje. 

— Aš, ko gero, eisiu, — pasakė ji — Aš nesu tikra. 

— Jums reikės mokėti tik devyniasdešimt dolerių per 
mėnesį. 

— Už devyniasdešimt dolerių aš galiu nupirkti visą 
šitą namą, — atsakė Dženiferė, ruošdamasi įšeiti. 

— Ei, palaukite! 

Dženiferė sustojo. 

Kenetas Beilis pasitrynė ranka smakrą. 

— Gerai. Sutinku už šešiasdešimt. Kai jūsų reikalai 
pajudės, tada ir pakalbėsime apie mokesčio padidinimą. 

Verta pamėginti. Dženiferė žinojo, kad pigiau ji nieko 
neras. Kita vertus — kaip patraukti klientus į tokią sky- 
lę? Ir dar — ji neturėjo šešiasdešimties dolerių. 

— Aš sutinku, — pasakė Dženiferė. 

— Jūs nepasigailėsite,— pažadėjo Kenetas Beilis.— Ka- 
da jūs atsivešite savo daiktus? 

— Aš juos jau atsinešiau. 

Kenetas Beilis pats užrašė lentelę: 

DŽENIFERĖ PARKER 
ADVOKATĖ 

Dženiferė žiūrėjo į šitą užrašą keistai jausdamasi. Net- 
gi pačių sunkiausių depresijų metu jai negalėjo ateiti į 
galvą, kad jos pavardė bus greta privataus detektyvo ir 
mokesčių rinkėjo pavardžių. Ir vis dėlto, žiūrėdama į ne- 

lygų užrašą, ji tačiau pajuto išdidumo antplūdį. Ji buvo 
advokatė. Lentelė ant durų tai patvirtino. 

Dabar, kai Dženiferė turėjo savo vietą, jai trūko tik 
vieno — klientų. Ji jau negalėjo leisti sau maitintis alu- 
dėse. Rytą ji ant elektrinės viryklės išsivirė sau kavos ir 
pasiskrudino duonos. Atsisakydama pietų, Dženiferė ei- 
davo vakarieniauti į pigias užkandines, kur patiekdavo di- 
deles porcijas raugintų kopūstų ir dideles riekes duo- 
nos. 

Kiekvieną rytą devintą valandą Dženiferė sėdėjo už 
savo stalo, tačiau ji neturėjo ką veikti, kaip tik klausytis 
Keneto Beilio ir Oto Venzelio pokalbių telefonu. 

Keneto Beilio darbas iš esmės buvo dingusių vaikų 
ir sutuoktinių ieškojimas. Iš pradžių Dženiferė nusprendė, 
kad jis buvo paprasčiausias sukčius, kurio darbai baig- 
davosi pažadais, nors jis nesivaržydamas imdavo apskritas 
sumeles. Tačiau veikiai ji suprato, kad jis dirbo sąžinin- 
gai ir gana dažnai sėkmingai. Tai buvo protingas ir įžval- 
gus Žmogus. 

Otas Venzelis buvo jai mįslė. Jo telefonas skambėjo 
be perstojo. Jis pakeldavo ragelį, kažką į jį bambėjo, už- 
sirašydavo kažin kokias žinias ant popieriaus lapelio ir 
dingdavo kelioms valandoms. 

— Otas užsiima sugrąžinimu,— paaiškino jai sykį Ke- 
nas Beilis. 

— Sugrąžinimu? 

— Aha. Įvairios kompanijos jį samdo, kad paimtų ma- 
šinas, televizorius, skalbimo mašinas, už kuriuos nebuvo 
sumokėti įnašai.— Jis smalsiai pasižiūrėjo į Dženiferę— 
Ar jūs turite kokių nors klientų? 

— Taip, šis tas nusimato, — išsisukinėdama atsakė Dže- 
niferė. 

Jis linktelėjo. 

— Nesielvartaukite. Kiekvienam pasitaiko suklupti. 

Dženiferė pajuto, kaip jos veidą užlieja raudonis. Va- 
dinasi, jis apie ją žinojo. 

Kenas Beilis išsitraukė sumuštinį su didžiuliu mėsos 
gabalu. 

— Norite? 

Sumuštinis atrodė labai apetitiškai. 

— Ačiū, ne,— tvirtai atsakė ji — Aš niekada nepie- 
tauju. 

— Gerai. | 

Ji pasižiūrėjo, kaip jis dantimis įsikirto į sumuštinį. 
Pamatęs jos veido išraišką, jis paklausė: 

— Jūs tikrai nenorite, .. 

— Ačiū, ne. Aš... Aš skubu į svarbų susitikimą. 

Dženiferė išėjo iš kambario. Kenas Beilis palydėjo ją 
mąsliu žvilgsniu. Jis visada didžiavosi sugebėjimu nusta- 
tyti žmonių charakterį, bet Dženiferė Parker jam buvo 
mįslė, 

Iš laikraščių ir televizijos laidų jis susidarė nuomo- 
nę, kad kas nors jai sumokėjo, jog nutrauktų Maiklo 
Morečio procesą. Tačiau po to, kai su ja susipažino, jau 
nebuvo tuo tikras. Kadaise Kenas buvo vedęs ir, perėjęs 
per Visus pragaro ratus, į moteris žiūrėjo niekinamai. 
Bet viduje jam kažkas šnibždėjo, kad šita moteris — ypa- 
tinga. Ji buvo graži, protinga ir labai išdidi. ,,Viešpatie,— 
pasakė jis pats sau,— nebūk idiotas. Užtenka vienos žmog- 
žudystės ant tavo sąžinės“. 


„Ema Lezres buvo sentimentali idiotė',— galvojo Dže- 
niferė— Atsiųsk pas mane sūvo skurdžias, vargetaujan- 
čias kenčiančiųjų mases, besiveržiančias gurkštelėti lais- 
vės... Atsiųsk pas mane benamius, suluošintus“. „Iš tik- 
rųjų! Niujorke niekam nerūpi, dirbi tu dr ne, 0 ir ūpskri- 
tai, ką domina Niujorke, gyvas tu ar miręs. Liaukis savęs 
gailėjusi',— pasakė sau Dženiferė. Bet tai buvo neleng- 
va. 


Dženiferės pinigai ėjo į pabaigą — liko tik aštuonio- 
lika dolerių. Už butą jau buvo įsiskolinusi, o ir už vietą 
kontoroje — taip pat. Ji neturėjo pinigų, kad pasiliktų 
Niujorke, ir neturėjo pinigų, kad galėtų išvykti iš Čia. 

Atsivertusi telefonų knygą, Dženiferė ėmė skambinti 
į visas juridines kontoras pagal abėcėlę, stengdamasi su- 
rasti bet kokį darbą. Ji skambino iš telefono-automato, 
taip nenorėjo, kad Kenas Beilis ir Otas Venzelis žinotų, 
apie ką ji kalba. Rezultatas buvo vis tas pats. Niekas ne- 
norėjo priimti jos į darbą. Jai teks grįžti į Kelsą ir dirbti 

juridine konsultante arba vieno tėvo draugų sekretore. 
Kaip ji šito nenorėjo! Tai buvo siaubingas pralaimėjimas, 
tačiau kitos išeities nebuvo. Ji grįš namo kaip netikėlė. 
Artimiausia problema — kaip nusigauti ligi Siatlio. Per- 
žiūrėjusi dieninę ,„Niujork post“ laidą, ji rado skelbimą, 
kuriame buvo siūloma kelionė į Siatlį automobiliu, su- 
mokant pusę išlaidų už benziną. Dženiferė paskambino 
nurodytu telefonu, bet niekas neatsakė. Ji nutarė pa- 
skambinti rytą. 

Kitą rytą Dženiferė atėjo į darbą paskutinį kartą. Oto 
Venzelio nebuvo, o Kenas Beilis, kaip ir visada, buvo 
užgulęs telefoną. Jis buvo su džinsais ir Kašmyro vilnos 
megztiniu. 

— Aš radau jūsų žmoną, — kalbėjo jis į ragelį — Vie- 
nintelė problema, bičiuli, kad ji neketina grįžti namo, 
bent aš taip supratau. Kas gali suprasti tas moteris? Ge- 
rai, aš jums pasakysiu, kur ji yra, o jūs jau patys tar- 
pusavyje išsiaiškinsite.— Jis padiktavo viešbučio adresą.— 
Viso gero, 

Padėjęs ragelį, jis atsisuko į Dženiferę. 

— Kažkodėl jūs šiandien vėlokai. 

— Pone Beili, bijau, kad man teks išvažiuoti. Jums 
priklausančius pinigus aš atsiųsiu, kai tik galėsiu. 

Atsilošęs į kėdės atkaltę, Kenas Beilis tiriamai pasi- 
žiūrėjo į ją. Nuo jo žvilgsnio Dženiferė pasijuto nesma- 
giai, 

— Jūs sutinkate? 

— Grįžtate į Siatlį? 

Dženiferė linktelėjo. 

— Ar negalėtumėte prieš išvažiuodama padaryti man 
paslaugą? Vienas pažįstamas advokatas paprašė mane iš- 
nešioti šaukimus, o laiko aš neturiu. Jis moka dvylika 
dolerių penkiasdešimt centų už kiekvieną įteiktą šaukimą 
plius transporto išlaidas. Gal jūs man padėsite? 

Po valandos Dženiferė Parker jau buvo prabangiai 
apstatytoje advokatų firmoje „„Pibodi end Pibodi". Būtent 
tokioje firmoje ji svajojo dirbti, o po kiek laiko pasida- 
ryti pilnateise partnere ir turėti didžiulį kabinetą. Ją nu- 
vedė į nedidelį kambarį, kur susirūpinusi sekretorė įteikė 
jai pluoštelį šaukimų. 

— Imkite. Nepamirškite pažymEs EROmEEBAs, Jūs juk 
su Mašina? 

— Ne, matote... 

— Jeigu jūs važinėsite metro, užsirašykite išlaidas. 

— Gerai, 

Į dienos pabaigą Dženiferė nešiojo šaukimus jau pliau- 
piant lietui. Ji apsilankė Bronkse, Brukline ir Kvinse, Va- 
karop ji jau turėjo penkiasdešimt dolerių. Į savo butuką 
ji grįžo sustirusi ir nusikamavusi. Bet pagaliau ji uždir- 
bo pinigus, pirmuosius pinigus nuo to laiko, kai atvažiavo 
į Niujorką. Sekretorė jai pasakė, kad liko dar daug šau- 
kimų. Darbas buvo ne iš lengvųjų — trankytis po visą 
miestą, išklausyti įžeidinėjimus. Priešais ją užtrenkdavo 
duris, jai grasino, šaukė ir du kartus pasiūlė permiegoti. 
Perspektyva — dar vieną dieną visa tai iškentėti — varė 
ją į neviltį. Bet, kol kas ji gali. pasilikti Niujorke, ji turi 
viltį, tegul ir menką. 

Dženiferė prileido į vonią vandens ir pasinėrė į karštą 
vandenį, visu kūnų jausdama malonumą. Ji net nejtarė, 
kad taip pavargo. Skaudėjo kiekvienas raumuo. Ji nu- 
sprendė, kad pataisytų nuotaiką, jai reikia gerai pavaka- 
rieniauti. Ji gali sau leisti. 

„Aš nueisiu į restoraną su sialtiesėmis ir servetėlė- 
mis,— pagalvojo Dženiferė.— Pasiklausysiu rimtos muzi- 
kos, išgersiu taurę vyno...“ 

Durų skambutis nutraukė jos mintis. Tai buvo visai 
svetimas garsas. Nuo to laiko, kai ji čia apsigyveno prieš 
du mėnesius, pas ją niekas neateidavo. Tai galėjo būti 
tik namo šeimininkė, atėjusi mokesčio už butą. Dženiferė 
gulėjo nekrustelėdama ir laukdama, kol šeimininkei nu- 
sibos skambinti ir nueis. 

Skambutis suskambėjo vėl. Nenoromis Dženiferė išlipo 
iš šiltos vonios. Susisupusi į frotinį Chalatą, ji priėjo prie 
durų. 

— Kas ten? 

Už durų vyriškas balsas paklausė: 

— Panelė Parker? 

— Taip. 

— Aš vadinuosi Adamas Vorneris. Esu advokatas. 

Apstulbusi Dženiferė užmetė grandinėlę ir pravėrė 

duris. Laiptų aikštelėje stovėjo šviesiaplaukis plačiapetis 
vyriškis. Jam galėjo būti trisdešimt metų. Pro raginiais 
rėmeliais akinius į ją tiriamai žiūrėjo melsvos akys. Jis 
vilkėjo pagal užsakymą pasiūtu kostiumu, kuris jam tik- 
Iiausiai atsiėjo krūvą pinigų. 

— Ar galiu įeiti? 

Galvažudžiai nenešioja pagal užsakymus siūtų kostiu- 
mų, ,„Gučio“ firmos batų ir šilkinių kaklaraiščių. Jų ran- 
gais. 

— Minutėlę. 

Nuėmusi grandinėlę, Dženiferė atidarė duris. Kai Ada- 
mas Vorneris įėjo, Dženiferė apmetė kambarį žvilgsniu, 
matydama visą jo skurdumą jo akimis. Ji labai susikrim- 
to. Jis, sprendžiant iš visko, įpratęs prie kitokios aplin- 
kos. 

— Pone Vorneri, kuo galiu būti jums naudinga? 

Ir staiga Dženiferė suprato, kodėl jis atėjo, ir ją pa- 
gavo džiaugsmas. Tai dėl darbo! Kaip ji norėtų vilkėti 
prabangia tamsiai mėlyna suknele ir būti nepriekaištingai 
 susišukavus. 

Adamas Vorneris tarė: 

— Aš, panele Parker, Niujorko advokatų kolegijos 
disciplinarinio komiteto narys. Apygardos prokuroras 
Robertas di Silva ir teisėjas Lorensas Voldmanas nusiuntė 
į apeliacinį teismą reikalavimą, kad būtų pradėtas proce- 
sas dėl jūsų diskvalifikavimo. 

Advokatų firma „Nidhem, Pirs end Vorner“ buvo įsi- 
kūrusi Volstrite ir name Nr. 30 buvo užėmusi visą aukštą. 
Firmoje dirbo šimtas dvidešimt penki teisininkai. Čia 
sklandė pinigų dvasia ir Vyravo neįkyri prabanga, tinkan- 
ti garsiai ir solidžiai organizacijai, 

Adamas Vorneris ir Stiuartas Nidhemas gėrė rytinę ar- 
batą. Stiuartui Nidhemui, dėvinčiam nepriekaištingą tvido 
trejetą buvo per šešiasdešimt. Jis turėjo van Deiko barz- 
delę. 

Iš išvaizdos atrodė, kad jis priklausė praėjusiai epo- 
chai, tačiau šimtas jo varžovų įsitikindavo, kad, jų ne- 
laimei, Stiuarto Nidhemo smegenys tikrai buvo dvide- 
šimto amžiaus. Jis buvo tikras titanas, tačiau jo vardą 
žinojo tik tie, kas buvo su juo susiję. Jis visada verčiau 
likdavo šešėlyje, panaudodamas savo didžiulę įtaką svars- 
tant įstatymus, vyriausybinių susitikimų rezultatus ir vals- 
tybės politiką. Šitas išeivis iš Naujosios Anglijos, buvo 
tikras atsiskyrėlis. 

Adamas Vorneris vedė Nidhemo anūkę ir buvo jo glo- 
bojamas. Adamo tėvas buvo žinomas senatorius, o jis 
pats — puikus advokatas. Su pagyrimu baigęs Harvardo 
universiteto teisės fakultetą, jis gavo pasiūlymų dirbti 
pačiose garsiausiose šalies firmose. Jis pasirinko ,,„Nidhem, 
Finč end Pirs“, o po septynerių metų tapo pilnateisiu part- 
neriu. Adamas buvo patrauklus ir žavingas vyriškis, o 
jo protas palankiai pabrėžė šitas savybes. Jis atrodė sa- 
vimi pasitikintis, o tai labai traukė moteris. Jau seniai 
Adamas užsižadėjo neturėti reikalų su kupinomis meilės 
klientėmis. Keturiolika metų jis jau buvo vedęs Merę 
Betę ir nebuvo nesantuokinių ryšių šalininkas. 

— Adamai, ar nori dar arbatos? — paklausė Stiuartas 
Nidhemas. 

— Ačiū, ne.— Adamas Vorneris nekentė arbatos, bet 
paskutinius aštuonerius metus buvo priverstas ją gerti, 
nenorėdamas užgauti žmonos senelį. Nidhemas pats pli- 
kindavo šitą šlykštaus skonio arbatą. 

Šiandien Stiuartas Nidhemas turėjo dvi naujienas, ir, 
kaip paprastai, jis pradėjo nuo malonios. 

— Vakar aš susitikau su draugais, — pradėjo Nidhe- 
mas. Draugai, suprantama, buvo įtakingi šalies finansi- 
ninkai.— Jie mano, Adamai, kad neblogai būtų, jei tu 
balotiruotumeisi į JAV senatą. 

Adamas buvo maloniai apstulbintas. Žinodamas už- 
darą Stiuarto Nidhemo būdą, jis buvo tikras, kad pokal- 
bis buvo kur kas rimtesnis, kitaip Nidhemas net neužsi- 
mintų apie tai. 

— Dabar klausimas tas, ar tave tai domina. Juk šitas 
dalykas pakeis visą tavo gyvenimą. 

Adamas Vorneris puikiausiai tą suprato. Jeigu jis lai- 

mės rinkimus, jam teks persikelti į Vašingtoną, palikti 
advokato praktiką ir visiškai pakeisti gyvenimo būdą. Jis 
buvo tikras, kad Merė Betė džiaugsis, o kai dėl jo pa- 
ties — tai ne visai. Tačiau Adamas mokėjo ryžtingai ap- 
sispręsti. Be to, jis buvo priverstas prisipažinti, kad jam 
malonu turėti valdžios. 

— Mane, Stiuartai, tai labai domina. 

Stiuartas Nidhemas patenkintas linktelėjo. 

— Gerai. Jiems bus malonu tai išgirsti. — Įsipylęs sau 
dar vieną puodelį arbatos, jis perėjo prie antros naujie- 
nos.— Disciplinarinė advokatų kolegija norėtų įpareigoti 
tave atlikti vieną darbelį. Tai užims tau ne daugiau kaip 
vieną dvi valandas. 

— Kas per darbelis? 

— Tai dėl Maiklo Morečio proceso. Atrodo, jog kaž- 
kas papirko vieną jauną padėjėją. 

— Aš apie tai skaičiau. Geltonoji kanarėlė. 

— Teisingai. Teisėjas Voldmanas ir Bobas nori, kad 
jos pavardė būtų išbraukta iš mūsų garbingos profesijos 
sąrašų. Aš taip pat esu tos nuomonės. 

— Ir ką aš turiu padaryti? 

— Labai greitai viską patikrinti. Įsitikinti, kad šita 
Parker veikė nesilaikydama įstatymų, pamindama etikos 
normas, 0 paskui pasiūlyti atimti teisininkės kvalifikaciją. 
Tada ją iškvies į teismą, o ten jau — technikos reika 
las. 

Adamas nustebo. 

— Kodėl pasirinko mane? Mes turime porą tuzinų 
jaunų advokatų, kurie gali tai padaryti. 

— Mūsų gerbiamas apygardos prokuroras paprašė, kad 
būtent tu to imtumeisi. Jis nori būti tikras, kad niekas 
neprasprūs. Kaip mes abu žinome,— sausai pridūrė jis, — 
Bobas nėra atlaidumo pavyzdys. Jis nori pasikabinti Par- 
ker skalpą ant sienos savo kabinete, 

Adamas Vorneris sėdėjo, apgalvodamas įtemptą savo 
darbo grafiką. 

— Niekada nežinai, kokios apygardos prokuroro pa- 
slaugos mums gali prireikti. Guid pro guo*. Taigi, Ada- 
mai, šitas klausimas baigtas. 


* Viena vietoj kito (lot. ). 

— Gerai, Stiuartai, — Adamas atsistojo. 
— Gal dar arbatos? 
— Ačiū, ne. Arbata buvo tiesiog nuostabi. 


Grįžęs į savo kabinetą, Adamas Vorneris išsikvietė 
vieną savo padėjėjų. | 

— Sinde, surink man visą informaciją apie advokatę 
Dženiferę Parker. 

Nusišypsojusi, ji tarė: 

— Geltonoji kanarėlė. 

Visi apie ją žinojo. 


Tos pačios dienos vakare Adamas Vorneris ėmėsi stu- 
dijuoti teismo posėdžio „Niujorko žmonės prieš Maiklą 
Moretį“, stenogramas. Robertas di Silva atsiuntė jas per 
pasiuntinį. Buvo jau gerokai po pusiaunakčio, kai Ada- 
mas baigė skaityti. Jis paprašė Merę Betę kviestinės va- 
karienės eiti be jo. Skaitydamas stenogramą, Adamas pri- 
ėjo išvadą, kad prisiekusieji būtinai būtų pripažinę 
Maiklą Moretį kaltu, jeigu likimas nebūtų įsikišęs per 
Dženiferę Parker. Di Silva procesą vedė nepriekaištingai. 

Adamas perėjo prie Dženiferės Parker parodymų tei- 
sėjo Voldmano kabinete, 


DI SILV A. Jūs turite aukštąjį išsilavinimą? 

PARKER. Taip, sere. 

DI SILVA. Jūs teisės fakulteto absolventė? 

PARKER. Taip, sere. 

DI SILVA. Vadinasi, kai pašalinis žmogus jums pa- 
duoda paketą ir prašo perduoti jį pagrindiniam liudytojui 
žmogžudystės byloje, jūs patenkinate jo prašymą? Ar 
jums neatrodo, kad tai peržengia bet kokias kvailumo ri- 
bas? 

PARKER. Viskas buvo visai ne taip. 

DI SILVA. Jūs juk pati papasakojote, kaip tai įvyko. 

PARKER. Aš turėjau galvoje... Aš nemaniau, kad tai 
pašalinis žmogus. Aš maniau, kad jis iš jūsų žmonių. 

DI SILV A. Kas jus privertė taip galvoti? 

PARKER. Aš jau sakiau jums. Aš mačiau, kaip jis kal- 
bėjosi su jumis, paskui priėjo prie manęs su paketu, pa- 

vadino mane pavarde ir paprašė perduoti paketą liudy- 
tojui. Visa tai įvyko taip greitai, kad... 

DI SILVA. Nemanau, kad tai įvyko taip greitai. Ma- 
nau, kad jums reikėjo nemažai laiko, kad tai suorgani- 
zuotumėte. Jus kažkas papirko, kad perduotumėte pa- 
ketą. 

PARKER. Tai netiesa. Aš... 

DI SILVA. Kas netiesa? Kad jūs perdavėte paketą? 

PARKER. Aš nežinojau, kas yra viduje. 

DI SILVA. Vadinasi, tai, kad jus papirko, — tiesa? 

PARKER. Nereikia iškreipti mano žodžių. Niekas man 
nieko nemokėjo. 

DI SILV A. Jūs tai padarėte kaip paslaugą? 

PARKER. Aš maniau, kad atlieku jūsų įpareigojimą. 

DI SILVA. Jūs sakėte, kad tas žmogus jus pavadino 
pavarde. 

PARKER. Taip. 

DI SILVA. O kaipgi jis sužinojo jūsų pavardę? 

PARKER. Nežinau. 

DI SILVA. Užteks. Sugalvokite, ką nors kita. Gal jis 
tiesiog atspėjo, kuo jūs pavarde. Gal apžvelgęs posėdžių 
salę, jis pagalvojo, štai stovi moteris, kurios vardas tik- 
riausiai Dženiferė. 

PARKER. Aš jau pasakiau jums, kad nežinau. 

DI SILVA. Kiek laiko jūs palaikėte meilės ryšius su 
Maiklu Morečiu? 

PARKER. Pone di Silva, jūs to jau klausėte. Jūs mane 
tardote jau penkias valandas be perstojo. Aš pavargau. 
Ir neturiu ką pridurti. Ar galima man pailsėti? 

DI SILVA. Jeigu jūs pamėginsite pakilti nuo kėdės, 
aš jus areštuosiu. Jūs, panele Parker, turite didelių ne- 
malonumų. Yra tik vienas būdas jų atsikratyti. Liaukitės 
melavus ir sakykite tiesą. 

PARKER. Aš papasakojau jums tiesą. Aš jums papa- 
sakojau viską, ką žinojau. 

DI SILVA. Išskyrus Pavardę žmogaus, įteikusio jam 
paketą. Aš noriu žinoti jo pavardę ir kiek jis jums su- 
mokėjo. 

Adamas Vorneris perskaitė dar trisdešimt stenogramos 
lapų. Robertas di Silva išbandė visus būdus, tik dar ne- 
mušė Dženiferės Parker gumine lazda. Tačiau ji laikėsi 
savo. Baigęs skaityti Adamas pavargęs pasitrynė akis. 
Buvo antra valanda nakties. 

Rytoj jis užbaigs Dženiferės Parker bylą. 


Adamo nustebimui, Dženiferės Parker byla pasirodė 
ne tokia jau paprasta. Būdamas skrupulingas žmogus, jis 
atidžiai išstudijavo Dženiferės Parker biografiją. Jam pa- 
aiškėjo, kad nei nusikaltėliškais, nei jokiais kitais saitais 
su Maiklu Morečiu ji nebuvo susijusi. 

Tačiau kažin kas jam nedavė ramybės. Jau pernelyg 
neįtikinami buvo jos argumentai. Jeigu ji būtų dirbusi 
Morečiui, jis būtų jai sugalvojęs patikimą legendą. Ta- 
čiau visi jos pasiaiškinimai buvo tokie naivūs, kad, at- 
rodo, ji sakė tiesą. 

Vidurdienį Adamui paskambino apygardos prokuro- 
ras. 

— Na, Adamai, kaip reikalai? 

— Gerai, Robertai. 

— Aš supratau, kad Dženiferės Parker budelio vaid- 
muo paskirtas tau. 

Adamas Vorneris nepatenkintas susiraukė. 

— Taip, aš sutikau imtis šito reikalo. 

— Aš ją ilgam patupdysiu už grotų — Adamą nuste- 
bino prokuroro balse skambėjusi neapykanta. 

— Nesiskubink, Robertai. Jos dar nediskvalifikavo 
kaip teisininkės. 

Di Silva atrėžė: 

— Šituo tu ir užsiimsi, mano drauge.— Jo balsas pasi- 
keitė.— Eina gandai, kad tu greitai persikelsi į Vašing- 
toną. Norėjau tau pasakyti, kad gali tikėtis mano para- 
mos, 

Adamas žinojo, kad apygardos prokuroras buvo gana 
įtakingas asmuo. Jis seniai užėmė šitą Postą ir puikiai 
orientavosi valdžios koridoriuose. 

— Ačiū, Robertai, Labai tau dėkingas, 

— Nėra už ką dėkoti. Viliuosi, kad veikiai išgirsiu 
iš tavęs gerų naujienų. 

Jis turėjo galvoje Dženiferę Parker. Mergina buvo 
pėstininkas šitame žaidime. Adamas apgalvojo Roberto di 
Silvos žodžius: ,„Aš ją ilgam patupdysiu už grotų“. Per- 
skaitęs stenogramą Adamas priėjo išvadą, kad prieš Dže- 
niferę nėra aiškių įkalčių. Jei ji pati neprisipažins arba 
neiškils kokia nors informacija, patvirtinanti jos kaltę, 
di Silva nieko jai negalės padaryti. Jis tikėjosi, kad Ada- 
mas suteiks jam galimybę atkeršyti. 

Stenogramose užrašyti atsakymai buvo aiškūs ir tiks- 
lūs, ir vis dėlto Adamas norėjo išgirsti mėginančios įro- 
dyti savo nekaltumą Dženiferės Parker balsą. 

Adamo laukė neatidėliotini darbai ir svarbūs klientai. 
Paprasčiausia buvo numoti į viską ranka ir patenkinti 
Stiuarto Nidhemo, teisėjo Lorenso ir Roberto di Silvos 
prašymą, tačiau kažkas jį sulaikė nuo šito žingsnio. Pa- 
ėmęs Dženiferės Parker dosjė, jis šį bei tą užsirašė ir 
ėmė skambinti į įvairius miestus. 

Adamas labai atsakingai žiūrėdavo į kiekvieną pave- 
dimą ir stengėsi jį kuo geriau atlikti. Jis puikiai suprato, 
kaip sunku įgyti juridinį išsilavinimą ir išlaikyti advokato 
kvalifikacijos egzaminą. Šitas vardas buvo atpildas už 
daugelį atkaklaus mokymosi metų, ir jis nesirengė atimti 
jį iš žmogaus, kol įsitikins pats, kad toks sprendimas 
teisingas. 

Kitą rytą Adamas išskrido į Siatlą Vašingtono valsti- 
joje. Jis susitiko su Dženiferės dėstytojais, maklerių kon- 
toros savininkų, kur ji dirbo vasaros atostogų metu, ir 
su kuriais ne kuriais jos buvusiais kurso draugais. 

Stiuartas Nidhemas paskambino Adamui į Siatlą. 

— Ką tu ten veiki? Adamai, čia tavęs laukia svarbūs 
reikalai, Pernelyg ilgai tu terliojiesi su ta Parker. 

— Čia iškilo keletas klausimų, — atsargiai pasakė Ada- 
mas.— Po poros dienų aš sugrįšiu. 

Kitame laido gale įsivyravo tyla. 

— Suprantama. Nereikia gaišti dėl jos daugiau laiko 
negu Teikia. 

Tuo metu, kai Adamas Vorneris išskrido iš Siatlo, jis 
pažinojo Dženiferę Parker ne blogiau už ją pačią. Jis 
susikūrė jos paveikslą, remdamasis tuo, ką išgirdo iš jos 
dėstytojų, kurso draugų, kontoros savininko, kur ji pa- 

pildomai uždarbiavo. Šitas paveikslas visiškai nepanašus 
į tą portretą, kurį jam nupiešė Robertas di Silva. Jeigu, 
žinoma, Dženiferė Parker nebuvo meistriška aktorė, ji nie- 
kaip negalėjo dalyvauti sąmoksle, kad išlaisvintų tokį nu- 
sikaltėlį, kaip Maiklas Moretis. 


Ir štai dabar, praėjus beveik dviem savaitėms nuo po- 
kalbio su Stiuartu Nidhemu, Adamas Vorneris stovėjo 
prieš moterį, kurios praeitį jis taip kruopščiai ištyrė. Nors 
Adamas matė jos fotografijas laikraščiuose, tačiau ir be 
kosmetikos, šlapiais plaukais, ji atrodė stulbinančiai, 

— Man patikėta ištirti jūsų, panele Parker, dalyva- 
vimą Maiklo Morečio procese,— pasakė Adamas. 

— Ak, štai kaip! — Dženiferė jautė, kaip užverda krau- 
jas jos gyslose. Jie niekaip nepalieka jos ramybėje. Jie 
nori, kad ji mokėtų už savo klaidą visą gyvenimą. Ta- 
čiau užteks. 

Kai Dženiferė vėl prašneko, jos balsas virpėjo. 

— Aš neturiu ką jums pasakyti! Taip jiems ir per- 
duokite! Aš padariau kvailystę, bet, kiek aš žinau, nėra 
įstatymo baudžiančio už kvailystę. Apygardos prokuroras 
mano, kad mane papirko.— Ji mostelėjo ranka.— Jeigu aš 
turėčiau pinigų, nejaugi aš gyvenčiau taip skurdžiai? — 
Jos balsas Mutrūko.— Aš... Man vis tiek, ką jūs darysi- 
te. Aš tiktai noriu, kad mane paliktumėte ramybėje. O 
dabar prašau išeiti. 

Apsigręžusi Dženiferė įėjo į vonią, smarkiai užtrenk- 
dama duris. Ji atsistojo priešais veidrodį, sunkiai kvėpuo- 
dama ir šluostydamasi ašaras. Ji žinojo, kad elgėsi kvai- 
lai. „Dviguba kvailė',— niūriai pagalvojo ji. Jai reikėjo 
su Adamu Vorneriu elgtis visai kitaip. Užuot jį puolusi, ji 
turėjo pamėginti paaiškinti jam, kas įvyko. Galbūt tada 
iš jos neatimtų advokatės kvalifikacijos. Bet ji žinojo, jog 
visa tai — tuščias reikalas. Kitas žingsnis bus kvietimas 
į teismą, ir mašina ims suktis. Jos bylą peržiūrės trys tei- 
sininkai, kurie pateiks savo rekomendacijas disciplinarineį 
komisijai, o ta, savo ruožtu, gubernatoriaus komisijai. 

Rekomendacija aiški iš karto — atimti teisininkės kva- 
lifikaciją. Jai bus uždrausta Verstis jurisprudencija Niujor- 
ko valstijoje. „Vienintelis džiaugsmas — graudžiai pagal- 

vojo Dženiferė— kad aš galiu pakliūti į Gineso knygą, 
kaip trumpiausiai pasaulyje pagal specialybę dirbusi tei- 
sininkė . 

Ji vėl įlipo į vonią ir dabar gulėjo, jausdama, kaip 
šiltame vandenyje įtampa pamažėle atslūgsta. Ji pernelyg 
pavargo, kad galėtų galvoti apie tai, kas jai bus. Ji be- 
maž užsnūdo, bet atvėsęs vanduo privertė ją grįžti į tik- 
rovę. Ji supratimo neturėjo, kiek laiko išgulėjo vonioje. 
Nenoromis Dženiferė išlipo iš vonios ir ėmė šluostytis. 
Alkio ji jau nejautė. Po pokalbio su Adamu Vorneriu jai 
dingo apetitas. 

Dženiferė susišukavo plaukus ir pasitepė kremu vei- 
dą. Ji nusprendė atsigulti be vakarienės. Rytą ji paskam- 
bins telefonu ir susitars dėl važiavimo į Siatlą. Atidariusi 
vonios duris, ji įėjo į svetainę. 

Adamas Vorneris sėdėjo krėsle ir vartė žurnalą. Jis 
pakėlė akis ir pamatė priešais save nuogą Dženiferę. 

— Atleiskite, — suniurnėjo Adamas.— Aš... 

Surikusi iš netikėtumo, Dženiferė nubėgo į vonią, kur 
apsivilko chalatą. Kai ji vėl išėjo iš vonios, jos akys de- 
gė pykčiu. 

— Tardymas baigtas. Aš, rodos, prašiau jus išeiti. 

Padėjęs žurnalą, Adamas tarė: 

— Panele Parker, galbūt apie tai mes ramiai pakal- 
bėsime? 

— Ne! — Dženiferė virte virė iš pykčio.— Aš neturiu 
ką pranešti jūsų disciplinarinei komisijai. Tegul eina po 
velnių! Man nusibodo, kad į mane žiūri kaip į nusikal- 
tėlę! 

— Argi aš jus pavadinau nusikaltėle? — ramiu balsu 
paklausė Adamas. 

— O argi jūs ne dėl to čia atėjote? 

— Aš pasakiau, kodėl aš atėjau. Mane įgaliojo atlikti 
tyrimą ir duoti rekomendacijas — atimti iš jūsų teisinin- 
kės kvalifikaciją ar ne. Štai aš ir noriu jus išklausyti. 

— Aišku. Ir kaip Man jus papirkti? 

Adamo veidas suakmenėjo. 

— Atleiskite, panele Parker.— Jis atsistojo ir nuėjo 
prie durų. 

— Palaukite! 

Adamas grįžo. 

— Atleiskite man,— pasakė Dženiferė— Aš kiekvieną 
žmogų laikau priešu. Atleiskite. 

— Aš priimu jūsų atsiprašymą. 

Dženiferė staiga prisiminė, kad ji vilki seną chalatą. 

— Jeigu jūs norite su manimi pasikalbėti, tai aš iš 
pradžių persirengsiu. 

— Gerai. O gal drauge pavakarieniausime? 

Dženiferė EE ką atsakyti. 

— Bet. . 

— Aš žinau vieną prancūzų EEBEOrGNEL, kuris inkvizi- 
Cijai labai tinka. 


Tai buvo jaukus mažas restoranėlis 56-ojoje gatvėje. 

— Šitą vietelę mažai kas žino,— tarė Adamas, kai jie 
atsisėdo už stalelio.— Ji priklauso vienai prancūzų porai. 
Virtuvė tiesiog nuostabi. 

Dženiferei teko patikėti Adamo žodžiais. Ji tiesiog ne- 
galėjo pajusti maisto skonio. Ji buvo nevalgiusi visą die- 
ną, tačiau dėl nervinės įtampos jai kąsnis strigo gerklėje. 
Ji bandė atsipalaiduoti, tačiau jai nieko neišėjo. Kad ir 
kaip ji save įtikinėjo priešingai, tačiau priešais ją sėdin- 
tis žmogus vis tiek buvo priešas. Vis dėlto Dženiferė bu- 
vo priversta pripažinti, kad jis žavingas vyriškis, pro- 
tingas ir įdomus pašnekovas. Kitokiomis aplinkybėmis 
Dženiferė būtų džiaugusis tokiu vakaru. Bet dabar šito ne- 
pažįstamojo rankose buvo jos ateitis. Per sekančias dvi 
valandas turi išsispręsti jos likimas. 

Adamas, kiek galėdamas, stengėsi ją pralinksminti. Ne- 
seniai jis grįžo iš Japonijos, kur susitiko su aukšto rango 
valdininkais. Jo garbei buvo surengtas pobūvis. 

— Ar jūs kada nors valgėte skruzdėles su šokoladu? — 
paklausė jis Dženiferę. 

— Ne, 

Jis nusišypsojo. 

— Tai truputėlį geriau negu žiogai SU šokoladu. 

Jis papasakojo jai, kaip praeitais metais medžiojo 
Aliaskoje, kur jį užpuolė meška. Jis kalbėjo apie Viską, 
išskyrus tai, dėl ko ją čia pasikvietė, 

Dženiferė ruošėsi tardymui, ir, kai pagaliau Adamas 


4() 


palietė šitą temą, ji pajuto, kaip įsitempė visas jos kū- 
nas. 

Pabaigęs desertą, Adamas tarė: 

— Aš noriu jums pateikti keletą klausimų, tiktai pra- 
šau nesijaudinti. Gerai? 

Dženiferė gerklėje pajuto gniutulą. Neturėdama jėgų 
ištarti bent žodį, ji tylėdama linktelėjo. 

— Aš noriu, kad jūs man smulkiai papasakotumėte 
viską, kas įvyko tą dieną. Viską, ką jūs prisimenate. Ne- 
skubėkite, laiko mes turime pakankamai. 

Iš pradžių Dženiferė į Adamą žiūrėjo priešiškai, pa- 
reiškusi, kad jis gali daryti viską, ką nori. Bet sėdėdama 
su juo už stalelio, klausydamasi jo ramaus balso, ji pa- 
juto, kad jai visiškai nesinori jam priešintis. Visi tos die- 
nos įvykiai taip aiškiai stovėjo jai prieš akis, kad jai net 
skaudu buvo apie tai pagalvoti. Daugiau kaip mėnesį ji 
mėgino viską pamiršti, o dabar turėjo vėl prisiminti. 

Ji trūksmingai atsiduso. 

— Gerai. 

Užsikirsdama Dženiferė ėmė pasakoti tos dienos įvy- 
kius. Palengva ji ėmė kalbėti vis greičiau ir greičiau. 
Adamas klausėsi jos nepertraukdamas. 

Kai Dženiferė baigė, Adamas paklausė: 

— Žmogus, kuris perdavė jums paketą, ar jis buvo 
priesaikos metu apygardos prokuroro kabinete? 

— Aš jau galvojau apie tai. Tiesą sakant, neprisime- 
nu. Ten buvo daug žmonių, ir aš nieko iš jų anksčiau ne-' 
buvau mačiusi. 

— Ir šito Žmogaus anksčiau nebuvote sutikusi? 

Dženiferė bejėgiškai papurtė galvą. 

— Nežinau. Manau, kad ne. 

— Jūs sakėte, kad matėte, kaip jis kalbėjosi su apy- 
gardos prokuroru prieš prieidamas prie jūsų su paketu? 
Ar jūs matėte, kaip apygardos prokuroras perdavė jam 
paketą? 

— Ne... 

— Jūs tikra, kad tas Žmogus tikrai kalbėjo su apy- 
gardos prokuroru, ar jis tik stovėjo šalia jo? 


— Atleiskite. Man viskas galvoje susimaišė. Aš... Aš 
nežinau. 

— Kaip jūs manote, iš kur jis galėjo sužinoti jūsų 
pavardę? 

— Nežinau. 

— O kodėl jis pasirinko būtent jus? 

— Labai paprastai. Jis tikriausiai pastebėjo, kad aš 
idiotė.— Ji palingavo galvą.— Nežinau. Atleiskite, pone 
Vorneri. 

— Tai buvo stambus procesas,— pasakė Adamas.— 
Apygardos prokuroras seniai medžioja Maiklą Moretį. Kol 
dar jūsų nebuvo. Moretis jau buvo jo rankose. Nemanau, 
kad apygardos prokuroras jums tai atleis. 

— Aš pati negaliu sau to atleisti. 

Dženiferė negalėjo kaltinti Adamo Vornerio dėl to, ką 
jis darė. Jis tiesiog atliko savo darbą. Jie norėjo ją su- 
naikinti, ir jiems tai pasisekė. Adamas Vorneris — nekal- 
tas. Jis tiesiog buvo jų įrankis. 

Staiga Dženiferė panoro likti viena. Ji nenorėjo, kad 
kas nors matytų jos kančias. 

— Atleiskite,— tarė ji — Aš... nelabai gerai jaučiuo- 
si. Aš norėčiau grįžti namo. 

Adamas tiriamai pažiūrėjo į ją. 

— Galbūt jūs geriau pasijusite, jeigu aš jums pa- 
sakysiu, kad rengiuosi rekomenduoti komisijai jūsų ne- 
diskvalifikuoti? 

Dženiferei reikėjo laiko, kad ją pasiektų jo žodžių 
prasmė. Ji atidžiai pasižiūrėjo į jo melsvas akis už ra- 
ginių akinių stiklų. 

— Jūs rimtai? 

— Juk jums labai svarbu likti teisininke? 

Dženiferė prisiminė tėvą, jo jaukų kabinetą, jo po- 
kalbius, ilgus mokymosi metus universitete, savo svajo- 
nes ir viltis. 

„Mes būsime su tavimi partneriai, Dženi. Greičiau įsi- 
gyk teisininkės diplomą . 

— Taip,— sukuždėjo ji. 

— Jau jeigu jūs sugebėjote atlaikyti tokį nelengvą 
startą, tai, manau, kad būsite gera teisininkė. 

Dženiferė dėkingai nusišypsojo. 

— Dėkoju. Aš pasistengsiu. 

Mintyse ji dar kartą pakartojo — aš PūsisteNlgsiu. Da- 

bar jos jau nejaudino, kad jai reikia sėdėti viename kam- 
baryje kartu su privačiu detektyvu ir mokesčių rinkėju. 
Tai jos — advokatės — kontora. Ji teisininkė ir gali vers- 
tis jurisprudencija. Ji pajuto, kaip ją užlieja džiugesio 
banga. Ji pasižiūrėjo į Adamą ir suprato, kad visą gyve- 
nimą bus dėkinga šitam žmogui. 

Padavėjas ėmė nurinkinėti stalą. Dženiferė mėgino kal- 
bėti, tačiau jai norėjosi verkti ir juoktis. 

— Pone Vorneri... 

— Po to, ką jums teko pergyventi, aš Manau, jūs gali- 
te mane vadinti Adamu,— labai rimtai pasakė jis. 


— Adamai... 

— Taip? 

— Aš manau, kad tai neturės įtakos mūsų santykiams, 
bet. ..— Dženiferė sudejavo.— Aš tiesiog mirštu iš alkio. 

Kelios kitos savaitės pralėkė nepastebimai. Nuo anks- 
tyvo ryto ligi vėlyvo vakaro Dženiferė nešiojo šaukimus 
į teismą. Ji suprato, kad neturi jokių šansų gauti darbą 
stambioje advokatų firmoje. Po tokios nesėkmės niekas 
neišdrįs priimti ją į savo firmą. | 

O kol kas jos laukė krūvelės šaukimų advokatų firmo- 
je „Pibodi end Pibodi“. Negalima sakyti, kad ji užsiima 
jurisprudencija, bet vis dėlto jai mokėjo po dvylika do- 
lerių penkiasdešimt centų plius kelionės išlaidas. 


Retkarčiais, kai Dženiferė dirbdavo ligi vėlumos, Ke- 
nas Beilis pakviesdavo ją pavakarieniauti. Jis buvo Ci- 
niškas žmogus, bet Dženiferė jautė, kad tai tik kaukė. Ji 
matė, koks jis vienišas. Kenas baigė Brauno universitetą, 
buvo gabus ir išsilavinęs žmogus. Ji niekaip nesuprato, 
kodėl jam patinka leisti savo dienas tokioje aptriušusioje 
kontoroje, ieškant pabėgusių žmonų ir vyrų. Susidarė įspū- 
dis, kad kadaise jis patyrė pralaimėjimą ir dabar neno- 
rėjo vėl bandyti likimą. 

Sykį, kai Dženiferė paklausė jį, ar vedęs, Kenas burb- 
telėjo: „Tai su tavimi niekaip nesusiję“, ir Dženiferė dau- 
giau niekada nepateikdavo jam panašių klausimų. 

Otas Venzelis buvo tikra Keno priešingybė. Neaukštas, 
pilvotas, tačiau santuokoje buvo laimingas. Jis elgėsi su 
Dženifere kaip su dukra, ir dažnai atnešdavo jai žmonos 
pagamintų valgių: sriubos ar pyrago. Tačiau jo Žmona vi- 
sai nemokėjo gaminti, bet, kad neužgautų Oto, Dženiferė 
prisiversdavo suvalgyti viską, kuo jis ją vaišindavo. Kar- 
tą penktadienį Otas pakvietė ją pavakarieniauti. Ponia 
Venzel pagamino šiupinį. Kopūstai buvo be skonio, mėsa 
kieta, o ryžiai ne visai išvirę. Visa tai plaukiojo vištos 
riebaluose. Dženiferė drąsiai metėsi į ataką, išterliodama 
viską po visą lėkštę, kad suvaidintų, jog valgo. 

— Jums patinka? — paklausė ponia Venzel maloniai 
šypsodamasi. 

— Tai mano mėgstamas patiekalas. 

Nuo to laiko visada, kai Dženiferę Venzeliai pakvies- 
davo vakarienės, šeimininkė gamindavo jos mėgstamą pa- 
tiekalą. 


Vieną rytą Dženiferei paskambino asmeninė pono Pi- 
bodžio (jaunesniojo) sekretorė. 

— Ponas Pibodis norėtų susitikti su jumis šį rytą vie- 
nuoliktą valandą. Prašom nevėluoti. 

— Žinoma. 


Ligi tol Dženiferė turėjo reikalų tik su smulkiais „Pi- 
bodi end Pibodi“ klerkais. Tai buvo solidi juridinė fir- 
ma, kurioje svajoja dirbti kiekvienas jaunas teisininkas. 
Rengdamasi šitam susitikimui, Dženiferė ėmė fantazuoti, 
Jeigu pats ponas Pibodis nusprendė su ja pasikalbėti, tai 
bus kalbama apie kažin ką svarbaus. Jis turbūt ją paste- 
bėjo ir nori pasiūlyti jai darbą, duoti šansą parodyti save. 
Ji jų neapvils. Galbūt kada nors šita firma vadinsis „Pi- 
bodi, Pibodi end Parker". 

Pusvalandį Dženiferė stovėjo koridoriuje Ir lygiai vie- 
nuoliktą įžengė į priimamąjį. Ji nenorėjo, kad pastebėtų 
jos nekantravimą. Jai teko palaukti priiMamajame dvi va- 
landas, tik po to ją nuvedė į pono Pibodžio kabinetą. Tai 
buvo aukštas žmogus, dėvintis Kostiumą-trejetą. JO batai 
pagal užsakymą pasiūti Londone. 

Jis netgi pasiūlė jai atsisėsti, 

— Panele Pater...— Jo balsas buvo nemaloniai spi- 
gus. 

— Parker. 

Jis paėmė nuo stalo popieriaus lapelį. 

— Tai šaukimas. Aš noriu, kad jūs nuneštumėte jį 
vienam asmeniui, 

Dženiferė suprato, kad darbo firmoje jai niekas nesi- 
rengia siūlyti. 

Padavęs Dženiferei šaukimą, ponas Pibodis pasakė: 

— Už šitą mes jums sumokėsime penkis šimtus dole- 
rių. 

Dženiferei pasirodė, kad ji blogai išgirdo. 

— Jūs pasakėte — penkis šimtus dolerių? 

— Taip. Jeigu, žinoma, jūs šitą šaukimą įteiksite, 

— Ar yra kokių nors sunkumų? 

— Taip,— prisipažino ponas Pibodis— Jau daugiau 
kaip metus mes mėginame įteikti šaukimą į teismą šitam 
žmogui. Jo pavardė Viljamas Karlailas. Jis gyvena savo 
dvare Long Ailende ir niekada neišeina iš namų. Sąži- 
ningai kalbant, mes jau bent dešimtį kartų mėginome iš- 
kviesti jį į teismą. Tačiau jo valdytojas toliau vartų nieko 
neįleidžia. 

— Nežinau, ar aš sugebėsiu. ..— pradėjo Dženiferė. 

Ponas Pibodis susiraukė. 

— Kalbama apie didelius pinigus. Bet aš negaliu iš- 
kviesti Viljamo Karlailo į teismą, kol jam neįteiks šau- 
kimo. Galbūt jums, Panele Poter, tai pavyks padaryti? 

Dženiferė nusprendė jo netaisyti. Ji galvojo, ką galės 
padaryti turėdama penkis šimtus dolerių. 

— Ką nors sugalvosiu. 


Antrą valandą dienos Dženiferė stovėjo priešais Vil- 
jamo Karlailo dvaro tvorą. Karalienės Viktorijos laikų sti- 
dešimties akrų plotą. Kelias vedė prie vartų, šalia kurių 
augo grakščios eglės. Dženiferė mąstė, ką jai daryti. Jei- 
gu į namą pakliūti neįmanoma, tai reikia Viljamą Kar- 
lailą išvilioti į kiemą. 

Netoli nuo dvaro ji pastebėjo sunkvežimį. Greta jo 
dirbo trys japonai sodininkai. 

Dženiferė priėjo prie darbininkų. 

— Kas iš jūsų vyresnysis? 

Vienas jų atsitiesė. 

— Aš, 

— Aš turiu jums nedidelį darbą. ..— pradėjo Dženi- 
ferė. 

— Atleiskite, panele. Mes labai užsiėmę. 

— Tai truks tik penkias minutes. 

— Ne, mes negalime. 

— Aš jums sumokėsiu šimtą dolerių. 

Dabar jau visi trys pasižiūrėjo į ją. Vyresnysis per- 
klausė: 

— Jūs sumokėsite mums šimtą dolerių už penkių mi- 
nučių darbą? 

— Būtent taip. 

— Ką mes turime daryti? 


Po penkių minučių sunkvežimis su sodininkais sustojo 
prie Viljamo Karlailo dvaro vartų. Iš jo išlipo trys sodi- 
ninkai ir Dženiferė. Ji apsidairė ir, išrinkusi pačią gra- 
žiausią eglę, pasakė japonams: 

— Iškaskite ją. 

Paėmę kastuvus, sodininkai ėmėsi darbo. Nepraėjo nė 
minutė, kai durys atsidarė ir pro jas išpuolė didžiulis vy- 
riškis su dvariškio livrėja. 

— Ką jūs čia darote, velniai rautų! 

— Niujorko apželdinimo tarnyba,— trumpai pasakė 
Dženiferė.— Mes turime iškasti šitą medį. 

— Jūs iš proto išėjote! Misterį Karlailą ištiks širdies 
smūgis. 

Ji atsisuko į sodininkus. 

— Kaskite, vaikinai. 

— Ne! — suriko dvariškis.— Čia kažkokia klaida! Po- 
nas Karlailas neprašė iškasti eglę. 

Dženiferė gūžtelėjo pečiais. 

— O mano viršininkas sakė, kad prašė. 

— Kaip man su juo susižinoti? 

Dženiferė pažiūrėjo į laikrodį. 

— Dabar jis Brukline. Jis grįš į kontorą apie š€štą 
valandą. 

Dvariškis piktai pasižiūrėjo į ją. 

— Palaukite. Aš tuojau grįšiu. 

— Kaskite, kaskite,— pasakė Dženiferė sodininkams. 

Dvariškis apsisuko ir su trenksmu užtrenkė paskui sa- 
ve duris. Po kelių minučių durys vėl atsidarė, ir dvariškis 
jau ėjo su neaukštu vidutinio amžiaus žmogumi, 

— Gal jūs paaiškinsite, kurių velnių jums čia rei- 
kia? 

— O koks jūsų reikalas? — paklausė Dženiferė. 

— Didelis! — suriaumojo. vyriškis— Aš — Viljamas 
Karlailas, ir tai, tarp kitko, mano nuosavybė! 

— Tokiu atveju, pone Karlailai — pasakė Dženiferė— 
aš kai ką jums turiu.— Ji ištraukė iš kišenės šaukimą ir 
padavė jį Karlailui. Atsisukusi į sodininkus tarė: 

— Užteks, nekaskite. 


Kitą rytą jai paskambino Adamas Vorneris. Dženiferė 
atpažino jį iš balso. 

— Aš norėjau pranešti, — pasakė Adamas, — kad ofi- 
Cialiai nuspręsta nesiimti prieš jus jokių disciplinarinių 
priemonių. Taigi daugiau jums nėra ko jaudintis. 

Užmerkusi akis Dženiferė mintyse pasimeldė, 

— Aš... Aš neturiu žodžių, kad galėčiau išreikšti 
jums savo dėkingumą. | 

— Teisingumas ne visada aklas. 

Adamas jai nepapasakojo apie pokalbį su Stiuartu Nid- 
hemu ir Robertu di Silva. Nidhemas buvo nusivylęs, bet 
viską priėmė filosofiškai. 

Apygardos prokuroras suriaumojo kaip įsiutęs jautis. 

— Tu nori pasakyti, kad šita maita nebus nubausta? 
Viešpatie, juk ji dirba mafijai, Adamai! Nejaugi tu ne- 
matei? Ji tave apmuilino, 

Di Silva niekaip negalėjo nusiraminti, ir galų gale 
Adamui įgriso. 

— Visi įkalčiai prieš ją, Robertai, yra netiesioginiai. 
Ji buvo reikalingu laiku ir reikalingoje vietoje, ir ją įvi- 
liojo į spąstus. Čia mafija net nekvepia. 

— Gerai,— pasakė di Silva. — Taigi ji vis dar advoka- 
tė. Duok Dieve, kad ji dirbtų Niujorke, todėl kad, kai aš 
tik susitiksiu su ja teismo salėje, tmi sutrinsiu ją į mil- 
tus. 

Bet Adamas nusprendė viso to Dženiferei nepasakoti. 

Ji įgijo mirtiną priešą, ir nieko nebuvo galima padaryti. 
Robertas di Silva garsėjo kaip kerštingas žmogus, o Dže- 
niferė buvo pažeidžiama auka. Graži, jauna ir protinga 
idealistė. 

Adamas žinojo, kad jam nedera daugiau su ja susi- 
tikinėti. 


Buvo dienų, savaičių ir mėnesių, kai Dženiferė buvo 
pasiruošusi viską mesti. Ant durų vis dar kabojo lentelė 
„Dženiferė Parker. Advokatė“, bet vargu ar tai galėjo 
ką nors apgauti. Ir juo labiau pačią Dženiferę. Ji nedirbo 
advokatės darbo. Ištisas dienas, ir lyjant, ir sningant, ji 
trankėsi po miestą, išnešiodama šaukimus žmonėms, kurie 
jos už tai nekentė. Retkarčiais ji imdavosi smulkių reika- 
lų, padėdama persenusiems žmonėms gauti nemokamo 
maitinimo talonus arba patardavo gete gyvenantiems neg- 
rams ir puertorikiečiams. Tačiau jokio pasitenkinimo ji 
nejautė, 

Tačiau, palyginus su dienomis, naktys buvo visai ne- 
pakeliamos. Atrodė, jog jos be galo. Dženiferę kankino 
nemiga, o kai galiausiai užmigdavo, prasidėdavo košma- 
rai. Jie persekiojo ją nuo tos dienos, kai Motina pametė 
ją ir tėvą. 

Dženiferė merdėjo nuo vienatvės. Kartais ji susitikda- 
vo su jaunais advokatais, tačiau jie nė iš tolo neprilygo 
Adamui Vorneriui. Po vakarienės ją kviesdavo į kiną ar 
spektaklį, o paskui prasidėdavo neišvengiama kova prie 
jos buto durų. Dženiferė taip ligi galo ir nesuprato — ar 
jie norėjo permiegoti su ja todėl, kad sumokėjo už jos 
vakarienę, ar todėl, kad jiems tekdavo lipti į trečią aukš- 
tą. Retsykiais jai taip norėdavosi pasakyti „taip“, kad 
nebūtų viena, kad ją kas nors apkabintų, kad turėtų su 
kuo pasidalinti vienatve. US) 

Bet jai reikėjo ne tik vyriškio. Jai reikėjo Zmogaus, 
kuris rūpintųsi ją, o ji rūpintųsi juo. 

Patys patraukliausi vyrai, kurie jai siūlė susitikti, bu- 
vo vedę, ir ji ryžtingai juos atstumdavo. Dženiferės mo- 
tina išardė šeimą ir pražudė Dženiferės tėvą. Ji to nega- 
lėjo pamiršti. | 

Atėjo Kalėdos, paskui — Naujieji metai. Dženiferė 

juos praleido viena. Snigo dideliais dribsniais, ir miestas 
buvo panašus į kalėdinį atviruką. Klaidžiodama gatvėmis, 
Dženiferė su pavydu žiūrėjo į skubančius namo praeivius. 
Ji jautėsi vieniša ir nereikalinga. Kaip jai trūko tėvo! 
Kai pagaliau šventės baigėsi, ji atsiduso su palengvėjimu. 
„1970-ieji turi būti geresni ',— pagalvojo ji. 

Kitomis sunkiomis dienomis Kenas Beilis visaip sten- 
gėsi ją pažvalinti. Jis nusivedė ją į ,,„Medisonskver Gar- 
den“, kur vyko „Reindžers“ mačai, į disko-klubus, į spek- 
taklius ir filmus. Dženiferė jautė, kad jis jai neabejingas, 
todėl visada laikėsi tam tikro atstumo. 


Kovo mėnesį Otas Venzelis nusprendė su žmona per- 
sikelti į Floridą. 

— Mano seni kaulai jau nepakelia Niujorko šalčių, — 
pasiskundė jis. 

— Aš jūsų ilgėsiuosi, — nuoširdžiai pasakė Dženiferė. 
Jai labai patiko Otas Venzelis. 

— Pasirūpinkite Kenu. 

Dženiferė klausiamai pažvelgė į jį. 

— Jis jums papasakojo? 

— Būtent ką? 

Pasvyravęs Otas pasakė: 

— Jo žmona nusižudė. Jis dėl visko kaltina save. 

Dženiferė apstulbo. 

— Koks siaubas! Kodėl... Kodėl ji taip padarė? 

— Ji rado jį lovoje su kitu jaunuoliu. 

— Viešpatie! 

— Ji iš pradžių iššovė į Keną, o paskui nukreipė pisto- 
letą į save. Jis išgyveno, o ji — ne, 

— Košmaras! Aš supratimo neturėjau. .. 

— Aš žinau. Jis, žinoma, laikosi šauniai, tačiau gyvena 
pIagare. 

— Ačiū, kad man papasakojote apie tai. 

Kai Dženiferė grįžo į kontorą, Kenas tarė: 

— Taigi senasis Otas mus palieka. 

— Taip. 

Kenas Beilis šyptelėjo. 

— Dabar Mums dviem teks kovoti prieš visą Ppa- 
saulį. 

— Ko gero, taip. 

Dabar Dženiferė į Keną Beilį žiūrėjo visai kitaip. Jie 
drauge pietavo ir vakarieniavo. Nors Dženiferė nepaste- 
bėjo homoseksualisto polinkių, tačiau ji žinojo, kad Otas 
Venzelis pasakė jai tiesą, — Kenas Beilis gyveno pragare. 


Pas ją ateidavo labai nedaug klientų. Tai buvo pasitu- 
rintys žmonės, kartais pasitaikydavo ir bepročių. 

Dažnai į Dženiferę kreipdavosi prostitutės, kad ji lai- 
duotų už jas. Ji buvo priblokšta, kad kai kurios jų buvo 
labai jaunos ir gražios. Visa tai duodavo Dženiferei ne- 
dideles, bet nuolatines pajamas. Ji niekaip negalėjo iš- 
siaiškinti, kas jas pas ją atsiųsdavo. Kai ji apie tai pa- 
klausė Keną, tas tik nustebęs gūžtelėjo pečiais ir nusi- 
suko. 

Kai pas Dženiferę ateidavo klientas, Kenas Beilis tak- 
tiškai išeidavo iš kambario. Jis panėšėjo į išdidų tėvą, be- 
sidžiaugiantį savo dukters sėkme, 

Keletą kartų Dženiferei pasiūlė imtis skyrybų bylų, bet 
ji visuomet atsisakydavo. Ji ligi šiol nepamiršo, kaip sa- 
kydavo vienas jos dėstytojų: „Ištuoka advokato darbe 
užima tokią pat vietą, kaip proktologija medicinoje '. Dau- 
gelis ištuokų bylomis užsiimančių advokatų turėjo prastą 
reputaciją. Juk išsituokianti pora visada viską matė ki- 
toje šviesoje, negu advokatas. Gaunančius didelius atly- 
ginimus advokatus, kurių specializacija — ištuokų bylos, 
vadino ,„bombarduotojais“, nes jie naudodavo įstatymo 
„Sunkiąją artileriją“, kad laimėtų bylą, tačiau neretai su- 
naikindavo ir vyrą, ir žmoną, ir vaikus. 

Beje, ateidavo ir tokių klientų, kurie pastebimai skir- 
davosi nuo įprastų lankytojų. Jie buvo gerai apsirengę 
ir laikėsi oriai. Reikalai, dėl kurių jie kreipdavos! į ją, 
buvo solidūs — turtiniai konfliktai, kur nuosavybė siek- 
davo astronomines sumas, ir teismo ieškiniai, kurių su 
malonumu imtųsi bet kuri stambi juridinė firma. 

— Kodėl jūs kreipėtės į mane? — klausė jų Dženiferė, 

Atsakymai buvo neaiškūs. Draugas pasakė. Ši Aš apie 
jus skaičiau... Kažkas paminėjo jūsų pavardę Vakarėly- 
je... Tiktai, kai vienas klientų, aiškindamas I€eikalo es- 

mę, paminėjo Adamo Vornerio pavardę, Dženiferė staiga 
viską suprato. 

— Jus pas Mane pasiuntė ponas Vorneris? 

Klientas sutriko. 

— Matote, jis prašė mane neminėti jo vardo. 


Dženiferė nusprendė Adamui paskambinti. Ji norėjo 
jam padėkoti. Ji kalbės su juo labai mandagiai, bet ne 
daugiau. Kad Adamui nekiltų mintis, jog ji skambina ne 
dėl to, jog jaučia dėkingumą, bet kitu tikslu. Ji vėl ir vėl 
mintyse repetavo būsimą pokalbį. Kai pagaliau Dženiferė 
sutelkė dvasią ir paskambino, sekretorė atsakė, kad ponas 
Vorneris išvyko į Europą ir grįš tik po kelių savaičių. 
Šita žinia sukėlė Dženiferei gilią depresiją. 


Ji vis dažniau ir dažniau pagaudavo save galvojan- 
čią apie Adamą Vornerį. Ji prisiminė, kaip jis atėjo pas 
ją į butą ir kaip bjauriai ji elgėsi. Kaip gerai, kad jis su- 
gebėjo nuslopinti tą jos prasiveržusį pykčio protrūkį. O 
dabar jis, be viso kito, dar atsiunčia jai klientų. 

Palaukusi tris savaites Dženiferė vėl paskambino Ada- 
mui. Šį kartą jis buvo Pietų Amerikoje. 

— Ką jam perduoti? 

— Nieko, — atsakė sekundę padvejojusi Dženiferė. 

Dženiferė stengėsi išmesti Adamą iš galvos, bet to 
padaryti jai niekaip nepavyko. Ją kankino mintis — vedęs 
jis ar susižadėjęs? Ji įsivaizdavo, kaip smagu būti ponia 
Vorner. „Aš turbūt išėjau iš proto“, — galvojo Dženiferė. 

Gana dažnai laikraščiuose ir žurnaluose ji matydavo 
Maiklo Morečio pavardę. Viename laikraštyje ji perskaitė 
didelį straipsnį apie Antonijų Granelį ir mafijos „šeimas“, 
kontroliuojančias rytinę šalies pakrantę. Buvo pranešama, 
kad Antonijaus Granelio sveikata silpna, ir jo žentas — 
Maikląs Moretis — veikiai valdys visą imperiją. „Laif“ 
rašė apie Maiklo Morečio gyvenimo būdą. Ten buvo pa- 
minėtas Ir jo teismas. Kamilas Stela sėdėjo už grotų Le- 
venvorte, 0 tuo tarpu Maiklas Moretis vaikščiojo laisvas. 
Žurnalas priminė, kad tik per Dženiferės Parker žioplumą 
Maiklas Moretis nepakliuvo į kalėjimą ar elektros kėdę. 
Tai Perskaičiusi Dženiferė pajuto, kaip jos viduje viskas 

apsivertė. Elektros kėdę? Ji pati su malonumu būtų įjun- 
gusi kirtiklį! 


Bylos, dėl kurių klientai kreipdavosi į ją, buvo ne- 
didelės, bet ji įgydavo neįkainojamos patirties. Per mė- 
nesį Dženiferė apsilankė visuose Centrinėje gatvėje esan- 
čio teismo kabinetuose, susipažino su ten dirbančiais žmo- 
nėmis, 

Kai jos klientus areštuodavo už vagystes parduotuvė- 
se, valkatavimą, prostituciją ar narkotikų pardavinėjimą, 
Dženiferė eidavo į teismą, kad įformintų laidavimą. 

-— Areštuotasis gali būti paleistas už penkių šimtų do- 
lerių užstatą. 

— Jūsų prakilnybe, bet areštuotasis neturi tokių pi- 
nigų. Jeigu teismas sumažins sumą ligi dviejų šimtų do- 
lerių, jis vėl galės dirbti ir išlaikyti šeimą. 

— Gerai, du šimtai dolerių. 

— Ačiū, Jūsų prakilnybe. 

Dženiferė susipažino su kanceliarijos vedėju, kur bū- 
davo nukreipiamos visos kopijos apie areštus. 

— Parker, vėl tu čia! Viešpatie, ar tu niekada ne- 
miegi? 

— Sveiki, leitenante! Mano klientą sulaikė už valka- 
tavimą. Ar galima pažiūrėti į areštuotųjų sąrašą. Jo pa- 
vardė Koneris. Klarensas Koneris. 

— Klausyk, mažyle, kodėl tu ateini trečią valandą nak- 
ties, kad išlaisvintum kažkokį valkatą? 

— Kad nesibastyčiau gatvėmis,-- nusišysojo Dženiferė, 


Ji sužinojo, kaip dirba naktimis teismas, posėdžiau- 
jantis 218-je salėje. Tai buvo tamsus, nesuprantamas pa- 
saulis su savu žargonu. 

— Parker, jūsų klientui MAPBS. 

— Mapbs? 

— Taip, MAPBS. Mėginimas apvogti privatų butą, su- 
mušimas. Aišku? 

— Aišku. 


— Aš atstovauju panelei Lunai Turner. 
— Viešpatie! 

— Ar negalėtumėte jūs pasakyti, kuo ji kaltinama? 

— Minutėlę. Tuojau aš surasiu jos kortelę. Taip, Luna 
Turner. Aha, štai. Pros. Ją sulaikė TISUG. Apačioje. 

— Tisug? 

— Ar jūs naujokė? TISUG — tai Tyrimo ir saugumo 
užtikrinimo grupė. Pros.— tai prostitutė. Apačioje — va- 
dinasi, piečiau nuo 42-osios gatvės. Aišku? 

— Aišku. 


Naktinis teismas slėgė Dženiferę. Žmonių banga nusi- 
risdavo ir vėl atsirisdavo, atsitrenkdama į teisingumo 
krantą. 

Daugiau negu šimtas penkiasdešimt bylų buvo nagri- 
nėjama kas naktį. Ko tik čia nebuvo — prostitutės, trans- 
vestitai, apsigimę alkoholikai ir narkomanai. Voromis ėjo 
puertorikiečiai, meksikiečiai, žydai, airiai, graikai, italai. 
Juos kaltino apiplėšimais ir vagystėmis, neteisėtu ginklų 
laikymu ir narkotikų pardavinėjimu, prievartavimais ir 
prostitucija. Jie turėjo bendrą bruožą — visi jie buvo ne- 
turtingi. Jie buvo neturtingi, nugalėti ir nepataisomi. Tai 
buvo tarpstančios visuomenės atliekos. Daugiausia tai bu- 
vo Centrinio Harlemo gyventojai, bet, kadangi kalėjimai 
buvo perpildyti nusikaltėlių, visus juos, išskyrus pačius 
nepataisomiausius, paleisdavo arba turėdavo sumokėti 
baudą. Jie grįždavo namo į Šv. Mykolo, Morningsaido ir 
Manheteno aveniu, kur trijų su puse mylių plote gyveno 
233 tūkstančiai negrų, 8 tūkstančiai puertorikiečių ir maž- 
daug milijonas žiurkių. 

Dauguma Dženiferės klientų buvo prislėgti skurdo ir 
esamos sistemos. Šitie žmonės jau seniai buvo numoję į 
viską ranka. Dženiierė pastebėjo, kad jų klaikybės su- 
teikė jai pasitikėjimo savimi. Ji nesijautė esanti aukščiau 
jų. Vargu ar ji galėjo būti svaiginančios sėkmės pavyz- 
džiu. Ir vis dėlto tarp jos ir jos klientų buvo didelis skir- 
tumas — ji niekada nepasiduodavo. 


Kenas Beilis supažindino ją su šventuoju tėvu Frensiu 
Džordžu Rajenu. Tėvui Rajenui buvo per penkiasdešimt. 
Tai buvo gyvenimo džiaugsmo kupinas ir žydintis vyriš- 
kis. Jo juodi, šiek tiek žilstelėję plaukai truputį garba- 

nojosi ir buvo Matyti, kad jis seniai nesinaudojo kirpėjo 
paslauga. Dženiferei jis iš karto patiko. 

Kartkarčiais, kai dingdavo kas nors iš jo parapijiečių, 
tėvas Rajenas ateidavo pas Keną ir naudojosi jo paslau- 
gomis. Ir visada Kenas suieškodavo pabėgusias žmonas, 
vyrus ir vaikus. Jis niekada už tai iš jo neimdavo pinigų. 

— Atlyginimas bus danguje, — sakė Kenas. 

Sykį, kai Dženiferė kontoroje buvo viena, užėjo tėvas 
Rajenas. 

— Tėve Rajenai, Kenas išėjo. Jis šiandien jau negrįš. 

— Apskritai, Dženifere, tai aš pas jus, — tarė tėvas 
Rajenas. Jis atsisėdo į priešais ją stovintį krėslą.— Vienas 
mano draugų turi problemų. 

Taip jis visada pradėdavo pokalbį su Kenu. 

— Klausau jūsų, šventasis tėve. 

— Tai viena senų mano parapijiečių. Vargšelė nie- 
kaip negali gauti savo socialinio draudimo pensijos. Ji 
neseniai persikėlė į kitą rajoną, o visa informacija pra- 
keiktame kompiuteryje išsitrynė, kad jis pragare su- 
degtų! 

— Aišku. 

— Aš žinojau, kad jūs padėsite,— pasakė tėvas Raje- 
nas stodamasis.— Tik bijau, kad ji negalės jums sumo- 
kėti. 

Dženiferė nusišypsojo. 

— Nesirūpinkite. Aš viską sutvarkysiu. 

Tačiau Dženiferei prireikė net trijų dienų, kad į kom- 
piuterį įvestų naują informaciją. 


Po mėnesio tėvas Rajenas vėl atėjo pas Dženiferę. 

— Atleiskite už trukdymą, mieloji, bet vienas Mano 
draugas turi nedidelių problemų. Bijau, kad jis neturi. . — 
Jis užsikirto. 

— Pinigų, — atspėjo Dženiferė. 

— Taip! Būtent! Bet vargšeliui skubiai reikalinga pa- 
galbą. 

— Gerai. Papasakokite, koks reikalas, 

— Jo vardas Eibrahamas. Eibrahamas Vilsonas, Tai — 
vienos mano parapijietės sūnus. Dabar jis kali Sing Singe 

už tai, kad apiplėšdaMmas vyno parduotuvę nužudė jos 
savininką. 

— Jeigu jį nuteisė ir jis sėdi kalėjime, tai aš neži- 
nau, kuo galėčiau padėtį, 

Tėvas Rajenas pasižiūrėjo į Dženiferę ir atsiduso. 

— Reikalas ne tas. 

— Ne tas? 

— Ne, Prieš porą savaičių Eibrahamas užmušė dar vie- 
ną žmogų — kalinį Raimondą Torpą. Dabar jį teis už 
tyčinę žmogžudystę, IT jam gresia mirties bausmė. 

Dženiferė apie tai Dūyo skaičiusi. 

— Jeigu aš neklystų, jis mirtinai sumušė žmogų. 

— Taip sako. 

Dženiferė paėmė bloknotą ir parkerį. 

— Gal jūs žinote, ar yra liudytojų? 

— Bijau, kad taip. 

— Kiek? 

— Šimtas, o gal ir daugiau. Matote, tai atsitiko kalė- 
jimo kieme. 

— Ir ko jūs iš Manęs norite? 

— Padėkite Eibrahamui,— paprastai pasakė tėvas Ra- 
jenas. 

Dženiferė padėjo Parkerį, 

— Manau, kad dabar jam gali padėti tik Aukščiausia- 
sis — Ji atsilošė ! krėslo atkaltę.— Eibrahamo padėtis ne- 
pavydėtina. Jis juodaodis, jis atlieka bausmę už žmog- 
žudystę, ir jis užmušė dar vieną žmogų šimto liudytojų 
akyse. Jeigu jis tikrai tą padarė, tai vargu ar jam galima 
padėti. Jeigu tas kalinys jam grasino, jis galėjo kreiptis 
pagalbos į sargybinius. O jis nusprendė, kad yra aukščiau 
įstatymo ir pats gali teisti. Nė viena žiuri pasaulyje jo 
neišteisins. 

— Bet jis vis dėlto žmogus. Nors pakalbėkite su juo. 

Dženiferė atsiduso. 

— Jeigu jūs taip Spiriatės, aš su juo pakalbėsiu, bet 
negaliu nieko žadėti. 

Tėvas Rajenas linktelėjo, 


— Aš suprantu. Manau, kad laikraščiai rašys apie šitą 
bylą. 

Jie abu galvojo apie tą patį. Ne tik Eibrahamas Vilso- 
nas buvo nepavydėtinoje padėtyje. 


Sing Singo kalėjimas yra Osiningo miestelyje už tris- 
dešimties mylių nuo Manhatano, rytiniame Hudzino kran- 
te šalia Haverstrau įlankos. 

Dženiferė nuvažiavo į ten autobusu. Ji iš anksto pa- 
skambino kalėjimo viršininko pavaduotojui ir susitarė dėl 
susitikimo su Eibrahamu Vilsonu, kalinčiu vienutėje. 

Važiuodama autobusu Dženiferė truputį jaudinosi. Ji 
važiavo į Sing Singą susitikti su galimu klientu, kurį kal- 
tino žmogžudyste. Universitete juos mokė vesti būtent 
tokias bylas, būtent to siekė ir ji pati. Pirmą kartą po 
ištisų metų ji pasijuto tikra advokate, nors ir suprato, jog 
tai tik svajonė. Ji važiavo ne pas klientą. Ji važiavo pa- 
sakyti žmogui, kad negalės jo ginti. Ji negalėjo sau leisti 
imtis garsios bylos, kurią laimėti ji neturėjo nė men- 
kiausios galimybės. 

Eibrahamas Vilsonas turės ieškoti sau kito gynėjo. 


Išklerusiu taksi Dženiferė nuo autobusų stoties atva- 
žiavo į kalėjimą, užimantį septyniasdešimt akrų žemės 
palei pat upę. Dženiferė paspaudė skambučio mygtuką, ir 
sargybinis atidarė jai duris. Suieškojęs lankytojų sąraše 
jos pavardę, jis parodė, kaip nueiti pas kalėjimo viršinin- 
ko pavaduotoją. 

Kalėjimo viršininko pavaduotojas buvo stambus pla- 
čiapetis trumpai apsikirpęs vyras, raupų išėstu veidu. Jis 
vadinosi Havardas Patersonas. 

— Aš būsiu jums labai dėkinga, jeigu jūs man papa- 
sakosite apie Eibrahamą Vilsoną,— pradėjo Dženiferė. 

— Bijau, kad vargu ar tai jums patiks.— Patersonas 
žvilgtelėjo į dosjė, kuri gulėjo priešais jį ant stalo.— Di- 
džiąją gyvenimo dalį Vilsonas praleido kalėjime. Pirmą 
kartą, kai jam buvo vos vienuolika Metų, už mašinos pa- 
vogimą, trylikos — areštuotas už muštynes, penkiolikos — 
už išprievartavimą, aštuoniolikos — tapo suteneriu, sėdė- 
jo už žvėrišką vienos savo draugių sumušimą. ..— Jis pa- 
vartė dosjė lapus.— Čia viskas, ko tik nori — pjaustyma- 

sis peiliais, ginkluotas apiplėšimas ir pagaliau žmogžu- 
dystė. 

Siaubingas sąrašas. 

— O ar gali taip būti, kad Vilsonas neužmušė Raimon- 
do Torpo? — paklausė Dženiferė. 

— Ką jūs! Vilsonas pats prisipažino. Beje, jeigu jis 
net neigtų savo kaltę, skirtumo nebūtų. Mes turime šimtą 
dvidešimt liudytojų. 

— Ar galima man pasimatyti su ponu Vilsonu? 

Hovardas Patersonas atsistojo. 

— Žinoma. Tiktai jūs veltui sugaišite laiką. 


Dar niekada Dženiferė nebuvo mačiusi tokio šlykštaus 
žmogaus kaip Eibrahamas Vilsonas. Jis buvo antracito 
spalvos, sulaužyta nosimi, švarplėta burna ir mažomis ake- 
lėmis randuotame veide. Jis buvo šešių pėdų ir keturių 
colių ūgio, stipraus kūno sudėjimo. Jis žengė sunkiai ir 
šiek tiek šleivojo. Jeigu Dženiferei reikėtų jį apibūdinti 
vienu žodžiu, ji pasirinktų žodį grėsmingas. Ji galėjo įsi- 
vaizduoti, kokį įspūdį šitas žmogus padarys prisiekusie- 
siems. 

Atskirti storos vielos pinučiais Eibrahamas Vilsonas ir 
Dženiferė sėdėjo pasimatymų kambaryje. Šalia durų sto- 
vėjo sargybinis. Vilsonas tik ką išėjo iš vienutės ir dabar 
mirksėjo nuo ryškios šviesos. Jeigu Dženiferė anksčiau 
dvejojo, ar imsis šitos bylos, tai po to, kai ji pamatė 
Eibrahamą Vilsoną, jos abejonės užleido vietą ryžtingu- 
mui. Netgi sėdėdama priešais, ji jautė, kaip iš jo tiesiog 
sunkiasi neapykanta. 

Dženiferė pradėjo pokalbį pirma. 

— Mano pavardė Dženiferė Parker. Aš — advokatė. 
Tėvas Rajenas paprašė, kad aš susitikčiau su jumis. 

Eibrahamas Vilsonas spjovė pro pinučius, aptaškyda- 
mas Dženiferę seilėmis. 

— Jis dvokiantis ožys! 

„Puiki pradžia“,— pagalvojo Dženiferė. Ji sunkiai su- 
silaikė, kad nenusišluostytų nuo veido seilių. 

— Jums ko nors reikia, pone Vilsonai? 

Jo lūpas ištempė bedantė šypsena. 

— Taip, mažyle. Bobos. Aišku? 

Ji stengėsi nekreipti į tai dėmesio. 

— Galbūt jūs man papasakosite, kas įvyko? 

— Klausyk, tu. Jei nori sužinoti mano gyvenimo isto- 
riją — mokėk. Aš ją parduosiu filmui. O gal ir pats ten 
nusitilmuosiu svarbiausiame vaidmenyje. 

Iš jo sklindantis įtūžis Dženiferę gąsdino. Ji norėjo 
išeiti iš čia kuo greičiau. Patersonas buvo teisus. Ji veltui 
sugaišo laiką. 

— Bijau, pone Vilsonai, kad vargu ar aš galėsiu jums 
padėti. Aš pažadėjau tėvui Rajenui, kad bent jau pakal- 
bėsiu su jumis. 

Eibrahamas Vilsonas vėl išsiviepė. 

— Žiūrėk tu man kokia! Ar nenori su manim pasi- 
dulkinti? 

Dženiferė atsistojo. Jai jau buvo gana. 

— Ar jūs visų taip nekenčiate? 

— Žinai, lėlyte, tu įlisk į mano kailį, o aš — į tavo. 
O tada mes pakalbėsim apie neapykantą. 

Dženiferė stovėjo, žiūrėdama į bjaurų juodą veidą, 
mėgindama suvokti, ką išgirdo. Paskui ji lėtai atsisėdo. 

— Eibrahamai, vis dėlto papasakokite, kas atsitiko. 

Jis tylėdamas žiūrėjo į ją. Dženiferė laukė, apžiūrinė- 
dama jį, įsivaizduodama, kaip jaustųsi jo kailyje. Jis bu- 
vo visas randuotas. O kiek randų buvo jo sieloje? 

Jie sėdėjo ilgai neištardami nė žodžio. Pagaliau Eibra- 
hamas Vilsonas tarė: 

— Aš nugalabijau šitą kalės vaiką. 

— Kodėl jūs jį užmušėte? 

Jis gūžtelėjo pečiais. 

— Šitas išsigimėlis puolė mane su peiliu, ir aš... 

— Nemėginkite manęs apgaudinėti. Iš kur kalinys ga- 
lėjo turėti peilį? 

Vilsono veidas suakmenėjo. | 

— Nagi nešdinkis iš čia! Aš tavęs nekviečiau.— Jis 
atsistojo.— Ir kad daugiau tavęs čia nebūtų. Aš labai už- 
siėmęs žmogus. 

Apsigręžęs jis nuėjo prie sargybinio. Jie abu išėjo iš 
kambario. Štai ir viskas. Galų gale Dženiferė bent jau 
galėjo pasakyti tėvui Rajenui, kad pakalbėjo su Vilsonų. 
Daugiau ji nieko negalėjo padaryti. 

Sargybinis palydėjo Dženiferę prie išėjimo. Eidama 
per kalėjimo kiemą, Dženiferė galvojo apie Eibrahamą 
Vilsoną ir apie savo požiūrį į jį. Jis jai nepatiko, ir todėl 
ji padarė tai, kam neturėjo teisės — ji nuteisė jį. Ji iš 
anksto laikė jį kaltu, nors teismas dar nebuvo įvykęs. Gal- 
būt kas nors jį užpuolė, tik, žinoma, ne su peiliu. Bet 
galbūt užpuolikas rankoje laikė akmenį arba plytą. Dže- 
niferė sulėtino žingsnį ir neryžtingai sustojo. Instinktas jai 
sufleravo, kad reikia grįžti į Manhataną ir pamiršti Eibra- 
hamą Vilsoną. 

Apsisukusi Dženiferė vėl nuėjo pas kalėjimo viršinin- 
ko pavaduotoją. 

— Tai labai sunkus atvejis, — pasakė Hovardas Pater- 
sonas.— Jeigu įmanoma, mes stengiamės perauklėti, o ne 
bausti, bet Eibrahamas Vilsonas nuėjo pernelyg toli. Jį 
nuramins tik elektros kėdė. 

„Keista logika“, — pagalvojo Dženiferė. 

— Jis man pasakė, kad jį užpuolė žmogus, apsiginkla- 
vęs plačiaašmeniu peiliu. 

— Visko galėjo būti. 

Atsakymas ją apstulbino, 

— Ką jūs norite pasakyti tuo „galėjo būti"? Kad ka- 
linys čia gali įsigyti peilį? Ir netgi plačiais ašmenimis. 

Hovardas Patersonas gūžtelėjo pečiais. 

— Panele Parker, pas mus čia tūkstantis du šimtai 
kalinių, ir kai kurie jų, labai išradingi žmonės. Aš jums 
šį tą parodysiu. 

Dženiferė nuėjo paskui Patersoną koridoriumi, ir jie 
sustojo prie užrakintų durų. Išrinkęs iš ryšulio reikiamą 
raktą, Patersonas atrakino duris ir uždegė šviesą. Dže- 
niferė įėjo į kambarį, kur palei sienas tęsėsi lentynos. 

— Čia mes laikome iš kalinių atimtus žaisliukus.— Jis 
priėjo prie didelės dėžės ir pakėlė dangtį. 

Dženiferė žvilgtelėjo vidun ir nepatikėjo savo akimis. 

Ji pakėlė akis į Hovardą Patersoną. 

— Aš noriu susitikti su savo klientu dar kartą. 

Dženiferė rengėsi Eibrahamo Vilsono teismui taip, kaip 
niekada ir niekam nesirengė. Ji begalę valandų praleis- 
davo juridinėje bibliotekoje, studijuodama gynybos tak- 
tiką, ir kalbėdamasi su savo klientu, po truputėlį išplėš- 
dama iš jo informaciją. Tai buvo nelengvas uždavinys. 
Iš pat pradžių Vilsonas spyriojosi ir tyčiojosi iš jos. 

— Nori apie mane sužinoti, mažyle? Aš pradėjau dul- 
kintis nuo dešimties metų, o tu? 

Dženiferė iš visų jėgų stengėsi nekreipti dėmesio į 
jo neapykantą ir panieką, nes suprato, kad už viso to 
slypi baimė. Ir Dženiferė toliau klausinėjo jį apie anks- 
tyvą vaikystę, apie jo tėvus, apie jo potraukius. Po tam 
tikro laiko Vilsono užsispyrimas užleido vietą susidomė- 
jimui, o paskui susižavėjimui. Jis niekada nesusimąstė dėl 
to, kas jis ir kodėl toks tapo. 

Atkaklūs Dženiferės klausinėjimai privertė jį įsigilinti 
į savo prisiminimus. Keletą kartų, kai Dženiferė klausi- 
nėjo jį apie tėvą, kuris jį negailestingai lupo, Vilsonas 
prašė palikti jį vieną. Ji išeidavo, tačiau paskui vėl grįž- 
davo. 

Jeigu anksčiau Dženiferė ir turėjo šiokį tokį asmeninį 
gyvenimą, tai dabar jį teko pamiršti. Jeigu ji nesusitikda- 
vo su Eibrahamu Vilsonu, tai visą laiką praleisdavo savo 
kontoroje. Nuo ryto ligi vėlyvos nakties ji skaitė viską, 
kas jai pakliūdavo apie žmogžudystes, tyčines ir netyči- 
nes. Ji studijavo šimtus apeliacinių teismų nuosprendžių, 
daiktinių įrodymų, aprašymus, nutarimus, stenogramas. Ji 
peržiūrėjo informacinę literatūrą apie savigyną, tyčines 
žmogžudystes, trumpą pamišimą. 

Ji mėgino padaryti taip, kad Eibrahamą Vilsoną teistų 
tik už netyčinę žmogžudystę. 

Eibrahamas to kalinio neketino žudyti. Bet ar patikės 
juo prisiekusieji? Ypač vietiniai. Čia, Mieste, žmonės ka- 
linių nekentė. Dženiferė užklausė, ar negalima būtų per- 
kelti teismo į kitą vietą. Jos prašymas buvo patenkintas, 
Teismas turėjo vykti Manhatane. 

Dženiferei reikėjo apsispręsti — ar leisti Eibrahamui 
Vilsonui kalbėti teisme? Jis atrodė grėsmingai, bet, jei 

prisiekusieji išgirstų visą istoriją iš jo lūpų galbūt jie 
pajustų jam gailestį. Sudėtinga buvo tai, kad kaltinimas 
būtinai išvilks į dienos šviesą jo kriminalinę praeitį. Tada 
paaiškės, kad jo sąžinę slegia dar viena žmogžudystė. 

Dženiferei buvo įdomu, kas iš apygardos prokuroro pa- 
dėjėjų bus jos varžovu. Jis turėjo nemažai gerų juristų, ir 
Dženiferė stengėsi išstudijuoti jų bylos vedimo procesą. 

Ji stengėsi kuo daugiau laiko praleisti Sing Singe, ap- 
žiūrinėdama kalėjimo kiemą, kur buvo įvykdytas nusikal- 
timas, kalbėdamasi su sargybiniais ir apklausdama kali- 
nius, kurie buvo žmogžudystės liudininkai. 

— Raimondas Torpas puolė Eibrahamą Vilsoną su pei- 
liu. Tiksliau, plačiaašmeniu peiliu. Ar jūs tai matėte? 

— Aš? Jokio peilio aš nemačiau. 

— Jūs privalėjote jį matyti. Juk jūs stovėjote greta. 

— Klausykite, aš nieko nemačiau. 

Niekas nenorėjo būti įpainiotas į šitą bylą. 

Retkarčiais Dženiferė rasdavo laiko kaip reikiant pa- 
pietauti, bet paprastai jos valgis būdavo sumuštinis ir 
kava teismo bufete. Ji suliesėjo ir jai dažnai svaigdavo 
galva. 

Kenas Beilis susirūpino. Jis pakvietė ją į restoraną ir 
užsakė prašmatnią vakarienę. | 

— Ką tu — nusprendei mirti badu? — paklausė jis. 

— Žinoma, ne. 

— Ar tu bent žiūrėjaisi į veidrodį paskutiniu metu? 

— Ne, 

Pažvelgęs į ją tiriamu žvilgsniu, jis tarė: 

— Jeigu tau dar liko šiek tiek proto, atsisakyk šitos 
bylos. 

— Kodėl? 

— Todėl, kad tave į dulkes sutrins. Aš taip pat turiu 
ausis. Laikraštininkai nesulaukia, kada vėl galės tave kaip 
reikiant pataršyti. 

— Aš advokatė, — atkakliai pasakė Dženiferė.— Eibra- 
hamas Vilsonas turi teisę, kad jį teistų teisingas teismas, 
ir aš pasistengsiu, jog taip viskas ir būtų.— Ji pastebėjo, 
kad Kenas Beilis susiraukė. — Nesijaudink. Nemanau, kad 
šitą bylą taip jau labai laikraštininkai aprašinėtų. 

— Tu taip manai? Žinai, kas bus kaltintoju? 

— Ne. 
— Robertas di Silva. 


Dženiferė privažiavo prie įėjimo į teismo pastatą Leo- 
nardo gatvėje ir ėmė brautis pro žmonių minią vestibiu- 
lyje. Čia buvo uniformuoti policininkai ir policininkai ci- 
viliniais drabužiais, advokatai su portieliais rankose. Dže- 
niferė praėjo stalą su lentele „Informacija“, kur niekada 
nieko nebūdavo, ir liftu pakilo į šeštą aukštą. Ji nuėjo 
pas apygardos prokurorą. Praėjo bemaž metai, kai ji pas- 
kutinį kartą buvo susitikusi su di Silva. Dženiferė neke- 
tino vėl su juo kautis. Ji norėjo jam pranešti, kad atsisa- 
ko ginti Eibrahamą Vilsoną. 

Dženiferė praleido tris bemieges naktis, kol tam pasi- 
ryžo. Galų gale ji nusprendė, kad taip bus geriau jos 
klientui. Vilsono byla nebuvo jau tokia svarbi, kad jos 
imtųsi Robertas di Silva. Vienintelė priežastis, kuri pri- 
vertė jį imtis bylos — Dženiferė Parker. Di Silva troško 
keršto. Jis norėjo ją pamokyti. Todėl ji galų gale nu- 
sprendė, kad ji neturi kitos išeities, kaip tik atsisakyti 
Vilsono gynimo. Ji nenorėjo, kad jį nubaustų mirties baus- 
me tik todėl, kad ji kadaise padarė klaidą. Jeigu ji nebus 
jo advokatė, di Silva nebus Vilsonui toks griežtas. Ši- 
taip Dženiferė norėjo išgelbėti jam gyvybę. 

Prisiminimai užplūdo Dženiferę, kai ji priėjo prie pa- 
žįstamų durų su lentele ,,Apygardos prokuroras. Niujorko 
apygarda". Kaip ir anksčiau ta pati sekretorė sėdėjo už 
stalo. 

— Aš — Dženiferė Parker. Aš turiu susi... 

— Įeikite,— nutraukė ją sekretorė— Apygardos pro- 
kuroras jūsų laukia. 

Robertas di Silva stovėjo palei savo stalą, kramtyda. 
mas Cigaro galą, ir nurodinėjo savo padėjėjams. Kai įėjc 
Dženiferė, jis nutilo, 

— Aš buvau tikras, kad jūs neateisite. 

— Aš atėjau. 

— O aš maniau, kad jūs pabrukusi uodegą, Nešite ku- 
dašių iš miesto. Ko jums reikia? 

Greta stalo stovėjo du krėslai, bet di Silva atsisėsti 
jai nepasiūlė. 

— Aš noriu su jumis pakalbėti apie savo klientą — 
Eibrahamą Vilsoną. 

Robertas di Silva atsisėdo, atsilošdamas krėsle, ir nu- 
taisė mMąslią Miną. 

— Eibrahamas Vilsonas... Ak, taip... Negras, kuris 
mirtinai sumušė žmogų kalėjimo kieme. Be reikalo jūs 
ėmėtės jį ginti — Jis pasižiūrėjo į savo padėjėjus, ir jie 
išėjo iš kambario.— Na, ką, ponia advokate? 

— Aš norėčiau susitarti. 

Robertas di Silva apsimetė nustebęs. 

— Jūs norite pasakyti, kad atėjote susitarti su ma- 
nimi? Jūs mane stulbinate. Jau jūs su savo teisininkės 
talentu galėtumėte be vargo jį išleisti į laisvę. 

— Pone di Silva, aš suprantu, kad tai atrodo paprasta 
byla,— pradėjo Dženiferė,— bet yra švelninančių aplinky- 
bių. .. 

Apygardos prokuroras ją pertraukė. 

— Pereikime prie kalbos, kuri jums, advokate, bus 
suprantamesnė. Galite pasiimti savo švelninančias aplin- 
kybes ir įsikišti sau į užpakalį! — Jis atsistojo ir drebančiu 
iš įniršio balsu tęsė.— Jūs, ledi, norėjote susitarti? Juk jūs 
sugriovėte visą Mano gyvenimą! Yra lavonas ir jūsų juo- 
daodis draugužis gaus aukščiausiąją bausmę! Aišku? Aš 
asmeniškai pasirūpinsiu, kad jį pasodintų į elektros kėdę. 

— Aš noriu jums pranešti, kad nesirengiu jo ginti. 
Jūs galite jį teisti pagal straipsnį ,netyčinė žmogžudystė“. 
Jūs galite... 

— Nė už ką! Jis — žmogžudys, tai aišku kaip dieną. 

Dženiferė stengėsi suimti save į rankas. 

— Aš maniau, kad tai sprendžia prisiekusieji tarė- 
jai. 

Di Silva kreivai nusišypsojo. 

— Kaip malonu, kada tokia įstatymų žinovė kaip jūs, 
ateina ir stengiasi tave Paprotinti. 

— Galbūt mes pamiršime asmeniškumus? 


— Kol aš gyvas — ne! Pasveikinkite savo draugužį 
Maiklą Moretį. 


Po Pusvalandžio Dženiferė gėrė kavą su Kenu Beiliu. 
— Nežinau, ką ir daryti, — prisipažino Dženiferė.— Aš 

maniau, kad Vilsonui bus geriau, jeigu aš atsisakysiu jį 
ginti. Bet Robertas di Silva ir girdėti nieko nenori. Jam 
Vilsonas nereikalingas, jam reikalinga aš. 

Kenas Beilis mąsliai pasižiūrėjo į ją. 

— Gal tai psichologinė ataka? Jis nori tave įbaugin- 
ti? 

— Aš ir taip įbauginta.— Ji gurkštelėjo kavos.— Padė- 
tis bjauri. Jeigu tu pamatytumei tą Eibrahamą Vilsoną. 
Kad paskirtų jam mirties bausmę, prisiekusiesiems užten- 
ka tik kartą į jį žvilgterėti. 

— (O kada teismas? 

— Po keturių savaičių. 

— Ar aš galiu ten kuo nors padėti? 

— Taip. Nugalabyti di Silvą. 

— Ar yra bent menkiausias šansas išteisinti Vilsoną? 

— Pesimisto požiūriu atrodo šitaip: aš mėginu laimėti 
savo pirmąją bylą prieš patį gudriausią šalies apygardos 
prokurorą, kuris svajoja Man atkeršyti, o mano klientas — 
užkietėjęs žmogžudys negras, nudobęs kalinį šimto dvi- 
dešimties liudytojų akivaizdoje. 

— Košmaras. 

— Tikiuosi, kad likus dienai ligi teismo mane par- 
trenks sunkvežimis. 


Dabar ligi teismo liko trys savaitės. Dženiferė pasiekė, 
kad Eibrahamą Vilsoną perkeltų į Riker Ailendo kalėji- 
mą. Jį laikė vyrų korpuse, kur devyniasdešimt penki pro- 
centai jo kameros draugų laukė teismo už sunkius nusi- 
kaltimus: žmogžudystes, padegimus, išprievartavimus ir 
ginkluotus apiplėšimus. 

Privačios mašinos čia nebuvo praleidžiamos, todėl Dže- 
niferę atvežė nedideliu žaliu autobusu iki administracinio 
korpuso, kur ji pateikė savo dokumentus. Šalia vartų, 
kur sustabdydavo visus lankytojus, stovėjo du ginkluoti 
sargybiniai. Iš administracinio korpuso Dženiferę nuvedė 
nedidele kalėjimo gatvele prie centrinio korpuso, kur 
susitikimų su lankytojais kambaryje jos laukė Eibrahamas 
Vilsonas. Šitas kambarys buvo padalintas į aštuonias ka- 
binas. 


Eidama ilgu koridoriumi susitikti su Eibrahamu Vil- 

sonu, Dženiferė pagalvojo: „Tai primena pragaro priima- 
mąjį '. Buvo labai triukšminga. Nuolat žvangėjo plieninės 
durys. Kiekviename bloke buvo po šimtą kalinių, kurie 
be perstojo kalbėjo ir šūkavo, veikė du televizoriai, iš 
garsintuvų dundėjo roko muzika. Pastate ėjo sargybą trys 
šimtai sargybinių, kurių riaumojančios komandos užgož- 
davo triukšmą. 

— Kalėjimo draugijoje visi elgiasi mandagiai, — pasa- 
kė jai sargybinis.— Jeigu vienas kalinys stumtels kitą, tai 
tuojau pat atsiprašys. Maža ką kitas turi galvoje, ir už- 
tenka bet kokios smulkmenos. . 

Sėdėdama priešais Eibrahamą Vilsoną, Dženiferė pa- 
galvojo: „Šito žmogaus gyvybė — mano rankose. Jeigu 
jį nubaus mirties bausme, tai atsitiks todėl, kad aš jam 
nepaūdėjau“. Ji pažiūrėjo į jo kupinas nevilties akis. 

— Aš padarysiu viską, kas įmanoma, — pažadėjo ji. 

Ligi teismo pradžios liko dešimt dienų. Dženiferei pra- 
nešė, kad teisėju paskirtas Lorensas Voldmanas, kuris pir- 
mininkavo Maiklo Morečio proceso metu ir kuris mėgino 
ją diskvalifikuoti kaip teisininkę. 

Tą 1970 metų rugsėjo dieną Dženiferė nubudo ketvirtą 
ryto, jausdamasi visiškai sugniužusi. Išaušo pirmadienis — 
diena, kai turėjo prasidėti Eibrahamo Vilsono teismas. 
Dženiferė prastai miegojo, ją kankino būsimojo teismo 
vaizdai. Viename tokių košmarų ji stovėjo liudytojo vie- 
toje, o Robertas di Silva klausinėjo ją apie Maiklą Mo- 
retį. Kiekvieną kartą, kai Dženiferė norėjo atsakyti į klau- 
simą, prisiekusieji jai rėkė: „Melas! Melas! Melas! 

Nors košmarai buvo skirtingi, tačiau kažin kuo jie 
visi buvo panašūs. Paskutinis sapnas jai prisisapnavo, kai 
Eibrahamą Vilsoną pririšo prie elektros kėdės. Kai Dže- 
niferė pasilenkė jį nuraminti, jis spjovė jai į veidą. Visa 
drebėdama Dženiferė nubudo ir daugiau jau negalėjo už- 
migti. Ji ligi ryto prasėdėjo krėsle, žiūrėdama kaip brėkš- 
ta diena. Nuo nervinės įtampos valgyti visai nesinorėjo. 
Ak, jeigu ji būtų galėjusi išsimiegoti! Ir nesinervinti. Ir 
kad pirmadienis jau būtų praėjęs. 

Kol ji maudėsi po dušu ir rengėsi, ją persekiojo artė- 
jančios nelaimės nuojauta. Ji norėjo apsirengti juodai, 
tačiau apsivilko žalią suknelę „kaip Dioro“, nusipirktą 
išpardavimo dieną. 


Pusę devynių Dženiferė privažiavo teismo pastatą, kad 
pasirodytų kaip gynėja byloje „Niujorko valstijos gyven- 
tojai prieš Eibrahamą Vilsoną“. Prie įėjimo susirinko 
milžiniška minia, ir Dženiferė iš pradžių pagalvojo, kad 
Čia įvyko avarija. Ji pamatė televizijos kameras, mikro- 
tonus, ir dar nespėjus suvokti, koks reikalas, ją jau ap- 
spito reporteriai. 

Vienas jų paklausė: 

— Panele Parker, ar tai jūsų pirmoji byla nuo to lai- 
ko, kai jūs sužlugdėte Maiklo Morečio teismo procesą? 

Kenas Beilis ją įspėjo ne be reikalo. Ji buvo dėmesio 
centre, o ne jos klientas. Vargu ar reporteriai bus objek- 
tyvūs, tai buvo maitvanagiai, o ji — jų auka. 

Jauna moteris aptrintais džinsais prikišo jai prie veido 
mikrofoną: 

— Ar tiesa, kad apygardos prokuroras Robertas di Sil- 
va ketina jums atkeršyti? 

— Nekomentuoju.— Dženiferė ėmė irtis prie įėjimo. 

— Vakar vakare apygardos prokuroras pareiškė, kad 
jums reikia uždrausti užsiimti jurisprudencija Niujorko 
valstijoje. Ką jūs galite į tai pasakyti? 

— Nekomentuoju.— Dženiferė jau buvo prie pat įėji- 
mo. 

— Praeitais metais teisėjas Voldmanas bandė atimti 
iš jūsų teisininkės kvalifikaciją. Ar jūs reikalausite jį nu- 
šalinti? 

Dženiferė dingo už durų. 


Teismas turėjo vykti salėje Nr. 37. Koridoriuje buvo 
pilna žmonių, norinčių pakliūti į salę, tačiau ten jau ne- 
buvo vietos. Žiūrovai garsiai kalbėjosi, čia vyravo kar- 
navalinė nuotaika. Spaudai buvo rezervuotos kelios eilės, 
„Tai di Silva pasistengė“,— pagalvojo Dženiferė, 

Eibrahamas Vilsonas sėdėjo už gynybos stalo, iškil- 
damas virš visų, kaip blogio įsikūnijimas. Jis dėvėjo tam- 
siai mėlyną kostiumą, kuris jam buvo mažas, ir baltus 
marškinius su kaklaraiščiu, kuriuos jam nupirko Dženife- 
rė. Bet nepadėjo ir tai. Eibrahamas Vilsonas atrodė kaip 
tikras žmogžudys. „Su tokiu pačiu pasisekimu jis galėjo 
ateiti čia ir su kalėjimo rūbais',— beviltiškai pagalvojo 
Dženiferė. 

Vilsonas akiplėšiškai apžiūrinėjo sėdinčiuosius salėje. 
Sutikęs kieno nors žvilgsnį, jis prisimerkdavo. Dženiferė 
per daug gerai pažinojo savo klientą, kad suprastų, — už 
šito puikavimosi drąsa slėpėsi baimė. Bet visiems ki- 
tiems — įskaitant teisėją ir prisiekusiuosius — jis darė sle- 
giantį įspūdį. Nuo to milžino dvelkė grėsmė. Prisiekusieji 
žiūrės į jį, kaip į Žmogų, kurio reikia bijoti, kurį reikia 
sunaikinti? 

Eibrahamas Vilsonas neturėjo nė vieno bruožo, kuris 
sukeltų gailestį. Jo išsigimėliškas randuotas veidas su su- 
laužyta nosimi ir švarplėta burna, jo milžiniškas kūnas 
kėlė baimę. 

Dženiferė priėjo prie stalo, už kurio sėdėjo Eibraha- 
mas Vilsonas, ir atsisėdo greta jo. 

— Labas rytas, Eibrahamai. 

Žvilgtelėjęs į ją, jis tarė: 

— Aš jau maniau, kad jūs neateisite. 

Dženiferė prisiminė savo naktinį košmarą. Ji pasižiū- 
rėjo į jo primerktas akis. 

— Jūs puikiai žinojote, kad aš būsiu čia. 

Jis abejingai gūžtelėjo pečiais. 

— Koks man skirtumas. Jie manęs gyvo nepaliks. Jei- 
gu prireiks, jie išleis įstatymą, kad galėtų mane išvirti 
verdančiame aliejuje. Jokio teismo nebus. Grynas vai- 
dinimas. Tikiuosi, jūs paėmėte su savimi kukurūzų laz- 
delių? 

Už kaltintojo stalo pasigirdo šnaresys, ir Dženiferė pa- 
matė, kaip apygardos prokuroras Robertas di Silva atsi- 
sėdo į savo vietą greta padėjėjų komandos. Žvilgtelėjęs 
į Dženiferę, jis nusišypsojo. Dženiferė pajuto, kaip ją ap- 
ima panika. 

— Visi atsistokite,— paskelbė teismo sekretorė. 

Iš teisėjo kambario išėjo Lorensas Voldmanas. 

Tiktai Eibrahamas Vilsonas liko sėdėti. 

— Atsistokite,— sušnibždėjo Dženiferė. 

— Tegul jie eina po velnių. Tegul pamėgina mane 
pakelti. 

Dženiferė paėmė milžiną už rankos. 

— Atsistokite, Eibrahamai. Mes juos nugalėsime. 

Jis ilgai žiūrėjo į ją, o paskui lėtai atsistojo, iškilda- 
mas virš jos. 

Teisėjas Voldmanas užėmė savo vietą. Žiūrovai atsi- 
sėdo. Teismo sekretorius ištiesė teisėjui lapelį su dieno- 
tvarke. 

— „Niujorko valstijos gyventojai prieš Eibrahamą Vil- 
soną, kaltinamą Raimondo Torpo nužudymu". 


Iš pradžių Dženiferė rengėsi prisiekusiuosius pasirinkti 
išimtinai negrus, bet dabar ji tuo abejojo — ar verta tai 
daryti? Eibrahamas Vilsonas nebuvo vienas jų. Jis buvo 
atskilėlis, žmogžudys, „jų nacijos gėda“. Jie galėjo jį 
nuteisti daug lengviau negu baltieji. Viskas, kas jai be- 
liko, tai neįsileisti į žiuri aiškių rasistų. Bet rasistai viešai 
nedemonstruoja savo pažiūrų. Jie laukia patogaus mo- 
mento, slėpdami savo prietarus. Ji jautė, kad jos voir di- 
Ie — prisiekusiųjų apklausa — nemokšiška ir negrabi, o 
tuo tarpu di Silvos — meistriška ir laisva. Jis sugebėjo su- 
kelti prisiekusiųjų pasitikėjimą, nuteikti juos palankiai 
sau. 

„Kaip aš galėjau pamiršti, kad di Silva — puikus akto- 
rius“, — pagalvojo Dženiferė. 


Di Silva pasinaudojo savo teise nušalinti prisiekusiuo- 
sius tiktai po to, kai Dženiferė jau buvo tai padariusi. Ji 
niekaip negalėjo suprasti jo elgesio, o kai suprato, jau 
buvo pernelyg vėlu. Di Silva ją pergudravo. Tarp likusių 
prisiekusiųjų buvo privatus seklys, banko valdytojas, gy- 
dytojo motina — visi jie priklausė personalui — ir dabar 
Dženiferė niekaip negalėjo jų nušalinti. Apygardos proku- 
roras kruopščiai rengėsi puolimui. 

Robertas di Silva atsistojo ir pradėjo savo kalbą: 

— Gerbiamasis teisme.— Jis pasisuko į žiuri — Ir jūs, 

ledi ir džentelmenai prisiekusieji tarėjai, visų pirma leis- 
kite padėkoti jums už tai, kad jūs paaukojate savo brangų 
laiką šiai bylai išklausyti — Jis užjaučiamai nusišypsojo.— 
Aš žinau, kad būti prisiekusiuoju — nelengva pareiga. Vi- 
si jūs turite darbą. Visų jūsų laukia šeimos. 

„Tarsi jis būtų vienas jų“ — pagalvojo Dženiferė— 
Tryliktas prisiekusysis'. 

— Aš pasistengsiu neatimti iš jūsų daug laiko. Tai pa- 
prasta byla. Čia sėdintis kaltinamasis — Eibrahamas Vil- 
sonas. Niujorko valstija jį kaltina Sing Singo kalėjimo 
kalinio Raimondo Torpo nužudymu. Dėl to nėra jokių abe- 
jonių. Jis pats prisipažino. Pono Vilsono advokatė mė- 
gins įrodyti, kad jis nužudė gindamasis. 

Apygardos prokuroras pasisuko ir pasižiūrėjo į Eibra- 
hamą Vilsoną. Prisiekusieji taip pat pasuko galvas. Dže- 
niferė matė jų reakciją. Ji mėgino sutelkti dėmesį į tai, 
ką kalba di Silva. 

— Prieš keletą metų dvylika piliečių, tokių kaip jūs, 
balsavo už tai, kad Eibrahamas Vilsonas būtų pasodintas 
į kalėjimą. Dėl kai kurių teisinių subtilybių aš negaliu 
pasakyti, kokį nusikaltimą padarė Eibrahamas Vilsonas. 
Bet aš galiu pasakyti, kad prisiekusieji nuoširdžiai tikėjo, 
kad pasodinę Eibrahamą Vilsoną už grotų, neleis jam pa- 
daryti naujo nusikaltimo. Labai gaila, tačiau jie apsiriko. 
Netgi būdamas kalėjime, Eibrahamas Vilsonas sugebėjo 
nužudyti žmogų, kad patenkintų savo kraugeriškus ins- 
tinktus. Dabar mes žinome, kad egzistuoja tiktai vienas 
būdas sulaikyti jį nuo naujų žmogžudysčių — paskirti 
jam mirties bausmę. Tai nesugrąžins į gyvenimą Raimon- 
do Torpo, bet gali išgelbėti kitų žmonių gyvybes, kurie, 
priešingu atveju, gali tapti kitomis teisiamojo aukomis. 

Di Silva priėjo prie žiuri, žvelgdamas jiems į akis. 

— Aš jau sakiau, kad šita byla neužims daug laiko. 
Čia sėdintis kaltinamasis — Eibrahamas Vilsonas — šalta- 
kraujiškai užmušė žmogų. Jis pats prisipažino. Bet jeigu 
net būtų neprisipažineęs, mes turime tos šaltakraujiškos 
žmogžudystės liudytojus. Beje, liudytojų daugiau negu 
SiMtas. Taigi apsvarstykime išsireiškimą „šaltakraujiškai“. 
Bet kuri žmogžudystė bjauri jums kaip ir man. Tačiau 
retkarčiais nužudoma dėl priežasčių, kurias mes bent jau 

galime suprasti. Sakykime, kas nors su ginklu rankoje 
grasina jūsų artimiesiems — vaikui, vyrui arba žmonai. 
Jeigu jūs turite pistoletą — jūs galite nuspausti gaiduką, 
kad išgelbėtumėte jų gyvybes. Mes su jumis nepritariame 
šitam būdui, bet bent jau galime jį suprasti. Arba toks 
pavyzdys. Jūs nubundate naktį ir matote jums grasinantį 
plėšiką. Jūs turite galimybę jį nužudyti, kad išgelbėtumė- 
te save. Jūs jį nužudote, ir šiuo atveju taip pat supran- 
tame, kodėl taip įvyko. Nuo to mes nepasidarome užkie- 
tėjusiais žudikais, argi ne? Buvo ekstremali situacija.— 
Di Silvos balse suskambo metalinės gaidelės— Bet šalta- 
kraujiška žmogžudystė — tai visai kas kita. Atimti kitam 
žmogui gyvybę be jokios priežasties, padaryti tai už pi- 
nigus ar narkotikus, nužudyti dėl malonumo... 

Jis meistriškai nuteikinėjo prisiekusiuosius prieš Eib- 
rahamą Vilsoną, neperžengdamas teisinių ribų, kad gyny- 
ba negalėtų pareikšti protesto. 

Dženiferė pasižiūrėjo į prisiekusiųjų veidus. Nebuvo 
jokios abejonės, kad di Silva juos įtikino. Jie pritarė 
kiekvienam jo žodžiui. Jie linksėjo ir raukėsi. Tiktai, kad 
dar neplojo jam. Di Silva buvo dirigentas, o jie — jo 
orkestras. Dženiferė dar niekada tokio dalyko nematė, 
Kiekvieną kartą, kai apygardos prokuroras paminėdavo 
Eibrahamo Vilsono pavardę — o jis tai darė bemaž kiek- 
viename sakinyje, — prisiekusieji žiūrėjo į teisiamąjį. Dže- 
niferė įspėjo Eibrahamą, kad į prisiekusiuosius neverta 
žiūrėti. Ji keletą kartų priminė jam, kad žiūrėtų kur nori, 
tik ne į prisiekusiuosius todėl, kad iš jo akių sklindantis 
iššūkis galėjo įpykinti juos. Savo siaubui, Dženiferė paste- 
bėjo, kad Eibrahamas nenuleidžia akių nuo žiuri, žiūrėda- 
mas prisiekusiesiems tiesiai į akis. Jose kunkuliavo pyk- 
tis. 

— Eibrahamai,— tyliai jį pašaukė Dženiferė. 

Jis net galvos nepasuko. 

Apygardos prokuroras jau baigė savo kalbą. 

— Biblijoje pasakyta: „Akis už akį, dantis už dantį". 
Tai kerštas. Mes neraginame kerštauti. Mes raginame būtį 
teisingais. Teisingumo reikalaujame ir dėl to nelaimin- 
gojo, kurį šaltakraujiškai — šaltakraujiškai — nužudė 
Eibrahamas Vilsonas. Ačiū. 

Apygardos prokuroras grįžo į savo vietą. 

Kai Dženiferė atsistojo, kad kreiptųsi į prisiekusiuosius 
su kalba, ji pajuto jų priešiškumą ir nekantrumą. Kai 
vadovėliuose ji skaitė, kad iš veidų galima nustatyti pri- 
siekusiųjų požiūrį, ji skeptiškai žiūrėjo į tokius tvirtini- 
mus. Tačiau dabar — ne. Ji aiškiai Matė prisiekusiųjų po- 
žiūrį į save. Jie jau nusprendė, kad jos klientas kaltas, ir 
nekantravo, nes Dženiferė gaišino jų laiką, priversdama 
juos sėdėti čia, kai jie galėjo užsiimti daug svarbesniais 
dalykais. Taip pasakė jų draugas apygardos prokuroras. O 
Dženiferė ir Eibrahamas Vilsonas buvo jų priešai. 

Giliai įkvėpusi Dženiferė pradėjo: | 

— Jūsų prakilnybe, ledi ir džentelmenai. Priežastis, 
dėl kurios jūs esate čia, yra ta, kad įstatymas ir jo iš- 
mintis sako mums — kiekvienoje byloje egzistuoja dvi 
pusės. Klausydama, kaip apygardos prokuroras puola ma- 
no klientą, klausydama, kaip jis vadina mano klientą kaltu 
be žiuri sprendimo, — be jūsų sprendimo — galima prieiti 
kitą išvadą. 

Ji: pasižiūrėjo į prisiekusiuosius, ieškodama jų veiduo- 
se palaikymo arba sutikimo. Tačiau nei vieno, nei kito 
nebuvo matyti. Ji prisivertė tęsti. 

— Apygardos prokuroras di Silva be perstojo kartojo: 
„Eibrahamas Vilsonas kaltas“. Tai melas. Teisėjas Vold- 
manas jums pasakys, kad nė vienas teisiamasis negali 
būti pripažintas kaltu, kol to nenuspręs teismas ar prisie- 
kusieji. Todėl mes ir esame čia, argi ne? Eibrahamą Vil- 
soną kaltina žmogžudyste, įvykdyta Sing Singo kalėjime. 
Bet Eibrahamas Vilsonas jį užmušė ne dėl pinigų ar nar- 
kotikų. Jis užmušė jį, gelbėdamas savo gyvybę. Jūs pri- 
simenate, kokius pavyzdžius pateikė apygardos prokuro- 
ras, kad atskirtume šaltakraujišką žmogžudystę ir žmog- 
žudystę aistros protrūkio metu. Žmogžudystė aistros 
protrūkio metu — tai kada jūs ginate savo artimuosius arba 
kada jūs nužudote gelbėdami savo gyvybę. Eibrahamas 
Vilsonas užmušė žmogų gindamas pats save, ir aš pasa- 
kysiu jums, kad kiekvienas sėdintis šitoje salėje, būtų 
tokiomis aplinkybėmis pasielgęs taip pat. Aš sutinku su 
apygardos prokuroru, kad kiekvienas žmogus turi teisę 
ginti savo gyvybę. Jeigu Eibrahamas Vilsonas būtų pasiel- 

gęs kitaip, jis būtų miręs.— Dženiferės balsas skambėjo 
nuoširdžiai. Ji jau pamiršo savo jaudinimąsi.— Aš prašau, 
kad jūs įsimintumėte štai ką: pagal valstijos įstatymus 
kaltinimas privalo pateikti įtikinamus įrodymus, kad žmog- 
žudystė buvo įvykdyta ne savigynos tikslu. Ir, dar teis- 
mui nesibaigus, gynyba pateiks nenuginčijamus įrodymus, 
kurie jums parodys, kad Raimondas Torpas buvo užmuš- 
tas todėl, kad grasino užmušti mano klientą. Ačiū. 


Prasidėjo kaltinimo liudytojų apklausa. Robertas di 
Silva nepraleido nė vienos galimybės. Tarp svarbiausių 
liudytojų buvo dvasininkai, sargybiniai ir kaliniai, paži- 
noję Raimondą Torpą. Vienas po kito jie ėjo į tribūną 
ir pasakojo, koks ramus ir susivaldantis žmogus buvo ve- 
lionis. 

Kiekvieną kartą baigęs apklausti liudytoją, apygardos 
prokuroras kreipdavosi į Dženiferę. 

— Prašom. 

Ir kiekvieną kartą Dženiferė atsakydavo: 

— Apklausos atsisakau. 

Ji žinojo, kad beprasmiška mėginti apjuodinti svar- 
biausius liudytojus. Dalyvaujantiesiems jau susidarė įspū- 
dis, kad tik per klaidą Raimondas Torpas nebuvo priskir- 
tas šventiesiems. Roberto di Silvos rūpestingai parinkti 
sargybiniai liudijo, kad Torpas buvo pavyzdingas kalinys, 
gerai elgėsi ir padėjo kitiems kaliniams grįžti į doros ke- 
lią. Tai, kad Raimondas Torpas sėdėjo kalėjime už banko 
apiplėšimą ir išprievartavimą, atrodė tik maža dėmelė jo 
nepriekaištingoje reputacijoje. 

Gynybos poziciją silpnino dar ir Raimondo Torpo iš- 
orės nupasakojimas. Tai buvo neaukštas žmogus — penkių 
pėdų ir devynių colių*. Robertas di Silva nuolat primin- 
davo prisiekusiesiems jo ūgį. Jis nupiešė jiems paveiks- 
lą, kaip Eibrahamas Vilsonas niekšiškai užpuolė tą liesą 
žmogelį ir trenkė jį galva į sieną, užmMušdamas vietoje. 
Kai di Silva pasakojo jiems apie tai, prisiekusieji vis at- 
kakliau nenuleido akių nuo didžiulės Vilsono figūros. Ša- 
lia jo visi atrodė lyg nykštukai. 


* Maždaug 168 cm. 

— Mes turbūt niekada nesužinosime,— kalbėjo apy- 
gardos prokuroras, — kas privertė Eibrahamą Vilsoną už- 
pulti beginklį nepavojingą Žmogų. 

Dženiferės širdis tankiau suplakė. Vienas di Silvos iš- 
tartas žodis jai suteikė viltį. 

— „„„Mes, matyt, niekada nesužinosime, kam jam pri- 
reikė užpulti jį, bet viena, ledi ir džentelmenai, mums 
tikrai žinoma, — velionis nekėlė jokios grėsmės Eibraha- 
mui Vilsonui. Čia kalbėjo apie savigyną.— Jis pasisuko į 
teisėją Voldmaną.— Jūsų prakilnybe, įsakykite teisiama- 
jam atsistoti. 

Teisėjas Voldmanas pažiūrėjo į Dženiferę. 

— Ar gynyba prieštarauja? 

Dženiferė suprato, kas bus toliau, bet jos prieštaravi- 
mai galėjo tik pakenkti. 

— Ne, jūsų prakilnybe. 

— Prašom teisiamąjį atsistoti — pasakė teisėjas. 

Eibrahamas Vilsonas su iššūkiu pasižiūrėjo į teisėją, o 
paskui lėtai atsistojo visu šešių pėdų ir keturių colių** 
ūgiu. 

— Teismo sekretorius ponas Gelinas, lygiai tokio pat 
ūgio kaip ir velionis Raimondas Torpas,— penkių pėdų ir 
devynių Colių, — pasakė Robertas di Silva.— Pone Gelinai, 
ar negalėtumėte jūs atsistoti šalia kaltinamojo? 

Teismo sekretorius priėjo prie Eibrahamo Vilsono ir 
atsistojo šalimais. Ūgio skirtumas buvo stulbinantis. Dže- 
niferė žinojo, kad ją vėl pergudravo, bet nieko negalėjo 
padaryti. Tam tikrą laiką apygardos prokuroras žiūrėjo 
į du stovinčius vyriškius, o paskui, kreipdamasis į prisie- 
kusiuosius, beveik pašnibždom pasakė: 

— Apie kokią savigyną gali būti kalbama? 


Bylos nagrinėjimas pasirodė dar blogesnis negu Dže- 
niferė sapnavo naktimis. Ji jautė, kad prisiekusieji ne- 
kantrauja paskelbti mirties bausmę. 

Kenas Beilis buvo salėje tarp žiūrovų, ir pertraukos 
metu Dženiferė galėjo su juo pasikalbėti. 

— Byla ne iš lengvųjų, — užjaučiamai pasakė Kenas.— 


T 
** Maždaug 198 cm. 

Turėti savo klientu tokį King Kongą... Viešpatie, jau tik 
pažiūrėjus į jį pakinkliai dreba. 

— Ką čia padarysi... 

— Kaip sakoma viename anekdote, geriau jau jis bū- 
tų likęs namie. Kaip klostosi jūsų santykiai su apygardos 
prokuroru? 

Dženiferė vos vos šyptelėjo. 

— Šiandien rytą ponas di Silva leido man aiškiai su- 
prasti, kad rengiasi Mane išvyti iš teisininkų būrio. 

Kai kaltinimo liudytojų apklausa baigėsi ir di Silva 
grįžo į savo vietą, Dženiferė atsistojo. 

— Aš noriu iškviesti liudytoją Hovardą Patersoną. 

Sing Singo kalėjimo viršininko pavaduotojas nenoromis 
atsistojo ir nuėjo į liudytojo vietą, lydimas žiūrovų žvilgs- 
nių. Robertas di Silva atidžiai stebėjo, kaip jis duoda 
priesaiką. Mintyse di Silva perkratė visas galimybes. Jis 
žinojo, kad bylą laimėjo. Jo baigiamoji kalba jau buvo 
parengta. 

Dženiferė kreipėsi į liudytoją: 

— Ar negalėtumėte, pone Patersonai, papasakoti pri- 
siekusiesiems apie savo darbo pobūdį? 

Apygardos prokuroras atsistojo. 

— Nėra reikalo gaišti laiką ir kalbėti apie liudytojo 
darbo pobūdį. Mes ir taip žinome, kad jis yra Sing Singo 
kalėjimo viršininko pavaduotojas. 

— Ačiū,— tarė Dženiferė— Aš manau, reikia prisieku- 
siesiems pranešti, kad poną Patersoną teko iškviesti į teis- 
mą šaukimų.— Ji pasisuko į liudytoją.— Kai aš paprašiau 
jus ateiti čia laisvanoriškai ir padėti apginti mano klien- 
tą, jūs atsisakėte. Ar taip? 

— Taip. 

— Ar negalėtumėte jūs paaiškinti prisiekusiesiems, ko- 
dėl jus į teismą teko iškviesti su šaukimu? 

. Žinoma. Aš visą gyvenimą turiu reikalų su tokiais 
žmonėmis kaip Eibrahamas Vilsonas. Tai apsigimes tvar- 
kos pažeidėjas. 

Robertas di Silva pasilenkė ir, žiūrėdamas į prisieku- 
siųjų veidus, sušnibždėjo savo padėjėjui: 

— Žiūrėk, kaip ji pati lenda į kilpą. 

— Pone Patersonai,— pasakė Dženiferė— Eibrabamą 

Vilsoną teisia ne už tvarkos pažeidimą. Kalbama apie jo 
gyvybę. Argi jums nesinori padėti žmogui, kurį neteisin- 
gai kaltina žmogžudyste, baudžiama mirties bausme? 

— Taip, žinoma. Bet tiktai jeigu jį kaltina neteisin- 
gai. 

Prisiekusieji supratingai ėmė linksėti. 

— Ar ligi šito atvejo jūsų kalėjime buvo žmogžudys- 
čių? 

— Matote, kai dirbtinai izoliuojama keletas šimtų nu- 
sikaltėlių, jų potenciali neapykanta didėja ir... 

— Taip ar ne, pone Patersonai? 

— Taip. 

— Tos žmogžudystės, kurios įvyko kalėjime jums dir- 
bant turėjo skirtingus motyvus? 

— Manau, kad taip. Kartais. .. 

— Labai prašau sakyti: taip ar ne. 


— Taip. 

— Ar buvo žmogžudysčių, ginant save? 

— Na, kartais...— Jis pamatė Dženiferės veido išraiš- 
ką.— Taip. 


— Taigi, remiantis jūsų patirtimi, galima manyti, kad 
Eibrahamas Vilsonas gynė savo gyvybę, kai užmušė Rai- 
mondą Torpą? 

— Nemanau, kad... 

— Aš klausiu, ar galėjo taip būti, taip ar ne? 

— Mažai įtikėtina,— atkakliai atsakė Patersonas. 

Dženiferė pasisuko į teisėją Voldmaną. 

— Jūsų prakilnybe, prašau liepti liudytojui, kad jis į 
klausimus atsakinėtų kaip reikiant. 

Teisėjas Voldmanas pasižiūrėjo į Hovardą Patersoną. 

— Liudytojau, atsakykite į klausimą. 

— Taip. 

Bet tai, kad jis Visa savo išraiška rodė nesutikimą, 
neprasprūdo pro prisiekusiųjų akis. 

— Aš Noriu prašyti teismo leidimo,— pasakė Dženife- 
rė,— pateikti kuriuos ne kuriuos daiktinius įrodymus, gau- 
tus iš liudytojo. 

Apygardos prokuroras atsistojo. 

— Kas per daiktiniai įrodymai? 


75 


— Įrodymai to, kad žmogžudystė įvyko ginant savo 
gyvybę. 

— Protestas. Aš prieštarauju, Jūsų prakilnybe. 

— Kodėl jūs prieštaraujate? — paklausė Dženiferė.— 
Jūs dar nežinote, apie ką kalbama. 

— Teismas susilaiko nuo sprendimo, kol nepamatys 
įrodymų,— pareiškė teisėjas Voldmanas.— Kalbama apie 
žmogaus gyvybę, ir gynyba turi teisę išnaudoti visas ga- 
limybes. 

— Ačiū, Jūsų prakilnybe,— Dženiferė vėl pasisuko į 
Patersoną.— Jūs atsinešėte? 

Tas linktelėjo. 

— Taip, bet ne savo noru. 

— Aš suprantu. Jūs jau aiškiai leidote tai suprasti, 
pone Patersonai. Kur tai, ką jūs atnešėte? 

Hovardas Patersonas pasižiūrėjo į salę, kur sėdėjo 
žmogus, sargybinio uniforma. Patersonas jam linktelėjo. 
Tas atsistojo ir nuėjo perėjimu rankose nešdamas medinę 
dėžę su dangčiu. 

Dženiferė paėmė dėžę iš jo rankų. 

— Jūsų prakilnybe, gynyba ketina pridėti tai prie by- 
los kaip daiktinį įrodymą Nr. 1. 

— Kas ten yra? — reikliai paklausė di Silva. 

— Tai vadinamoji „dėžė su žaisliukais'. 

Salėje pasigirdo juokas. 

Pažiūrėjęs į Dženiferę, teisėjas Voldmanas lėtai tarė: 

— Jūs pasakėte „dėžė su žaisliukais'? Kas ten viduje, 
panele Parker? 

— Ginklai. Ginklai, kuriuos kaliniai pasidarė Sing Sin- 
ge, kad... | 

—- Prieštaravimas.— Apygardos prokuroras pašoko iš 
vietos. Jis greitu žingsniu priėjo prie teisėjo vietos.— No- 
riu, kad jūs turėtumėte galvoje mano kolegės nepatyrimą, 
Jūsų prakilnybe. Jeigu ji ketina užsiimti kriminaline tei- 
se, jai reikėjo išstudijuoti teisminio proceso taisykles, susi- 
jusias su daiktinių įrodymų pateikimu. Šitoje vadinamo- 
joje „dėžėje su žaisliukais“ nėra jokių įrodymų, susijusių 
su byla. 

— Šita dėžė įrodo... 

— Šita dėžė nieko neįrodo,— niekinamai pasakė apy- 

gardos prokuroras. Jis pasisuko į teisėją Voldmaną.— Aš 
protestuoju, kad šitas daiktinis įrodymas būtų pateiktas, 
nes jis nėra esminis ir neturi su byla nieko bendro. 

— Prieštaravimas priimamas. 

Dženiferė stovėjo ir žiūrėjo, kaip griūva jos gynyba. 
Visi buvo prieš ją: teisėjas, prisiekusieji, di Silva, įrody- 
mai. Jos klientas atsidurs elektros kėdėje, jeigu... 

Dženiferė giliai įkvėpė: 

— Jūsų prakilnybe. Šitas daiktinis įrodymas gali tu- 
rėti didelės reikšmės gynybai. Aš manau... 

— Panele Parker,— nutraukė ją teisėjas Voldmanas,— 
teismas neturi nei laiko, nei noro aiškinti jums įstatymus. 
Apygardos prokuroras teisus. Prieš ateidama čia, jūs tu- 
rėjote pirmiausia išstudijuoti pagrindines daiktinių įro- 
dymų pateikimo taisykles. Pirmoji taisyklė sako, kad drau- 
džiama pateikti daiktus, kurie nebuvo atitinkamu būdu 
parengti. Teisme nebuvo nieko pasakyta, ar buvo užmuš- 
tasis ginkluotas, ar ne. Taigi klausimas apie ginklą neturi 
nieko bendro su byla. Jūsų pasiūlymas atmetamas. 

Dženiferė pajuto, kaip kraujas plūstelėjo į skruostus. 

— Atleiskite, bet šitas klausimas su byla susijęs — 
atkakliai pasakė ji. 

— Užteks! Galite pareikšti ieškinį. 

— Jūsų prakilnybe, aš nenoriu pareikšti ieškinį. Jūs 
atimate iš mano kliento jo teisę. 

— Panele Parker, jeigu jūs ir toliau taip elgsitės, jūs 
būsite nubausta už teismo įžeidimą. 

— Man vis tiek, — atsakė Dženiferė— bet pagrindas 
pateikti šitą daiktinį įrodymą yra. Apygardos prokuroras 
pats jį pagrindė. 

— Ką? — nustebęs paklausė di Silva.— Bet aš nieka- 
da... 
Dženiferė atsisuko į teismo stenografistą. 

— Ar negalėtumėte jūs perskaityti pono di Silvos pa- 
reiškimą, pradedant žodžiais: „Mes turbūt niekada nesu- 
žinosime, kas privertė Eibrahamą Vilsoną užpulti..." 

Apygardos prokuroras pasižiūrėjo į teisėją Voldmaną. 

— Jūsų prakilnybe, negi jūs leisite? .. 

Teisėjas Voldmanas jį sustabdė mostu. Jis pasisuko į 
Dženiferę. 

— Teismas egzistuoja, panele Parker, ne tam, kad jūs 
čia aiškintumėte įstatymus. Kai bylos svarstymas bus baig- 
tas, jūs būsite nubausta už teismo negerbimą. Tačiau, kai 
kalbama apie žmogaus gyvybę, aš pasirengęs jus išklau- 
syti.— Jis pasisuko į teismo stenografistą.— Skaitykite. 

Atvertęs keletą puslapių atgal, stenografistas ėmė skai- 
tyti: 

— „Mes, matyt, niekada nesužinosime, kas privertė 
Eibrahamą Vilsoną užpulti beginklį, nepavojingą žmo- 


— Pakanka, — nutraukė jį Dženiferė,— ačiū.— Pasižiū- 
rėjusi į Robertą di Silvą, ji lėtai ištarė: — Tai jūsų žodžiai: 
„Mes, matyt, niekada nesužinosime, kas privertė Eibraha- 
mą Vilsoną užpulti beginklį, nepavojingą žmogų“? — Ji 
atsisuko į teisėją Voldmaną.— Pagrindinis žodis — begink- 
lis. Kadangi apygardos prokuroras pats pasakė prisieku- 
siesiems, kad auka buvo beginklė, jis suteikė gynybai ga- 
limybę kalbėti apie tai, kad auka galėjo būti ir ne be- 
ginklė, tai yra turėti ginklą. Būtent todėl aš ir noriu 
pateikti prie bylos šitą daiktinį įrodymą. 

Įsivyravo mirtina tyla. 

Teisėjas Voldmanas pasisuko į di Silvą. 

— Panelė Parker teisi. Jūs pats suteikėte galimybę 
tai svarstyti, 

Di Silva apstulbęs pažvelgė į teisėją. 

— Aš juk tiktai... 

— Teismas leidžia pateikti prie bylos daiktinį įrody- 
mą Nr. 1. 

Dženiferė su palengvėjimu atsiduso. 

— Ačiū, Jūsų prakilnybe. 

Paėmusi dėžę į rankas, Dženiferė atsisuko į prisieku- 
siuosius. 

— Ponai ir ponios, savo baigiamajame žodyje apygar- 
dos prokuroras pasakys, kad viskas, kas yra šitoje dėžėje. 
nesusiję su byla, tiksliau sakant, nėra tiesioginis įrody- 
mas. Ir jis bus teisus. Jis pasakys, kad visi šitie daiktai 
nėra susiję su nužudytuoju. Ir jis vėl bus teisus. Aš pr!- 
dedu prie bylos šitą daiktinį įrodymą visai dėl kitos pIi€- 
žasties. Jūs jau girdėjote, kaip negailestingas žiaurus kal- 
tinamasis, kurio ūgis šešios pėdos ir keturi coliai, be jo- 

kios priežasties užpuolė Raimondą Torpą vos penkių pėdų 
ir devynių colių ūgio. Paveikslas, kuris buvo taip kruopš- 
čiai nupieštas kaltinimo, parodo sadistą ir banditą, užmu- 
šusį savo draugą be jokios priežasties. Bet atsakykite man 
į klausimą: argi kiekvienas poelgis neturi priežasties? Go- 
dumas, neapykanta, geismas, ar dūr kas nors? Aš tikiu — 
ir todėl ginu savo klientą — kad buvo žmogžudystės prie- 
žastis. Vienintelė priežastis, kuri pateisina nužudymą, tai, 
kaip sakė apygardos prokuroras, savigyna. Žmogus kovo- 
ja už savo gyvybės išgelbėjimą. Jūs girdėjote, kaip Ho- 
vardas Patersonas paliudijo, kad kalėjime pasitaiko žmog- 
žudysčių, kad kaliniai pasidaro sau ginklų? Vadinasi, eg- 
zistuoja galimybė, kad Raimondas Torpas galėjo būti gink- 
luotas panašiu ginklu, ir būtent jis užpuolė kaltinamąjį. O 
tas, gindamas savo gyvybę, užmušė jį. Tai yra užmušė 
gindamasis. Jeigu jūs nuspręsite, kad Eibrahamas Vilso- 
nas žiauriai — ir be jokios priežasties — nužudė Raimon- 
dą Torpą, tada jūs galite jį pavadinti kaltu. Bet jeigu po 
susipažinimo su daiktiniais įrodymais jums dėl to kils 
abejonių, jūs turite išteisinti mano klientą — Buvo matyti, 
kad Dženiferė sunkiai laiko dėžę.— Kai aš pirmą kartą 
pamačiau, kas yra viduje, aš nepatikėjau savo akimis. 
Jums taip pat bus sunku tuo patikėti, bet aš noriu, kad 
jūs prisimintumėte — Sing Singo kalėjimo viršininko pa- 
vaduotojas šitą dėžę atnešė ne savo noru. Čia, ponios ir 
ponai, surinkti žmogžudysčių įrankiai, slapta pasidaryti 
Sing Singo kalėjimo kalinių. 

Eidama prie prisiekusiųjų, Dženiferė suklupo ir pra- 
rado lygsvarą. Dėžė iškrito jai iš rankų atsidarė ir turinys 
pabiro ant grindų. Pasigirdo nuostabos šūksniai. Prisie- 
kusieji pakilo iš vietų, kad geriau įžiūrėtų ant grindų 
gulinčius daiktus. Jie pamatė kraują stingdančią mirtį 
nešančių ginklų kolekciją. Čia buvo ne mažiau kaip šim- 
tas visokių dydžių ir formų daiktų. Skliutai, peiliai, durk- 
lai, nusmailintos žirklės, metalinė atraiža, skerdienos 
dorojimo peilis. Buvo čia ir smaugimo priemonių, pavyz- 
džiui, vielas su medinėmis rankenėlėmis galuose, nusmai- 
lintas gelžgalys, mačetė. 

Žiūrovai ir žurnalistai stovėjo ištempę kaklus, kad 
geriau pamatytų šitą siaubingą arsenalą, besivoliojantį ant 

grindų. Teisėjas Voldmanas nekantriai pastukseno plak- 
tuku, ragindamas laikytis tvarkos. Jis pažiūrėjo į Dženiferę 
ir pamatė jos veide patenkintą šypseną. Kai teismo sek- 
retorius atskubėjo jai į pagalbą, kad padėtų surinkti iš- 
byrėjusius ginklus, Dženiferė neigiamai papurtė galvą. 

— Ačiū. Aš pati susitvarkysiu. 

Žiūrovams ir prisiekusiesiems stebint, Dženiferė priklau- 
pė ir ėmė krauti daiktus atgal į dėžę. Ji tai darė nesku- 
bėdama, apžiūrėdama kiekvieną pavyzdį, prieš įdėdama jį 
į dėžę. Prisiekusieji atsisėdo į savo vietas, tačiau nenu- 
leisdami akių stebėjo Dženiferę. Jai reikėjo penkių mi- 
nučių, kol ginklus sukrovė į dėžę. Di Silva sėdėjo dus- 
damas iš įniršio. 

Viską sudėjusi Dženiferė atsistojo, pažiūrėjo į Pater- 
soną ir, atsisukusi į di Silvą, pasakė: 

— Jūsų eilė apklausti liudytoją. 

Bet dabar apygardos prokuroras vargu ar galėjo pa- 
taisyti padėtį. 

— Aš atsisakau apklausos, — atsakė jis. 

— Tada aš noriu pakviesti į tribūną Eibrahamą Vilso- 
ną,— pareiškė Dženiferė. 


— Jūsų vardas? 

— Eibrahamas Vilsonas. 

— Ar negalėtumėte kalbėti garsiau? 

— Eibrahamas Vilsonas. 

— Pone Vilsonai, jūs nužudėte Raimondą Torpą? 

— Taip. 

— Ar jūs galite papasakoti teismui, kodėl jūs nužu- 
dėte? 

— Jis norėjo Mane užmušti. 

— Raimondas Torpas gerokai mažesnis už jus. Nejau- 
gi jūs manėte, kad tai jam būtų pavykę? 

— Jis rankoje laikė skliutą, kuris jį padarė velniškai 
aukštą ir stiprų. 

Dženiferė ištraukė iš dėžės du daiktus: plačiaašmenį 
peilį ir metalines žnyples. Ji parodė jam peilį. 

— Ar šituo peiliu jums grasino Raimondas Torpas? 

— Protestas! Kaltinamasis negali žinoti... 

— Aš perirazuoju klausimą. Ar šitas peilis panašus į 
tą ginklą, kuriuo jums grasino Raimondas Torpas? 

— Taip. 

— O šitos žnyplės? 

— Taip. 

— Ar jūs anksčiau buvote susirėmę su Raimondu Tor- 
pu? 

— Taip. 

— Ačiu. 

Dženiferė pasisuko į Robertą di Silvą. 

— Jūsų eilė. 

Robertas di Silva atsistojo ir lėtai priėjo prie liudytojo 
vietos. 

— Pone Vilsonai, juk jums ir anksčiau pasitaikė nu- 
žudyti, argi ne? Aš turiu galvoje, kad tai ne pirma jūsų 
žmogžudystė. 

— Aš padariau klaidą ir dabar už tai moku. Aš... 

— Neapsunkinkite mūsų savo atgailavimais. Atsaky- 
kite — taip arba ne. 

— Taip. 

— Matyti, kad žmogaus gyvybė neturi jums didelės 
vertės? 

— Visai ne taip. Aš... 

— Jūs manote, kad įvykdęs dvi žmogžudystes, jūs 
vertinate žmogaus gyvybę? Kiek žmonių jums reikia nu- 
žudyti, kad jos nevertintumėte? Penkis? Dešimt? Dvide- 
šimt? 

Jis rengė Eibrahamui Vilsonui spąstus, o tas į juos ėjo. 
Vilsonas suspaudė lūpas, jo akyse plykstelėjo įsiūtis. 

— Aš nužudžiau tiktai du žmones. 

— Tiktai? Jūs nužudėte !ikiai du žmones? — apygardos 
prokuroras palingavo galva apsimestinai baisėdamasis. Jis 
priėjo arčiau ir pasižiūrėjo teisiamajam tiesiai į akis— 
Galiu lažintis, kad jums patinka žavėtis savo valdžia ir 
jėga. Turbūt jūs jaučiatės Viešpačiu Dievu. Panorėjote — 
atėmėte gyvybę vienam, panorėjote — kitam... 

Eibrahamas Vilsonas pašoko, išsitiesė visu ūgiu. 

— Ak, tu kalės vaike! 

„Ne,— mintyse pagalvojo Dženiferė— tiktai ne tai!“ 

— Sėskite,— įsakė jam di Silva.— Matyt, jūs taip lio- 
vėtės save kontroliavęs, kai užmušėte Raimondą Torpą. 

— Torpas norėjo Mane užmušti! 

— Štai šituo? — Di Silva paėmė peilį ir žnyples į ran- 
kas.— Aš esu tikras, kad jūs galėjote lengvai iš jo atimti 
skliutą— Jis pametėjo ant rankos žnyples.— Ar jūs šitų 
bijojote? — Jis pasisuko į prisiekusiuosius, niekinamai lai- 
kydamas žnyples dviem pirštais.— Nepanašu į mirtiną 
ginklą. Netgi jei jis būtų smogęs jomis jums per galvą, 
tai, išskyrus gumbą, daugiau nieko nebūtų buvę. Kur nau- 
dojamos tokios žnyplės, pone Vilsonai? 

— Kad išrautų kiaušinius, — tyliai pasakė Eibrahamas 
Vilsonas. 


Praėjo jau aštuonios valandos nuo to laiko, kai prisie- 
kusieji išėjo tartis. 
lės, kad pailsėtų, bet Dženiferė negalėjo pajudėti iš vie- 
tos. 

Kai prisiekusieji vienas po kito išėjo į pasitarimų kam- 
barį, Kenas Beilis priėjo prie Dženiferės. 

— Einam kavos išgerti. 

— Vargu ar aš galėsiu... 

Ji liko salėje, kur sėdėjo, bijodama pajudėti, nema- 
tydama ir negirdėdama, kas darosi aplinkui. Štai viskas 
ir pasibaigė. Ji stengėsi, kiek įmanydama. Jai nereikėjo 
imtis šitos bylos. Ji buvo tiesiog beprotė, jeigu manė, kad 
gali laimėti bylą, kai kaltintojas toks patyręs teisininkas, 
kaip di Silva. Jai norėjosi nubėgti prie prisiekusiųjų, kol 
jie dar nepaskelbė savo verdikto, ir pasakyti jiems: „Pa- 
laukite! Tai neteisinga! Tegul Eibrahamą Vilsoną gins ki- 
tas advokatas, geresnis negu aš". 

Pernelyg vėlu. Dženiferė vogčiomis žvilgterėjo į Eibra- 
hamą Vilsoną. Jis buvo panašus į akmeninę statulą. Anks- 
čiau sklidusį nuo jo įniršį pakeitė neviltis. Ji norėjo įį 
nuraminti, tačiau nerado tinkamų žodžių. 

Teisėjas Voldmanas kreipėsi į prisiekusiuosius. 

— Ponios ir ponai, ar jūs nusprendėte? 

— Taip, Jūsų prakilnybe. 

Teisėjas linktelėjo teismo sekretoriui. Tas priėjo prie 
prisiekusiųjų, paėmė lapelį popieriaus ir perdavė jį tei- 
sėjui. Dženiferė jautė, kaip smarkiai sutvaksėjo jos širdis. 
Jai užgniaužė kvapą. Ji norėjo sustabdyti šitą akimirką, 
šitą laiką ligi tol, kol bus perskaitytas nuosprendis. Tei- 
sėjas Voldmanas pakėlė akis ir lėtai peržvelgė salę. Jis 
pasižiūrėjo į prisiekusiuosius, į Robertą di Silvą, į Dženi- 
ferę ir į Eibrahamą Vilsoną. 

— Atsakovą prašau atsistoti. 

Eibrahamas Vilsonas sunkiai atsistojo. Jo judesiai bu- 
vo lėti, lyg jis būtų netekęs jėgų. 

Pažiūrėjęs į popieriaus lapelį, teisėjas Voldmanas ta- 
Tė: 

— Prisiekusiųjų verdiktas sako, kad Eibrahamą Vil- 
soną reikia laikyti nekaltu.— Salėje žiūrovai ėmė stotis, 
ir paskutiniai teisėjo žodžiai paskendo balsų šurmulyje. 
Dženiferė suakmenėjo, ji negalėjo patikėti savo ausimis, 
Negalėdama ištarti nė žodžio, ji atsigręžė į Eibrahamą 
Vilsoną. Kurį laiką jis žiūrėjo į ją savo mažomis akelė- 
mis, paskui jo veide sušvito šypsena. Jis apkabino ją savo 
didžiulėmis rankomis, ir Dženiferė pajuto, kad tuoj pat ap- 
siverks. 

Laikraštininkai apspito Dženiferę, apiberdami klausi- 
mais. 

— Ką jūs jaučiate įveikusi apygardos prokurorą? 

— Ar jūs iš anksto tikėjote pergale? 

— Ką jūs būtumėte dariusi, jai Vilsoną būtų pasiuntę 
į elektros kėdę? 

Dženiferė tylėdama papurtė galvą. Ji nenorėjo su jais 
kalbėti. Jie atėjo čia į spektaklį, pasimėgauti, kaip atims 
žmogui teisę gyventi. Jeigu prisiekusieji būtų nusprendę 
kitaip... Ji net galvoti apie tai nenorėjo. Dženiferė ėmė 
dėtis į portfelį popierius. 

Prie jos priėjo teismo sekretorius. 

— Teisėjas Voldmanas prašo, kad jūs užeitumėte į jo 
kabinetą, panele Parker. 

Ji visai pamiršo, kad jai turi paskirti baudą už nepa- 
garbą teismui, bet dabar tai buvo visai nesvarbu. Visų 
svarbiausia — ji išgelbėjo gyvybę Eibrahamui Vilsonui,. 

"Dženiferė žvilgterėjo į kaltinimo stalą. Apygardos pro- 

kuroras kišo popierius į portielį, riaumodamas ant savo 
padėjėjų. Jis pakėlė galvą, ir jų akys susitiko. Jo žvilgsnis 
buvo iškalbingesnis už bet kokius žodžius. 


Teisėjas Lorensas Voldmanas sėdėjo už stalo, kai Dže- 
niferė įėjo į jo kabinetą. 

— Sėskite, panele Parker,— trumpai pasakė jis. 

Dženiferė atsisėdo. 

— Aš niekam neleisiu paversti teismo į cirko vaidini- 
mą. 

Dženiferė paraudo. | 

— Aš tiesiog suklupau. Tiesiog neįmanoma... 

Teisėjas Voldmanas sustabdė ją rankos mostu. 

— Dėl Dievo, nereikia. 

Dženiferė suspaudė lūpas. 

— Aš taip pat nepakeliu įžūlumo.— Dženiferė pavar- 
gusi žiūrėjo į jį, netardama nė žodžio.— Šiandien jūs per- 
žengėte visas leistinas ribas. Aš suprantu, kad jūs sten- 
gėtės išgelbėti žmogaus gyvybę. Todėl aš nusprendžiau 
nebausti jūsų už nepagarbą teismui. 

— Ačiū, Jūsų prakilnybe,— sunkiai ištarė Dženiferė. 

Bejausmiu veidu teisėjas Voldmanas tęsė: 

— Beveik visada, kai paskelbiamas nuosprendis, aš Ži- 
nau, ar nugalėjo teisingumas, ar ne. Šį kartą aš nesu tuo 
tikras.— Dženiferė laukė, kad jis dar ką nors pasakys. 

— Tai viskas, panele Parker. 

Tą dieną televizijos naujienų laidos ir pirmieji vaka- 
rinių laikraščių puslapiai vėl buvo skirti Dženiferei Par- 
ker, tiktai šį kartą ji buvo herojė. Ją vadino Dovydu, 
įveikusiu galingąjį Galijotą. Visuose laikraščiuose buvo 
Dženiferės, di Silvos ir Eibrahamo Vilsono fotografijos. 
Dženiferė godžiai skaitė jai skirtus straipsnius, mėgauda- 
masi kiekvienu žodžiu. Malonu pajusti pergalės skonį po 
tokios daugybės pralaimėjimų. 

Kenas Beilis pakvietė ją atšvęsti pergalę į restoraną, 
kur ją atpažino metrdotelis ir keli lankytojai. Nepažįstami 
žmonės vadino ją vardu ir sveikino. Neįtikėtina! 

— Kaip tu jautiesi įžymybės vaidmenyje“ — nusišyp- 
sojo Kenas. 

— Nėra žodžių. 

Kažkas atsiuntė jiems butelį vyno. 

— Man net gerti nereikia, — prisipažino Dženiferė— 
Aš ir taip apsvaigusi, lyg būčiau gėrusi. 

Tačiau ji išgėrė tris taures vyno, aptarinėdama su Ke- 
nu pasibaigusį teismą. 

— Aš taip bijojau. Ar tu žinai, kas yra — laikyti savo 
rankose svetimą gyvybę? Atsakomybė kaip Dievo. Argi 
gali būti dar kas nors baisiau negu tai? Aš turiu galvoje, 
kad aš atvažiavau iš Kelso... Klausyk, Kenai, gal dar už- 
sisakykime butelį vyno? 

— Viską, ko tik tu nori. 

Kenas užsakė prašmatnią vakarienę, tačiau iš susijau- 
dinimo Dženiferė negalėjo valgyti. 

— Žinai, ką man pasakė Eibrahamas Vilsonas per mūsų 
pirmą susitikimą? — „Įlįsk į mano kailį, o aš į tavo. Tada 
mes ir pakalbėsime apie neapykantą“. Kenai, šiandien aš 
buvau jo kailyje. Ir žinai ką? Man atrodė, kad prisieku- 
sieji teisia mane. Aš jaučiau, lyg mane ketintų nubausti 
mirties bausme. Aš myliu Eibrahamą Vilsoną. Užsisakyki- 
me dar vyno. 

— Tu juk nieko nesuvalgei. 

— Aš noriu išgerti. 

Susiraukęs Kenas žiūrėjo, kaip ji įsipylė ir ištuštino 
savo taurę. 

— Ei, gal gerk po truputį. 

Ji nerūpestingai mostelėjo ranka. 

— Kalifornijos vynas — kaip vanduo— Ji nugėrė 
gurkšnelį — Tu — mano geriausias draugas. Žinai, kas ne 
geriausias mano draugas? Didysis Robertas di Silva. 

— Di Silva? 

— Aha. Jis manęs nekenčia. Ar tu matei šiandien jo 
veidą? O! Jis buvo įsiutęs. Jis sakė, kad rengiasi mane 
pašalinti iš kelio. Bet juk nepašalino? 

— Ne... 

— Ar tu žinai, ką aš galvoju? Ar tu žinai, ką aš iš 
tikrųjų galvoju? 

— Aš... 

„—- Di Silva galvoja, kad jis, palyginus su manimi, — 
pigmėjas. 

— Tu norėjai pasakyti priešingai. 

— Ačiū, Kenai. Aš visada galiu tavimi pasikliauti. Už- 
sakyk dar vieną vyno butelį. 

— Gal tau jau užteks? 

— Pigmėją kankina didelis troškulys.— Dženiferė su- 
kikeno.— Aš tau jau sakiau, kad myliu Eibrahamą Vil- 
soną? Jis pats gražiausias Žmogus pasaulyje. Kenai, aš 
pažiūrėjau jam į akis ir pamačiau, kad jis puikus! Ar tu 
kada nors žiūrėjai di Silvai į akis? Ol Jos šaltos kaip 1e- 
das! Kaip aisbergas. Jis apskritai nėra toks jau blogas 
žmogus. Ar aš tau sakiau apie pigmėją? 

— Taip. š 

— Aš myliu pigmėją. Aš visus myliu. Kenai, ar žinai, 
kodėlęį Todėl, kad Eibrahamas Vilsonas liko gyvas. Jis 
gyvas. Užsisakykime butelį vyno ir atšvęskime. .. 


Buvo antra valanda nakties, kai Kenas parvedė Dže- 
niferę namo. Jis išsimušė iš jėgų, kol užtempė ją į trečią 
aukštą. Dabar jis stovėjo sunkiai alsuodamas, 

— Turbūt man tai nuo vyno, — pasakė jis. 

Dženiferė su užuojauta pažiūrėjo į jį. 

— Nereikia gerti, jeigu negali. 

Ir ji susileido. 

Ją pažadino veriantis telefono skambutis. Ji siektelėjo 
ragelio, bet kitas judesys sukėlė nepakeliamą viso kūno 
skausmą. 

— Alio... 

— Dženifere? Tai — Kenas. 

— Sveikas, Kenai... 

— Ar viskas gerai? 

Ji pamąstė. 

— Nemanau. Kelinta valanda? 

— Pusiaudienis. Ateik greičiau, čia tokie dalykai de- 
dasi! 

— Kenai... Aš mirštu. 

— Klausyk manęs atidžiai. Lėtai atsikelk, išlipk iš 10- 
vos ir nuryk dvi tabletes aspirino. Išsimaudyk po dušu, 
išgerk kavos, ir tu išgyvensi. 

Kai Dženiferė po valandos atėjo į kontorą, ji jautėsi 

geriau. „Ne visai gerai — pagalvojo Dženiferė.— bet ge- 
riau“. 

Jai įžengus abu telefonai skambėjo be perstojo. 

— Tai tau skambina, — nusišypsojo Kenas.— Nė sekun- 
dės nenutyla. Tau reikalinga sekretorė-telefonistė. 

Jai skambino iš laikraščių ir žurnalų, iš radijo ir tele- 
vizijos. Per vieną dieną ji pasidarė įžymybė. Buvo ir kiti 
skambučiai, apie kuriuos anksčiau ji galėjo tik svajoti. 
Stambių firmų atstovai, kurie anksčiau apie ją ir girdėti 
nenorėjo, klausė, kada jai bus patogu su jais susitikti. 


Savo kabinete Robertas di Silva rėkė ant savo pa- 
dėjėjų. 

— Aš noriu, kad tu man parengtum asmeninę Dženi- 
terės Parker dosjė. Pranešk man apie visus jos klientus. 
Aišku? 

— Taip, sere. 

— Imkis darbo! 

— Jis toks šaulys, kaip aš skaistuolis. Ar aš akių ne- 
turiu? 

— Šitas ožys norėjo, kad aš už jį užtarčiau žodelį 
Maiklui. O aš sakau: „Ei, bičiuli! Aš viso labo tik karei- 
vis, supratai?“ O jeigu Maiklui prireiks žmogaus, jis laks- 
tys jo ieškoti po šiukšlynus. 

— Salai, jis tave paskersti norėjo. 

— Aš greitai jį perkandau. Niekas jo aplinkui neži- 
no, o Mūsų reikale, jei tavęs nežino — tu tuščia vieta. 

Jie kalbėjo, sėdėdami senos olandiškos fermos, pasta- 
tytos prieš tris šimtus metų Niū Džersyje, virtuvėje. 

Jų buvo trejetas: Nikas Vitas, Džozefas Kolela ir Sal- 
vatorė Fjorė, pravarde Gėlytė. 

Nikas Vitas buvo panašus į numirėlį. Plonos, beveik 
nematomos lūpos ir giliai įdubusios žalios akys tik didino 
šitą panašumą. Jis avėjo dviejų šimtų dolerių vertės ba- 
tus, 

Džozefas Kolela, pravarde Milžinas, buvo panašus į 
granito monolitą. Kai jis eidavo gatve, susidarydavo įspū- 

dis, kad jis čia pasirodė iš pasakų apie milžinus. Kartą 
kažkas jį palygino su daržu: „„Kolelos nosis kaip bulvė, 
ausys kaip kopūstai, smegenys — žirnelio didumo“. 

Kolelos balsas buvo aukštas, o išvaizda geraširdiška, 
beje, tai buvo apgaulingas įspūdis. Jis turėjo lenktynių 
žirgą ir Mėgino varžybose lošti, neklysdamas atspėdavo 
nugalėtojus. Jis turėjo šešetą vaikų, ir savo šeimą dievi- 
no. Jo specialybė buvo pistoletai, rūgštis ir grandinės. Jo 
žmona Karmelina buvo pamaldi moteris, ir sekmadieniais, 
kai Kolela nedirbo, jis visada eidavo su šeima į bažny- 
čią. 

Trečias iš jų, Salvatorė Fjorė, buvo panašus į nykštu- 
ką. Jis buvo maždaug penkių pėdų ir trijų colių ūgio, o 
svėrė šimtą penkiolika svarų*. Jo veidas priminė ange- 
lišką berniuko iš bažnyčios choro veidelį, kas jam netruk- 
dė vikriai valdyti peilį ir pistoletą. Jis patiko moterims, 
ir, be žmonos ir meilužės, turėjo tuziną draugužių. Anks- 
čiau Fjorė buvo žokėjas ir dirbo hipodromuose nuo Pil- 
miko ligi Tihuanos. Kai vienas hipodromo inspektorių 
Fjorė nubaudė už tai, kad jis davė žirgui dopingą, jo 
kūnas po savaitės buvo rastas plaukiojantis ežere. 

Visi trys buvo Antonijaus Granelio „šeimos“ kareiviai, 
bet kadangi jie čia pakliuvo Maiklo Morečio dėka, tai jam 
buvo atsidavę siela ir kūnu. 


Valgomajame vyko gangsterių „šeimos“ pasitarimas. 
Stalo gale sėdėjo Antonijus Granelis, pačios galingiausios 
mafijos „šeimos“ Rytų pakrantėje capo. Šis plačiapetis, 
vešlia žila ševeliūra valstietis, turėdamas septyniasdešimt 
dvejus metus, atrodė dar gana tvirtas vyras. Gimęs Pa- 
lerme, Antonijus Granelis į Ameriką atvyko penkiolikos 
metų ir ėmė dirbti Manhatano uoste. Dvidešimties metų jis 
jau buvo vietinio boso, kontroliuojančio dokus, leitenan- 
tas. Sykį jie susivaidijo, ir, kai bosas paslaptingai pradin- 
go, Antonijus Granelis užėmė jo vietą. Kiekvienas, kas 
norėjo dirbti dokuose, privalėjo jam mokėti. Šitie pinigai 
padėjo jam pasidaryti įtakingų žmogumi, ir jo veiklos 
siera ėmė labai greitai plėstis — reketas, „ryklio vers- 


* Maždaug 48 kg. 

las“, prostitucija, azartiniai lošimai, narkotikai ir žmog- 
žudystės. Trisdešimt du kartus jį teisė, bet nuteistas jis 
buvo tik kartą už smulkų teisėtvarkos pažeidimą. Grane- 
lis buvo negailestingas žmogus, nepripažįstantis jokių tai- 
syklių. 

Kairėje pusėje sėdėjo Tomas Kolfaksas, „šeimos“ con- 
sigliere. Prieš dvidešimt penkerius metus Koliaksas buvo 
puikus advokatas, specializavęsis korporacinio verslo sfe- 
roje. Kartą jis apgynė nedidelės kompanijos, importavusios 
alyvų aliejų, interesus. Ją kontroliavo mafija. Ir nuo to 
laiko vis dažniau ir dažniau ėmė ginti jos reikalus, kol 
Granelio „šeima“ tapo vienintele jo kliente. Tai buvo nau- 
dinga klientė, ir Tomas- Kolfaksas pasidarė turtingas 
žmogus. Jis turėjo daug nekilnojamojo turto ir bankų są- 
skaitų po visą pasaulį. 

Iš kitos pusės šalia Granelio sėdėjo jo žentas Maiklas 
Moretis. Maiklas buvo didelis garbėtroška, ir šita jo sa- 
vybė nepatiko Antonijui Graneliui. Maiklas „šeimoje“ pa- 
sirodė neseniai. Jo tėvas Džovanis, tolimas Antonijaus 
Granelio giminaitis, buvo kilęs ne iš Sicilijos, o iš Flo- 
rencijos. Jau vien tai metė ant Morečio šeimos įtarimo 
šešėlį — visi žinojo, kad florentiečiais negalima pasiti- 
kėti. 

Atvažiavęs į Ameriką, Džovanis Moretis atidarė ava-. 
lynės parduotuvę ir sąžiningai dirbo savo darbą. Jis neuž- 
siėmė nei azartiniais lošimais, nei „ryklio verslu“, jis 
netgi nenuomojo kambarių prostitutėms, kas jau darė jį 
nenormalų aplinkinių akyse, 

Maiklas buvo visai nepanašus į savo tėvą. Jis įstojo į 
Jeilio universitetą, o paskui baigė Varšuvos verslo mo- 
kyklą. Po baigimo jis kreipėsi į tėvą su vieninteliu pra- 
šymu — jis norėjo susitikti su tolimu savo giminaičiu 
Antonijumi Graneliu. Džovanis susitarė dėl to susitikimo. 
Granelis buvo tikras, kad Maiklas paprašys jį paskolinti 
pinigų, kad galėtų pradėti verslą; galbūt atidarytų savo 
avalynės parduotuvę, kaip ir jo nenormalus tėvas. Bet jis 
klydo. 

— Aš žinau, kaip padaryti jus turtingą, — pradėjo 
Maiklas Moretis. 

Pažiūrėjęs į įžūlų jaunuolį, Antonijus Granelis atlai- 
džiai nusišypsojo. 

— Aš ir taip turtingas žmogus. 

— Ne, Jūs tik galvojate, kad jūs turtingas. 

Granelis liovėsi šypsojęsis. 

— Aš kažkaip nesuprantu tavęs, vaikine. 

Tada Maiklas Moretis papasakojo jam savo planą. 

Iš pradžių Antonijus Granelis veikė atsargiai, kruopš- 
čiai tikrino kiekvieną Maiklo patarimą. Bet viskas ėjo 
kuo puikiausiai. Nelegalus verslas, kuris klestėjo ir anks- 
čiau, Maiklui Morečiui vadovaujant išsiplėtė. Po penke- 
rių Metų Granelio „šeima“ valdė bent tuziną kompanijų, 
į kurias įėjo mėsos konservų gamybos firmos, skalbyk- 
los, restoranai, vaistinės ir transportavimo tarnybos. Maik- 
las surasdavo perspektyvias kompanijas, ir „šeima“ įei- 
davo į jų sudėtį kaip jaunesnis partneris, o paskui pama- 
žu supirkdavo visas akcijas. Senos, nepriekaištingos 
reputacijos kompanijos staiga atsidurdavo prie bankroto 
slenksčio. Tarpstančios kompanijos tapdavo Morečio au- 
komis ir duodavo neregėtai dideles pajamas, nes jų dar- 
bininkai kontroliuojami pavaldžių mafijai profsąjungų, 
drausdavosi malijai pavaldžiose draudimo kompanijose, ir 
pirkdavo mašinas mafijai priklausančiose parduotuvėse. 
Maiklas sukūrė milžinišką imperiją, ištisą kompanijų tink- 
lą, kur vartotoją melžė, o pienas tekėjo mafijai. 

Nors jį lydėjo sėkmė, tačiau Maiklas žinojo, kad jo 
padėtis nepatikima. Parodęs Antonijui Graneliui viliojan- 
čius teisėto verslo horizontus, jis liovėsi buvęs jam rei- 
kalingas. Jis jam atsiėjo brangiai, nes iš pradžių buvo 
susitaręs, kad gaus nedidelį procentą nuo kiekvieno pelno. 
Visi buvo įsitikinę, kad kalbama apie smulkmenas. Bet, 
pamatęs, kokius nuostabius pelnus duoda Maiklo idėjos, 
Granelis susimąstė, Visai atsitiktinai Maiklas sužinojo, kad 
Granelis sušaukė pasitarimą, kur buvo svarstoma, ką da- 
ryti su Maiklu Morečiu. 

— Jau pernelyg daug pinigų nusėda į šito vaikino ki- 
šenes,— pasakė Granelis.— Reikia jo atsikratyti. 

Maiklas suardė šituos planus, vesdamas vienintelę 
Granelio dukrą Rozą. Jos motina mirė gimdydama, ir Ro- 

za buvo auklėjama vienuolyne. Į namus ji parvažiuodavo 
tik per atostogas. Tėvas ją dievino ir darė viską, kad jo 
dukrai nieko netrūktų. Būtent per velykines atostogas 
Roza susipažino su Maiklu Morečiu. Prisimindama jo vy- 
rišką paveikslą, Roza darė lovoje tai, ką vienuolės vadino 
gėdingu ir nuodėmingu dalyku. 

Antonijus Granelis manė, kad dukra laiko jį tarpstan- 
čiu verslininkų, bet Rozos draugės rodė jai laikraščius 
ir žurnalus, kuriuose buvo pasakojama apie tikrąją Gra- 
nelio šeimos veiklą. Roza nieko apie tai nesakė tėvui, ir 
tas buvo laimingas, manydamas, kad apsaugojo ją nuo 
siaubingos tiesos. 

Granelis būtų buvęs sukrėstas, jei būtų žinojęs, kad 
Roza tėvo veiklą laikė neįtikėtinai įdomia. Ji nekentė 
drausmės ir vienuolių pamokymų. Svajonėse ji įsivaizduo- 
davo tėvą Robinu Hudu, metusiu iššūkį vyriausybei. Tai, 
kad Maiklas Moretis turėjo svarbų postą jos tėvo orga- 
nizacijoje, darė jį dar patrauklesnį. 

Iš pat pradžių Maiklas su Roza elgėsi labai atsargiai. 
Likę dviese, jie glamonėdavosi ir pasikeisdavo karštais 
bučiniais, bet Maiklas žiūrėjo, kad reikalas toliau nenu- 
eitų. Roza buvo skaisti ir norėjo — troško — atsiduoti 
mylimam žmogui. Maiklui teko ją tramdyti. 

— Aš tave perdaug gerbiu, Roza, kad miegočiau su 
tavim ligi vestuvių. 

Iš tikrųjų jis bijojo Antonijaus Granelio. „Už tai senis 
nupjaus man kiaušinius“,— galvojo jis. 

Kaip tik tuo metu Granelis svarstė klausimą, kaip ge- 
Iiau jam atsikratyti Morečio. Kai priešais jį atsistojo Roza 
ir Maiklas, pranešę, kad jie myli vienas kitą ir ketina 
susituokti, senio vos neištiko širdies smūgis. Jis iš įniršio 
šaukė, pateikė daugybę priežasčių, dėl kurių to negalima 
padaryti. Bet galų gale tikroji meilė nugalėjo, ir jis iš- 
kėlė dukrai prabangias vestuves. 

Po iškilmingos ceremonijos senis pasivedė Maiklą į 
šalį. 

— Roza — tai brangiausia, ką aš turiu. Rūpinkis ja. 

— Būtinai, Toni. 

— Aš tave prižiūrėsiu. Taigi, daryk, kad ji būtų lai- 
minga. Tu supratai, apie ką aš kalbu? 

— Aš viską supratau. 

— Jokių draugužių ir kekšių. Aišku? Roza mėgsta ga- 
minti, todėl padaryk taip, kad visada pietautum namie. 
Tu turi būti toks žentas, kuriuo aš galėčiau didžiuotis. 

— Stengsiuosi iš visų jėgų, Toni. | 

— Beje, Maiklai,— lyg tarp kitko pasakė Antonijus 
Granelis,— kadangi tu dabar šeimos narys, gal mes per- 
žiūrėsime tuos procentus, kuriuos aš tau moku? 

Maiklas paplekšnojo jam per petį. 

— Ačiū, tėti, bet mums užteks to. Aš galiu Rozai 
nupirkti viską, ko tik ji panorės. 

Jis apsisuko ir nuėjo prie svečių, jausdamas, kad se- 
nis žiūri jam iš paskos. 


Tai įvyko prieš septynerius metus, ir visus šituos me- 
tus Maiklas gyveno kaip rojuje. Su Roza buvo lengva ir 
malonu, bet Maiklas žinojo, kad, jeigu ji paliks jį arba 
numirs, jis labai neliūdės. Jis susiras sau kitą, kuri taip 
pat juo rūpinsis. Maiklas Rozos nemylėjo. Jis manė, kad 
apskritai nieko negali mylėti. 

Nejausdamas meilės žmonėms, jis buvo labai prisiri- 
šęs prie gyvūnų. Kai jam sukako dešimt metų, jis gavo 
dovanų škotų aviganio veislės šuniuką. Jis nesiskirdavo 
su šuniukų nė valandai. Po mėnesio šuniuką suvažinėjo 
mašina, ir kai tėvos pasiūlė jam nupirkti kitą, Maiklas 
atsisakė. Nuo to laiko jis namie nelaikė gyvulėlių. 

Vaikystėje Maiklas matė, kaip jo tėvas vargais ne- 
galais suduria galą su galu, mėgindamas sutaupyti bent 
truputį pinigų, ir nusprendė sau, kad jis pasirinks kitokį 
kelią. Kai jis pirmą kartą išgirdo apie savo garsų gimi- 
naitį Antonijų Granelį, jis suprato, ko būtent jam reikia, 
Jungtinėse Valstijose buvo dvidešimt šešios mafijos „Ššei- 
mos". Penkios jų kontroliavo Niujorką, ir Granelio „šei- 
ma“ buvo pati galingiausia. Dar vaikystėje Maiklą audri- 
no istorijos apie mafiją. Tėvas jam pasakojo apie 1931 
metų rugsėjo 10 dienos „siciliškuosius mišparus“, kai pra- 
sidėjo gangsterių kova dėl valdžios. Per vieną naktį nau- 
jieji mafijoziai sunaikino daugiau kaip keturiasdešimt 
senosios gvardijos bosų, atvykusių į Ameriką iš Italijos 
ir Sicilijos. 

Maiklas priklausė naujajai kartai. Jis atsisakė seno 
mąstymo ir buvo kupinas naujų idėjų. Devynių žmonių 
komisija dabar kontroliavo visas mafijos „šeimas“, ir 
Maiklas žinojo, kad kada nors jai vadovaus jis. Maiklas 
pasižiūrėjo į vyrus, sėdinčius su juo už vieno stalo se- 
nojoje olandiškoje fermoje. Antonijus Granelis dar, žino- 
ma, porą Metų pratrauks. Laimei, jam neilgai liko gy- 
venti. 

Tomas Kolfaksas buvo Maiklo priešas. Advokatas iš 
pat pradžių buvo nusistatęs prieš Moretį. Juo labiau stip- 
rėjo Antonijui Graneliui Maiklo autoritetas, tuo labiau 
krito jo paties. 

Maiklas stengėsi įtraukti į organizaciją kuo daugiau 
savo žmonių, tokių kaip: Nikas Vitas, Salvatorė Fjorė, 
Džozefas Kolela. Jie buvo jam atsidavę ligi paskutinio 
kraujo lašo. Tomui Kolfaksui tai nepatiko. 

Kai prasidėjo Maiklo teismas dėl brolių Ramosų nu- 
žudymo ir Kamilas Stela sutiko liudyti, senasis advokatas 
buvo tikras, kad dabar atsikratys Maiklo. Apygardos pro- 
kuroras turėjo pasiekti pergalę. 

Vidurnaktį Maiklui atėjo išganinga mintis. Ketvirtą 
ryto jis paskambino Džozefui Kolelai iš telefono būde- 
lės. 

— Kitą savaitę prisaikdins naujus advokatus apygar- 
dos prokuroro komandai. Ar tu galėsi sužinoti jų pa- 
vardes? 

— Žinoma, Maiklai. Jokių problemų. 

— Ir dar. Paskambink į Detroitą, tegul jie atsiunčia 
čia kokį nors „švarų“ vaikiną, kad jis neturėtų ,„uode- 
gų“.— Maiklas pakabino ragelį. 


Po dviejų savaičių Maiklas Moretis sėdėjo teismo sa- 
lėje, tyrinėdamas naujus apygardos prokuroro padėjėjus. 
Jis nukreipdavo žvilgsnį nuo vieno veido į kitą, kruopš- 
čiai pastebėdamas kiekvieną smulkmeną. Tai, ką jis su- 
manė, buvo pavojingas dalykas, tačiau pamėginti vertėjo. 
Naujokai visada nervinasi, gėdinasi klausti ir labai sten- 
giasi viską atlikti. Ką gi, kas nors iš jų turi įgyvendinti 
jo planą. 

Pagaliau Maiklas Moretis pasirinko Dženiferę Parker. 

Jis pastebėjo, kad ji nepatyrusi, labai jaudinasi ir sten- 
giasi to neparodyti. Ji — moteris ir lengviau leisis įkal- 
bama negu vyras. Kai Maiklas Moretis apsisprendė, jis pa- 
žvelgė į žmogų pilku kostiumu, kuris sėdėjo žiūrovų sa- 
lėje, ir žvilgsniu jam parodė į Dženiferę. Štai ir viskas. 

Maiklas žiūrėjo, kaip apygardos prokuroras baigė ka- 
lės vaiko Kamilo Stelos apklausą. Pasisukęs į Tomą Kol- 
faksą, jis tarė: „Galite pradėti liudytojo apklausą“. Tomas 
Kolfaksas atsistojo. ,,Jūsų prakilnybe, drįstu pasakyti, kad 
beveik vidudienis. Aš nenorėčiau, kad mano apklausa 
būtų pertraukta. Todėl aš prašau dabar padaryti pietų per- 
trauką. Liudytoją aš apklausiu po pietų pertraukos“. 

Buvo paskelbta pertrauka. Atėjo ilgai lauktas momen- 
tas! 

Maiklas matė, kaip jo žmogus nesivaržydamas priėjo 
prie di Silvą apstojusių žmonių grupės. Atrodė, kad jis 
vienas jų. Po poros minučių jis priėjo prie Dženiferės ir 
perdavė jai paketėlį Maiklui užgniaužė kvapą, jis mel- 
dėsi, kad Dženiferė paimtų paketėlį ir nuneštų į liudytojo 
kambarį. Ji taip ir padarė. Ir, tiktai tada, kai Maiklas 
pamatė, kad ji iš kambario išėjo tuščiomis rankomis, Maik- 
las su palengvėjimu atsiduso. 


Tai įvyko prieš metus. Reporteriai ją nukryžiavo savo 
laikraščių puslapiuose, tačiau tai buvo jos problema. Maik- 
las jos neprisiminė ligi tol, kol jos veidas vėl pasirodė 
laikraščių antraštėse, kai ji išgelbėjo Eibrahamą Vilsoną 
nuo mirties. Laikraštininkai vėl išvilko į dienos šviesą 
Morečio bylos istoriją. Jis pažiūrėjo į jos fotografiją. Ji 
buvo graži moteris, bet Maiklą pribloškė jos nepriklau- 
somybės jausmas. Ilgai jis nenuleido akių nuo jos foto- 
grafijos. | 

Maiklas ėmė domėtis Eibrahamo Vilsono byla. Kai jo 
išlaisvinimo dieną vaikinai šventė šitą įvykį, Salvatorė 
Fjorė pasiūlė tostą. „Išgerkime už tai, kad pasaulyje su- 
mažėjo vienu teisininku". 

Tačiau jis suklydo. Džeitiferė Parker atgimė įr buvo 
pasirengusi kautis toliau. Maiklui tai patiko. 

Prieš dieną jis buvo ją matęs per teleVizorių, kai ji 

pasakojo apie savo pergalę prieš Robertą di Silvą. Maik- 
lui tai taip pat patiko. 

— Ar tai tik ne ta mergaitė, kuriai tu pakišai koją, 
Maiklai? — paklausė Antonijus Granelis. 

— Taip. Proto jai užtenka, Toni. Galbūt mes kada nors 
ją panaudosime, 

Kitą dieną po Eibrahamo Vilsono teismo paskambino 
Adamas Vorneris. 

— Aš norėčiau tave pasveikinti. 

Dženiferė iš karto atpažino jo balsą ir labai susijau- 
dino. 

— Tai skambina... 

— Aš žinau. „„Viešpatie,— pagalvojo Dženiferė— Kam 
aš tai pasakiau?“ Nereikėjo jam leisti suprasti, kad ji apie 
jį galvojo. 

— Aš tau norėjau pasakyti, kad tu puikiai gynei Eibra- 
hamą Vilsoną. Tu šitos pergalės nusipelnei, 

— Ačiū. „Jis tuojau padės ragelį, — pagalvojo ji — Aš 
jo niekada daugiau nepamatysiu. Tokių kaip aš, jis turbūt 
turi visą haremą“. 

— Gal tu kada nors su manimi pavakarieniausi? 

„Vyrams nepatinka merginos, kurios greitai sutinka", — 
pagalvojo Dženiferė, o garsiai pasakė: 

— Šiandien? 

Iš jo balso Dženiferė suprato, kad jis šypsosi. 

— Bijau, kad anksčiau kaip penktadienį aš neturėsiu 
laiko. Tu užimta? 

— Ne.— Ji vos nepasakė: „Žinoma, ne“, 

— Pas tave atvažiuoti? 

Dženiferė pagalvojo apie savo skurdų butą su sena 
sofa ir lyginimo lenta kampe. 

— Geriau kur nors susitikime. 

— Ar tau patinka „Lintes“ virtuvė? 

— Ar galima, aš stsaKYSNŲ kai paragausiu? 


Jis nusijuokė. 
— Aštuntą valandą. Tinka? 
— Suprantama. 

Suprantama, Dženiferė pakabino ragelį ir atsisėdo, jaus- 
dama neaprašomą palaimą. „Tai tiesiog juokinga,— pa- 
galvojo ji — Jis, ko gero, vedęs ir turi ne mažiau kaip 
dešimtį vaikų“. Kai jie vakarieniavo pirmą kartą, ji pa- 
stebėjo, kad jis nenešioja sutuoktuvinio žiedo. „Netiesio- 
ginis įkaltis“,— niūriai pagalvojo ji. Būtina priimti įsta- 
tymą, įpareigojantį visus vedusius vyrus nešioti žiedus. 

Į kabinetą įėjo Kenas Beilis. 

— Kaip šiandien jaučiasi pati įžymiausia šalies advo- 
katė? — Jis priėjo arčiau — Tu atrodai taip, tarytum ką 
tik prarijai savo klientą. 

Pasvyravusi Dženiferė tarė: 

— Kenai, tu gali surinkti informaciją apie vieną žmo- 
gų“ 

— Žinoma.— Jis priėjo prie stalo, paėmė plunksnakotį 
ir bloknotą.— Kas toks? 

Ji jau norėjo pasakyti Adamo Vornerio pavardę, bet 
susilaikė, jausdamasi idiote. Ir kokią teisę ji turi lįsti į 
jo asmeninį gyvenimą? „„Viešpatie,— pagalvoji ji, — jis vi- 
so labo tik pakvietė mane pavakarieniauti, o ne pasiūlė 
už jo tekėti". 

— Aš persigalvojau. 

— Kaip pasakysi — Kenas padėjo bloknotą. 

— Kenai... 

— Taip? į 

— Adamas Vorneris. Jo pavardė Adamas Vorneris. 

Kenas nustebęs pažiūrėjo į ją. 

— Kam aš tada tau reikalingas? Tau užtektų paskai- 
tyti laikraščius. 

— Ką tu apie jį Žinai? 

Kenas atsilošė kėdėje ir sunėrė rankų pirštus. 

— Taip. Jis vienas firmos „Nidhem, Finč, Pirs end 
Vorner" partnerių. Baigė Harvardo universitetą. Kiles iš 
turtingos šeimos. Trisdešimties metų. .. 

— Iš kur tu tiek daug apie jį Žinai? — apstulbo Dže- 
niferė. 

Jis mirktelėjo jai. 

— Aš visur turiu draugų. Eina gandai, kad ponas Vor- 
neris kels savo kandidatūrą rinkimuose į JAV senatą. 

Kas žino, gal paskui jis dalyvaus ir prezidento rinkimuo- 
se. Jis pasižymi pavydėtinu žavesiu. 

„Tai jau tikrai“, — pagalvojo Dženiferė. Kitą klausimą 
ji pasistengė pateikti atsainiu-tonu. 

— O kaip dėl jo asmeninio gyvenimo? 

— Jis vedęs buvusio karinių jūrų pajėgų Ministro duk- 
terį. Ji Stiuarto Nidhemo, vyresniojo firmos partnerio, 
anūkė, | 

Dženiferei širdį sugėlė. Štai, vadinasi, kaip. 

Kenas smalsiai žiūrėjo į ją. 

— Kas sukėlė tokį netikėtą tavo susidomėjimą Adamu 
Vorneriu? 

— Tiesiog šiaip sau. 

„Kenas išėjo, o Dženiferė dar ilgai sėdėjo, galvodama 
apie Adamą. „Jis pakvietė mane vakarienės tiesiog iš man- 
dagumo. Jis nori mane pasveikinti. Bet jis mane jau pa- 
sveikino telefonu. Koks skirtumas. Aš jį vėl pamatysiu. 
Įdomu, ar jis pasakys, kad turi žmoną? Žinoma, ne. Gerai, 
aš pavakarieniausiu su Adamu penktadienį, ir viskas tuo 
pasibaigs“. 


Tą pačią dieną Dženiferei paskambino iš firmos „„Pibodi 
end Pibodi“. Skambino firmos galva. 

— Aš jau seniai ketinau su jumis susipažinti, — pasakė 
jis.— Galbūt mes drauge papietautume? 

Jo nesivaržantis tonas negalėjo apgauti Dženiterės. Ji 
buvo tikra, kad mintis papietauti su ja kilo tik po to, kai 
jis perskaitė apie jos pergalę teisme. Vargu ar jis ren- 
gėsi aptarinėti prie pietų stalo jos, kaip šaukimų išne- 
šiotojos, darbą. 

— Gal rytoj? — pasiūlė jis.— Mano klube. 


Jie susitiko kitą dieną. Vyresnysis Pibodis buvo išblyš- 
kęs liesas Žmogus ir atrodė pasenusi savo sūnaus kopija. 
Vieno lizdo paukščiai. 

— Panele Parker, mūsų firmoje yra laisva advokato 
vieta jaunam gabiam žmogui. Iš pradžių mes jums galime 
pasiūlyti penkiolika tūkstančių dolerių per metus. 

Dženiferė klausėsi jo ir galvojo, kaip šitas jo pasiūly- 

mas būtų buvęs laiku prieš metus, kai jai buvo taip rei- 
kalinga parama. 

lerių metų jūs galėsite tapti pilnateise mūsų firmos part- 
nere. 

„Penkiolika tūkstančių dolerių per metus ir partnerystė 
firmoje“. Dženiferė prisiminė savo kontorą, kuria ji da- 
linosi su Kenu, kuklų kambarėlį su židinio imitacija. 

Ponas Pibodis jos tylėjimą palaikė sutikimu. 

— Puiku. Manau, kad jūs galite pradėti darbą jau nuo 
pirmadienio. Aš... 

— Ne, 

— Jeigu jums netinka pirmadienis. .. 

— Aš turiu galvoje tai, kad nepriimu jūsų pasiūlymo, 
pone Pibodi,— pasakė Dženiferė ir pati nusistebėjo savo 
drąsa. 

— Supratau.— Įsivyravo tyla.— Gerai, aš jums siūlau 
dvidešimt tūkstančių per metus.— Jis pamatė, kaip pasi- 
keitė jos veidas.— Arba dvidešimt penkis. Gerai pagalvo- 
kite. 

— Aš jau apie viską pagalvojau. Aš turėsiu savo fir- 
mą. 


Pasirodė pirmieji klientai. Jų buvo ne tiek jau daug, ir 
vargu ar juos buvo galima pavadinti turtingais, bet vis 
dėlto tai buvo klientai. Dabar kabinetas pasidarė per ankš- 
tas. 

Sykį rytą, kai du klientai laukė eilės koridoriuje, o 
Dženiferė kalbėjosi su trečiu, Kenas tarė: 

— Taip nieko nebus. Tau reikia persikelti į padorias 
patalpas. 

Dženiferė linktelėjo. 

— Aš jau apie tai galvojau. 

Kenas ėmė dėlioti popierius, kad .Dženiferė nepama- 
tytų jo akių. 

— Aš labai pasigesiu tavęs. 

— Ką tu čia kalbi? Tu liksi su manimi. 

Jam reikėjo laiko, kad sugromuliuotų tai, ką išgirdo, 
o paskui jo strazdanotas veidas nušvito šypsena. 

— Su tavimi? — Jis permetė žvilgsniu apsilupinėjusias 
kambario sienas.— Ir palikti visa tai? 

Kitą savaitę Dženiferė ir Kenas Beilis persikėlė į kitas 
patalpas Penktojoje aveniu. Jų naujoje kontoroje buvo 
trys nedideli, kukliai apstatyti kambariai: vienas — Dže- 
niferei, antras — Kenui ir dar vienas sekretorei. 

Jų pasisamdyta sekretorė vadinosi Sintija Elman. Ji 
tik ką baigė Niujorko universitetą. 

— Kol kas darbo nedaug, — atsiprašančiu tonu pasakė 
Dženiferė,— tačiau tikiuosi, kad po kiek laiko jo bus dau- 
giau, 

— O, be abejonės, panele Parker.— Ji dievinamai pa- 
žiūrėjo į Dženiferę. 

„Viešpatie, — pagalvojo Dženiferė,— ji nori būti panaši 
į mane“. 

Įėjo Kenas Beilis. 

— Ei, aš jaučiuosi vienišas atskirame kabinete. Gal 
drauge pavakarieniausime, o paskui nueisime į kiną? 

— Bijau, kad...— Ji pavargo, o?jai dar reikėjo per- 
skaityti keletą ataskaitų. Bet Kenas buvo jos geriausias 
draugas, ir ji negalėjo jam atsakyti. 

— Su malonumu. 

Jie pažiūrėjo filmą „„Aplodismentai“. Dženiferė turėjo 
didelį malonumą. Lorena Bekal buvo tiesiog stulbinanti. 
Vakarieniavo jie su Kenu pas Sardį. 

Užsakęs vakarienę, Kenas paklausė: 

— Aš turiu du bilietus į baletą penktadienį vakare. 
Gal mes... 

— Atleisk, Kenai. Penktadienį aš užimta. 

— A...— Jo balse pasigirdo smalsumas. 


Retkarčiais Dženiferė pastebėdavo, kaip Kenas ilgai 
žiūri į ją. Ji negalėjo nustatyti, kokie jausmai atsispin- 
dėjo jo veide. Ji žinojo, kad Kenas vienišas, nors jis nie- 
kada nepasakojo apie savo draugus ir asmeninį gyveni- 
mą. Ji negalėjo pamiršti, ką jai papasakojo Otas, ir ji ne- 
suprato, ar žino pats Kenas, ko jis nori iš gyvenimo. Ji 
norėjo jam padėti. 


Dženiferei atrodė, kad penktadienis niekada neateis. 
Juo labiau artėjo susitikimas su Adamu, juo sunkiau buvo 

Dženiferei sukaupti mintis prie darbo. Ji nuolat galvojo 
apie Adamą. Ji matė šitą vyriškį vieną kartą ir dabar 
niekaip negali išmesti jį iš galvos. Ji mėgino įtikinti save, 
jog taip yra todėl, kad jis išgelbėjo ją nuo diskvalifika- 
vimo ir siuntė jai klientus. Tai buvo tiesa, tačiau Dže- 
niferė suvokė, kad nori jį pamatyti ne tik todėl. Ji pati 
negalėjo susigaudyti savo jausmuose. Ji niekada nebuvo 
patyrusi tokios traukos prie vyriškio. Ji mėgino įsivaiz- 
duoti Adamo žmoną. Be abejonės, ji buvo viena išrink- 
tųjų, kurios kiekvieną penktadienį eina į grožio saloną 
„Elizabet Arden“, Žinoma, tai protinga ir elegantiška mo- 
teris su neįveikiamo pranašumo aura. 


Atėjo ilgai lauktas penktadienis. Dženiferė užsirašė 
pas naują kirpėją (italę), pas kurią, anot Sintijos, lankosi 
visos Manekenės. Ji paskambino į kirpyklą dešimtą ryto. 
Pusę vienuolikos ji vėl paskambino ir atšaukė užsakymą. 
Vienuoliktą vėl paskambino ir pasakė, kad ateis. 


Kenas Beilis ją pakvietė papietauti, tačiau ji taip ner- 
vinosi, kad negalėjo nieko valgyti. Paskui ji nuėjo į par- 
duotuvę ir nusipirko sau trumpą žalio šifono suknelę, 
derančią prie akių spalvos, o taip pat batelius ir rankinu- 
ką. Ji suprato, kad tai atsilieps jos biudžetui, bet nega- 
lėjo susilaikyti. Praeidama pro parfumerijos skyrių, ji, pa- 
klusdama staiga kilusiam norui, nusipirko ilakoną kve- 
palų ,„Džoja“. Kam ji tai padarė, juk Adamas vedęs? 

-Penktą valandą Dženiferė baigė darbą ir nuėjo namo 
persirengti. Dvi valandas ji tvarkėsi — prausėsi, šukavosi, 
rengėsi. Paskui kritiškai apžiūrėjo save veidrodyje, po 
to dar kartą iššukavo plaukus ir perrišo žalia juostele. 
„Taip bus geriau,— pagalvojo ji — Aš advokatė ir einu 
į susitikimą su kitu advokatu“. Kai ji išėjo iš buto, nuo 
jos sklido neįkyrus rožių ir jazminų aromatas. 

Restoranas „Lintes“ ją pribloškė. Virš įėjimo plevėsavo 
trispalvė Prancūzijos vėliava. Viduje siauras koridorius 
vedė į barą, o iš ten — į erdvią salę, kur stovėjo stalai, 

užtiesti staltiesėmis. Prie įėjimo Dženiferę sutiko restora- 
no savininkas Andrė Soltneras. 

— Kuo galiu jums padėti? 

— Aš čia turiu susitikti su Adamu Vorneriu. Bijau, 
kad aš atėjau per anksti. 

Jis parodė jai ranka į barą. 

— Panele Parker, gal kol kas jūs ko nors išgersite? 

— Taip, ko gero, — atsakė Dženiferė.— Ačiū. 

— Aš atsiųsiu jums padavėją. 

Dženiferė atsisėdo ir ėmė stebėti moteris, apsikabinė- 
jusias brangenybėmis ir su audinių kailiniais, kurios at- 
eidavo lydimos savo kavalierių. Dženiferė buvo daug gir- 
dėjusi apie „Lintes“ ir dažnai matydavo šitą pavadinimą 
laikraščiuose. Tai buvo Žaklinos Kenedi mėgstamas resto- 
ranas. 

Prie Dženiferės priėjo kilnios išvaizdos džentelmenas 
su žila ševeliūra. 

— Ar jūs nieko prieš, jei aš prisidėsiu prie jūsų? 

Dženiferė suakmenėjo. 

— Aš laukiu savo palydovo,— pradėjo ji— Jis turi 
čia būti... 

Nusišypsojęs jis atsisėdo. 

— Panele Parker, jūs mane neteisingai supratote— 
Dženiferė suglumusi pažiūrėjo į jį, mėgindama prisiminti, 
iš kur jis ją pažįsta. — Aš — Li Brauningas iš ,,Holand end 
Brauning“.— Tai buvo viena geriausių Niujorko juridinių 
firmų.— Aš tiesiog norėjau jus pasveikinti su puikia per- 
gale, 

— Ačiū, pone Brauningai. 

— Jūs smarkiai rizikavote. Gynyba buvo pasmerkta 
syklė, kai imatės beviltiškos bylos, yra ta, kad reikia ją 
nuslėpti nuo žurnalistų. Tegul visa šlovė tenka nugalėto- 
jui, o pačiam reikia trauktis į šešėlį. Jūs mus visus ap- 
movėte. Ar jūs jau užsisakėte sau išgerti? 

— Ne... 

— Jūs man leisite...— Jis davė ženklą padavėjui: — 
Viktorai, atnešk man butelį šampano. Prancūziško. 

— Klausau, pone Brauningai. 


Dženiferė nusišypsojo. 

— Jūs norite padaryti man įspūdį? 

Jis garsiai nusijuokė. 

— Aš noriu, kad jūs ateitumėte į mano firmą. Įsivaiz- 
duoju, kiek jūs dabar turite pasiūlymų. 

— Taip, siūlo kai ką... 

— Mūsų firma užsiima korporaciniu verslu, bet daž- 
nai patys įtakingiausi mūsų klientai susiduria su įstatymu, 
ir Mums reikia advokato, kuris vestų kriminalines bylas. 
Manau, kad mes pajėgūs pasiūlyti jums viliojantį atlygi- 
nimą. Ar negalėtumėte užeiti pas Mus jums patogiu laiku 
ir aptarti sąlygas? 

— Ačiū, pone Brauningai. Man labai Malonu tai gir- 
dėti, bet aš nusprendžiau dirbti pati. Tikiuosi, kad man 
seksis. 

Jis tiriamai pažvelgė į ją. 

— Aš tikras, kad jums seksis.— Pakėlęs akis, jis atsi- 
stojo ir ištiesė ranką: — Sveikas, Adamai, kaip sekasi? 

Dženiferė pasuko galvą ir pamatė, kaip Adamas svei- 
kinasi su Li Brauningu. Jos širdis suplazdėjo ir ji pajuto, 
jog rausta. „Kaip kvaila mokinė!“ 

Pasižiūrėjęs į Dženiferę, Adamas paklausė: 

— Jūs pažįstate vienas kitą? 

— Mes tik pradėjome pažintį — nesivaržydamas atsa- 
kė Li Brauningas.— Tu atėjai pernelyg anksti. 

— Arba kaip tik laiku — Jis paėmė Dženiferę už ran- 
kos.— Tikiuosi, Li, jog tau pasiseks kitą kartą. 

Prie Adamo priėjo metrdotelis. 

— Pone Vorneri, ar jūs iš karto eisite prie staliuko, 
ar iš pradžių išgersite ko nors prie baro? 

— Mes eisime prie staliuko, Henri. 

Kai jie atsisėdo, Dženiferė apsižvalgė į šalis ir pamatė 
ne mažiau kaip tuziną įžymybių. 

— Šita vieta man primena žinyną „Kas yra kas". 

Adamas pažiūrėjo į ją. 

— Dabar, taip. 

Ji vėl pajuto, kaip raudonis užlieja jai veidą. „Liaukis 
tuoj pat!“ — įsakė ji sau.— Įdomu, ar dažnai Adamas kvie- 
čia čia savo draugužes, kol žmona namie? Įdomu, pasi- 
sako joms, kad vedęs, ar laiko paslaptyje? Ką gi, jo pa 

dėtis ne geresnė negu jų. „Jums tai bus netikėtumas, po- 
ne Vorneri",— pagalvojo Dženiferė. | 

Užsisakę vakarienę, jie ėmė kalbėti apie visokius nie- 
kus. Dženiferė pasirinko klausytojos vaidmenį. Jis švais- 
tėsi sąmojumi, bet ji nepasidavė jo kerams. Nors jai buvo 
tikrai nelengva. Ji pagavo save besišypsančią ir net be- 
sijuokiančią iš jo pasakojamų istorijų. 

„Jam tai nepadės“, — pasakė sau Dženiferė. Jai nerei- 
kalinga meilės intrigėlė. Motinos paveikslas nuolat iškil- 
davo jai prieš akis. Dženiferės viduje siautėjo aistra, ku- 
rią ji bijojo parodyti, bijojo išlaisvinti. 


Atnešė desertą, o Adamas dar nebuvo pasakęs nė 
vieno dviprasmiško žodžio. Dženiferė be reikalo rengė sa- 
vo gynybą, mėgindama atremti puolimą, kurio nebuvo. Ji 
jautėsi kaip kvailė. Įdomu, ką pasakytų Adamas, jei su- 
žinotų, apie ką ji galvojo visą vakarą. Dženiferė pasi- 
šaipė iš savo nuogąstavimų. 

— Ligi šiol aš neturėjau progos padėkoti tau už klien- 
tus, kuriuos tu man atsiuntei,— pasakė Dženiferė.— Aš 
skambinau keletą kartų, bet... 

— Aš žinau, — sumišęs atsakė Adamas ir pridūrė: — Aš 
nenorėjau atsakyti į šituos skambučius.— Dženiferė nuste- 
busi pažiūrėjo į jį — Aš bijojau,— paprastai pasakė jis. 

Va šitaip. Jis užklupo ją netikėtai, kai ji to nelaukė, 
ir jos gynyba nesuveikė. Dženiferė žinojo, kas bus to- 
liau. Ji nenorėjo, kad jis tai ištartų. Ji nenorėjo, kad jis 
būtų panašus į visus kitus, į vedusį vyrą, kuris dedasi 
viengungiu. Ji juos niekino, o Adamo niekinti nenorėjo. 

— Dženifere,— ramiai pasakė Adamas, — aš noriu tau 
pasakyti, kad aš vedęs. 

Dženiferė žiūrėjo į jį pravėrusi burną. 

— Atleisk, kad to nepasakiau anksčiau.— Jis liūdnai 
nusišypsojo.— Juk ligi šiol aš neturėjau tokios galimy- 
bės. 

Dženiferė buvo pasimetusi,. 

— Kodėl... Kodėl tu, Adamai, pakvietei mane vaka- 
rienės? 

— Aš norėjau tave vėl pamatyti. 

Dženiferei atrodė, jog visa tai nerealu. Atrodė, kažin 

kokia milžiniška banga pagriebė ją ir neša kažkur tolyn. 
Ji sėdėjo ir klausė, kaip Adamas pasakoja jai apie savo 
jausmus, ir žinojo, kad tai tiesa. Ji norėjo, jog jis sustotų 
ir daugiau nieko nesakytų. Ji norėjo, kad jis tęstų ir vis- 
ką jai papasakotų. 

— Tikiuosi, aš neužgavau tavęs? — paklausė Adamas. 

Staiga Dženiferei pasidarė gėda. 

— Adamai, aš... 

Jis pažiūrėjo į Dženiferę, ir, nors nepalietė jos, ji pa- 
sijuto jo glėbyje. 

— Papasakok man apie savo žmoną, — paprašė ji ViI- 
pančiu balsu. 

— Mes su Mere Bete susituokę jau penkiolika metų. 
Vaikų mes neturime, 

— Aišku. 

— Ji... Mes nusprendėme vaikų neturėti. Susituokė- 
me mes jauni. Aš ją pažinojau nuo vaikystės. Mūsų šei- 
mos gyveno kaimynystėje Meine. Kai jai buvo aštuonio- 
lika metų, jos tėvai žuvo lėktuvo katastrofoje. Ji vos 
nenumirė iš sielvarto. Merė buvo tokia vieniša. Aš... Mes 
susituokėme. 

„Jis vedė ją iš gailesčio, bet jis per daug gerai iš- 
auklėtas, jog prisipažintų“,— pagalvojo Dženiferė. 

— Ji — puiki moteris. Mūsų santykiai visada buvo 
geri. 

Jis papasakojo Dženiferei daugiau negu ji norėjo iš- 
girsti, daugiau negu ji galėjo pakelti. Instinktas jai kuž- 
dėjo, jog reikia išeiti, pabėgti nuo jo. Anksčiau ji leng- 
vai susitvarkydavo su vedusiais vyrais, kurie norėjo su 
ja susitikinėti. Bet čia buvo visiškai kitas atvejis. Jeigu 
ji leis sau jį įsimylėti, paskui ji neturės jokios išeities. 
Ji bus visiška kvailė, jei nepabėgs nuo jo, 

— Adamai, tu man labai patinki, — atsargiai pradėjo 
ji — Bet aš nesusitikinėju su vedusiais vyrais. 

Jis nusišypsojo. Jo akyse už akinių stiklų švietė sąži- 
ningumas ir šiluma. 

— Aš neieškau meilės nuotykių. Aš mėgaujuosi tavo 
draugija ir didžiuojuosi tavimi. Aš norėčiau retkarčiais 
su tavimi susitikti. 

„Ir kas čia gero?" — norėjo paklausti Dženiferė, o 
garsiai tarė: 

— Gerai. 

„Na ką gi, kartą per mėnesį drauge pietausime,— pa- 
galvojo ji. — Nėra čia nieko baisaus“. 


Vienas pirmųjų Dženiferės lankytojų buvo tėvas Ra- 
jenas. Apėjęs visus tris kambarius, jis tarė: 

— Čia labai miela. Mes kopiame aukštyn, Dženifere. 

Dženiferė nusijuokė. 

— Na, ne visai. Manęs dar laukia ilgas kelias. 

Prisimerkęs jis pažvelgė į ją. 

— Tu jį nueisi. Beje, praeitą savaitę aš aplankiau Eib- 
rahamą Vilsoną. 

— Kaip jam sekasi? 

— Puikiai. Jam davė darbą kalėjimo katilinėje. Jis pra- 
šė perduoti jums pasveikinimą. 

— Aš pasistengsiu jį aplankyti. 

Tėvas Rajenas sėdėjo krėsle žiūrėdamas į ją, kol Dže- 
niferė jį paklausė: 

— Šventasis tėve, ar galiu jums kuo nors padėti? 

Jis pagyvėjo. 

— Ak, taip. Aš suprantu, kad jūs labai užsiėmusi, bet 
jei jūs pati pasiūlėte. .. reikalas tas, kad viena mano pa- 
rapijietė turi rūpesčių. Ji pakliuvo į avariją. Aš manau, 
jūs galėsite jai padėti. 

— Šventasis tėve, tegul ji pati ateina pas mane,— at- 
sakė Dženitferė. 

— Manau, jums pačiai teks užeiti pas ją. Reikalas tas, 
kad jai amputuotos rankos ir kojos. 


Konė Geret gyveno nedideliame tvarkingame name 
Hjustono gatvėje. Duris atidarė žilais plaukais moteris. 

— Aš vadinuosi Marta Styl. Aš — Konės teta ir gy- 
venu drauge su ja. Prašom užeiti. Ji laukia jūsų. 

Dženiferė įėjo į neturtingai apstatytą svetainę. Konė 
Geret sėdėjo tarp pagalvių didžiuliame krėsle. Dženiferę 
apstulbino jos jaunumas. Jai kažkodėl atrodė, kad Konė 
turi būti sena. O iš išvaizdos jai galėjai duoti ne daugiau 
kaip dvidešimt ketverius. Tiek pat buvo ir Dženiferei. 

Konės veidas spindėjo gaivumu ir grožiu, ir Dženiferei 
pasidarė nesmagu, kai pamatė jos suluošintą kūną. Ji sun- 
kiai įveikė drebulį. 

Šiltai nusišypsojusi, Konė tarė: 

— Sėskitės, Dženifere. Ar galima jus vadinti Dženi- 
fereį Tėvas Rajenas tiek daug apie jus pasakojo. Tr, Ži- 
noma, aš Mačiau jus per televizorių. Man labai malonu, 
kad jūs užėjote. 

Dženiferė rengėsi atsakyti, kad jai taip pat malonu, 
bet laiku susigriebė, įsivaizdavusi, kaip skambės jos at- 
sakymas. Ji atsisėdo į krėslą priešais Konę. 

— Tėvas Rajenas sakė, kad prieš keletą metų įvyko 
nelaimingas atsitikimas? Papasakokite man, kas įvyko. 

— Tai įvyko dėl mano kaltės, bent man taip atrodo. 
Aš ėjau per gatvę ir, kai žengiau ant grindinio, paslydau 
ir pargriuvau priešais sunkvežimį. 

— Kada tai įvyko? 

— Prieš trejus metus. Gruodį. Aš kaip tik skubėjau 
į universalinę parduotuvę kalėdinių dovanėlių. 

— Kas atsitiko, kai sunkvežimis jus partrenkė? 

— Aš nieko neatsimenu. Aš atsipeikėjau jau ligoni- 
nėje, Man pasakė, kad mane atvežė „Greitoji“. Man buvo 
pažeistas stuburas. Paskui jie aptiko kažin kokias proble- 
mas su kaulų smegenimis, liga progresavo, kol. ..— Ji nu- 
tilo ir pamėgino gūžtelti pečiais. Tai buvo apgailėtinas 
reginys.— Man norėjo padaryti dirbtines galūnes, bet nie- 
ko neišėjo. 

— Jūs padavėte į teismą? 

Ji nustebusi pažiūrėjo į Dženiterę. 

— Argi tėvas Rajenas jums nieko nepasakojo? 

— Apie ką? 

— Mano advokatas padavė į teismą kompaniją, ku- 
riai priklausė sunkvežimis ir pralaimėjo. Mes padavėme 
apeliaciją ir vėl pralaimėjome. 

— Jis privalėjo man tai pasakyti. Jeigu apeliacinis 
teismas jums nepadėjo, tai, bijau, jog vargu ar galima 
ką padaryti. 

Konė Geret linktelėjo. 

— Aš taip ir maniau. Tiesiog man atrodė... Na, tėvas 
Rajenas man pasakė, kad jūs tiesiog stebuklus darote. 

— Tai jau jo darbas — daryti stebuklus. Aš viso labo 
tik advokatė. 

Ji buvo pikta ant tėvo Rajeno už tai, kad jis suteikė 
Konei netikrą viltį. ,„Nieko,— niūriai pagalvojo ji. Aš pa- 
sikalbėsiu su juo kaip reikiant". 

Į kambarį įėjo Marta Styl. 

— Panele Parker, ar galiu aš jums ką nors pasiūlyti? 
Gal arbatos su pyragu? 

Dženiferė staiga pajuto, jog alkana. Ji neturėjo laiko 
papietauti. Bet įsivaizdavusi, kaip ji valgys, o tuo metu 
Konę maitins šaukšteliu, ji nusprendė atsisakyti. 

— Ačiū, ne. Aš jau papietavau,— pamelavo ji. 

Dženiferė norėjo tik vieno — kiek galima greičiau iš 
čia išeiti. Ji stengėsi nuraminti save, galvodama, kad gali 
išeiti, bet tai juk nieko nepakeis. Prakeiktas tas tėvas 
Rajenas! 

— Man labai gaila. Aš norėčiau... 

Nusišypsojusi Konė Geret pasakė: 

— Nešijaudinkite. 

Šita šypsena privertė Dženiferę apsispręsti. Dženiferė 
žinojo, jei ji būtų Konės vietoje, ji negalėtų priversti 
savęs šypsotis. 

— Jūsų advokato pavardė? — išgirdo ji savo balsą. 

— Melvinas Hatčersonas. Jūs jį pažįstate? 

— Ne, Bet aš jį susirasiu. Man reikės su juo pasikal- 
bėti. 

— Tai bus labai malonu iš jūsų pusės, — šiltai pasakė 
Konė. 

Dženiferė įsivaizdavo, koks turi būti šitos moters gy- 
venimas diena po dienos, mėnuo po mėnesio, Metai po 
metų. 

— Bijau, kad negaliu jums nieko pažadėti. 

— Nieko baisaus. Žinote, Dženifere, jau vien nuo to, 
kad jūs atėjote, man pasidarė daug geriau. 

Dženiferė pakilo. Atėjo momentas paspausti ranką, ta- 
čiau paspausti nebuvo ką. 

— Džiaugiuosi su jumis susipažinusi,— užsikirsdama 
pasakė ji— Aš jums paskambinsiu. 

Grįždama į savo kontorą, Dženiferė pagalvojo apie tė- 
vą Rajeną ir nusprendė, kad daugiau niekada nepasiduos 

jo įtaikioms kalboms. Niekas jau negalėjo padėti šitai 
luošei, ir suteikti jai iliuzinę viltį buvo tiesiog nepadoru. 
Tačiau ji ištesės savo pažadą — ji susitiks su Melvinu Hat- 
Čersonu, | 

Kai Dženiferė įėjo į savo kabinetą, ant stalo gulėjo 
jai skambinusiųjų sąrašas. Ji greitai perbėgo jį akimis, 
ieškodama Adamo Vornerio. Tačiau veltui. 

Melvinas Hatčersonas buvo pliktelėjęs neūžauga su 
nosimi-sagute ir išblukusiomis akimis. Jo aptriušęs kabi- 
netas Vest Saide kėlė mintį, kad jo reikalai klostosi pras- 
tai. Sekretorės jis neturėjo. 

— Ji išėjo pietauti, — paaiškino Malvinas Hatčersonas. 

„Vargu aI jis ją apskritai turi“, — pagalvojo Dženiferė. 

— Jūs man telefonu sakėte, kad norite pasikalbėti 
apie Konę Geret. 

— Būtent. 

Jis gūžtelėjo pečiais. 

— Kalbėti, beje, nėra apie ką. Mes padavėme ieškinį 
ir pralaimėjome. Patikėkite, aš kruopščiai parengiau visus 
dokumentus. 

— Apeliaciją taip pat jūs padavėte? 

— Taip. Ir taip pat pralaimėjome. Bijau, jūs veltui 
gaištate savo laiką.— Keletą akimirkų jis apžiūrinėjo Dže- 
niferę.— Kam jums to reikia? Su savo reputacija jūs ga- 
lite užsiimti daug naudingesnėmis bylomis. 

— Mane paprašė padaryti paslaugą. Ar galiu susipa- 
žinti su teismo protokolais? 

— Prašom.— Hatčersonas vėl gūžtelėjo pečiais.— Tai 
visuomeninė nuosavybė. 

Visą vakarą Dženiferė peržiūrinėjo teismo stenogramas. 
Jos nuostabai, Melvinas Hatčersonas jai sakė tiesą: bylą 
jis parengė kruopščiai. Jis kaltino miesto valdžią ir Na- 
cionalinę transporto korporaciją, reikalaudamas prisieku- 
siųjų teismo. Prisiekusieji išteisino. 

Municipalinės tarnybos gruodžio mėnesį valė gatves, 
jų sniego valymo mašinos dirbo kasdien. Tai, kad tą die- 

ną snigo, priklausė tik nuo Dievo, ir jeigu čia buvo kas 
nors neatidus, tai tik Konė Geret. 

Dženiferė peržiūrėjo kaltinimus transporto kompanijos 
adresu. Trys liudytojai tvirtino, kad vairuotojas bandė 
stabdyti sunkvežimį, bet tai padaryti pavyko per vėlai, 
ir Mašina partrenkė Konę Geret. Nuosprendis buvo priim- 
tas kaltinamųjų naudai, ir apeliacinis teismas paliko jį ga- 
lioti. 

Teismo medžiagą Dženiferė baigė skaityti trečią va- 
landą ryto. Ji išjungė šviesą, bet niekaip negalėjo už- 
migti. Jai prieš akis stovėjo Konė Geret. Dvidešimt ket- 
verių metų mergina be rankų ir be kojų. Ji įsivaizdavo, 
kaip sunkus sunkvežimis ją partrenkė, jos kančias, ope- 
raCijų seriją, kai jai amputavo galūnės. Dženiferė vėl 
uždegė šviesą ir atsisėdo lovoje. Ji surinko Melvino Hat- 
čersono telefono numerį. 

— Teismo medžiagoje nieko nėra pasakyta apie gy- 
dytojus,— pasakė Dženiferė į ragelį — Ar jūs išnagrinėjote 
galimybę, jog tai galėjo įvykti dėl gydytojų aplaidumo? 

— Velniai rautų! Kas čia? — pasigirdo mieguistas bal- 
sas. 

— Dženiferė Parker. Jūs. .. 

— Viešpatie! Dabar... ketvirta valanda ryto! Ar jūs 
laikrodžio neturite? 

— Tai labai svarbu. Teismo medžiagoje nėra ligoninės 
pavadinimo. Ar jūs pasidomėjote, kaip pasisekė operaci- 
jos? 

Įsivyravo tyla, kol Hatčersonas sutelkė mintis. 

— Aš kalbėjausi su neurologinio ir ortopedinio sky- 
riaus vedėjais. Šitos operacijos buvo reikalingos, kad iš- 
gelbėtų jos gyvybę. Jas atliko geriausi specialistai. Štai 
kodėl teismo medžiagoje nieko nepasakyta apie ligoninę. 

Dženiferė pajuto kartų nusivylimą. 

— Aišku. 

— Klausykite, aš jus jau įspėjau, kad jūs veltui gaiš- 
tate laiką. O dabar geriau miegokite. 

Ragelyje pasigirdo signalai. Ji išjungė šviesą ir vėl at- 
sigulė. Tačiau miegas vis tiek neėmė. Dženiferė pavargo 
bekovodama su nemiga, atsikėlė ir išsivirė kavos. Ji sė- 
dėjo ant sofos, gėrė kavą ir žiūrėjo, kaip tekanti saulė 

nudažo rožine spalva Manhatano dangų. Atėjo nauja 
diena. | | 
„ Dženiferė buvo susirūpinusi. Buvo manoma, kad prieš 
kiekvieną  neteisingumą egzistuoja įstatymo numatyta 
priemonė. Ar teisingai pasielgė teismas Konės Geret by- 
loje? Ji žvilgterėjo į sieninį laikrodį. Pusė septynių. Dže- 
niferė pakėlė ragelį ir vėl surinko Melvino Hatčersono 
numerį. 

— Ar jūs žiūrėjote sunkvežimio vairuotojo asmens 
bylą? — paklausė Dženiferė. 

— Dieve mano! — pasigirdo miegūstas balsas.— Jūs 
turbūt beprotė? Kada jūs miegate? 

— Su sunkvežimio vairuotojo asmens byla ar susipa- 
žinote? 

— Jūs mane įžeidinėjate. 

— Atleiskite,— atkakliai tęsė Dženiferė,— bet man rei- 
kia žinoti. 

— Taip. Jo asmens byla puiki. Tai buvo pirmoji ava- 
rija. 

Ir čia aklavietė. 

— Aišku.— Dženiferė mąstė toliau. 

— Panele Parker,— pasakė Melvinas Hatčersonas,— aš 
turiu didelį prašymą. Jeigu jums dar kils klausimų, skam- 
binkite man darbo metu. 

— Atleiskite,— abejingu balsu pasakė Dženiferė.— la- 
bos nakties. 

— Labai jums dėkingas! 

Dženiferė padėjo ragelį. Laikas buvo rengtis ir eiti į 
darbą. 

Praėjo trys savaitės nuo to laiko, kai Dženiferė vaka- 
rieniavo su Adamu restorane „Lintes“. Ji stengėsi išmesti 
jį iš galvos, bet viskas aplinkui priminė Adamą: atsi- 
tiktinė frazė, panaši figūra, toks kaip jo kaklaraištis. Dau- 
gelis vyrų siūlė jai susitikinėti. Tarp jų buvo klientai, 
advokatai, prieš kuriuos ji kalbėjo teisme, kai kurie tei- 
sėjai, bet nė vienas jų Dženiferei nebuvo reikalingas. Pa- 
žįstami teisininkai kvietė ją vadinamajai ,„vakarienei su 

kava“, bet jos tai nedomino. Jos nepriklausomybė trauk- 
te traukė vyrus. 

Kenas Beilis visada buvo greta, tačiau ji vis vien jau- 
tėsi vieniša. Tiktai vienas žmogus, velniai jį rautų, galėjo 
padaryti, kad ji nebūtų vieniša. 

Jis paskambino pirmadienį ryte. 

— Aš norėjau sužinoti, galbūt tu laisva ir galėsi su 
manimi papietauti? 

Ji buvo užimta, | 

— Žinoma, laisva,— atsakė ji. 

Dženiferė prisiekė sau, kad, kai Adamas paskambins 
kitą kartą, ji kalbės draugiškai, bet laikysis tam tikro 
atstumo, mandagiai, bet tvirtai pasakys jam, jog užimta. 

Bet užteko jai išgirsti Adamo balsą, kai viskas išga- 
ravo jai iš galvos ir ji pasakė: „Žinoma, laisva“. 

Ir kodėl ji taip pasakė. 


Jie susitiko su Adamu mažame restoranėlyje kiniečių 
kvartale ir prakalbėjo dvi valandas, kurios prabėgo kaip 
dvi minutės. Jie kalbėjo apie įstatymus, politiką, teatrinį 
gyvenimą, sprendė pasaulines problemas. Adamas buvo 
puikus pašnekovas. Jį domino viskas, ką ji veikė, ir jis 
didžiavosi jos pasiekimais. „Jis turi tam teisę, — pagalvo- 
jo Dženiferė.— Jeigu ne jis, sėdėčiau aš Kelse“. 


Kai Dženiferė grįžo į kontorą, jos laukė Kenas Beilis. 

— (Gerai papietavai? 

Ačiū, taip. 

— Ar Adamas Vorneris tapo mūsų klientu? — lyg tarp 
kitko paklausė jis. 

— Ne, Kenai. Mes tiesiog draugai. 

Tai buvo tiesa. 


Kitą savaitę Adamas pakvietė Dženiferę pietų į savo 
firmos valgyklą. Dženiferė apstulbo pamačiusi solidžius 
kabinetus ir brangų apstatymą. Jis pristatė ją kuriems ne 
kuriems bendradarbiams, ir Dženiferė jautėsi įžymybe, nes 
visi ją atpažindavo. Ji susitiko su vyresniuoju partne- 
riu — Stiuartu Nidhemu. Jis su ja kalbėjo mandagiai, bet 
santūriai. Ji prisiminė, kad Adamas vedęs jo anūkę. 

Jie pietavo valgykloje, kurios sienos buvo apkaltos 

ąžuoliniais paneliais. Jiems patarnavo metrdotelis ir du 
padavėjai. 
— Čia ateina partneriai su savo problemomis. 
„Ar jis turėjo galvoje mane“, — pagalvojo Dženiferė. 
Jai buvo sunku susikaupti valgymui. 


Visą dieną Dženiferė galvojo apie Adamą. Ji žinojo, 
kad privalo jį pamiršti, liautis susitikinėjusi. Jis priklausė 
kitai moteriai. 

Tą vakarą Dženiferė drauge su Kenu Beiliu nuėjo pa- 
žiūrėti naują Ričardo Rodžerso spektaklį ,„Dukart du“. 
Kai jie įžengė į vestibiulį, minia staiga džiaugsmingai su- 
ūžė. Dženiferė pasisuko mėgindama pamatyti, kas patrau- 
kė žmonių dėmesį. Ilgas juodas limuzinas sustojo prie ša- 
ligatvio, ir iš jo išlipo vyriškis su moterimi. 

— Tai jis!— sušuko kažkokia moteris, ir smalsuoliai 
apsupo mašiną. Kresnas vairuotojas pasitraukė į šalį, ir 
Dženiferė pamatė Maiklą Moretį su žmona. Visi žiūrėjo 
tik į Moretį. Jis buvo liaudies didvyris, gražus kaip akto- 
rius, ir drąsus kaip tikras vyras. Dženiferė žiūrėjo, kaip 
Moretis su žmona ėjo per minią. Jis praėjo visiškai pro 
pat ją ir jų akys akimirką susitiko. Dženiferė pastebėjo, 
kad jo akys buvo tokios juodos, kad nesimatė net lėliu- 
kių. Kitą akimirką jis jau įėjo į salę. 

Dženiferė negalėjo žiūrėti spektaklio. Maiklas More- 
tis jai priminė tuos skausmingus laikus, kurių ji negalėjo 
pamiršti. Po pirmojo veiksmo ji paprašė Keną parvežti ją 
namo. 


Adamas paskambino kitą dieną, kai Dženiferė jau bu- 
vo surepetavusi savo atsakymą: „Ačiū, Adamai, bet aš la- 
bai užsiėmusi“. | 

Bet Adamas pasakė: 

— Aš tam tikram laikui išvažiuosiu į užsienį. 

Jai tai buvo smūgis. 

— Ilgamį 

— Viso labo dviem savaitėms. Kai grįšiu, aš tau pa- 
skambinsiu. 

— Puikų,— džiugiai atsakė Dženiferė— Malonios ke- 
lionės. 

Ji jautėsi taip, lyg būtų kas nors miręs. Ji įsivaizdavo 
Adamą Rio paplūdimyje apsuptą pusnuogių mergelių ar- 
ba prabangiame antstate ant dangoraižio stogo, arba švei- 
cariško stiliaus užmiesčio viloje, besimylintį su... UŽž- 
teks!" — paliepė ji sau. Jai reikėjo paklausti, kur jis va- 
žiuoja? Greičiausiai tai kokia nors dalykinė kelionė į 
Dievo pamirštą skylę, kur jis neturės laiko flirtui su mo- 
terimis. Gal į dykumą, kur jis dirbs po dvidešimt ketu- 
rias valandas. .. 

Žinoma, jai reikėjo netyčia pasidomėti, kur jis va- 
žiuoja. „„Tu skrisi lėktuvu? Ar tu moki užsienio kalbą? 
Jeigu važiuosi į Paryžių, prašau parvežti man jazminų ar- 
batos. Tu pasiskiepijai? Ar tavo žmona važiuoja su tavi- 
mi? Gal aš kraustausi iš proto?" 

Kenas įėjo į kabinetą ir nustebęs pažiūrėjo į ją. 

— Tu kalbiesi pati su savimi? Ar tau viskas gerai? 

„Ne! — norėjo surikti Dženiferė.— Man reikalingas gy- 
dytojas. Man reikalingas šaltas dušas. Man reikalingas 
Adamas Vorneris"'. 

— Viskas gerai, — tarė ji — Aš tiesiog truputį pavar- 
gau. 

— Kodėl tau šiandien anksčiau neatsigulusį 

Ji pagalvojo, ar Adamas gula anksti. 


Jai paskambino tėvas Rajenas. 

— Aš buvau užėjęs pas Konę Geret. Ji papasakojo, 
kad jūs keliskart ją lankėte. 

— Taip.— Ji užeidavo pas ją, kad nuslopintų savo kal- 
tės jausmą ir bejėgiškumą. Tai buvo siaubinga. | 


Dženiferė pasinėrė į darbą, bet laikas lyg sustojo. 
Kiekvieną dieną ji eidavo į teismą, o vakarais dirbo su 
popieriais. 

— Sumažink tempą. Tu save pražudysi,— pasakė jai 
Kenas. 

Bet jai buvo būtinas fizinis ir moralinis krūvis. Tada 
ji neturėjo laiko liūdniems apmąstymams. „Aš kvailė,— 
pagalvojo Dženiferė.— Kvaila per visą pilvą“. 

Praėjo keturios savaitės ir Adamas vėl jai paskam- 
bino, , 

— Aš tik ką sugrįžau.— Išgirdus jo balsą, jai viduje 
viskas nutirpo.— Gal mes susitiksime ir papietausime drau- 
ge? 

— Taip, Adamai, su dideliu malonumu.— Ji pagalvojo, 
jog šį kartą atsakė kaip reikiant. Viso labo tik „Taip, su 
dideliu malonumu". 

— „Ąžuolinė salė“ restorane „Plaza“ tinka? 

— Žinoma. 

Tai buvo pats dalykiškiausias ir neromantiškiausias 
restoranas pasaulyje. Nuolatiniai lankytojai buvo klestin- 
tys finansininkai, bankininkai, brokeriai ir makleriai. Dar 
neseniai jis buvo paskutinis vyrų bastionas, ir tiktai pas- 
kutiniu metu jo durys atsidarė moterims. 

Dženiferė atėjo anksti, ir ją pasodino prie staliuko. 
Po kelių minučių pasirodė Adamas. Aukštas, gražus, jis 
pasuko prie jos, ir Dženiferei staiga perdžiūvo burna. Jis 
įdegė, ir Dženiferė pagalvojo, kad jos fantazijos apie pa- 
plūdimius ir pusnuoges gražuoles buvo tiesa. Nusišypso- 
jęs jis palietė jos ranką. Tuo momentu Dženiferė supra- 
to, kad visi jos loginiai svarstymai apie Adamą ir vedu- 
sius vyrus lekia velniop. Ji nekontroliavo savęs. Susidarė 
toks įspūdis, kad kas nors valdė jos veiksmus, sakė, ką 
jai reikia daryti. Ji negalėjo paaiškinti šito jausmo, nes 
niekada anksčiau jo neišgyveno. „Ar ne vis tiek, kas tai — 
cheminės reakcijos, karma ar dangaus nurodymas“, — pa- 
galvojo Dženiferė. Labiau už viską pasaulyje ji norėjo at- 
sidurti Adamo glėbyje. Žiūrėdama į jį, ji įsivaizdavo, 
kaip jis su ja mylisi ir jos veidą užliejo raudonis. 

— Atleisk, kad neįspėjau tavęs anksčiau,— sutrikęs 
pasakė Adamas.— Vienas klientas paskutiniu metu pra- 
nešė, jog neatvyks. 

Dženiferė mintyse palaimino šitą klientą. 

— Aš kai ką tau parvežiau,— tarė Adamas. Tai buvo 
puikus šilkinis žalias šalikas, siuvinėtas auksu.— Tai iš 
Milano. 

„Štai, vadinasi, kur jis buvo, — pagalvojo Dženiferė.— 
Su italėmis“. 

— Ar tu kada nors buvai Milane? 


— Ne. Bet aš mačiau atvirukus su katedra. Nuostabus 
statinys. 

— Aš nemėgstu istorinių įžymybių. Mano teorija yra 
tokia: jeigu tu matei vieną bažnyčią, tai tu matei visas 
bažnyčias. | 

Paskui, kai Dženiferė prisiminė šituos pietus, ji mėgi- 
no atsiminti, apie ką jie kalbėjo, ką valgė, kas sustojo 
prie jų stalelio, kad pasisveikintų su Adamu. Bet viena, 
ką ji prisiminė, tai Adamo artumą, jo palietimus, jo žvilgs- 
nį. Toks įspūdis, kad kas nors ją apžavėjo, ir ji niekaip 
negali tų apžavų atsikratyti. 

Dženiferei toptelėjo į galvą viena mintis. „Aš žinau, 
ką reikia daryti. Aš su juo mylėsiuosi. Bet tiktai vieną 
kartą. Tegul tai bus taip pat malonu, kaip mano fantazi- 
jose. Po to aš galėsiu jį pamiršti". 

Kai jų rankos atsitiktinai susilietė, jų kūnus nukrėtė 
elektros srovė. Jie kalbėjo apie viską, nes žodžiai prarado 
bet kokią prasmę. Laikydami vienas kitą nematomame 
glėbyje, jie glamonėjo vienas kitą ir mylėjosi, degdami 
aistra. Nė vienas jų nekreipė dėmesio į tai, ką valgė, ką 
kalbėjo. Neįveikiamas geismas nesulaikomai stiprėjo, jie 
daugiau negalėjo susilaikyti. 

— Dženifere,— kimiai ištarė jis. 

— Taip, einame iš čia, — sukuždėjo ji. 

Dženiferė laukė triukšmingame, pilname žmonių ves- 
tibiulyje, kol Adamas atsiskaitė. Jiems davė numerį se- 
najame „Plaza“ viešbučio sparne. Jo langai išėjo į 58-ją 
gatvę. 

Jeigu Dženiferė nieko negalėjo atsiminti apie pietus, 
tai šitą viešbučio numerį jį įsiminė visam gyvenimui. Po 
daugelio metų ji galėjo įsivaizduoti kambario vaizdą, ki- 
limo ir portjerų spalvą, kiekvieną paveikslą ir kiekvieną 
baldą. Ji galėjo prisiminti iš gatvės sklindančius garsus. 
Ta diena liko jos atmintyje visam likusiam gyvenimui. 
Tai panėšėjo į sulėtintą kaleidoskopo mirgėjimą. Ji pri- 
siminė, kaip Adamas ją nurengė, jo gražų raumeningą 
kūną, jo nekantrumą ir švelnumą, jo aistrą ir jo juoką. 
Juos apėmęs alkis reikalavo patenkinimo. Kai jis suartėjo 
su ja, Dženiferės galvoje plykstelėjo žodžiai: „Aš pražu- 
vau", 

Jie vėl ir vėl mylėjosi, ir buvo nepakeliama jausti 
tokį Malonumą. 

Paskui, kai jie ramiai gulėjo greta, Adamas pasakė: 

— Toks įspūdis, kad aš pagaliau pasijutau esąs gy- 
vas. 

Dženiferė švelniai paglostė jo krūtinę ir nusijuokė. 

Jis nustebęs pažiūrėjo į ją. 

— Ar aš pasakiau ką nors juokingo? 

— Ar Žinai kuo aš stengiausi save įtikinti? Kad reikia 
man kartą su tavimi pergulėti ir aš pamiršiu tave. 

Pasisukęs jis pažiūrėjo į ją. 

— Ir?.. 

— Aš klydau. Aš jaučiu, kad tu esi lyg dalis manęs. 
Bent jau,— ji neryžtingai nutilo,— viena tavo dalis yra 
dalis manęs. 

Jis žinojo, apie ką ji galvojo. 

— Mes ką nors sugalvosime,— pasakė Adamas.— Pir- 
madienį Merė Betė su savo teta išvažiuoja visam mė- 
nesiui į Europą. 


14 
Beveik kiekvieną naktį Adamas ir Dženiferė buvo 
drauge. 
Pirmą naktį jis praleido mažyčiame jos kambarėlyje, 
O rytą pasakė: 


— Šiandien mes paieškosime tinkamo būsto. 

Visą dieną jie ieškojo, o vakare Dženiferė pasirašė bu- 
to nuomos sutartį daugiaaukščiame name, kuris vadinosi 
„Belmont Tauers“. Ant durų kabojo lentelė: „Parduota“, 

— Ko mums čia užeiti? — paklausė Dženiferė. 

— Pamatysi. 

Penkių kambarių (per du aukštus) butas buvo tiesiog 
nuostabus. Tokių prabangių butų Dženiferė niekada ne- 
buvo mačiusi. Viršuje buvo didžiulis miegamasis ir vonia, 
apačioje svečių miegamieji su voniomis ir svetainė, kurios 
langai išėjo į Yst Riverį. Reginys buvo stulbinantis. Be 
to, dar buvo virtuvė, valgomasis ir didžiulė terasa. 

— Tau patinka? — paklausė Adamas. 

— Patinka? Aš tiesiog džiūgauju,— sušuko Dženife- 
rė,— bet, brangusis, yra dvi problemos. Pirma, aš vargu 

ar galėsiu sau leisti tokią prabangą. O antra, jeigu ir ga- 
lėčiau, butas priklauso kažkam kitam. 

— Jis priklauso mūsų firmai. Mes juo leidžiame nau- 
dotis ypatingai svarbiems klientams. Bet aš jiems surasiu 
kitą butą. 

— O mokestis už nuomą? 

— Aš viskuo pasirūpinsiu. Aš... 

— Ne, 

— Ką tu, brangioji. Aš lengvai galiu sau tai leisti... 

Ji papurtė galvą. 

— Tu nesupranti, Adamai. Aš neturiu tau ką pasiūlyti, 
išskyrus save pačią. Ir aš noriu, kad tai būtų tau do- 
vana, 

Jis apkabino ją, tačiau ji išsilaisvino iš jo glėbio. 

— Kaip nors įstengsiu. Dirbsiu naktimis. 


Šeštadienį jie vaikščiojo po parduotuves. Adamas 
„Bonvit Teler“ nupirko Dženiferei šilkinę palaidinę ir cha- 
latą. Ji nupirko jam šachmatus. „„Dabldei“ ji nusipirko 
knygų. Jie dar užėjo į ,Semon šop“ ir į ,Kesvel Mesi“, 
kur jis pripirko jai kvepalų bent dešimčiai metų. Pavaka- 
rieniavo jie netoli jos naujojo buto. 


Kiekvieną vakarą po darbo jie ateis čia ir aptarinės 
dienos įvykius. Kol Adamas padengs stalą, Dženiferė ga- 
mins valgyti. Paskui jie skaitys, žiūrės televizorių, Žais 
šachmatais ar kortuos. 

— Aš begėdė,— pasakė ji jam.— Aš niekaip negaliu 
tavimi pasisotinti. 

Jis švelniai priglaudė ją prie savęs. 

— Ir nereikia. 

„Kaip keista“,— pagalvojo Dženiferė. Kai jie dar ne- 
buvo meilužiai, tai nesivaržydami atvirai susitikinėdavo. 
Bet dabar jie stengėsi eiti ten, kur jų negalėtų pamatyti 
pažįstami: į mažus restoranėlius, konservatoriją. Jie žiū- 
rėjo naują pjesę teatre „Omni“ 18-ojoje gatvėje ir vaka- 
rieniavo itališkame restoranėlyje. ,„(Grato Azuroje" jie su- 
valgė tiek daug, kad prisiekė visą mėnesį nevalgyti ita- 
liškų patiekalų. „Tiktai mes neturime viso mėnesio“, — 

pagalvojo Dženiferė. Merė Betė turėjo grįžti po dviejų 
savaičių. 

Jie nuėjo į ,,Haf Nout“, kur klausėsi avangardinio džia- 
zo, apžiūrinėjo paveikslus nedidelėse galerijose. 

Adamas dievino sportą. Jis nusivedė ją į futbolo ma- 
čą, ir Dženiferei taip patiko žaidimas, kad ji ragino žaidė- 
jus tol, kol užkimo. 

Sekmadienį jie ilsėjosi namie, pusryčiavo su chalatais, 
pasikeisdami ,„Taims“ puslapiais, klausėsi varpų skambi- 
nimo, tylomis melsdamiesi (kiekvienas sau). 

Dženiferė pažiūrėjo į Adamą, sprendžiantį kryžiažodį, 
ir pagalvojo: „Viešpatie, padėk man“. Ji žinojo, kad elgėsi 
neteisingai. Ji žinojo, kad tai negali tęstis amžinai. Ir 
vis dėlto ji buvo laiminga, juk meilužiai gyvena kitame 
pasaulyje, kur visi jausmai paaštrėję. Už šitą džiaugsmą 
Dženiferė buvo pasiryžusi sumokėti bet kokią kainą. Ir ji 
žinojo, kad jai teks mokėti. Laiko Matas buvo visai ki- 
toks. Anksčiau Dženiferės gyvenimas buvo matuojamas 
valandomis, kurias ji praleisdavo su klientais, o dabar — 
minutėmis, kurias ji galėjo praleisti su Adamu. Ji galvojo 
apie jį, kai buvo greta jo ir galvojo apie jį, kai buvo 
be jo. 

Ji perskaitė, kad vyrus neretai meilužės glėbyje iš- 
tinka infarktas, todėl užsirašė Adamo gydytojo telefoną, 
kad, jei kas atsitiktų, niekas nesužinotų. 

Ji išgyveno jausmus, apie kuriuos anksčiau ir nežino- 
jo. Ji nežinojo, kad jai patinka šeimininkauti ir daryti 
viską Adamui. Ji norėjo gaminti jam valgį, skalbti, rū- 
pintis rytais jo kostiumu. 

Adamas atsinešė į jos butą kuriuos ne kuriuos savo 
daiktus, kad praleistų su ja kuo daugiau laiko. Ji gulėjo 
greta, stebėdama, kaip jis užmiega, ir pati kovojo su 
miegu, kad galėtų ilgiau jį matyti. Kai ji pajusdavo, kad 
daugiau negali, ji apkabindavo jį ir užmigdavo jo glė- 
byje. Nemiga, kuri taip ilgai ją kankino, kažkur prapuo- 
lė. Naktiniai košmarai — taip pat. Apkabinusi Adamą jį 
jautėsi saugi. 

Jai patiko vaikščioti po butą apsivilkusiai Adamo marš- 
kinius, naktį apsivilkti viršutinę jo pižamos dalį. Jeigu jis 

išeidavo, kai ji dar gulėjo, ji pasislinkdavo į jo vietą. Jai 
patiko jo kūno kvapas. 

Atrodė, kad visos dainelės apie meilę buvo parašytos 
apie jos ir Adamo meilę. Iš pradžių Dženiferė manė, kad 
tizinė jų trauka vienas prie kito laikui bėgant susilpnės, 
bet ji darėsi vis stipresnė ir stipresnė, 

Ji papasakojo Adamui tai, ko niekada ir niekam ne- 
pasakojo. Ji jam patikėdavo pačias slapčiausias savo min- 
tis. Ji nieko nuo jo neslėpė, tačiau jis už tai dar labiau 
ją Mylėjo. Tai buvo stebuklas. Ir jie abu atrado dar vieną 
stebuklą — juoktis dviese. 

Kiekvieną dieną jos jausmas Adamui darėsi vis stip- 
resnis ir stipresnis. Kaip ji norėjo, kad visa tai tęstųsi 
amžinai. Tačiau ji žinojo, kad greitai bus pabaiga. Ji 
netgi pasidarė prietaringa. Adamas mėgo ypatingą kiniš- 
kos kavos rūšį, ir Dženiferė visada ją pirko. Bet ne po 
daug, po nedidelę skardinę kiekvieną kartą. 


Dženiferė bijojo, kad, kai Adamas toli nuo jos, jam 
gali atsitikti kokia nelaimė ir ji apie tai sužinos tik iš 
laikraščių ar televizijos naujienų. Ji niekada nesakė Ada- 
mui apie šituos savo nuogąstavimus. 

Kai Adamas turėjo užtrukti, jis palikdavo jai raštelius, 
kuriuos ji rasdavo pačiose neįtikinamiausiose vietose. Ji 
juos rasdavo duoninėje, šaldytuve, savo batelyje. Ji tuo 
labai džiaugėsi ir raštelius rūpestingai saugojo. 


Paskutinės dienos pralėkė kaip viena akimirka. Paga- 
liau atėjo paskutinė naktis prieš Merės Betės sugrįžimą. 
Dženiferė ir Adamas pavakarieniavo namie, paklausė mu- 
zikos, Mylėjosi. Dženiferė, stipriai apkabinusi Adamą, ne- 
miegojo ligi ryto. Ji galvojo apie jiems pasitaikiusią lai- 
mę. 

Paskui ateis skausmas. 

Pusryčiaudamas Adamas pasakė: 

— Kad ir kas atsitiktų, aš noriu, kad tu žinotumei — 
tu vienintelė moteris, kurią aš myliu. 

Paskui atėjo skausmas. 

Vienintelė priemonė atsikratyti įkyrių minčių buvo 
darbas, ir Dženiferė visiškai pasinėrė į jį. 

Ji tapo spaudos numylėtine, ir visi jos laimėjimai teis- 
me buvo plačiai nušviečiami spaudoje ir per televiziją. 
I ją kreipdavosi daugiau klientų negu ji galėjo priimti, 
ir, nors jos specialybė buvo kriminalinė teisė, Kenas jai 
patarė imtis ir kitų bylų. 

Be Keno Beilio, Dženiferė jau negalėjo susitvarkyti. 
Jis puikiai susidorodavo su visais jam patikėtais tyrimais. 
Ji dažnai su juo aptarinėjo įvairius dalykus ir vertino jo 
nuomonę. 

Dženiferė ir Kenas vėl persikėlė į erdvesnę kontorą. 
Dženiferė priėmė dirbti du jaunus mitrius advokatus, anks- 
čiau dirbusius di Silvos etatuose. Ji dar pasamdė dvi 
sekretores. 


Pirmasis advokatas, Denas Martinas, buvęs futbolinin- 
kas iš Šiaurės-rytų universiteto, turėjo sportininko figū- 
rą ir neeilinį protą. 

Antrasis — Tedas Haris, buvo jaunas drovus vyriškis, 
nešiojąs storais stiklais akinius. Tai buvo tikras genijus. 

Martinas ir Haris atliko visą juodą darbą, o Dženiferė 
pasiėmė bylų nagrinėjimą teisme, 

Ant jos kontoros durų buvo užrašyta: ,,„DŽENIFERĖ 
PARKER IR KOMPANIONAI'. 

Jų nagrinėjamos bylos buvo pačios įvairiausios: nuo 
stambios pramonės korporacijos, kaltinamos aplinkos ter- 
šimu, gynimo ligi girtuoklio, kurį sumušė ir išmetė iš 
baro, skundo nagrinėjimo. Girtuoklis, žinoma, buvo tėvo 
Rajeno dovana. 

— Jis turi nedidelių rūpesčių, — pasakė Dženiferei tė- 
vas Rajenas.— Apskritai, tai jis padorus ir geras šeimos 
žmogus, bet vargšelis retkarčiais per daug išgeria. 

Dženiferė negalėjo susilaikyti nenusišypsojusi. Spren- 
džiant iš visko, tėvas Rajenas buvo įsitikinęs savo para- 
pijiečių nekaltumu ir nuoširdžiai norėjo padėti jiems išsi- 
krapštyti iš sunkių padėčių, į kurias Jie pakliuvo per 
neatsargumą. Bet Dženiferė suprato, kad tėvas Rajenas 

gina žmones, kuriems niekas nenori padėti ir kurie netu- 
Ii pinigų. 

Žodis teisingumas buvo garbinamas tik jurisprudenci- 
jos vadovėliuose. Teismo salėje nei kaltintojas, nei gy- 
nėjas nesistengė atstatyti teisingumo. Juos jaudino tik tai, 
kaip laimėti bylą. 

Kartkartėmis tėvas Rajenas pasakojo jai apie Konę 
Geret, ir šitie pokalbiai Dženiferę slėgė. Neteisingas teis- 
mo sprendimas Konės atžvilgiu nedavė jai ramybės. 


Savo kabinete, kuris buvo užpakaliniuose „(Toni Pleis“ 
kambariuose, Maiklas Moretis stebėjo, kaip Nikas Vitas 
elektroniniu įtaisu kruopščiai tikrino, ar nėra „„vabaliukų“. 
Nors, turėdamas ryšių policijoje, Maiklas žinojo, kad val- 
džia neleidžia naudoti pasiklausymo įtaisų, bet, kas žino, 
galbūt koks nors uolus detektyvas ir įtaisys „„vabaliuką'; 
norėdamas gauti informacijos. Maiklas buvo atsargus 
žmogus. Jo namai ir kabinetas buvo tikrinami kasdien ry- 
tą ir vakare. Jis žinojo, kad daugeliui juridinių firmų 
buvo objektu Nr. 1, tačiau jo tai nejaudino. Jis žinojo, 
ką jie daro, o jie nežinojo, ką daro jis. O jeigu net ir 
žinotų, tai negalėtų įrodyti. 

Kartais naktį Maiklas pro užpakalinių restorano ,„Toni 
Pleis" durų „akutę“ stebėdavo, kaip CŽV agentai paima 
iš bakų šiukšles, pakeisdami jas kitomis, 

Sykį Vitas pasakė: 

— Bose, o jeigu tie vaikinai ten ką nors iškapstys? 

Maiklas nusijuokė. 

— Na ir tegul. Jie nežino, kad prieš jų atėjimą mes 
keičiamės šiukšlėmis su gretimu restoranu. 

Ne, federaliniai agentai prie jo neprisikas. „Šeimos“ 
veikla plėtėsi ir Maiklas turėjo grandioziškų planų. Vie- 
nintelė kliūtis jo kelyje buvo Tomas Kolfaksas. Maiklas 
žinojo, kad jam reikia atsikratyti šito advokato. Jam rei- 
kėjo Žmogaus su naujomis smegenimis. Vis dažniau ir 
dažniau jam į galvą ateidavo mintis apie Dženiferę Par- 
ker. 


Adamas ir Džtniferė pietaudavo drauge kartą per sa- 
vaitę, ir abiems tai buvo kankynė, nes jie negalėjo pabūti 

vieni du. Telefonu jie kalbėdavosi kasdien, vadindami vie- 
nas kitą išgalvotais vardais. Jis buvo ponas Adamsas, o 
ji — panelė Džej. 
— Kaip man įgriso apsimetinėti — pasakė Adamas. 
— Man taip pat.— Bet pagalvojus, kad ji gali netekti 
Adamo, jai darydavosi baisu. 


Tiktai posėdžių salėje Dženiferė išsigelbėdavo nuo sa- 

vo kančių. Posėdžių salė buvo arena, kur ji galėjo su- 
siremti su geriausiais teisininkais kaltintojais. Posėdžių 
salė buvo jos mokykla, o ji buvo uoli mokinė. Teismas — 
tai žaidimas pagal tam tikras taisykles, kur nugali stip- 
riausias žaidėjas, ir ji žinojo, kad turi būti stipresnė už 
kitus. - 
Liudytojus ji apklausdavo, kaip patyręs teatro režisie- 
rius, turėdama galvoje trukmę ir ritmą. Ji išmoko atskirti 
patį autoritetingiausią prisiekusįjį ir kreipdavosi į jį, Ži- 
nodama, kad jis gali įtikinti likusius žiuri narius. 

Iš avalynės ji nustatydavo žmogaus charakterį. Dženi- 
terė rinkdavosi į žiuri žmones, kurie avėjo patogiais ba- 
tais, todėl kad jie pasižymėjo sukalbamu būdu. 

Ji išmoko strategijos — kaip parengti visą procesą, ir 
taktikos — kaip manevruoti per visą dieną. Ji pasidarė 
eksperte pasirenkant jai simpatizuojančius teisėjus. 

Ilgais vakarais Dženiferė rūpestingai rengėsi kiekvie- 
nam procesui, nepamiršdama posakio: „„Dauguma bylų lai- 
mima arba pralaimima dar ligi teismo pradžios". 

Teismo posėdžiai paprastai baigdavosi ketvirtą valan- 
dą, ir jeigu Dženiferė tuo metu apklausdavo liudytoją, 
tai likus kelioms minutėms ligi pabaigos ji tiesiog api- 
berdavo liudytoją painiais klausimais, kad visą likusią die- 
nos dalį prisiekusieji būtų to įspūdžio veikiami. 

Dženiferė išmoko gestų kalbos. Jeigu liudytojas me- 
lavo, jis liesdavo savo smakrą, stipriai suspausdavo lūpas, 
užsidengdavo burną ranka, tampydavo ausies spenelį arba 
tampė plaukus. Nė vienas šitų judesių nepraslysdavo pro 
Dženiferės akis, ir ji išvilkdavo melagį dienos švieson. 

Dženiferė įsitikino, kad kriminalinės“ teisės pasaulyje 
į moteris žiūri neigiamai. Čia karaliavo vyrai. Tarp kri- 

minalinių bylų advokatų moterų buvo labai mažai, ir vie- 
nas kitas advokatas vyras nemėgo Dženiferės. 


Daugelis teisėjų iš pradžių į ją žiūrėjo taip pat iš 
aukšto. Daugelis bylų, kurias ji vedė, buvo nešvarios, ir 
kai kas rašė lygybės ženklą tarp jos ir jos klientų. Visi 
norėjo, kad ji rengtųsi kukliai, kaip Džeinė Eir, tačiau ji 
nieko nepaisė. Vis dėlto ji buvo labai atsargi rinkdamasi 
drabužius — Dženiferė vilkdavosi tokius drabužius, kurie 
nesukeltų prisiekusiųjų (moterų) pavydo, bet taip pabrėž- 
tų jos moteriškumą, kad prisiekusieji (vyrai) nepalaikytų 
jos lesbiete. Jeigu ji anksčiau būtų išgirdusi apie tokias 
gudrybes, tai paprasčiausiai būtų nusijuokusi. Bet ji pa- 
matė, kad be šito ji neišgyvens žiauriame pasaulyje, pri- 
klausančiame vyrams. Jai teko dirbti du kartus daugiau ir 
du kartus geriau negu jos konkurentams. Dženiferė ne 
tik rūpestingai rengėsi byloms, bet ir atidžiai studijavo 
savo priešų bylas. Naktį gulėdama lovoje arba sėdėdama 
už stalo savo kabinete, ji nagrinėjo savo oponentų stra- 
tegiją. Ką ji darytų, jei būtų priešingoje pusėje? Kokios 
gudrybės imtųsi? Ji buvo generolas, rengiantis abi armi- 

Suzvimbė selektorius, ir pasigirdo Sintijos balsas: 

— Čia skambina vienas žmogus, kuris nori su jumis 
pasikalbėti, bet jis atsisako pasakyti savo pavardę ir 
pasakyti, apie ką bus kalbama. 

Prieš pusę metų Sintija tiesiog būtų padėjusi ragelį. 
Dženiferė išmokino ją būti kantresnę su žmonėmis. 

— Sujunk mane su juo. 

Po sekundės ji išgirdo vyrišką balsą, kuris atsargiai 
pasidomėjo: 

— Ar tai Dženiferė Parker? 

— Taip. 

Truputį padvejojęs, jis paklausė: 

— Ar jūsų telefonas negali būti paklausomas? 

— Ne. Kuo galiu jums padėti? 

— Man niekuo. Aš skambinu dėl vienos moters. 

— Supratau. Kokia jos problema? 

— Jūs suprantate, kad tai konfidencialus klausimas. 

— Aš suprantu. 

Įėjo Sintija ir ištiesė jai paštą. Dženiferė ją sustabdė 
rankos mostu. 

— Šitos moters šeima ją paguldė į psichiatrinę ligo- 
ninę. Bet ji sveika. Tai sąmokslas ir valdžia dalyvauja 
jame. 

Dženiferė klausėsi puse ausies, prispaudusi pečiu rage- 
lį ir peržiūrėdama paštą. 

— Jie ir mane ten įkiš, jeigu sužinos, kad aš norėjau 
jai padėti. Aš galiu atsidurti keblioje padėtyje, panele 
Parker. 

„Psichas“,— nusprendė Dženiferė, o garsiai pasakė: — 
Bijau, kad niekuo negaliu jums padėti. Kodėl jūs nesi- 
kreipiate į psichiatrą, kad jis patikrintų šitą moterį? 

— Jūs nesuprantate. Jie juk visi drauge. 

— Aš viską suprantu, — taikiai pasakė Dženiferė.— 
Galbūt... 

— Jūs jai padėsite? 

— Vargu ar aš galėsiu. Beje, pasakykite jos pavardę 
ir kur ji yra. Jeigu atsiras galimybė, aš pas ją užsuk- 
siu. 

Įsivyravo ilga tyla, paskui vyriškis pasakė: 

— Visa tai konfidencialiai, gerai? 

Dženiferė pasigailėjo, kad pradėjo su juo kalbėti. Pri- 
imamajame jos laukė klientė. 

— Gerai. 

— Kuper. Elena Kuper. Ji turi didelį dvarą Long Ai- 
lende, bet jie atėmė jį iš jos. 

Dženiferė užsirašė pavardę į bloknotą. 

— Taigi. Kokioje ligoninėje ji guli? 

Ragelyje pasigirdo spragtelėjimas. Vyriškis padėjo ra- 
gelį. 

Dženiferė išplėšė iš bloknoto lapą ir išmetė į šiukšlių 
dėžę. 

Ji susižvalgė su Sintija. 

— Tikras beprotnamis,— pasakė Sintija.— Jūsų laukia 
panelė Maršal. 

Pirmą kartą Loreta Maršal paskambino Dženiferei prieš 
savaitę. Panelė Maršal prašė Dženiferę, kad ji atstovautų 

jai teismo byloje su Kerčiu Randelu III, aukštuomenės 
žmogum, dėl tėvystės nustatymo. 

Dženiferė pakvietė Keną Beilį. 

— Mums reikalingos žinios apie Kertį Randelą III. Jis 
gyvena Niujorke, bet, kiek man žinoma, daug laiko pra- 
leidžia Palm Biče. Aš noriu žinoti, ką jis ten veikia II 
aI jis miegojo su Loreta Maršal. 

Dženiferė padavė Kenui viešbučių sąrašą, kurį jai 
perdavė Loreta. Kenas grįžo po dviejų dienų. 

— Aš viską sužinojau. Jie praleido dvi savaites Palm 
Bičo, Majamio ir Atlantik Sičio viešbučiuose. Prieš aštuo- 
nis mėnesius Loretai gimė mergaitė. 

Dženiferė atsilošė krėsle ir susimąsčiusi pažiūrėjo į jį. 

— Toks įspūdis, kad mes galime laimėti. 

— Aš nepasakyčiau. 

— Ar yra kokių nors problemų? 

— Taip. Mūsų klientė. Ji miega su visais paeiliui, 
įskaitant ir komandos „Janki“ futbolininkus. 

— Tu nori pasakyti, kad vaiko tėvas — vienas jų? 

— Juo gali būti beveik kiekvienas Palm Bičo vyriš- 
kis. 

— Ar kas nors iš jų turtingas ir gali pasirūpinti vai- 
ku? 

— Na, vaikinai iš futbolo komandos „Janki“ žinoma, 
turtingi, tačiau jie negali lygintis su Kerčiu Randelu III. 


Jis ištiesė jai ilgą pavardžių sąrašą. 


Loreta Maršal įėjo į kabinetą. Dženiferė tikėjosi, kad 
pamatys gražutę, vėjavaikišką mergužėlę. Tačiau Loreta 
Maršal pasirodė esanti visai kitokia. Jos figūra niekuo ypa- 
tingų nepasižymėjo, o ir graži ji nebuvo. Atrodė, kaip 
„paprasčiausia namų šeimininkė. Sprendžiant iš gerbėjų są- 
rašo, ji turėjo atrodyti kaip tikra sekso žvaigždė. Tačiau 
Loreta buvo panaši į mokyklos mokytoją. Ji ir apsiren- 
gusi buvo labai kukliai: tiesus vilnonės medžiagos sijo- 
nas, susagstoma palaidinė, tamsiai Mėlynas megztinis ir 
paprasti bateliai. Iš pradžių Dženiferė galvojo, kad Loreta 
Maršal nori priversti Kertį Randelą aprūpinti vaiką, kurio 
tėvu buvo visai kitas žmogus. Bet, pakalbėjusi valandą 

su Loreta, Dženiferė pakeitė savo nuomonę. Loreta Mar- 
šal buvo nepaprastai sąžiningas žmogus. 

— Žinoma, aš neturiu įrodymų, kad Kertis — Melani 
tėvas, — sumišusi pasakė ji— Aš juk miegojau ne tik su 
juo. 

— Kodėl jūs manote, kad būtent jis jūsų vaiko tė- 
vas? 

— Aš esu tuo įsitikinusi. Tai sunku paaiškinti, bet 
aš žinau net kurią naktį buvo pradėta Melani. Moterys 
kartais jaučia tokius dalykus. 

Dženiferė atidžiai pasižiūrėjo į ją, mėgindama rasti 
nenuoširdumo požymių. Tokių požymių nebuvo. Loreta 
nebandė jos apgauti. Galbūt tuo ji ir paveikia vyrus, pa- 
galvojo Dženiferė. 

— Jūs mylite Kertį Randelą? 

— O, taip. Kertis sakė, kad mane taip pat myli. 

„Jeigu tu jį mylėjai, — pagalvojo Dženiferė,— kaip tu 
galėjai miegoti su kitais vyrais?“ Jai buvo sunku rasti 
atsakymą į šitą klausimą. 

— Panele Parker, ar jūs man padėsite? 

— Tėvystės nustatymas — labai sudėtingas dalykas, — 
atsargiai atsakė Dženiferė— Aš turiu bent tuzino vyrų 
sąrašą, su kuriais jūs miegojote praeitais metais. Nors jis, 
ko gero, dar ne visas? Ir jau jeigu aš turiu tokį sąrašą, 
tai ir Kerčio Randelo advokatas taip pat. 

Loreta Maršal suraukė kaktą. | 

— O kaip dėl kraujo analizės ir kitų įrodymų? 

— Kraujo analizė įrodymu laikoma tik tada, kai reikia 
patvirtinti, kad kaltinamasis nėra tėvas. | 

— Aš juk ne savimi rūpinuosi. Aš noriu apginti Me- 
lani. Ji turi teisę gauti alimentus iš Kerčio. 

Dženiferė svyravo, galvodama ką daryti. Ji Loretai pa- 
sakė tiesą — tėvystę įrodyti labai sunkų, jau nekalbant 
apie tai, kad tai jai pačiai bus sunkus išbandymas. Kai 
ji atsistos liudytojos vietoje, gynybos advokatai ją su- 
maišys su purvais. Jie iškvies į teismą visus jos buvusius 
meilužius, ir prisiekusiesiems ji atrodys tikra prostitutė. 
Dženiferė nenorėjo įsivelti į tokią bylą. Kita vertus, ji 
tikėjo Loreta Maršal. Toji nebuvo panaši į mMėgėją pa- 
gyventi svetima sąskaita. Loreta buvo įsitikinusi, kad Ker- 

tis Randelas — jos vaiko tėvas. Dženiferė pagaliau apsi- 
sprendė. 
— Gerai, — tarė ji. — pamėginsime ką nors padaryti. 


Dženiferė susitarė susitikti su Rodžeriu Devisu, advo- 
katu, kuris atstovavo Kerčio Randelo interesams. Devisas 
buvo vienos solidžios juridinės firmos iš Volstrito part- 
neris. Jis turėjo erdvų kabinetą. Rodžeris Devisas atrodė 
pasipūtęs ir išpuikęs, ir Dženiferė pajuto jam antipatiją. 

— Kuo galiu jums būti naudingas? — paklausė Rodže- 
ris Devisas 

— Kaip jau aiškinau jums telefonu, aš atstovauju Lo- 
retos Maršal interesams. 

— Na ir kas? — nekantriai paklausė jis. 

— Ji paprašė mane iškelti bylą Kerčiui Randelui III 
dėl tėvystės. Aš nenorėčiau to daryti. 

— Jūs būsite idiotė, jeigu tai padarysite. 

Dženiferė sutramdė savo emocijas. 

— Mums nesinorėtų minėti jūsų kliento pavardės teis- 
me.— Aš įsitikinusi, kad jūs žinote, jog toks dalykas gali 
turėti įtakos jo reputacijai. Taigi geriau sutvarkyti šitą 
reikalą ne teismo salėje. 

Rodžeris Devisas šaltai nusišypsojo. 

— Jums nieko neišeis. Absoliučiai nieko. 

— Aš laikausi kitokios nuomonės. 

— Panele Parker, aš nesirinksiu žodžių. Jūsų klien- 
tė — kekšė. Ji dulkinasi su visais, kas tik juda. Aš turiu 
vyrų, su kuriais jį miegojo, sąrašą. Gana įtikinamą sąra- 
šą. Jūs manote, kad mano klientas nukentės? Tai jūsų 
klientė bus sunaikinta. Kiek aš žinau, ji mokytoja. Tai 
štai, kai aš su ja susidorosiu, jos ir artyn prie vaikų ne- 
prileis. Ir štai ką aš jums dar pasakysiu: Randelas mano, 
kad jis šito vaiko tėvas. Bet jūs nė už ką šito neįrodysite. 

Dženiierė klausėsi jo suakmenėjusiu veidu. 

— Mes manome, kad jūsų klientė galėjo pastoti nuo 
ko tik nori. Jūs norite susitarti? Puiku. Štai ką aš jums 
patarsiu. Nupirkite jai tablečių nuo pastojimo. Ir daugiau 
to neatsitiks. 

Dženiferė pajuto, kad jos skruostai nukaito. 

— Pone Devisai,— tarė ji,— šita trumputė jūsų kalba 
jūsų klientui kainuos pusę milijono dolerių. 

Ir ji išėjo iš kabineto. 

Kenas Beilis ir trys jo padėjėjai negalėjo rasti nieko, 
kas kompromituotų Kertį Randelą III. Jis buvo našlys, 
visuomenės šulas ir nesižavėjo meilės nuotykiais. 

— Šitas kalės vaikas apsigimęs puritonas,— pasiskun- 
dė Kenas Beilis. 

Rytoj turėjo būti, teismas, ir jie tarėsi, kaip jiems elg- 
tis. 

— Aš kalbėjau su vienu vaikinu iš Rodžerio Deviso 
komandos. Jie ketina sumaišyti ją su purvais, ir tai ne 
tuščias grasinimas. 

— Kam rizikuoti dėl šitos mergiotės?— paklausė De- 
nas Martinas. 

— Aš neketinu kištis į jos lytinį gyvenimą, Denai. 
Ji tiki, kad Kertis Randelas — jos vaiko tėvas. Ji iš tik- 
rųjų tiki. Jai pinigai nereikalingi, ji stengiasi dėl savo 
vaiko. Aš manau, kad jai reikia padėti. 

— Kalbama ne apie ją — atsakė Kenas.— Mes per- 
gyvename dėl tavęs. Tu — žinoma advokatė. Visų žvilgs- 
niai bus įsmeigti į tave. Tai nelaimima byla. Ji suterš 
tavo reputaciją. 

— Geriau einame miegoti, — pasakė Dženiferė.— Pa- 
simatysime rytoj teisme. 


Įvykiai teisme rutuliojosi kur kas blogiau negu pra- 
našavo Kenas Beilis. Dženiferė liepė Loretai pasiimti vai- 
ką. Tačiau dabar ji abejojo, ar teisingai padarė. Ji sėdėjo 
visai beginklė, o tuo tarpu Rodžeris Devisas kvietė vie- 
ną po kito liudytojus, versdamas juos prisipažinti, kad 
jie miegojo su Loreta Maršal. Dženiferė nesiryžo imtis 
kryžminės apklausos. Jie patys buvo aukomis ir prisipa- 
žino tik verčiami. Dženiferė sėdėjo ir klausėsi, kaip links- 
niuoja jos klientės pavardę. Žvilgtelėjusi į prisiekusiųjų 
veidus, ji pamatė stiprėjantį neprielankumą. Rodžeris De- 
visas buvo per daug protingas, kad Loretą Maršal va- 
dintų prostitute. Jam to ir nereikėjo daryti. Tai padarė 
liudytojai. 

Dženiferės iškviesti liudytojai pasakojo, kokia gera 
mokytoja Loreta Maršal, kaip reguliariai ji lanko bažny- 
čią, ir kokia ji puiki motina. Tačiau po visos virtinės 
Loretos Maršal meilužių, tai nepadarė prisiekusiesiems 
jokio įspūdžio. Dženiferė pamėgino sukelti užuojautą jau- 
nai moteriai, kurią pametė turtingas vyras, sužinojęs, kad 
ji laukiasi kūdikio. Tačiau jai nieko neišėjo. 

Kertis Randelas III sėdėjo už gynybos stalo. Tai buvo 
maždaug penkiasdešimties metų elegantiškas vyras, šiek 
tiek žilsterėjusiais plaukais. Jis priklausė aukštajai vi- 
suomenei, buvo visų garsiausiųjų klubų narys ir labai 
turtingas. Dženiferė jautė, kaip prisiekusiosios (žiuri bu- 
vo ir moterų) jį nurenginėjo žvilgsniu Usi2US> = 

„Žinoma,— galvojo Dženiferė— jos -mnūbė, „akad jos 
vertos gulti į lovą su šituo ponu Žavesiu. Bet kg:jis įžiū- 
rėjo šitoje niekingoje moteryje, sėdinčioje šalEjAišo savo 
dešimties mėnesių vaiku. 

Loretos Maršal nelaimei, mergytė buvo visai nepana- 
ši į savo tėvą. Arba į savo motiną. Ji galėjo būti bet 
kurio kito žmogaus. 

Tartum perskaitęs Dženiferės mintis, Rodžeris Devisas 
kreipėsi į prisiekusiuosius. 

— Štai sėdi jos, motina ir dukra. Bet kieno dukra? 
Jūs matėte kaltinamąjį. Aš esu tikras, kad nė vienas iš 
čia dalyvaujančiųjų neras nė menkiausio šito vaiko pa- 
našumo į kaltinamąjį. Jeigu mano klientas būtų šito vai- 
ko tėvas, tai galima būtų pastebėti. Akys, nosis, ausys. 
Nieko panašaus. Ir tai labai lengvai paaiškinama. Kalti- 
namasis nėra šito vaiko tėvas. Bijau, kad mes čia turime 
klasikinį pavyzdį vėjavaikiškos moters, kuri pastojusi 
ieško kuo turtingesnio meilužio, kad galėtų įkišti ranką 
į jo kišenę. 

— Vis dėlto,— jo balsas šiek tiek sušvelnėjo,— nie- 
kas iš mūsų nesirengia jos smerkti. Tai asmeniškas Lo- 
retos Maršal reikalas. Aš neimsiu kalbėti, kad, būdama 
mokytoja, ji gali daryti blogą įtaką vaikams. Aš nesi- 
rengiu jos moralizuoti. Aš tiktai ginu savo kliento in- 
teresus, nes jis niekuo nekaltas žmogus. 

Pažiūrėjusi į prisiekusiuosius, Dženiferė pamatė, kad 
visi jie palaiko Kertį Randelą. Bet Dženiferė tikėjo Lo- 

reta Maršal. Jeigu vaikas būtų panašus į savo tėvą! 
Rodžeris Devisas buvo teisus — jokio panašumo. Ir jis 
į tai atkreipė prisiekusiųjų dėmesį. 

Dženiferė pakvietė Kertį Randelą į liudytojo vietą. 
Ji žinojo, kad tai vienintelė jos galimybė. Reikėjo pa- 
keisti prisiekusiųjų nuomonę. Kurį laiką ji tylėdama žiū- 
Iėjo į jį. 

— Pone Randelai, ar jūs buvote vedęs? 

— Taip. Mano žmona žuvo gaisro metu.— Prisieku- 
sieji su užuojauta pažvelgė į jį. 

Velniai rautų! Dženiferė greitai pasistengė ištaisyti 
savo klaidą. ---:2u45i-. 

— Jūs daugiau newmedėte? 

— Ne. AšTtuip Mylėjau savo žmoną, kad... 

— Uūg:turėjote vaikų? 

— BeaidAabai gaila, bet ji buvo nevaisinga. .. 

Dženiferė parodė ranka į vaiką. 

— Tada Melani — jūsų vienintelė... 

— Prieštaravimas! 

— Prieštaravimas priimamas, panelė Parker pati tai 
supranta. 

— Atleiskite, Jūsų prakilnybe. Man tai netyčia iš- 
sprūdo.— Dženiferė vėl atsisuko į Kertį Randelą.— Jūs 
mylite vaikus? 

— Labai myliu. 

— Jūs esate savo korporacijos prezidentas, argi ne, 
pone Randelai? 

— Taip. 

— Ar jūs niekada nenorėjote turėti įpėdinio? 

— Aš manau, kiekvienas vyras trokšta turėti sūnų. 

— Vadinasi, jeigu Melani būtų berniukas. .. 

— Prieštaravimas! 

— Prieštaravimas priimamas.— Teisėjas pasisuko į 
Dženiferę.— Panele Parker, aš jus įspėju paskutinį kartą. 

— Atleiskite, Jūsų prakilnybe.— Dženiferė vėl krei- 
pėsi į Kertį Randelą: — Pone Randelai, ar jūs turite įpro- 
tį vedžiotis į viešbučio numerį nepažįstamas moteris? 

Kertis Randelas nervingai aplaižė lūpas. 

— Ne. 

— Ar tiesa, kad jūs su Loreta Maršal susitikote bare 
ir pakvietėte ją į savo numerį? 

Jis vėl liežuviu perbraukė lūpas. 

— Taip, bet mane domino tiktai... seksas. 

Dženiferė tiriamai pažiūrėjo į jį. | 

— Jūs tokiu tonu pasakėte „tiktai seksas“, lyg seksą 
laikytumėte nešvariu dalyku. 

— Žinoma, ne.— Jis vėl aplaižė lūpas. 

Žiūrėdama į jo liežuvį, Dženiferė staiga suprato, ką 
ji turi padaryti. Atsirado šiokia tokia viltis. Reikia ir 
toliau pateikti jam nemalonius klausimus. Bet nepersi- 
stengti, kad prisiekusieji nepakiltų į kovą prieš ją. 

— Ar dažnai jūs ieškote sau partnerių baruose? 

Atsistojo Rodžeris Devisas. 

— Tai neesminis dalykas. Aš prieš tokius klausimus. 
Vienintelė moteris, apie kurią gali būti kalbama,— tai 
Loreta Maršal. Mes žinome, kad mano klientas turėjo 
su ja lytinius santykius. Kai dėl likusio mano kliento 
asmeninio gyvenimo, tai jis su teismu neturi nieko bend- 
IO. 

— Aš nesutinku, Jūsų prakilnybe. Jeigu atsakovas... 

— Gynyba teisi. Panele Parker, nepateikinėkite pana- 
šių klausimų. 

Dženiferė gūžtelėjo pečiais. 

— Gerai, Jūsų prakilnybe.— Ji pasisuko į Kertį Ran- 
delą: — Sugrįžkime prie tos nakties, kai jūs susipažinote 
bare su Loreta Maršal. Kas tai per baras? 

— Nežinau. Anksčiau aš niekada ten nebuvau. 

— Tai buvo pažinčių baras, argi ne? 

— Neturiu supratimo. 

— Gerai, tada aš jums pasakysiu, kad baras „Plei 
Pen'— tai baras, kur vyrai ir moterys ateina, kad susi- 
rastų sau nakčiai partnerį. Todėl jūs ten ir atėjote, pone 
Randelai? 

Kertis Randelas vėl apsilaižė. 

— Galbūt. Aš neprisimenu. 

— Leiskite jums padėti. 

Dženiferė priėjo prie kaltinimo stalo ir ėmė kiloti 
popierius. Apsimesdama, kad kažką užsirašo, ji pakraig- 

liojo raštelį ir perdavė jį Kenui Beiliui. Kai jis perskaitė 
raštelį, jo veide pasirodė nustebimas. 

Dženiferė grįžo prie liudytojo vietos. 

— Taigi jūs ten atėjote sausio aštuonioliktąją. 

Akies krašteliu ji pamatė, kaip Kenas Beilis išėjo iš 
salės. 

— Galbūt. Kaip aš sakiau, aš neprisimenu, kada ir 
ko aš ten nuėjau. 

Dar penkioliką minučių Dženiferė toliau klausinėjo 
Kertį Randelą. Ji daugiau nepateikė jam sudėtingų klau- 
simų, ir Rodžeris Devisas nesikišo, matydamas, kad pri- 
siekusieji ėmė nuobodžiauti. 

Dženiferė laukė, kol grįš Kenas Beilis. Pagaliau ji pa- 
matė, kaip jis greitai įėjo į salę, rankoje laikydamas ne- 
didelį paketą. 

Dženiferė pasisuko į teisėją. 

— Jūsų prakilnybe, ar galime padaryti penkiolikos 
minučių pertrauką? 

Teisėjas pažiūrėjo į laikrodį. 

— Veikiai pietų pertrauka. Taigi teismas atnaujins 
savo darbą pusę dviejų. 


Kai teismas pradėjo darbą po pietų pertraukos, Dže- 
niferė pasodino Loretą Maršal su vaiku arčiau prisieku- 
siųjų. 

— Pone Randelai,—tarė teisėjas, — jums nereikia iš 
naujo prisiekti. Prašom eiti į liudytojo vietą. 

Dženiferė stebėjo, kaip Kertis Randelas ėjo prie tri- 
būnos. Priėjusi prie jo, ji paklausė: 

— Pone Randelai, ar daug turite nesantuokinių vaikų? 

Rodžeris Devisas pašoko iš vietos. 

— Protestuoju. Jūsų prakilnybe, tai tiesiog negirdėta; 
Aš neleisiu, kad žemintų mano klientą. 

— Protestas priimamas.— Teisėjas pasisuko į Dženi- 
fere: — Panele Parker, aš jau ne kartą įspėjau jus... 

— Atleiskite, Jūsų prakilnybe,— nuolankiai ištarė 
Dženiferė. 

Pažiūrėjusi į Kertį Randelą, ji suprato, kad pasiekė 
norimą rezultatą. Jis nervingai laižė lūpas. Dženiferė 
žvilgtelėjo į Loretą Maršal. Ant jos kelių sėdėjusi mer- 

gaitė taip pat laižė lūpas. Dženiferė priėjo arčiau vaiko 
ir ilgai žiūrėjo į jį, patraukdama prisiekusiųjų dėmesį. 

— Pažiūrėkite į šitą vaiką, — tyliai pasakė Dženiferė. 

Visi matė, kaip mažoji Melani brauko rožiniu liežu- 
vėliu per savo lūpeles. 

Apsigręžusi Dženiferė grįžo prie Kerčio Randelo. 

— O dabar pažiūrėkite į šitą Žmogų. 

Prisiekusieji pasuko galvas, ir dvylika porų akių įsmi- 
go į Kertį Randelą. Jis vis lyžčiojo lūpas, ir jo panašu- 
mas su mergaite buvo stulbinantis. Niekas jau neprisi- 
minė, kad Loreta Maršal turėjo daugybę meilužių, kad 
Kertis Randelas buvo vienas visuomenės šulų. 

— Šitas žmogus, — liūdnai ištarė Dženiferė— turi di- 
džiulį turtą ir užima aukštą padėtį visuomenėje. Žmogus, 
kuris yra pavyzdys daug kam. O dabar aš pateiksiu tik 
vieną klausimą. Kas tai per vyras, kuris atsisako savo 
vaiko? 


Pasvarstę apie valandą, prisiekusieji paskelbė nuo- 
sprendį Loretos Maršal naudai. Jai priteisė du šimtus tūk- 
stančių dolerių grynais iš karto ir kiekvieną mėnesį mo- 
kėti du tūkstančius dolerių alimentų. 

Kai nuosprendis buvo paskelbtas, Rodžeris Devisas 
priėjo prie Dženiferės. Jo veidas buvo persikreipęs iš 
įniršio. 

— Jūs ką nors vaikui padarėte? 

— Ką jūs turite galvoje? 

Rodžeris Devisas sutrikęs nutilo. 

— Lūpų laižymą. Tai, kad vaikas laižė lūpas, įtikino 
prisiekusiuosius. Ar jūs galite tai kaip nors paaiškinti? 

— Suprantama, — išdidžiai atsakė Dženiferė.— Tai va- 
dinasi paveldėjimas. 

Kai jie grįžo į savo kontorą, Kenas Beilis išmetė į 
šiukšlių dėžę buteliuką su kukurūzų sirupu. 


16 
Beveik iš pat pradžių Adamas žinojo, kad jo vedybos 
su Mere Bete buvo klaida. Pasidavęs emocijoms, jis no- 
rėjo apginti jauną merginą, kurią užgriuvo nelaimės. 

Jis negalėjo sau leisti įskaudinti Merę Betę, bet vis 
dėlto jis ėjo iš proto dėl Dženiferės. Jam reikėjo su kuo 
nors pasitarti, ir jis nutarė kreiptis į Stiuartą Nidhemą. 
Jis visada Adamą suprasdavo. Jis galės jį suprasti. 

Tačiau jų pokalbis susiklostė visai ne taip, kaip ti- 
kėjosi Adamas. Kai tik Adamas įėjo į Stiuarto Nidhemo 
kabinetą, tas pasakė: 

— Tu kaip tik laiku. Man ką tik paskambino iš rinki- 
mų komiteto. Jie tau specialiai pasiūlė iškelti savo kan- 
didatūrą rinkimuose į JAV senatą. Partija tave tikrai 
parems. 

— Aš... Tai puiku. 

— Dabar, mano berniuk, mums reikės daug ką pa- 
daryti. Reikia viską kaip reikiant organizuoti. Reikia su- 
kurti lėšų rinkimo komitetą. Tuo aš užsiimsiu. Pirmiau- 
sia... 

Dvi valandas jie aptarinėjo Adamo priešrinkiminę kam- 
paniją. Kai jie baigė, Adamas tarė: 

— Stiuartai, aš norėčiau su tavimi pakalbėti vienu 
asmeniniu reikalu. 

— Bijau, Adamai, kad dabar aš tam neturiu laiko. 
Manęs laukia vienas klientas. 

Staiga Adamas pajuto, kad Stiuartas Nidhemas žino, 
apie ką jis norėjo su juo pasikalbėti. 

Adamas susitarė su Dženifere susitikti viename Vest 
Saido restoranų. Ji laukė jo atskiroje kabinoje. 

Kai jis įėjo, nuo jo tiesiog sklido energija, ir Dženi- 
ferė suprato, kad kažkas įvyko. 

— Aš turiu naujienų, — tarė Adamas.— Man pasiūlė 
iškelti savo kandidatūrą rinkimuose į senatą. 

— O, Adamai! — džiugiai sušuko Dženiferė.— Kaip 
nuostabu! Tu tapsi garsiu senatoriumi! 

— Kova bus nelengva. Niujorke aš turėsiu pavojingų 
varžovų. 

— Tai neturi reikšmės. Tu nugalėsi.— Dženiferė buvo 
tuo įsitikinusi. Protingas ir drąsus Adamas visada kovojo 
už tiesą. Kaip jis andai kovojo už ją. 

Paėmusi jo ranką į savąją, ji švelniai tarė: 

— Aš taip tavimi didžiuojuosi. 

— Ne, manęs dar neišrinko. Tu juk žinai, visko gali 
būti. 

— Tai visai man netrukdo didžiuotis tavimi. Aš taip 
tave myliu, Adamai. 

— Aš tave taip pat myliu. 

Adamas norėjo papasakoti jai apie neįvykusį pokalbį 
su Stiuartu Nidhemu, bet paskui persigalvojo. Iš pradžių 
jis turi viską sutvarkyti. 

— Kada prasidės tavo rinkiminė kampanija? 

— Jie nori, kad aš nedelsdamas pareikščiau, jog su- 
tinku. Partija pažadėjo mane paremti. 

— Tai puiku! 

Bet Dženiferė suprato, kad ne viskas buvo puiku. Ji 
nenorėjo apie tai galvoti, nors ir suprato, kad anksčiau 
ar vėliau jai teks pažiūrėti tiesai į akis. Ji norėjo, kad 
Adamas laimėtų, bet tada virš jos galvos pakibs Damoklo 
kardas. Jeigu Adamas laimės rinkimuose, ji jo neteks. 
Ji privalės jį palikti. Jis vedęs vyriškis, ir, jeigu paaiš- 
kės, kad jis turi meilužę, tai: jam bus politinė savižudybė. 

Naktį, pirmą kartą po ilgo laiko, Dženiferė negalėjo 
užmigti. Ji gulėjo, kovodama su ją užgriuvusia baime, 


— Jums skambina,— pasakė Sintija — Vėl tas mar- 
sietis. 

Dženiferė nesuprasdama pažiūrėjo į ją. 

— Na tas, kuris jums pasakojo apie psichiatrinę li- 
goninę. 

Dženiferė jį visai pamiršo. Aiškiausiai koks nors ne- 
normalus. 

— Pasakyk jam...— ji atsiduso.— Gerai, aš pati jam 
pasakysiu. 

Ji paėmė ragelį. 

— Dženiferė Parker klauso. 

Pažįstamas balsas tarė: 

— Ar jūs patikrinote informaciją, kurią aš jums pra- 
nešiau? 

— Aš neturėjau galimybės.— Ji prisiminė, kad lape- 
lį išmetė į šiukšlių dėžę.— Aš norėčiau jums padėti, Kuo 
jūs vardu? 

— Aš negaliu pasakyti savo vardo,— sukuždėjo vy- 

riškis.— Kitaip jie ir mane sučiups. Patikrinkite tai, ką 
aš jums pasakiau. Elena Kuper, Long Ailendas. 

— Aš galiu jums parekomenduoti gydytoją, kuris. ..— 
Ragelyje pasigirdo signalai. 

Pagalvojusi Dženiferė išsikvietė pas save Keną Beilį. 

— Ko reikia, bose? 

— Du kartus man skambino kažkoks nenormalus ir 
nepasakė savo vardo nė pavardės. Ar tu negalėtumei 
surinkti informacijos apie moterį, kurios pavardė — Ele- 
na Kuper? Ji neva turinti dvarą Long Ailende. 

— O kur ji dabar? 

— Arba psichiatrinėje ligoninėje, arba Marse. 


Kenas Beilis grįžo po dviejų valandų ir dar ant slenks- 
čio pareiškė: 

— Tavo mMarsietė nusileido. Elena Kuper yra psichiat- 
rinės klinikos „„Hiterz“ Vestčestere pacientų sąrašuose, 

— Tu tikras? 

Kenas įsižeidęs suspaudė lūpas. 

— Atleisk, — tarė Dženiferė. Kenas visada puikiai at- 
likdavo savo pareigas. Visa jo pateikta informacija bū- 
davo tiksli ir patikrinta. Jis dar niekada nesuklydo. 

— O kam mums šita ledi reikalinga?— paklausė Ke- 
nas. 

— Kai kas mano, kad ją jėga įkišo į psichiatrinę li- 
goninę. Aš norėčiau, kad tu dabar tai patikrintum. Ir 
dar noriu žinoti viską apie jos šeimą. 


Kitą rytą Keno Beilio ataskaita gulėjo ant jos stalo. 
Elena Kuper buvo našlė, vyras paliko jai palikimą — 
keturis milijonus dolerių. Jos dukra ištekėjo už namo, 
kuriame jie gyveno, valdytojo, ir po pusės metų jauna- 
vedžiai kreipėsi į teismą, kad Elena Kuper būtų pripažin- 
ta neveiksnia ir suteiktų jiems teisę tvarkyti jos pinigus. 
Jie surado tris psichiatrus, kurie patvirtino Elenos Ku- 
per neveiksnumą, ir teismo sprendimu ji buvo uždaryta 
į bepročių kliniką. 

Baigusi skaityti ataskaitą, Dženiierė pasižiūrėjo į Ke- 
ną Beilį. 

— Čia kvepia svilėsiais, ar tau neatrodo? 

— Ne tas žodis, tiesiog atsiduoda iš visų pusių. Tr ką 
tu ketini daryti? 

Tai buvo sunkus klausimas, nes Dženiferė juk netu- 
rėjo kliento. Jeigu ponios Kuper šeimynykščiai įgrūdo 
ją į bepročių namus, tai vargu ar jie padės Dženiferei, 
o kita vertus, jeigu šitą moterį teismas pripažino ne- 
veiksnia, ji negali pasamdyti Dženiferės. Ką daryti? Ta- 
čiau Dženiferė žinojo: turi ji klientą ar ne, ji nežiūrės 
abejingai, kaip sveiką žmogų uždaro į psichiatrinę kli- 
niką. 

— Man teks aplankyti ponią Kuper,— nusprendė Dže- 
niferė. 


Bepročių klinika Vestčesteryje stovėjo didžiuliame ža- 
liame parke. Aplinkui jis buvo aptvertas pinučių tvora, 
ir įeiti į kliniką buvo galima tik pro saugomus vartus. 
Dženiferė nenorėjo, kad Elenos Kuper giminaičiai suži- 
notų apie jos vizitą, todėl ji susitarė su Elena Kuper dėl 
susitikimo per pažįstamus. Klinikos vedėja ponia Frank- 
lin buvo griežta, rūstaus veido moteris. Ji Dženiferei 
priminė ponią Denvers iš ,,Rebekos". 

— Tiesą sakant, — pamokomai tarė ji. — man nederėtų 
leisti jums susitikinėti su ponia Kuper. Tačiau mes gali- 
me laikyti tai neoficialiu vizitu ir neįrašyti jūsų į lan- 
kytojų knygą. 

— Ačiū. | 

— Tuojau aš ją atvesiu. 


Elena Kuper buvo liesutė patrauklios išvaizdos maž- 
daug šešiasdešimties metų senutė. Jos akyse švietė pro- 
tas, ir ji sutiko Dženiferę kaip „EEELnĖS, lyg būtų nuo- 
savuose namuose. 

— Džiaugiuosi, kad jūs mane saita tarė ponia 
Kuper,— nors aš ir nežinau jūsų vizito tikslo. 

— Ponia Kuper, aš advokatė. Du kartus man skambi- 
no nežinomas vyriškis ir pasakė, kad jus prievarta įgrūdo 
čia. 

Ponia Kuper nusišypsojo. 

— Tai, matyt, Albertas. 

— Albertas? 

— Dvidešimt penkerius metus jis dirbo pas mane lio- 

kajumi. Po vestuvių mano duktė Dorotė jį atleido.— Ji at- 
siduso.— Vargšas Albertas. Jis priklauso praeičiai ir gy- 
vena kitame pasaulyje. Beje, tai liečia ir mane. Jūs per 
daug jauna, mano mieloji, kad pastebėtumėte, kaip vis- 
kas aplinkui pasikeitė. Ar žinote, ko šiandien žmonėms 
trūkstaė Dorumo. Bijau, kad dabar jį išstūmė godulys. 

— Jūs turite galvoje savo dukterį?— tyliai paklausė 
Dženiferė. 

Ponios Kuper akyse pasirodė liūdesys. 

— Aš nekaltinu Dorotės. Čia kaltas jos vyras. Tai 
nelabai patrauklus žmogus, bent jau iš moralinės pusės. 
Bijau, kad mano dukra grožiu nepasižymi. Herbertas ve- 
dė ją dėl pinigų ir pamatė, kad visą turtą tvarkau aš. 
Jam tai nepatiko. 

— Jis jums apie tai sakė? 

— Taip, žinoma. Jis iš to nedarė paslapties. Jis ma- 
nė, kad aš visą turtą perleisiu dukrai, kad ji nelauktų 
mano mirties. Aš taip ir būčiau padariusi, tačiau aš nepa- 
sitikėjau juo. Aš žinojau, kas gali atsitikti, kai jis gaus 
pinigus. 

— Ar jūs anksčiau, ponia Kuper, turėjote kokių nors 
psichikos nukrypimų? 

— Pagal gydytojų išvadą aš sergu šizofrenija ir pa- 
ranoja. 

Dženiferei ji padarė visiškai normalaus žmogaus įs- 
pūdį. 

— Ar jūs žinote, kad trys gydytojai pasirašė doku- 
mentą, liudijantį jūsų neveiksnumą. 

— Mano turtas, panele Parker, įvertintas keturiais 
milijonais dolerių. Yra daug gydytojų, kuriems tokie pi- 
nigai gali padaryti įspūdį ir paskatinti nustatyti tokią 
diagnozę. Bijau, kad jūs veltui gaištate laiką. Dabar visą 
mano turtą valdo žentas. Jis niekada neleis man iš čia 
išeiti. 

— Aš norėčiau pasikalbėti su jūsų žentu. 

„Plaza Tauers“ buvo 72-je gatvėje, viename pačių 
prabangiausių Niujorko rajonų. Elena Kuper turėjo vie- 
nintelį ten esantį anstatą. Ant durų puikavosi lentelė 
„Ponas ir ponia Havtormnai". 

Dženiferė iš anksto susitarė su ponios Kuper dukra 
Dorote, kad ji ateis pasikalbėti, ir, kai ji įėjo į butą, 
Dorotė ir jos vyras jau laukė jos. Elena Kuper buvo 
teisi — jos dukra grožiu nepasižymėjo. Ji visai neturėjo 
smakro, todėl jos veidas buvo panašus į žiurkės snukutį. 
Dešinėje akyje buvo giedravalkis. Jos vyras, Herbertas 
buvo už ją jaunesnis bent dvidešimčia metų. 

— Užeikite,— burbtelėjo jis. 

Jis nuvedė Dženiferę iš vestibiuulio į didžiulę svetai- 
nę, kurios sienos buvo nukabinėtos prancūzų ir olandų 
dailininkų paveikslais. 

— Na,— šiurkščiai tarė Herbertas Havtornas,— gal- 
būt jūs pasakysite, kurių galų jums reikia? 

Dženiferė pasisuko į Dorotę. 

— Aš noriu pakalbėti apie jūsų motiną. 

— Ką jūs norite sužinoti? 

— Kada pirmą kartą pasireiškė psichinio negalavimo 
požymiai? 

— Ji... 

Herbertas Havtornas įsikišo į pokalbį. 

— Iš karto po mūsų su Dorote vedybų. Senė tiesiog 
nekentė manęs. 

„Tai dar kartą įrodo, kad ji sveiko proto',— pagalvojo 
Dženiferė. 

— Aš skaičiau gydytojų išvadą, — pasakė Dženiterė.— 
Mano nuomone, ji ne visai objektyvi. 

— Ką reiškia ne visai objektyvi?— suriaumojo Her- 
bertas. 

— Aš turiu galvoje tai, kad išvadoje nurodyta, jog 
aiškių kriterijų, pagal kuriuos galima būtų nustatyti so- 
Cialinį Elenos Kuper pavojingumą, gydytojai neturėjo. 
Jų sprendimas rėmėsi visų pirma tuo, ką jūs papasako- 
jote apie ponios Kuper elgesį. 

— Ką jūs tuo norite pasakyti? 

— Aš noriu pasakyti, kad jų išvada nepatikinama. 
Kiti gydytojai gali padaryti visiškai priešingą išvadą. 

— Ei, aš nežinau, į ką jūs čia darote užuominą, ta- 
čiau senė — trenkta. Taip pareiškė gydytojai, ir taip nu- 
sprendė teismas. 

— Aš skaičiau teismo stenogramas,— atsakė Dženife- 

Iė— Ten pat pasakyta, kad ponia Kuper privalo būti 
periodiškai apžiūrima. | 

— Jūs norite pasakyti, kad ją gali išleisti? — su bai- 
me paklausė Herbertas Havtornas. 

— Ją išleis, — pažadėjo Dženiferė.— Aš asmeniškai tuo 
pasirūpinsiu. 

— Palaukite! Kas čia, velniai rautų, darosi? 

— Būtent tai aš ir noriu išsiaiškinti — Dženiferė atsi- 
suko į Dorotę.— Aš atidžiai išstudijavau jūsų motinos 1i- 
gos aprašymą. Ligi to ji nesirgo jokiomis psichinėmis li- 
gomis ir neturėjo jokių emocinių sutrikimų. Ji... 

Herbertas Havtornas ją nutraukė. 

— Tai nieko nereiškia! Tokie dalykai įvyksta staiga. 
š p M | 
— Be to,— tęsė Dženiferė, kreipdamasi į Dorotę,— 
visa jos visuomeninė veikla rodo, kad ji visiškai norma- 
lus Žmogus. 

— Man nusispjauti, ką ten apie ją kalba! Ji nenor- 
mali! — užriko Herbertas Havtornas. 

Atsisukusi Dženiferė tiriamai pažiūrėjo į ją. 

— Ar jūs prašėte, kad ponia Kuper suteiktų jums 
teisę tvarkyti jos turtą? 

— Tai ne jūsų reikalas! 

— O aš esu kitos nuomonės. Tai ir viskas. — Dženife- 
rė nuėjo prie durų. 

Herbertas Havtornas užtvėrė jai kelią. 

— Minutėlę. Jūs kišate savo nosį kur nereikia. Norite 
iš to pasipelnyti? Gerai, visa tai suprantama. Padaryki- 
me taip. Aš išrašau jums tūkstančio dolerių čekį už jūsų 
paslaugas, o jūs metate šį reikalą. Na kaip? 

— Atleiskite,— atsakė Dženiferė— Nieko nebus. 

— Manote, kad senė jums daugiau sumokės? 

— Ne, — atsakė Dženiferė. Ji pažiūrėjo jam į akis.— 
Pinigai domina tik vieną iš mūsų. 


Prireikė šešių savaičių svarstymų ir keturių valstybi- 
nių ligoninių medikų konsultacijų. Dženiferė pakvietė sa- 
vo psichiatrus, ir, po to kai jie atliko tyrimus, o Dženi- 
ferė pranešė visus turimus faktus, teisėjas peržiūrėjo 
anksčiau teismo priimtą sprendimą. Eleną Kuper išleido 
iš ligoninės ir grąžino teisę tvarkyti savo turtą. 

Tą dieną, kai ji sugrįžo iš klinikos, tuoj pat paskam- 
bino Dženiierei. 

— Aš noriu jus pakviesti pietų į restoraną „Trenti 
van". 

Dženiferė pasižiūrėjo į savo savaitraštį. Rytą buvo 
užplanuotas dalykinis susitikimas, paskui pietūs su vie- 
nu klientu ir dieną — svarbūs reikalai teisme. Bet ji su- 
prato, kaip tai svarbu pagyvenusiai moteriai. 

— Gerai, aš ateisiu, — pažadėjo ji. 

— Mes atšvęsime šitą įvykį, — patenkinta pasakė Ele- 
na Kuper. 


Pietūs praėjo puikiai. Ponia Kuper viską apgalvojo 
ligi smulkmenų, ir, matyt, ją čia gerai pažinojo. 

Savininkas asmeniškai palydėjo jas į viršų, kur pa- 
sodino už staliuko tarp antikinių skulptūrų. Patiekalai ir 
aptarnavimas. buvo aukšto lygio. 

Kai jos gėrė kavą, Elena Kuper tarė: 

— Aš jums, mano mieloji, taip dėkinga. Nežinau, 
kiek jūs paimsite už savo paslaugas, bet aš norėčiau jums 
dar šį tą duoti. 

— Man visiškai užteks honoraro už paslaugas. Jis ir 
taip didelis. 

Ponia Kuper papurtė galvą. 

— Tai neturi reikšmės.— Palinkusi į priekį, ji paėmė 
Dženiferės rankas ir patildė balsą ligi šnabždesio.— Aš 
noriu padovanoti jums Vajomingo valstiją. 

Pirmajame ,„Niujork taims“ puslapyje šalia buvo at- 
spausdintos dvi žinutės. Viena pranešė, kad Dženiferė 
Parker išteisino moterį, kaltinamą savo vyro nužudymu, 
o kita — kad Adamas Vorneris iškėlė savo kandidatūrą 
rinkimuose į JAV senatą. 

Dženiferė net keletą kartų perskaitė šitą žinutę. Čia 
buvo rašoma apie jo socialinę kilmę, apie tai, kad Viet- 
name jis buvo karo lakūnu ir gavo medalį ,,(Už kovinius 
nuopelnus“. Straipsnelis buvo parašytas giriamu tonu, ir 
pateikti žinomų žmonių pasisakymai apie tai, kad Adamas 

Vorneris pateisins rinkėjų pasitikėjimą ir taps įžymiu se- 
natoriumi. Straipsnelio pabaigoje buvo rašoma, kad, jei- 
gu Adamas laimės rinkimuose į senatą, tai gali atverti 
jam kelią į Baltuosius rūmus. 


Niū Džersyje, senoje olandiškoje fermoje, Maiklas 
Moretis ir Antonijus Granelis baigė pusryčiauti. Maiklas 
skaitė žinutę apie Dženiferę Parker. 

Pažiūrėjęs į savo uošvį, jis tarė: 

— Toni, ji vėl nugalėjo. 

Antonijus Granelis šaukšteliu pakabino minkštai iš- 
virto kiaušinio. 

— Kas vėl nugalėjo? 

— Dženiferė Parker. Advokatė. Tokia ir mums reika- 
linga. 

Antonijus Granelis suniurzgė: 

— Man nepatinka pati mintis, kad mums dirbs mote- 
ris teisininkė. Moterys — silpnos būtybės. Niekada neži- 
nai, ko iš jų laukti. 

— Tu teisus, Toni, — atsargiai atsakė Maiklas, — tokių 
kiek tik nori. 

Jis nenorėjo nuteikti prieš save Antonijaus Granelio. 
Kol jis dar gyvas, jis Maiklui pavojingas, bet dabar jam 
jau liko nedaug. Senukas turėjo keletą infarktų, ir jo 
rankos jau drebėjo. Jis sunkiai kalbėjo, o vaikščiojo pa- 
siremdamas lazda. Svarbiausias valstybės nusikaltėlis pa- 
virto bedančiu tigru. Jo oda panėšėjo į sausą geltoną 
pergamentą. Anksčiau jo vardas sukeldavo siaubą kitų 
mafijozių širdyse ir neapykantą našlių širdyse. Dabar jį 
retai kas matė. Jis laikėsi už Maiklo Morečio, Tomo Kol- 
fakso ir nedaugelio kitų, tų kuriais jis pasitikėjo, nugarų. 
Maiklo dar neišrinko „šeimos“ galva, bet tai buvo tik 
laiko klausimas. „Triskart išdvėsęs“ Liučezė vadovavo 
pačiai stipriausiai mafjos „šeimai“ rytuose, paskui jo vie- 
tą užėmė Antonijus Granelis, ir veikiai. .. Maiklas žinojo, 
kad jam reikia pasisemti kantrybės. Kiek laiko prabėgo 
nuo tos dienos, kai jis, beūsis vaikinukas, stovėjo priešais 
bosą ir, laikydamas delną virš degančios ugnies, prisiekė: 
„Tegul aš sudegsiu, jeigu išduosiu „Koza nostra“ pa- 
slaptis. | 

Dabar, sėdėdamas priešais pasenusį bosą, Maiklas ta- 
Iė: 

— Gal mes tą Parker galime panaudoti smulkiems 
reikalams? Pažiūrėsime, kas iš to išeis? 

Granelis gūžtelėjo pečiais. 

— Būk atsargus, Maiklai. Svetimi žmonės neturi Ži- 
noti šeimos paslapčių. 

— Aš asmeniškai imsiuosi jos. 

Dieną jis paskambino Dženiferei Parker. 

Kai Sintija pasakė, jog jai skambina Maiklas Moretis, 
Dženiferę užplūdo prisiminimai. Ir visi — nemalonūs. Ji 
supratimo neturėjo, kodėl jis galėtų jai skambinti. Smal- 
sumo skatinama, ji pakėlė ragelį. 

— Ko jums reikia? 

Jos balso tonas suglumino Maiklą. 

— Aš norėčiau su jumis pasimatyti. Mums reikia pasi- 
kalbėti. 

— Apie ką, pone Moreti? 

— Aš apie tai nenorėčiau kalbėti telefonu, panele 
Parker. Aš manau, kad jūs tuo susidomėsite. 

— Štai ką aš jums pasakysiu, pone Moreti,— lygiu 
balsu pasakė Dženiferė.— Nei jūs, nei jūsų pasiūlymai 
manęs absoliučiai nedomina.— Ir ji smarkiai padėjo ra- 
gelį. 


Maiklas Moretis sėdėjo prie stalo, rankoje laikydamas 
nutilusį ragelį. Jam buvo nemalonu, tačiau pykčio jis 
nejautė. Keistas pojūtis. Visą savo gyvenimą jis išnau- 
dojo moteris. Dėl savo patrauklumo ir įgimto įžūlumo 
jis turėjo tiek meilužių, kad jis net jų vardų neprisiminė. 

O apskritai Maiklas Moretis nekentė moterų. Visos 
jos buvo labai greitai nusileidžiančios, jos neturėjo jokio 
ryžtingumo. „Pavyzdžiui, Roza. Ji kaip šunelis, darys 
viską, ką jai paliepsi,— pagalvojo Maiklas.— Ji prižiūri 
namus, gamina man valgį, su manimi miega, kai aš to 
noriu, tyli, kai aš liepiu jai tylėti“. 


Maiklui niekada neteko sutikti stiprios dvasios mo- 

drąsos padėti ragelį. Kaip ji pasakė? „Nei jūs, nei jūsų 
pasiūlymai manęs absoliučiai nedomina“. Tai prisiminęs 


143 


Maiklas Moretis nusišypsojo. Ji suklydo. Jis jai parodys, 
kad ji klydo. 

Atsilošęs krėsle, jis prisiminė, kaip ji atrodė teisme, 
jos veidą, kūną. Staiga jam pasidarė įdomu, kaip ji el- 
giasi lovoje. Turbūt kaip laukinė katė. Jis įsivaizdavo, 
kaip Dženiferė veržiasi iš jo glėbio. Jis pakėlė ragelį 
ir surinko numerį. Kai jam atsakė Moteriškas balsas, jis 
tarė: 

— Nusirenk, aš jau važiuoju. 


Po pietų grįždama į kontorą Dženiferė vos nepakliuvo 
po sunkvežimiu, kai kirto Trečiąją aveniu. Vairuotojas 
paspaudė stabdžius, sunkvežimio kėbulo užpakalį užne- 
šė, ir tik per stebuklą Dženiferė nenukentėjo. 

— Velniai tave rautų! — suriko vairuotojas.— Apakai, 
ar ką? 

Bet Dženiferė negirdėjo jo keiksmų. Ji pažiūrėjo į 
užrašą ant sunkvežimio kėbulo,—,,Nacionalinė transporto 
korporacija“. Sunkvežimis jau dingo iš akių, bet ji dar 
ilgai žiūrėjo jam iš paskos. Paskui nuskubėjo į savo kon- 
torą. 

— Ar Kenas yra?— paklausė ji Sintiją. 

— Taip. Savo kabinete. 

Ji užėjo pas jį. 

— Kenai, ar tu gali man surinkti informaciją apie 
„Nacionalinę transporto korporaciją“? Man reikalingas 
sąrašas visų avarijų, kurios įvyko per paskutinius pen- 
kerius metus. 

— Tam reikės nemažai laiko. 

— Panaudok LEXIS. 

Taip vadinosi juridinė kompiuterių firma. 

— O kam to reikia? 

— Gerai aš ir pati dar nežinau. Aš kažką nujaučiu. 
Jeigu kas nors išeis, aš tau viską papasakosiu. 

Ji praleido svarbią detalę tos simpatiškos jaunos luo- 
šės Konės Geret byloje. Galbūt vairuotojas ir gerai dir- 
bo, tačiau neaišku kokie sunkvežimiai? Gal vis dėlto pa- 
vyks ką nors patraukti baudžiamojon atsakomybėn. 

Kitą rytą Kenas Beilis padėjo jai ant stalo popieriaus 
lapelį. 

— Nežinau, ko tu ieškojai, bet tu suradai aukso gyslą. 
Per paskutinius penkerius metus „Nacionalinės trans- 
porto korporacijos“ sunkvežimiai penkioliką kartų pa- 
kliuvo į avarijas. | 

Dženiferė pajuto kylantį susijaudinimą. 

— Priežastis? 

— Dėl netobulos stabdymo sistemos sunkvežimio kė- 
bulą užneša kiekvieną kartą, kai jis staigiai stabdomas. 

Būtent taip buvo partrenkta Konė Geret. 

Dženiferė surengė pasitarimą su Denu Martinu, Tedu 
Hariu ir Kenu Beiliu. 

— Mes parengsime Konės Geret bylą ir paduosime į 
teismą. 

Tedas Haris pasižiūrėjo į ją pro storus akinių stiklus. 

— Dženifere, palauk. Aš juk tikrinau šitą bylą. Ape- 
liacinis teismas patvirtino teismo sprendimą. Dabar jai 
taikoma res judicata.* 

— O kas tas res judicata?— paklausė Kenas Beilis. 

— Tai reiškia, kad mes negalime užginčyti teismo 
priimto nuosprendžio. 

— Po paskelbto nuosprendžio,— pridūrė Tedas Ha- 
ris,— byla gali būti peržiūrėta tik ypatingomis aplinky- 
bėmis. Mes neturime preteksto peržiūrėjimui. 

— Ne, yra. Remiantis naujais faktais. 

Šitų naujų faktų principas toks: „Kad teismo procesas 
vyktų teisingai, būtina abiems šalims žinoti visus faktus, 
susijusius su byla“. 

— Atsakovė teisme buvo „Nacionalinė transporto kor- 
poracija“, firma, kurios kišenės pilnos pinigų. Jie nuslė- 
pė informaciją nuo Konės Geret advokato. Jų sunkveži- 
mių stabdymo sistema turi rimtų trūkumų, o jie šitą fak- 
tą nuslėpė. 

Ji pažvelgė į savo kompanionus. 

— Aš manau, reikia padaryti taip... 


Po dviejų valandų Dženiferė sėdėjo Konės Geret sve- 
tainėje. 

— Aš noriu iškelti bylą iš naujo. Mes turime šansų 
laimėti. 

* Teismo išspręsta byla (Iot.). 

— Ne. Aš nepakelsiu dar vieno teismo. 

— Kone... 

— Pažiūrėkite į mane, Dženifere. Ar aš panaši į žmo- 
man norisi nusižudyti. Žinote, kodėl aš to nepadarau?— 
Jos balsas virptelėjo.— Todėl, kad aš negaliu! Tiesiog 
negaliu! 

Dženiferę pribloškė Konės žodžiai. 

— O ką, jeigu man pavyks su jais susitarti, neperda- 
vus bylos į teismą? 

Firma „Megir end Gatri“, kurios advokatai gynė „Na- 
cionalinės transporto korporacijos“ interesus, buvo Penk- 
tojoje aveniu, šiuolaikiniame betono ir stiklo pastate su 
didžiuliu fontanu prie įėjimo. Dženiferė pasakė savo pa- 
vardę sekretorei, ir po penkiolikos minučių ją nuvedė į 
Patriko Megiro kabinetą. Tai buvo pagrindinis juridinės 
firmos partneris, turintis didžiulę patirtį airis, pro kurio 
įžvalgias akis nepraslysdavo nė viena detalė. 

Jis parodė Dženiferei į krėslą. 

— Džiaugiuosi galėdamas su jumis susipažinti, panele 
Parker. Jūsų reputacija mieste — didžiulė. 

— Tikiuosi, ne visai prasta. 

— Kalbama, kad jūs stipriai griebiate. Iš išvaizdos 
nepasakysi. 

— Tai ir gerai. 

— Kavos? O galbūt lašelį gero airiško viskio? 

— Prašom kavos. 

Patrikas Megiras paspaudė skambučio mygtuką, ir 
sekretorė atnešė ant sidabrinio padėklo du puodukus ka- 
vos. 

— Taigi kuo galiu būti naudingas?— paklausė Patri- 
kas Megiras. 

— Kalbama apie Konės Geret bylą. 

— Ak taip, šiek tiek prisimenu, ji pralaimėjo teisme, 
o apeliacinis teismas paliko galioti teismo nuosprendį. 

Prisimenu. Šiek tiek. Dženiferė galėjo kirsti lažybų, 
kad šitą bylą jis moka mintinai. 

— Aš ketinu jus vėl paduoti į teismą. 

— Tiesa? O kokiu pagrindu?— mandagiai pasidomėjo 
Patrikas Megiras. 

Dženiferė atsegė portfelį ir ištiesė jam parengtus do- 
kumentus. 

— Remiantis naujais faktais. 

Megiras ramiai peržiūrėjo popierius. 

— Ak taip, — pasakė jis.— Stabdymo sistema. 

— Jūs apie tai žinojote? 

— Suprantama.— Jis ėmė barbenti pirštais į stalą.— 
Panele Parker, tai jums nieko neduos. Jums teks įrodyti, 
kada būtent to sunkvežimio stabdymo sistema buvo ne- 
tvarkinga. Nuo to laiko, kai įvyko avarija, jį remontavo 
jau bent dešimtį kartų, todėl nebus galima nustatyti, kaip 
tada atrodė stabdžiai. — Jis grąžino jai popierius.— Jūs 
neturite pagrindo kelti bylą. 

Dženiferė nugėrė kavos. 

— Man tik reikės paskelbti jūsų sunkvežimių avarijų 
statistiką per paskutinius penkerius metus, be abejo, dėl 
netobulos stabdymo sistemos. Padorumas reikalavo, kad 
jūs tai papasakotumėte teisme. 

— Ir ką jūs siūlote?— atsargiai paklausė Megiras. 

— Mano klientė — dvidešimt ketverių metų moteris, 
kuri niekada negalės išeiti iš namų todėl, kad ji neturi 
nei rankų, nei kojų. Aš noriu, kad jai bent šiek tiek pa- 
lengvėtų gyvenimas. 

Megiras prinešė prie lūpų puodelį kavos. 

— Ir apie kokią sumą kalbama? 

— Du milijonai dolerių. 

Jis nusišypsojo. 

— Tai pernelyg dideli pinigai turint galvoje, kad jūs 
neturite jokio pagrindo kelti bylą. 

— Jeigu reikalas prieis ligi teismo, pone Megirai, tai 
aš jums pažadų, kad byla bus iškelta. Ir jums teks su- 
mokėti daug daugiau. Jeigu jūs priversite mus tvarkyti 
šį reikalą teisme, tai mes reikalausime penkių milijonų. 

Jis vėl nusišypsojo. 

— Jūs mane tiesiog išgąsdinote. Dar kavos? 

— Ačiū, ne.— Dženiferė atsistojo. 

— Palaukite! Prašom sėstis. Aš juk nepasakiau „ne“. 

— Bet jūs nepasakėte ir „taip“. 

— Išgerkite dar puodelį kavos. Tai ypatinga rūšis. 
Dženiferė prisiminė Adamą ir Kenijos kavą, kurią jis 
mėgo. 

— Du milijonai dolerių, panele Parker, tai — dideli 
pinigai. 

Dženiferė tylėjo. 

— Jeigu būtų kalbama apie mažesnę sumą...— jis 
neapibrėžtai mostelėjo ore ranka. 

Dženiferė vis dar tylėjo. 

Pagaliau Patrikas Megiras pasakė: 

— Vadinasi, du milijonai ir ne mažiau. 

— Apskritai, pone Megirai, tai aš noriu penkių mi- 
lijonų. 

— Gerai. Aš manau, kad mums pavyks sutvarkyti šitą 
reikalą. 

Viskas buvo taip paprasta! 

— Rytoj aš išskrendu į Londoną, bet po savaitės grį- 
šiu. 

— Pageidautina šitą reikalą sutvarkyti kuo greičiau. 
Taigi pakalbėkite su savo klientu. Aš noriu atiduoti Ko- 
nei Geret čekį kitą savaitę. 

Patrikas Megiras linktelėjo. 

— Aš manau, kad viskas bus sutvarkyta. 

Kai Dženiferė grįžo į savo kontorą, ją persekiojo ne- 
rimas. Jau per daug lengvai jai viskas pasisekė. 

Vakare, kai ėjo namo, Dženiferė užsuko į vaistinę. 
O kai išėjo ir ketino pereiti gatvę, tai kitoje pusėje pa- 
matė Keną Beilį, einantį su jaunu blondinu. Padvejojusi 
Dženiferė pasuko į šoninę gatvę, kad jis nepastebėtų 
jos. Jos nedomino Keno asmeninis gyvenimas. 


Tą dieną, kai ji turėjo susitikti su Patriku Megiru, jai 
paskambino advokato sekretorė. 

— Ponas Megiras prašė jus, panele Parker, atsiprašy- 
ti, bet šiandien jis bus užimtas visą dieną. Rytoj jis lauks 
jūsų bet kuriuo metu. 

— Gerai, — atsakė Dženiferė.— Ačiū. 

Bet skambutis sukėlė jai įtarimą. Instinktas jai pašnibž- 
dėjo, kad Patrikas Megiras su ja žaidė. 

— Manęs nėra, — pasakė ji Sintijai. 

Užsidariusi kabinete, ji ėmė vaikščioti pirmyn ir at- 
gal, mėgindama rasti atsakymą. Iš pradžių Patrikas Me- 
giras pasakė jai, kad nėra pagrindo bylos kėlimui teisme. 


148 


Ir praktiškai beveik iš karto sutiko sumokėti Konei Ge- 
ret du milijonus dolerių. Dženiferė prisiminė, kad dar 
tada pajuto kažką negero. O paskui jis ėmė vengti susi- 
tikimo su ja. Iš pradžių jis skrido į Londoną — jeigu iš 
tikrųjų taip buvo,— o paskui visą savaitę neatsiliepė į 
jos telefono skambučius, nes atseit buvo įvairiuose po- 
sėdžiuose. Dabar jis vėl negali su ja susitikti. 

Bet kodėl? Vienintelė priežastis gali būti tiktai... Dže- 
niferė sustojo ir vidaus telefonu paskambino Denui Mar- 
tinui. 

— Patikrink Konės- Geret dosjė, Denai. Aš noriu Ži- 
noti, kada baigiasi ieškininės senaties terminas. 

Po dvidešimties minučių Denas įėjo į jos kabinetą. 
Jo veidas buvo išbalęs. 

„— Mes pražuvome,— tarė jis — Tavo nuojauta buvo 
teisinga. Ieškininės senaties terminas baigiasi šiandien. 

Dženiferė pajuto netikėtą silpnumą. 

— Klaidos nėra? 

— Ne. Atleisk, Dženifere. Reikėjo anksčiau apie tai 
pagalvoti. Man net į galvą neatėjo... 

— Man taip pat.— Dženiferė pakėlė ragelį ir surinko 
Patriko Megiro telefono numerį.— Prašom, Patriką Me- 
girą. 

Atrodė, kad atsakymo ji laukė visą amžinybę, o pas- 
kui žvaliu balsu pasakė į ragelį: 

— Laba diena, pone Megirai. Kaip ten Londone?— Ji 
klausėsi, kaip jis pasakoja apie savo kelionę.— Ne, nie- 
kada ten nebuvau. Taip, kada nors... Taip, beje, — nerū- 
pestingai pasakė ji, — aš ką tik kalbėjau su Kone Geret. 
Kaip aš jau anksčiau sakiau, ji sutinka nepaduoti į teis- 
mą... Taigi, jei mes su jumis sutvarkysime reikalą šian- 
dien... 

Patrikas Megiras garsiai nusikvatojo. 

— Pamėginkite, panele Parker. Šiandien baigiasi ieš- 
kininės senaties terminas. Taigi niekas nieko į teismą 
paduoti negalės. O ką galvojate apie tai, kad mes drauge 
papietautume ir pakalbėtume apie likimo išdaigas? 

Dženiferė pasistengė suimti save į rankas. 

— Tai gana nešvarus išsisukinėjimas, bičiuli. 

— Mes gyvename nešvariame pasaulyje, drauguže,— 
nusijuokė Patrikas Megiras. 

— Jūsų nedomina žaidimo taisyklės, o tik rezultatai? 

— Jūs stipriai griebiate, saulyte, bet aš daug ilgiau 
negu jūs tuo verčiuosi. Tikiuosi, kad kitą kartą jūsų 
klientui labiau pasiseks. 

Jis padėjo ragelį. 

Dženiferė sėdėjo žiūrėdama į telefoną. Ji žinojo, kad 
Konė laukia iš jos naujienų. Jos širdis ėmė tankiai plakti, 
o kaktą nubėrė prakaito lašeliai. Ji ištraukė stalo stalčių, 
kad pasiimtų iš ten aspirino, ir tuoj pat jos žvilgsnis krito 
į laikrodį — ketvirta valanda dienos. Įteikti paraišką teis- 
mui jie gali tiktai ligi penkių. 

— Kiek laiko mums reikės paruošti paraišką teis- 
mui?— paklausė ji Deną Martiną, kuris visai pasimetęs 
stovėjo šalimais. 

— Mažiausiai bent trijų valandų. O gal ir keturių. 
Nieko neišeis. 

„Juk turi būti kokia nors išeitis?“ — pagalvojo Dženi- 
ferė, 

— „Nacionalinė transporto korporacija“ juk turi fi- 
lialus visoje šalyje, argi ne? 

— Taip. 

— San Franciske dabar pirma valanda. Mes ten pa- 
duosime juos į teismą, o paskui bylą perkelsime į kitą 
teismo apygardą. 

Denas Martinas palingavo galvą. 

— Dženifere, visi popieriai čia. Jeigu mes susidėsime 
su kita firma ir jie pradės iš naujo rengti dokumentus, 
tai ligi penktos jie vis vien nespės. 

Bet Dženiferė neketino pasiduoti. 

— Kelinta valanda dabar Havajuose? 

— Vienuolikta ryto. 

Jai tuoj pat praėjo galvos skausmas, ir ji iš džiaugsmo 
pašoko krėsle. 

— Puiku! Sužinok, ar yra ten pas juos koks nors 
filialas. Galbūt gamykla, atsarginių dalių parduotuvė, ga- 
ražas — nesvarbu kas. Jeigu yra, tai mes paduosime juos 
į teismą ten. 

Tam tikrą laiką Denas Martinas žiūrėjo į ją, o paskui 
jo veide nušvito šypsena. 

— Viską supratau! — Ir jis bėgte nubėgo prie durų. 

Dženiferė vis dar girdėjo Patriko Megiro balsą: „Ti- 
kiuosi, kad kitą kartą jūsų klientui labiau pasiseks“. Kito 
karto Konė Geret neturės. Jis turi būti dabar. 

Po trisdešimties minučių suūžė selektorius, ir džiugus 
Deno Martino balsas pranešė: 

— „Nacionalinė transporto korporacija“ gamina al- 
kūninius velenus savo sunkvežimiams Oaha saloje. 

— Jie mūsų rankose! Susisiekite su vietos juridine fir- 
ma, tegul jie parengia reikiamus popierius. 

— Būtent su kuria firma? 

— Vis vien. Svarbiausia, kad jie įteiktų pranešimą 
apie bylos iškėlimą „Nacionalinės transporto korporaci- 
jos“ atstovui. Kai tik jie tai padarys, tegul paskambina 
čia. Aš lauksiu skambučio savo kabinete. 

— Ką man dar padaryti? 

— Melskis. 


Iš Havajų paskambino dešimtą valandą vakaro. Dženi- 
ferė pastvėrė ragelį ir išgirdo moterišką balsą: 

— Ar čia panelė Parker? 

— Aš klausau. 

— Jums skambina panelė Sang iš juridinės firmos 
„Greg end Choi“, esančios Oahu saloje. Mes norime 
jums pranešti, kad prieš penkiolika minučių reikalingi 
dokumentai buvo įteikti „Nacionalinės transporto kor- 
poracijos“ atstovui. 

Dženiferė su palengvėjimu atsiduso. 


— Ačiū. Labai ačiū. 


Sintija pranešė, kad pas ją atėjo Džojus la Gvardia. 
Dženiferė anksčiau niekada su juo nebuvo susitikusi. Jis 
paskambino jai ir paprašė būti jo gynėja byloje dėl as- 
mens įžeidimo. Tai buvo neaukštas, stipriai suręstas žmo- 
gus. Jis vilkėjo brangų kostiumą, tačiau atrodė, jog siu- 
vo jį kažkam kitam. Ant mažojo piršto spindėjo didžiulis 
deimantas. 

Šypsodamasis jis parodė savo geltonus dantis ir tarė: 

— Aš atėjau prašyti jūsų pagalbos. Juk kiekvienas 
gali suklysti. Argi ne, panele Parker? Policija sučiupo 
mane už tai, kad aš kaip reikiant vožtelėjau dviems vai- 
kinams, bet juk aš maniau, kad jie ketina mane užpulti. 
Suprantate? Aš ėjau tamsia gatve ir pamačiau, juos atei- 
nančius priešais, o mūsų rajonas banditiškas. Taigi aš 
juos ir užpuoliau anksčiau negu jie spėjo užpulti mane. 

Jo manieros buvo kažkokios nenatūralios ir atstumian- 
čios. Jis iš visų jėgų stengėsi įgyti jos pasitikėjimą. 

Jis išsitraukė iš kišenės storą pinigų pluoštą. 

— Štai. Gabalas dabar ir gabalas paskui. Tinka? 

— Artimiausiems dviems mėnesiams mano tvarkaraš- 
tis prirašytas ligi galo. Aš galiu jums parekomenduoti 
kitą advokatą. 

Jis pasidarė dar atkaklesnis. 

— Ne. Man nereikalingas kitas advokatas. Jūs — ge- 
riausia iš visų. 

— Tokiai paprastai bylai kaip jūsų, jums nebūtina 
ieškoti geriausio advokato. 

— Klausykite,—tarė jis,— aš duosiu jums dar dau- 
giau. — Jo balse skambėjo neviltis — Du tūkstančius da- 
bar ir... 

Dženiferė paspaudė mygtuką, ir į kabinetą įėjo Sin- 
tija, 

— Palydėk poną la Gvardią. 

Niūriai pažiūrėjęs į Dženiferę, Džojus la Gvardia su- 
sirinko pinigus ir susikišo į kišenę. Netaręs nė žodžio jis 
išėjo iš kabineto. Dženiferė paspaudė selektoriaus myg- 
tuką. 

— Kenai, užeik pas mane minutėlei. 

Kenui užteko dvidešimties minučių, kad surinktų in- 
formaciją apie Džojų la Gvardią. 

— Tai užkietėjęs recidyvistas,— tarė Kenas.— Nuo še- 
šiolikos metų jis praktiškai neišeina iš kalėjimo.— Kenas 
žvilgtelėjo į savo užrašus.— Dabar jį išleido už užstatą. 
Praeitą savaitę jį areštavo už įžeidimą veiksmais. Jis 
sumušė du žmones, kurie mėgino pasisavinti mafijos pi- 
nigus. 

Viskas pasidarė aišku. 

— Vadinasi, Džojus la Gvardia dirba mafijai? 

— Jis vienas Maiklo Morečio žmonių. 

Dženiferę pagavo šaltas įniršis. 

— Ar tu gali sužinoti Maiklo Morečio telefono nu- 
merį? 

Po penkių minučių Dženiferė jau kalbėjo su juo. 

— Koks malonus netikėtumas, panele Parker. Aš... 

— Pone Moreti, man nepatinka, kai mane mėgina iš- 
naudoti. 

— Apie ką jūs kalbate? 

— Gerai manęs paklausykite. Aš neparsiduodu ir ne- 
ketinu parsiduoti. Aš neketinu ginti jūsų arba jums dir- 
bančių žmonių. Aš noriu tik vieno — palikite mane ra- 
mybėje. Ar aišku? 

— Ar galima jums pateikti vieną klausimą? 

— Klauskite. 

— Jūs su manimi papietausite? 

Dženiferė padėjo ragelį. 


Iš selektoriaus pasigirdo Sintijos balsas. 

— Pas jus atėjo ponas Patrikas Megiras. Jis iš anksto 
neužsirašė, bet jis sako... 

Dženiferė nusišypsojo. 

— Tegul ponas Megiras palaukia. 

Ji prisiminė, kaip jis kalbėjo su ja telefonu. „Jūs stip- 
riai griebiate, saulyte, bet aš daug ilgiau negu jūs tuo 
verčiuosi. Tikiuosi, kad kitą kartą jūsų klientui labiau 
pasiseks“. 

 "Palaukusi keturiasdešimt penkias minutes, Dženiferė 
paskambino Sintijai. 

— Pakvieskite poną Megirą. 

Visos geros Patriko Megiro manieros kažkur dingo. 
Jis buvo piktas, kad jį pergudravo, ir nesistengė savo 
emocijų slėpti. 

Priėjęs prie Dženiferės stalo jis suriaumojo: 

— Jūs, drauguže, pridarėte man galybę rūpesčių. 

— Aš jūsų draugužė? 

Jis atsisėdo, nors niekas jo nepakvietė sėstis. 

— Baikime šitą žaidimą. Man tik ką paskambino „Na- 
cionalinės transporto korporacijos“ generalinis direkto- 
rius. Aš jūsų pakankamai neįvertinau. Mano klientas pa- 

sirengęs šitą reikalą sutvarkyti.— Jis ištraukė iš kišenės 
voką ir padavė jį Dženiterei. 

Ji atplėšė voką. Viduje buvo čekis Konės Geret var- 
du. Čekis šimtui tūkstančių dolerių. 

Įdėjusi čekį atgal į voką, ji grąžino jį Patrikui Me- 
girui. 

Megiras šyptelėjo. 

— Nieko jums neišdegs. Neišdegs todėl, kad jūsų 
klientė neateis į teismo salę. Aš ką tik buvau pas ją. Jūs 
nepriversite jos ateiti į teismą. Jai baisu jau vien pa- 
galvojus, kad ją matys žmonės. O be jos jūs nieko ne- 
pešite. 

— Jūs neturėjote teisės kalbėti su Kone Geret be 
mano leidimo,— supyko Dženiferė. 

— Aš tik noriu padaryti jums paslaugą. Imkite pini- 
gus ir ligi pasimatymo. 

Dženiferė atsistojo. 

— Nešdinkitės iš čia. Mane vemti verčia, kai žiūriu 
į jus. 

Jis išėjo, pasiėmęs voką su čekiu. 

Žiūrėdama jam iš. paskos, Dženiferė galvojo, ar nepa- 
darė ji klaidos. Ji pagalvojo, kaip būtų padėję šimtas 
tūkstančių dolerių Konei Geret. Bet šito buvo per maža. 
Per maža moteriai, priverstai kentėti ligi savo dienų galo. 

Dženiferė suprato, kad dėl vieno dalyko Patrikas Me- 
giras buvo teisus. Jeigu Konė Geret nedalyvaus teisme, 
ji neturės jokių šansų įtikinti prisiekusiuosius, kad ,„Na- 
cionalinė transporto korporacija“ privalo jai sumokėti 
penkių milijonų dolerių kompensaciją. Argi galima žo- 
džiais apsakyti jos košmarišką egzistavimą? Dženiferei 
reikėjo padaryti taip, kad prisiekusieji matytų ją kiekvie- 
ną dieną, bet įkalbėti jaunąją moterį dalyvauti teisme 
buvo neįmanoma. Reikėjo ieškoti kokios nors kitos išei- 
ties. 


Jai paskambino Adamas. 

— Atleisk, kad taip ilgai neskambinau,— pasakė jis.— 
Labai daug reikalų, susijusių su rinkimine kampanija... 

— Viskas gerai, brangusis. Aš suprantu. —, „Aš sten- 
giuosi suprasti"“,— pagalvojo Dženiterė. 

— Aš taip ilgiuosi tavęs. 

— Aš taip pat, Adamai.—,,„Jeigu tik tu žinotum, kaip 
aš taves ilgiuosi". 

— Aš noriu tave pamatyti. 

Dženiferė norėjo paklausti kada, tačiau nutylėjo. 

— Šiandien aš privalau nuvažiuoti į Olbanį— tesė 
jis. — Kai grįšiu, aš tau paskambinsiu. 

— Gerai.— Ką ji dar galėjo pasakyti? Ką ji dar ga- 
lėjo padaryti? 


Ketvirtą valandą ryto Dženiferė pabudo nuo košma- 
riško sapno. Dabar ji žinojo, kaip laimėti Konės Geret 
bylą. 

— Mes organizuojame pietų seriją, kad papildytume 
priešrinkiminį fondą. Tau reikės kalbėti visuose stam- 
biuose valstijos miestuose. Paskui tau reikės dalyvauti 
laidose „Veidu į naciją“, „Šiandien“, ir „Susitikimas su 
spauda“. Mes manome, kad... Adamai ar tu klausai? 

Adamas pažiūrėjo į Stiuartą Nidhemą ir tris kitus 
vyriškius, sėdinčius už stalo konferencijų salėje. Tai bu- 
vo pagrindiniai masinių informacijos priemonių eksper- 
tai. 

— Žinoma, Stiuartai,— atsakė jis. 

Nors jo mintys buvo toli. Jis galvojo apie Dženiferę. 
Jis norėjo, kad ji būtų greta. Jis norėjo mėgautis jos 
buvimu, jos artumu. 

Keletą kartų Adamas mėgino aptarti šitą situaciją su 
Stiuartu Nidhemu, bet tas kiekvieną kartą išsisukdavo 
nuo pokalbio. 

Adamas galvojo apie Dženiferę ir Merę Betę. Jis ži- 
nojo, kad negražu jas lyginti, tačiau nieko sau negalėjo 
padaryti. 

„Man malonu būti su Dženifere. Ji viskuo domisi ir 
aš su ja jaučiuosi kitu žmogumi. Merė Betė gyvena sa- 
vo uždarame pasaulėlyje. .. 


Mes su Dženifere turime labai daug bendro. Su Mere 
Bete mane sieja tik vedybos... 


155 


Aš myliu Dženifere už jos humoro jausmą. Ji moka 
iš savęs pasijuokti. Betė viską priima rimtai. .. 

Dženiferė priverčia mane jaustis taip, lyg aš būčiau 
jaunas. Merė Betė atrodo vyresnė negu iš tiesų yra... 

Dženiferė savarankiška. Merė Betė daro tik tai, kas 
jai liepiama. 

Penki svarbūs skirtumai tarp moters, kurią aš myliu, 
ir mano Žmonos. 

Penkios priežastys, dėl kurių aš nepaliksiu Merės Be- 
tės". 


19. 


Vieną rugpjūčio dieną prasidėjo Konės Geret byla 
prieš „Nacionalinę transporto korporaciją“. Paprastai to- 
kioms byloms laikraščiuose buvo skiriama pora eilučių, 
bet kadangi ieškovės teises gynė Dženiferė Parker, salė 
lūžte lūžo nuo spaudos atstovų. 

Patrikas Megiras sėdėjo už gynybos stalo, apsuptas 
savo padėjėjų. Visi jie vilkėjo pilkus griežto stiliaus kos- 
tiumus. 

Prasidėjo prisiekusiųjų atrankos procedūra. Megiras 
abejingai reagavo į šitą procedūrą, nes žinojo, kad Konė 
Geret nedalyvaus teismo posėdyje. Jaunos moters su am- 
putuotomis galūnėmis vaizdas būtų galingas emocinis fak- 
torius ir priverstų prisiekusiuosius bylą išspręsti jos nau- 
dai. Kadangi Konės Geret nebuvo, nebuvo ir tokio fak- 
toriaus. 

„Šį kartą, — pagalvojo Megiras,— Dženiferė Parker pa- 
ti save pergudravo“. 

Žiuri buvo išrinkta ir teismas pradėjo darbą. Pirmas 
kalbėjo Patrikas Megiras, ir Dženiferė buvo priversta pri- 
pažinti, kad jis bylai pasirengė puikiai. Jis kalbėjo apie 
nepavydėtiną Konės Geret padėtį ir apie kitką, ką pla- 
navo pasakyti Dženiferė. Jis stengėsi išmušti jai iš po 
kojų pagrindą. Jis papasakojo apie nelaimingą atsitiki- 
mą, pabrėždamas tą faktą, kad Konė Geret pati paslydo 
ir vairuotojas nebuvo kaltas. ž 

— Ieškovė prašo paskirti jai penkių milijonų dolerių 
kompensaciją.— Megiras pakraipė galvą.— Penkis mili- 

jonus dolerių! Ar jūs kada nors matėte tiek pinigų? Aš 
nemačiau. Mano firma turi nemažai pasiturinčių klientų, 
bet per visą savo gyvenimą aš niekada nemačiau ir vieno 
milijono dolerių, netgi pusės milijono dolerių. 

Iš prisiekusiųjų veidų galima buvo spręsti, kad jie taip. 
pat nematė tokių pinigų. 

— Mes pakviesime liudytojus, kurie jums papasakos, 
kaip įvyko šitas nelaimingas atsitikimas. Būtent nelai- 
mingas atsitikimas. Jūs pamatysite, jog „Nacionalinė 
transporto korporacija“ niekuo nekalta. Kaip jūs jau pa- 
stebėjote, moters, iškėlusios mums šitą bylą, salėje nėra, 
Jos advokatė pranešė teisėjui Silvermanui, kad ji nesi- 
rengia čia ateiti. Bet aš jums pasakysiu, kad dabar Konė 
Geret, kai aš stoviu čia, sėdi namie ir skaičiuoja pinigus, 
kuriuos, jos supratimu, jūs jai priteisite. Ji laukia, kad 
suskambės telefonas, ir jos advokatė praneš jai, kiek 
milijonų jai pavyko išspausti iš „Nacionalinės transporto 
korporacijos“. Mes su jumis žinome, kad, kai įvyksta ne- 
laimingas atsitikimas, kur įpainiota stambi kompanija — 
tegul ir netiesiogiai, — atsiranda žmonių, kurie tuojau pat 
kalba: „Na ką gi, šita kompanija turtinga. Ji gali sumo- 
kėti didelius pinigus. Pažiūrėsime, kaip čia būtų galima 
pasipelnyti". 

Patrikas Megiras patylėjo. 

— Konė Geret neatėjo į šitą salę todėl, kad jai gėda 
žiūrėti jums į akis. Juk ji žino, kad elgiasi amoraliai. 
Ką gi, mes paliksime ją tuščiomis rankomis, kad kiti ne- 
susigundytų panašiai daryti. Žmogus pats turi atsakyti už 
savo veiksmus. Jeigu jūs paslydote ant ledo, tai kam 
kaltinti kitą? Juk jūs nereikalausite iš jo penkių milijonų 
dolerių. Ačiū. 

Nusilenkęs Dženiferei jis grįžo už gynybos stalo. 

Dženiferė atsistojo ir nuėjo prie prisiekusiųjų stalo. 
Įsižiūrėdama į jų veidus, ji mėgino nustatyti, kokį įspū- 
dį jiems padarė Patriko Megiro kalba. 

— Mano gerbiamas kolega pasakė, kad Konė Geret 
nedalyvaus teismo posėdyje. Iš tikrųjų taip.— Dženiferė 
parodė į tuščią kėdę už kaltinimo stalo.— Čia turėjo sė- 
dėti Konė Geret. Bet ne kėdėje, o specialioje invalidės 
kėdėje. Ji prikaustyta prie jos ligi gyvenimo pabaigos. 

Konė Geret čia nepasirodys, bet jūs turėsite galimybę 
susitikti su ja ir susipažinti, kaip susipažinau aš. 

Patriko Megiro veide pasirodė nustebimas. Pasilenkęs 
jis kažką sušnibždėjo į ausį vienam savo padėjėjų. 

— Klausydama, kaip iškalbingai kalbėjo ponas Me- 
giras,— tęsė Dženiferė.— aš buvau sujaudinta ligi sielos 
gelmių. Man širdis pasruvo krauju iš užuojautos kompa- 
nijai, turinčiai milijardines pajamas, kurią niekšiškai už- 
puolė dvidešimt ketverių metų moteris be rankų ir be ko- 
jų. Ta pati, kuri dabr sėdi namie, godžiai laukdama, kada 
jai praneš telefonu, kad ji tapo turtuole.— Dženiferė pa- 
tildė balsą.— Kam jai reikalingas šitas turtas? Kad žiedais 
papuoštų rankas, kurių neturi? Kad nusipirktų balinius ba- 
telius ir apsiautų? Bet juk ji neturi kojų. Nusipirkti praš- 
matnių suknelių, kurių ji negali nešioti? „„Rolsroisą“, kad 
važinėtų į vakarėlius, kur jos niekas nekviečia? Jūs tik 
pagalvokite, kiek malonumų ji turės gavusi tuos pinigus. 

Dženiferė kalbėjo tyliai ir ramiai, atidžiai žiūrėdama 
į prisiekusiųjų veidus. 

— Ponas Megiras niekada nematė grynais penkių mi- 
lijonų. Aš taip pat. Bet štai ką aš noriu jums pasakyti. 
Jeigu aš jums dabar pasiūlyčiau penkis milijonus gry- 
nais, pareikalaudama už tai nupjauti rankas ir kojas, su- 
ma jums pasirodytų ne tokia jau ir didelė. Bylos esmė 
labai paprasta, — paaiškino Dženiferė.— Praeitą kartą ieš- 
kovė pralaimėjo bylą todėl, kad kompanijos gynyba, ži- 
nodama apie netinkamą jų sunkvežimių stabdymo siste- 
mą, nuslėpė šitą faktą. Jie veikė ne pagal įstatymą. Tai 
ir leido mums vėl pradėti prieš juos bylą. Remiantis pas- 
kutiniu vyriausybiniu tyrimu, pagrindinės jų korpora-. 
cijos sunkvežimių avarijų priežastys — gedimai vairo, 
stabdžių ir važiuoklės sistemose. Aš noriu pateikti kuriuos 
ne kuriuos skaičius. .. 

Patrikas Megiras pažvelgė į prisiekusiųjų veidus. Kai 
tik Dženiferė ėmė skaityti statistinius duomenis, jiems 
pasidarė neįdomu. Dabar jau buvo kalbama ne apie su- 
luošintą moterį, o apie sunkvežimius, stabdymo kelią, 
stabdžių sistemos defektus. Prisiekusieji nuobodžiavo. 

Pažiūrėjęs į Dženiferę, Megiras pagalvojo: „Ne tokia 
jau ji ir protinga“. Jeigu Megiras būtų gynęs Konės Ge- 

ret interesus, jis nesileistų į technines detales, o pamėgin- 
tų sukelti gailestį. Dženiferė viską darė atvirkščiai. 

Patrikas Megiras atsilošė į krėslo atkaltę, atsipalaida- 
vo. 

Dženiferė priėjo prie teisėjo. | 

— Jūsų prakilnybe, jei teismas leis, aš norėčiau pa- 
teikti kuriuos ne kuriuos daiktinius įrodymus. 

— Kokius įrodymus?— paklausė teisėjas Silvermanas. 

— Kai prasidėjo teismas, aš pažadėjau prisiekusie- 
siems, kad jie pamatys Konę Geret. Kadangi ji pati ne- 
gali ateiti, aš norėčiau, kad jie pamatytų ją juostoje. 

Megiras atsistojo, karštligiškai mėgindamas susivokti. 

— Apie ką kalbama? 

— Mes padarėme keletą nuotraukų jos bute, — pasakė 
Dženiferė. 

Patrikas Megiras nenorėjo, kad byloje tigūruotų nuo- 
traukos, bet, kita vertus, nuotraukos nebus toks emoci- 
nis faktorius, kaip pati Konė Geret. Ir dar viena svarbi 
detalė: jeigu jis prieštaraus, prisiekusiesiems gali nepa- 
tikti. 

— Žinoma, parodykite šitas nuotraukas, — didžiadva- 
siškai sutiko jis. 

— Ačiū. 

Dženiferė linktelėjo Denui Martinui. Du žmonės, sėdė- 
ję užpakalinėje eilėje, atėjo arčiau, nešdamiesi rankose 
nedidelį ekraną ir kino projektorių. 

— Palaukite! Kas tai?— apstulbęs paklausė Megiras. 

— Juosta, kurią jūs leidote man parodyti, — nekaltų 
balsu atsakė Dženiferė., 

Patrikas Megiras stovėjo dusdamas iš įniršio. Dženife- 
rė nieko nesakė apie kino juostą. Bet protestuoti buvo 
jau per vėlu. Trumpai linktelėjęs, jis atsisėdo į vietą. 

Dženiferė pastatė ekraną taip, kad gerai matytųsi tei- 
sėjui ir prisiekusiesiems. 

— Jūsų prakilnybe, ar galima užgesinti šviesą? 

Teisėjas davė ženklą sekretoriui, ir tas nuleido pake- 
liamas užuolaidas. Dženiferė įjungė kino projektorių, ir 
ekranas atgijo. 

Trisdešimt minučių salėje buvo mirtina tyla. Dženi- 
ferė pasamdė profesionalių operatorių ir režisierių, kurie 

specializavosi reklaminiuose filmuose, kad nufilmuoti 
Konę Geret. Jie nufilmavo vieną Konės Geret gyvenimc 
dieną. Filmas pribloškė savo siaubingu tikroviškumu. Bu. 
vo parodyta, kaip jauną simpatingą moterį be galūniv 
rytą kelia iš lovos, neša į tualetą, prausia kaip mažą vai 
ką, rengia, maitina... Dženiferė ne kartą matė šitą juos- 
tą, bet ir dabar jai sugniaužė gerklę, o akys paplūdo aša- 
romis. Ji žinojo, kad tokį patį įspūdį filmas turėjo pada- 
ryti teisėjui, prisiekusiesiems ir žiūrovams salėje. 

Kai juosta baigėsi, Dženiferė pasisuko į teisėją Sil- 
vermaną. 

— Viskas. Daugiau aš neturiu ką pridurti. 


Prisiekusieji posėdžiavo jau daugiau kaip dešimtį va- 
landų, ir kiekvieną valandą Dženiferė vis mažiau ir ma- 
žiau tikėjosi teigiamo sprendimo. Ji manė, kad prisieku- 
sieji iš karto paskelbs savo sprendimą. Jeigu filmas juos 
būtų paveikęs, tai jiems būtų užtekę ir valandos, kad 
nuspręstų. 

Kai prisiekusieji išėjo į savo kambarį posėdžiauti, Me- 
giras buvo tikras, kad bylą pralaimėjo, kad jis vėl kaip 
reikiant neįvertino Dženiferės Parker. Bet laikas bėgo, o 
prisiekusieji vis neišėjo, ir jam sužibo viltis. „Viskas bus 
gerai, — pagalvojo jis.— Kuo ligiau jie svarstys, tuo įti- 
kinamiau, kad atvės jų emocijos": 


Likus vos kelioms minutėms ligi vidurnakčio, prisie- 
kusieji perdavė teisėjui Silvermanui raštelį. Perskaitęs jį, 
teisėjas pakėlė galvą. 

— Tegul abi šalys prieina prie teisėjo stalo. 

Kai Dženiferė ir Patrikas Megiras priėjo prie jo, tei- 
sėjas Silvermanas tarė: 

— Aš noriu jums pranešti, kas rašoma prisiekusiųjų 
raštelyje. Jie domisi, ar gali jie paskirti Konei Geret di- 
desnę kompensaciją, negu reikalauja jos advokatė. 

Dženiferei staiga ėmė suktis galva, širdis suspurdėjo 
krūtinėje. Ji žvilgtelėjo į Patriką Megirą. Jo veidas buvo 
baltas lyg drobė. 

— Aš jiems pranešiau,— tęsė teisėjas Silvermanas,— 


160 


<ad jie turi teisę paskirti bet kokią kompensaciją, jei 
mato reikalą. 

Po trisdešimties minučių prisiekusieji grįžo į posėdžių 
salę. Žiuri pirmininkas paskelbė, kad priimtas sprendimas 
ieškovės naudai. Už padarytą žalą atsakovas turi sumo- 
kėti ieškovei šešių milijonų dolerių kompensaciją. 


Tai buvo pati didžiausia kompensacija, kuri kada nors 
Niujorko valstijoje buvo sumokėta privačiam asmeniui. 

Kai kitą rytą Dženiferė įėjo į savo kabinetą, ant jos 
stalo gulėjo krūva laikraščių. Ir visur pirmajame pusla- 
pyje buvo jos nuotrauka. Vazoje buvo pamerkta keturi 
tuzinai raudonų rožių. Dženiferė nusišypsojo. Adamas 
rado laiko ir atsiuntė jai gėlių. Ji paėmė šalia gulėjusį 
tviruką. Ten buvo parašyta: „Sveikinu. Maiklas Mo- 
etis“, 

; Suužė selektorius, ir Sintija pranešė: 
"£ — Skambina ponas Adamas. 

Dženiferė pakėlė ragelį. Ji stengėsi, kad jos balsas 
skambėtų ramiai. 

— Sveikas, brangusis. 

— Tu vėl nugalėjai. 

— Man pasisekė. 

— Pasisekė tavo klientei. Jai pasisekė, kad turėjo to- 
kią advokatę. Tu tikriausiai jautiesi puikiai. 

Kai laimėdavo bylą, ji jausdavosi gerai, o kai Adamas 
būdavo šalia, tada ji jausdavosi puikiai“. 

— Taip. 

— Aš turiu tau pasakyti vieną svarbų dalyką,— tarė 
Adamas.— Gal dieną mes galėsime susitikti? 

Dženiferei viduje viskas persivertė. Jis galėjo jai pa- 
sakyti tik viena: kad jis daugiau niekada su ja nesimatys. 

— Taip, žinoma... 

— Šeštą valandą restorane „„Marno'? 

— Gerai. 


Rožes ji atidavė Sintijai. 

Adamas jos laukė restorane, sėdėdamas už kampinio 
staliuko. „Jis specialiai parinko tokią vietą. Jam bus ne- 
smagu, jeigu aš pulsiu į isteriką“,— pagalvojo Dženiferė. 
Ji davė sau žodį, jog neverks. Ne Adamui matant. 

Žiūrėdama į jo pavargusį, sukritusį veidą, ji nuspren- 
dė, kad nekomplikuos situacijos. Dženiferė atsisėdo, ir 
Adamas paėmė jos rankas į savąsias. 

— Merė Betė sutinka išsituokti, — pasakė Adamas. 

Dženiferė pažiūrėjo į jį, tačiau nepajėgė ištarti nė Žžo- 
džio. 


Merė Betė pati pradėjo šitą pokalbį. Jie grįžo po va- 
karienės, organizuotos lėšoms rinkti, o Adamas buvo 
svarbiausias kalbėtojas. Vakaras praėjo tiesiog puikiai, 
Pakeliui į namus Merė Betė tylėjo, jautėsi, kad ji įsitem- 
pusi. 

— Geras buvo vakaras, argi ne?— paklausė Adamas. 

— Taip, Adamai. 

Ligi pat namų jie daugiau neištarė nė žodžio. 

— Gal ko nors išgersime prieš miegą?— pasiūlė Ada- 
mas. 

— Ačiū, ne. Aš manau, mums su tavimi reikia pasi- 
kalbėti. 

— Apie ką? 

Pažiūrėjusi į jį, ji pasakė: 

— Apie tave ir Dženiferę Parker. 

Adamą lyg elektros srovė trenkė. Jis dvejojo, neži- 
nodamas, ar dėtis nustebusiu, ar... | 

— Aš seniai žinau apie tai. Ligi šiol aš nieko nekal- 
bėjau, nes galvojau, kaip man pasielgti. 

— Mere Bete, aš... 

— Leisk man pabaigti. Gaila, kad mūsų santuoka ne- 
tapo. .. tokia, kaip norėjosi. Tikriausiai aš ne visada bu- 
vau tau gera žmona. 

— Dėl to, kas įvyko ne tavo kaltė. Aš... 

— Labai prašau, Adamai. Man tai labai sunku. Aš 
apsisprendžiau. Aš nenoriu stoti tau skersai kelio. 

Jis nepatikliai pažiūrėjo į ją. 

— Ašne... 

— Aš per daug tave myliu, kad skaudinčiau tave. 

Tau prieš akis puiki ateitis. Aš nenoriu tau jos sugadinti. 
Su manimi tu nesijauti laimingas. Jeigu Dženiferė Parker 
gali padaryti tave laimingą, būk su ja. 

Jis jautėsi taip, tarytum visa tai vyksta kažkur toli 
nuo čia. 

— O kaip tu? 

Merė Betė nusišypsojo. 

— Man viskas bus gerai. Nesirūpink. 

— Aš... Aš nežinau, ką ir pasakyti. 

— Nereikia nieko sakyti. Aš pasakiau viską, už mus 
abu. Jeigų mano buvimas tave slegia ir daro nelaimin- 
gą, tai kam mums būti drauge? Aš įsitikinusi, kad Dže- 
niferė labai miela moteris, kitaip tu su ja taip nesielg- 
tum.— Merė Betė priėjo prie Adamo ir apkabino jį — Ne- 
sijaudink, Adamai. Taip bus visiems geriau. 

— Tu stulbinanti moteris. 

— Acčiū.— Švelniai pirštų galiukais perbraukusi per 
jo veidą, ji nusišypsojo.— Mano brangusis Adamai. Aš 
visada būsiu tavo geriausia draugė. Visada.— Ji padėjo 
galvą jam ant peties. Jis beveik negirdėjo jos balso.— 
Adamai, mes taip seniai nebuvome drauge. Tau nebūtina 
sakyti, kad tu mane myli, bet... aš taip norėčiau tau at- 
siduoti. Tegul tai bus mūsų paskutinė naktis. 


Kalbėdamas su Dženifere, Adamas tai prisiminė. 

— Merė Betė pati man pasiūlė išsituokti. 

Adamas dar kažką kalbėjo, bet Dženiferė negirdėjo 
jo žodžių, jos ausyse skambėjo muzika. Jai atrodė, kad 
ji sklando padebesiais. Ji rengė save tam, kad Adamas 
ją paliks, o išėjo atvirkščiai! Ji vis dar niekaip negalėjo 
tuo patikėti. Ji įsivaizdavo, kaip sunku buvo Adamui 
kalbėti su Mere Bete, ir meilė jam užliejo ją su nauja 
jėga. Atrodė, jog milžiniškas akmuo nukrito nuo jos šir- 
dies, ir ji vėl galėjo laisvai kvėpuoti. 

— Merė Betė — nuostabi moteris, — tęsė Adamas.— Ji 
taip džiaugiasi dėl mūsų. 

— Sunku patikėti. 

— Tu tiesiog nesupranti. Mes dabar su ja, kaip brolis 
ir sesuo. Aš tau niekada apie tai nesakiau, tačiau ją 
sunku pavadinti aistringa moterimi. 

— Suprantama. 

— Ji norėtų su tavimi susitikti. 

Dženiferė krūptelėjo. 

— Vargu ar aš galėsiu, Adamai. Aš jaučiuosi taip 
nesmagiai... 

— Patikėk manimi, viskas bus gerai, 

— Jeigu tu to nori, tai aš sutinku. 

— Puiku. Mes kaip tik spėsime išgerti arbatos. Aš 
tave nuvešiu. 

Dženiferė susimąstė. 

— Man atrodo, bus geriau, jeigu aš nuvažiuosiu vie- 
na. 


Kitą rytą Dženiferė išvažiavo į So Mil alėją ir pasuko 
į pietus. Rytas buvo giedrut giedras. Dženiferė įjungė 
radiją ir stengėsi negalvoti, kas jos laukia. 

Olandiško stiliaus Vornerių namas buvo gerai išsilai- 
kęs ir stovėjo puikiame parke ant upės kranto. Dženiferė 
privažiavo prie vartų. Ji paspaudė skambučio mygtuką, 
ir po minutės jai atidarė duris patraukli trisdešimtmetė 
moteris. Ji atrodė visai ne taip, kaip ją įsivaizdavo Dže- 
niterė. Nusišypsojusi moteris ištiesė jai ranką. 

— Aš — Merė Betė. Prašom užeiti. 

Adamo žmona dėvėjo vilnonį smėlio spalvos sijoną ir 
šilkinę palaidinę, prasegtą tiek, kad šiek tiek matytųsi 
jos daili krūtinė. Šviesūs plaukai krito jai ant pečių, įrė- 
mindami veidą. Ant kaklo buvo perlų karoliai, kurių 
nepalaikysi dirbtiniais. Merė Betė laikėsi labai oriai. 

Namas buvo apstatytas skoningai. Dideliuose erd- 
viuose kambariuose buvo daugybė antikvarinių meno kū- 
rinių, ant sienų kabojo puikūs paveikslai, 

Jos atsisėdo kabinete, ir liokajus ant sidabrinio pa- 
dėklo atnešė joms arbatos. 

Kai jis išėjo iš kambario, Merė Betė tarė: 

— Aš įsitikinusi, kad jūs Adamą labai mylite. 

— Aš noriu jums pasakyti, ponia Vorner,— užsikirs- 
dama ištarė Dženiierė— kad mes visai negalvojame 
apie... 

Merė Betė Vorner uždėjo savo delną ant jos rankos. 

— Nereikia apie tai kalbėti. Nežinau, ar sakė jums 

Adamas, kad mūsų santuoka pavirto mandagiu egzistavi- 
mu. Mes su Adamu vienas kitą pažįstame nuo vaikystės. 
Mes kartu augome, mūsų draugai buvo tie patys, ir tai, 
kad mes kada nors susituoksime, praktiškai buvo neiš- 
vengiama. Supraskite mane teisingai. Aš tiesiog dievinu 
Adamą ir esu tikra, kad jis dar myli mane. Bet žmonės 
keičiasi, argi ne? 

— Taip. 

Dženiferė su dėkingumu pažvelgė į Merę Betę. Užuot 
iškėlusi jai siaubingą sceną, ji kalbėjosi su ja lyg drau- 
gė. Adamas buvo teisus, ji buvo nuostabi moteris. 

— Aš taip jums dėkinga, — pasakė Dženiferė. 

— Aš jums taip pat dėkinga, — atsakė Merė Betė i, 
droviai nusišypsojusi, pridūrė: — Matote, aš taip pat įsi- 
mylėjusi vieną žmogų ir norėjau išsituokti tuoj pat, bet 
paskui pagalvojau, kad dėl Adamo man reikia palaukti 
ligi rinkimų. 

Dženiferė taip buvo pasinėrusi į savo jausmus, kad 
visai pamiršo apie rinkimus. 

— Visi įsitikinę, kad Adamas taps sekretoriumi, — tę- 
sė Merė Betė, — bet, jeigu jis dabar išsituoks, jo šansai 
bus lygūs nuliui. Ligi rinkimų liko pusė metų, todėl aš 
nusprendžiau palaukti — Ji pažiūrėjo į Dženiferę.— At- 
leiskite. .. Jūs sutinkate su manimi? 

— Žinoma,— atsakė Dženiferė., 

Dabar jos laukia didžiulės permainos. Dabar jos liki- 
mas bus nenutrūkstamai susijęs su Adamu. Jeigu jis taps 
senatoriumi, jai reikės drauge su juo persikelti į Va- 
šingtoną. Vadinasi, jai reikės mesti advokatės praktiką 
Niujorke, bet tai neturi reikšmės. Svarbiausia, kad jie bus 
drauge. 

— Aš įsitikinusi, kad Adamas taps garsiu senatoriu- 
mi,— pasakė Dženiferė. 

Merė Betė nusišypsojo. 

— Mano mieloji, kada nors Adamas Vorneris taps 
garsiu prezidentu. 


Kai Dženiferė grįžo į savo butą, suskambėjo telefonas. 
Ji pakėlė ragelį ir išgirdo Adamo balsą. 

— Na, kaip tau Merė Betė? 

— Adamai, ji puiki moteris! 

— Tą patį ji pasakė apie tave. 

— Aš daug girdėjau apie tai, kokiu žavesiu pasižymi 
pietinių valstijų moterys, bet tik dabar aš tuo akivaiz- 
džiai įsitikinau. Merė Betė — tikra aukštuomenės dama. 

— Tu taip pat, mano brangioji. Kurioje bažnyčioje 
tu norėtumei tuoktis? 

— Man vis tiek. Bet aš manau, kad mums reikia tru- 
putį palaukti, Adamai. 

— Ko palaukti? 

— Palaukti, kol pasibaigs rinkimai. Tu negali rizi- 
kuoti savo karjera. Ištuoka tau gali pakenkti. 

— Mano asmeninis gyvenimas... 

— ...„taps dabar tavo visuomeniniu gyvenimu. Kam 
bandyti likimą? Šešis mėnesius mes galime palaukti. 

— Aš nenoriu laukti. 

— Aš taip pat nenoriu, brangusis.— Dženiferė nusi- 
šypsojo.— Bet tai juk nereiškia, kad mes nesimatysime? 

Dabar Dženiferė ir Adamas pietavo drauge bemaž kas- 
dien, ir kartą ar du per savaitę Adamas nakvodavo jų 
bute. Dabar jiems reikėjo būti itin atsargiems, juk prieš- 
rinkiminė kampanija buvo pačiame įkarštyje, ir Adamas 
pasidarė šalyje žinoma asmenybė. Jis sakydavo kalbas po- 
litiniuose mitinguose ir per lėšų rinkimo pietus, jo posa- 
kiai dažnai buvo cituojami laikraščiuose. 


Adamas ir Stiuartas Nidhemas gėrė rytinę arbatą. 

— Rytą mačiau tave laidoje „Šiandien“, — pasakė Nid- 
hemas.— Tu buvai puikus. Jie ne be reikalo pakvietė 
tave dar kartą pakalbėti. 

— Stiuartai, aš nekenčiu šitų vaidinimų. Aš jaučiuosi 
aktoriumi, kartojančiu savo vaidmenį. 

Stiuartas ramiai linktelėjo, 

— Taip ir yra, Adamai. Visi politikai — aktoriai. Jie 
vaidina tą vaidmenį, kurio iš jų reikalauja publika. Jeigu 
politikai kalbėtų tai, ką galvoja, tada šalis, kaip sako 
vaikai, apsiverstų žemyn galva. 

— Man nepatinka, kad kova dėl senatoriaus krėslo 
pavirsta asmenišku varžovų susirėmimu. 

Stiuartas Nidhemas nusišypsojo. 

— Tu privalai džiaugtis, kad nugali. Tavo reitingas 
didėja kiekvieną savaitę.— Jis nugėrė kelis gurkšnius ar- 
batos.— Patikėk manimi, tai tik pradžia. Iš pradžių sena- 
tas, o paskui — svarbiausias tikslas — Baltieji rūmai. Ta- 
vęs sustabdyti jau negalės niekas.— Jis dar gurkštelėjo 
arbatos.— Jeigu, žinoma, tu nepadarysi kokios nors kvai- 
lystės. 

Adamas pažiūrėjo į jį. 

— Ką tu turi galvoje? 

— Tavo varžovas nesibjauri niekuo. Galiu lažintis, kad 
dabar jis pro mikroskopą ištyrinės visą tavo gyvenimą. 
Tikiuosi, kad jis ten neras nieko kompromituojančio? 

— Ne,— automatiškai atsakė Adamas. 

— Tai ir gerai, — tarė Stiuartas Nidhemas.— Kaip ei- 
nasi Merei Betei? 


Dženiferė ir Adamas savaitgalį praleido Vermonte, 
Adamo draugo užmiesčio viloje. Oras čia buvo grynas ir 
vėsus, pranašaujantis artėjančią žiemą. Tai buvo nuo- 
stabus savaitgalis, neskubus ir ramus. Dieną jie ilgai 
vaikščiojo pėsti, o vakare, sėdėdami prie židinio, kalbė- 
josi. 

Jie atidžiai peržiūrėjo sekmadienio laikraščius. Pagal 
visų apklausų rezultatus, Adamas tvirtai pirmavo prieš- 
rinkiminėje kovoje. Išskyrus vieną kitą, spauda iš esmės 
apie Adamą rašė palankiai. Žurnalistams patiko jo sti- 
lius, jo sąžiningumas, jo protas, jo atvirumas. Jį dažnai 
lygino su Džonu Kenedžiu. 

Adamas žiūrėjo, kaip liepsnos liežuvių atspindžiai kri- 
to ant Dženiferės veido. 

— Ar tu norėtumei būti prezidento žmona? 

— Atleisk, aš jau įsimylėjusi vieną senatorių. 

— Dženifere, ar tu nusiminsi, jei aš pralaimėsiu rin- 
kimus? 

— Ne. Aš noriu, kad tu laimėtumei tik todėl, kad tu 
pats to nori. 


— Jeigu laimėsiu, mums teks persikelti į Vašingtoną. 

— Man svarbiausia — būti drauge su tavimi. 

— O tavo advokatės praktika? 

Dženiferė nusišypsojo. 

— Kiek man teko girdėti, Vašingtone taip pat yra ad- 
vokatų. 

— O jeigu aš tave paprašysiu mesti darbą? 

— Aš jį mesiu. 

— Bet aš to nenorėčiau. Jau pernelyg tu gera advo- 
katė. 

— Mane domina tiktai viena — būti visada drauge su 
tavimi. Aš taip tave myliu, Adamai. 

Paglostęs jos galvą, jis tarė: 

— Aš taip pat tave myliu. Labai myliu. 

Jie nuėjo gulti. 

Sekmadienį vakare jie grįžo į Niujorką. Jie sustojo 
prie aikštelės, kur Dženiferė buvo palikusi savo mašiną. 
Adamas nuvažiavo namo, o Dženiferė — į jų butą. 


Dženiferės dienos buvo labai užimtos. Jeigu anksčiau 
jai atrodė, kad ji turi daug darbo, tai dabar ji visai netu- 
rėjo laisvo laiko. Ji gynė tarptautinių korporacijų inte- 
resus, kurios mėgino apeiti įstatymus ir pakliuvo, sena- 
torius, kyštelėjusius rankas į valstybės iždą, į nemalo- 
nias istorijas pakliuvusias kino žvaigždes. Ji gynė bankų 
prezidentus ir bankų plėšikus, politikus ir profsąjungų 
veikėjus. 

Pinigai tekėjo jai upėmis, bet jie mažai domino Dže- 
niferę. Ji mokėdavo dideles premijas savo darbuotojams 
ir dovanojo jiems brangias dovanas. 


Korporacijos; prieš kurias teisme kalbėdavo Dženife- 
rė, jau nepatikėdavo savo bylų antraeiliams advokatams, 
todėl Dženiferei dažnai tekdavo sukryžiuoti špagas su pa- 
čiais talentingiausiais pasaulio advokatais. 

Kai ją priėmė į Amerikos kriminalinės teisės koledžo 
narius, netgi Kenas Beilis negalėjo nuslėpti savo nuosta- 
bos. 

— Čia tai bent! — tarė jis.— Ar tu žinai, kad tik vie- 
nam procentui teisininkų tenka tokia garbė? 

— Aš jų numylėtinė, — nusijuokė Dženiferė. 

Kai Dženiferei tekdavo ginti savo klientų interesus 
Manhatane, ji galėjo būti tikra, kad jos priešininkas bus 
pats Robertas di Silva. Kiekviena Dženiferės pergalė stip- 
rino jo neapykantą jai. 

Vieno proceso metu, kai Dženiferė vėl susidūrė su 
apygardos prokuroru, di Silva kaltinimo liudytojais pa- 
kvietė geriausius šalies advokatus. 

Dženiferė pasirinko kitą būdą. Ji prisiekusiesiems pa- 
sakė: 

— Jeigu mums reikia sukurti kosminį laivą arba iš- 
matuoti atstumą ligi žvaigždės, mes kviečiame ekspertus. 
Bet jeigu mums reikia padaryti iš tikrųjų ką nors svar- 
baus, mes sukviečiame dvyliką paprastų Žmonių, kad jie 
tai padarytų. Kiek aš prisimenu, krikščionybės pradinin- 
kas padarė būtent šitaip. 

Dženiferė bylą laimėjo. 


Dženiferė žinojo, kaip palankiau sau nuteikti prisie- 
kusiuosius. š 

— Aš žinau, — kalbėjo ji, — kad žodis „teismas“ ir „,po- 
sėdžių salė“ jus truputį gąsdina. Jūs retai su jais susi- 
duriate savo gyvenime. Bet jeigu jūs liausitės apie juos 
galvoję, tai viskas, ką mes čia darome, yra tik tai, kad 
mes nagrinėjame blogus ir gerus poelgius žmonių, tokių 
pačių kaip mes patys. Bičiuliai, pamirškite, kad jūs esa- 
te teismo salėje. Įsivaizduokime, kad jūs sėdite mano 
svetainėje ir nagrinėjame tai, kas atsitiko šitam vargše- 
liui. Mano klientui. 

Ir prisiekusieji iš tiesų įsivaizdavo, kad jie sėdi jos 
svetainėje. 

Šita gudrybė veikė nesutrinkamai, kol kartą ji teis- 
me susidūrė su di Silva, kai gynė savo klientą. Atsistojęs 
di Silva kreipėsi į prisiekusiuosius. 

— Ponios ir ponai, — tarė di Silva, — aš noriu, kad jūs 
pamirštumėte, kad esate teismo salėje. Įsivaizduokite, kad 
jūs sėdite mano svetainėje, ir mes su jumis kalbamės apie 
tuos siaubingus nusikaltimus, kuriuos padarė kaltinama- 
sis. 

Kenas Beilis pasilenkė prie Dženiferės ir sušnibždėjo 
jai į ausį: 

— Ar tu matai, ką daro šitas išsigimėlis? Jis pavogė 
tavo taktiką! 

— Nesijaudink, — ramiai atsakė Dženiferė. 

Kai atėjo jos eilė sakyti kalbą, ji pasakė: 

— Ponios ir ponai. Tokio dalyko aš dar niekada ne- 
girdėjau — jos balse skambėjo pasipiktinimas.— Aš ne- 
tikiu savo ausimis. Kaip gali apygardos prokuroras pa- 
tarti jums pamiršti, kur jūs esate. Teismas — tai vienas 
didžiausių mūsų tautos iškovojimų! Tai mūsų laisvės pa- 
grindas. Jūsų, mano, kaltinamojo. O apygardos prokuro- 
ras nori, kad jūs pamirštumėte, kas jūs tokie, pamirštu- 
mėte duotą priesaiką. Jo žodžiai kelia man pasipiktini- 
mą. Ponios ir ponai, prašau jus nepamiršti, jog jūs esate 
čia, kad atstatytumėte teisingumą! 

Dženiferė pažiūrėjo į Robertą di Silvą. Jis sėdėjo tie- 
sus, O jo akyse degė neapykanta. 

Dženiferės klientas buvo išteisintas. 


Po kiekvienos laimėtos teisme bylos Dženiferė rasda- 
vo savo kabinete keturis tuzinus raudonų rožių ir Maiklo 
Morečio atviruką. Atvirukus ji suplėšydavo, o rožes ati- 
duodavo Sintijai. Jai buvo nemalonūs bet koks prisimi- 
nimas apie jį. Pagaliau ji parašė jam laišką, prašydama 
daugiau gėlių jai nesiųsti. 

Bet kai ji vėl laimėjo bylą, jos vėl laukė keturi tuzinai 
raudonų rožių. 


22 


Po bylos „Plėšikas su lietpalčiu“ Dženiferės vardas vėl 
sumirgėjo pirmuosiuose laikraščių puslapiuose. Su kaltina- 
muoju ją supažindino šventasis tėvas Rajenas. 

— Vienas mano draugų turi nedidelių nemalonumų, — 
kaip visada pradėjo jis, ir jie abu susijuokė. 

Šį kartą jo draugas buvo kažkoks atvykėlis, pavarde 
Polas Ričardsas, kaltinamas banko apiplėšimu ir šimto 
penkiasdešimties tūkstančių dolerių pagrobimu. Plėšikas 
įėjo į banką vilkėdamas ilgu juodu lietpalčiu, po kuriuo 
slėpė nupjautu vamzdžiu šautuvą. Pakelta lietpalčio apy- 
kaklė iš dalies dengė veidą. Atstatęs į kasininką šautu- 

vą, užpuolikas paėmė visus pinigus, išbėgo iš banko, sėdo 
į automobilį ir dingo. Keletas liudytojų matė tolstantį 
žalią ,,Sedaną“, purvais aptaškytu numeriu. 

Banko apiplėšimas laikomas federaliniu nusikaltimu, ir 
bylos ėmėsi FTB. Kompiuteris, pagal „„modus operandi"*, 
nurodė Polą Ričardsą. 

Dženiferė su juo susitiko Rikers Ailendo kalėjime. 

— Prisiekiu Dievu, tai ne aš; — pasakė Polas Ričardsas. 
Jam buvo jau per penkiasdešimt. Raudoname jo veide 
švietė melsvos lyg angelo akys. Jis aiškiai buvo per se- 
nas, kad ryžtųsi apiplėšti banką. 

— Man visai nesvarbu kaltas jūs ar ne,— paaiškino 
jam Dženiferė.— Bet aš turiu savo taisyklę — aš niekada 
neginu kliento, kuris man meluoja. 

— Prisiekiu savo motinos gyvybe, tai ne mano rankų 
darbas. 

Priesaikos jau seniai nedarė Dženiferei jokio įspūdžio. 
Tvirtindami, kad jie nekalti, klientai prisiekinėjo savo 
motinų, žmonų, nuotakų, vaikų gyvybėmis. Jeigu Dievas 
rimtai būtų reagavęs į šitas priesaikas, tai Žemės gyven- 
tojų skaičius būtų pastebimai sumažėjęs. 

— Kodėl FTB areštavo būtent jus?— paklausė Dženi- 
ferė. 

Nė sekundės nedvejodamas Polas Ričardsas atsakė: 

— Todėl, kad prieš dešimtį metų aš apšvarinau banką 
ir per paikumą pakliuvau. 

— Jūs ten taip pat panaudojote nupjautavamzdį šau- 
tuvą, paslėptą po lietpalčiu? 

— Aha. Aš palaukiau, kol nustos lyti, o paskui ap- 
švarinau banką. 


— Tačiau šį kartą banką apiplėšėte ne jūs? 
— Ne. Tiesiog kažkoks gudragalvis pasinaudojo ma- 
no metodu. 


Parengtinis bylos nagrinėjimas vyko pirmininkaujant 
Fredui Stivensui, garsėjančiam savo griežtumu. Ėjo gan- 
dai, kad jis kovoja už tai, kad visi nusikaltėliai būtų 
išlaipinti kurioje nors negyvenamoje saloje, kur jie nu- 


* „Veikimo būdas" (Iot.). Teisinėje praktikoje — nusikaltėlio brai- 
žas, nusikaltimo padarymo būdas. 

gyventų likusį gyvenimą. Teisėjas Stivensas manė, kad 
tam, kuris pirmą kartą apsivogė, reikia nukirsti dešinę 
ranką, pakliuvusiam pakartotinai — ir kairę, pagal senas 
islamo tradicijas. Blogesnio teisėjo Dženiferė negalėjo įsi- 
vaizduoti. Ji kreipėsi į Keną Beilį. 

— Kenai, ar tu negalėtum ko nors iškapstyti apie tei- 
sėją Stivensą? 

— Teisėjas Stivensas? Jis tiesus kaip strėlė. Jis... 

— Aš žinau, bet tu pasistenk. 

Federalinis kaltintojas buvo senas profesionalas — 
Karteris Gifordas. 

— Kaip jūs ketinate pristatyti jį teismui — kaltą ar 
nekaltą? 

Dženiferė pažiūrėjo į jį nuoširdžiai nustebusi. 

— Žinoma, nekaltą! 

Gifordas sardoniškai nusijuokė. 

— Stivensas mikliai atves jį į protą! Juk jūs norite, 
kad byla būtų nagrinėjama prisiekusiųjų teisme? 

— Ne, 

Gifordas įtariai žvilgtelėjo į Dženiferę. | 

— Jūs norite atiduoti klientą sudoroti teisėjui —galva- 
žudžiui? 

— Būtent taip. 

Gifordas vyptelėjo. 

— Aš žinojau, kad ateis diena, kai jūsų žvaigždė nu- 
sileis, ir aš tiesiog degu nekantrumu tai pamatyti! 


„Jungtinės Amerikos Valstijos prieš Polą Ričardsą". 

— Ar kaltinamasis dalyvauja? 

— Taip, Jūsų prakilnybe,— atsakė teismo sekretorius. 

— Šalių atstovai, prieikite prie teisėjo ir prisistaty- 
kite teismui. 

Dženiferė Parker ir Karteris Gifordas priėjo prie tei- 
sėjo. 

— Dženiferė Parker atstovauja atsakovui. 

— Karteris Gifordas atstovauja Jungtinių Amerikos 
Valstijų vyriausybei. 

Pasisukęs į Dženiferę, teisėjas Stivensas aštriai tarė: 

— Aš esu daug girdėjęs apie jūsų, panele Parker, re- 
putaciją ir todėl iš anksto noriu įspėti, kad neketinu vel- 

tui gaišti laiko. Jokio bylos atidėjimo. Viską užbaigsime 
parengtinio nagrinėjimo metu ir paskirsime teismo datą 
kiek galima anksčiau. Manau, kad jūs pasirinksite prisie- 
kusiųjų teismą ir... 

— Ne, Jūsų prakilnybe. 

Teisėjas Stivensas nustebęs žvilgtelėjo į ją. 

— Jūs neketinate reikalauti prisiekusiųjų teismo? 

— Ne. Todėl, kad čia nėra priežasties teisti mano 
klientą. 

Karteris Gifordas įsmeigė į ją akis. 

— Ką? 

— Aš manau, jog jūsų įrodymų nepakanka, kad Polą 
Ričardsą galima būtų teisti. 

— Jums teks pakeisti savo nuomonę, — atžariai pasa- 
kė Gifordas ir pasisuko į teisėją.— Jūsų prakilnybe, vy- 
riausybė turi rimtų įrodymų. Kaltinamasis jau buvo vieną 
kartą teistas už panašaus pobūdžio nusikaltimą. Mūsų 
kompiuteris išrinko jį iš dviejų tūkstančių įtariamųjų. 
Kaltinamasis yra čia, teismo posėdžių salėje, ir kaltinimas 
neketina atsisakyti bylos perdavimo į teismą. 

Teisėjas Stivensas pasisuko į Dženiferę. 

— Teismas mano, kad yra pakankamai svarių įrody- 
mų, jog byla būtų perduota prisiekusiųjų teismui. Jūs 
turite ką pasakyti? 

— Taip, Jūsų prakilnybe. Nėra nė vieno liudytojo, 
kuris besąlygiškai galėtų atpažinti Polą Ričardsą. Iš tik- 
rųjų vienintelis dalykas, kuris sieja atsakovą su nusikal- 
timu, tai — kaltintojo vaizduotė. 

Pažiūrėjęs į Dženiferę, teisėjas grėsmingai, tačiau ga- 
na ramiai tarė: 

— O kaip kompiuteris, kuris jį išrinko? 

Dženiferė atsiduso. 

— Čia, jūsų prakilnybe, ir yra visa problema. 

— Aš laikausi tos pačios nuomonės, — niūriai pasakė 
teisėjas.— Galima išmušti iš vėžių gyvą liudytoją, tačiau 
apmulkinti kompiuterį kur kas sudėtingiau. 

Karteris Gifordas pritariamai linktelėjo. 


— Būtent taip, Jūsų prakilnybe. 
Dženiferė atsisuko į Karterį Gifordą. 
— FTB naudojo kompiuterį IBM 370/168, argi ne? 

— Visiškai teisingai. Tai pats šiuolaikiškiausias kom- 
piuteris pasaulyje. 

Teisėjas Stivensas paklausė Dženiferę: 

— Ar gynyba ketina užginčyti kompiuterio sugebėji- 
mus? 

— Priešingai, Jūsų prakilnybe. Čia dalyvauja kompiu- 
terių ekspertas, kuris dirba kompiuterius IBM 370/168 ga- 
minančioje kompanijoje. Būtent jis įvedė į kompiuterį 
informaciją, kurios pagrindu mašina išrinko mano klien- 
to pavardę. 

— Kur jis? 

Dženiferė atsigręžė ir mMostelėjo ranka aukštam lieso- 
kam vyriškiui, kuris sėdėjo ant suolo. Jis nervingai pa- 
suko prie teisėjo. 

— Tai ponas Edvardas Monro,— pristatė jį Dženiferė. 

— Jeigu jūs pamėginsite palenkti mano liudytoją, kad 
jis duotų melagingus parodymus, — pratrūko kaltintojas, — 
tai aš... 

— Aš tiktai noriu paklausti poną Monro, ar buvo dar 
galimų įtariamųjų. Aš išrinkau dešimtį žmonių su pana- 
šiomis kaip ir mano kliento charakteristikomis. Kad atpa- 
žintų, ponas Monro įvedė į kompiuterį duomenis apie 
amžių, svorį, ūgį, akių spalvą, gimimo vietą, vienu žo- 
džiu, duomenis, po kurių ekrane pasirodė mano kliento 
pavardė. 

— Nesuprantu, kam visa tai?— nekantriai pertraukė 
teisėjas Stivensas. 

— O tam, kad kompiuteris nustatytų iš dešimties žmo- 
nių labiausiai įtikimą banko plėšiką. 

Teisėjas atsisuko į Edvardą Monro. 

— Tai tiesa? 

— Taip, Jūsų prakilnybe.— Atidaręs portfelį ekspertas 
išėmė iš ten kompiuterio atspaudą. 

Teismo sekretorius paėmė jį iš Monro rankų ir perda- 
vė teisėjui. Tas žvilgtelėjo į popierių, ir jo veidas pa- 
raudo. Jis metė žvilgsnį į Edvardą Monro. 

— Čia kas, pokštas? 

— Ne, sere. 

— Kompiuteris išrinko mane spėjamu kaltinamuoju?— 
paklausė teisėjas. 

— Taip, sere. 

Dženiferė paaiškino. 

— Kompiuteris juk neturi galimybės samprotauti, Jū- 
sų prakilnybe. Jis grindžia savo išvadas tik gauta in- 
formacija. Taip jau atsitiko, kad jūs ir mano klientas to 
paties ūgio, amžiaus ir svorio. Jūs abu turite žalios spal- 
vos mašinas, jūs abu gimėte toje pačioje valstijoje. Įro- 
dymai tokie pat, kaip ir pateikti kaltinimo. Vienintelis 
skirtumo faktorius — apiplėšimo būdas. Kai Polas Ričard- 
sas prieš dešimtį metų apiplėšė banką, apie tai perskaitė 
milijonai žmonių, ir bet kuris jų galėjo pasinaudoti jo 
metodu. Kažkas taip ir padarė.— Dženiferė parodė į popie- 
rių teisėjo rankose.— Matote, kokie netvirti kaltinimo įro- 
dymai? 

— Jūsų prakilnybe...— sušuko Karteris Gifordas ir 
nutilo. Jis nežinojo, ką pasakyti. 

Teisėjas Stivensas dar kartą žvilgtelėjo į popieriaus 
lapą ir vėl nukreipė žvilgsnį į Dženiferę. 

— Įdomu, o ko jūs būtumėte griebusis, jeigu teisėjas 
būtų jaunesnis, grakštesnis negu aš ir važinėtų ne žalia, 
o žydra mašina? 

— Kompiuteris man išrinko dar dešimt spėjamų įta- 
riamųjų,— atsakė Dženiferė.— Labiausiai tiktų Niujorko 
apygardos prokuroras Robertas di Silva. 


Dženiferė sėdėjo kabinete, peržiūrinėdama laikraščius, 
kai Sintija pranešė: 

— Pas jus atėjo Polas Ričardsas. 

— Tegul įeina. 

Jis įėjo į kabinetą su ilgu juodu lietpalčiu, rankoje 
laikydamas raudonu kaspinu perrištą dėžutę saldainių.— 
Tai jums. Noriu bent truputėlį atsidėkoti. 

— Ačiū, Polai. 

Jis pasižiūrėjo į ją su susižavėjimu. 

— Jūs nuostabi moteris. 

Ir išėjo. 

Dženiferė pažiūrėjo į ant stalo gulinčią dėžutę saldai- 
nių, ir nusišypsojo. Ji gaudavo ir mažiau iš šventojo tėvo 
Rajeno draugų. Jeigu ji sustorės, tai bus jis kaltas. 

Dženiferė atrišo kaspiną ir atidengė dėžutę. Ten gulėjo 
dešimt tūkstančių dolerių senais banknotais. 

Kartą dieną, išėjusi iš teismo salės, Dženiferė paste- 
bėjo prie šaligatvio stovintį prašmatnų kadilaką. Kai ji 
susilygino su mašina, iš jos išlipo Maiklas Moretis. 

— O aš laukiu jūsų. 

Iš arti jo vyriškas grožis buvo tiesiog stulbinantis. 

— Pasitraukite iš kelio, — pasakė Dženiferė, paraudusi 
iš pasipiktinimo. Morečiui ji pasirodė dar puikesnė negu 
per pirmąjį jų susitikimą. 

— Ei! — nusijuokė jis.— Truputį atvėskite. Aš tik no- 
rėjau su jumis pasikalbėti. Išklausykite mane. Aš sumo- 
kėsiu už jūsų laiką. 

— Jums pinigų neužteks. 

Ji žengtelėjo į šalį. Maiklas Moretis taikiai paėmė ją 
už rankos. Nuo šito prisilietimo jį užliejo susijaudinimo 
banga. 

Jis paleido į darbą savo žavesį. 

— Būkite išmintinga. Jūs nežinote, ko atsisakote. De- 
šimtį minučių. Dabar aš prašau jus tik vieno. Leiskite 
nuvežti jus ligi kontoros, ir pakeliui mes galėsime pasi- 
kalbėti. 

Dženiferė tiriamai pažiūrėjo į jį ir pasakė: 

— Gerai. Bet su sąlyga — jūs atsakysite man į vieną 
klausimą. 

Maiklas Moretis sutikdamas linktelėjo. 

— Kam atėjo į galvą mintis pakišti man nudvėsusią 
kanarėlę? 

— Tai buvo mano idėja, — nesvyruodamas atsakė jis. 

Dabar jos spėjimai pasitvirtino, ir ji buvo pasirengusi 
jį užmušti. Ji paniurusiu veidu įlipo į mašiną. Maiklas 
Moretis atsisėdo greta jos. 

Dženiferė pastebėjo, kad jis pasakė vairuotojui jos 
adresą, net nepaklausęs jos. Kai limuzinas pajudėjo iš 
vietos, Moretis kreipėsi į Dženiferę. 

— Aš labai džiaugiuosi jūsų laimėjimais. 

Dženiferė pratylėjo. 

— Tai iš tikrųjų taip. 

— Jūs ligi šiol man nepasakėte, ko jums iš manęs 
reikia? 

— Aš noriu padaryti jus turtingą. 

— Ačiū, aš ganėtinai turtinga — Jos balse skambėjo 
panieka. 

Moretis užsiplieskė. 

— Aš noriu padaryti jums paslaugą, o jūs visaip tam 
priešinatės,— taikiai pasakė jis.— Galbūt aš noriu atsi- 
lyginti jums už padarytą blogį. Matote, aš galiu jums pa- 
rūpinti klientų. Labai turtingų klientų. Jūs netgi nejįsi- 
vaizduojate. .. 

Dženiferė jį nutraukė. 

— Pone Moreti, padarykite paslaugą mums abiem — 
nekalbėkite daugiau nė žodžio. 

— Bet; aš galiu... 

— Aš nesirengiu ginti jūsų klientų. 

— Bet kodėl? 

— Jeigu aš padarysiu tai bent vieną kartą, tai būsiu 
nuo jūsų priklausoma. 

— Jūs mane neteisingai supratote,— paprieštaravo 
Moretis.— Mano draugai verčiasi legaliu verslu. Aš turiu 
galvoje bankus, draudimo kompanijas. .. 

— Tuščiai gaištate laiką. Aš nedarau jokių paslaugų 
mafijai. 

— Kas kalba apie maitiją? 

— Vadinkite tai kaip norite. Aš nepriklausau niekam, 
išskyrus save, ir nesirengiu daryti išimčių. 

Mašina sustojo priešais šviesoforą. 

— Mes beveik atvažiavome,— tarė Dženiferė— Ačiū, 
kad pavežėte.— Ji atidarė dureles ir išlipo. 

— Kada mes vėl pasimatysime?— paklausė Moretis. 

— Niekada. 

Jis palydėjo ją žvilgsniu. 

„Dieve tu mano,— pagalvojo jis— Kokia moteris!" Jis 
nusišypsojo neabejodamas, kad anksčiau ar vėliau jis 
pasieks savo. 

Spalis ėjo į pabaigą. Ligi rinkimų liko dvi savaitės, ir 
kova dėl senatoriaus krėslo buvo pačiame įkarštyje. Ada- 
mo varžovas buvo patyręs politikas senatorius Traubrid- 
žas, ir ekspertai pranašavo nuožmų susirėmimą. 

Vienoje televizijos laidų Dženiferė matė, kaip įsiliep- 
snojo karštas ginčas tarp Adamo ir jo politinio varžovo. 
Merė Betė buvo teisi. Ištuoka atimtų iš Adamo šansą 
nugalėti. 


Kartą, kai Dženiferė grįžo į savo kontorą po ilgų daly- 
kinių pietų, Sintija pranešė, kad su ja nori skubiai pasi- 
kalbėti Rikas Arlenas. 

— Jis per pusvalandį skambino bent tris kartus, — 
pasakė Sintija. 

Rikas Arlenas buvo roko žvaigždė, dainininkas, per 
trūmpą laiką pasiekęs didelio populiarumo visame pa- 
saulyje.. Dženiferė, ir anksčiau girdėjo apie neįtikėtinas 
dainininko pajamas, bet akivaizdžiai tuo įsitikino, kai 
ėmėsi Riko Arleno bylos. Pelnas už parduotas plokšteles, 
koncertus, filmavimąsi ir reklaminius filmukus siekė pen- 
kiolika milijonų dolerių per metus. Rikui, vaikinui iš 
Alabamos, gimusiam su auksine gerkle, buvo tik dvide- 
šimt penkeri metai. 

— Sujunk mane su juo,— tarė Dženiferė. 

Po penketo minučių ji jau kalbėjo su Riku. 

— Ei, mažyte, aš jau visų telefonų laidus nutraukiau, 
mėgindamas tau prisiskambinti. 

— Atleisk, Rikai. Aš turėjau dalykinį susitikimą. 

— Yra viena problema. Reikia skubiai pasimatyti. 

— Užeik pas mane rytoj dieną. 

— Netinka. Aš Monte Karle princesės Greisės kvie- 
timu. Kada tu galėsi atskristi? 

— Vargu ar aš galėsiu, — paprieštaravo Dženiferė.— 
Aš turiu tiek... | 

— Saulyte, tu man reikalinga. Atskrisk šiandien pat. 

Ir jis pakabino ragelį. 

Dženiferė susimąstė. Arlenas nepanoro aptarti savo 
problemos telefonu. Tai galėjo būti susiję su kuo tik 
nori: narkotikais, merginomis ar jaunais vyrukais. Iš 
pradžių Dženiferė norėjo pas jį pasiųsti Tedą Harį arba 
Deną Martiną, bet jai labai patiko Rikas Arlenas, ir galų 
gale ji nusprendė skristi pati. 

Ji mėgino prisiskambinti Adamui, bet jai nepavyko. 

— Užsakyk man bilietą „Ėr Frans“ reisui į Nicą,— 

pasakė ji Sintijai.— Susitark, kad ten aerouoste mane su- 
tiktų Mašina ir nuvežtų į Monte Karlą. 

Po dvidešimties minučių Sintija pranešė jai, kad ji 
išskrenda septintą valandą vakaro. 

— Iš Nicos į Monte Karlą skraido malūnsparnis. Aš 
rezervavau tau bilietą. | 

— Ačiū. Puiku. 

Išgirdęs, kad Dženiferė ketina skristi, Kenas Beilis ta- 
rė: 

— Ką šitas snarglius sau leidžia? 

Jis gali sau tai leisti, Kenai. Tai vienas turtingiausių 

mūsų klientų. 

— Kada tu grįši? 

— Po trijų ar keturių dienų. 

— Sugrįžk greičiau. Aš tavęs ilgėsiuosi. 

Įdomu, pagalvojo Dženiferė, ar buvo kas nors tarp 
jo ir to blondino? 

— Laikyk tvirtovę, kol aš sugrįšiu. 


Paprastai Dženiferė skrisdama jausdavo malonumą. 
Būdama ore, ji jautėsi laisva, tolima nuo visų problemų 
ir begalinių klientų. Tačiau šį kartą skrydis per Atlantą 
buvo nemalonus. Jai atrodė, kad lėktuvas nuolat krinta 
į oro duobes, ir ją pykino. 

Ji pasijuto šiek tiek geriau, kai kitą rytą lėktuvas 
nusileido Nicoje. Ten jos laukė malūnsparnis. Ligi šiol 
Dženiferė nebuvo skridusi malūnsparniu ir džiaugėsi, kad 
pasitaikė tokia galimybė. Bet, kai malūnsparnis pakilo į 
orą, Dženiferei vėl pasidarė bloga. Ji neturėjo jėgų gė- 
rėtis didingu apačioje stūksančių Alpių reginiu. 

Veikiai pasirodė Monte Karlo pastatai, ir po kelių 
minučių mMmalūnsparnis nusileido šalia šiuolaikinio kazino 
pastato paplūdimyje. 

Sintija perspėjo Riką, kad Dženiferė išskrido, ir tas 
ją pasitiko. Apkabinęs ją, Rikas paklausė: 

— Na, kaip atskridai? 

— Truputėlį pavargau. 

Atidžiai į ją pasižiūrėjęs, jis tarė: 

— Taip, atrodai tu prastokai. Aš nuvešiu tave į savo 
numerį, kad ligi koncerto tu atsigautum. 

— Ligi koncerto? 

— Bus gala-vaidinimas. Todėl aš ir pakviečiau tave. 

— Ką? 

— Na taip. Princesė Greisė pasakė, kad galiu kviesti 
ką noriu. Aš pasirinkau tave. 

— O, Dieve! 

Ji buvo pasirengusi jį pasmaugti. Kaip jis galėjo! 
Trys tūkstančiai mylių skyrė ją nuo Adamo, nuo klientų, 
nuo teismo posėdžių... O jis ją atsiviliojo į galą-vaidini- 
mą Monte Karle! 

— Rikai, ką tu padarei! 

Bet žvilgtelėjusi į jo spinduliuojantį veidą, ji nusijuo- 
kė. Ką dabar darysi. Be to, vaidinimas bus tikriausiai 
įdomus. | 

Vaidinimas tikrai buvo nuostabus. Tai buvo labda- 
ringas koncertas, skirtas našlaičiams vaikams paremti, 
kurį surengė princesė Greisė ir Renjė Grimaldis. Jis vyko 
parke, šalia kazino. Vakaras buvo puikus. Lengvas vė- 
jelis nuo Viduržiemio jūros siūbavo palmių lapus. Kaip 
būtų gera, jeigu šalia jos dabar būtų Adamas, pagalvojo 
Dženiterė. Iš viso į koncertą buvo pakviesta pusantro 
tūkstančio žiūrovų. 

Koncertavo keletas tarptautinio garso roko žvaigždžių, 
bet svarbiausias atlikėjas, žinoma, buvo Rikas Arlenas. 
Kai jis baigė dainuoti, žiūrovai pašoko iš vietų ir surengė 
jam triukšmingą ovaciją. 

Paskui palei viešbučio „Paryžius“ baseiną buvo su- 
rengtas priėmimas įžymiems svečiams. Staliukai su gėri- 
mais ir užkandžiais buvo sustatyti aplink baseiną, kur 
dirbtinėse lelijose plaukiojo dešimtys degančių žvakių. 

Svečių buvo -apie tris šimtus žmonių. Dženiferė netų- 
rėjo vakarinės suknelės, ir jautėsi tarsi Pelenė tarp puoš- 
niomis vakarinėmis suknelėmis vilkinčių damų. Rikas ją 
pristatė grafams, grafienėms, princui ir princesei. Atrodė, 
kad čia susirinko visi Europos karališkieji asmenys. Ji 
susipažino su kartelių vadovais ir operos dainininkais, 
Tarp kviestinių svečių buvo žinomi modeliuotojai, grožio 
salonų savininkai ir netgi futbolo karalius — Pelė. Dže- 
niferė kalbėjosi su dviem šveicarų bankininkais, kai stai- 
ga pajuto vėmimo priepuolį. 

— Atsiprašau,— tarė Dženiferė. 

Ji susirado Riką Arleną. 

— Rikai, klausyk... 

Paėmęs ją už rankos, jis tarė: 

— Mažyte, tu išėjusi iš veido. Maunam iš čia. 

Po pusvalandžio Dženiferė gulėjo lovoje, Riko Arleno 
nuomojamoje viloje. 

— Veikiai atvažiuos gydytojas, — pranešė jis. 

— Man nereikalingas gydytojas. Tai paprasčiausias 
virusas ar dar kas nors. 

— Teisingai. Tai jis ir pasakys kas yra tas „dar kas 
nors". 


Žilaplaukiui gydytojui Andrė Monto buvo apie aš- 
tuoniasdešimt. Jo barzdelė buvo labai tvarkingai pakirpta, 
rankose laikė juodą gydytojo sakvojažą. 

— Palikite mus vienus, — paprašė jis Riką Arleną. 

— Žinoma, aš palauksiu kitame kambaryje. 

Gydytojas priėjo prie lovos. 

— Na, kas įvyko? 

— Kad aš žinočiau,— negarsiai atsakė Dženiferė. 

Jis atsisėdo ant lovos krašto. 

— Kaip jūs jaučiatės? 

— Lyg sirgčiau buboniniu maru. 

— Parodykite liežuvį. 

Dženiferė iškišo liežuvį. Gydytojas Monto pamatavo 
temperatūrą ir patikrino pulsą. 

Kai jis baigė, Dženiferė paklausė: 

— Kas man yra? 

— Dabar, mano mieloji, sunku pasakyti. Jeigu rytoj 
jausitės geriau, užeikite pas mane, ir aš jus kruopščiai 
apžiūrėsiu. 

Dženiferė buvo labai pavargusi, kad ginčytųsi su juo. 

— Gerai,— atsakė ji.— Užeisiu. 


Rytą Rikas Arlenas nuvežė ją į Monte Karlą, kur gy- 
dytojas Monto ją nuodugniai apžiūrėjo. 

— Ar pakliuvo kokia nors infekcija?— paklausė Dže- 
niferė. 

— Jeigu jus domina pranašystės, — atsakė senasis gy- 

dytojas,— kreipkitės į būrėją. O jeigu jūs norite tikrai 
žinoti, kas jums yra, tai palaukite analizės rezultatų. 

— Ar ilgai teks laukti? 

— Paprastai dvi tris dienas. 

Dženiferė žinojo, kad ji čia negali pasilikti dar trims 
dienoms. Ji norėjo kuo greičiau pasimatyti su Adamu. 

— (O kol kas jums reikia pagulėti lovoje ir pailsėti. — 
Jis padavė jai buteliuką su tabletėmis.— Gerkite šitas 
tabletes. 

— Ačiū.— Dženiferė kažką parašė popieriaus lapely- 
je.— Man galima paskambinti šituo telefonu. 

Kai Dženiferė išėjo, gydytojas Monto žvilgtelėjo į po- 
pieriaus lapelį. Ten buvo užrašytas Niujorko telefono nu- 
meris. 

Paryžiaus aerouoste, kur ji persėdo į kitą lėktuvą, ji 
prarijo dvi tabletes, kurias jai davė gydytojas Monto, ir 
tabletę migdomųjų. Ji miegojo visą kelionę; bet, kai iš- 
lipo iš lėktuvo Niujorko aerouoste, jos sveikata nė tru- 
pučio nebuvo geresnė. Namo ji grįžo taksi. 

Buvo jau vakaras, kai suskambėjo telefonas. 

— Dženifere? Kur tu buvai? ..— išgirdo ji Adamo bal- 
są. 

Ji sukaupė visas jėgas. 

— Atleisk, brangusis, aš buvau nuskridusi į Monte 
Karlą susitikti su klientu ir niekaip negalėjau tau paskam- 
binti. 

— Aš taip nerimavau. Ar tau viskas gerai? 

— Viskas puiku. Tiktai truputėlį pavargau. 

— Viešpatie. Aš jau nežinojau, ką ir galvoti. 

— Nesijaudink, — nuramino jį Dženiferė.— Kaip vyks- 
ta tavo priešrinkiminė kampanija? 

— Puikiai. Kada mes susitiksime? Aš šiandien ketinau 
skristi į Vašingtoną, bet galiu atidėti. .. 

— Nereikia, — pasakė Dženiferė, Ji nenorėjo, kad Ada- 
mas pamatytų ją, tokią suvargusią.— Man susikaupė daug 
darbo. Mes drauge praleisime savaitgalį. 

— Gerai, — nenoromis sutiko jis.— Jeigu vienuoliktą 
dar nemiegosi, galėsi mane pamatyti CBS laidoje. 

— Būtinai, brangusis. 

Praėjus vos penkioms minutėms po to, kai Dženiferė 
padėjo ragelį, ji jau miegojo kaip užmušta. 

Rytą Dženiferė paskambino Sintijai ir perspėjo, kad 
šiandien į darbą ji neateis. Nors ji ir išsimiegojo, tačiau 
jautėsi prastai. Ji pasigamino sau pusryčius, bet valgyti 
negalėjo. Jai buvo labai silpna, ir ji prisiminė, kad jau 
tris dienas nieko nevalgė. 

„Pati to nenorėdama, ji ėmė įsivaizduoti baisiausia, kas 
galėjo jai atsitikti. Iš pradžių, žinoma, vėžys. Ji apsičiu- 
pinėjo krūtis, ieškodama kietų mazgelių, tačiau jų ne- 
rado. Nors vėžys gali būti bet kur. Galbūt tai buvo koks 
nors virusas, bet šiuo atveju gydytojas būtų radęs. Bai- 
siausia, kad tai gali būti kas tik nori. Dženiferė jautėsi 
pasimetusi ir bejėgė. Ji nebuvo liguistai jauri, niekada 
nesiskundė sveikata, ir dabar jautė, kad kūnas ją išdavė. 
Kaip tai galėjo atsitikti? Ypač dabar, kai viskas buvo 
taip puiku. 

Viskas praeis. Ji vėl gerai jausis. Tačiau ją vėl pra- 
dėjo pykinti. 


Vienuoliktą ryto iš Monte Karlo paskambino gydyto- 
jas Andrė Monto. Pasigirdo telefonistės balsas. 

— Minutėlę. Aš jus tuojau sujungsiu. 

Dženiferė įsikibo į telefono ragelį, jai pasirodė, kad 
praėjo ištisa amžinybė, kol ji išgirdo gydytojo Monto 
balsą. 

— Na, kaip jūs jaučiatės? 

— Vis taip pat, — nervingai atsakė Dženiferė.— Ką pa- 
rodė analizė? 

— Aš turiu jums gerų naujienų, — pasakė gydytojas 
Monto.— Tai ne buboninis maras. 

Dženiferė daugiau nebegalėjo ištverti. 

— Kas man yra? Kuo aš sergu? 

— Panele Parker, jūs turėsite kūdikį. 

Dženiferė bukai pažiūrėjo į ragelį. 

— Jūs... Jūs tikras? 

— Triušiai neklysta. Manau, jog tai jūsų pirmasis kū- 
dikis. 

— Taip. 

— Aš patarčiau jums kuo greičiau kreiptis į moterų 
konsultaciją. Turint galvoje pirmuosius simptomus, gali 
būti komplikacijų gimdymo metu. 

— Taip, — atsakė Dženiferė.— Ačiū, kad paskambino- 
te, gydytojau Monto. 

Ji padėjo ragelį. Jos galvoje sukosi tūkstančiai minčių. 
Ji tvirtai nežinojo, kada tai galėjo atsitikti. Ji negalėjo 
susivokti savo jausmuose. 

Ji turės Adamo vaiką. Ir staiga Dženiferė suprato, kaip 
ji jaučiasi. Ji jaučiasi puikiai. Atrodė, kad jai padovanojo 
neįkainojamą dovaną. 

Laikas buvo tinkamas, lyg Dievas būtų jų pusėje. Rin- 
kimai tuojau baigsis, ir jie su Adamu iš karto susituoks. 
Jie turės berniuką. Dženiferė buvo tuo tikra. Ji labai 
norėjo apie tai papasakoti Adamui. 

Ji paskambino jam į darbą. 

— Pono Vornerio nėra, — pranešė jai sekretorė.— Pa- 
mėginkite paskambinti jam namo. 

Dženiferė nenorėjo skambinti Adamui namo, bet ji 
nesitvėrė kailyje, norėdama pasidalinti naujiena. Ji su- 
rinko jo namų numerį. Prie telefono priėjo Merė Betė. 

— Atleiskite už trukdymą,— atsiprašė Dženiferė.— Aš 
norėčiau pakalbėti su Adamu. Tai Dženiferė Parker. 

— Kaip aš džiaugiuosi, kad jūs paskambinote,— pasa- 
kė Merė Betė.— Dabar Adamo nėra namie, bet jis turi 
greitai grįžti. Atvažiuokite pas mus. Drauge pavakarie- 
niausime. Sakykime, septintą valandą? 

Dženiferė dvejojo. 

— Tai bus puiku, — pagaliau atsakė ji. 


Tik per stebuklą Dženiferė nepakliuvo į avariją, kai 
važiavo į Vornerių dvarą. Jos mintys buvo toli, ji svajo- 
jo apie ateitį. Jie su Adamu dažnai kalbėjo apie vaikus. 
Ji prisiminė jo žodžius: „Aš noriu, kad mūsų vaikai būtų 
panašūs į tave“. 

Dženiferei pasirodė, kad ji jaučia judesius pilve, bet 
įtikino save, kad jai pasirodė. Nėštumas dar buvo nedi- 
delis. Tačiau įsčiose ji nešiojo Adamo vaiką. Jis gyvas 
ir greitai pradės judėti. Tai bus taip šaunu. Ji... 

Dženiferė išgirdo, kad jai kažkas signalizuoja ir pakė- 
lusi akis pamatė, jog ji vos neprivertė nuo kelio nuva- 
žiuoti sunkvežimį. Kaltai šyptelėjusi, ji pasuko vairą. 
Šiandien jai niekas negalėjo sugadinti nuotaikos. 

Jau temo, kai Dženiferė privažiavo Vornerių namus. 
Snyguriavo, ir medžiai atrodė tarsi sidabriniai. Merė Betė 
brokato suknele, atidarė jai duris ir šiltai pasisveikinusi, 
paėmė ją už rankos. Tai Dženiferei priminė jų pirmąjį 
susitikimą. Merė Betė, atrodė, spinduliavo iš laimės. Ji 
kalbėjo be paliovos, ir Dženiferė pasijuto lengvai ir ne- 
varžomai. Jos nuėjo į biblioteką, kur židinyje linksmai 
spragsėjo malkos. 

— Adamas dar neparėjo,— pasakė Merė Betė.— Tur- 
būt jis užtruks. Bet mes su jumis kol kas paplepėsime. 
Kai kalbėjote telefonu, jūsų balsas buvo labai džiugus.— 
Merė Betė sąmokslininkiškai palinko prie jos.— Tai ko- 
kios jūsų naujienos? 

Pažiūrėjusi į šitą mielą moterį, sėdinčią priešais ją, 
Dženiferė išpoškino: 

— Aš turėsiu Adamo kūdikį. 

Atsilošusi krėsle Merė Betė nusišypsojo. 

— Ir atsitik tu man taip! Aš taip pat. 

Dženiferė įsmeigė į ją akis. 

— Aš... Aš nesuprantu. 

Merė Betė nusijuokė. 

— (O ką čia suprasti, mano brangioji. Juk mes su Ada- 
mu susituokę, ir jūs tai žinote. 

— Bet,— lėtai pasakė Dženiferė,— bet jūs juk skiria- 
tės. 

— Mano mieloji, kam man skirtis su Adamu? Aš jį 
dievinu. | 

— Jūs juk sakėte, kad įsimylėjusi kitą žmogų. Jūs 
sakėte... 

— Aš sakiau, kad įsimylėjusi. Aš myliu Adamą, štai 
ką aš jums sakiau. Aš jį pamilau nuo to karto, kai pirmą 
kartą pamačiau. 

Ji turbūt erzino Dženiferę, norėjo pajuokauti. Juk tai 
negalėjo būti tiesa! 

— Liaukitės! — tarė Dženiferė.— Juk jūs su juo, kaip 
brolis ir sesuo. Adamas juk su jumis nemiega. .. 

Merė Betė vėl nusijuokė. 

— Mano mieloji! Tiesiog nuostabu, kaip tokia protin- 
ga moteris, kaip jūs, pakliuvote ant šitos meškerės.— Ji 
priekaištingai palingavo galvą.— Jūs juo patikėjote. Man 
jūsų gaila. Nuoširdžiai gaila. 

Dženiferė iš visų jėgų mėgino tvardytis. 

— Adamas mane myli. Mes su juo susituoksime. 

Merė Betė pažiūrėjo į ją, ir jos akyse Dženiferė pa- 
matė tokią neapykantą, kad nutilo. 

— Tada Adamas bus dvimoteris. Aš niekada su juo 
neišsiskirsiu. Jeigu aš leisiu Adamui išsiskirti ir vesti jus, 
jis pralaimės rinkimus. O taip jis taps nugalėtoju. O pas- 
kui, laikui bėgant, mes persikelsime į Baltuosius rūmus. 
Adamas ir aš. Jo gyvenime nėra vietos tokioms, kaip jūs. 
Ir niekada nebuvo. Jis tik galvoja, kad jus myli. Bet jam 
tai praeis, kai sužinos, kad aš nešioju jo kūdikį. Adamas 
visada norėjo turėti vaikų. 

Dženiferė prisidengė akis, stengdamasi numaldyti ne- 
pakeliamą skausmą. 

— Gal jums ko nors atnešti?— užjaučiamai paklausė 
Merė Betė. 

Dženiferė atmerkė akis. 

— Ar jūs jau pasakėte jam, kad laukiatės kūdikio? 

— Dar ne,— nusišypsojo Merė Betė.— Aš jam apie tai 
papasakosiu šiandien, kai jis sugrįš ir mes atsigulsime į 
lovą. 

— Jūs baisūnė,— su pasišlykštėjimu pasakė Dženiferė. 

— Viskas, mano mieloji, priklauso nuo požiūrio. Aš — 
Adamo žmona, o jūs — jo kekšė. 

Dženiferė svyruodama atsistojo. Smilkiniuose pašėlu- 
siai pulsavo skausmas. Ausyse ūžė, ir ji bijojo, kad tuoj 
tuoj apalps. Netvirtais žingsniais ji nuėjo prie durų. 

Prie išėjimo Dženiferė sustojo, mėgindama sutelkti 
mintis. Adamas sakė, kad myli ją, bet santykiavo su šita 
moterimi, ir ji nuo jo pastojo. 

Atidariusi duris Dženiferė išėjo į šaltą naktį. 

Atėjo baigiamasis priešrinkiminės kampanijos etapas. 
Adamas keletą kartų skambino Dženiferei, bet niekaip 
negalėjo kaip reikiant su ja pasikalbėti, nes greta jo nuo- 
lat kas nors buvo. Dženiferė taip pat negalėjo papasakoti 
jam savo naujienos. 

Dženiferė suprato, kaip pastojo Merė Betė. Ji gudru- 
mu įsiviliojo Adamą į lovą. Bet Dženiferė norėjo, jog 
Adamas pats tai pasakytų. 

— Aš grįšiu po kelių dienų ir tada mes pasikalbėsi- 
me,— pasakė Adamas. 

Ligi rinkimų liko penkios dienos. Adamas buvo vertas 
pergalės. Merė Betė buvo teisi, kai sakė, jog tai tik pir- 
mas žingsnis keliu į Baltuosius rūmus. Dženiferei beliko 
laukti balsavimo rezultatų. 

Jeigu Adamą išrinks senatoriumi, Dženiferė jo neteks. 
Adamas išsikels į Vašingtoną su Mere Bete. Apie ištuoką 
negali būti nė kalbos. Spauda tokio skandalo nepraleis: 
naujai išrinktas senatorius išsituokia su savo nėščia žŽmo- 
na, kad vestų nėščią meilužę. Bet, jeigu Adamas pralai- 
mės rinkimuose, jis bus laisvas. Jis vėl dirbs savo juri- 
dinėje firmoje, galės vesti Dženiferę ir nesijaudinti dėl 
pasekmių. Jie galės nesiskirti ligi savo gyvenimo pabai- 
gos. Jie turės vaiką. 


Rinkimų dieną atšalo, lijo lietus. Bet susidomėjimas 
rinkimais buvo toks didelis, kad buvo laukiamas didelis 
rinkėjų antplūdis. 

Rytą Kenas Beilis ją paklausė: 

— Rengiesi balsuoti? 

— Taip. 

— Kova bus ligi paskutinio. 

— Būtent. 

Dieną ji nuėjo balsuoti: ir, stovėdama kabinoje, pagal- 
vojo: „Balsas už Adamą Vornerį — tai balsas prieš Dže- 
niferę Parker“. Ji pabalsavo už Adamą ir išėjo iš kabi- 
nos. Ji negalėjo priversti save grįžti į darbą. Visą dieną 
ji vaikščiojo gatvėmis, stengdamasi apie nieką negalvoti, 
nieko nejausti. Tačiau ji galvojo tik apie vieną dalyką. 
Ji jautė, jog per artimiausias kelias valandas išsispręs 
jos likimas. 

„Jau labai seniai nebuvo tokios įtemptos kovos finišo 
tiesiojoje“, — kalbėjo iš televizoriaus ekrano komentato- 
rius. 

Dženiferė sėdėjo savo bute ir žiūrėjo per NBC balsų 
skaičiavimo ataskaitą. Ji pasigamino lengvą vakarienę, 
tačiau iš susijaudinimo negalėjo valgyti. Susisupusi į cha- 
latą, ji sėdėjo ant sofos klausydamasi, kaip apie jos liki- 
mą pasakoja milijonams žmonių. Kiekvienas jų turėjo sa- 
vo priežastį linkėti sėkmės vienam ar kitam kandidatui, 
bet Dženiferė buvo tikra, jog vargu ar rinkimų baigtis 
gali taip pakeisti jų gyvenimą kaip jos. Jeigu Adamas 
nugalės, vadinasi, jie niekada nebus drauge. Vadinasi, jie 
niekada neturės kūdikio. .. 

Ekrane pasirodė Adamas, o šalia jo — Merė Betė. Dže- 
niferė didžiavosi tuo, kad perpranta žmones, supranta 
priežastis, verčiančias juos vienaip ar kitaip elgtis. Bet 
šitai saldžiabalsei maitai pavyko jai apmuilinti akis. Dže- 
niferei prieš akis iškilo vaizdas, kaip Adamas ir Merė 
Betė pradeda kūdikį. Iš visų jėgų ji stengėsi apie tai 
negalvoti. 

— Paskutinės žinios apie balsų skaičių, kuriuos gavo 
Džonas Troubridžas ir Adamas Vorneris, kovodami dėl 
senatoriaus krėslo. Manhatane Džonas Troubridžas surin- 
ko 221375 balsus. Adamas Vorneris — 214895. Penkiasde- 
šimt penktoje rinkiminėje apygardoje Kvinso rajone Džo- 
nas Troubridžas dviem procentais aplenkė savo varžovą. 

Dabar Dženiferės gyvenimas buvo matuojamas pro- 
centais. 

— Bendras balsų skaičius, — toliau pranešinėjo dikto- 
rius iš televizoriaus ekrano, — Bronkse, Brukline, Kvinse, 
Ričmonde, o taip pat Nasau, Roklendo, Sufolko ir Vest- 
česterio apygardose už Džoną Troubridžą siekia 2300000 
ir 2120000 už Adamą Vornerį. Kol kas dar negauta žinių 
iš kitų valstijų. Adamas Vorneris pasirodė esąs stiprus 
varžovas senatoriui Troubridžui, kuris jau tris kartus iš- 
kovojo šitą krėslą. Iš pat pradžių rinkėjų balsai pasidalino 
per pusę. Pagal paskutinius pranešimus, balsavo jau 
šešiasdešimt du procentai rinkėjų. Senatorius Troubridžas 
pamažėle išeina į priekį. Man tik ką pranešė, kad se- 
natorius Troubridžas jau pirmauja dviem su puse pro- 
cento. Jeigu šita tendencija išsilaikys, tai mūsų kompiu- 
teris pranašauja pergalę senatoriui Troubridžui. Kalbė- 
damas... 

Smarkiai tvaksinčia širdimi Dženiferė žiūrėjo į ekra- 
ną. Jai atrodė, kad milijonai rinkėjų balsuoja spręsdami, 
su kuo būti Adamui — su Dženifere ar Mere Bete. Jai ėmė 
svaigti galva, ir ji pajuto silpnumą. Ji prisiminė, kad 
taip nieko ir nesuvalgė. Nieko, ji paskui pavalgys. Dabar 
ją domino tiktai tai, kas vyko televizoriaus ekrane. Įtampa 
didėjo kiekvieną minutę, kiekvieną valandą. 

Ligi vidurnakčio senatorius Džonas Troubridžas jau tu- 
rėjo trijų procentų persvarą. Antrą valandą nakties, kai 
balsavo jau septyniasdešimt vienas procentas rinkėjų, 
senatorius Troubridžas jau pirmavo trim su puse procen- 
to. Pagal kompiuterio pranašavimą, pergalė jam buvo 
garantuota. 

Dženiferė žiūrėjo į ekraną, jausdamasi visiškai su- 
gniuždyta. Adamas pralaimėjo. Dženiferė laimėjo. Ji lai- 
mėjo Adamą ir jų sūnų. Dabar ji galėjo jam pasakyti, 
kad jie turės kūdikį, ir galėjo planuoti ateitį. 

Jai gėlė širdį dėl Adamo, juk ji žinojo, kokie svarbūs 
jam buvo šitie rinkimai. Bet nieko, juk tai laikinas pra- 
laimėjimas. Kada nors jis vėl iškels savo kandidatūrą, ir 
Dženiferė bus jo padėjėja. Jis dar jaunas. Visas pasaulis 
prieš jų akis — prieš Dženiferę ir Adamą. Prieš Dženiferę, 
Adamą ir jų sūnų. 


Dženiferė užsnūdo ant sofos, ir jai prisisapnavo, kad 
Adamą išrinko Jungtinių Valstijų prezidentu. Ji, Adamas 
ir jų sūnus sėdėjo Baltųjų rūmų Ovaliniame kabinete. 
Adamas sakė sveikinimo kalbą. Tuo metu į kambarį įsi- 
veržė Merė Betė. Adamas ėmė šaukti ant jos. Jo balsas 
darėsi vis garsesnis ir garsesnis. Dženiferė nubudo. Tai 
buvo televizijos komentatoriaus balsas. Televizorius vis 
dar veikė. Buvo jau ankstyvas rytas. 

Komentatorius sukritusiu veidu skaitė paskutines ži- 
nias apie rinkimų rezultatus. Dar ne visai nubudusi, Dže- 
niferė pažiūrėjo į ekraną. Kai ji lipo nuo sofos, išgirdo 
komentatorių sakant: 

— Taigi baigėsi rinkimai į JAV senatą Niujorko vals- 
tijoje. Tokio dalyko politiniame gyvenime jau seniai ne- 
buvo. Finiše Adamas Vorneris aplenkė veteraną Džoną 
Troubridžą mažiau nei puse procento. 

Galas. Dženiferė pralaimėjo. 

Kai kitą rytą Dženiferė įžengė į kabinetą, Sintija tarė: 

— Panele Parker, skambina ponas Adamas. Ar kal- 
bėsite? 

Padvejojusi Dženiferė atsakė: 

— Gerai. Sujunk. 

Atsisėdusi ant stalo, ji pakėlė ragelį. 

— Sveikas Adamai. Sveikinu. 

— Ačiū. Mums reikia pasikalbėti. Papietaukime drau- 
ge. Gerai? 

— Gerai. 

Anksčiau ar vėliau tai turėjo įvykti. 

Nuo paskutinio jų susitikimo praėjo trys savaitės. Ji 
tiriamai pasižiūrėjo į jį. Adamas atrodė pavargęs, jo vei- 
das sublogo. Jis turėjo džiaugtis pergale, tačiau atrodė 
nervingas ir netikras. Jie užsisakė pietus, bet nė vienas 
jų nė neparagavo. Jie kalbėjo apie rinkimus, slėpdami už 
žodžių savo jausmus. 

Jų pokalbis jau darėsi visai nepakeliamas, kai galiau- 
siai Adamas tarė: 

— Dženifere...— Jis sunkiai atsiduso.— Merė Betė 
laukiasi kūdikio. 

Jai buvo sunku tai girdėti iš jo lūpų. 

— Atleisk, brangioji. Tai... Taip jau atsitiko. Sunku 
viską paaiškinti. 

— Nereikia nieko aiškinti.— Dženiferė aiškiai matė tą 
vaizdą. Merė Betė su gundančių peniuaru — arba nuo- 
ga — ir Adamas... 

“ — Aš jaučiuosiu visišku idiotu,— tęsė Adamas. Jis nu- 
tilo, ir pakibo nejauki tyla.— Šiandien man skambino 
Nacionalinio komiteto pirmininkas. Jie nori, kad aš iš- 
kelčiau savo kandidatūrą kituose prezidento rinkimuo- 
se.— Jis užsikirto.— Reikalas tas, kad Merė Betė nėščia, 
ir dabar netinkamas laikas skyryboms. Velniai rautų, 
aš nežinau, ką daryti. Aš jau tris naktis nemiegojau, gal- 
vodamas apie tai — Jis pažiūrėjo į Dženiferę.— Aš ne- 
noriu tavęs prašyti, bet gal vis dėlto tu palauksi, kol 
viskas nurims. 

„ Dženiferė pažiūrėjo į Adamą ir pajuto tokį skausmą, 
kurio tiesiog neįmanoma buvo pakelti. 

— Mes susitikinėsime kiek įmanoma dažniau, — pasa- 
kė Adamas.— Mes... 

— Ne, Adamai,— per jėgą ištarė Dženiferė— Viskas 
baigėsi. 

Jis pažiūrėjo į ją. 

— Tu negali taip kalbėti. Aš tave myliu. Mes rasime 
būdą... 

— Ne, Adamai. Tavo žmona ir vaikas nedings. Tarp 
mūsų viskas baigta. Man: buvo su tavimi gerai. Aš prisi- 
menu kiekvieną minutę. 

Ji atsistojo žinodama, kad jeigu ji dabar neišeis, tai 
jai prasidės isterija. 

— Mes daugiau neturime susitikinėti. 

Ji negalėjo pažiūrėti į jo kupinas skausmo akis. 

— Viešpatie, Dženifere, nekalbėk taip. Labai prašau, 
nekalbėk! Nes... 

Bet ji jau nieko negirdėjo. Ji skubėjo prie išėjimo, 
palikdama Adamą praėjusiame gyvenime. 

Ji neatsakydavo į Adamo skambučius. Grąžindavo laiš- 
kus, net neatplėšdama jų. Ant paskutinio laiško, kurį ji 
gavo iš jo, Dženiferė užrašė „„Adresatas numirė" ir įmetė 
atgal į pašto dėžę. „Tai tiesa,— pagalvojo ji. — Aš numi- 
riau“. 

Ji net neįtarė, kad egzistuoja toks skausmas. Ji norėjo 
būti viena, bet negalėjo. Jos įsčiose pradėtas žmogus, jos 
ir Adamo dalis..Ir ji rengėsi jį nužudyti. 

Ji nusprendė, kad jai geriau padaryti abortą. Dar 
prieš keletą metų jai būtų tekę kreiptis į nelegalų gydy- 
toją, bet dabar nebuvo jokios būtinybės. Ji galėjo atsi- 
gulti į ligoninę, ir diplomuotas chirurgas padarys jai 
operaciją. Bet tik ne Niujorke. Pernelyg dažnai jos foto- 
gratija pasirodydavo laikraščiuose, pernelyg dažnai ją 
rodydavo per televizorių. Jai reikalingas visiškas ano- 
nimiškumas, niekas neturi užduoti jai klausimų. Niekada 
jos vardas neturi asocijuotis su Adamu Vorneriu. Jung- 
tinių Valstijų senatoriumi Adamu Vorneriu. Kūdikis turi 
numirti nežinomas. 

Dženiferė įsivaizdavo, koks galėtų būti jos vaikas, ir 
pravirko. 

Pradėjo lyti. Dženiferė žvilgtelėjo į dangų ir pagalvojo, 
kad Dievas turbūt verkia drauge su ja. 


Kenas Beilis buvo vienintelis žmogus, į kurį Dženiie- 
rė galėjo kreiptis pagalbos. 

— Man reikia padaryti abortą,— be jokių įžangų tarė 
ji.— Ar tu turi pažįstamų gydytojų? 

Jis pamėgino nuslėpti savo nustebimą, tačiau Dženife- 
rė matė, kaip pasikeitė jo veidas. 

— Kur nors toliau nuo Niujorko. Ten, kur manęs 
niekas nepažįsta. 

— Gal Fidži saloje?— Jo balse skambėjo pyktis. 

— Aš juk rimtai... 

— Atleisk... Tu užklupai mane netikėtai — Jis buvo 
tiesiog priblokštas. Kenas dievino Dženiferę. Ji jautė, 
kad įsimylėjęs ją, bet vien tik mintis apie tai kėlė jam 
siaubingas kančias. Jis niekada negalės elgtis su Dženife- 
re kaip su savo žmona. „Viešpatie,— pagalvojo Ke- 
nas.— Kodėl tu negali kartą ir visam laikui nuspresti, kas 
aš toks iš tikrųjų?“ 

Sušiaušęs savo rudus plaukus, jis tarė: 

— Jeigu tau netinka Niujorkas, aš patarčiau Šiaurės 
Karoliną. Tai jau ne taip toli. 

— Tu gali padėti man susirasti gydytoją? 

— Taip, žinoma. Aš... 

— Taip? 

Jis pažiūrėjo į šalį. 

— Nieko. 

Kenas Beilis pradingo trims dienoms. Kai jis pagaliau 
įžengė į Dženiferės kabinetą, jis buvo nesiskutęs, o po 
akimis — maišeliai. 

Žvilgtelėjusi į jį Dženiferė paklausė? 

— Ar tau viskas gerai? 

— Manau, taip. 

— Ar aš galiu tau kuo nors padėti? 

— Ne. „Jau jeigu Dievas negali man padėti, ką gali 
padaryti tu, mano meile?" 

Jis ištiesė Dženiferei popieriaus lapelį. Jame buvo pa- 
rašyta: „Gydytojas Erikas Lindenas, ligoninė ,„Memorial“, 
Šarlotė, Šiaurės Karolina". 

— Ačiū, Kenai. 

— Nėra už ką. Kada tu ketini tai daryti? 

— Savaitgalį. 

Pasimuistęs jis paklausė: 

— Ar nori, kad aš važiuočiau su tavimi? 

— Ačiū, ne. 

— O kaip tu grįši atgal? 

— Aš pati susidorosiu. 

Jis stovėjo neryžtingai mindžikuodamas. 

— Tai, žinoma, ne mano reikalas, bet ar tu tikra, jog 
nori tai padaryti? 

— Tikra. 

Ji neturėjo pasirinkimo. Labiau už viską ji norėjo tu- 
Iėti Adamo vaiką, bet žinojo, kad viena ji neįstengs jo 
užauginti. 

Ji pažiūrėjo į Keną ir pakartojo: 

— Aš tikra. 

Ligoninė buvo sename tvarkingame pastate, Šarlotės 
priemiestyje. 

Priimamajame ją pasitiko žilaplaukė maždaug šešias- 
dešimties metų moteris. 

— Kuo galiu jums padėti? 

— Aš — ponia Parker,— pasakė Dženiferė.— Aš susi- 
tariau susitikti su gydytoju Lindenu dėl... dėl...— Ji ne- 
galėjo ištarti šito žodžio. 

Moteris supratingai linktelėjo. 

— Gydytojas jūsų laukia, ponia Parker. Aš pasakysiu, 
kad jus palydėtų pas jį. 

Jauna medicinos sesuo palydėjo ją į kabinetą ir tarė: 

— Aš pasakysiu gydytojui Lindenui, jog jūs čia... O 
jūs kol kas persirenkite. Pižama spintoje. 

Lėtai lyg sapne Dženiferė nusirengė ir apsivilko baltą 
ligoninės pižamą. Jai atrodė, kad ji pasiriša mėsininko 
prijuostę. Ji rengėsi nužudyti jos įsčiose užsimezgusią 
gyvybę. Mintyse ji įsivaizdavo, kad pižama sukruvinta, 
Jos vaiko krauju. Ji pajuto, kad visa dreba. 

— Na ką jūs,— išgirdo ji balsą.— Atsipalaiduokite. 

Dženiferė pakėlė galvą ir pamatė apkūnų pliką vyriš- 
kį su akiniais, kurie darė jį panašų į pelėdą. 

— Aš esu gydytojas Lindenas.— Jis pasižiūrėjo į po- 
pieriaus lapelį, kurį laikė rankoje.— O jūs — ponia Parker. 

Dženiferė linktelėjo. 

Paėmeęs ją už rankos, jis švelniai pasakė: 

— Sėskitės.— Jis prileido iš čiaupo jai stiklinę van- 
dens.— Išgerkite. 

Dženiferė paklusniai išgėrė vandenį. Gydytojas Lin- 
denas atsisėdo ant kėdės ir palaukė, kol jai praeis dre- 
bulys. 

— Taigi jūs norite daryti abortą? 

— Taip. 

— Ar jūs aptarėte šitą reikalą su vyru, ponia Parker? 

— Taip. Mes. .. Mes abu to norime. 

Jis tiriamai pažvelgė į ją. 

— Jūs atrodote sveika moteris. 

— Aš jaučiuosi gerai. 

— Ar turite ekonominių sunkumų? 

— Ne, —aštriai atsakė Dženiferė— Kam visi šitie 
klausimai? Tiesiog mes nenorime turėti vaiko. 

Gydytojas Lindenas išsitraukė pypkę. 

— Ar jums netrukdys dūmai? 

— Galbūt mes greičiau užbaikime su visuo tuo?2— pa- 
klausė Dženiferė. 

Jos nervai buvo įtempti ligi kraštutinumo. Ji jautė, 
kad dar truputį ir ji puls į isteriją. 

Gydytojas Lindenas išpūtė dar vieną dūmų kamuolį. 

— Dar porą minučių pasikalbėsime. 

Didžiulėmis valios pastangomis Dženiferė pamėgino 
sutramdyti savo emocijas. 

— Gerai. 

— Kai dėl aborto, — pasakė gydytojas Lindenas,— tai 
neatitaisomas dalykas. Dabar jūs galite pakeisti savo 
sprendimą, bet paskui bus per vėlu. 

— Aš nepakeisiu savo apsisprendimo. 

Jis linktelėjo ir išpūtė dūmų debesį. 


— Tai gerai. 
Nuo aitraus tabako kvapo Dženiferę ėmė pykinti. 
— Gydytojau Lindenai. .. 4 

Jis nenoromis atsistojo. 

— Na ką gi, apžiūrėsime jus. 

Dženiferė atsigulė ant specialaus stalo, pastačiusi kojas 
ant šaltų metalinių kilpų. Ji jautė, kaip jis čiupinėja ją 
pirštais. Jis darė tai profesionaliai ir jai nebuvo gėda. 
Ją apėmė nepataisomas netekties jausmas. Prieš jos akis 
stovėjo jos sūnus, nes ji buvo tikra, kad turi būti ber- 
niukas. Jis bėgiojo, žaidė, juokėsi. Maža savo tėvo kopija. 

Gydytojas Lindenas baigė apžiūrėti. 

— Galite apsirengti, ponia Parker. Galite likti čia per 
naktį, o rytą mes padarysime operaciją. 

— Ne,— pasakė ji atžariau negu norėjo — Aš noriu 
viską baigti tiesiog dabar. 

Gydytojas Lindenas vėl tiriamai pažvelgė į ją. 

— Prieš jus aš turiu du pacientus. Aš pasakysiu medi- 
cinos seseriai, kad ji jus parengtų. Operaciją padarysime 
maždaug po keturių valandų. Tinka? 

— Tinka,— sušnabždėjo Dženiferė. 


Ji gulėjo ligoninės lovoje užsimerkusi laukdama, kol 
ateis gydytojas Lindenas. Ant sienos tiksėjo didelis laik- 
rodis. Jai atrodė, kad jis sako: „Tavo sūnus, tavo sūnus“. 

Prieš Dženiferės akis stovėjo jos vaikas. Dabar jis bu- 
vo jos kūne, jausdamasis jaukiai ir ramiai. Įdomu, pagal- 
vojo Dženiferė, ar žino jis, kas jo laukia? Ar jam skaudės, 
kai aštrus skalpelis palies jo kūnelį? Ji užsikišo pirštais 
ausis, kad negirdėtų laikrodžio tiksėjimo. Ji pradėjo tan- 
kiai kvėpuoti, veidą išpylė prakaito lašeliai. Ji išgirdo 
kažin kokį garsą ir atmerkė akis. 

Virš jos pasilenkė gydytojas Lindenas, priekaištingai 
žiūrėdamas į ją. 

— Ar jūs gerai jaučiatės, ponia Parker? 

— Taip, — sušnibždėjo Dženiferė.— Aš noriu, jog vis- 
kas kuo greičiau baigtųsi. 

Gydytojas Lindenas linktelėjo. 

— Tuo mes ir užsiimsime.— Jis paėmė į rankas švirkš- 
tą. 

— Kas čia? 

— Demerolas ir fenerganas, kad jūs atsipalaiduotumė- 
te. Po kelių minučių jus nuveš į operacinę.— Jis suleido 
jai vaistus.— Aš manau, kad tai jūsų pirmas abortas? 

— Taip. 

— Tada aš jums paaiškinsiu, kaip tai bus daroma. 
Tai paprasta ir neskausminga operacija. Operacinėje jums 
padarys bendrą anesteziją ir duos kvėpuoti deguonies. 
Kai jūs užmigsite į makštį įstatys veidrodėlį, kad mes 
galėtume matyti, ką daryti. Paskui metaliniais plėstuvais 
mes išplėsime gimdos kaklelį ir išvalysime gimdą. Klau- 
simų turite? 

„— Ne. 

Jos kūną bangomis užliejo šiluma. Lyg mostelėjus 
stebuklinga lazdele, visas įsitempimas kažin kur pradingo. 
Daiktų kontūrai išskydo. Ji norėjo dar kažko paklausti 
gydytoją, tačiau neprisiminė ko. Kažko dėl vaiko. Bet tai 
jau buvo nesvarbu... Svarbiausia, kad jai padarys tai, 
ko ji norėjo. Po keliolikos minučių viskas pasibaigs, ir 
ji pradės naują gyvenimą. 

Ji grimzdo į miegą. Kažin. kokie žmonės pakėlė ją iš 
lovos ir paguldė ant vežimėlio. Per ploną ligoninės piža- 
mą ji pajuto metalo šaltį. Kai ją vežė koridoriumi, ji ėmė 
skaičiuoti plafonus ant lubus. Jai atrodė labai svarbu ne- 
supainioti skaičiaus, nors ir nežinojo, kodėl. Kai ją įve- 
žė į baltumu akinančią operacinę, ji pagalvojo: „Čia 
mirs mano vaikas. Nesijaudink, mano mažyti Adamai. Aš 
neleisiu, kad tau sukeltų skausmą“. Iš jos akių pasruvo 
ašaros. 

Gydytojas Lindenas patapšnojo jai per ranką. 

„Neskausminga mirtis,— pagalvojo Dženiferė.— Kaip 
tai puiku". 

Kažin kas ant veido jai uždėjo kaukę, ir balsas tarė: 

— Kvėpuokite giliai. 

Dženiierė pajuto, kaip ją nurengė ir praskėtė kojas. 

„Dabar įvyks tai. Mano sūnus. Mano Adamas. Mano 
sūnus". 

— Atsipalaiduokite,— pasakė gydytojas Lindenas. 

Ji linktelėjo. „Sudie, mano sūnau“. Ji pajuto, kaip 
šaltas metalinis daiktas skverhiasi į jos kūną. Mirties įran- 
kis, kuris nužudys jos sūnų. 

Ji išgirdo riksmą. 

— Palaukite! Palaukite! Palaukite! 

Dženiferė atmerkė akis ir pamatė nustebusius veidus, 
palinkusius prie jos. Ji suprato, jog tai buvo jos riksmas. 
Kažkas stipriau prispaudė deguonies kaukę. Ji pamėgino 
suktis kažkokiame verpete, vis greičiau ir greičiau. 

Paskutinis dalykas, kurį ji prisiminė, tai balta ryški 
šviesa, rėžusi jai akis. 


Kai Dženiferė atsibudo, ji gulėjo ligoninės lovoje. Už 
lango buvo tamsu. Visą kūną skaudėjo ir maudė. Įdomu, 
ar ilgai ji buvo be sąmonės? Ji buvo gyva, o jos vaikas? .. 

Ji ištiesė ranką ir paspaudė skambučio mygtuką. Ji 
spaudė ir spaudė jį be perstojo. 

Tarpduryje pasirodė medicinos sesuo ir tuojau pat 
dingo. Po kelių sekundžių į palatą greitais žingsniais įėjo 
gydytojas Lindenas. Jis priėjo prie jos ir atitraukė jos 
ranką nuo skambučio mygtuko. 

— Mano vaikas... Jis mirė? 

— Ne, ponia Parker, — atsakė gydytojas Lindenas.— 
Jis gyvas. Aš manau, kad tai bus berniukas. Jūs visą 
laiką jį vadinote Adamu. 

Praėjo Kalėdos, ir atėjo naujieji — 1973 metai. Vasa- 
rio pūgos užleido vietą šiltam kovo vėjui. Dženiferė žino- 
jo, kad laikas pailsėti. 

Ji pasitarė su savo bendradarbiais. 

— Aš imu penkių mėnesių atostogas,— pranešė ji. 

Pasigirdo nustebimo šūksniai. 

— Bet juk mes palaikysime ryšį?— paklausė Denas 
Martinas. 

— Ne, Denai. Aš būsiu nepasiekiama. 

Tedas Haris žvilgtelėjo į ją pro storus savo akinių 
stiklus. 

— Dženifere, tu juk negali taip paprastai. .. 

— Aš išeinu atostogų kitą savaitę. 

Jos balse skambėjo toks ryžtingumas, kad daugiau 
klausimų nebuvo. Likusį laiką jie aptarė einamuosius rei- 
kalus. 

Kai visi išėjo, Kenas Beilas paklausė: 

— Tu viską gerai apgalvojai? 

— Kenai, aš neturiu pasirinkimo. 

Jis pažiūrėjo į ją. 

— Aš nežinau, kas tas kalės vaikas, bet aš jo neken- 
čiu. 

Dženiferė paėmė jo ranką. 

— Man nieko neatsitiks. Viskas bus gerai. 

— Tau bus nelengva. Vaikai auga. Jie klausinėja. Jis 
norės sužinoti, kas jo tėvas. 

— Aš su tuo susidorosiu. 

— Gerai.— Jo balsas pasidarė šiltesnis.— Jeigu aš bū- 
siu tau reikalingas, tu žinai, kur mane rasti. 

Ji apkabino jį. 

— Ačiū, Kenai. Labai ačiū. 

Visi jau seniai išėjo, o Dženiferė vis dar sėdėjo savo 
kabinete. Visokios mintys sukosi jos galvoje. Ji visada 
mylės Adamą. Niekas negalės jai sutrukdyti, ir ji buvo 
įsitikinusi, kad jis ją taip pat vis dar myli. „Man būtų 
lengviau, jei jis manęs nemylėtų“,— pagalvojo Dženiferė. 
Tiesiog nepakeliama, kad jie taip myli vienas kitą, o 
priversti nesimatyti. Jų gyvenimo keliai veda į skirtingas 
puses. Dabar Adamas gyvens su vaiku ir Mere Bete Va- 
šingtone. Galimas daiktas, kada nors jis persikels į Bal- 
tuosius rūmus. Dženiferė pagalvojo apie tai, kaip jos suū- 
nus klausinės apie tėvą. Ji niekada jam nepasakys, ir 
Adamas taip pat neturi žinoti, kad jis turi sūnų, nes tai 
jį pražudys. 

Ir, jeigu kas nors kitas sužinos apie šitą dalyką, tai 
taip pat pražudys Adamą. 

Dženiferė nusprendė nusipirkti užmiestyje namą, kuo 
toliau nuo Manhatano, kur ji gyvens su sūnumi savo 
nuosavame pasaulyje. 

Tinkamą namą ji rado visiškai atsitiktinai. Ji važiavo 
pas savo klientą į Long Ailendą ir suklydusi pasuko ne 
tuo keliu. Taip ji pakliuvo į Sends Pointą. Tylios gatvės 
skendo medžių žalumoje, namai stovėjo toli nuo gatvės, 
kiekvienas panašus į mažą tvirtovę. Ant vieno namo 
Sends Point Roud gatvėje kabojo lentelė „Parduodamas“. 
Tai buvo kolonijinio stiliaus balta vila. Už kaltinės gele- 
žies vartų matėsi prie namo vedanti alėja. Abipus jos 

stovėjo žibintai. Priešais namą buvo didelė pievelė, o 
pats pastatas slėpėsi kukmedžių šešėlyje. Dženiferė buvo 
sužavėta. Ji užsirašė nekilnojamojo turto agento pavar- 
dę ir susitarė susitikti kitą dieną. 


Nekilnojamojo turto agentas buvo energingas žaliū- 
kas. Dženiferė nepakentė tokio tipo žmonių. Bet juk ji 
pirko ne jį, o namą. 

— Ne namas, o pasaka. Taip, būtent pasaka. Jam 
bemaž šimtas metų. Jis puikiai išsilaikęs. Tiesiog nuosta- 
biai išsilaikęs. | 

Žodis „nuostabiai“ čia aiškiai netiko. Kambariai buvo 
erdvūs ir šviesūs, bet reikėjo remonto. „„Man bus malo- 
numas suremontuoti ir apstatyti namą“,— pagalvojo Dže- 
niferė. 

Viršuje, priešais pagrindinį miegamąjį, buvo kamba- 
rys, kurį galima padaryti vaiko kambariu. Ji išklijuos jį 
žydrais apmušalais ir... 

— Ar norite viską aplinkui apžiūrėti? 

Dvaro plotas užėmė tris akrus. Šakoti medžiai, tvar- 
kinga pievelė, dirbtinis tvenkinys. Puiki vieta jos sūnui. 
Jis turės kur bėgioti. Kai jis paaugs galės irstytis valtele 
po tvenkinį. Tai bus jų dviejų pasaulis. 

Dženiferė namą nusipirko kitą dieną. 


Ji ir neįsivaizdavo, kaip jai bus sunku palikti butą 
Manhatane, kur ji gyveno drauge su Adamu. Vonioje 
kabojo jo chalatas, ant lentynėlės gulėjo jo skustuvas. 
Kiekviename kambaryje šimtai daiktų jai primindavo 
Adamą. Prisiminimai apie mirusią praeitį. Dženiferė pasi- 
stengė kiek galėdama greičiau susikrauti savo daiktus ir 
išeiti iš ten. 


Naujajame name Dženiferė stengėsi dirbti nuo ryto li- 
gi vakaro, kad jai neliktų laiko galvoti apie Adamą. 
Ji apsilankė Sends Pointo ir Port Vašingtono parduotu- 
vėse, kur užsisakė baldus ir užuolaidas. Ji nusipirko lovos 
skalbinių, sidabrinių stalo įrankių, porceliano. Ji pasamdė 
vietinius darbininkus, kad pataisytų stogą, vandentiekį ir 
elektros instaliaciją. Nuo ryto ligi vakaro viloje dirbo 

dažytojai, dailidės ir elektrikai, Dženiferė spėdavo visur, 
stebėdama, kaip remontuoja. Ji stengdavos išvarginti sa- 
ve dieną, kad miegotų naktį, bet demonai vėl ją kankino 
siaubingais košmarais. 

Ji vaikščiojo po antikvarines parduotuves, pirkdama 
lempas, staliukus, papuošalus. Ji įsigijo keletą skulptūrų 
sodui. Namie, ant sienų atsirado žinomų dailininkų pa- 
veikslai. Dabar namas atrodė puikiai. 

Vienas Dženiferės klientų buvo dizaineris. Pagal jo 
eskizus išausti kilimai, puošė svetainę ir miegamąjį. Jų 
švelnūs tonai teikė kambariams jaukumo. 

Dženiferės pilvas darėsi vis didesnis ir didesnis. Jai 
teko nusipirkti suknelių nėščiosioms. Jai įvedė namuose 
telefoną, tačiau jos numerio telefonų knygoje nebuvo. Jis 
buvo reikalingas tik būtiniems atvejams. Niekas nežinojo, 
kaip jai paskambinti. Vienintelis žmogus, kuris žinojo, 
kur ji gyvena, buvo Kenas Beilis, bet jis prisiekė laikyti 
tai paslaptyje. 

Jis kartą užvažiavo pas ją į svečius, ir ji aprodė jam 
namą, džiaugdamasi jo susižavėjimu. 

— Nuostabus namas, Dženifere. Tačiau tau teko ne- 
mažai padirbėti.— Jis pažiūrėjo į jos pilvą.— Kiek tau dar 
liko? 

— Du mėnesiai.— Ji uždėjo jo ranką sau ant pilvo.— 
Jauti? 

Jis pajuto kūdikio judesius. 

— Kiekvieną dieną jis darosi stipresnis, — išdidžiai pa- 
sakė Dženiferė. 

Ji pagamino Kenui vakarienę. Valgydamas desertą Ke- 
nas tarė: 

— Galbūt tai ne mano reikalas, bet nepakenktų ir 
tėveliui, kas jis toks bebūtų, įnešti savo indėlį. 

— Reikalas baigtas, — pasakė Dženiferė. 

— Gerai. Atleisk. Visi tavęs ilgisi. Mes turime naują 
klientą. 

Dženiferė pakėlė ranką. 

— Nieko nenoriu žinoti. 

Jie dar ilgai kalbėjosi. Dženiferei labai nesinorėjo, 
kad Kenas išeitų. Jis buvo geras draugas. 

Dženiferė kiek įstengdama stengėsi atsiriboti nuo pa- 
saulio. Ji neskaitė laikraščių, nežiūrėjo televizoriaus ir 
neklausė radijo. Visas jos pasaulis buvo tarp keturių sie- 
nų. Tai buvo jos lizdas, kur ji turėjo pagimdyti savo 
sūnų. 

Ji perskaitė visas kyngas apie vaikų auklėjimą — nuo 
gydytojo Spoko ligi Ameso iš Džeselo. 

Kai vaiko kambarys buvo apstatytas, Dženiferė ėmė 
pirkti žaislus. Ji nuėjo į sporto prekių parduotuvę ir pa- 
matė beisbolo lazdas ir pirštines. Ji nusijuokė. „Tai tie- 
siog juokinga. Juk jis dar negimė“. Ji nupirko ir lazdą, 
ir pirštinę. Ji dar norėjo nupirkti futbolo kamuolį, bet 
paskui nusprendė, kad tai dar gali palaukti. 


Atėjo gegužė, paskui birželis. 

Remontas seniai pasibaigė, ir viloje buvo tylu ir ra- 
mu. Du kartus per savaitę Dženiferė važiuodavo į centrą 
apsipirkti, o kartą per dvi savaites lankydavosi pas gydy- 
dytoją Marvėjų, akušerį. Dženiferė paklusniai gėrė dau- 
giau pieno negu jai norėjosi, gėrė vitaminus ir valgė 
naudingą maistą. Ji gerokai priaugo svorio, pasidarė ne- 
rangi, ir jai buvo sunku vaikščioti. 

Ji visada buvo judri ir bijojo, kad jai bus nemalonu 
būti storai ir visai nejudėti. Bet dabar kažin kodėl jai 
buvo tas pat. Jai niekur nereikėjo skubėti. Dienos bėgo 
taikiai ir lėtai. Lyg jos viduje laikrodis būtų sulėtinęs 
savo ėjimą ir visai sustojęs. Atrodė, kad ji taupo savo 
energiją, atiduodama ją viduje esančiai žmogiškajai bū- 
tybei. 


Kartą ją apžiūrėjęs gydytojas Harvėjus tarė: 

— Ponia Parker, jūs gimdysite po dviejų savaičių. Li- 
ko visai nedaug laiko. Dženiferė manė, kad jai bus baisu. 
Ji buvo girdėjusi kraupių pasakojimų apie nepakeliamus 
skausmus, apie nelaimingus atsitikimus, apie traumas, bet, 
kad ir keista, nieko nebijojo. Ji norėjo kuo greičiau pa- 
gimdyti, kad greičiau galėtų paimti vaiką ant rankų. 

Dabar Kenas Beilis pas ją užvažiuodavo beveik kas- 
dien, atveždamas vaikiškų knygelių. 

— Jos jam patiks, — pasakė Kenas. 

Ir Dženiferė šypsojosi, nes Kenas sakė „jis“. Geras 
ženklas, 

Jie vaikščiojo po sodą, suruošė prie tvenkinio pikniką. 
Dženiferė žinojo, kaip ji atrodo. „Kodėl jis gaišta laiką 
su tokia nerangia karve kaip aš?" — pagalvojo Dženiferė. 

O Kenas, žiūrėdamas į Dženiferę, galvojo: „Aš nieka- 
da nemačiau puikesnės moters". 


Sąrėmiai prasidėjo trečią valandą naktį. Skausmas bu- 
vo toks aštrus, kad Dženiferei užgniaužė kvapą. Kai skaus- 
mas vėl pasikartojo, Dženiferė džiugiai pagalvojo: „„Pra- 
sidėjo!" 

Ji ėmė fiksuoti laiką tarp sąrėmių, ir, kai jie ėmė 
kartotis kas dešimt minučių, paskambino gydytojui Har- 
vėjui. Dženiferė į ligoninę važiavo mašina, sustodama 
šalikelėje kiekvieną kartą, kai suimdavo sąrėmiai. Kai ji 
atvažiavo, jos jau laukė medicinos sesuo, ir po kelių 
minučių gydytojas Harvėjus jau apžiūrėjo ją. 

Baigęs apžiūrėjimą, padrąsinančiai tarė: 

— Manau, ponia Parker, kad gimdymas bus lengvas. 
Jums tik reikės atsipalaiduoti. Visa kita padarys gamta. 

Gimdymas nebuvo jau toks lengvas, bet Dženiferė ken- 
tė skausmą, nes žinojo, kad vyksta kažkas nepaprasta. 
Po aštuonių valandų, kai Dženiferė suprato, kad daugiau 
jau nebegali, skausmas netikėtai prapuolė, užleisdamas 
vietą tuštumo ir ramybės pojūčiui. 

Ji išgirdo verksmą ir pamatė, kaip gydytojas Harvė- 
jus pakėlė vaiką. | 

— Ar norite pažiūrėti į savo sūnų, ponia Parker? 

Dženiferė nušvito. 

Jis vadinosi Džošua Adamas Parkeris. Jis svėrė aštuo- 
nis svarus ir šešias uncijas. Dženiferė žinojo, jog ką tik 
gimę vaikai būna negražūs. Jų oda raukšlėta ir raudona, 
ir jie panašūs į mažytes beždžiones. Džošua Adamas toks 
nebuvo. Jis buvo puikus. Visos medicinos seselės kalbėjo 
Dženiferei, kad jos labai gražus sūnus, ir ji galėjo ištisas 
valandas jų klausyti. Džošua buvo stulbinančiai panašus 

į Adamą. Ta pati galvos forma, tos pačios pilkai melsvos 
akys. Žiūrėdama į sūnų Dženiferė matė Adamą. Tai buvo 
keistas jausmas — džiaugsmo ir liūdesio mišinys. Kaip bū- 
tų malonu Adamui pasižiūrėti į savo gražuolį sūnų! 


Kai Džošuai suėjo dvi dienos, jis nusišypsojo, ir Dže- 
niferė ėmė pašėlusiai skambinti medicinos seseriai. 

— Pažiūrėkite! Jis šypsosi! 

— Jam susikaupė dujos, ponia Parker. 

— Kitiems vaikams gali būti dujos, — atkakliai pasakė 
Dženiferė,— o mano vaikas šypsosi. 

Anksčiau Dženiferė dažnai galvojo, kaip ji žiūrės į 
vaiką, ar bus ji gera motina. Juk vaikai kelia daug rū- 
pesčių. Nešvarūs vystyklai, maitinimas, nuolatinė prie- 
žiūra. Ir pasikalbėti su juo negalima. 

„Turbūt kokius nors jausmus aš jam pradėsiu jausti, 
kai jam bus ketveri ar penkeri metai“,— anksčiau galvojo 
Dženiferė. Kaip ji klydo. Nuo sūnaus gimimo momento 
ji mylėjo jį taip, kaip niekada ir nieko nemylėjo. Tai 
buvo meilė, kuri turėjo jį apginti. Džošua buvo toks 
mažytis, o pasaulis toks; didelis. 

Kai Dženiferė išsirašė iš ligoninės ir grįžo namo drau- 
ge su Džošua, jai davė visą sąrašą rekomendacijų, bet jos 
kėlė jai paniką. Pirmas dvi savaites su jais buvo patro- 
nažinė medicinos sesuo. Likusi viena Dženiferė bijojo pa- 
daryti ką nors ne taip, kas galėtų pražudyti jos kūdikį. 
Jai atrodė, kad jis gali bet kuriuo momentu liautis kvė- 
pavęs. 

Kai Dženiferė pirmą kartą ruošė sūnui pieno mišinį, 
ji prisiminė, kad pamiršo sterilizuoti čiulptuką. Ji išpylė 
viską į kriauklę ir ėmė ruošti iš naujo. Padariusi mišinį 
prisiminė, kad neišvirino buteliuko. Teko vėl viską pra- 
dėti iš naujo. Kai ji pagaliau baigė, Džošua rėkė net 
springdamas. 

Buvo momentų, kai Dženiferė nuleisdavo rankas. Ją 
apimdavo depresija. Ji įtikinėjo save, kad dar neatsigavo 
po gimdymo, bet nuo to jai geriau nebuvo. Ji jautė siau- 
bingą nuovargį. Jai atrodė, kad ji visą naktį ruošė jam 
maistą, o kai pagaliau, griūdama iš nuovargio atsigulda- 
vo, ją žadino vaiko verksmas. Svirduliuodama ji ėjo į jo 
kambarį. 

Ji nuolat skambino gydytojui ir dieną, ir naktį. 

— Džošua kvėpuoja pernelyg dažnai... Džošua kvė- 
puoja pernelyg lėtai... Džošua kosti... Džošua blogai 
valgo... 

Gydytojui teko atvažiuoti pas ją į namus ir pabarti. 

— Ponia Parker, aš niekada nemačiau sveikesnio vai- 
ko negu jūsų Džošua. Galbūt jis ir atrodo trapi būtybė, 
bet jis stiprus kaip jautis. Įsidėmėkite — jis pergyvens ir 
mane, ir jus. 

Nuo to laiko Dženiferė jau taip nepanikavo. Vaiko 
kambaryje ji pakabino gražias užuolaidas, nupirko naują 
užtiesalą su baltomis gėlėmis ir geltonais drugeliais. Vaiko 
kambaryje stovėjo maniežas, mažas staliukas su kėdutė- 
mis, medinis staliukas ir pilna dėžė žaisliukų. 

Dženiferė mėgo maudyti ir perrenginėti Džošųą. Sau- 
lėtomis dienomis ji išsiveždavo jį į lauką. Ji nuolat su 
juo kalbėjo, ir, kai jam buvo keturios savaitės, jis ap- 
dovanojo ją šypsena. „Tai jau ne dujos,— laiminga pa- 
galvojo Dženiferė,— o tikra šypsena“. 

Kai Kenas Beilis pirmą kartą pamatė vaiką, jis ilgai 
negalėjo atitraukti nuo jo akių. „Jis dabar atpažins jį — 
paniškai galvojo Dženiferė.— Jis atpažins, jog tai Adamo 
vaikas". 

Bet Kenas pasakė: 

— Tikras gražuolis. Tikra mama. 

Ji leido Kenui paimti sūnų ant rankų, juokdamasi iš 
jo nerangių judesių. Tačiau viena mintis neišėjo jai iš 
galvos: „„Džošua niekada neturės tėvo, kuris laikys jį ant ' 
rankų“. 


Praėjo šešios savaitės. Laikas buvo grįžti į darbą. Dže- 
niferė negalėjo įsivaizduoti, kad jai teks išsiskirti su 
Džošua nors kelioms valandoms, bet ją džiugino mintis, 
kad ji vėl imsis mėgstamo darbo. Pernelyg ilgai ji gy- 
veno atsiskyrusi nuo pasaulio. Reikėjo grįžti į ankstesnį 
gyvenimą. 

Pasižiūrėjusi į veidrodį nusprendė, kad pirmiausia rei- 
kia susitvarkyti savo figūrą. Po sūnaus gimimo ji laikėsi 
dietos ir darė mankštą, bet dabar ji ėmėsi to kaip reikiant 
ir veikiai atrodė taip, kaip ir anksčiau. 

Dženiferė ėmė ieškoti auklės. Ji kalbėjosi su kandi- 
datėmis, lyg tai būtų prisiekusieji, kuriuos reikia atrinkti 
teismo procesui. Ji stengėsi įžvelgti silpnumo požymius, 
nekompetentingumą, nesąžiningumą. Ji susitiko bent su 
dvidešimčia moterų, kol surado tinkamą kandidatūrą — 
vidutinio amžiaus škotę — ponią Makėj. Ligi tol ji pen- 
kiolika metų dirbo vienoje šeimoje ir išėjo iš ten todėl, 
kad vaikai jau užaugo ir ėmė lankyti mokyklą. 

Dženiferė paprašė Keną Beilį patikrinti ponią Makėj, 
ir, kai Kenas patikino ją, kad tos biografija švari, Dženi- 
ferė ją pasamdė. 

Po savaitės Dženiferė grįžo į darbą. 

Staigus Dženiferės dingimas sukėlė visokių gandų ju- 
ridinėse Manhatano firmose. 

Kai paaiškėjo, kad ji grįžo, susidomėjimas buvo di- 
džiulis. Priėmimas, kurį surengė Dženiferei grįžimo dieną, 
atrodė, niekada nesibaigs todėl, kad ateidavo vis nauji 
žmonės, kurie norėjo pasveikinti sugrįžusiąją. 

Sintija, Denas ir Tedas pakabino ant sienų girliandas, 
prie įėjimo puikavosi plakatas: „Sveika sugrįžusi!“ Ant 
stalo buvo šampanas ir saldumynai. 

— Šampanas devintą ryto?— protestavo Dženiferė. 

Bet jie ir girdėti nenorėjo. 

— Be tavęs čia buvo tikras beprotnamis,— pasakė 
Denas Martinas.— Tikiuosi, tu neketini dar kartą taip pa- 
daryti? 

Pažiūrėjusi į jį, Dženiferė atsakė: 

— Ne, dar kartą aš neketinu taip pasielgti. 

Į visus klausimus, kur ji buvo, Dženiferė atsakinėjo su 
šypsena. 

— Labai gaila, bet aš negaliu jums to pasakyti. 

Ištisą dieną ji tarėsi su savo bendradarbiais. Susikau- 
pė šimtai darbų. 

Kai Kenas Beilis liko su Dženifere vienas, jis tarė: 

— Žinai, kas nedavė mums gyventi, klausinėdamas 
kur tu? 

Dženiferės širdis suplazdėjo. + 

— Kas? 

— Maiklas Moretis. 

— Ol 

— Keistas tipas. Kai jis suprato, kad mes jam nieko 
nepasakysime, jis privertė mus prisiekti, kad tau nieko 
blogo neatsitiko. 

— Pamiršk Moretį. 

Dženiferė peržiūrėjo visus per tą laiką susikaupusius: 
darbus. Viskas buvo tvarkoma gerai. Atsirado naujų tur- 
tingų klientų. Kai kurie seni klientai atsisakė kitų ad- 
vokatų paslaugų ir laukė, kol ji grįš. 

— Aš jiems paskambinsiu, kai tik būsiu laisvesnė,— 
pažadėjo Dženiferė. 

Ji ėmėsi telefoninių laiškų. Bent dešimtį kartų skam- 
bino ponas Adamas. Galbūt jai reikėjo pranešti Adamui, 
kad jai nieko neatsitiko. Bet ji žinojo, kad to nepakels. 
Girdėti jo balsą, žinoti, kad jis greta, ir neturėti galimy- 
bės jo pamatyti, jį paliesti, jam viską papasakoti. Papa- 
sakoti apie Džošuą. 

Sintija rinko jai laikraščių iškarpas, kurios, jos su- 
pratimu, galėjo Dženiferę sudominti. Tarp jų buvo keletas 
straipsnių, skirtų Maiklui Morečiui, kur jis buvo vadi- 
namas pačiu įtakingiausiu JAV mafijoziu. Po viena jo 
fotografija laikraštis atspausdino jo žodžius: „Aš papras- 
tas draudimo kompanijos darbuotojas“. 


Dženiferei prireikė net trijų mėnesių, kad įsigilintų į 
visus reikalus. Ji būtų su tuo susidorojusi greičiau, ta- 
čiau iš darbo ji išeidavo ketvirtą valandą, kad ir kaip ji 
būtų užsiėmusi. Jos laukė Džošua. 

Rytais, prieš išeidama į darbą, ji pati gamino jam. 
pusryčius ir žaidė su juo. 

Grįžusi namo iš darbo, ji visą laisvą laiką skirdavo 
vaikui. Ji neimdavo darbo į namus, todėl turėdavo atsi- 
sakyti daugybės bylų. Ji nedirbdavo ir savaitgaliais. Nie-- 
kas neturėjo atitraukti jos nuo sūnaus. 

Ji mėgo jam garsiai skaityti. 

— Jis dar visai mažytis, — sakė jai ponia Makėj,— jis: 
dar nesupranta nė žodžio. 

— Džošua viską supranta, — atsakydavo jai Dženiferė. 

Tr skaitydavo toliau. 

Džošua ją nuolat stulbindavo. Kai jam suėjo trys 
mėnesiai, jis mėgino „kalbinti“ Dženiferę. Jis žaidė savo 
lovelėje su dideliu kamuoliu ir žaisliniu kiškių, kurį jam 
padovanojo Kenas. Šešių mėnesių jis jau bandė lipti iš 
lovelės, mėgindamas patyrinėti jį supantį pasaulį. Dže- 
niferė imdavo jį ant rankų, jis čiupdavo savo rankytėmis 
jos pirštus, ir jiedu ilgai ir rimtai kalbėdavosi. 


Darbe Dženiferė neturėjo nė sekundės laisvo laiko. 
Kartą jai paskambino Filipas Redingas, stambios naftos 
korporacijos prezidentas. 

— Aš norėčiau su jumis susitikti, — tarė jis.— Aš turiu 
kurių ne kurių problemų. 

Dženiferei ir klausti nereikėjo, kokios tos problemos. 
Jo kompaniją kaltino tuo, jog jie davė kyšius valstybės 
veikėjams, kad padidintų savo įtaką Artimuosiuose Ry- 
tuose. 

„“ Honoraras, žinoma, buvo milžiniškas, bet Dženiferė 
neturėjo laiko. 

— Atleiskite,— atsakė ji. — Aš tuo užsiimti negaliu, 
bet su malonumu parekomenduosiu jums gerą juristą. 

— Man pasakė, kad tik jūs galite man padėti, — at- 
sakė Filipas Redingas. 

— Kas pasakė? 

— Mano draugas teisėjas Lorensas Voldmanas. 

Dženiferei pasirodė, kad ji blogai nugirdo. 

— Teisėjas Voldmanas patarė man paskambinti? 

— Jis pasakė, kad jūs — pati geriausia advokatė, bet 
aš ir pats tai žinau. 

Dženiferė prisiminė ankstesnius susitikimus su teisėju 
Voldmanu, kai jis mėgino ją diskvalifikuoti. 

— Gerai. Papietaukime rytoj drauge ir pakalbėsime 
apie reikalą. 

Padėjusi ragelį ji nusprendė paskambinti teisėjui Lo- 
rensui Voldmanui. 

Jai atsakė pažįstamas balsas. 

— Seniai mes su jumis, Dženifere, nesikalbėjome. 

— Aš norėjau jums padėkoti už tai, kad parekomen- 
davote mane Filipui Redingui. 

— Aš tiesiog norėjau būti tikras, kad šita byla pa- 
kliūtų į patikimas rankas. 

— Ačiū, Jūsų prakilnybe. 

— Galbūt mes kada nors drauge pavakarieniausime? 

Dženiferė apstulbo. 

— Sų, dideliu malonumu. 

— Puiku. Aš kviečiu jus į savo klubą. Ten pilna tokių 
pat senukų kaip aš. Jie neįpratę matyti žavingų moterų, 
tad mes juos truputį išjudinsime. 

Teisėjas Lorensas Voldmanas buvo klubo „Senšuri“ 
narys, ir kai Dženiferė ten su juo susitiko, tai suprato, 
jog kalba apie senukus buvo juokai. Pietų salėje buvo 
daugybė rašytojų, aktorių ir advokatų. 

— Čia nepriimta pristatyti svečius, — paaiškino jai 
Voldmanas.— Klube lankosi tik žinomi žmonės. 

Iš tiesų tarp čia esančiųjų Dženiferė pamatė nemažai 
įžymybių. | 

Lorensas Voldmanas buvo visai kitoks, negu teismo 
salėje. Laikydamas rankoje taurę vyno, jis tarė Dženi- 
ferei: 

— Kadaise aš norėjau atimti jums teisininkės vardą, 
nes maniau, kad jūs užtraukėte gėdą mūsų profesijai. 
Bet aš labai klydau. Aš atidžiai stebiu jūsų karjerą. Jūs — 
mūsų profesijos pasididžiavimas. 

Dženiferė buvo pamaloninta. Jai dažnai pasitaikydavo 
pikti, Kvaili ir nekompetentingi teisėjai. Ji gerbė Loren- 
są Voldmaną. Tai buvo puikus teisininkas ir padorus 
žmogus. 

— Ačiū, Jūsų prakilnybe. 

— Kai mes ne teisme gal vadinkime vienas kitą Lo- 
rensu ir Dženi? | 

Ligi šiol ją tik tėvas vadino Dženi. 

— Žinoma, Lorensai. 

Virtuvė buvo puiki, ir nuo to laiko kartą per mėnesį 
Dženiferė pietavo su teisėju Voldmanu jo klube. Šitas 
kasmėnesinis ritualas teikė abiem malonumą. 

Atėjo 1974 metų vasara. Nuo Džošuos gimimo prabėgo 
ištisi metai. Tiesiog neįtikėtina. Jis jau vaikščiojo ir su- 
prato tokius žodžius, kaip galva, nosis, burna. 

— Jis — tikras genijus, — išdidžiai pranešė Dženiferei 
ponia Makėj. 

Dženiferė ruošėsi pirmajam sūnaus gimtadieniui, lyg 
būtų rengusi priėmimą Baltuosiuose rūmuose. Šeštadienį 
ji pirko jam dovanas. Ji nupirko sūnui drabužėlių, knygų 
ir vaikišką triratuką, kuriuo jis galės važinėti ne anks- 
čiau kaip po dvejų metų. Ji pripirko saldumynų kaimynų 
vaikams, kuriuos pakvietė į šventę, o kambarius papuošė 
girliandomis ir balionais. Ji pati iškepė šventinį pyragą 
ii paliko jį virtuvėje ant stalo. Kažkaip Džošua pasiekė 
pyragą ir ėmė jį laužyti rankutėmis ir dideliais gabalais 
kištis į burną. 

Dženiferė pakvietė apie dešimt vaikų su mamomis. 
Vienintelis vyriškis šitoje šventėje buvo Kenas Beilis. 
Jis padovanojo Džošuai triratuką, lygiai tokį patį, kaip 
ir Dženiferė. 

Nusijuokusi Dženiferė tarė: 

— Tai tiesiog juokinga, Kenai, Džošua dar per ma- 
žas, kad galėtų važinėti triratuku. 

Nors šventė truko tik dvi valnadas, viskas buvo la- 
bai puiku. Kai kurie vaikai prisivalgė tiek saldumynų, 
kad juos net pykino. Jie pešėsi dėl žaisliukų, verkė, kai 
susprogdavo balionai, bet vis dėlto, nutarė Dženiferė, 
vakaras labai pavyko. Džošua puikiai susidorojo su šei- 
mininko vaidmeniu ir, išskyrus smulkius nesusipratimus, 
laikėsi oriai ir su aplombu. 

Naktį, kai visi svečiai buvo jau išėję, o Džošua mie- 
gojo savo lovelėje, Dženiferė sėdėjo šalimais, žiūrėdama 
į šitą nuostabų jos ir Adamo kūrinį. Koks būtų laimingas 
Adamas, jeigu pamatytų savo sūnų. Pagalvojus apie tai, 
kad ji negali pasidalinti su Adamu džiaugsmu, Dženiterę 
apėmė liūdesys. 

Ji pagalvojo apie būsimąsias gimimo dienas. Kai Džo- 
šuai sukaks dveji metai, penkeri, dešimt ir dvidešimt 
metų. Jis taps vyru ir ją paliks. Jis gyvens savo gyveni- 
mą. 

„Užteks! — sustabdė save Dženiferė.— Tau tiesiog gai- 
la pačiai savęs“. Ji gulėjo tamsoje atviromis akimis, pri- 
simindama kiekvieną šios dienos šventės detalę. 

Galbūt kada nors ji apie tai papasakos Adamui. 

Kelis paskutinius mėnesius Adamo Vornerio vardas 
buvo visų lūpose. Savo protu, gabumais ir žavesiu jis 
tiesiog išsiskyrė iš kitų senatorių. Jis dalyvavo svarbių 
komitetų darbe ir pasiūlė įstatymo projektą, kuris buvo 
priimtas balsų dauguma. Adamas Vorneris kongrese tu- 
Tėjo įtakingų draugų. Daugelis pažinojo ir gerbė jo tėvą. 
Visų nuomonės sutapo, jog kada nors jis dalyvaus pre- 
zidento rinkimuose. Dženiferė išgyveno kartų išdidumo 
jausmą. 


Dženiferę dažnai kviesdavo klientai ir draugai papie- 
tauti, nueiti į teatrą ar vakarėlį, bet praktiškai ji visada 
atsisakydavo. Retkarčiais ji nueidavo kur nors su Kenu. 
Šalia jo ji jausdavosi puikiai. Jis nerūpestingai juokavo, 
tačiau už to nerūpestingumo slėpėsi jautrus, pažeidžiamas 
žmogus. Dženiferė tai žinojo. Kartais jis atvažiuodavo pas 
ją pietų šeštadienį ar sekmadienį ir galėdavo valandų 
valandas žaisti su Džošua. Jie mylėjo vienas kitą. 

Kartą, kai Džošua jau miegojo, Dženiferė ir Kenas va- 
karieniavo virtuvėje. Kenas ilgai žiūrėjo į Dženifereę, kol 
ji paklausė: 

— Ar kas nors ne taip? 

— Taip, ne taip, —suniurnėjo Kenas.— Atleisk. Gy- 
venimas tai toks baisus dalykas. 

Daugiau jis neištarė nė žodžio. 


Štai jau beveik devynis mėnesius Adamas nebandė su 
ja susisiekti, tačiau ji godžiai skaitė apie jį laikraščių ir 
žurnalų straipsnius, žiūrėjo laidas su juo per televizorių. 
Ji nuolat apie jį galvojo. O argi galėjo būti kitaip? Jos 
sūnus nuolat jai primindavo Adamą. Džošua jau atšventė 
antrąjį gimtadienį, ir jis buvo neįtikėtinai panašus į savo 
tėvą. Jo akys buvo tokios pat melsvos ir rimtos kaip 
tėvo ir tie patys judesiai. Tai buvo jos mylimiausias ir 
mieliausias žmogus, kuris nuolat apiberdavo ją klausi- 
mais. 

Pirmieji sūnaus žodžiai buvo „kar kar“, po to kai jie 
vaikštinėdami pamatė varną. 

Dabar jis jau kalbėjo frazėmis, žinojo, kada sakyti 
„ačiū“ ir „prašom“. Kartą, kai Dženiferė maitino jį šaukš- 
teliu, jis nekantriai pasakė: 

— Mama, eik pažaisti su savo žaisliukais. 

Kenas nupirko Džošuai dažus, ir tas rūpestingai išpai- 
šė visas svetainės sienas. 

Kai ponia Makėj norėjo įkrėsti jam į kailį, Dženiferė 
tarė: 

— Nereikia. Sienas galima nuplauti. Džošua tiesiog 
nori išreikšti save. 

— Išreikšti save, — prunkštelėjo ponia Makėj.— Jūs iš- 
lepinsite berniuką. 

Bet Džošua nebuvo sugadintas berniukas. Jis dūko ir 
neklausė, tačiau dvejų metų vaikui tai buvo normalu. 
Jis bijojo dulkių siurblio, laukinių žvėrelių, traukinių ir 
tamsos. 

Džošua buvo apsigimęs sportininkas. Sykį, žiūrėdama, 
kaip jis Žaidžia su draugais, Dženiferė pasakė poniai Ma- 
kėj: 

— Ponia Makėj, nors aš ir mama, tačiau apie jį aš ga- 
liu spręsti objektyviai. Aš manau, jis bus antrasis Jėzus 
Kristus. 


Dženiferė dabar jau neimdavo bylų, kurios priverstų 
ją važiuoti į kitą miestą, palikti Džošuą. Tačiau, vieną ry- 
tą jai paskambino Piteris Fentonas, klientas, kuris turėjo 
stambų fabriką. 

— Aš perku gamyklą Las Vege ir noriu, kad jūs at- 
skristumėte čia ir pakalbėtumėte su jų advokatais. 

— Aš vietoj savęs pasiųsiu Deną Martiną,— pasiūlė 
Dženiferė.— Jūs juk žinote, kad aš nemėgstu važinėti į 
kitus miestus. 

— Dženiiere, visus reikalus galima sutvarkyti per dvi- 
dešimt keturias valandas. Aš atsiųsiu jūsų paimti savo 
lėktuvą, ir kitą dieną jis parskraidins jus atgal. 

Pasvyravusi Dženiferė atsakė: 

— Gerai. 

Ji lankėsi anksčiau Las Vege, bet šitas miestas jai 
nepadarė įspūdžio. Las Vego nebuvo galima mylėti arba 
nekęsti. Į jį reikėjo žiūrėti kaip į tam tikrą fenomeną, 

kaip į svetimą civilizaciją, kur egzistuoja sava kalba, 
įstatymai, moralė. Pasaulyje kito tokio miesto nebuvo. 
Milžiniškos neoninės reklamos degė visą naktį, liaupsin- 
damos didingų rūmų prabangą, kurie buvo pastatyti, kad 
palengvintų turistų kišenes. O tie, kaip lemingai*, veržėsi 
ten, kad paliktų savo santaupas. 

Dženiferė įteikė poniai Makėj ilgą instrukciją, kaip 
prižiūrėti Džošuą. 

— Ar jūs ilgam išvažiuojate, ponia Parker? 

— Rytoj grįšiu. 

— Ak jau tos mamos! 


Kitą rytą reaktyvinis ,„Lir“ priklausęs Piteriui Fentonui, 
atskraidino Dženiferę į Las Vegą, kur ji ligi vakaro ap- 
tarinėjo kontrakto detales. Kai viskas buvo baigta, Pite- 
ris Fentonas pakvietė ją vakarienės. 

— Ačiū, Piteri. Bet geriau aš eisiu į savo numerį ir 
anksčiau atsigulsiu. Rytoj rytą aš grįžtu į Niujorką. 

Dženiferė tris kartus skambino poniai Makėj, ir kiek- 
vieną kartą ta nuramindavo ją pranešdama, kad Džošua 
gyvas ir sveikas. Jis gerai valgė, neturėjo temperatūros, 
buvo linksmas. 

— Ar jis ilgisi mamos?— paklausė Dženiferė. 

— Jis apie tai nieko nesakė, — atsiduso ponia Makėj. 

Dženiferė žinojo, kad ponia Makėj laiko ją idiote, bet 
jai buvo vis tiek. 

— Pasakykite jam kad aš rytoj grįšiu. 

— Aš perduosiu jam jūsų žodžius, ponia Parker. 

Dženiferė norėjo ramiai pavakarieniauti savo kamba- 
ryje, bet jai atrodė, kad sienos ją slegia. Ją įkyriai per- 
sekiojo mintys apie Adamą. 

Kaip jis galėjo myluotis su Mere Bete..." 

Dženiferė dažnai įtikinėjo save, kad jos Adamas tie- 
siog išvažiavo į komandiruotę, bet šį kartą tai nepadėjo. 
Prieš jos akis stovėjo Merė Betė su mezginių peniuaru. 
Ir Adamas... 

Ji norėjo įsimaišyti į triukšmingą minią. „Gal nueiti 
pasižiūrėti vaidinimo?“ — pagalvojo Dženiferė. Išsimau- 
džiusi po dušu ji apsirengė ir nulipo žemyn. 


* Pelėnų pošeimio graužikai, galintys toli migruoti. 

Pagrindinėje salėje koncertavo Martis Alenas. Prie 
įėjimo stovėjo eilė, ir Dženiferė pasigailėjo, Mad nepa- 
prašė Piterio Fentono užsakyti jai staliuką. 

Priėjusi prie durininko, ji paklausė: 

— Kiek reikės laukti, kol bus laisvas staliukas? 

— Jūs keliese? 

— Aš viena. 

— Atleiskite, panele, bet bijau, kad... 

Už jos nugaros balsas pasakė: 

— Prie mano staliuko, Eibai. 

Durininko veidas nušvito šypsena. 

— Žinoma, pone Moreti. Prašom čia. 

Dženiferė atsigręžė. Į ją žiūrėjo juodos Maiklo More- 
čio akys. 

— Ačiū, ne,— pasakė Dženiferė— Bijau, kad... 

— Jums reikia pavalgyti — Maiklas Moretis paėmė 
Dženiferę už rankos ir nedvejodamas nusivedė paskui sa- 
ve. Dženiferę pagavo siaubas vien nuo minties, jog jai 
reikės vakarieniauti su Maiklu Morečiu, bet ji nežinojo, 
kaip jo atsikratyti, kad neatkreiptų kitų dėmesio. Ji labai 
gailėjosi, jog atsisakė Piterio Fentono pasiūlymo. 

Kai jie atsisėdo prie staliuko, tuoj pat priėjo neto- 
liese stovėjęs metrdotelis. 

— Sveiki atvykę, pone Moreti, ir jūs, panele. 

Dženiferė visą laiką jautė įdėmų Maiklo Morečio 
žvilgsnį, ir tai ją trikdė. Maiklas Moretis tylėjo. Užuot 
kalbėjęs, jis tylėjo, nes žodžius laikė greičiau spąstais 
negų bendravimo priemone. Jo tylėjimas buvo toks iš- 
kalbingas, kad Maiklas Moretis jį naudojo taip dažnai, 
kaip kiti žodžius. 

Kai jis pagaliau prašneko, tai Dženiferė buvo visai 
išmušta iš vėžių. 

— Nekenčiu šunų, — pasakė Maiklas Moretis— Jie 
miršta. 

Tai suskambėjo kaip atvirumas, einantis iš jo širdies 
gelmių, ir Dženiferė nežinojo, ką atsakyti. 

Padavėjas atnešė užsakytus gėrimus, ir jie gėrė, kal- 
bėdamiesi be žodžių. 

Ji galvojo apie jo žodžius. „Aš nekenčiu šunų. Jie 
miršta“. Jai pasidarė įdomu, kokia buvo jo vaikystė, Ji 

pagavo save jį betyrinėjant. Jis buvo pavojingai gražus. 
Jo akyse jautėsi jėga, kuri nekantravo išsiveržti išorėn. 

Dženiferė nežinojo kodėl, tačiau, būdama šalia šito 
vyI0O, ji jautėsi moterimi. Galbūt atsakymas buvo jo juo- 
dose akyse, kurias jis retkarčiais nusukdavo į šalį, lyg 
bijodamas, kad jos pernelyg daug pasakys. Dženiferė 
suvokė, kiek daug laiko praėjo nuo to momento, kai ji 
jautėsi moterimi. Nuo tos dienos, kai ji prarado Adamą. 
„Tiktai vyras gali padaryti moterį iš tikrųjų moteriška, — 
pagalvojo Dženiferė.— Padaryti taip, kad ji pasijustų gra- 
ži ir geidžiama'. 

Gerai, kad jis negali perskaityti mano minčių, gal- 
vojo Dženiferė. 

Prie jų staliuko vis prieidavo žmonės, kad pareikštų 
savo pagarbą Maiklui Morečiui: verslininkai, artistai, tei- 
sėjas, senatorius. Jis buvo savas žmogus valdžios ir ga- 
lybės pasaulyje, ir Dženiferė pajuto, koks didelis jo au- 
toritetas. 

— Aš pats užsakysiu jums vakarienę,— tarė Maiklas 
Moretis.— Valgiaraštyje surašyti patiekalai gaminami aš- 
tuoniasdešimčiai žmonių. Tai tas pats, kas valgyti lėktuvą. 

Jis mostelėjo ranka, ir metrdotelis tuojau pat išdygo 
prie jų staliuko. 

— Klausau jūsų, pone Moreti. Ką jūs, sere, šiandien 
užsisakysite? 

— Pradžiai chateaubriand. 

— Suprantama, pone Moreti. 

— Paskui pommes sonffles ir endivijos salotas. 

— Bus padaryta, sere. 

— Desertą mes užsakysime vėliau. 

Restorano valdytojas atsiuntė jiems butelį šampano 
su palinkėjimais maloniai praleisti vakarą. 

Dženiferė pagavo save begalvojančią, kad jai gera, 
nors vidinis pasipriešinimas neatlėgo. Seniai ji nesėdėjo 
restorane su patraukliu vyriškiu. Bet kai tik šita mintis 
šmėstelėjo jos galvoje, ji pagalvojo: „Kaip aš galiu ji lai- 
kytį patraukliu vyriškiu? Jis žmogžudys. Bejausmis gyvu- 
lys“. 

Tarp tų, kuriuos ji gynė, buvo nemažai žmonių, įvyk- 
džiusių siaubingus nusikaltimus, bet ji jautė, kad nė vie- 

nas jų nebuvo toks pavojingas, kaip priešais ją sėdintis 
žmogus. Jis užėmė aukštą padėtį mafijoje ir pasiekė to, 
vesdamas Antonijaus Granelio dukterį. 

— Aš skambinau porą kartų, kai jūs buvote išvy- 
kusi — pasakė Maiklas Moretis. Anot Keno Beilio, jis 
skambino vos ne kasdien.— Kur jūs buvote?'— lyg tarp 
kitko paklausė jis. 

— Toli. 

Ilgą laiką jie tylėjo. 

— Ar jūs prisimenate mano ankstesnį pasiūlymą? 

Dženiferė nugėrė šampano. 

— Nepradėkime visko iš naujo... 

— Jūs turėsite viską, ko tik jūs... 

— Aš jums jau sakiau, kad manęs tai nedomina. Var- 
gu ar jūs man galite pasiūlyti tai, ko aš negalėčiau atsi- 
sakyti. Taip būna tik pasakose, pone Moreti. Taigi aš 
atsisakau. 


Maiklas Moretis prisiminė pokalbį, kuris įvyko jo uoš- 
vio namuose prieš tris savaites. Mafijos vadovų susitiki- 
mas baigėsi prastai. Tomas Kolfaksas priešinosi viskam, 
ką siūlė Maiklas. 

Kai Kolfaksas išėjo, Maiklas kreipėsi į savo uošvį. 

— Koliaksas sensta. Manau, kad jam laikas pailsėti. 

— Tomis geras žmogus. Jis per šituos metus išgelbėjo 
mus nuo daugybės nemalonumų. 

— Visa tai jau praeitis. Dabar jo jau ne tie užmojai. 

— Ir ką tu norėtumei paimti į jo vietą? 

— Dženiferę Parker. 

Antonijus Granelis papurtė galvą. 

— Aš jau sakiau tau, Maiklai. Blogai, kai moteris žino 
šeimos paslaptis. 

— Ji ne paprasta moteris. Ji geriausia Niujorko ad- 
vokatė. 

— Pažiūrėsime,— pasakė Antonijus Granelis.— Pažiū- 
rėsime. 


Maiklas Moretis įprato, kad visi jo norai būtų įgy- 
vendinti. Todėl, kuo labiau Dženiferė spyrėsi, tuo labiau 
jis norėjo ją turėti. Dabar, sėdėdamas šalia jos, Maiklas 

pagalvojo: „Kada nors tu priklausysi man, mažyle. Pri- 
klausysi siela ir kūnu“. 

— Apie ką jūs galvojate? 

Maiklas Moretis nusišypsojo, ir Dženiferė pasigailėjo, 
kad paklausė. Jai buvo laikas išeiti. 

— Ačiū už puikią vakarienę, pone Moreti. Rytoj man 
anksti keltis. .. 

Šviesa salėje ėmė gesti, ir orkestras užgrojo uver- 
tiūrą. 

— Jūs negalite dabar išeiti. Prasidės vaidinimas. Mar- 
tis Alenas suteiks jums džiaugsmo. 


Tokį vaidinimą galėjo sau leisti tik Las Vegas, ir Dže- 
niferė turėjo didžiulį malonumą. Ji pasakė sau, kad išeis 
iš karto po vaidinimo, bet, kai jis pasibaigė, Maiklas 
Moretis pakvietė ją šokti, ir jai buvo nepatogu atsisakyti. 
Be to, ji turėjo prisipažinti, kad jai nesinorėjo išeiti. Maik- 
las buvo geras partneris, jis šoko lengvai ir laisvai. Kartą, 
kai kita pora juos užkliudė, Maiklas prisiglaudė prie jos, 
ir ji pajuto, jog jis jos geidžia. Bet jis tuojau pat atsi- 
traukė, išlaikydamas tam tikrą atstumą. 


Po to jie nuėjo į kazino — triukšmingą, šviesų užlietą 
salę, pilną žaidėjų, nusprendusių išmėginti savo laimę. Jų 
akys degte degė tarytum nuo lošimo rezultato priklausė 
jų gyvybė. Maiklas atvedė Dženiferę prie stalo, kur buvo 
žaidžiama kauliukais ir davė jai tuziną kauliukų. 

— Linkiu sėkmės, — tarė jis. 

Krupjė elgėsi su Maiklu labai pagarbiai, vadindamas 
jį „ponu M.", duodamas jam krūvelės šimtadolerinių ku- 
biukų mainais -už pakvitavimą. Maiklas statė dideles su- 
mas ir pralošė didžiulę sumą, tačiau liko visiškai ramus. 
Lošdama Maiklo duotais kubiukais, Dženiferė išlošė tris 
šimtus dolerių, kuriuos privertė Maiklą pasiimti. Ji ne- 
norėjo būti jam bent kiek skolinga. 

Kartkartėmis prie Maiklo Morečio prieidavo moterys. 
Visos jos buvo jaunos ir patrauklios. Maiklas kalbėjo su 
jomis mandagiai, bet buvo pastebima, kad jį domino tik 
Dženiferė. Nepaisant nieko, ji jautėsi pamaloninta. 


Iš pradžių Dženiferė jautė nuovargį ir depresiją, bet 

nuo Maiklo Morečio sklido tokia gyvybinė jėga, kad jo 
nuotaika persidavė ir jai. 

Maiklas nusivedė ją į nedidelį barą, kur grojo džia- 
zas, paskui jie nuėjo paklausyti naujos roko grupės. Kur 
tik jie nueidavo, visur Maiklas buvo karališkai sutinka- 
mas. Kiekvienas norėjo atkreipti jo dėmesį, pasisveikinti 
su juo. 

Per visą tą laiką Maiklas nepasakė Dženiferei nė vie- 
no žodžio, kurį ji galėtų suprasti kaip įžeidimą. Ir vis 
dėlto Dženiferė jautė, kaip nuo jo sklinda seksualios ban- 
gos. Ji dar niekada nebuvo patyrusi, kad tik nuo vyro bu- 
vimo šalia jai taip maustų kūną. Tai buvo gąsdinantis, ta- 
čiau ir džiugus pojūtis. Dar niekada Dženiferė nejautė to- 
kios laukinės, nežabotos vyriškos jėgos, kurią skleidė 
Maiklas Moretis. 


Buvo ketvirta valanda ryto, kai Maiklas Moretis pa- 
lydėjo ją į viešbučio numerį. Sustojęs prie durų, jis pa- 
ėmė jos ranką ir tarė: 

— Labos nakties. Aš noriu, kad jūs žinotumėte — tai 
buvo pats geriausias vakaras mano gyvenime. 

Nuo šitų žodžių Dženiferei pasidarė baisu. 

Adamo Vornerio populiarumas Vašingtone didėjo. Vis 
dažniau laikraščiuose ir žurnaluose pasirodydavo straips- 
niai apie jį. Adamas rūpinosi geto mokyklomis, vadova- 
vo senato komisijai, kuri vyko į Maskvą susitikti su disi- 
dentais. Laikraščio nuotraukoje Šeremetjevo aerouoste jį 
pasitiko nesišypsantys oficialūs rusų žmonės. Kai po de- 
šimties dienų Adamas sugrįžo, laikraščiuose pasirodė 
straipsniai, teigiamai įvertinę jo kelionės rezultatus. 

Apie jį rašė viską. Žmonės norėjo daugiau sužinoti 
apie Adamą Vornerį, ir laikraščiai tenkino publikos apeti- 
tą. Adamas pasisakė už reformas senate. Jis vadovavo 
komisijai, tiriančiai federalinių kalėjimų sąlygas. Lan- 
kydamasis kalinimo vietose, jis važinėjo po visą šalį 
susitikdamas su kaliniais, sargybiniais, ir, kai jo komisija 

parengė ataskaitą apie atliktą darbą, prasidėjo didelės 
reformos. 

Rašė apie jį ir moterų žurnalai. ,Kosmopoliten“ buvo 
įdėta fotografija, kur Adamas buvo nufotografuotas su 
Mere Bete ir dukrele Samanta. Sėdėdama miegamajame 
prie židinio, Dženiferė ilgai žiūrėjo į tą nuotrauką. Merė 
Betė žavingai šypsojosi. Samanta kaip du vandens lašai 
buvo panaši į motiną. Dženiferė pažiūrėjo į Adamą. Jis 
atrodė pavargęs. Palei akis atsirado raukšlelės, kurių 
anksčiau nebuvo, o smilkiniuose prasimušė žili plaukai, 
Akimirką jai pasirodė, kad ji žiūri į suaugusį Džošuą. 
Panašumas buvo neįtikėtinas. Adamas žiūrėjo tiesiai į 
objektyvą, ir Dženiferei atrodė, kad jis Žiūrį tiesiai į ją. 
Ji mėgino perskaityti jo akyse, ar jis dar prisimena ją. 

Paskui Dženiferė vėl ėmė žiūrėti į Merę Betę ir Sa- 
mantą. Ji švystelėjo žurnalą į židinį ir žiūrėjo, kaip jį 
ryja liepsna. 


Adamas Vorneris kviestinės vakarienės metu stengėsi 
užimti Stiuartą Nidhemą ir kitus svečius. Kitame stalo 
gale Merė Betė kalbėjosi su senatoriumi nuo Oklahomos 
valstijos ir jo žmona, apsikabinėjusia deimantais. Va- 
šingtonas Merei Betei buvo gimtoji stichija. Ji čia jautėsi 
kaip žuvis vandenyje. Dėl Adamo populiarumo visi sten- 
gėsi patekti į jos rengiamus priėmimus, ir tai jai teikė 
didelį džiaugsmą. Aukštuomenės gyvenimas vargino Ada- 
mą, ir jis buvo patenkintas, kad Merė Betė prisiėmė šį- 
tuos rūpesčius. Jai tai labai gerai pavykdavo, ir Adamas 
buvo dėkingas. 

— Vašingtone,— kalbėjo Stiuartas Nidhemas,— kur 
kas daugiau reikalų sutvarkoma kviestinių vakarienių 
metu, negu kongreso kuluaruose. 

Jis apžvelgė susirinkusiuosius, ir panoro, kad vaka- 
rienė kuo greičiau pasibaigtų. Iš šalies viskas atrodė pui- 
kiai. Bet viskas buvo ne taip, kaip reikia. Jis buvo vedęs 
vieną moterį, o mylėjo kitą. Šitos vedybos buvo žabangos, 
iš kurių negalima ištrūkti. Adamas žinojo, kad, jeigu Me- 
rė Betė tada nebūtų pastojusi, jis būtų būtinai su ja iš- 
siskyręs. Bet dabar buvo pernelyg vėlu. Jis buvo pa- 
smerktas. Merė Betė pagimdė jam dukterį, kurią jis my- 
lėjo, bet Dženiferės negalėjo pamiršti. 

Gubernatoriaus žmona palietė jo ranką. 

— Jūs toks laimingas, Adamai. Jūs turite viską, ko 
tik gali trokšti vyriškis, argi ne? 

Adamas pratylėjo, jis neturėjo jėgų atsakyti į šitą 
klausimą. 

Laikas bėgo, ir Džošua darėsi vis vyresnis. Jis buvo 
visas Dženiferės gyvenimas. Ji kasdien matė jo augimą. 
Jis išmoko vaikščioti, kalbėti, mąstyti. Jo. elgesys keitėsi: 
tai jis pasidarydavo nesuvaldomas ir laukinis, tai švelnus 
ir drovus. Jam nepatikdavo, kai Dženiferė nakčiai palik- 
davo jį vieną, jis bijojo tamsos ir reikalavo, kad paliktų 
įjungtą šviesą. 

Kai jam suėjo dveji metai, jis pasidarė visiškai nepa- 
kenčiamas. Jame nubudo užsispyrimas ir griovimo po- 
traukis. Jis dievino „taisyti“ daiktus. Jis sugadino ponios 
Makėj siuvimo mašiną, du televizorius ir ištyrinėjo Dže- 
niferės laikrodžio mechanizmą. Jis sumaišydavo druską 
su cukrumi. Likęs vienas krėsdavo įvairias išdaigas. Ke- 
nas Beilis jam atnešė vokiško aviganio šuniuką, ir Džo- 
šua jam įkando. 

Kai Kenas ateidavo pas juos į svečius, Džošua sutik- 
davo jį žodžiais: „Sveikas. Ar tu turi laikrodį? Duok, aš 
su juo pažaisiu“. 

Tuo metu Dženiferė būtų jį su malonumu atidavusi 
pirmam sutiktajam. 

Trejų metų jis staiga tapo tikru angelu. Buvo švelnus 
ir Meilus. Jis darėsi vis labiau panašus į savo tėvą ir mė- 
go viską ,„meistrauti“ pats. Jam patiko žaisti lauke, bė- 
gioti, laipioti į medžius ir važinėti triratuku. 

Jie su Dženifere tapo gerais draugais. Motinos dienai 
Džošua išmoko Dženiferės mėgstamą dainelę —, „Mėnulio 
šviesa“. Tai buvo pats graudžiausias momentas jos gyve- 
nime. 

„Mes nepaveldime pasaulio iš mūsų tėvų, mes jį sko- 
linamės iš savo vaikų“. 


Džošua ėmė vaikščioti į vaikų darželį, ir jam ten la- 
bai patiko. Vakarais, kai Dženiferė būdavo namie, jie 

susėsdavo prie židinio ir drauge skaitydavo. Dženiferė 
skaitydavo jurisprudencijos žurnalus, o Džošua — kny- 
gutes su paveiksliukais. Žiūrėdama į susikaupusį veidą, ji 
prisiminhdavo Adamą. Žaizda dar neužgijo. Ji visą laiką 
mėgindavo įsivaizduoti, ką dabar veikia Adamas. Ką vei- 
kia Adamas, Merė Betė ir Samanta. 


Dženiferė stengėsi nemaišyti asmeninio ir proiesiona- 
laus gyvenimo, vienintelė rišamoji grandis buvo Kenas 
Beilis. 

Jis pirkdavo berniukui žaisliukus ir knygas, žaidė su 
juo. 

Kartą sekmadienį Dženiferė ir Kenas stovėjo ir žiūrė- 
jo, kaip Džošua lipa į medį. 

— Žinai, ko jam reikia?— paklausė Kenas. 

— Ne, > 

— Jam reikia tėvo.— Jis atsisuko į Dženiferę.— Jo 
tikras tėvas pasirodė esąs mėšlas. 

— Kenai, liaukis. 

— Atleisk. Tai, žinoma, ne mano reikalas. Bet aš kalbu 
ne apie praeitį, O L ateitį. Juk tu negali gyventi visą 
laiką viena kaip.. 

— Aš ne viena. .. Aš turiu sūnų. 

— Aš ne apie tai kalbu.— Jis apkabino ir švelniai ją 
pabučiavo.— Atleisk, Dženifere. 

Bent dešimtį kartų jai skambino Maiklas Moretis. Ji 
neatsakė į jo skambučius. 

Kartą bylos teisme metu ji pastebėjo jį salėje, bet kai 
ji vėl žvilgtelėjo į tą pusę, jo ten jau nebuvo. 

Vieną dieną, kai Dženiferė jau rengėsi namo, Sintija 
pranešė: 

— Skambina ponas Klarkas. 

Padvejojusi Dženiferė nusprendė su juo pakalbėti. 

— Gerai, sujunk mano telefoną su jo. 

Klarkas Holmanas buvo Juridinės pagalbos draugijos 
advokatas. 

— Atleisk, kad trukdau, Dženifere,— pradėjo jis, čia 
mes turime vieną bylą, kurios niekas nenori imtis. Aš 
būsiu labai dėkingas, jei tu man padėsi. Aš žinau, kad tu 
siaubingai užsiėmusi, bet. .. 

— Apie ką kalbama? 

— Apie Džeką Skanloną. 

Ji iškart prisiminė šitą pavardę. Paskutines dvi dienas 
ji nuolat buvo minima laikraščių puslapiuose. Džeką Skan- 
loną areštavo už ketverių metų mergytės pagrobimą ir 
reikalavimą už ją išpirkos. Jį atpažino iš fotoroboto, kurį 
sudarė policija remdamasi pagrobimo liudytojo žodžiais. 

— Klarkai, kodėl tu kreipiesi į mane? 

— Skanlonas pats to paprašė. 

Dženiferė pasižiūrėjo į laikrodį. Ji pažadėjo sūnui, jog 
šiandien pareis anksčiau. 

— Kur jis dabar? 

— Pataisos centre ,„Metropoliten“. 

Dženiferė greitai apsisprendė. 

— Aš su juo pasikalbėsiu. Susitark dėl susitikimo. 

— Gerai. Ir labai ačiū. Lieku skolingas. 

Dženiferė paskambino poniai Makėj. 

— Aš šiandien užtruksiu. Tegul Džošua pavakarie- 
niauja ir laukia manes. 

Po dešimties minučių Dženiferė jau privažiavo patai- 
sos centrą. 

Dženiferė pagrobimą vertino kaip niekšiškiausią nusi- 
kaltimą, o ypač bejėgio vaiko pagrobimą. Bet kiekvienas 
teisiamasis turi teisę gintis, nepriklausomai nuo įvykdyto 
nusikaltimo sunkumo. Tai įstatymo pagrindas — teisin- 
gumas aukščiausiems ir žemiausiems. 

Dženiferė parodė sargybiniui savo dokumentus, ir ją 
palydėjo į susitikimų su advokatais kambarį. 

— Tuojau aš atvesiu Skanloną,— pasakė sargybinis. 

Po kelių minučių į kambarį įvedė liesą simpatingą 
trisdešimtmetį žmogų, šviesiais ligi pečių plaukais ir barz- 
dele. Būtent tokį vaizduoja Kristų. 

— Ačiū, kad atėjote, panele Parker,— pasakė jis 
minkštu meiliu balsu.— Ačiū jums už jautrumą. 

— Sėskitės. 

Jis atsisėdo priešais Dženiferę. 

— Jūs prašėte, kad aš ateičiau? 

— Taip. Nors manau, kad man dabar tik Dievas gali 
padėti. Aš padariau siaubingą kvailystę. 

Ji šlykštėdamasi pažiūrėjo į jį. 

— Bejėgės mergytės pagrobimą dėl išpirkos jūs va- 
dinate „siaubinga kvailyste'“? 

— Aš Temę pagrobiau ne dėl pinigų. 

— Ak štai kaip! Tada kodėl jūs ją pagrobėte? 

Įsivyravo tyla. Pagaliau Džekas Skanlonas tarė: 

— Mano žmona — Evelina — mirė gimdydama. Aš ją 
mylėjau labiau už viską gyvenime. Jeigu žemėje yra šven- 
tųjų, tai ji viena jų. Evelinos sveikata, nelaimei, buvo 
labai prasta. Gydytojas jai patarė apskritai negimdyti 
vaikų, bet ji nepaklausė.— Jis droviai nuleido akis.— 
Galbūt jums bus sunku tai suprasti, bet ji kalbėjo, kad 
jis bus dalelytė manęs ir labai norėjo vaikelio. 

Dženiferė tai labai gerai suprato! 

Džekas Skanlonas nutilo. Jo mintys buvo toli. 

— Ar ji pagimdė? 

Skanlonas linktelėjo. 

— Jos abi mirė— Jam buvo sunku kalbėti — Kurį 
laiką aš galvojau. Aš nenorėjau be jos gyventi. Ir visą 
laiką mėginau įsivaizduoti, koks būtų buvęs mūsų vaikas. 
Įsivaizdavau, kaip būtų puiku, jeigu jos abi būtų gyvos. 
Aš norėjau persikelti į tą laiką, kai Evelina dar ne... .— 
Jis nutilo. Skausmas jam trukdė kalbėti.— Aš kreipiausi į 
Bibliją, ir ji mane išgelbėjo nuo beprotybės. O paskui, 
prieš kelias dienas, aš pamačiau mažą mergytę, žaidžian- 
čią gatvėje. Ji buvo tiesiog Evelinos kopija. Ji pažiūrėjo 
į mane ir šyptelėjo. Man pasimaišė galvoje. Aš pagalvo- 
jau — štai Evelinos vaikas, mūsų vaikas. 

Dženiferė matė, kaip pabalo jo pirštų krumpliai. 

— Aš žinojau, kad to daryti negalima, bet aš ją pa- 
ėmiau.— Jis pažvelgė Dženiierei į akis.— Nė už ką pa- 
saulyje aš nebūčiau jai nieko blogo padaręs. 

Dženiferė įdėmiai jį stebėjo, stengdamasi pagauti me- 
lą. Bet jo nebuvo. Priešais ją sėdėjo merdintis žmogus. 

— O kaipgi raštelis dėl išpirkos?— paklausė Dženiferė. 

— Aš nesiunčiau jokio raštelio. Mažiausiai aš galvo- 
jau apie pinigus. Man buvo reikalinga tik mažylė Temė. 

— Betgi kažkas pasiuntė raštelį, reikalaujantį išpir- 
kos? 

— Policija tvirtina, kad tai padariau aš, bet tai — 
netiesa. 

Dženiferė susimąstė, mėgindama sugretinti visus fak- 
tus. 

— Pagrobimo istorija pasirodė laikraščiuose prieš jū- 
sų areštą ar po jo? 

— Prieš. Aš prisimenu, kaip aš norėjau, jog laikraš- 
čiai liautųsi apie tai rašę. Aš norėjau kur nors išvažiuoti 
su Teme, ir bijojau, kad mus pagaus. 

— Vadinasi, kas nors perskaitė apie tai laikraščiuose 
ir nusprendė gauti išpirką? 

Džekas Skanlonas bejėgiškai skėstelėjo rankas. 

— Nežinau, aš žinau tik, kad noriu numirti. 

Dženiferę sujaudino jo skausmas. Jeigu jis kalba tiesą, 
o tai parašyta jo veide, tada jis nenusipelnė mirties už savo 
nusikaltimą. Žinoma, jis turi būti nubaustas, tačiau ne 
mirties bausme. 

Dženiferė apsisprendė. 

— Aš pasistengsiu jums padėti. 

Jis ramiai sėdėjo ant kėdės. 

— Ačiu. Nors man tas pat, kas man bus. 

— Bet man ne tas pat. 

Džekas Skanlonas tarė: 

— Bijau, kad aš... kad aš neturėsiu pinigų jums už- 
mokėti. 

— Dėl to nesijaudinkite. Geriau papasakokite apie 
save. 

— O ką jūs norėtumėte sužinoti? 

— Pradėkite iš pat pradžių. Kur gimėte? 

— Šiaurinėje Dakotoje prieš trisdešimt penkerius me- 
tus. Aš gimiau fermoje. Jeigu, žinoma, galima vadinti 
ferma lopinėlį žemės, kur niekas nenorėjo augti. Mes 
buvome neturtingi. Penkiolikos metų aš išėjau iš namų. 
Aš mylėjau motiną, bet tėvo nekenčiau. Aš žinau, kad 
Biblija moko apie tėvus blogai nekalbėti, bet jis iš tik- 
rųjų buvo piktas žmogus. Jam buvo malonu mane perti. 

Dženiferė pastebėjo, kaip įsitempė jo kūnas sakant 
tuos žodžius. 

— Jam buvo malonu mane mušti. Už menkiausią nu- 
sižengimą, kurį jis laikė blogu, jis talžydavo mane odiniu 
diržu su metaline sagtimi. Paskui priversdavo mane atsi- 
klaupti ir prašyti Dievą atleidimo. Ilgą laiką aš nekenčiau 
Dievo taip pat, kaip ir savo tėvo. 

Visą tai prisiminęs, jis nutilo. 

— Taigi jūs pabėgote iš namų? 

— Taip. Pakeliui pasitaikiusiomis mašinomis aš nu- 
važiavau į Čikagą. Man mokyklos baigti nepavyko, nors 
aš daug skaičiau. Užtekdavo tėvui pamatyti mane su kny- 
ga rankoje, kai iš karto griebdavosi diržo. Čikagoje aš 
gavau darbo fabrike ir ten sutikau Eveliną. Kartą aš dar- 
be susižeidžiau ranką, ir mane nuvedė į medicinos punk- 
tą. O ji ten dirbo medicinos sesele.— Jis nusišypsojo Dže- 
niferei.— Tai buvo pati gražiausia moteris pasaulyje. Ma- 
no ranka užgijo tik po dviejų savaičių, ir visą tą laiką 
aš vaikščiojau pas Eveliną perrišimui. Paskui mes pradė- 
jome susitikinėti. Mes kaip tik rengėmės susituokti, kai 
kompanija negavo žadėto užsakymo ir mane su dau- 
gybe kitų, tokių kaip ir aš, išmetė į gatvę. Bet Evelinos tai 
nesutrikdė. Mes susituokėme ir gyvenome tik iš jos at- 
lyginimo. Turbūt tai vienintelis dalykas, dėl kurio mes 
pykomės. Aš sakydavau, kad vyras privalo rūpintis mo- 
terimi, o ne priešingai. Paskui man pavyko gauti sunk- 
vežimio vairuotojo vietą su neblogu atlyginimu. Blogai 
tik tai, kad mes nesimatydavome ištisomis savaitėmis. 
Bet iš esmės aš buvau labai laimingas. Mes abu buvome 
laimingi. O paskui Evelina pastojo. 

Jo kūnu perbėgo virpulys, rankos ėmė drebėti. 

— Evelina ir mūsų vaikas mirė.— Jo skruostais rito- 
si ašaros.— Aš nežinau, kodėl Viešpats taip pasielgė. Tur- 
būt jis turėjo priežastį, bet aš nežinau kokią.— Sėdėdamas 
ant kėdės, jis siūbavo pirmyn ir atgal, pats to nepaste- 
bėdamas. Delnai buvo sudėti ant krūtinės lyg maldai. 
„Aš parodysiu tau kelią, kuriuo tu eisi. Aš duosiu tau 
patarimą". 

Dženiferė pagalvojo: „Aš neleisiu, kad jį pasodintų 
į elektros kėdę“. 

— Rytoj aš vėl pas jus ateisiu, — pažadėjo ji. 

Užstatas už laiduotiną pasiėmimą buvo du šimtai -pen- 
kiasdešimt dolerių. Tokių pinigų Džekas Skanlonas netu- 
rėjo, ir reikiamą sumą sumokėjo Dženiferė. Skanloną pa- 
leido iš pataisos centro, ir Dženiferė jam išnuomavo nu- 
merį nedideliame Vest Saido motelyje. Ji taip pat davė 
jam šimtą dolerių, kad susitvarkytų. 

— Nežinau kaip, bet aš jums grąžinsiu skolą ligi 
paskutinio cento,— pasakė Džekas Skanlonas.— Aš vis 
tiek susirasiu kokį nors darbą. 

Kai Dženiferė ėjo pro duris iš numerio, jis jau skaitė 
laikraščio skiltį, kur buvo siūlomi darbai. 


Federalinis prokuroras Erlas Osbornas buvo stambus 
apskrito lygaus veido ir švelnių manierų vyriškis. Tačiau 
jo išorė buvo apgaulinga. 

Dženiferė nustebo, radusi jo kabinete Robertą di Sil- 
vą. 

— Aš girdėjau, jog jūs ketinate imtis šitos bylos. 
Jums bet koks purvas nieko nereiškia? 

Dženiferė staigiai atsigręžė į Osborną. 

— Ko jam čia reikia? Juk tai — kriminalinis nusikal- 
timas. 

— Džekas Skanlonas nusivežė mergytę jos tėvų ma- 
šina,— atsakė Osbornas. | 

— Automobilio pagrobimas — tai stambi vagystė, — 
pridūrė di Silva. 

„Įdomu, ar būtų čia di Silva, jeigu advokatas būtų ki- 
tas? — pagalvojo Dženiferė. Ji vėl kreipėsi į Erlą Os- 
borną. 

— Aš norėčiau su jumis susitarti. Mano klientas... 

Erlas Osbornas įspėjamai pakėlė ranką. 

— Jokiu būdu! Mes ketinamt kovoti ligi galo. 

— Yra tam tikros aplinkybės. .. 

— Apie viską papasakosite parengtinio svarstymo 
metu. 

Di Silva žiūrėjo į ją su šypsenėle. 

— Gerai. Susitiksime teisme.— Taip pasakiusi, Dže- 
niferė išėjo. | 


Džekas Skanlonas įsidarbino degalinėje netoli mote- 
lio. Ten jį ir surado Dženiterė. 

— Parengtinis svarstymas įvyks poryt,— pranešė ji— 
Aš stengsiuosi, kad jus pripažintų kaltu ne pagal tuos 
straipsnius, kurių reikalauja kaltintojas. Jums teks sėsti 
į kalėjimą, bet aš pamėginsiu sutrumpinti terminą kiek 
tik įmanoma. 

Jo veido išraiška buvo jai tarsi atlyginimas. 


Dženiferės patartas, Džekas Skanlonas įsigijo tinkamą 
kostiumą, kurį vilkėdamas ir atėjo į parengtinį bylos 
svarstymą. Jo plaukai ir barzda buvo tvarkingai pakirpti, 
taigi Dženiferė liko patenkinta jo išvaizda. 

Teismo procedūra prasidėjo. Salėje buvo apygardos 
prokuroras Robertas di Silva. Po to, kai Erlas Osbornas 
pateikė turimus įrodymus ir pasisakė už tai, kad Džekas 
Skanlonas būtų perduotas teismui, teisėjas Bernardas 
kreipėsi į Dženiferę. 

— Panele Parker, jūs turite ką nors pasakyti? 

— Taip, Jūsų prakilnybe. Aš manau, kad nėra būtina 
šitą bylą perduoti teismui. Yra švelninančių aplinkybių, 
kurios nebuvo paminėtos. Aš norėčiau pripažinti, kad 
mano klientas kaltas, tačiau jis padarė ne tokį rimtą nu- 
sikaltimą, kaip tvirtina kaltintojas. 

— Nieku būdu. Kaltinimas nesutinka,— užprotestavo 
Erlas Osbornas. 

Dženiferė atsisuko į teisėją Bernardą. 

— Ar negalėtume mes apsvarstyti šitą dalyką Jūsų 
prakilnybės kabinete? 

— Gerai. Aš paskirsiu teismo datą po to, kai išklau- 
sysiu ądvokatą. | 

Dženiferė atsigręžė į Džeką Skanloną, kuris nieko ne- 
galėjo suprasti. 

— Galite grįžti į darbą, — pasakė jam Dženiferė.— Aš 
užvažiuosiu pas jus vėliau ir papasakosiu, kuo viskas pa- 
sibaigė. 

Jis linktelėjo ir tyliai ištarė: 

— Ačiū jums, panele Parker. 

Dženiferė, Erlas Osbornas, Robertas di Silva ir teisėjas 
Bernardas sėdėjo teisėjo kabinete. 


Osbornas kreipėsi į Dženiferę. 
— Aš niekaip negaliu jūsų suprasti, kodėl jūs nuspren- 

dėte kreiptis į mane su prašymu teisti jį pagal kitą straips- 
nį. Pagrobimas reikalaujant išpirkos baudžiamas mirties 
bausme. Jūsų klientas kaltas ir jam teks už tai atsakyti. 

— Erlai, nereikia tikėti tuo, ką rašo laikraščiai. Dže- 
kas Skanlonas neturi nieko bendro su rašteliuų, reikalau- 
jančiu išpirkos. 

— Jūs juokaujate? Kodėl tada, velniai rautų, jis pa- 
grobė mergytę? 

— Tuojau aš viską papasakosiu. 

Ir Dženiferė ėmė pasakoti. Apie tai, kad jis gimė fer- 
moje, kaip jį mušė tėvas, kaip Džekas įsimylėjo Eveliną, 
kaip žmona ir vaikas mirė gimdymo metu. 

Jie tylėdami išklausė, o Robertas di Silva pasakė: 

— Taigi Džekas Skanlonas pavogė mergaitę todėl, kad 
ji buvo panaši į mirusį jo vaiką? Aišku... O žmona, va- 
dinasi, mirė gimdydama? 

— Teisingai. — atsakė Dženiferė, atsisukdama į teisė- 
ją Bernardą. — Jūsų prakilnybe, aš manau, kad šitas žmo- 
gus nenusipelnė mirties bausmės. 

— Visiškai su jumis sutinku, — netikėtai tarė di Silva. 

Dženiferė nustebusi pažiūrėjo į jį, o di Silva ištraukė 
iš portfelio kažin kokius popierius. 

— Leiskite jus paklausti?— kreipėsi jis į Dženiferę.— 
O šitą žmogų ar galima nubausti mirties bausme?— Ir jis 
ėmė skaityti — Frenkas Džeksonas, trisdešimt aštuonerių 
metų. Gimė Nob Hile, San Franciske. Tėvas — gydytojas, 
motina — žinoma visuomenės veikėja. Nuo keturiolikos 
metų įjunko į narkotikus, pabėgo iš namų, buvo sulai- 
kytas Hest Ešbure, grąžintas tėvams. Po trijų mėnesių 
Džeksonas pavogė iš tėvo kabineto narkotikų turinčius 
vaistus ir pabėgo. Areštuotas Siatle už narkotikų laikymą 
ir pardavinėjimą, uždarytas į kalėjimą. Aštuoniolikos me- 
tų paleistas į laisvę, o po mėnesio vėl areštuotas, šį kartą 
už ginkluotą apiplėšimą kėsinantis į gyvybę. .. 

Dženiferė pajuto, kaip gerkle kyla vėmulys. 

— Ką tai turi bendro su Džeku Skanlonu? 

Erlas Osbornas šaltai nusišypsojo. 


— Džekas Skanlonas ir Frenkas Džeksonas — vienas 
ir tas pats asmuo. 


— Negali būti! 

Di Silva tarė: 

— Prieš valandą mes gavome šitą informaciją iš FTB. 
Džeksonas — puikus aktorius ir patologiškas melagis. Per 
paskutinius dešimtį metų jis buvo teisiamas už įvai- 
riausius nusikaltimus, pradedant apgaulingų ugniagesių 
komandos iškvietimu ir baigiant ginkluotu apiplėšimu. 
Jis niekada neturėjo nuolatinio darbo, jis niekada nebuvo 
vedęs. Prieš penkerius metus jį sulaikė FTB ir apkaltino 
trejų metų mergytės pagrobimu reikalaujant išpirkos. 
Mergytės kūnas jau buvo pradėjęs irti, tačiau patolo- 
goanatomas nustatė, kad mergytė buvo subadyta peiliu. 
Be to, buvo iškrypėliškai išprievartauta. 

Dženiferei pasidarė bloga. 

— Vienas advokatėlis perėjūnas sugebėjo pasiekti, 
kad jį išlaisvintų dėl kažkokių techninių detalių.— Rober- 
to di Silvos balse skambėjo panieka.— Ir jūs norite, kad 
toks Žmogus ramiai vaikštinėtų gatvėmis? 

— Ar galima man žvilgtelėti į jo dosjė? 

Di Silva tylėdamas perdavė jai popierius. Dženiferė 
ėmė juos skaityti. Taip, tai buvo Džekas Skanlonas. Tuo 
abejoti nebuvo galima. Dosjė buvo fotografija, padary- 
ta policijos nuovadoje, kur jis buvo be barzdos ir atrodė 
jaunesnis. Bet, žinoma, tai buvo jis. Jis pamelavo Dženi- 
terei, o ji juo patikėjo. Jis kalbėjo taip įtikinamai, kad 
ji net nepatikrino jo parodymų. 

— Galima žvilgtelėti?— paprašė teisėjas Bernardas. 

Dženiferė perdavė jam dosjė. Peržiūrėjęs popierius 
teisėjas pasidomėjo: 

— Na, kokia jūsų nuomonė? 

— Aš atsisakau jį ginti. 

Di Silva kilstelėjo antakius, apsimestinai nustebęs. 

— Jūs, panele Parker, mane stulbinate. Jūs visada 
tvirtinate, kad teisę gintis turi kiekvienas. 

— Taip, žinoma. Bet aš laikausi taisyklės — aš neginu 
tų, kurie man sako netiesą. Ponui Džeksonui teks pasi- 
ieškoti kito advokato. 

Teisėjas Bernardas linktelėjo. 


— Teismas tuo pasirūpins. 
Osbornas tarė: 
— Aš reikalauju, kad Džeksonas būtų tuojau pat su- 

laikytas, Jūsų prakilnybe. Jis pernelyg pavojingas, kad 
būtų laisvėje. 

Teisėjas Bernardas pasisuko į Dženiferę. 

— Jums laikinai teks būti jo advokate, nes jūsų pa- 
vardė įtraukta į teismo protokolus. Ar turite prieštaravi- 
mų? 

— Ne,— trumpai atsakė Dženiferė. 

— Aš įsakysiu jį tuoj pat suimti, — baigdamas pasakė 
teisėjas Bernardas. 


Tą vakarą teisėjas Lorensas Voldmanas pakvietė Dže- 
niferę labdaringos vakarienės. Nors ji ir jautėsi pavar- 
gusi po visų įvykių ir ketino praleisti vakarą su Džošua, 
ji nenorėjo įžeisti Lorenso ir atsisakyti. Ji persirengė 
darbe ir susitiko su Voldmanu viešbutyje ,„Voldorf Asto- 
rija“. 

Čia dalyvavo bent tuzinas Holivudo žvaigždžių, bet 
Dženiierei jos nerūpėjo. Jos mintys skrajojo toli, kai 
prie jos priėjo Lorensas. 

— Ar kas nors atsitiko, Dženifere? 

— Nieko ypatinga, Lorensai. Turiu problemų darbe. 

„Taip. Na ir darbelis— pagalvojo Dženiferė— ben- 
drauti su visuomenės atmatomis, prievartautojais, vai- 
kų pagrobėjais . Ji nusprendė, kad šiandien yra priežastis 
pasigerti. 

Prie staliuko priėjo metrdotelis ir pašnibždėjo jai į 
ausį: 

— Atleiskite, panele Parker, jus prie telefono. 

Dženiferė sunerimo. Tik ponia Makėj žinojo, kur jos 
ieškoti, bet ji paskambintų tik susidarius ypatingoms ap- 
linkybėms. 

— Atleiskite, — Dženiferė atsiprašė stalo kaimynų iIr 
nuėjo paskui metrdotelį prie telefono. | 

Ragelyje ji išgirdo vyrišką balsą: 

— Ak tu, kale! Pardavei mane! 

Jos kūnas nuėjo pagaugais. 

— Kas jūs? 

Bet ji jau ir taip žinojo, kas skambina. 

— Tu pasakei tiems šunims, kad mane suimtų. 

— Tai netiesa. Aš... 

* — Tu žadėjai man padėti! 

— Aš jums padėsiu. Kur jūs? 

— Parsidavėlė kekšė! — Jis kalbėjo taip tyliai, kad ji 
vos suprato žodžius. — Tu už tai užmokėsi. Dar kaip už- 
mokėsi! 

— Palaukite minutėlę. 

Ragelyje pasigirdo signalai. Dženiferė virpėjo visu kū- 
nu. Kažkas atsitiko. Frenkas Džeksonas (jis taip pat Dže- 
kas Skanlonas) pabėgo nuo policininkų ir dabar viskuo 
kaltina ją. Iš ko jis sužinojo, kad ji čia? Ar jis ją sekė? 
Galbūt jis ir dabar tyko prie išėjimo? 

Dženiferė pabandė sutramdyti drebulį ir sutelkti min- 
+is. Galbūt jis iš karto pastebėjo, kad atėjo policija. O 
„gal jį sulaikė, bet jam pavyko pabėgti? Tai nesvarbu. 
Svarbiausia, kad jis dėl visko kaltina ją. 

Frenkas Džeksonas jau yra nužudęs, ir dabar jis gali 
tai padaryti nedvejodamas. Dženiferė nuėjo į damų kam- 
barį ir buvo ten kol šiek tiek nusiramino. Suėmusi save į 
rankas, ji grįžo prie staliuko. 

Teisėjas Voldmanas nustebęs pažiūrėjo į ją. 

— Viešpatie, kas atsitiko? 

Dženiferė jam trumpai papasakojo, koks reikalas, ir jis 
taip pat išblyško. 

— Dieve teisusis! Gal palydėti tave namo? 

— Viskas gerai, Lorensai. Svarbiausia, nueiti ligi ma- 
šinos, o ten aš jau būsiu rami. 

Jie išėjo iš viešbučio, ir Lorensas stovėjo greta Dže- 
niferės, kol tarnautojas privažiavo prie jų. 

— Tu tikra, kad nereikia tavęs palydėti namo? 

— Ačiū. Aš tikiuosi, kad ligi ryto policija jį areštuos. 
Jį nesunku surasti, nes jo išorė krinta į akis. Labos nak- 
ties. 

Dženiferė nuvažiavo ir įsitikinusi, kad paskui ją nie- 
kas neseka, pasuko namo. Visą kelią ji žvilgčiojo į veid- 
rodėlį, stebėdama iš paskos važiuojančias mašinas. Kartą 
ji net pasuko į šalikelę, kad praleistų visas mašinas, ir 
ėmė važiuoti vėl tik tada, kai kelias ištuštėjo. Dabar ji 
jautėsi rami. Po poros valandų Frenkas Džeksonas bus 
areštuotas. Visa policija jau sukelta ant kojų. 

Dženiferė privažiavo savo kiemo vartus. Kiemas ir na- 
mas, visada būdavę apšviesti, dabar skendėjo tamsoje. 
Sėdėdama mašinoje ji nepatikliai žiūrėjo į namą jaus- 
dama, kaip ją apima baimė. Staigiai atidariusi mašinos 
dureles, ji nubėgo prie namo ir pasibaisėjusi sekundei 
stabtelėjo prie iki galo atdarų durų. Įėjusi į holą Dženi- 
ferė užkliuvo už kažko minkšto ir šilto ir iš netikėtumo 
sukliko. Įjungusi šviesą, ji pamatė ant grindų gulintį per- 
pjauta gerkle šunį. 

Dženiferė negalėjo sulaikyti klaikaus klyksmo. 

— Džošua! Ponia Makėj! 

Dženiferė blaškėsi iš kambario į kambarį, įjungdamą. 
šviesas ir šaukdama sūnų. Širdis daužėsi taip smarkiai; 
kad jai užėmė kvapą. Sūnaus miegamajame lovelė buvo 
paklota, tačiau tuščia. Dženiferė apibėgo visus kamba- 
rius. Tuščia. Frenkas Džeksonas turbūt žinojo, kur ji gy- 
vena. Jis paprasčiausiai galėjo ją pasekti, kai ji važiavo 
iš degalinės. Jis pagrobė Džošua ir rengiasi jį nužudyti, 
kad atkeršytų jai. 

Eidama pro sandėliuką, ji išgirdo silpną dejavimą. 
Dženiferė lėtai priėjo prie durų ir staigiai jas atidarė. 
Viduje buvo tamsu. 

— Labai prašau, nekankinkite manęs daugiau, — pa- 
sigirdo vos girdimas balsas. 

Dženiferė pasuko jungiklį Ant grindų gulėjo ponia 
Makėj. Jos rankos ir kojos buvo stipriai suveržtos viela. 
Ji buvo pusiau be sąmonės. 

Dženiferė greitai atsiklaupė šalia jos. 

— Ponia Makėj! 

Senoji moteris sunkiai atmerkė akis ir pažiūrėjo į Dže- 
niferę. 

— Jis paėmė Džošuą,— pravirko ji. 

Stengdamasi nesukelti skausmo, Dženiferė atrišo ponią 
Makėj. Viela taip smarkiai buvo įsirėžusi į odą, kad iš 
žaizdų sunkėsi kraujas. Dženiferė padėjo moteriai atsisto- 
ti. Ponia Makėj isteriškai raudojo. | 

— Aš ne... negalėjau jo su... sustabdyti! Aš mėgi- 
nau... 

Staiga suskambėjo telefonas. Abi moterys iš karto 
nutilo. Telefonas skambėjo be perstojo. Kažkas pikta 

lemiančio buvo šitame skambėjime. Dženiferė priėjo prie 
telefono ir pakėlė ragelį. 
— Aš tik norėjau įsitikinti, kad tų namie,— išgirdo ji. 
— Kur mano sūnus? 
— Simpatingas berniukas, tiesa?— pasakė Džeksonas. 
— Labai prašau! Aš padarysiu viską! Viską, ką pasa- 
kysite! 
— Jūs, panele Parker, jau padarėte viską. 
 — Labai prašau! — Ji bejėgiškai pravirko. 
“+. — Man patinka klausyti, kaip tu verki, — sukuždėjo 


Se Rytoj tu atgausi savo sūnų. Skaityk rytinius 
laikraščius. 


- Ragelyje pasigirdo trumpi signalai. 


Pusiau alpėdama Dženiferė stengėsi sutelkti mintis. 
Frenkas Džeksonas tarė: „„Simpatingas berniukas, tiesa?“ 
Vadinasi, Džošua gyvas. Kitaip jis būtų pasakęs, buvo 
simpatingas berniukas. Dženiferė suprato, kad mėgina nu- 
raminti save, ieškodama jo žodžiuose nesančios prasmės. 
Reikia tuojau pat nuspręsti. 

Pirmoji mintis buvo paskambinti Adamui ir paprašyti 
pagalbos. Juk tai jo sūnų pagrobė, juk tai jo sūnų ketina 
nužudyti. Tačiau ji žinojo, kad jis niekuo negalės padėti. 
Jis pernelyg toli nuo čia. Buvo dar dvi išeitys. Pirmoji — 
paskambinti Robertui di Silvai ir paprašyti, kad suorga- 
nizuotų masines Džeksono gaudynes. Dieve, bet juk tai 
užims daug laiko! Antroji — FTB. Jie žino, ką reikia 
daryti tokiais atvejais. Bet juk čia ypatingas atvejis. Nėra 
raštelio, reikalaujančio išpirkos, pagal kurį galima su- 
rasti nusikaltėlį: Neįmanoma Džeksonui paspęsti spąstų, 
kad išgelbėtų Džošuą. FTB veikia pagal savas, aiškiai nu- 
statytas taisykles. O jai reikalinga skubi pagalbą, Reikia 
nedelsiant apsispręsti... kol sūnus dar gyvas. Robertas 
di Silva ar FTB? Ką iš jų rinktis? 

Pagaliau apsisprendusi ji giliai atsiduso. Jos rankos 
taip virpėjo, kad tik trečią kartą pavyko surinkti numerį. 

Kai kitame laido gale atsiliepė, Dženiferė tarė: 

— Man reikia pasikalbėti su Maiklu Morečiu. 

— Atleiskite ledi. Čia restoranas „Toni Pleis“. Aš ne- 
pažįstu jokio Maiklo Morečio. 

— Palaukite! — sušuko Dženiferė.— Nepadėkite ra- 
gelio.— Ji pamėgino nusiraminti. — Aš turiu skubų reika- 
lą. Aš... Aš jo pažįstama. Mano pavardė Dženiferė Par- 
ker. Man nedelsiant reikia su juo pasikalbėti. 

— Paklausykite, ledi. Aš jau pasakiau. 

— Perduokite jam mano telefono numerį. 

Ji padiktavo numerį. Ji taip drebėjo, kad vos įsten- 
gė kalbėti. 

— Pasakykite jam... 

Bet aname gale laido jau padėjo ragelį. 

Dženiferė lėtai padėjo ragelį. Vėl jai liko tik dvi išei- 
tys. Robertas di Silva arba Federalinis tyrimų biuras. O 
gal jie suvienytų savo jėgas. Bet jai nedavė ramybės 
mintis, kad jie neturės jokių šansų surasti Džeksoną. Ne- 
bus laiko. „Skaityk rytinius laikraščius“. Jo balse skam- 
bėjo toks ryžtingumas, kad Dženiferė buvo tikra — jis 
daugiau neskambins. Vadinasi, jo susekti nepavyks. Bet 
juk ką nors galima padaryti... Reikia paskambinti di 
Silvai. Ji ištiesė ranką prie telefono. Kai ji palietė jį, te- 
lefonas suskambėjo. Dženiferė krūptelėjo. 

— Tai Maiklas Moretis. 

— Maiklai! O, Maiklai, labai prašau, padėkite! Aš. ..— 
Ji ėmė raudoti. Ji išmetė ragelį ir vėl greitai pakėlė, bi- 
jodama, kad išsijungė telefonas.— Maiklai? 

— Aš klausau.— Jo balsas buvo ramus.— Suimkite 
save į rankas ir papasakokite, kas įvyko. 

— Aš... Aš...— Ji keletą kartų giliai įkvėpė, steng- 
damasi sutramdyti drebulį — Mano sūnus Džošua... Jį 
pagrobė. Jį nori nužudyti. 

— Ar jūs žinote, kas jį pagrobė? 

— T-taip. Jo pavardė Frenkas Džeksonas. — Jos širdis, 
atrodė, iššoks iš krūtinės. 

— Papasakokite, kaip tai įvyko, — pasakė jis ramiu, 
pasitikėjimą keliančiu balsu. 

Dženiferė prisivertė rišliai papasakoti, kas įvyko. 

— Jūs galite man pasakyti, kaip atrodo Džeksonas? 

Jo paveikslas iškilo jai prieš akis. Ji kruopščiai nu- 
pasakojo jo išorę. 

“ — Puiku, — pasakė Maiklas Moretis.— Ar jūs žinote, 
kur jis kalėjo? 

— Džoljete. Jis man pasakė, kad nužudys. 

— Kur yra degalinė, kurioje jis dirbo? 

Ji pasakė jam adresą. 

— O kaip vadinasi motelis, kuriame jis gyveno? 

— Tuojau.— Ji iš paskutiniųjų stengėsi prisiminti pa- 
vadinimą. Moretis kantriai laukė. 

Staiga ji prisiminė. 

— Motelis „Trevel Vel“. Jis yra Dešimtojoje aveniu. 
Bet aš tikra, kad jo ten nėra. 

— Pažiūrėsime. 

— Man reikalingas mano sūnus. Gyvas. 

Maiklas Moretis nieko neatsakė, ir Dženiferė viską 
suprato. 

— O jeigu mes rasime Džeksoną? 

Dženiferė giliai įkvėpė. 

— Nužudykite įį! 

— Laukite prie telefono. 

Maiklas padėjo ragelį. Dženiferė taip pat. Ją apėmė 
keistas nusiraminimas. Ji neturėjo jokio pagrindo pasi- 
tikėti Maiklu Morečiu. Logiškai mąstant, tai buvo bepro- 
tiškas sprendimas, tačiau čia logika buvo niekuo dėta. 
Jos sūnaus gyvybė buvo pastatyta ant kortos. Ji sąmo- 
ningai pasiuntė vieną žmogžudį ieškoti kito. Jeigu nieko 
neišeis... Ji pagalvojo apie mažą mergytę, kurią išprie- 
vartavo ir žvėriškai nužudė. 


Dženiferė nuėjo pas ponią Makėj. Sutvarkiusį jos žaiz- 
das, ji paguldė moterį į lovą. Dženiferė pasiūlė išgerti 
raminamųjų, bet ponia Makėj atstūmė jos ranką. 

— Aš negaliu užmigti — ėmė verkti ji— (O, ponia 
Parker. Jis privertė Džošua praryti migdomuosius. 

Dženiferė su siaubu žiūrėjo į ją. 


Maiklas Moretis sėdėjo už stalo, žiūrėdamas į septynis 
vyrus, kuriuos išsikvietė pas save. Pirmiesiems trims jis 
jau nurodė, ką daryti. 

Jis atsigręžė į Tomą Koliaksą. 

— Tomai, aš noriu, kad tu panaudotum savo ryšius. 
Nueik pas kapitoną Notarasą, ir tegul jis tau duoda vis- 
ką, ką jie turi apie Frenką Džeksoną. Viską ligi smulk- 
menų. 

— Mes tapsime jo skolininkais, Maiklai. Aš nema- 
nau... 

— Nesiginčyk. Daryk tai, kas tau liepta. 

— Gerai,— akmeniniu veidu ištarė Kolfaksas. 

Maiklas atsisuko į Niką Vitą. 

— Patikrink degalinę, kurioje dirbo Džeksonas. Gal- 
būt jis buvo užėjęs į aplinkinius barus. Sužinok, ar jis 
ten neturėjo draugų. 

Paskui jis kreipėsi į Salvatorę Fjorę ir Džozefą Kolelą. 

— Važiuokite į Džeksono motelį. Jo ten tikriausiai 
nėra, bet sužinokite galbūt ten liko kas nors iš jo drau- 
gužių.— Jis pažiūrėjo į laikrodį — Dabar vidurnaktis. Duo- 
du jums aštuonias valandas, kad surastumėte Džeksoną. 

Jo padėjėjai nuėjo prie durų. 

Maiklas šūktelėjo jiems iš paskos: 

— Aš nenoriu, kad vaikui kas nors atsitiktų. Lauksiu 
jūsų pranešimų telefonu. 

Kai durys paskui juos užsidarė, jis nukėlė vieno tele- 
fonų ragelį ir ėmė rinkti numerį. 


1.00 


Kambarys motelyje buvo nelabai didelis, bet tvar- 
kingas. Frenkui Džeksonui tvarka patiko. Jis jautė, kad 
gavo gerą pamoką. Žaliuzės buvo nuleistos ir uždarytos, 
kad iš išorės niekas negalėtų žvilgtelėti vidun. Durys 
buvo užrakintos ir grandinėlė užkabinta. Dėl visa ko jis 
užrėmė jas kėde. Jis priėjo prie lovos, ant kurios mie- 
gojo Džošua. Frenkas privertė vaiką nuryti tris tabletes 
migdomųjų, ir dabar Džošua kietai miegojo. Bet Džek- 
sonas visada apsidrausdavo nuo atsitiktinumų, todėl ir šį 
kartą berniuko rankos ir kojos buvo surištos tokia pat 
viela, kaip ir ponios Makėj rankos ir kojos. Pažiūrėjęs į 
miegantį vaiką, Džeksonas pajuto, kad jį apėmė liūdesys. 

„Viešpatie, kodėl žmonės jį verčia daryti tokius siau- 
bingus dalykus? Jis taikus, švelnus žmogus, bet kai visi 
prieš tave, kai visi nekenčia tavęs, tenka gintis. Blo- 

giausia tai, kad visi jį nepakankamai įvertina. Jie tuo 
įsitikindavo, kai būdavo jau per vėlu. Jis buvo protin- 
gesnis už juos visus“. 

Pusvalandį, prieš policijai atvažiuojant, jis žinojo, kad 
jį rengiasi areštuoti. Jis kaip tik pylė degalus į „„Ševrolė“ 
baką, kai jo šeimininką pakvietė prie telefono. Džeksonas 
negirdėjo apie ką buvo kalbama, bet jam to ir nereikėjo. 
Jis matė, kaip bosas kažką šnibždėjo į ragelį, žvilgčioda- 
mas į jo pusę. Frenkas Džeksonas iš karto suprato, kas 
įvyko. Šita maita Parker jį išdavė, pasakė policininkams, 
kad jį areštuotų. Ji buvo toks pats mėšlas, kaip ir visi 
kiti. Jo bosas dar kalbėjo telefonu, kai Frenkas pastvėrė 
savo švarką ir dingo. Jam reikėjo tik trijų minučių, kad 
rastų neužrakintą mašiną ir užvestų ją be raktelio. Po 
kelių sekundžių jis jau važiavo Dženiferės Parker namų 
link. 

Džeksonas pats stebėjosi savo nuovokumu. Kas galėtų 
sugalvoti, kad reikia susekti, kur ji gyvena? Jis tai pada- 
rė tą pačią dieną, kai ji laidavusi išlaisvino jį iš kalėjimo. 
Sustabdęs mašiną kitoje gatvės pusėje, jis nustebęs žiū- 
rėjo, kaip prie vartų Dženiferę pasitiko mažas berniukas. 
Žiūrėdamas, kaip jie drauge eina į vidų, jis pagalvojo, jog 
berniukas jam gali praversti. Tai buvo netikėtas smūgis, 
tai, ką poetai vadina likimo įkaitu. 

Džeksonas nusišypsojo prisiminęs, kaip išsigando ta 
sena kalė, auklė. Kaip jam buvo malonu surišti jai rankas 
ir kojas. Ne, nieko malonaus nebuvo. Be reikalo jis taip. 
Tiesiog tai buvo būtinybė. Auklė manė, kad jis nori ją 
išprievartauti. Ji kėlė jam pasišlykštėjimą. Moterys — tai 
nešvarios būtybės, netgi jo sesuo — kekšė. Švarūs buvo 
tik vaikai. Jis prisiminė mažą mergytę, kurią pagrobė 
praeitą kartą. Ji buvo nuostabi, kokie gražūs jos šviesūs 
plaukai. Bet ji turėjo užmokėti už savo motinos nuodė- 
mes. Jos motina išvarė Džeksoną iš darbo. Žmonės nelei- 
do jam sąžiningai užsidirbti pinigų, o paskui jį bausdavo, 
kai jis pažeisdavo jų kvailus įstatymus. Vyrai — šlykštūs 
padarai, bet moterys dar šlykštesnės. Kiaulės, kurios nori 
išniekinti skaistų vyrišką kūną. Kaip ta padavėja Klara, 
kurią jis ketina paimti į Kanadą. Ji įsimylėjusi jį. Ji laiko 
jį džentelmenu, nes jis nė karto jos nepalietė. Jeigu ji 

žinotų. Jau vien nuo minties, kad jis galėtų su ja lytiš- 
kai santykiauti, jį imdavo pykinti. Bet jam reikia ją pa- 
imti drauge, nes policija ieškos vienišo vyriškio. Jis nu- 
siskus barzdą, trumpai nusikirps plaukus, o kai perva- 
žiuos sieną, tai atsikratys Klaros. Tai suteiks jam didelį 
pasitenkinimą. 

Frenkas Džeksonas priėjo prie aptrinto lagamino, jį 
atidarė ir ištraukė iš ten instrumentų rinkinį. Iš jo jis 
paėmė tik vinių ir plaktuką. Jis juos padėjo ant pufiuko 
šalia lovoje miegančio berniuko. Paskui jis nuėjo į vonią 
ir atsinešė bakelį benzino. Atnešęs pastatė palei lovą. 
Jis sudegins Džošuą. Bet tai bus po to, kai jis jį nukry- 
Žiuos. 


2.00 

Po Niujorką pasklido gandas. Iš pradžių jis atsirado 
baruose ir naktinėse landynėse. Šen ir ten jį persakydavo 
vienas kitam. Veikiai jis įgavo greitį ir paplito pigiuose 
restoranuose, triukšmingose diskotekose, naktinėse įstai- 
gose. Jį pasigavo taksi ir sunkvežimių vairuotojai, gatvės 
merginos. Tai buvo panašu į akmenėlį, kurį įmetė į tven- 
kinį, ir nuo kurio: bėga į šalį vis didesni ratilai. Po poros 
valandų gatvėse visi jau žinojo, kad Maiklui Morečiui 
reikalinga šiokia tokia informacija, ir reikalinga greitai. 
Nedaugeliui pasitaikydavo šansas padaryti Morečiui pa- 
slaugą. Kai kam tai buvo ilgai laukta galimybė, kadangi 
Moretis mokėjo būti dėkingas. Gando esmė buvo ta, kad 
jam reikėjo surasti liesoką šviesiaplaukį vyriškį, panašų 
į Jėzų Kristų. Žmonės ėmė kapstytis savo atmintyje. 


2.15 

Džošua Adamas Parkeris sujudėjo per miegus, ir Fren- 
kas Džeksonas tuoj pat priėjo prie jo. Jis dar nenuvilko 
jo pižamos. Džeksonas patikrino, ar vinys ir plaktukas 
vietoje. Svarbiausia — viską padaryti tvarkingai. Jis pri- 
kals berniuko rankas ir kojas prie grindų, paskui padegs 
benziną. Žinoma, jis tą galėtų padaryti, kol berniukas 
miega, bet efektas būtų ne tas. Svarbiausia, kad berniu- 
kas matytų, kas jam daroma, kad jis žinotų, jog moka 
už savo motinos nuodėmes. Frenkas Džeksonas pažiūrėjo 
į laikrodį. Klara atvažiuos į motelį jo paimti pusę aštuo- 

nių. Liko penkios valandos ir penkiolika minučių. Laiko 
užtektinai. 

Frenkas Džeksonas pažiūrėjo į berniuką. Jis švelniai 
pataisė jo plaukų sruogą. 


3.00 

Maiklui ėmė skambinti ir pranešinėti. 

Ant jo stalo buvo du telefonai, ir nespėjo jis atsiliepti 
vienu, kai jau skambėjo kitas. 

— Maiklai, yra čia vienas kabliukas. Prieš porą metų 
jis dirbo su Džo Zigleriu ir Melu Koenu iš Kanzas Sičio. 

— Man nusispjauti, ką jis veikė prieš dvejus metus. 
Kur jis dabar? 

— Džo sako, kad jau šešis mėnesius apie jį nieko 
nežino. Dabar aš bandau surasti Melą Koeną. 

— Veik! 

Antras pranešimas irgi nieko nedavė. 

— Aš buvau viešbutyje. Jis išvyko. Su savimi turėjo 
aptrintą rudą lagaminą ir dviejų galonų baką, kuriame 
galėjo būti benzinas. Durininkas nežino, kur jis išvyko. 

— O aplinkiniuose baruose? 

— Vienas savininkų atpažino iš pasakojimo, bet sako, 
kad jis retai lankydavosi. Du ar tris kartus buvo užsu- 
kęs po darbo. 

— Vienas? 

— Barmenas sako, jog vienas. Jis sako, kad mergino- 
mis jis nesidomėjo. 

— Patikrink visus „žydrųjų“ barus. 


Nespėjo Maiklas pakabinti ragelio, kai telefonas vėl 
suskambėjo. Skambino Salvatorė Fjorė. 

— Koliaksas pakalbėjo su kapitonu Notarasu. Tarp 
asmeninių Džeksono daiktų buvo lombardo užstato kvi- 
tas. Aš turiu bilieto numerį ir lombardo adresą. Jo sa- 
vininkas — graikas. Gasas Stravas. Jis superka „karštus“ 
akmenėlius. 

— Tu jį jau patikrinai? 

— Maiklai, reikia palaukti ryto. Lombardas uždarytas. 
Aš... 

Maiklas Moretis pratrūko. 

— Mes negalime laukti ligi ryto. Marš į lombardą! 

Jam paskambino iš Džoljeto kalėjimo. Maiklui teko 
įtempti klausą, nes jo pašnekovas, persirgęs laringosto- 
mija, kalbėjo tarsi iš požemio karalystės. 

— Džeksonas sėdėjo kameroje su Mikiu Nikola. Jie 
bičiuliavosi. | 

— O kur dabar gali būti Nikola? 

— Aš girdėjau, kad jis išsinešdino kažkur į rytus. Jis 
Džeksono sesers draugužis. Mes jos adreso neturime. 

— Už ką sėdėjo Nikola? 

— Apiplėšė juvelyrinę parduotuvę. 


3.30 

Lombardas buvo ispanų Harleme, kur kirtosi Antroji 
aveniu ir 124-ji gatvė. Tai buvo neišvaizdus dviejų aukš- 
tų pastatas, apačioje buvo pats lombardas, o viršuje gy- 
venamosios patalpos. 

Gasas Stravas nubudo, kai į akis jam nukreipė žibin- 
tuvėlio spindulį. Jis instinktyviai siektelėjo signalizacijos 
mygtuko, įtaisyto šalia lovos. 

— Aš to nedaryčiau, — pasigirdo balsas. 

Žibintuvėlio spindulį pasuko į šalį, ir jis atsisėdo 10- 
voje. Pažiūrėjęs į du vyrus, stovinčius abipus jo lovos, 
jis suprato, kad jam davė gerą patarimą. Milžinas ir 
neūžauga. Stravas pajuto, kad jam prasideda astmos prie- 
puolis. 

— Lipkite žemyn ir imkite, ką norite, — sušvokštė 
jis.— Aš net nepajudėsiu. 

Milžinas, Džozefas Kolela, tarė: 

— Kelkis. Lėtai. 

Gasas Stravas išlipęs iš lovos atsistojo, stengdama- 
sis nedaryti staigių judesių. 

Neūžauga, Salvatorė Fjorė, kyštelėjo jam panosėn la- 
pelį popieriaus. 

— Tai užstato kvito numeris. Mums reikia žvilgtelėti 
į prekę. 

— Taip, sere. 

Įsilaužėlių lydimas Gasas Stravas nulipo laiptais Že- 
myn. Prieš pusmetį Stravas įtaisė namuose gudragalvišką 
signalizaciją. Visur buvo slapti mygtukai, netgi po grindų 
lentomis, ant kurių tereikėjo atsistoti, ir policija tuoj pat 
bus čia. Bet jis susilaikė nuo tos pagundos. Instinktas jam 

pašnibždėjo, jog jis bus miręs, kai atvyks pagalba. Jis 
žinojo, kad vienintelis jo šansas likti gyvam, tai atiduoti 
jiems viską, ko jie nori. Jis tiktai meldėsi, kad nenumirtų 
nuo astmos priepuolio, kol jie iš čia neišėjo. 

Jis uždegė šviesą, ir jie nuėjo prie durų, vedančių 
į lombardą. Gasas Stravas nežinojo, koks reikalas, bet jis 
žinojo, kad viskas galėjo būti daug blogiau. Jeigu šitie 
žmonės būtų norėję apiplėšti lombardą, jie jau seniai 
būtų padarę savo darbą ir būtų jau toli nuo čia. Bet, at- 
rodo, juos domino konkreti prekė. Jis nustebo, kaip jie 
įėjo, o signalizacija nesuveikė, tačiau to klaustį nedrįso. 

— Pasiskubink,— tarė Džozefas Kolela. 

Žvilgtelėjęs į užstato kvito numerį, Gasas ėmė ieškoti 
kartotekoje. Radęs tai, ko ieškojo, jis patenkintas linkte- 
lėjo, priėjo prie saugyklos durų ir atidarė jas. Gangsteriai 
stovėjo už jo nugaros. Stravas pagraibė ant lentynos ir 
paėmė nedidelį voką. Atsisukęs į vyrus, jis atplėšė voką 
ir ištraukė iš ten žiedą su didžiuliu deimantu, kuris su- 
spindo tūkstančiais žiburėlių. 

— Štai, — tarė Gasas Stravas.— Aš jam už jį daviau 
penkis šimtus.— Žiedas kainuoja mažiausiai dvidešimt 
tūkstančių. 

— Kam tu davei penkis šimtus?— paklausė Salvatorė: 
Fjorė. 

Gasas Stravas gūžtelėjo pečiais. 

— Pas mane kasdien čia ateina daugybė žmonių. Argi. 
visus atsiminsį? 

Lyg iš po žemių Fjorės rankoje atsirado švininio vamz- 
džio nuopjova, kuria jis iš visų jėgų kirto Gasui Stravui. 
per veidą. Tas rėkdamas iš skausmo, parkrito, springda- 
mas savo krauju. 

— Tai kas atnešė šį žiedą? 

Gasas Stravas trūkčiojamai kvėpavo. 

— Aš nežinau jo pavardės. Jis Man nepasakė. Prisie- 
kiu! 

— Kaip jis atrodė? 

Kraujas plūdo Stravui į gerklę, ir jis vos galėjo kal- 
bėti. Jis ėmė prarasti sąmonę, bet suvokė, jog, jeigu jis: 
nualps anksčiau negu atsakys, jis jau niekada neatsibus. 

— Leiskite man prisiminti, — maldaujamai paprašė jis. 

Stravas pamėgino susikaupti, bet galvoje buvo migla. 
Jis stengė prisiminti klientą, kuris ištraukė iš dėžutės 
žiedą ir jam parodė. Pagaliau jis ėmė prisiminti. 

— Jis... Jis buvo liesas, šviesiaplaukis.— Stravas iš- 
spjovė kraują.— Padėkite man atsistoti. 

Salvatorė Fjorė spyrė jam koja į šoną. 

— Pasakok toliau. 

— Jis buvo su barzda. Šviesia barzda. .. 

— O akmenukas? Iš kur jis atsirado? 

Netgi kentėdamas skausmą, Stravas sudvejojo. Jeigu 
jis jiems papasakos, jis mirs vėliau. O jeigu nepapasakos, 
jis turės mirti tiesiog dabar. Jis nusprendė, kiek įmano- 
ma savo mirtį atidėti. 

— Iš juvelyrinės parduotuvės „Tifani“. 

— Kas ją apiplėšė drauge su tuo blondinu? 

Gasas Stravas duso. 

— Mikis Nikola. 

— Kur jį galima rasti? 

— Aš nežinau. Jis... Jis gyvena pas kažkokią moterį 
Brukline. 

Fjorė bato galu dūrė jam į nosį. Gasas Stravas sudeja- 
vo iš skausmo. 

— Sakyk tos kekšės pavardę! — sušuko Džozefas Ko- 
lela. 

— Džekson. Blanša Džekson. 


4.30 

Namas stovėjo toliau nuo gatvės ir buvo aptvertas 
neaukšta tvora. Priešais namą žaliavo išpuoselėta veja. 
Salvatorė Fjorė ir Džozefas Kolela tiesiog per gėlyną nu- 
ėjo prie užpakalinio įėjimo. Jiems reikėjo tik penkių mi- 
nučių ir durys buvo atrakintos. Įėję vidun, jie pasuko prie 
laiptų. Iš miegamojo girdėjosi lovos girgždėjimas ir bal- 
sai — vyriškas ir moteriškas. Gangsteriai išsitraukė pisto- 
letus ir tyliai ėmė lipti laiptais. 

— O, Viešpatie,— aimanavo moteris.— Koks tu šau- 
nuolis, Miki! Dar! Stipriau! 

— Kaip malonu, pupyte. Palauk, nebaik. 

— Gerai,— suaimanavo moteris.— Mes baigsime kar... 

Pasukusi galvą ji suspiegė. Vyriškis atsigręžė. Jis siek- 
telėjo po pagalve, bet paskui persigalvojo. 

— Gerai,— pasakė jis— Mano piniginė kelnių kiše- 
nėje ant kėdės. Imkite ją ir nešdinkitės. Aš užimtas. 

— Miki, mums nereikalinga tavo piniginė, — pasakė 
Salvatorė Fjorė. 

Pikta išraiška dingo iš Mikio veido. Jis lėtai atsisėdo 
lovoje, mėgindamas įvertinti situaciją. Moteris užsitrau- 
kė paklodę, jos akyse sustingo siaubas. 

Nikola nuleido kojas nuo lovos, pasirengęs bet kurią 
akimirką išsitiesti kaip spyruoklė. Erekcija praėjo. Jis 
žiūrėjo į įsibrovėlius, laukdamas tinkamo momento. 

— Ko jums reikia? 

— Tu dirbi su Frenku Džeksonu? 

— Įliskit į užpakalį! 

Džozefas Kolela pasisuko į savo porininką. 

— Peršauk jam kankalus. 

Salvatorė Fjorė pakėlė pistoletą ir prisitaikė. 

— Ei! Palaukite! —suvebleno  Nikola— Jūs visai 
kuoktelėjote vaikinai! — Pažiūrėjęs neūžaugai į akis, jis 
greitai pasakė: — Taip, aš dirbau su Džeksonu. 

— Miki,— piktai suklykė moteris. 

Jis metė į ją triuškinantį žvilgsnį. 

— Užsičiaupk! Ar tu nori, kad aš tapčiau eunuchu? 

Grįžtelėjęs į moterį, Salvatorė Fjorė paklausė: 

— Tu Džeksono sesuo? 

Jos veidas liepsnojo iš įsiūčio. 

— Nežinau tokio! | 

Pakėlęs pistoletą, Fjorė priėjo prie lovos. 

— Jūs turite dvi sekundes viskam papasakoti, kitaip 
aš jus ištaškysiu ant sienų. | 

Jo balse buvo kažkas tokio, kas privertė ją krūptelėti. 
Jis nukreipė į jos veidą pistoletą, ir ji išbalo kaip drobė. 

— Papasakok jiems! — sukliegė Mikis Nikola. 

Pistoleto vamzdis įsirėmė moteriai į krūtinę. 

— Nereikia! Taip, Frenkas Džeksonas — mano brolis. 

— Kur mes jį galime rasti? 

— Aš nežinau. Mes su juo nesimatome. Prisiekiu, kad 
aš... 

Pirštas ant gaiduko įsitempė. 
Ji spygtelėjo. 
— Klara! Klara gali žinoti! Paklauskite Klaros! 

— Kas tokia Klara?— paklausė Džozefas Kolela. 

— Ji padavėja. .. Frenko draugužė... 

— Kur mes galime ją rasti? 

Šį kartą ji jau nedelsdama pasakė. 

— Ji dirba bare „Šeikers“, Kvinse.— Moteris visa vir- 
pėjo. 

Salvatorė Fjorė pažiūrėjo į juos ir mandagiai tarė: 

— Galite dulkintis toliau. Viso geriausio. 

Ir gangsteriai išėjo. 


5.30 

Viso Klaros Tomas (tikra pavardė — Tomaševski) gy- 
venimo svajonė, turėjo tuoj tuoj išsipildyti. Laiminga, 
niūniuodama dainelę, ji dėjo į fanerinį lagaminą drabu- 
žius, kurie galėjo jai praversti Kanadoje. Ji ir anksčiau 
keliavo su vyrais, bet dabar viskas bus kitaip. Tai bus jos 
vestuvinė kelionė. Frenkas Džeksonas visai nepanašus į 
jos ankstesnius pažįstamus. Vyrai bare, kurie graibė ir 
plekšnojo per užpakalį, buvo tiesiog gyvuliai. Frenkas 
Džeksonas buvo visiškai kitoks. Jis tikras džentelmenas. 
Klara sekundę liovėsį dėti daiktus, mėgaudamasi žodžio 
„džentelmenas“ skambinėjimu. Anksčiau ji niekada negal- 
vodavo apie tokius dalykus, bet anksčiau ji neturėjo 
Frenko Džeksono. Ji matė jį tik keturis kartus, bet žinojo, 
kad jį myli. Ji jautė, kad jį traukia prie jos, nes Frenkas 
visada sėsdavosi prie jos aptarnaujamo staliuko. Po to, 
kai jis atėjo į barą antrą kartą, jis po darbo palydėjo 


ją namo. 

„Vadinasi, aš dar nepraradau savo žavesio,— savimi 
patenkinta galvojo Klara, — jeigu toks gražuoliukas mane 
įsimylėjo“. Palikusi lagaminą, ji priėjo prie veidrodžio. 
Galbūt ji buvo šiek tiek apkūnoka, ir plaukai jau buvo 
pernelyg rudi, bet ji laikysis dietos ir numes nereikalingą 
svorį. O kai dažys plaukus, tai pasirinks neutralesnę spal- 
vą. Ji buvo patenkinta savo išvaizda. „Tu dar neprastai 
atrodai, senute",— pasakė ji pati sau. Nors Frenkas Džek- 
sonas nė karto jos nepalietė, tačiau ji žinojo, kad jis nori 
su ja permiegoti. Tai ypatingas .vyriškis. Jis turėjo kaž- 
ką... Klara suraukė kaktą, norėdama parinkti reikiamą 
žodį — dvasinga. Klara užaugo katalikų šeimoje ir žino- 

jo, kad net galvoti apie tai — nuodėmė, bet Frenkas Džek- 
sonas jai priminė Jėzų Kristų. Na ką gi, jeigu jis drovus 
vaikinas, tai ji šio to jį išmokys. Jos svajonė taps tik- 
rove. Žvilgterėjusi į laikrodį Klara nusprendė, kad jai 
reikia paskubėti. Ji pažadėjo užvažiuoti paimti Frenką 
pusę aštuonių. 


Ji veidrodyje pamatė, kaip jie įėjo į jos miegamąjį. 
Jie ten pasirodė tartum iš niekur. Milžinas ir neūžauga. 
Klara žiūrėjo, kaip jie ėjo artyn prie jos. 

Neūžauga žvilgtelėjo į lagaminą. 

— Ar toli susiruošei Klara? 

— Ne tavo reikalas. Imkite, ką norite ir nešdinkitės 
iš čia. Jeigu čia rasite ką nors brangesnio negu dešimt 
dolerių, aš sutinku tai suvalgyti. 

— Galiu pavaišinti tave kuo nors geresniu. — pasakė 
milžinas. 

— Ak štai kaip, — burbtelėjo Klara.— Jeigu jūs keti- 
nate Mane išprievartauti, tai iš karto įspėju — aš gydausi 
nuo gonorėjos. 

— Mes nesirengiame tau nieko blogo daryti,— tarė 
Salvatorė Fjorė.— Mes tik norime sužinoti, kur yra Fren- 
kas Džeksonas. 

Jie pamatė, kaip pasikeitė jos veidas. Visas jos kūnas 
įsitempė. 

— Frenkas Džeksonas?— Jos balse skambėjo nustebi- 
mas.— Nežinau aš jokio Frenko Džeksono. 

Salvatorė Fjorė išsitraukė vamzdžio nuopjovą ir ženg- 
telėjo prie jos. 

— Tu manęs neišgąsdinsi. Aš... 

Jis užsimojo. ir smogė per veidą. Nors skausmas buvo 
nepakeliamas, ji pajuto, jog pilna burna dantų šukių. Ji 
pamėgino kažką sakyti, tačiau iš burnos plūstelėjo krau- 
jas. Neūžauga vėl užsimojo vamzdžio nuopjova. 

— Ne! Nereikia! — springdama krauju, ištarė ji. 

— Tai kur mes galime rasti Frenką Džeksoną?— man- 
Jagiai paklausė Džozefas Kolela. 


— Frenkas, jis... 
Ji įsivaizdavo šitą mielą žmogų prieš ją stovinčio pa- 
baisos rankose. Jie jį įskausdins, o ji inkstinktyviai jautė, 

kad jis nepakelia skausmo. Jis toks švelnus. Jeigu ji iš- 
gelbės jį, jis visą gyvenimą bus jai dėkingas. 

— Aš nežinau, kur jis. 

Salvatorė Fjorė vėl smogė, ir pro baisų skausmą jį 
išgirdo, kaip trakštelėjo lūžusi koja. Ji tyliai nugriuvo 
ant grindų — jos burna buvo pilnutėlė kraujo. 

Pasilenkęs prie jos, Džozefas Kolela švelniai pasakė: 

— Tu turbūt mūsų nesupranti. Mes tavęs neužmušime. 
Mes tiesiog sulaužysime tau visus kaulus. Kai mes baigsi- 
me tave doroti, tu atrodysi kaip dvėselienos gabalas, nuo 
kurio bėgs šalin net katinai. Tu manim tiki? 

Ji juo tikėjo. Frenkas Džeksonas niekada nenorės net 
pažiūrėti į ją. Šitie du išsigimėliai atėmė jį iš jos. Sudie, 
svajone, sudie, santuoka. Neūžauga vėl užsimojo vamz- 
džio nuopjova. 

— Ne,— sudejavo Klara.— Labai prašau. Frenkas... 
Jis motelyje „„Bruksaid“ Prospekto aveniu. Jis... 

Klara neteko sąmonės. 

Džozefas priėjo prie telefono ir surinko numerį. 

— Taip?— atsiliepė jam Maiklo Morečio balsas. 

— „„Bruksaid“ Prospekto aveniu. Ar jį paimti? 

— Ne. Laukite manęs ten. Padarykite taip, kad jis 
nepabėgtų. 

— Niekur jis nedings. 


6.30 

Berniukas vėl sujudėjo. Frenkas pamatė, jog Džošua 
atmerkė akis. Berniukas iš pradžių pažiūrėjo į savo su- 
rištas rankas ir kojas, po to nukreipė akis į Frenką Džek- 
soną ir prisiminė, kas jam atsitiko. 

Šitas žmogus įgrūdo jam į burną tabletes ir pagrobė 
jį. Apie pagrobimus Džošua žinojo iš televizijos laidų. 
Veikiai policija jį išgelbės, o šitą žmogų pasodins į kalė- 
jimą. Džošua tvirtai nusprendė neparodyti savo baimės, 
nes paskui norėjo papasakoti mamai, kaip drąsiai jis el- 
gėsi. 

— Veikiai mano mama atveš pinigus, — patikino Džo- 
šua pagrobėją.— Taigi jums nebūtina mane kankinti. 

Frenkas Džeksonas priėjo arčiau lovos ir nusišypsojo 
berniukui. Koks žavingas vaikas. Kaip būtų gerai jį pasi- 

imti vietoje Klaros į Kanadą. Apgailestaudamas Frenkas 
žvilgtelėjo į laikrodį. Laikas imtis darbo. 

Berniukas ištiesė į jį surištas rankas. Ant jų riešų 
matėsi sukrešėjęs kraujas. 

— Labai prašau, atriškite šitas vielas,— mandagiai 
paprašė jis.— Aš niekur nebėgsiu. 

Frenkui Džeksonui patiko, kad vaikas pasakė „labai 
prašau“. Tai gero auklėjimo požymis. Dabar dauguma 
vaikų visai neišauklėti. Ištisas dienas bastosi gatvėse kaip 
laukiniai žvėrys. 

Frenkas Džeksonas nuėjo į vonią, kur vėl buvo nune- 
šęs benzino baką, kad neišteptų kilimo svetainėje. Jis 
didžiavosi savo tvarkingumu. Atnešęs baką, pastatė jį 
greta lovos. Paskui jis paėmė lengvutį berniuko kūnelį 
ir paguldė ant grindų. Paėmęs plaktuką ir vinių, jis atsi- 
klaupė ant kelių šalia berniuko. 

Džošua Parkeris žiūrėjo į jį išplėtęs akis. 

— Ką jūs ketinate daryti? 

— Tai, kas padarys tave laimingą. Ar tu kada nors 
girdėjai apie Jėzų Kristų? — Džošua linktelėjo.— Ar tu Ži- 
nai, kaip jis numirė? 

— Ant kryžiaus. 

— Teisingai. Protingas berniukas. Mes čia kryžiaus 
neturime, bet mes pasistengsime ką nors sugalvoti. 

Berniuko akyse atsispindėjo baimė. 

— Nereikia bijoti, — tarė Frenkas Džeksonas.— Jėzus 
nebijojo. Ir tu neturi bijoti. 

— Aš nenoriu būti Jėzumi, — sušnibždėjo berniukas.— 
Aš noriu namo. 

— Aš tave pasiųsiu namo,— pažadėjo Frenkas Džek- 
sonas.— Aš pasiųsiu tave namo pas Jėzų. 

Išsitraukęs iš kišenės švarią nosinę, Frenkas Džekso- 
nas ištiesė ranką prie berniuko burnos. Džošua stipriai 
sukando dantis. 

— Nesiutink manęs,— įspėjo Frenkas Džeksonas. 

Didžiuoju ir rodomuoju pirštais jis spustelėjo berniu- 
ko skruostus ir privertė jį išsižioti. Sugrūdęs nosinę jam 
į burną, jis užlipdė ją klijuojama juostele. Džošua prie- 
šinosi iš visų jėgų, ir žaizdos ant jo rankų vėl ėmė krau- 
juoti. Frenkas Džeksonas perbraukė per jas pirštais. 

— Kristaus kraujas, — tyliai tarė jis. 

Atrišęs vieną ranką, jis prispaudė ją delnu prie grin- 
dų. Paskui paėmė vinį. Prikišęs ją prie Džošuos plaštakos, 
jis dešine ranka paėmė plaktuką. Paskui įkalė į grindis 
vinį per vaiko plaštaką. 


7.15 

Juodas Maiklo Morečio limuzinas sustojo ant plento, 
einančio iš Bruklino į Kvinsą. Priekyje stovėjo mašinų 
virtinė, sudariusi kamštį. Kiek tolėliau gulėjo apvirtęs 
sunkvežimis, ant kelio mėtėsi dėžės su vaisiais. 

— Išvažiuok į priešinę juostą, ir varyk kiek gali — 
paliepė Maiklas Moretis prie vairo sėdinčiam Nikui Vitui. 

— Maiklai, priekyje policijos mašina. 

— Eik sužinok, kas čia vyriausias. Aš noriu su juo 
pasikalbėti. 

— Tuojau, bose. 

Nikas Vitas išlipo iš mašinos ir nuskubėjo vykdyti 
įsakymo. Po minutės jis grįžo lydimas policijos seržanto. 
„Nuleidęs stiklą, Maiklas Moretis iškišo ranką. Joje buvo 
penki šimtai dolerių. 

— Aš skubu, karininke. 

Po dviejų minučių policijos mašina su įjungtu signalu 
važiavo priešais Morečio limuziną pro avarijos vietą. Kai 
jie išvažiavo į plentą, seržantas išlipo iš patruliuojančios 
mašinos ir priėjo prie limuzino, 

— Gal man jus palydėti, pone Moreti? 

— Ačiū, nereikia, — atsakė Maiklas.— Užeik pas mane 
pirmadienį — Ir, pasisukęs į Niką Vitą, metė: — Spausk! 


7.30 

Neoninė iškaba ant namo fasado skelbė: 
MOTELIS „,„BRUKSAID“ 

Vienviečiai ir dviviečiai numeriai 

Paros ir savaitinis atsiskaitymai 
Individualūs ir šeimyniniai 

Nedidelės kainos 


Džozefas Kolela ir Salvatorė Fjorė sėdėjo mašinoje 
priešais namelį, pažymėtą septintu numeriu. Prieš kelias 
minutes ten buvo girdėti kalimas, todėl jie žinojo, kad 
Džeksonas dar ten. | 

„Imti dabar ir nupilti jį“,— pagalvojo Salvatorė Fjorė. 
Bet Maiklo Morečio nurodymas buvo visai kitas. 
Jiems beliko tik laukti. 


7.45 

Frenkas Džeksonas baigė paskutinius pasiruošimus. 
Berniukas jį nuvylė. Jis prarado sąmonę. Džeksonas norėjo 
palaukti, kol jis vėl atsigaus, prieš įkalant kitas vinis, 
bet laiko liko nedaug. Paėmęs baką, jis apipylė berniuką 
benzinu, stengdamasis neužpilti ant jo puikaus veiduko. 
Jis įsivaizdavo jo kūną po pižama ir pagalvojo, kaip būtų 
gerai... ne, neužteks laiko. Tuojau atvažiuos Klara. Ligi 
to laiko jis turi būti pasirengęs. Jis išsitraukė iš kišenės 
degtukų dėžutę ir padėjo ją greta vinių ir plaktuko. 
Žmonės tiesiog nesupranta, kad viską reikia tvarkingai 
daryti. 

Frenkas Džeksonas pažiūrėjo į laikrodį ir pagalvojo, 
kad kažin kodėl Klara jau vėluoja. 


7.50 

Limuzinas staigiai sustojo priešais motelį, ir iš ma- 
šinos iššoko Maiklas Moretis. 2 galvažudžiai atsku- 
bėjo prie jo. 

— Jis ten, — mostelėjo ranka namelio pusėn Džoze- 
tas Kolela. 

— O vaikas? 

Milžinas gūžtelėjo pečiais. 

— Nežinau. Langai uždangstyti. 

— Mums dabar jį paimti?— paklausė Salvatorė Fjorė. 

— Likite čia. 

Abu gangsteriai nustebę susižvalgė. Maiklas buvo 
caporegime*. Visus „šlapius“ reikalus turi tvarkyti karei- 
viai, o jis — likti šešėlyje. Maiklas pats norėjo susidoroti 
su Džeksonu. Tai neteisinga. 

— Bose,—tarė Džozefas Kolela.— Salas ir aš gali- 
me... 


Bet Maiklas jau ėjo prie namelio, laikydamas rankoje 
pistoletą su duslintuvu. Įsiklausęs jis atsitraukė atgal ir 
stipriu smūgiu išlaužė duris. 

* Vadovas (Iot.). 

Akimirka Maiklas įvertino situaciją — barzdotas Vy- 
ras, klūpantis šalia berniuko; berniuko ranka prikalta prie 
grindų; stiprus benzino kvapas. 

Barzdotas vyriškis atsigręžė ir įrėmė akis į Maiklą. 
Paskutiniai žodžiai, kuriuos jis spėjo ištarti, buvo: 

— O kur Kla?.. 

Pirma kulka pataikė jam į kaktą, antra perplėšė gerk- 
lę, o trečia pervėrė širdį. Tačiau tuo metu jis jau nieko 
nejautė. 

Išėjęs už durų, Maiklas ranka mostelėjo gangsteriams. 
Tie vikriai pribėgo prie jo. Atsiklaupęs šalia berniuko, 
Maiklas Moretis užčiuopė silpną pulsą. Tačiau kūnelyje 
vis dar ruseno gyvybė. Maiklas atsisuko į Džozefą Ko- 
lelą. 

— Paskambink donui Petronei. Pasakyk, jog mes va- 
žiuojame pas jį. 


9.30 

Kai tik suskambo telefonas, Dženiferė tuoj pat jį pa- 
kėlė. 

— Alio! 

— Aš tuojau atvešiu jūsų sūnų,— išgirdo ji Maiklo 
Morečio balsą. 


Džošua vartėsi per miegus. Pasilenkusi Dženiferė ji 
apkabino. Kai Maiklas Moretis jį atvežė, jis jau miegojo. 
Pamačiusi nejudrų sūnaus kūnelį, sutvarstytas rankas ir 
kojas, Dženiferė vos neišėjo iš proto. Drauge su Maiklu 
atvažiavo gydytojas, kuris pusvalandį ramino Dženiferę, 
kalbėdamas, jog nieko baisaus nebus. 

— Rankutė sugis,— pasakė gydytojas.— Liks tik ne- 
didelis randelis, bet, laimei, nebuvo pažeisti nei nervai, 
nei sausgyslės. Nudegimai paviršutiniški. Aš ištepiau jo 
kūnelį specialiu tepalu. Aš jį stebėsiu keletą dienų. Pa- 
tikėkite, jis veikiai pasveiks. 

Dženiferė paprašė gydytojo, kad jis padėtų poniai 
Makėjį. 

— Džošuą paguldė į lovą, ir Dženiferė atsisėdo greta, 
kad nuramintų jį, jeigu nubus. Džošua sujudėjo ir atmer- 
kė akeles. Pamatęs savo mamą, jis pavargusiu balsu pa- 
klausė: 

— Mama, aš žinojau, kad tu atvažiuosi manęs paimti. 

Tu atidavei jam išpirką? 
 Dženiferė linktelėjo, neturėdama jėgų ištarti nė Žo- 

džio. 

Džošua nusišypsojo. 

— Tikiuosi, kad už tuos pinigus jis prisipirks tiek sal- 
dainių, kad jam skaudės pilvą. Oi bus juoko, ar ne? 

— Taip, mano brangusis. Žinai, ką mes su tavimi 
darysime kitą savaitę? Aš nuvesiu tave... 

Bet Džošua jau vėl miegojo. 


Dženiferė grįžo į svetainę tik po kelių valandų. Ji 
buvo nustebusi, nes Maiklas Moretis vis dar laukė jos. 
Tai jai kažkuo priminė jos pirmąjį susitikimą su Adamų, 
kai tas laukė jos mažame butuke. 

— Maiklai...— Neįmanoma buvo rasti reikiamus Žo- 
džius.— Aš negaliu išreikšti savo dėkingumo. .. 

Jis pažvelgė į ją ir linktelėjo. 

— O kas atsitiko Frenkui Džeksonui?— sunkiai tarda- 
ma žodžius paklausė ji. 

— Jis daugiau jau niekam nepadarys blogio. 

Taigi viskas baigta. Džošua išgelbėtas. Daugiau jos 
niekas nedomino. 

Pažiūrėjusi į Maiklą Moretį, Dženiferė pagalvojo: „Aš 
taip daug jam skolinga. Kaip aš jam už viską atsilygin- 
siu?“ 

Maiklas Moretis tylėdamas žiūrėjo į ją. 

Dženiferė nuoga stovėjo prie didžiulio lango, išeinan- 
čio į Tanžerio įlanką. Buvo puiki rudens diena, ir įlanka 
buvo pilnutėlė sniego baltumo burių ir švarkščiančių kel- 
tų. Šalia prieplaukos stovėjo keletas jachtų. Pajutusi, kad 
jis čia, Dženiferė atsisuko. 

— Patinka reginys? 

— Tiesiog nuostabu. 

Jis pažiūrėjo į nuogą jos kūną. 

Jo rankos glamonėjo jos krūtis. 

— Grįžkime į lovą, — pasakė jis. 

Nuo jo palytėjimo Dženiferės kūną nukrėtė virpulys. 
Jis reikalavo to, ko nė vienas vyras ligi šiol neišdrįso 
jos prašyti, ir darė jai tai, ko anksčiau niekas nedarė. 

— Taip, Maiklai. 

Jie grįžo į miegamąjį, ir Dženiferė akimirką prisiminė 
Adamą Vornerį. Tačiau tik akimirką, nes paskui ji jau 
negalėjo galvoti apie nieką, išskyrus tai, kas jai darosi. 

Dženiferė nepažinojo nė vieno vyriškio, panašaus į 
Maiklą Moretį. Jis buvo nenuilstantis. Jo lankstus rau- 
meningas kūnas tapo lyg Dženiferės kūno tąsa, versda- 
mas ją judėti pašėlusiu ritmu, pakeldamas ją ant bangos 
keteros vis aukštyn ir aukštyn, kol ji iš gyvuliško pasi- 
tenkinimo imdavo šaukti. Kai jie liovėsi žaidė meilės 
žaidimą ir Dženiferė gulėjo visai be jėgų, Maiklas vėl 
ėmė ją glamonėti. Ji vėl pajuto kylantį geismą ir vos 
neprarado sąmonės nuo ekstazės. 

Jis gulėjo ant jos, žiūrėdamas į nukaitusį laimingą 
veidą. 

— Tau patiko, mažyle? 

— Taip. 

Ji jautė gėdą. Jai buvo gėda prisipažinti, kad ji geidė 
jo, norėjo su juo suartėti. 

Dženiferė prisiminė, kaip tai įvyko pirmą kartą. 


Buvo rytas, kai Maiklas Moretis parvežė Džošųą į 
namus. Dženiferė žinojo, kad Frenkas Džeksonas miręs 
ir kad jį nušovė Maiklas Moretis. Žmogus, kuris stovi 
priešais ją, išgelbėjo jos sūnų, nužudė dėl jos. Jos širdyje 
kilo begalinis dėkingumas šitam žmogui. 

— Kaip man jums atsidėkoti?:— paklausė Dženiterė. 

Maiklas Moretis priėjągprie jos, apkabino ir pabučia- 
vo. Norėdama išlikti Adamui ištikima, ji stengėsi įtikinti 
save, kad viskas tuo ir baigsis. Bet tai, priešingai, tapo 
pradžia. Ji žinojo kas toks Maiklas Moretis, bet tai netu- 
rėjo jokios reikšmės po to, ką jis padarė. Ji atmetė visas 
mintis ir davė valią jausmams. 

Jie nuėjo į jos miegamąjį ir Dženiferė pasakė sau, 
kad ji viso labo tik atsilygins jam tokiu būdu už tai, 
ką Maiklas jai padarė. Bet apie tai, kas įvyko lovoje, 
Dženiferė net nesvajojo. 

Ji mylėjosi su Adamu Vorneriu, tačiau Maiklas Mo- 
retis užvaldė visą jos kūną. Ji jautė jį kiekviena savo 
kūno ląstele. Tarsi jie būtų mylėjęsi ryškiuose įvairia- 
spalviuose tonuose, kurie be perstojo keitėsi, lyg kažko- 
kiame nepaprastame kaleidoskope. Jis buvo švelnus ir 
meilus, staiga tapdavo žiaurus ir reiklus, ir šitos permai- 
nos sukeldavo jai šėlsmą. Jis atsitraukdavo nuo jos er- 
zindamas, o kai ji buvo bemaž pasiekusi orgazmą, jis 
staiga liaudavosi judėjęs. Kai ji jau neturėdavo jėgų tai 
pakelti, maldaudavo jį, kad suartėtų su ja: „Įeik į mane! 
Prašau, įeik!" | 
Ir pajutusi jo vyrišką jėgą, ji šaukdavo iš pasitenkini- 
mo. Ji jau nebuvo moteris, kuri grąžina skolą. Ji buvo 
jo vergė. Maiklas išbuvo su ja keturias valandas, ir, kai 
jis išėjo, Dženiferė suprato, kad jos gyvenimas pasikeitė. 

Ji gulėjo lovoje galvodama apie tai, kas įvyks, ir 
stengdamasi suprasti, kaip viskas atsitiko. Kaip ji galėjo 
mylėti Adamą ir tuo pat metu mėgautis Maiklo Morečio 
artumu? Tomas Akvinietis sakė, kad, jeigu jūs atiduodate 
savo širdį šėtonui, jums jau niekas nepadės. Ar tai buvo 
meilė? Dženiferė buvo įsitikinusi, kad iš dalies taip atsiti- 
ko todėl, kad ji buvo labai vieniša. Ji ilgą laiką gyveno 
su fantomu, su žmogumi, kurio negalėjo matyti, nors ji ir 
žinojo, kad visada mylės Dela O gal ji tiesiog mylėjo 
prisiminimus apie jį? 

Dženiferė negalėjo suvokti savo jausmų Maiklui. Dė- 
kingumas? Taip. Bet tai ne viskas. Buvo dar kažkas kita. 
Ir to kito buvo daugiau negu dėkingumo. Ji žinojo, kas 
yra Maiklas Moretis ir ką jis veikią. Jis nužudė dėl jos, 
bet jis nužudydavo ir kitų tikslų skatinamas. Jis žudė 
žmones dėl pinigų, iš kerštogyžudė todėl, kad jie jam 
trukdė. Koks galėjo būti jos požiūris į tokį žmogų? Kaip 
ji galėjo leisti jam su ja mylėtis ir geisti jo? Jai pasidarė 
gėda ir ji pagalvojo: „Kas aš per moteris? 

Ji negalėjo rasti atsakymo į šitą klausimą. 


Vakariniuose laikraščiuose buvo pranešama apie gais- 
rą viename Kvinso rajono motelių. Buvo rastas neatpa- 
žinto vyriškio lavonas. Policija įtaria tyčinį padegimą. 


252 


Po sūnaus grįžimo Dženiferė stengėsi daryti viską taip, 
lyg nieko nebūtų įvykę, bijodama, jog praėjusios nak- 
ties įvykiai netraumuotų jo psichikos. Kai Džošua nubudo 
Dženiferė pagamino jam pusryčius. Ji nunešė jam į mie- 
gamąjį mėgstamiausius patiekalus — „hot dog“, sumuštinį 
su žemės riešutų sviestu, pakelį keptų bulvių ir putojan- 
čio gėrimo. 

— Kad tu tik būtum jį mačiusi, mama, — pilna burna 
pasakojo Džošua.— Tikras psichas! — Jis pakėlė sutvars- 
lytą ranką. — Ar tu manai, kad jis mane tikrai palaikė 
Jėzumi Kristumi? 

Dženiferė vos sutramdė virpulį. 

— Nežinau, brangusis. 

— Kodėl žmonės nori žudyti kitus žmones? 

— Na...— Dženiferė staiga pagalvojo apie Maiklą 
Moretį. Ar ji turėjo teisę jį smerkti? Ji juk nežinojo, 
kokie faktoriai nulėmė jo likimą, kas jį privertė tapti 
tokiu, koks jis dabar yra. Ji privalo sužinoti apie jį dau- 
giau, jog jį suprastų. 

— Ar aš rytoj eisiu į mokyklą? — paklausė Džošua. 

Dženiferė jį apkabino. 

— Ne, brangusis. Mes-abu liksime namie ir visą sa- 
vaitę žaisime. Mes... 

 Suskambėjo telefonas. 

— Kaip Džošua? — išgirdo ji Maiklo balsą. 

— Ačiū, viskas gerai. 

— O tu kaip jautiesi? 

Iš susijaudinimo jai užėmė kvapą. 

— Aš... Aš... Puikiai. 

Jis kostelėjo. 

— Gerai. Papietaukime drauge. Restorane ,,„Donato“ 
Malberčio gatvėje. Dvylikt trisdešimt. 

— Gerai, Maiklai. Dvyliktą trisdešimt. 

Tardama šituos žodžius ji suvokė, jog atgal jai kelio 
nėra. 


„Donato“ metrdotelis pažinojo Maiklą, todėl jiems bu- 
vo padengtas geriausias stalelis. Ir vėl Žmonės prieidavo 
prie jų stalelio, kad pasisveikintų su Maiklu Morečiu. 
Dženiferė stebėjosi, kaip visi jam pataikauja. Buvo keista, 

nes Maiklas Moretis priminė jai Adamą Vornerį. Jie abu 
savaip turėjo valdžią. 

Dženiferė ėmė klausinėti Maiklą apie jo vaikystę, 
stengdamasi suprasti, kas jį pastūmėjo į tokį gyvenimą. 

Jis pertraukė ją. 

— Tu manai, kad aš toks dėl savo giminaičių arba 
todėl, kad mane kažkas privertė tapti tuo, kas aš esu? 

— Na, taip. Žinoma. 

Jis nusijuokė. : 

— Aš nėriausi iš kailio, kad būčiau toks. Man tai pa- 
tinka. Man patinka pinigai. Man patinka valdžia. Aš, 
mažyle, karalius. Man patinka būti karaliumi. 

Dženiferė žiūrėjo į jį, stengdamasi suprasti. 

— Bet juk tau negali patikti... 

— Paklausyk! — Jo tylėjimas staiga pavirto žodžiais, 
pasiūlymais, atvirumu, pasipylusiais iš jo lūpų taip, ta- 
rytum būtų kaupęsi daugelį metų, laukdami reikiamo pa- 
šnekovo. — Mano senukas buvo kokakolos butelis. 

— Kokakolos butelis? 

— Taip. Jų pasaulyje milijardai, ir tu neatskirsi vie- 
no nuo kito. Jis buvo batsiuvys. Jis ligi kaulų nusibrūžin- 
davo pirštus, stengdamasis išmaitinti šeimą. Mes nieko 
neturėjome. Būti neturtingam gerai tiktai romantiškose 
knygose. Tikrovėje tai — dvokiantys kambariai, pilni 
Žiurkių ir tarakonų, neskanus -valgis, kurio amžinai trūko. 
Kai aš buvau mažas, aš dariau viską, kad kaip nors už- 
dirbčiau vieną kitą dolerį. Aš dirbau pasiuntinuku pas 
vietinius tūzus, aš pirkdavau jiems kavą ir Cigarus, aš 
„atvesdavau jiems mergaičių —ir dar viską, ko jie norėjo, 
kad išgyvenčiau. Kartą vasarą aš nuvažiavau į Mechiką. 
Aš neturėjau pinigų, aš nieko neturėjau. Sykį, mergina, 
su kuria aš susipažinau, pakt“wttė mane triukšmingų pie- 
tų prašmatniame restorane. Desertui buvo patiektas mek- 
sikietiškas pyragas, į kurį buvo įkepta maža molinė lė- 
lytė. Kažkas sėdinčiųjų už stalo paaiškino, jog, pagal pa- 
protį, tas moka už pietus, kam atitenka lėlytė. Lėlytė 
pakliuvo man. — Jis nutilo. — Aš ją nurijau. 

Dženiferė uždėjo ant jo rankos savo delną. 

— Maiklai, labai daug žmonių užaugo skurde ir... 


— Nepainiok manęs su kitais Žmonėmis,— pasakė jis 

nepakenčiančiu prieštaravimų balsu.— Aš — tai aš. Aš Ži- 
nau, kas aš toks. O tu žinai, kas tu? 

— Manau, taip. 

— Kodėl tu atsigulei su manimi į lovą? 

Dženiferė sudvejojo. 

— Na... Aš buvau tau dėkinga... 

— Niekai! Tu manęs geidei. 

— Maiklai, aš... 

— Aš moterų neperku. Nei už pinigus, nei už dėkin- 
gumą. 

Dženiferė buvo priversta prisipažinti, kad jis buvo tei- 
sus. Ji geidė jo taip pat, kaip ir jis jos. „Ir vis dėlto, — 
pagalvojo Dženiferė, — kadaise jis sąmoningai norėjo ma- 
ne sunaikinti. Kaip aš galiu tai pamiršti?“ 

Maiklas pasilenkė ir paėmė jos ranką. Lėtai jis pa- 
glostė kiekvieną jos pirštą, nenuleisdamas nuo jos akių. 
— Niekada nežaisk su manimi, Dženifere. Niekada. 

Ji pasijuto bejėgė. Kad ir kas ten buvo tarp jų, viskas 
liko praeityje. 


Kai jiems patiekė desertą, Maiklas tarė: 

— Beje, aš turiu tau vieną bylą. 

Tai skambėjo kaip antausis. 

Ji pažiūrėjo į jį. 

— Kas per byla? 

— Vieną mano vaikinų, Vaską Gambutį, areštavo už 
policininko nužudymą. Aš noriu, kad tu būtum jo gy- 
nėja. 

Dženiferei buvo skaudu ir užgaulu, kad jis vėl norėjo 
ją išnaudoti. 

— Atleisk, Maiklai,— pasakė ji vienodu balsu — Aš 
jau sakiau tau. Aš negaliu ginti... tavo draugų. 

Jis tingiai nusišypsojo. 

— Ar tu niekada negirdėjai pasakojimo apie mažą 
Afrikos liūtuką? Pirmą kartą jis nusprendė eiti į girdyklą 
be mamos, ir jį apkūlė gorila. Kol jis atsipeikėjo, 1e0par- 
das nustūmė jį nuo kelio. Dramblių banda vos nesutrypė 
jo Mirtinai. Drebėdamas mažas liūtukas grįžta namo: 
„Zinai, mama, čia tikros džiunglės!" 

Įsivyravo tyla. „Taip, čia tikros džiunglės“, — pagal- 

vojo Dženiferė, bet ji visada buvo šalia jų, niekada ne- 
lįsdama gilyn, kad bet kuriuo momentu galėtų pabėgti. 
Ji nustatė savas taisykles, ir jos klientams teko jų laiky- 
tis. Tačiau Maiklas Moretis sugriovė įprastą jos gyve- 
nimo būdą. Tai buvo jo džiunglės. Dženiferė jų bijojo, 
bijojo, jog jau niekada iš jų neišeis. Bet juk jis tiek daug 
jai padarė. 

Ji padarys Maiklui šitą paslaugą. Bet tik vieną kartą. 

— Mes imamės Vasko Gambučio bylos, — pasakė Dže- 
niferė Kenui Beiliui. 

Kenas nepatikliai žvilgtelėjo į ją. 

— Bet juk jis iš mafijos! Vienas Maiklo Morečio gal- 
važudžių. Mes negalime imtis tokio kliento bylos. 

— Mes jį ginsime. 

— Dženifere, mes negalime leisti sau padėti mafijai. 

— Gambutis turi teisę gintis, kaip ir bet kuris kitas.— 
Netgi jai pačiai šitie žodžiai pasirodė tušti. 

— Aš tau neleisiu... 

— Kol kas tai — mano kontora. Sprendžiu čia aš.— Ji 
pamatė nuostabą ir skausmą jo akyse. 

Kenas linktelėjo ir apsigręžęs išėjo iš kabineto. Dženi- 
ferė labai norėjo pakviesti jį atgal ir viską paaiškinti. Bet 
kaip ji galėjo tai padaryti? Ji nebuvo tikra, kad net sau 
gali tai paaiškinti. 


Pirmojo susitikimo su Vasku Gambučiu metu Dženi- 
ferė stengėsi žiūrėti į jį, kaip į bet kurį kitą klientą. Ir 
ligi šiol ji gindavo žmogžudžius, tačiau šį kartą viskasi 
buvo kitaip. Šitas žmogus priklausė išsišakojusiam orga- 
nizuotam nusikaltimų tinklui, kuris atimdavo iš valstybės 
milijardus dolerių, slaptai organizacijai, žudančiai dėl sa- 
vo tikslų. 

Įkalčių prieš Gambutį buvo daugiau negu reikia. Jį su- 
gavo plėšiantį kailių parduotuvę, ir jis nušovė policinin- 
ką, kuris mėgino jį sulaikyti. Rytiniai laikraščiai prane- 
šė, kad Dženiferė Parker bus jo. advokatė. 

Jai paskambino Lorensas Voldmanas. 

— Dženifere, tai tiesa? 

Dženiferė iš karto suprato, ką jis turi galvoje. 

— Taip, Lorensai, 

Po trumpos pauzės jis pridūrė: 

— Aš nustebintas. Tu juk, žinoma, žinai, kas jis? 

— Taip, aš Žinau. 

— Tu įžengei į pavojingą teritoriją. 

— Ne visai. Aš tiesiog darau paslaugą vienam pažįs- 
tamam. 

— Aišku. Būk atsargi. 

— Būtinai, — pažadėjo Dženiferė. 

Ir tik po kiek laiko Dženiferė prisiminė, jog jis nepa- 
kvietė jos pietų. 


Peržiūrėjusi savo darbuotojų surinktą medžiagą, Dže- 
niferė suprato, kad ji neturi jokių šansų laimėti bylą. 

Vaską Gambutį suėmė nusikaltimo vietoje. Apiplėši- 
mas, žmogžudystė ir jokių švelninančių aplinkybių. Be to, 
prisiekusieji visada turėjo išankstinį nusistatymą, jeigu 
auka buvo policininkas. 

Išsikvietusi Keną Beilį, ji davė nurodymus. 

Jis nieko nepasakė, bet visa jo išorė rodė nepasiten- 
kinimą, ir Dženiferei pasidarė liūdna. Ji sau pasižadėjo, kad 
pirmą ir paskutinį kartą patenkina Maiklo prašymą. 

Suskambėjo jos asmeninis telefonas, ir ji pakėlė ra- 
gelį. 

— Sveika, mažyle,— pasigirdo Maiklo balsas.— Aš no- 
riu tavęs. Susitinkame po pusės valandos. 

Klausydamasi jo balso, ji jau įsivaizdavo jo stiprias 
rankas, spaudžiančias ją glėbyje. 

— Aš ateisiu. 

Ji jau pamiršo savo pažadą. 


Gambučio teismas tęsėsi dešimt dienų. Salė buvo pil- 
nutėlė reporterių, norinčių pažiūrėti į eilinį apygardos 
prokuroro di Silvos susirėmimą su Dženifere Parker. 

Di Silva teismui pasirengė kruopščiai. Jis specialiai 
ne viską ligi galo pasakydavo, leisdamas prisiekusiųjų 
vaizduotei nupiešti siaubingą nusikaltimo paveikslą. 

Dženiferė jam netrukdė, tik retkarčiais pareikšdavo 
protestus. 

Smuūgį ji smogė paskutinę teismo dieną. 

Vienas iš nerašytų įstatymų teigė — jeigu gynyba silp- 
na, pasistenk apjuodinti nukentėjusįjį. Ir Dženiferė pa- 
sistengė padaryti Skotą Normaną, užmuštąjį policininką, 
kaltą. Kenas Beilis iškniso apie Skotą Normaną viską, ką 
tik galėjo. Jo reputacija nebuvo visai nepriekaištinga, bet, 
kai Dženiferė baigė savo kalbą, ji pasidarė dešimtį kartų 
blogesnė. Normanas policijoje tarnavo dvidešimt metų, 
ir per tą laiką jį tris kartus buvo pašalinę iš darbo už ne- 
pagrįstą jėgos panadojimą. Jis šovė į beginklį Žmogų, 
panašų į ieškomą nusikaltėlį, ir vos jo neužmušė; prilupo 
girtuoklį bare; aiškindamasis šeimyninę sceną taip griež- 
tai pasielgė su šeimos galva, kad tas buvo paguldytas į 
ligoninę. Nors visi tie trys incidentai įvyko per dvide- 
šimt metų, Dženiferė viską apvertė taip, lyg Normanas 
būtų nuolat elgęsis nepadoriai, viršydamas tarnybinius 
įgaliojimus. Dženiferė pakvietė liudininkus, kurie drabstė 
purvais nužudytąjį policininką, ir Robertas di Silva nieko 
negalėjo padaryti. 

Baigiamojoje kalboje di Silva pasakė: 

— Atsiminkite, ponios ir ponai prisiekusieji, mes čia 
teisiame ne policijos karininką Skotą Normaną. Skotas 
Normanas — auka. Jį nužudė kaltinamasis Vaskas Gam- 
butis. 

Tačiau jis pats suprato, kad jo žodžiai nieko nepakeis. 
Dženiferė padarė taip, kad policininkas Skotas Normanas 
tapo tokia pat žema būtybe, kaip ir Vaskas Gambutis. Jis 
jau nebuvo šaunus policininkas, atidavęs savo gyvybę, 
kad sulaikytų nusikaltėlį Dženiferė taip viską upISSE, 
kad jis atrodė ne geresnis už savo žudiką.. 

Prisiekusieji paskelbė verdiktą, jog kaltinamasis ne- 
laikomas kaltu dėl pirmo laipsnio žmogžudystės ir nuteisė 
Vaską Gambutį pagal straipsnį už netyčinę žmogžudys- 
tę. Tai buvo skaudus smūgis prokuroro di Silvos prestižui 
ir spauda greitai ištrimitavo apie naują Dženiferės Parker 
pergalę. 

— Apsivilk savo šifono suknelę. Šiandien mes švęsi- 
me,— pasakė jai Maiklas Moretis. 

Jie vakarieniavo restorane, kuriame buvo patiekiamos 
jūrų dovanos. Restorano šeimininkas atsiuntė jiems bu- 
telį brangaus šampano. Dženiferė ir Maiklas pakėlė tau- 
res. 

— Aš labai patenkintas. 

Maiklo lūpose tai skambėjo kaip aukščiausias pagy- 
rimas. 

Jis padėjo jai ant delno mažą dėžutę, suvyniotą į rau- 
doną popierių. 

— Atidaryk. 

Jis stebėjo, kaip ji atrišo auksinį siūlelį ir atidarė dė- 
žutę. Viduje gulėjo žiedas su dideliu keturkampiu sma- 
ragdu ir deimantais. 

Dženiferė buvo apstulbusi. Iš pradžių ji mėgino pro- 
testuoti. 

— Bet, Maiklai...— Ji nutilo pamačiusi džiaugsmą ir 
pasididžiavimą jo veide.— Maiklai! Na ką man su tavimi 
daryti? 

Ir tuoj pat pagalvojo: „O, Dženifere! Na ką man su 
tavimi daryti?“ 

— Jis labai tinka prie tavo suknelės.— Maiklas užmo- 
vė žiedą jai ant piršto. 

— Aš nežinau, ką ir pasakyti. Aš... Ačiū. Tai iš tik- 
rųjų šventė. 

Maiklas šyptelėjo. 

— Mes dar net nepradėjome švęsti. Tai tik preliudija. 


Jie sėdo į limuziną ir nuvažiavo pas, jį į butą, kurį jis 
nuomojo centre. Maiklas paspaudė mygtuką, ir tamsus 
stiklas atitvėrė juos nuo vairuotojo. 

„Mes uždaryti mūsų nuosavame pasaulyje“,— pagalvo- 
jo Dženiferė. Maiklo artumas kėlė jai geidulį. 

Ji pažvelgė į jo juodas akis, ir Maiklas prisislinko 
prie jos. Jis perbraukė ranka jai tarp kojų, ir ji pajuto 
deginančią aistrą. Maiklas prisiglaudė prie jos ir pabu- 
Ciavo į lūpas. Dženiferė nuslydo ant grindų ir ėmė jį gla- 
monėti, jausdama jo vyriškosios galios tvirtumą. Ji glamo- 
nėjo ir bučiavo Maiklą tol, kol tas sudejavo, ir Dženiterė 
sudejavo drauge su juo, vis greičiau judindama lūpas... 

Šventė prasidėjo. 

Dženiferė prisiminė visa tai, gulėdama lovoje viešbu- 
čio numeryje Tanžere, kol Maiklas maudėsi po dušu. Ji 
Jautėsi laiminga ir patenkinta. Jai trūko tik vieno — jos 
sūnaus. Ji labai norėdavo paimti ir Džošųuą į tokias išvy- 
kas, tačiau ji instinktyviai mėgino laikyti jį kuo toliau 
nuo Maiklo Morečio. Džošua niekada neturi žinoti šitos 
jos gyvenimo pusės. Dženiferei atrodė, kad visas jos gy- 
venimas susidėjo iš uždarų skyrių: Adamas, jo sūnus, 
Maiklas Moretis. Ir nė vienas tų skyrių nesusisiekdavo 
vienas su kitu. 

Maiklas išėjo iš dušo apsivyniojęs aplink klubus rankš- 
luostį. Jo plaukai žvilgėjo nuo drėgmės. Puikus, jaudinan- 
tis žvėris. 

— Renkis. Mums reikia šiuo tuo užsiimti. 

Viskas vyko taip palengva, jog, atrodė, kad nieko ir 
nevyksta. Iš pradžių buvo Vaskas Gambutis, paskui Maik- 
las paprašė Dženiferę imtis dar vienos bylos, ir veikiai 
ji ėmė ginti tik Maiklo pažįstamus. 

Paprastai jis skambino Dženiferei ir sakė: 

— Mažyle, man reikalinga tavo pagalba. Vienas ma- 
no vaikinų pakliuvo į bėdą. - 

Dženiferė prisiminė, kaip sakydavo tėvas Rajenas: 
„Vienas mano draugų turi nedidelių nemalonumų“. Beje, 
koks skirtumas? 

Amerikai teko susitaikyti su „Krikštatėvio sindromu". 

Dženiferė įtikinėjo save, kad daro tą patį darbą, kaip 
it pirma. Nors skirtumas buvo. Didelis skirtumas. 

Ji buvo vienos galingiausių organizacijų pasaulyje 
centre. 

Maiklas pakvietė ją į fermą Niū Džersyje. Čia ji pir- 
mą kartą susitiko su Antoniju Graneliu ir kitais „šeimos“ 
nariais. 

Už didelio stalo virtuvėje sėdėjo Nikas Vitas, Artūras 
Skotas, pravarde Storulis, Salvatorė Fjorė ir Džozefas Ko- 
lela. 

Dženiferė ir Maiklas įėjo ir sustojo ant slenksčio. Ni- 
kas Vitas kažin ką pasakojo. 


260 


— „.. Kaip ir tą kartą, kai aš „išvyniojau“ tą „,„penke- 
tuką“ Atlantoje. Ir žolelė buvo ir kitkas. O tas ožys pra- 
dėjo pūstis, matyt, į dalininkus norėjo įsitrinti. 

— Tu jį pažįsti? — paklausė Storulis. 

— Taigi. Pagalvok, jis mėgino grasinti. 

— Tau? 

— Aha. Jo makaulė visai nedirbo. 

— Ir ką? 

— Mes su Edžiu Frateliu pasikalbėjome su juo nuoša- 
lioje vietelėje. Ten jį ir užkasėme. 

— Ei, o kur dabar mažylis Edis? 

— Raito kinkas į Liuisburgą. 

— O jo telyčaitė? Klasiška boba! 

— Aš pats su malonumu ją išdulkinčiau. 

— Ji vis dar džiūsta dėl Edžio. Ir kodėl ji taip? 

— Man Edis patiko. Preciziškas vaikinas. 

— Paskui jis pavirto kurva. Beje, kas dabar „stumia“ 
prekę? 

Dalykiški pokalbiai. 

Maiklas šyptelėjo, žiūrėdamas į nustebusį Dženiferės 
veidą. 

— Einam. Aš supažindinsiu tave su tėvu. 

Dženiferė suglumo, kai pamatė Antonijų Granelį. Sė- 
dėdamas invalido vežimėlyje, jis priminė oda aptrauktą 
skeletą. Sunku buvo patikėti, kad jis turėjo didžiulę 
galią. 

Putni patraukli brunetė įėjo į kambarį, ir Maiklas pri- 
statė ją Dženiferei. 

— Čia mano žmona — Roza. 

Dženiferė su baime laukė šito susitikimo. Kai Maiklas 
išeidavo iš jos miegamojo — patenkinęs ją taip, kaip mo- 
teris gali tik svajoti — ją imdavo kankinti sąžinės grau- 
žimas. ,,„Aš nenoriu skaudinti kitos moters. Aš vagiu jos 
vyrą. Tai reikia baigti! Aš privalau tai padaryti!" Bet ji 
nieko negalėjo sau padaryti. 

Roza pažvelgė Dženiferei į akis. „Ji žino“, — pagalvo- 
jo Dženiferė. 

Stojo nejauki tyla, o paskui Roza ramiai pasakė: 

— Džiaugiuosi galėdama su jumis, panele Parker, su- 
sipažinti. Maiklas sakė, kad jūs labai protinga. 

Antonijus Granelis šyptelėjo. 

— Moteriai nedera būti per daug protingai. Smege; 
nys reikalingos vyrams. 

Maiklas akmeniniu veidu tarė: 

— Tėti, aš žiūriu į panelę Parker, kaip į vyrą. 


Jie vakarieniavo erdviame, senovinio stiliaus baldais 
apstatytame valgomajame. 

— Sėskis šalia manęs, — įsakė Antonijus Granelis Dže- 
niferei. 

Maiklas atsisėdo greta Rozos. Tomas Koliaksas sėdėjo 
priešais Džėniferę, ir ji jautė jo neprielankumą. 

Vakarienė buvo nuostabi. Iš pradžių buvo patiekti 
įvairiausi užkandžiai, o po to atnešė pasta fagioli “*. Dar 
vėliau ant stalo atsirado pupų salotos, įdaryti grybai, 
veršiena su aštriu padažu, liežuvis ir kepti viščiukai. At- 
rodė, jog vakarienė niekada nesibaigs. 

Tarnų nebuvo matyti, ir Roza nuolat pakildavo iš už 
stalo ir nurinkdavo nešvarius indus bei atnešdavo iš vir- 
tuvės naujus patiekalus. 

— Mano Roza puikiai gamina,— pasakė Antonijus 
Granelis, kreipdamasis į Dženiferę.— Visai kaip jos mo- 
tina. Juk taip, Maiklai? 

— Taip, — mandagiai atsakė Maiklas. 

— Jo Roza — nuostabi žmona,— tęsė Antonijus Gra- 
nelis ir Dženiferei pasidarė įdomu, ar tai buvo įprastinė 
replika, ar įspėjimas. 

— Tu nesuvalgei veršienos, — tarė Maiklas. 

— Aš gyvenime tiek nesuvalgiau— ėmė atsikalbinėti 
Dženiferė. | 

Bet tai dar buvo ne viskas. 

Atnešė šviežių vaisių, sūrio, ledų su sirupu ir saldai- 
nių. 

Dženiferė apstulbo. Kaip Maiklui pavyksta išlaikyti 
savo iigūrą? 

Vyko įprastas neskubus pokalbis, kaip bet kurioje ita- 
lų šeimoje, ir Dženiferei buvo sunku patikėti, kad šita šei- 
ma skyrėsi nuo visų kitų. 

Pagaliau Antonijus Granelis tarė: 


* Makaronai su pupelėmis (it.). 2 

— Ar tu ką nors žinai apie Unione Siciliana*? 

— Ne,— atsakė Dženiferė. 

— Tai, štai, ledi, paklausyk. 

— Tėti, jos vardas Dženiferė. 

— Tai ne itališkas vardas, Maiklai. Man jį sunku įsi- 
mninti. Aš tave vadinsiu ledi. Sutinki? 

— Sutinku, — atsakė Dženiferė. 

— Unione Siciliana gimė Sicilijoje, kad gintų netur- 
tinguosius nuo neteisingumo. Matai, turtingi žmonės api- 
plėšdavo vargšus. O neturtingieji neturėjo nieko — nei pi- 
nigų, nei darbo, nei teisingumo. Todėl susikūrė Unione. 
Kai kas nors neteisingai nukentėdavo, žmonės kreipdavo- 
si į slaptos brolijos narius, ir tie keršydavo už juos. La- 
bai greitai Unione pasidarė stipresnė negu teisėta valdžia, 
nes ji buvo liaudies įstatymas. Mes, ledi, tikime tuo, kas 
parašyta Biblijoje.— Jis pažiūrėjo Dženiferei į akis.— Jei- 
gu kas nors Mus išduos, mes jam atkeršysime. 

Viskas buvo labai aišku. 


Dženiferė visada manė, kad jeigu ji kada nors dirbs 
šitai organizacijai, tai susidurs su visiškai kitokiu pasau- 
liu. Kaip ir dauguma žmonių, ji neįsivaizdavo, kas iš tik- 
rųjų yra Mafija. Manė, kad mafija — tai gangsterių gauja, 
užmušinėjanti žmones ir skaičiuojanti pinigus, gaunamus 
iš viešųjų namų ir „ryklio verslo“. Tačiau tai buvo tik 
viena Medalio pusė. Pasitarimai, kuriuose dalyvavo Dže- 
niferė, leido jai suprasti visą jų veiklą. Jiems priklausė 
verslininkai, dirbantys plačiais užmojais. Jie valdė ban- 
kus ir viešbučius, restoranus ir kazino, statybines korpo- 
racijas ir ligonines, draudimo kompanijas ir gamyklas. Jie 
kontroliavo profsąjungas. Jie išleisdavo muzikines plokš- 
teles ir gamindavo lošimų automatus. Jie buvo laidotuvių 
biurų, kepyklų ir kirpyklų savininkais. Jų metinės paja- 
mos buvo skaičiuojamos milijardais. Kaip jie to pasiekė, 
Dženiferei nebuvo įdomu. Jos darbas buvo ginti tuos, 
kam iškilo problemų su įstatymu. 

Robertas di Silva areštavo tris Maiklo Morečio žmo- 
nes už tai, kad šantažavo sumuštiniais prekiavusių kioskų 
savininkus. Jie buvo kaltinami prievartavimu, gąsdinimu 


* Sicilijos sąjunga (it.). 

ir trukdymu normaliai prekybai. Vienintelė liudininkė, su- 
tikusi teisme duoti parodymus, buvo vieno tų kioskų sa- 
vininkė. 

— Ji mus paskandins,— tarė Maiklas.— Reikia užkišti 
jai burną. | 

— Mano supratimu, tu esi vieno iliustruotų žurnalų 
bendraturtis? — paklausė Dženiferė. 

— Taip. Tačiau ką tai turi bendro su kioskais, pre- 
kiaujančiais sumuštiniais? 

— Pamatysi. 

Dženiferė susitarė, kad žurnalas pasiūlytų liudytojai 
didelę pinigų sumą už teisę atspausdinti jos istoriją. Mo- 
teris sutiko. Teisme Dženiferė panaudojo šį faktą ir dis- 
kreditavo moterį. Kaltinimai buvo atšaukti. 

Dženiferės santykiai su bendradarbiais pasikeitė. Kai 
jos kontora ėmė vesti tik mafijos bylas, Kenas Beilis už- 
ėjo pas Dženiferę ir pasakė: 

— Kas čia vykstaį Mes negalime ginti šitų galvažu- 
džių interesus. Taip mes sužlugsime. 

— Dėl to, Kenai, nesirūpink. Jie gerai moka. 

— Nebūk tokia naivi, Dženifere. Tau prisieis mokėti. 
Tu būsi užkibusi ant jų kabliuko. 

Žinodama, kad jis teisus, ji susierzinusi tarė: 

— Užteks apie tai, Kenai. 

Jis ilgai žiūrėjo į ją, neištardamas nė žodžio. 

— Gerai, — galiausiai pasakė jis.— Čia šeimininkė — 
tu. 


Kriminalinis teismas buvo nedidelis pasaulėlis, ir gan- 
dai plito labai greitai. Kai paaiškėjo, jog Dženiferė Par- 
ker gina mafijos žmones, daugelis prieidavo prie jos ir 
kalbėjo tą patį, ką jai pasakė teisėjas Lorensas Voldma- 
nas ir Kenas Beilis. 

— Jeigu tu ir toliau bendrausi su jais, tu turėsi tą pa- 
čią žymę, kaip ir jie. 

Dženiferė visiems atsakydavo: 

— Kiekvienas turi teisę samdytis advokatą. 

Ji buvo jiems dėkinga dėl perspėjimų, bet manė, kad 
su ja tai nesusiję. Ji nebuvo Organizacijos narė, ji tik 
gynė kuriuos ne kuriuos jos narius. Kaip ir jos tėvas, ji 

buvo advokatė ir niekada nepadarys to, dėl ko jai būtų 
gėda. Šalia buvo džiunglės, bet ji nėjo į jas gilyn. 

Kartą pas ją atėjo tėvas Rajenas. Tačiau šį sykį nerei- 
kėjo jo pagalbos vienam jo draugų. 

— Aš nerimauju dėl tavęs, Dženifere. Aš girdėjau, 
kad tu bendrauji su... hm... blogais žmonėmis. 

— Ką reiškia „blogi žmonės"? Argi jūs smerkiate tuos 
žmones, kurie kreipiasi į jus pagalbos? Jūs atskiriate 
juos nuo bažnyčios už tai, kad jie nusidėjo? 

Tėvas Rajenas papurtė galvą. 

— Žinoma, ne. Tačiau vienas dalykas, kai suklysta 
vienas žmogus. O kai korupcija organizuota, tai visiškai 
kas kita. Jeigu tu padedi šitiems žmonėms, tu skatini tai, 
ką jie daro. Tu daraisi tokia pat kaip jie. 

— Ne. Aš — advokatė ir padedu žmonėms, kurie pa- 
kliūva į bėdą. 

Dženiferė apie Maiklą Moretį žinojo tiek, kiek neži- 
nojo niekas. Jis papasakodavo jai tai, ko niekam nepati- 
kėdavo. Jis buvo uždaras žmogus, ir Dženiferė buvo pir- 
moji, kam jis atvėrė savo širdį. 

Dženiferė jautė, kad Maiklui jos reikėjo. Ji niekada 
to nejautė, būdama su Adamu. Jis išlaisvino jos jausmus, 
kuriuos ji slopino savyje, — laukinę, primityvią aistrą, ku- 
riai anksčiau ji bijojo duoti valią. Maiklas nepripažino 
jokių draudimų. Kai jiedu buvo lovoje, griuvo visi bar- 
jerai, išnykdavo visi tabu. Likdavo tik malonumas. Malo- 
numas, apie kurį Dženiferė negalėjo net svajoti. 

Maiklas prisipažino Dženiferei, kad jis nemyli Rozos, 
bet buvo matyti, IFad Roza dievina Maiklą. Ji visada bu- 
vo pasirengusi dėl jo padaryti viską. 

Dženiferė susipažino ir su kitų mafijos narių Žmono- 
mis. Jų gyvenimas ją pribloškė. Vyrai vaikščiojo į resto- 
ranus, barus, į žirgų lenktynes su savo meilužėmis, o žŽmo- 
nos kantriai laukė jų namie. 

Pinigų šitos moterys turėjo, tačiau jos buvo priverstos 
leisti juos taip, kad nepatrauktų mokesčių inspekcijos dė- 
mesio. 

Egzistavo ištisa hierarchija — nuo paprasto soldato li- 
gi di tutti capi* žmonos. Nė viena moteris negalėjo sau 


* Mafijos vadeivos padėjėjas (it.). 

leisti nusipirkti brangesnius kailinius ar paltą negu tiesio- 
ginio jos Vyro viršininko žmona. 

Žmonos rengdavo vakarėlius savo vyrų draugams, bet 
jie neturėjo būti prašmatnesni negu vakarėliai, kuriuos 
rengia jų viršininkų žmonos. 

Protokolas čia buvo toks griežtas, kaip kompanijoje 
„Ju Es Stil“ arba kituose stambiuose konglomeratuose. 

Mafija buvo fantastiškos pinigų spausdinimo staklės, 
bet Dženiferė suprato, kad egzistavo dar vienas ne ma- 
žiau svarbus elementas — valdžia. 

— Mūsų Organizacija yra reikšmingesnė negu dauge- 
lio šalių vyriausybės, — pasakė jai Maiklas.— Mūsų paja- 
mos daug didesnės negu pusės pačių stambiausių Ameri- 
kos korporacijų drauge. 

— Čia yra vienas skirtumas,— tarė Dženiferė— Jos 
teisėtos, O... 

Maiklas nusikvatojo. 

— Tu turi galvoje tas korporacijas, kurių dar nenu- 
tvėrė už rankos. Dešimtys stambiausių šalies korporacijų 
buvo nuteistos už vienokius ar kitokius įstatymų pažei- 
dimus. Nereikia sau išsigalvoti herojų. Vidutinis ameri- 
kietis nepasakys ir dviejų kosmonautų, išlipusių Mėnu- 
lyje, pavardžių, bet visi žino Al Kaponę ir Lakį Lučijaną. 

Dženiferė priėjo išvadą, kad Maiklas savaip taip pat 
siekė tikslo, kaip ir Adamas. Vienintelis skirtumas buvo 
tas, kad jų gyvenimo vertybės buvo visiškai priešingos. 

Kai dėl verslo, tai Maiklas čia veikė negailestingai. 
Čia slypėjo jo jėga. Jis spręsdavo remdamasis vien tuo, 
ar tai bus naudinga Organizacijai, ar ne, 

Anksčiau Maiklas visą. energiją skyrė savo garbė- 
troškiškiems planams įgyvendinti. Jo gyvenime moteriai 
vietos nebuvo. Jam nereikėjo nei Rozos, nei daugybės jo 
draugužių. 

Su Dženifere viskas buvo kitaip. Ji jam buvo reikalin- 
ga kaip niekas kitas. Jis niekada nebuvo turėjęs panašių 
moterų. Ji jaudino jį fiziškai, tačiau jį sujaudindavo ir 
kitos. Dženiferė nuo jų skyrėsi protu ir nepriklausomybe. 
Roza jam paklusdavo, kitos moterys jo bijojo, Dženiferė 


be galo išradinga. 

Jis žinojo, kad negali jos prarasti. 


Retkarčiais Dženiferė lydėdavo Maiklą dalykinėse ke- 
lionėse, bet ji stengėsi daryti tai kaip galima rečiau, nes 
norėjo daugiau dėmesio skirti sūnui. 

Jam jau suėjo šešeri metai, ir jis brendo ne dienomis, 
o valandomis. Dženiferė atidavė jį į privačią mokyklą, 
kur berniukui labai patiko. 

Jis važinėjo dviračiu, mėgo žaisti su žaislinėmis lenk- 
tyninėmis mašinomis, kurių jis turėjo gausybę, ir mėgda- 
vo ilgus pokalbius su Dženifere ir ponia Makėj. 

Dženiferė norėjo, kad jos sūnus užaugtų stiprus ir ne- 
pirklausomas. Jai teko pasirinkti tokį elgesį, kad, viena 
vertus, jis žinotų, jog visada gali tikėtis jos pagalbos, o 
kita vertus, būtų nepriklausomas. Ji išmokė jį mylėti kny- 
gas ir Mėgautis muzika. Ji vesdavosi jį į teatrus, veng- 
dama premjerų, nes nenorėjo sutikti pažįstamų. Laisvo- 
mis dienomis jie su Džošua eidavo į kiną. Šeštadienį jie 
žiūrėjo filmą, papietavo restorane ir vėl ėjo žiūrėti antrą 
filmą. Sekmadieniais jie plaukiojo jachta arba važinėjo 
dviračiais. Dženiferė labai mylėjo sūnų, tačiau stengėsi 
jo nelepinti. Ji sūnaus auklėjimą planavo taip pat kruopš- 
čiai, kaip ir darbą teisme, stengdamasi nepakliūti į žaban- 
gas, gresiančias šeimoms su vienu tėvų. 

Visą laisvą laiką skirdama sūnui, Dženiferė nemanė, 
kad aukoja savo interesus. Priešingai, tai ją džiugino. Jie 
žaidė sugalvodami žodžius, sugalvodami vienas kitam 
klausimus, ir Dženiferė stebėjosi, kaip greitai Džošua vis- 
ką pagauna. Klasėje jis buvo geriausias mokinys, fiziniai 
duomenys taip pat buvo puikūs. Džošua turėjo retą hu- 
Moro jausmą. 

Kai netrukdė jo mokslui, Dženiferė keliaudavo drauge 
su juo. Per žiemos atostogas jie nuvažiavo į Pokonosą, kur 
slidinėjo. Vasarą, vykdama komandiruotėn į Londoną, pa- 
siėmė drauge ir Džošuą. Jie ten praleido dvi savaites, 
keliaudami po šalį. Anglija berniukui nepaprastai patiko, 

— Ar galėsiu aš čia mokytis? — paklausė jis. 

Dženiferei sugėlė širdį. Veikiai jis ją paliks, įstos į 
universitetą, dirbs, ves, jis turės savo namus ir savo šei- 

mą. Argi ne to ji norėjo? Žinoma, šito. Kai ateis laikas, ji 
pati jį paleis, nors jai bus labai nelengva. 

Džošua žiūrėjo į ją, laukdamas atsakymo. 

— Tai galėsiu ar ne? — paklausė jis.— Sakykime, Oks- 
forde? 

Dženiferė priglaudė jį prie savęs. 

— Žinoma. Jie bus laimingi turėdami tokį studentą. 


Vieną sekmadienio rytą, kai ponia Makėj turėjo lais- 
vą dieną, Dženiferei reikėjo nuvažiuoti į Manhataną, kad 
pasiimtų dokumento kopiją. Džošua buvo svečiuose pas 
draugą. Grįžusi namo, ji ėmė gaminti pietus dviems as- 
menims, Ji atidarė šaldytuvą ir apmirė. Tarp dviejų pieno 
butelių kyšojo raštelis. Taip raštelius palikdavo Ada- 
mas. Dženiierė stovėjo nejudėdama, bijodama paliesti raš- 
telį. Pagaliau ji ištraukė raštelį ir perskaitė. Ten buvo pa- 
rašyta: ,„Siurprizas! Ar galima Alanui pas mus papie- 
tauti?" 

Jai reikėjo gero pusvalandžio, kad širdis imtų norma- 
liai plakti. 

Retsykiais Džošua klausdavo apie savo tėvą. 

— Jis žuvo Vietname. Jis buvo labai drąsus, Džošua. 

— Ar tu turi jo nuotrauką? 

— Ne, brangusis. Mes tik susituokėme, ir jis greitai 
Žuvo. 

Ji nekentė melo, tačiau kitos išeities neturėjo. 

Maiklas Moretis tik kartą pasidomėjo berniuko tėvu. 

— Man vis tiek, kas buvo ligi manęs. Tiesiog įdomu. 

Dženiferė pagalvojo, kokią galią turėtų Maiklas sena- 
toriui Adamui Vorneriui, jeigu ji pasakytų jam tiesą. 

— Jis žuvo Vietname. Koks tau skirtumas, kuo jis 
vardu. 

Vašingtone Adamo Vornerio vadovaujama komisija 
svarstė pranešimą dėl naujo bombonešio XK-1 gamybos. 
Jungtinių Amerikos Valstijų oro pajėgos norėjo, kad se- 
natas patvirtintų reikalaujamą biudžetą šito lėktuvo ga- 
mybai. Keletą savaičių prieš komisiją ilga eile ėjo ge- 

riausi ekspertai. Pusė jų tvirtino, jog naujas bombonešis 
pernelyg brangus malonumas, nes teks tvirtinti per daug 
didelį karinių išlaidų biudžetą, o tai pakenks šalies eko- 
nomikai. Kiti teigė, kad, jeigu karinės oro pajėgos ne- 
gaus šito bombonešio, tai gynybinė JAV galia taip susilp- 
nės, kad rusai artimiausią sekmadienį užgrobs Ameriką. 

Adamas pasisiūlė asmeniškai patikrinti lėktuvą skridi- 
mo metu, ir jo kolegos su džiaugsmu jį palaikė. Adamas 
buvo vienas jų, ir jie galėjo juo besąlygiškai pasitikėti. 

Ankstyvą sekmadienio rytą Adamas pakilo iš karinio 
aerodromo ir kruopščiai skridimo metu patikrino bombo- 
nešio skridimo ir kovines savybes. Bombonešis pralenkė 
visus lūkesčius, ir Adamas pranešė senatoriams, jog nau- 
jas bombonešis XK-1 — tai naujas aviacijos pramonės lai- 
mėjimas. Jis rekomendavo nedelsiant pradėti jo gamybą. 
Senatas balsavo, kad lėšos būtų skirtos. 

Spauda iš visų pusių gyrė Adamą Vornerį. Jį vadino 
atstovu Naujosios kartos senatorių-tyrėjų, kurie patys iš- 
tiria visus faktus, o nesiremia lobistų patarimais, kuriems 
rūpi tik savi interesai. 

„Njusvik“ ir „,„Taim“ savo puslapiuose skyrė daug vie- 
tos Adamui. ,,Njusvik“ straipsnis baigėsi tokiais žodžiais: 

„Pagaliau senate pasirodė sąžiningas ir gabus liaudies 
interesų gynėjas, kuris asmeniškai mėgina įsigilinti į prob- 
lemas, užgriuvusias Mūsų šalį, stengdamasis jas išsiaiškin- 
ti, o ne pilti aliejaus į ugnį. Žinomiausieji politikai mano, 
kad Adamas Vorneris turi visas būtinas savybes, kad vie- 
ną kartą taptų Amerikos prezidentu". 

Dženiferė godžiai skaitydavo visus straipsnius apie 
Adamą, ir jos širdį užplūsdavo pasididžiavimas. Ir skaus- 
mas. Ji vis dar mylėjo Adamą, nors mylėjo ir Maiklą 
Moretį. Ji niekaip negalėjo suprasti, kaip tai įmanoma ir 
kas ji per moteris. Adamas padarė ją vienišą, Maiklas at- 
ėmė iš jos vienatvę. 

Narkotikų kontrabanda iš Meksikos pasiekė neregėtą 
užmojį, ir buvo aišku, kad visa tai darė organizuoti nusi- 
kaltėliai. Adamą paprašė vadovauti tyrimo komisijai. Jis 
suderino dešimties Amerikos teisėsaugos agentūrų pastan- 
gas, nuvyko į Meksiką, kur užsitikrino Meksikos vyriau- 

sybės paramą. Per tris mėnesius kontrabandinė veikla 
buvo sutramdyta. 

Pasitarime, kuris vyko senoje olandiškoje fermoje, 
Maiklas Moretis pareiškė: 

— Mums iškilo rimta problema. 

Jie sėdėjo erdviame patogiame kabinete. Dženiferė, 
Antonijus Granelis ir Tomas Kolfaksas. Antonijus nese- 
niai turėjo infarktą, kuris jį susendino dar dvidešimčia 
metų. Jis greičiau priminė žmogaus parodiją. Dešinė vei- 
do pusė buvo suparalyžiuota, ir, kai jis kalbėjo, iš burnos 
kampučio tekėjo seilės. Tai buvo sukriošęs senis, ir jis 
vis labiau priklausė nuo Maiklo Morečio. Jam netgi teko 
susitaikyti su tuo, kad Dženiferė dalyvavo pasitarimuose. 

Tačiau Tomas Kolfaksas nesusitaikė. Nesutarimai tarp 
Maiklo Morečio ir advokato darėsi vis stipresni. Kolfak- 
sas žinojo, kad šitą moterį Maiklas nori paskirti į jo vie- 
tą. Kolfaksas pripažino, kad ji puiki advokatė, tačiau ką 
ji galėjo žinoti apie borgata * tradicijas? Apie tai, kodėl 
jų brolija tapo tokia stipria organizacija? Kaip Maiklas 
galėjo leisti pašaliniam žmogui — dar blogiau, moteriai — 
sužinoti paslaptis, susijusias su gyvybe ir mirtimi? Protu 
nesuvokiama! Kolfaksas kalbėjo apie tai su caporegimi — 
leitenantais ir kareiviais — mėgindamas juos patraukti į 
savo pusę, bet jie visi bijojo Maiklo Morečio. Jeigu jis 
pasitiki šita moterimi, manė jie, tai jie taip pat privalo 
ja pasitikėti. 

Tomas Kolfaksas nusprendė palaukti. Jis buvo tikras, 
jog ras būdą jos atsikratyti. | 

Dženiferė žinojo apie jo pažiūrą į ją. Ji užėmė jo vie-. 
tą, ir jo išdidumas neleis niekada jos paliesti, bet jei ne- 
apykanta įveiks ištikimybę. .. 

Maiklas pasisuko į Dženiterę. 

— Ar tu kada nors girdėjai apie Adamą Vornerį? 

Dženiferei vos nesustojo širdis. Jai užgniaužė kvapą. 
Maiklas žiūrėjo į ją, laukdamas atsakymo. 

— Tu... Tu turi galvoje senatoriųė — galų gale iš- 
tarė ji. 

— Taigi. Reikia priremti prie sienos šitą kalės vaiką. 
* Brolybės (lot.). 

Dženiferė pajuto, kad ji išblyško. 

— Maiklai, kodėl? 

— Jis sužlugdė mums visą operaciją. Per jį Meksi- 
kos vyriausybė uždaro visus fabrikus, priklausiusius mūsų 
draugams. Viskas griūva. Mes imsimės šito išsigimėlio. 
Jis turi išnykti. 

Dženiferė stengėsi karštligiškai suvokti. 

— Jeigu tu paliesi senatorių Vornerį — pasakė ji, rū- 
pestingai parinkdama žodžius — tu pasirašysi sau mirties 
nuosprendį. 

— Aš neleisiu... 

— Klausyk, Maiklai. Jeigu tu atsikratysi jo, tai jo vie- 
tą užims dešimt kitų žmonių. Šimtas. Visi laikraščiai už- 
puls tave. Tyrimas, kuris vyksta dabar, bus tik žiedeliai, 
palyginus su tuo, kas prasidės, jeigu senatoriui Vorneriui 
kas nors atsitiks. | 

— Kol kas viskas atsitinka tik mums,— susierzinęs ta- 
rė Maiklas. 

Dženiferė nusprendė pakeisti savo toną. 

— Maiklai, gerai pagalvok. Ir anksčiau buvo tokie ty- 
rimai. Ar ilgai jie tęsėsi? Užtenka senatoriui padaryti pra- 
nešimą apie komisijos veiklos rezultatus, kai po penkių 
minučių jam paveda kokį nors kitą tyrimą, o apie pirmąjį 
jau pamiršta. Užsidarę fabrikai vėl atsidarys, ir viskas 
bus kaip anksčiau. Šituo atveju tu nenukentėsi. Tačiau už- 
teks tau žengti neteisingą žingsnį, ir nemalonumų bus per 
akis. 

— Aš nesutinku, —tarė Tomas Kolfaksas.— Mano nuo- 
mone... 

— Niekas tavo nuomonės neklausia,— suriaumojo 
Maiklas Moretis. 

Tomas Kolfiaksas krūptelėjo, lyg jam būtų smogę. 
Maiklas į tai neatkreipė dėmesio. Kolfaksas atsigręžė į 
Antonijų Granelį, tikėdamasis užtarimo, tačiau senis mie- 
gojo. 

— Gerai, patarėja, —tarė Maiklas Dženiferei.— Kol 
kas paliksime Vornerį ramybėje. 

Dženiferė su palengvėjimu atsikvėpė. 

— Dar kas nors? 

— Taip.— Nuo stalo paėmęs masyvų auksinį žiebtu- 

vėlį, Maiklas užsidegė cigaretę — Vienas mūsų draugas, 
Markas Lorencas, nuteistas už plėšikavimą ir prievarta- 
vimus. 

Dženiferė skaitė apie tai laikraščiuose. Lorencas buvo 
reCidyvistas, ne kartą sėdėjęs kalėjime už rimtus nusi- 
kaltimus. 

— Tu nori, kad aš perduočiau bylą į apeliacinį teismą? 

— Ne. Reikia padaryti taip, kad jis atsidurtų kalėjime. 

Dženiferė nustebusi pažiūrėjo į Maiklą Moretį. 

Maiklas padėjo ant stalo žiebtuvėlį. 

— Mane pasiekė gandai, kad di Silva nori jį pasiųsti 
į Siciliją. Jeigu jis ten paklius, tai neišgyvens ir dvide- 
šimt keturių valandų. Jis turi ten daug priešų. Pati sau- 
giausia vieta Markui — tai Sing Singo kalėjimas. Po po- 
ros metų, kai triukšmas aprims, mes jį iš ten ištrauksime. 
Ar galėsi tai suorganizuoti? 

Dženiferė svyravo. 

— Jeigu mes būtume kitoje teisminėje apygardoje, aš 
galėčiau tai padaryti. Bet su di Silva man vargu ar pa- 
vyks susitarti. 

Tomas Koliaksas greitai pasakė: 

— Galbūt tai pavesti kam nors kitam? 

— Jeigu aš norėčiau pavesti kitam,— susierzinęs pa- 
sakė Maiklas, — aš anksčiau būčiau apie tai pasakęs.— 
Jis atsisuko į Dženiferę.— Aš noriu, kad tą padarytum tu. 


Maiklas Moretis ir Nikas Vitas pro langą stebėjo kaip 
Tomas Kolfaksas įsėdo į savo mašiną ir nuvažiavo. 

— Nikai,—tarė Maiklas.— Reikia jo atsikratyti. 

— Koliakso? 

— Aš daugiau juo nepasitikiu. Jis, kaip ir senis, gy- 
vena vakarykštės dienos supratimu. 

— Kaip liepsi, Maiklai. Kada man jį pašalinti? 

— Greitai. Aš tau pranešiu. 


Dženiferė sėdėjo teisėjo Lorenso Voldmano kabinete. 
Nuo paskutinio jų susitikimo praėjo bemaž metai. Jis jau 
nebekvietė jos pietauti į savo klubą. Nieko nepadarysi, — 
pagalvojo Dženiferė. Jai labai patiko Lorensas Voldma- 
nas, ir jai buvo gaila prarasti jo draugystę, tačiau ji jau 
pasirinko. 

Jie laukė Roberto di Silvos, ir kambaryje pakibo sle- 
gianti tyla. Nė vienas nebuvo nusiteikęs kalbėti iš man- 
dagumo. Galų gale atėjo apygardos prokuroras, ir prasi- 
dėjo pasitarimas. 

Teisėjas Voldmanas kreipėsi į Dženiferę. 

— Bobas sako, kad jūs norėjote pasiekti kompromiso, 
kol aš nepaskelbiau Lorencui nuosprendžio. 

— Taip, — Dženiferė pasisuko į di Silvą.— Aš manau, 
jog būtų klaida pasodinti Marką Lorencą į Sing Singo ka- 
lėjimą. Jis ten neišgyvens. Juo labiau, kad jis neturi 
Amerikos pilietybės. Aš manau, kad jį reikia išsiųsti į Si- 
ciliją. Jis iš ten kilęs. 

Di Silva nustebęs pažiūrėjo į ją. Jis pats norėjo pa- 
siūlyti išsiųsti Lorencą į Siciliją, bet jeigu tai siūlo Dže- 
niferė Parker, jis nusprendė kitaip. 

— Kodėl jūs to norite? — paklausė di Silva. 

— Čia daugybė priežasčių. Visų pirma, būdamas Sici- 
lijoje, jis negalės padaryti nusikaltimų mūsų šalyje, ir... 

— Būdamas Sing Singe jis taip pat negalės jų pada- 
ryti. 

— Lorencas — senas žmogus. Jis nepakels kalėjimo re- 
žimo. Jis ten išeis iš proto. Visi jo draugai Sicilijoje. Jis 
ten gyvens taikiai ir ramiai su savo šeima. 

Di Silvos veidas suakmenėjo. 

— Kalbama apie banditą, kuris visą savo gyvenimą 
plėšė ir žudė. O jūs pergyvenate dėl jo sveikatos.— Jis 
atsisuko į teisėją Voldmaną.— Ką ji sako? 

— Markas Lorencas turi teisę. .. 

Di Silva trenkė kumščiu į stalą. 

— Neturi jis jokių teisių! Jis nuteistas už prievarta- 
vimą ir plėšimą. 

— Bet Sicilijoje, kai Žmogus... 

— Jis, velniai rautų, ne Sicilijoje! — suriko di Silva.— 
Jis čia. Jis čia įvykdė nusikaltimą, čia už jį ir atsakys.— 
Jis atsistojo.— Jūsų prakilnybe, mes veltui gaištame lai- 
ką. Kaltinimas atsisako bet kokio kompromiso. Aš reika- 
laujuų, kad Marką Lorencą uždarytų į Sing Singo kalė- 
jimą. 

Teisėjas Voldmanas pažiūrėjo į Dženitferę. 

— Jūs turite ką pasakyti? 

Dženiferė metė žvilgsnį į Robertą di Silvą ir nepaten- 
kintu balsu pasakė: 

— Ne, Jūsų prakilnybe. 

— Rytoj bus paskelbtas nuosprendis,— tarė teisėjas 
Voldmanas.— Jūs abu laisvi. 

Di Silva ir Dženiferė išėjo iš kabineto. 

Koridoriuje apygardos prokuroras atsigręžė į Dženi- 
terę ir šypsodamasis tarė: 

— Jau ne taip stipriai griebiate, advokate. 

Dženiferė gūžtelėjo pečiais. 

— Negalima visą laiką būti nugalėtoja. 

Po kelių minučių Dženiferė jau rinko Maiklo Morečio 
telefono numerį. 

— Gali nepergyventi. Markas Lorencas sėdės Sing 
Singe. 

Laikas buvo panašus į be dugno ir be krantų upę. Vie- 
toj žiemos, pavasario, Vasaros ir rudens gairėmis buvo 
džiaugsmai ir nusiminimai, gimimo dienos, laimėtos ir pra- 
laimėtos bylos teisme, Maiklo buvimas ir prisiminimai 
apie Adamą. Ir Džošua. Matydama, kaip jis auga, Dženi- 
terė jautė, kaip greitai bėga laikas. 

Ji negalėjo patikėti, kad jam jau septyneri metai. Dar 
visai neseniai jis spalvindavo knygutes, o dabar jį do- 
mina lėktuvų modeliai ir sportas. Džošua buvo aukštas 
berniukas ir kiekvieną dieną darėsi panašesnis į savo tė- 
vą. Jis buvo panašus ne tik iš išorės. Mandagus, teisin- 
gas, jis ir žaisdamas buvo sąžiningas. Kartą Dženiferė 
nubaudė jį už: kažkokį prasižengimą, ir Džošua pasakė: 
„Nors aš tik keturių pėdų ūgio, bet taip pat turiu savo 
teises". 

Jis buvo sumažinta Adamo kopija. Jis taip pat, kaip 
ir Adamas, domėjosi sportu. Sekmadieniais Džošua atsisės- 
davo priešais televizorių ir nepraleisdavo nė vienos spor- 
tinės laidos. Neturėjo reikšmės, kokia tai sporto šaka — 
futbolas, beisbolas ar tinklinis. Iš pradžių Džošua žiūrėjo 
jas vienas, bet, kai paskui norėjo jas aptarti su Dženife- 
re, ta nežinojo, ką pasakyti. Todėl ji nusprendė žiūrėti 

tas laidas drauge su juo. Jie susėsdavo ant sofos ir, val- 
gydami kukurūzų lazdeles, skatino žaidėjus. 


Sykį Džošua parėjo namo susikrimtęs ir tarė: 

— Mam, ar mes galime pasikalbėti su tavimi kaip vy- 
ras SU VyrIU. 

— Žinoma, Džošua. 

Jie susėdo virtuvėje. Dženiferė padarė jam sumuštinį 
su žemės riešutų sviestu ir įpylė stiklinę pieno. 

— Koks reikalas? 

Jo balsas buvo rimtas. 

— Na, aš girdėjau, vaikinai kalbėjo... Kaip tu manai, 
kai aš užaugsiu, ar seksas dar bus? 


Dženiferė nusipirko nedidelę jachtą, ir savaitgaliais 
jie su Džošua plaukiodavo. Dženiferei patiko stebėti sū- 
nų, kai jis stovėjo prie šturvalo. Jis šypsodavosi, o ji tą 
šypseną vadindavo Eriko Rudabarzdžio šypsena. Kaip ir 
jo tėvas, Džošua buvo apsigimęs jūreivis. Staiga jai šmės- 
telėjo mintis. „Galbūt per Džošuą ji stengiasi būti su Ada- 
mu?  — pagalvojo ji. Viskas, ką ji darė su sūnumi, — spor- 
tas, plaukiojimas jachta,— viskas jau buvo su Adamu. 
Sūnui tai patinka, įtikinėjo ji save, tačiau visiškai tikra 
tuo ji nebuvo. Žiūrėdama su kokiu džiaugsmu jis kelia 
burę ir kaip šviečia jo įdegusiame veidelyje akys, Dženi- 
ferė suprato, jog tai neturi reikšmės. Svarbiausia yra tai, 
kad jos sūnui patinka gyventi su ja. Jis jai nepakeitė 
Adamo. Tai buvo savarankiškas žmogus, ir Dženiierė my- 
lėjo jį labiau už viską pasaulyje. 

Antonijus Granelis mirė, ir visa valdžia bei imperija 
perėjo į Maiklo Morečio rankas. Laidotuvės buvo pra- 
šmMatnios, kaip ir dera mafijos galvai. Iš visos šalies suva- 
žiavo įvairių „šeimų“ vadeivos, kad atiduotų paskutinę 
pagarbą velioniui draugui ir prisiektų ištikimybę nauja- 
jam vadui. Laidotuvėse buvo nemažai FTB agentų, kurie 
fotografavo dalyvaujančiuosius. 

Roza raudojo, juk ji labai mylėjo savo tėvą. Bet ją 
guodė tai, kad dabar jos vyras bus „šeimos“ galva. 

Kiekvieną dieną Dženiferė darėsi Maiklui vis naudin- 
gesnė. Kai tik iškildavo kokia nors problema, Maiklas 
kreipdavosi į Dženiferę. Tomas Kolfaksas įvairiais būdais 
Iodė savo nepasitenkinimą. 

— Nesijaudink,— pasakė jai Maiklas.— Veikiai jis at- 
siguls pailsėti. 


Dženiferę pažadino telefono skambutis. Ji atsimerkė, 
paskui atsisėdo lovoje ir pažiūrėjo į šviečiantį laikrodžio 
ciferblatą. Trečia valanda nakties. 

Ji pakėlė ragelį. 

— Alio. 

— Man skubiai reikalinga tavo pagalba,— išgirdo ji 
Maiklo balsą. 

Dženiferė papurtė galvą, stengdamasi atsikratyti mie- 
guistumo. 

— Kas atsitiko? 

— Tiktai ką areštuotas Edis Santinis už ginkluotą api- 
plėšimą. Jis ir taip sąlyginai išleistas, todėl jam gresia 
kalėjimas ligi gyvos galvos. 

— Liudytojai yra? 

— Trys. Jie gerai jį įsižiūrėjo. 

— Kur dabar jis? 

— Septynioliktoje nuovadoje. 

— Tuojau ten nuvažiuosiu. 

Apsivilkusi chalatą, Dženiferė nulipo žemyn, į virtu- 
vę ir išsivirė sau kavos. Sėdėdama už stalo, ji mąstė. 
„Trys liudytojai. Ir visi jie gerai jį įsižiūrėjo". 

Ji nukėlė ragelį ir surinko „„Niujork taims“ redakci- 
jos numerį. 

— Aš turiu jums informaciją, — greitai pasakė ji— 
Tiktai ką areštuotas už ginkluotą apiplėšimą vaikinas — 
Edis Santinis. Jo advokatė — Dženiferė Parker. Ji pasi- 
stengs jį išlaisvinti. — Paskui ji paskambino dar į du laik- 
raščius ir į televiziją. Pažiūrėjusi į laikrodį, Dženiferė ne- 
skubėdama išgėrė dar puoduką kavos. Ji norėjo, kad fo- 
tografai į 51-ąją gatvę atvyktų anksčiau už ją. Ji vėl už- 
lipo į miegamąjį ir persirengė. 

Prieš išeidama Dženiferė užsuko į sūnaus kambarį. Ten 
degė naktinė lempa. Apklotas buvo nuslinkęs, ir Dženi- 

terė jį pataisė. Pabučiavusi Džošuą į kaktą, ji ant pirštų 
galų ėjo iš kambario. 

— Kur eini? 

Ji atsigręžė. 

— Į darbą. Miegok. 

— O kelinta valanda? 

— Keturios. 

Džošua sukikeno. 

— Keistas laikas darbui. Juo labiau moteriai. 

Ji priėjo prie lovos. 

— Keista, kad tu tokiu laiku nemiegi. 

— Ar rytoj mes žiūrėsime mačą su „„Mets'? 

— Žinoma, O dabar — miegok. 

— Gerai, mama, Sėkmės. 

— Ačiū, bičiuli. | 

Po kelių minučių Dženiferė jau važiavo mašina Man- 
hatano link. " 


Kai ji atvažiavo į nuovadą, ten laukė tik „Deili njuz" 
fotografas. Pamatęs Dženiferę, jis tarė: 

— Vadinasi, tai tiesa. Jūs imsitės Santinio bylos? 

— Iš kur jūs tai sužinojote? — reikliai paklausė Dže- 
niferė. 

— Vienas mažytis paukštelis pašnibždėjo. 

— Veltui gaištate laiką. Aš draudžiu jums fotogra- 
fuoti. 

Ji įėjo į nuovadą ir įformino dokumentus, kad Santi- 
nis būtų paleistas už užstatą. Ji neskubėjo ir delsė proce- 
dūrą, kol pamatė, jog atvažiavo televizija ir ,„Niujork 
taims"“ reporteris su fotografu. Ji nusprendė, kad nelauks 
„Post“ žurnalistų. 

Budintis policininkas ją įspėjo: 

— Ten susirinko laikraštininkai, panele Parker. Jeigu 
norite galite išeiti pro užpakalines duris. 

— Nesirūpinkite,— atsakė Dženiferė— Aš su jais su- 
sitvarkysiu. 

Ji nusivedė Edį Santinį koridoriumi, kur jos jau lau- 
kė reporteriai. 

— Prašom nefotografuoti, — paprašė ji. 

Fotografų kameros spragsėjo, televizijos operatorius 
taip pat tuščiai negaišo laiko. Dženiferė pasitraukė į šalį. 

— Kodėl jūs ėmėtės šitos bylos? — paklausė vienas 
reporterių. | 

— Apie viską jūs sužinosite rytoj. O kol kas aš jums 
patariu šitų fotografijų nepublikuoti. 

— Ne jau, Dženifere,— šūktelėjo vienas jų.— Ar jūs 
negirdėjote apie spaudos laisvę? 


Dieną jai paskambino Maiklas Moretis. Jo balse gir- 
dėjosi įniršis. 

— Ar tu matei šiandieninius laikraščius? 

— Ne, 

— Visi įdėjo Edžio nuotrauką pirmuosiuose puslapiuo- 
se. Jį parodė ir televizijos naujienos. Ar aš prašiau tavęs 
organizuoti Cirko vaidinimą. 

— Žinoma, ne. Tai buvo mano idėja. 

— Viešpatie. Kam to reikia? 

— Todėl, kad Santinį matė trys liudytojai. 

— Na ir kas? 

— Tu sakei, kad jie spėjo gerai į jį įsižiūrėti. Na, o 
dabar, kai teisme jie atpažins jį, tegul įrodys, kad jie at- 
pažino jį ne todėl, jog matė per televiziją ar visuose laik- 
Iaščiuose. 

Po ilgos pauzės Maiklas džiugiai ištarė: 

— Velniai mane rautų! 

Dženiferė susijuokė. 


Kai Dženiferė atėjo į darbą, jos laukė Kenas Beilis. Iš 
jo veido ji iš karto atspėjo — kažkas atsitiko. 

— Kodėl tu man nieko nepasakei? — paklausė jis. 

— Ko aš tau nepasakiau? 

— Kad tu ir Moretis... 

Dženiferė privertė save susilaikyti. Pasakyti „ne tavo 
reikalas“ buvo pernelyg paprasta. Kenas buvo jos drau- 
gas, jis rūpinosi ja. Tam tikra prasme tai buvo susiję ir 
su juo. Dženiferė prisiminė skurdų kambarėlį, kur jie 
pradėjo dirbti, tai, kaip jis jai padėjo. „Vienas pažįstamas 
advokatas prašo mane padėti išnešioti šaukimus. O aš ne- 
turiu laiko. Jis už kiekvieną šaukimą moka dvylika dole- 

rių ir penkiasdešimt centų plius transporto išlaidas. Ar tu 
negalėtum man padėti?“ 

— Kenai, neaptarinėkime to. 

Jos balse skambėjo pyktis. | 

— O kodėl gi ne? Juk visi likusieji aptarinėja. Visi 
kalba, jog tu Morečio meilužė— Jo veidas išblyško.— 
Viešpatie! 

— Mano asmeninis gyvenimas... 

— Jis gyvena šiukšlyne, ir tu šitą šiukšlyną atitempei 
į kontorą. Tu verti mus dirbti Morečiui ir jo galvažu- 
džiams. 

— Liaukis! 

— Aš liausiuosi. Todėl ir nusprendžiau su tavimi pa- 
sikalbėti. Aš išeinu. 

Ji buvo apstulbusi,. 

— Tu negali išeiti. Be reikalo tu taip galvoji apie 
Maiklą. Jeigu tu jį pažintum, tu... 

Ji nutilo, supratusi, jog padarė klaidą. 

Liūdnai į ją pažiūrėjęs, jis tarė: 

— Jis viskuo privertė tave patikėti. Aš prisimenu, 
kokia tu buvai anksčiau. Ir tokią aš noriu tave prisiminti. 
Perduok mano linkėjimus sūnui. 

Ir Kenas Beilis išėjo. 

Dženiferė pajuto, kad gerklėje jai įstrigo gniutulas. 
Akyse sužvilgo ašaros. Ji padėjo galvą ant stalo, steng- 
damasi nepravirkti. 


Kai ji atmerkė akis, buvo jau tamsu. Kabinete buvo 
tamsu, ir ant sienų mirgėjo miesto šviesų atspindžiai. Pri- 
ėjusi prie lango, ji pažiūrėjo į apačioje tįsantį miestą. Jis 
atrodė, lyg džiunglės naktį. 

Tai buvo Maiklo džiunglės. Ir išeiti iš jų buvo neįma- 
noma. 

„Kau Pleis“ salėje San Franciske buvo neįsivaizduoja- 
mai triukšminga. Čia susirinko delegatai iš visos šalies. 
Dalyvavo trys kandidatai į prezidento postą, kurie sėk- 
mingai įveikė pirminius rinkimus. Bet žvaigždė, žinoma, 

buvo Adamas Vorneris. Jo partija didžiavosi savo kandi- 
datu. Dabartinis prezidentas, opozicinės partijos lyderis, 
nebuvo populiarus tarp rinkėjų. 

— Nežinau, kas gali tau sutrukdyti tapti Jungtinių 
Valstijų prezidentu — pasakė Adamui Stiuartas Nidhe- 
mas.— Nebent tu nusišlapinsi ant visų iš tribūnos prieš 
televizijos kameras. 


Po to, kai jo kandidatūra buvo iškelta į prezidento 
postą, Adamas išskrido į Niujorką susitikti su Nidhemu 
ir kuriais ne kuriais įtakingais partijos nariais. Susitiki- 
me taip pat dalyvaus Bleras Romanas, garsiausias šalies 
reklamos agentūros vadovas. 

— Bleras vadovaus tavo priešrinkiminės kampanijos 
reklamai, — pasakė Stiuartas Nidhemas. 

— Džiaugiuosi, kad dirbsime viename kinkinyje,— nu- 
sišypsojo Bleras Romanas.— Jūs būsite trečiuoju mano 
prezidentu. 

— Iš tiesų? — Adamui jis nepadarė įspūdžio. 

— Aš jums papasakosiu apie žaidimo taisykles.— Ble- 
ras Romanas ėmė žingsniuoti po kambarį, užsimodamas 
įsivaizduojama lazda.— Mes pripildysime šalį telerekla- 
mos, sukursime jums paveikslą žmogaus, kuris gali iš- 
spręsti visos Amerikos problemas. Didysis Tėtukas — jau- 
nas simpatingas Didysis Tėtukas. Ar aišku, pone prezi- 
dente? 

— Pone Romanai... 

— Taip? 

— Gal jūs nevadinsite manęs ponu prezidentu? 

Bleras Romanas nusijuokė. 

— Atleiskite. Netyčia nuo liežuvio nusprūdo. Adamai 
Vorneri, man jūs jau Baltuosiuose rūmuose. Patikėkite, 
aš neabejoju, kad jūs nugalėsite, kitaip aš nebūčiau ėmę- 
sis reklamuoti. Aš pernelyg turtingas, kad dirbčiau dėl 
pinigų. 

„Reikia elgtis labai atsargiai su žmonėmis, kurie tikiį- 
na, jog pernelyg turtingi, kad dirbtų dėl pinigų“, — pagal- 
vojo Adamas. 


— Mes žinome, kad jūs Baltiesiems rūmams tinkamas 
žmogus, ir Mes turime padaryti taip, kad apie tai sužinotų 

visi likusieji. Pažiūrėkite į šitas schemas. Aš padalinau 
šalį į keletą rajonų, kur gyvena skirtingos etninės grupės. 
Mes jus pasiųsime į svarbiausias vietas, kur jūs galėsite 
surinkti taškų. 

Priėjęs arčiau prie Adamo, jis užsidegęs pasakė: 

— Jūsų žmoną mes padarysime žvaigžde. Moterų 
žurnalai be perstojo reikalaus medžiagos apie jūsų šeimy- 
ninį gyvenimą. Mes jumis prekiausime, Adamai Vorneri. 

Adamas pajuto, kaip jį pagauna pyktis. 

— Ir kaip jūs ketinate tai daryti? 

— Labai paprastai. Jūs — prekė, Adamai Vorneri. Ir 
mes pardavinėsime jus, kaip bet kurią kitą prekę. Mes... 

Adamas atsisuko į Stiuartą Nidhemą. 

— Stiuartai, aš norėčiau su tavimi pasikalbėti. 

— Žinoma,— grįžtelėjęs į susirinkusiuosius, Nidhemas 
tarė:— Padarykime pertrauką, pavakarieniaukime ir vėl 
susirinksime čia devintą valandą. Tada ir tęsime mūsų 
pokalbį. 

Kai jie liko dviese, Adamas tarė: 

— Stiuartai, jis rengiasi padaryti kažkokį cirką. 
„Jūs — prekė, Adamai Vorneri. Ir mes pardavinėsime jus, 
kaip bet kurią kitą prekę“. Šlykštus tipas! 

— Aš suprantu tavo jausmus, Adamai,— raminamai 
pasakė Stiuartas Nidhemas,— bet Bleras savo reikalą iš- 
mano. Jis nejuokavo, kai sakė, jog tai jo trečiasis prezi- 
dentas. Visus prezidentus, pradedant Eizenchaueriu, pa- 
laikė reklamos agentūros. Patinka tau ar ne, tačiau kam- 
paniją reikia reklamuoti. Bleras Romanas pažįsta žmonių 
psichologiją. Kad ir kaip tai šlykščiai skamba, bet, jeigu 
tu nori pakliūti į Baltuosius rūmus, tave reikia parduoti, 
reikia tavimi prekiauti. 

— Man tai ne prie širdies. 

— Tai dalis kainos, kurią tu turi sumokėti.— Priėjęs 
prie Adamo, jis uždėjo ranką jam ant pečių.— Svarbiau- 
sia — prisiminti tikslą. Nori pakliūti į Baltuosius rūmus? 
Gerai. Mes padarysime viską, kad tu ten pakliūtum. Bet 
ir tu privalai pasistengti. Ir jeigu tau reikia vaidinti cirko 
artisto vaidmenį, susitaikyk su tuo. 

— Mums tikrai reikalingas Bleras Romanas? 


281 


— Mums reikalingas Blero Romano tipo žmogus. Aš 
pats su juo kalbėsiu. Pasistengsiu, jog tau kuo rečiau tektų 
su juo susidurti. 


— Būsiu tau labai dėkingas. 


Prasidėjo kampanija. Iš pradžių buvo trumpos kalbos 
televizijoje, paskui tokių pasisakymų ir pokalbių buvo 
vis daugiau ir daugiau. Jie užplūdo visą šalį. Žmonės vi- 
sur girdėjo apie senatorių Adamą Vornerį. Bet kuriame 
šalies kampelyje jį matė televizorių ekranuose, girdėjo 
per radiją, skaitė apie jį laikraščiuose. Svarbiausia kam- 
panijos tema buvo teisėtumas ir teisėtvarka. Labiausiai 
buvo akcentuojamas kovos su nusikalstamumu komisijos, 
kuriai vadovavo Adamas, darbas, 

Trumpametražiniai televizijos filmukai su Adamo pa- 
sisakymais pasklido po visą šalį. Tuose, kurie buvo skirti 
Vakarų Virdžinijai, buvo kalbama apie nedarbą ir akmens 
anglies pramonę, kuri turi šitą kraštą praturtinti. Detroi- 
tui skirtuose filmukuose buvo paliestos urbanizacijos 
pioblemos, Niujorkui — didėjantis nusikalstamumas. 

Bleras Romanas Adamui patarė: 

— A.V., reikia tik paviršutiniškai apibrėžti problemą. 
Nereikia giliai kapstytiss Mes parduodame prekę, o ta 
prekė — jūs. 

— Pone Romanai, — atsakė Adamas,— man nusispjauti 
į jūsų statistiką. Aš ne užšaldyti pietūs ir nenoriu, kad 
mane, kaip tokį, parduotų. Aš problemas atskleisiu iš es- 
mės. Manau, jog amerikiečiai užtektinai protingi, kad su- 
prastų, kas prie ko. 

— Aš tiktai... 

— Aš,moriu, kad jūs suorganizuotumėte tikrus deba- 
tus tarp manęs ir prezidento. 

— Gerai, — atsakė Bleras Romanas.— Aš susisieksiu 
su prezidento vaikinais, A.V. 

— Ir dar vienas dalykas, — tarė Adamas. 

— Taip? Kas dar? 

— Nevadinkite manes A.V. 

Rytiniame pašte ji rado kvietimą dalyvauti Amerikos 
juristų  asoCiaCijos sužaviavime, kuris vyks Akapulke. 
Dženiferė turėjo daugybę bylų, ir ji būtų atsisakiusi kvie- 
timo, bet suvažiavimas turėjo vykti kaip tik sūnaus atos- 
togų metu. Dženiferė pagalvojo, kad Džošuai patiks Aka- 
pulkas. 

Ji tarė Sintijai: 

— Parašyk, kad aš priimu kvietimą. Ir užsakyk tris 
bilietus į lėktuvą. 

Ji nusprendė paimti drauge ir ponią Makėj. 

Vakarieniaujant ji pranešė šitą naujieną sūnui. 

— Ar tu norėtumei nuskristi į Akapulką? 

— Tai — Meksikoje, — pareiškė jis. Vakarinėje pakran- 
tėje. 

— Teisingai. 

— O mes nueisime į nudistų paplūdimį? 

— Dždšua! 

— Sako, kad ten tokie yra. Juk natūralu — vaikščioti 
nuogam. 

— Dėl to aš dar pagalvosiu. 

— O ar aš galėsiu ten medžioti po vandeniu? 

Dženiferė įsivaizdavo, kaip Džošua mėgina ištraukti 
didžiulį tuną, ir vos sulaikė šypseną. 

— Pažiūrėsime. Kai kurios žuvys ten labai didelės. 

— Tai ir gerai, — rimtai atsakė Džošua.— Tai, kas leng- 
va, neteikia jokio Malonumo. Nėra jokio sportinio inte- 
IeSsO. 

Jai atrodė, jog kalba Adamas. 


— Sutinku. 

— Kuo dar ten galima užsiimti? 

— Na, mes galėsime pajodinėti arkliais, apžiūrėti įžy- 
mybes. .. 

— Tiktai neapžiūrinėkime bažnyčių. Jos visos vieno- 
dos. 


Būtent taip sakė Adamas: „Jeigu tu matei vieną baž- 
nyčią, tu matei visas bažnyčias“. 

Suvažiavimas turėjo prasidėti pirmadienį. Dženiferė, 
Džošua ir ponia Makėj išskrido į Akapulką penktadienį 
rytą aviakompanijos „Branif“ reisu. Džošua lėktuvu skri- 
do jau ne pirmą kartą, jam tai patiko. Ponia Makėj dre- 
bėjo iš baimės. 

Džošua pasistengė ją nuraminti. 

— Ko bijoti. Jeigu lėktuvas ir sudužtų, tai įvyks per 
vieną sekundę. 

Ponia Makėj išblyško. 


Lėktuvas nusileido Benito Chuareso aerouoste ketvirtą 
valandą dienos, o po trijų valandų jie jau buvo „Las Bri- 
sas“. Viešbutis buvo už aštuonių mylių nuo Akapulko. 
Tai buvo lyg ir motelis, kurį sudarė keli kotedžai, pasta- 
tyti ant kalvos. Kiekvienas kotedžas turėjo savo kiemelį. 
Namelyje, kur apsigyveno Dženiferė dar buvo ir plaukio- 
jimo baseinas. Viešbutį užsisakyti buvo labai sunku, nes 
šiuo metu Akapulke vyko nemažai suvažiavimų ir kon- 
ferencijų, bet Dženiferė paskambino vienam savo įtakin- 
gų klientų, ir po valandos jis pranešė jai, kad jos nekant- 
raudami laukia viešbutyje „Las Brisas“. 


Kai jie įsikūrė, Džošua pasakė: 

— Gal mes nueikime į miestą ir pasiklausykime, kaip 
jie kalba? Aš niekada nebuvau šalyje, kur niekas nekalba 
angliškai. — Truputėlį pagalvojęs, jis pridūrė: — Jeigu, Ži- 
noma, neskaičiuoti Anglijos. 

Jie nuvažiavo į miestą mašina ir vaikščiojo po triukš- 
mingą prekybinį centrą — Sokalą. Dideliam berniuko nu- 
sivylimui, visi kalbėjo tik angliškai. Akapulke buvo pil- 
na amerikiečių turistų. 

Jie apsilankė margame turguje pagrindinėje prieplau- 
koje ir senojoje miesto dalyje, kur buvo pardavinėjama 
viskas, ką tik galėjai įsivaizduoti. 

Dieną jie pasivažinėjo arkliais kinkyta karieta ir lan- 
kėsi „Pjė de la Kvesta" — saulėtame paplūdimyje. Vakare 
jie grįžo į miestą. 

Jie vakarieniavo restorane ,„Armando le klub“, kur 
buvo nuostabi virtuvė. 

— Aš dievinu meksikietišką virtuvę, — pareiškė Džo- 
šua. 

— Aš džiaugiuosi —atsakė Dženiferė— Tačiau čia 
prancūziška virtuvė. 

— Užtat valgių skonis — meksikietiškas. 


Šeštadienį jie ilsėjosi visą dieną. Nuo ryto jie išėjo 
apsipirkti Kebrados gatvėje, kur buvo daugybė gerų par- 
duotuvių, papietavo meksikietiškame restorane „Kojuka 
22“. Džošua paklausė: 

— Čia turbūt taip pat prancūziškas restoranas? 

— Ne, gringo, čia viskas meksikietiška. 

— O kas tas gringo? 

— Tai tu, drauguži. 

Eidami pro „„Plasa Koleta“, jie pamatė afišą, kviečian- 
čią į gaidžių peštynes. 

Džošua žiūrėjo į afišą išpūtęs akis, ir Dženiferė pa- 
klausė: 

— Ar nori pažiūrėti gaidžių peštynes? 

Džošua linktelėjo. 

— Jeigu tai nelabai brangu. Nes jeigu mes išleisime 
pinigus, tai negalėsime grįžti namo. 

— Manau, kad tą dalyką mes kaip nors sutvarkysime. 

Jie įėjo vidun ir ėmė stebėti peštynes. Dženiferė pa- 
statė tam tikrą sumą už gaidį, kuris patiko sūnui, ir jo 
gaidys laimėjo. 

Kai Dženiferė pasiūlė grįžti į viešbutį, Džošua tarė: 

— Mam, o gal pasižiūrėsime į nardytojus? 

Jam apie juos papasakojo viešbučio valdytojas. 

— Tu tikras, jog nenori pailsėti? 

— Jeigu tu pavargai, tai, žinoma, grįšime į viešbutį. 
Aš visai pamiršau apie tavo amžių. 

— Mano amžius neturi reikšmės.— Dženiferė atsisuko 
į ponią Makėj.— Jūs važiuosite su mumis?. 

— Suprantama,— išstenėjo ji. 

Nardytojai šokinėjo nuo uolų La Kebradoje. Dženiferė, 
Džošua ir ponia Makėj stovėjo apžvalgos aikštelėje ste- 


bėdami, kaip nardytojai šoko iš šimto penkiasdešimties 
pėdų aukščio į siaurą plyšį tarp uolų, laiką apskaičiuoda- 

mi taip, kad pakliūtų į atsiritančią bangą. Menkiausia 
klaida — ir jų laukė neišvengiama mirtis. 

Kai vaidinimas baigėsi, prie jų priėjo pinigus renkan- 
tis berniukas. 

— Uno peso, por favor *. 

Dženiferė jam davė penkis pesus. 

Naktį ji sapnavo nardytojus. 


„La Brisas“ turėjo savo nuosavą paplūdimį — La Kon- 
ča. Sekmadienio rytą Dženiferė, Džošua ir ponia Makėj 
nuvažiavo ten džipu, kuris buvo skirtas svečiams. Orai 
buvo nuostabūs. Įlankoje ant melsvai žalsvų bangų supo- 
si kateriai ir jachtos. 

Stovėdamas prie pat vandens Džošua stebėjo, kaip po- 
ilsiautojai slidinėja vandens slidėmis. 

— Mam, ar tu žinai, kad šitą sportą sugalvojo Aka- 
pulke? 

— Ne, Iš kur tu Žinai? 

— Neprisimenu. Lyg ir knygoje skaičiau, lyg ir pats 
sugalvojau. 

— Panašiau į pastarąjį. 

— Tai reiškia, kad aš negalėsiu paslidinėti vandens 
slidėmis? 

— Pernelyg greiti kateriai. Ar tau nebaisu? 

Džošua pažiūrėjo į vandenyną. 

— Tas žmogus pasakė: „„Aš nusiųsiu tave atgal pas, 
Jėzų“, o paskui prikalė mano ranką prie grindų. 

Pirmą kartą per visą tą laiką jis prisiminė tą siaubin- 
gą įvykį ||| 

Atsiklaupusi priešais jį, Dženiferė apglėbė Džošuą. 

— Kodėl tu tai prisimineiė 

Jis gūžtelėjo pečiais. 

— Nežinau. Galbūt todėl, kad Jėzus vaikščiojo van- 
deniu, ir čia visi vaikšto vandeniu.— Jis pažiūrėjo į jos 
iš skausmo perkreiptą veidą.— Atleisk, mam. Aš apie tai 
bemaž negalvoju, tikrai. 

Stipriai prispaudusi jį prie savęs, ji tarė: 

— Viskas gerai, mano mielasis. Žinoma, tu gali pasli- 
dinėti vandens slidėmis. Tiktai iš pradžių papietaukime. 


* Prašau duoti vieną pesą (isp.). 

Paplūdimyje La Končoje buvo atviras restoranas. Sta- 
liukai buvo užtiesti rožinėmis staltiesėmis ir stovėjo po 
dryžuotais skėčiais. Čia pat stovėjo švediškas stalas su 
gausybe įvairiausių užkandžių ir patiekalų. Čia buvo oma- 
rai, krabai, eršketas, mėsa, įvairūs vaisiai ir daržovės. 
Džošua tris kartus ėjo papildyti lėkštę ir pagaliau paten- 
kintas atsilošė į kėdės atkaltę. 

— Tai labai geras restoranas,— pareiškė jis.— Ir man 
visiškai tas pat kieno čia virtuvė.— Jis atsistojo. — Einu 
sužinosiu dėl vandens slidžių. 

Ponia Makėj beveik nepalietė valgio. 

— Ar jūs gerai jaučiatės? — paklausė Dženiferė.— Jūs 
nieko nevalgote. 

Palinkusi į priekį, ponia Makėj rūsčiai sušnibždėjo: 

— Nenoriu patirti Montesumos keršto. 

— Manau, kad jūs be reikalo jaudinatės. 

— Aš negaliu valgyti užsienietiško maisto,— atsakė 
ponia Makėj. 

Džošua pribėgo prie stalo ir tarė: 

— Aš susitariau dėl katerio. Ar galima, aš dabar eisiu 
slidinėti? A, mam? 

— O tu nenori truputėlį palaukti? 


— Kodėl? 
— Tegul pilve Maistas susiguli. .. 
— Mam...— ėmė zaunyti jis. 


Ponia Makėj liko ant kranto, o Dženiferė ir Džošua 
įlipo į katerį. Džošua turėjo pirmąją slidinėjimo vandens 
slidėmis pamoką. Pirmąsias penkias minutes jis nuolat 
griuvo, bet paskui slidinėjo taip, lyg tai būtų daręs nuo 
gimimo dienos. Į dienos pabaigą jis jau galėjo išdarinėti 
įvairius triukus ir netgi slidinėti be slidžių, tiesiog ant 
kulnų. 

Likusį laiką jie praleido lepindamiesi ant šilto smėlio 
ir Maudydamiesi baseine. 

Kai jie džipu grįžo į viešbutį, Džošua prisiglaudė prie 
Dženiferės ir tarė: 

— Žinai, mam, tai turbūt buvo pati geriausia diena 
mano gyvenime, 

Ji iš karto prisiminė Maiklo Morečio žodžius: „Aš no- 
riu, kad tu Žžinotum,— tai buvo pats geriausias vakaras 
mano gyvenime". 


Pirmadienį Dženiferė anksti nubudo ir ėmė rengtis, kad 
spėtų nuvažiuoti į suvažiavimą. Ji segėjo tamsiai žaliu 
sijonu, vilkėjo plačia raudonomis rožėmis išsiuvinėta pa- 
laidine. Ji pasižiūrėjo į veidrodį ir savo atvaizdu liko pa- 
tenkinta. Kad ir ką ten Džošua kalbėtų apie jos amžių, ji 
atrodė, kaip trisdešimt vienerių metų jo sesuo. Ji nusi- 
juokė ir pagalvojo, jog tai geriausia mintis, kuri jai šovė 
į galvą paskutiniu metu. 

Ji pakvietė ponią Makėj. 
kite jam ilgai būti saulėje. 

Centrą, kuriame vyko suvažiavimai, sudarė penki pa- 
statai, sujungti tarp savęs dengtomis terasomis, ir užėmė 
trisdešimt penkis akrus parko zonos. Tvarkingai pakirp- 
tose vejose stovėjo ikikolumbinės epochos statulos. 

Amerikos juristų asociacijos suvažiavimas vyko „„Teo- 
tiuakane" — pagrindinėje salėje, kurioje tilpo septyni su 
puse tūkstančio Žmonių. 

Užsiregistravusi Dženiferė įėjo į milžinišką salę. Ji bu- 
vo perpildyta. Minioje Dženiferė pamatė keletą pažįsta- 
mų ir draugų. Čia nebuvo griežtų kostiumų ir suknelių — 
visi dėvėjo spalvingus marškinius ir kelnes. Atrodė, kad 
visi jie atvažiavo atostogauti. „Štai kodėl suvažiavimas ir 
vyksta Akapulke, o ne Čikagoje ar Detroite“, — pagalvojo 
Dženiferė. Čia galima nusirišti kaklaraiščius ir pasikaitin- 
li po tropine saule. 

Tarpduryje Dženiferei įteikė suvažiavimo programą, 
bet, užsikalbėjusi su pažįstamais, ji neatkreipė į ją jokio 
dėmesio. 

Iš garsiakalbio pasigirdo balsas: 

— Prašome dėmesio! Malonėkite atsisėsti į savo vie- 
tas. Pradėsime darbą. Prašome sėstis! 

Žmonės nenoriai ėjo į savo vietas. Dženiferė žvilgte- 
lėjo į prezidiumą. Centre stovėjo Adamas Vorneris. 

Dženiferė sustingo žiūrėdama, kaip Adamas atsisėdo 
netoli mikrofono. Ji pajuto, kaip smarkiai ėmė plakti jos 

širdis. Paskutinį kartą ji matė Adamą italų restoranėlyje, 
kur jis jai pranešė, jog Merė Betė — nėščia. . 

Pirmiausias Dženiferės noras buvo kuo greičiau bėgti 
iš čia. Ji supratimo neturėjo, kad čia gali dalyvauti Ada- 
mas. Ji šito negalėjo pakelti. Ji žinojo, kad jai reikia iš- 
eiti. 

— (Greičiau susėskite ir pradėsime darbą. 

Visi aplinkui susėdo, tiktai Dženiferė liko stovėti. Ji 
greitai atsisėdo, nusprendusi, kad išeis iš čia, kai tik bus 
galima. 

— Mums didelė garbė, — tarė pirmininkas,— kad šian- 
dien su mumis kandidatas į Jungtinių Valstijų prezidento 
postą, Niujorko juristų asociacijos narys, Jungtinių Vals- 
tijų senatorius. Džiaugiuosi, galėdamas jums pristatyti se- 
natorių Adamą Vornerį. 

Dženiferė žiūrėjo, kaip Adamas atsistojo ir nusilenkė, 
atsakydamas į triukšmingus aplodismentus. Priėjęs prie 
mikrofono, jis apžvelgė salę. 

— Ačiū, pone pirmininke. Gerbiamieji ponios ir ponai! 

Adamo balsas tiesiog kerėjo. Salėje įsivyravo absoliu- 
ti tyla. 

— Šiandien mes susirinkome čia dėl daugelio priežas- 
čių.— Jis padarė pauzę.— Vieni atvažiavo pasikaitinti, ki- 
ti — panardyti su akvalangu...— Pasigirdo pritariamas 
juokas.— Tačiau iš esmės mes susirinkome čia, kad pasi- 
keistume patyrimu ir aptartume naujas koncepcijas. Šian- 
dien, kaip niekada anksčiau, juristai kritikuojami. Netgi 
Aukščiausiasis teisėjas nepalankiai atsiliepė apie mūsų 
veiklą. | 

Dženiierei patiko, kaip jis tarė žodį „mūsų“, statyda- 
mas save šalia kitų. Ji beveik negirdėjo, ką jis kalba, o 
tik klausėsi jo balso, stebėjo jo judesius. Jis persibraukė 
ranka plaukus, ir Dženiferės širdis apmirė. Būtent taip 
darė Džošua. Adamo sūnus buvo vos už kelių mylių nuo 
čia, o Adamas niekada apie tai nesužinos. 

Adamo balse suskambo metalinės gaidelės. 

— Šitoje salėje yra nemažai advokatų, užsiimančių 
kriminaline teise. Turiu prisipažinti, kad aš šitą sferą vi- 
sada laikiau labiausiai jaudinančia. Kriminaliniai advoka- 
tai dažnai turi reikalą su gyvenimu ir mirtimi. Tačiau, — 

jis pakėlė balsą, — tarp jų yra ir tokių, — Dženiferė paste- 
bėjo, kaip balso intonacija jis supriešina juos su savimi, — 
kurie užtraukia mūsų profesijai gėdą. Amerikos jurispru- 
dencijos sistema grindžiama kiekvieno piliečio teise į tei- 
singą teismą. Bet, kai salę padaro pajuokos objektu, kai 
advokatai įdeda visą savo talentą ir energiją, kad apeitų 
įstatymą, čia reikia imtis atsakomųjų priemonių.— Visų 
žvilgsniai buvo nukreipti į Adamą.— Aš kalbu apie tai, 
ponios ir ponai, remdamasis savo patirtimi, man daug kas 
nepatinka iš to, su kuo aš susiduriu. Neseniai aš vadova- 
vau komisijai, kuri tyrė nusikalstamumą Jungtinėse Vals- 
tijose. Ir noriu pasakyti, kad komisijos darbą dažnai blo- 
kavo įtakingi teisėtvarkos organų darbuotojai. Aš mačiau 
teisėjus, kurie ėmė kyšius, liudytojų šeimas, kurioms gra- 
sino. Aš žinau, kad dažnai dingsta pagrindiniai liudyto- 
jai. Organizuotas nusikalstamumas kaip smauglys veržia 
žiedą aplink mūsų ekonomiką, praryja teismą, grasina mū- 
sų gyvenimui. Didžioji dalis juristų, — tai sąžiningi žmo- 
nės, nuoširdžiai atliekantys savo darbą, bet aš noriu įspėti 
tuos, kas laiko save aukščiau įstatymo, — jūs darote labai 
didelę klaidą ir kada nors už tai užmokėsite. Ačiū. 

Salėje kilo ovacija. Dženiferė taip pat atsistojo su vi- 
sais, karštai plodama, bet ji vis dar galvojo apie paskuti- 
nius Adamo žodžius. Jai atrodė, kad jis juos pasakė be- 
tarpiškai jai. Dženiferė pasuko išėjimo link, skindamasi 
kelią per minią. 

Kai ji jau buvo netoli durų, ją pašaukė pažįstamas 
meksikietis advokatas, su kuriuo ji dirbo prieš metus. 

Galantiškai pabučiavęs jai ranką, jis tarė: 

— Susitikimas su jumis — man didelė garbė. Pavaka- 
rieniaukime drauge. Aš reikalauju. 

Dženiferė buvo pažadėjusi sūnui, kad šiandien vakare 
jie eis į klubą „Marija Elena“ žiūrėti folklorinių šokių. 

— Atleiskite, Luisai. Turiu planuotą susitikimą. 

Jo juodose drėgnose akyse matėsi neviltis. 

— Tada galbūt rytoj? 

Dar Dženiferei nespėjus atsakyti, prie jos priėjo Niu- 
jorko apygardos prokuroro padėjėjas. 

— Sveika, —tarė jis— ką tu čia veiki? Gal pavaka- 
rieniautųme drauge? Čia yra nuostabi diskoteka su stikli- 

nėmis grindimis ir veidrodinėmis lubomis. Vadinasi ,„Ne- 
penta". 

— Skamba gundančiai, ačiū, bet vakare aš užimta. 

Po kelių sekundžių Dženiferė stovėjo apsupta juristų, 
su kuriais ji kadaise dirbo. Ji buvo įžymybė ir visi norėjo 
su ja pasikalbėti. Jų atsikratyti jai pavyko tik po pusva- 
landžio. Ji jau ėjo vestibiulio pusėn ir staiga pamatė, kad 
priešais ją ateina Adamas Vorneris, lydimas minios re- 
porterių ir apsaugos darbuotojų. Dženiferė jau norėjo ap- 
sisukti ir eiti atgal, tačiau jau buvo vėlu. Adamas ją pa- 
matė, 

— Dženifere! 

Iš pradžių ji norėjo apsimesti, kad negirdėjo, tačiau ji 
nenorėjo statyti jo į keblią padėtį prie kitų. Ji tik pasi- 
sveikins su juo ir išeis. | 

Ji žiūrėjo, kaip Adamas artėja prie jos, atsakydamas 
reporteriams: 

— Ponios ir ponai, daugiau aš jums neturiu ką pasa- 
kyti. 

Po kelių sekundžių jis palietė jos ranką, žiūrėdamas 
jai tiesiai į akis. Atrodė, jog jie niekada nebuvo išsisky- 
rIę. Stovėdami vestibiulyje, apsupti minios, jie buvo vieni 
šiame pasaulyje. Dženiferė nežinojo, kiek laiko jie taip 
stovėjo. 

Pagaliau Adamas ištarė: 

— Aš manau,/mums vertėtų išgerti. 

— Geriau nereikia, — Ji norėjo greičiau išeiti. 

Adamas papurtė galvą. 

— Protestas atmetamas. 

Paėmęs ją už parankės nusivedė į barą. Jie vargais 
negalais rado laisvą staliuką. | 

— Aš tau skambinau ir rašiau laiškus, — pasakė Ada- 
mas,— bet atsakymo nesulaukiau.— Jis klausiamai žiūrė- 
jo į ją. — Nebuvo nė dienos, kad aš apie tave negalvo- 
čiau. Kodėl tu pradingai? 

— Buvau užburta. 

Prie staliuko priėjo padavėjas. Adamas paklausė -Dže- 
niferę: 

— Ką tu gersi? 

— Nieko. Man iš tikrųjų reikia eiti, Adamai, 

— Tu negali išeiti. Mes švęsime. Revoliucijos metinės. 

— Mūsų ar meksikiečių? 

— Koks skirtumas.— Jis atsigręžė į padavėją.— Dvi 
„Margaritas“. 

— Ne, aš... „Gerai,— pagalvojo ji, — taip jau ir bus“. 
Man dvigubą,— pasakė Dženiferė. 

Padavėjas linktelėjo ir nuėjo. 

— Aš tiek daug skaičiau apie tave, — tarė Dženiferė.— 
Aš labai tavimi didžiuojuosi, Adamai. 

— Ačiū. — Jis dvejojo. — Aš apie tave taip pat daug 
skaičiau. 

— Bet nesididžiuoji manimi, — atsakė ji tokiu pačiu 
tonu. 

— Atrodo, kad dauguma tavo klientų iš Sindikato. 

Dženiferė pajuto, kad ji neturi ko pasakyti. 

— Aš maniau, kad tavo pranešimas baigtas. 

— Tai ne pranešimas, Dženifere. Aš pergyvenu dėl 
tavęs. Aš nusprendžiau pabaigti su Maiklu Morečiu, ir 
aš šitą padarysiu. 

Dženiferė apsidairė į šalis. Bare buvo pilna juristų. 

— Dėl dievo, Adamai, nesiginčykime, ypač čia. 

— Tada kur? 

— Niekur. Maiklas Moretis — mano klientas. Aš ne- 
galiu kalbėi su tavimi apie jį. 

— Aš noriu pasikalbėti su tavimi. Kur? 

Ji papurtė galvą. 

— Aš juk tau sakiau... 

— Aš noriu pasikalbėti apie mus. 

— Mūsų jau nėra.— Ji norėjo atsistoti. 

Adamas paėmė ją už rankos. 

— Prašau, neišeik. Aš negaliu tavęs paleisti. 

Dženiferė neneromis atsisėdo ant kėdės. 

— Ar tu kada nors apie mane galvojai? 

Dženiferė žiūrėjo į jį ir nežinojo, juoktis jai ar verkti. 
Ar galvojo apie jį! Jis gyveno jos namuose. Ji bučiavo jį 
kas rytą, gamino jam pusryčius, plaukiojo su juo jachta, 
mylėjo. | 

— Taip,— pagaliau tarė Dženiferė.— Aš galvoju apie 
tave. 

— Aš džiaugiuosi. Tu laiminga? 

— Žinoma,— greitai, pernelyg greitai atsakė ji. Ji 
stengėsi, kad jos balsas skambėtų abejingai — Aš turiu 
gerą klientūrą, padorų turtą, aš daug keliauju, susitinku 
su patraukliais vyrais. Kaip tavo Žmona? 

— Viskas normalų, — tyliai atsakė jis. 

— O dukra? 

Jis linktelėjo, ir jo veide matėsi pasididžiavimas. 

— Samanta — nuostabus vaikas. Ji taip greitai auga. 

„Jai tiek pat metų kaip ir mano sūnui". 

— Tu taip ir neištekėjai? 

— Ne. | 

Pauzė šiek tiek užsitęsė. Dženiferė nežinojo, ką sakyti. 
Adamas pažvelgė jai į akis ir iš karto viską suprato. 

Jis suspaudė jos ranką. 

— O Dženifere! Mano brangioji! 

Dženiferė pajuto, kaip raudonis užlieja jos veidą. Ji 
žinojo, kad gali padaryti siaubingą klaidą. 

— Adamai, man reikia eiti. Aš turiu pasimatymą. 

— Atidėk jį — pareikalavo jis. 

— Atleisk, negaliu. — Ji norėjo kuo greičiau išeiti iš 
čia, pasiimti sūnų ir skristi namo. 

— Rytoj dieną aš turiu išskristi į Vašingtoną. Bet aš 
pakeisiu savo planus, jeigu tu sutiksi susitikti su manimi 
šį vakarą, — tarė Adamas, 

— Ne! 

— Dženifere, aš negaliu tavęs paleisti. Negaliu. Mums 
Ieikia pasikalbėti. Pavakarieniaukime drauge. 

Jis stipriai suspaudė jos ranką. Ji pažvelgė į jį ir su- 
prato, kad negalės atsisakyti. 


— Prašau tave, Adamai, — maldaujamai ištarė ji. — 


Ietį. . 


— Tai neturi nieko bendro su Maiklu Morečiu. Vie- 
nas Mano draugas pasiūlė man pasinaudoti jo jachta. Ji 
vadinasi „Paloma blanka“. Ji stovi jachtklube. Aštuntą 
valandą. 


— Aš neateisiu. 
— Aš tavęs lauksiu. 

Palei sieną už stalelio sėdėjo Nikas Vitas su dviem 
puttanas, kurias jam atvedė vienas draugas. Jos abi buvo 
gražutės ir dar visiškai jaunutės. Tokios Nikui patiko. 
Draugas pasakė, kad jos abi tikros meistrės, ir tai buvo 
tiesa. Jos trynėsi aplink jį, šnibždėdamos į ausį nešvan- 
kybes, bet Nikas nesiklausė. Jis žiūrėjo į staliuką, už kurio 
sėdėjo Dženiferė Parker ir Adamas Vorneris. 

— Gal užlipkim į numerį, brangusis? — pasiūlė viena 

Nikas Vitas norėjo prieiti prie Dženiferės ir jos paly- 
dovo, kad pasisveikintų, bet mergiūkštės ėmė glostyti jo 
tarpukojį. Dabar jie puikiai pasismagins. 

— Gerai, lipam į viršų, — pasakė Nikas Vitas. 

„Paloma blanka“ išdidžiai stovėjo prieplaukoje, ap- 
šviesta mėnulio šviesos. Dženiferė lėtai priėjo prie jach- 
tos, įsitikinusi, kad niekas jos nemato. Adamas pasakė 
jai, kad pamėgins pasislėpti nuo sargybinių, ir tai, matyt, 
jam pavyko. Nuvežusi Džošuą ir ponią Makėj žiūrėti folk- 
lorinių šokių, Dženiferė sustabdė taksi ir paprašė vairuo- 
toją, kad ją išleistų Nneprivažiavęs prieplaukos. 

Keletą kartų Dženiferė jau buvo bekelianti ragelį, kad 
paskambintų Adamui ir pasakytų, jog neateis. Ji ėmė 
rašyti raštelį, tačiau paskui jį suplėšė. Nuo to momento, 
kai ji paliko Adamą bare, Dženiferė vis dvejojo. Ji sugal- 
vojo įvairiausių priežasčių, kad tik neitų į pasimatymą 
su Adamu. Iš to nieko gero neišeis, ir tai padarys žalos 
jiems abiems. Adamo karjerai iškils grėsmė. Jis dabar 
pakilo ant populiarumo bangos, įkūnydamas šalies viltis 
ateičiai. Jis buvo spaudos numylėtinis, bet toji pati spau- 
da taip pat lengvai nustums jį į bedugnę, jeigu jis nebus 
ištikimas jos sukurtam paveikslui. 

Todėl Dženiferė nusprendė nesusitikti su juo. Ji buvo 
jau kita moteris, gyveno kitą gyvenimą, ir dabar ji pri- 
klausė Maiklui... 


Adamas jos laukė prie trapo. 
— Aš bijojau, jog tu neateisi — tarė jis. 

Ji pasijuto jo glėbyje, ir jų lūpos susitiko. 

— O kur komanda? — pagaliau paklausė Dženiferė. 

— Aš pasiunčiau juos į krantą. Ar tu dar prisimeni, 
kaip plaukioti jachta? 

— Aš dar prisimenu viską. 

Jie pakėlė burę ir po dešimties minučių ,„Paloma blan- 
ka“ jau pasuko į atvirą vandenyną. Pirmą pusvalandį jie 
buvo užsiėmę jachtos vairavimu, tačiau nuolat jautė vie- 
nas kito artumą. Įtampa didėjo, ir jie abu žinojo, kas ne- 
išvengiamai turėjo įvykti. 

Išplaukusi iš prieplaukos į atvirą vandenyną, jachta 
lėkė mėnulio šviesos užlietomis bangomis. Adamas priėjo 
prie Dženiferės ir apkabino ją. 

Jie glamonėjosi ir mylėjosi tiesiog denyje po žvaigž- 
dėmis, ir švelnus brizas gaivino jų nuogus kūnus. 

Praeitis ir ateitis kažin kur pradingo, ir pasaulis eg- 
Zistavo tik jiems dviems. Tačiau Dženiferė žinojo, kad 
šita naktis Adamo glėbyje nėra pradžia, greičiau pabaiga. 
Nebuvo tiltų, kurie sujungtų juos skiriančius pasaulius. 
Jie pernelyg atitolo vienas nuo kito, ir atgal kelio ne- 
buvo. 

Šita naktis jai tęsis ligi gyvenimo pabaigos. 

Jie gulėjo klausydamiesi, kaip švelniai bangos daužosi 
į jachtos šonus. 

Adamas pasuko galvą į ją. 

— Rytoj... 

— Nekalbėk nieko, — sukuždėjo Dženiferė,— tiktai my- 
lėk mane, Adamai. 

Dženiterė apibėrė Adamo veidą bučiniais, švelniai 
glostydama jo raumeningą kūną. 

— Dieve mano, Dženifere...— sukuždėjo Adamas ir 
ėmė bučiuoti jos kūną, nusileisdamas vis žemiau ir Že- 
miau... 

— Šitas ožys nuolat man įgrisdavo, — pasiskundė Sal- 
vatorė Fjorė,— todėl teko jį pribaigti. 

Nikas Vitas nusikvatojo. Reikėjo gimti idiotu, kad ga- 
lėtum juokauti su mažyliu Fjore. Nikas sėdėjo už didžiu- 

lio virtuvės stalo senoje olandiškoje fermoje drauge su 
Salvatore Fjore ir Džozefu Kolela, prisimindami praėjusias 
dienas ir laukdami, kada pasibaigs susitikimas svetainėje. 
Milžinas ir neūžauga buvo jo geriausi draugai. Kartu jie 
matė ir šilta, ir šalta. „Jie man kaip broliai“, — pagalvojo 
Nikas Vitas. 

— Kaip tavo giminaitis Pitas? — paklausė Nikas Ko- 
lelą. 

— Jį neseniai sugriebė, bet jis išsikapstys, galvą gul- 
dau. 

— Aršus vaikinas. 

— Uhu. Pitas — klasiškas vyrukas, tik jam nesiseka. 
Jis ėjo sargybą, kai plėšėme banką, ir farai jam užmovė 
pavalkus. Pamėgino jį prašnekinti, bet kur ten... 

— Taip, jis vaikinas klasiškas, 

— Uhu. Jam visada patiko dideli pinigai, didelės bo- 
bos ir didelės mašinos. 

Iš svetainės pasigirdo garsūs pikti balsai. Gangsteriai 
įsiklausė. 

— Kolfaksui lyg ylą būtų į užpakalį įkišę. 


Tomas Kolfaksas ir Maiklas Moretis kambaryje buvo 
vieni. Jie aptarė skubią operaciją, kurią reikėjo atlikti 
Bahamuose azartinio verslo sferoje. Maiklas pavedė Dže- 
niferei parengti reikiamus popierius. 

— Kaip tu gali taip elgtis, Maiklai, — pasipriešino Kol- 
faksas.— Aš ten pažįstu visus vaikinus. Ji jų nepažįsta. 
Pavesk man tai padaryti.— Jis žinojo, kad kalba pernelyg 
garsiai, bet nieko sau padaryti negalėjo. 

— Per vėlu, — pasakė Maiklas. 

— Aš nepasitikiu šita mergiote. Tonis ja taip pat ne- 
pasitikėjo. 

— Tonio jau nėra su mumis, — pritildė balsą Maiklas. 

— Gerai, Maiklai. Aš kalbu todėl, kad šitas darbelis 
ne jai. Taip, ji protinga, bet aš tave įspėju — ji gali visus 
mus užstatyti. 

Bet Maiklą jaudino tik Tomas Kolfaksas. Organizuoto 
nusikalstamumo tyrimo komisija, vadovaujama Adamo 
Vornerio, dirbo kaip reikiant. Jeigu jie paims Kolfasą, 
kiek laiko jis išlaikys? Jis pernelyg senas. Jis apie „šei- 

mos“ paslaptis žino daugiau negu kas nors kitas. Kolfak- 
sas galėjo pražudyti juos visus, ir Maiklas juo nepasi- 
tikėjo. 

— Pasiųsk ją kur nors, — tęsė Kolfaksas.— Tegul pailsi, 
kol komisija baigs tyrimą. Ji moteris. Jeigu jie paspaus 
ją, ji išklos viską. 

Atidžiai į jį pažiūrėjęs Maiklas nusprendė. 

— Gerai, Tomai. Galbūt tu ir teisus. Ji, žinoma, nėra 
tokia pavojinga, bet, kita vertus, ji juk ne šimtu procen- 
tų su mumis. Kam mums be reikalo rizikuoti? 

— Aš tau, Maiklai, apie tai ir kalbu.— Tomas Kolifak- 
sas pakilo nuo kėdės ir su palengvėjimu atsiduso — Tu 
teisingai galvoji. 

— Aš žinau.— Atsisukęs į duris, jis riktelėjo.— Nikai! 

Po sekundės į kambarį įėjo Nikas Vitas. 

— Nuvežk consigliere į Niujorką. Gerai? 

— Žinoma, bose. 

— Taip. Pakeliui užvažiuosi, perduosi nuo manęs pa- 
ketą vienam žmogui— Jis atsigręžė į Tomą Koliaksą.— Tu 
neprieštarausi? 

— Ne, Maiklai.— Jo veidas švytėjo dėl pasiektos per- 
galės. 

Maiklas Moretis pasakė Nikui Vitui: 

— Einam. Paketas viršuje. 

Nikas įėjo paskui Maiklą į miegamąjį. Kai jie liko 
dviese, Nikas sandariai uždarė duris. 

— Sustosi neprivažiavęs Niū Džersio. 

— Gerai, bose. 

— Išmesi ten šiukšles.— Niko Vito veide pasirodė nu- 
stebimas.— Consigliere,— paaiškino Maiklas. 

— Ol Gerai. Kaip liepsite. 

— Nuvežk jį į sąvartyną. Ten tuo metu nieko nebūna. 


Po penkiolikos minučių limuzinas jau važiavo Niujor- 
ko link. Nikas Vitas sėdėjo prie vairo, o Tomas Koliaksas 
greta jo. 

— Aš džiaugiuosi, kad Maiklas nusprendė daugiau ne- 
patikėti reikalų tai mMaitai, — pasakė Tomas Kolfaksas. 

Nikas metė žvilgsnį į nieko neįtariantį advokatą. 

— Uhu,— burbtelėjo jis. 

Tomas Koliaksas pažiūrėjo į savo auksinį šveicariškos 
firmos ,„Bom and Mersjė“ laikrodį. Trečia valanda. nak- 
ties, šiuo Metu jis paprastai jau sapnuoja devintą sapną. 
Diena buvo sunki, ir jis jautė nuovargį. „Taip, matyt, aš 
jau per senas tokiems žaidimams“,— pagalvojo jis. 

— Kur mums reikia užvažiuoti?į Ar tai toli? 

— Ne,— suniurnėjo Nikas. 

Niko galvoje buvo painiava. Jam dažnai teko žudyti, 
ir jam šitas darbas patiko. Jis suteikdavo jam valdžios 
pojūtį. Kai Nikas žudė, jis jautėsi visagaliu Dievu. Tačiau 
šiandien visai kitos mintys sukosi jo galvoje. Jis negalėjo 
suprasti, kodėl liepė nužudyti Tomą Kolfaksą. Kolfaksas 
buvo consigliere, žmogus, į kurį jie kreipdavosi sunkią 
minutę. Po „krikštatėvio“ consigliere buvo pats įtakin- 
giausias organizacijos narys. Jis ne kartą gelbėjo Niką 
nuo kalėjimo. 

„Velnias! — pagalvojo Nikas.— Koliaksas buvo teisus. 
Maiklas neturėtų pasitikėti ta moterimi. Vyrai galvoja gal- 
vomis, o moterys tuo, kas yra tarp kojų. Pakliūtų jam ši- 
ta Dženiferė Parker į nagus! Kaip jis ją...“ 

— Atsargiai! Tu vos nenuvažiavai nuo kelio! 

— Atleiskite, — Nikas išlygino mašiną. 

Ligi sąvartyno jau buvo netoli. Nikas pajuto, kad nu- 
gara teka prakaitas. Jis vėl metė žvilgsnį į Tomą Kol- 
faksą. 

„Jį nudobti — vieni juokai. Tas pats, kas vaiką pa- 
smaugti, bet, velniai rautų, juk vaikas ne tas. Kažkas iš- 
mušė Maiklą iš vėžių. Kaip jis gali jį nužudyti? Tai tas 
pats, kas nužudyti savo tėvą“. 

Kaip gaila, kad jis dabar negali pakalbėti su Salvato- 
re ir Džo. Jie jam patartų, ką reikia daryti. 

Dešinėje pasirodė sąvartynas. Jis įsitempė, kaip visa- 
da prieš žudydamas. Perbraukęs ranka per kairįjį šoną, jis 
užčiuopė trumpavamzdį 38-0jo kalibro „Smit Veson". 

— Aš dabar su malonumu pamiegočiau,— žiovauda- 
mas pasakė Tomas Kolfaksas. 

Na, veikiai jis užmigs visam laikui. 

Mašina artėjo prie sąvartyno. Priekyje mašinų nebu- 
vo. Nikas pažiūrėjo į veidrodėlį — užpakalyje kelias taip 
pat buvo tuščias. Jis staigiai primynė stabdžio pedalą. 

— Ak, velnias! — šūktelėjo jis— Panašu, kad padan- 
gą nuleido. 

Jis sustabdė mašiną, atidarė dureles ir išlipo ant kelio. 
Nepastebimu judesiu jis išsitraukė pistoletą. Apėjęs ma- 
šiną, jis sustojo prie kitų durelių. 

— Gal jūs man padėsite? 

Kolfaksas atidarė dureles ir išlipo. 

— Apskritai tai aš menkai išmanau. ..— Pamatęs Niko 
rankoje pistoletą, jis užsikirto. Kolfaksas nervingai nurijo 
seiles.— K-kas y-yra, Nikai? — Jo balsas virpėjo.— Ką aš 
padariau? 

Būtent šitas klausimas nedavė Nikui ramybės visą va- 
karą. Kažkas Maiklui pakišo Koliaksą. Kolfaksas buvo jų 
pusėje, jis buvo vienas jų. Kai jaunesnįjį Niko brolį areš- 
tavo FTB, tai Kolfiaksas išgelbėjo jį. Jis netgi padėjo su- 
rasti jam darbą. „Aš jam skolingas“,— pagalvojo Nikas. 

— Prisiekiu, pone Kolfaksai, aš nežinau. Tai — netei- 
singa. 

Kolfaskas pažiūrėjo į jį ir linktelėjo. 

— Daryk, ką tau įsakė, Nikai. 

— Viešpatie, aš negaliu. Jūs mano consigliere, 

— Jeigu tu paleisi mane, Maiklas užmuš tave. 


Nikas žinojo, kad Kolfaksas sako tiesą. Maiklas Mo- 
retis neatleisdavo, jei kas nors nepaklusdavo. Nikas pir- 
siminė Tomį Andželą. Tomis sėdėjo prie mašinos vairo, 
kai buvo plėšiama kailių parduotuvė. Maiklas įsakė jam 
sunaikinti mašiną utilizatoriuje automobilių kapinėse Niū 
Džersyje, kurios priklausė „šeimai“. Bet Andželas skubėjo 
pas merginą ir paliko mašiną vienoje Yst Saido gatvių, 
kur ją ir rado policija. Kitą dieną Andželas dingo, ir kal- 
bėjo, kad jį įgrūdo į seną „Ševrolė“ ir supresavo. Niekas 
negalėjo be atpildo apgauti Moretį ir likti gyvas. „Bet iš- 
eitis yra',— pagalvojo Nikas. 

Maiklas apie tai nesužinos,— pasakė jis. Nors jis buvo 
kietagalvis, tačiau dabar jo smegenys dirbo stebėtinai 
greitai. — Paklausykite, jums reikia išvažiuoti iš Amerikos. 
Aš Maiklui pasakysiu, kad užkasiau jus sąvartyne, ir jie 
negalės rasti jūsų kūno. O jūs pasislėpsite Pietų Ameri- 
koje ar dar kur nors. Aš manau, pinigų jūs turėsite. 

Tomas Koliaksas negalėjo patikėti, kad jam dovanoja- 
ma gyvybė. 

— Pinigų aš turiu daug, Nikai. Jeigu tau kada nors... 

Nikas papurtė galvą. 

— Aš tai darau ne dėl pinigų. Aš darau tai todėl... 
todėl, kad jus gerbiu. Tiktai jūs turite garantuoti mano 
saugumą. Ar jūs galite išskristi į Pietų Ameriką rytoj 
rytą. 

— Žinoma, Nikai. Tik pavėžėk mane ligi mano namų. 
Mano pasas ten. 

Po dviejų valandų Tomas Kolfaksas sėdėjo reaktyvi- 
niame lėktuve, priklausančiame ,„Ystern Eirlainz“ kompa- 
nijai. Jis skrido į Vašingtoną. 

Tai buvo jų paskutinė diena Akapulke, nuostabus ry- 
tas, kai lengvas brizas siūbavo palmių lapus. La Končos 
paplūdimys buvo pilnut pilnutėlis turistų, besistengian- 
čių nepraleisti nė vieno saulės spindulio, prieš sugrįžda- 
mi į savo įprastinį monotonišką gyvenimą. 

Džošua pribėgo prie staliuko, už kurio sėdėjo Dženi- 
ferė. Jis buvo tik su glaudėmis, paryškinančiomis įdegi- 
mą. Iš paskos bidzeno ponia Makėj. 

— Aš turėjau daug laiko, kad mano pusryčiai susi- 
virškintų. Ar galima man paslidinėti vandens slidėmis? 

— Džošua, tu ką tik pavalgei. 

— Mano labai greita medžiagų apykaita,— nesusimąs- 
tydamas paaiškino jis.— Todėl maistas suvirškinamas aki- 
mirka. | 

Dženiferė nusijuokė. 

— Gerai. Bėk. 

— Aha. Pažiūrėk, kaip slidinėsiu. 

Dženiferė žiūrėjo, kaip Džošua nubėgo į prieplauką, 
kur jo laukė motorinė valtis. Jis dėl kažko ėmė ginčytis 
su valtyje sėdinčiu žmogumi, paskui jie abu pažiūrėjo į 
jos pusę. Dženiferė ženklu parodė, jog leidžia, žmogus 
linktelėjo, ir Džošua prisitvirtino slides. 

Motoras sukaukė, ir Džošua pakilo iš vandens, tvirtai 
stovėdamas ant slidžių. 

— Apsigimęs sportininkas, — su pasididžiavimu pasakė 
ponia Makėj. 

"Tuo momentu Džošua pasisuko, kad pamojuotų Dženi- 
terei ranka, prarado lygsvarą ir atsitrenkė į prieplaukos 
polį. Dženiferė pašoko nuo kėdės ir pasileido į prieplau- 
ką. Bet po sekundės sūnaus galva iškilo iš vandens. Jis 
šypsojosi. 

Smarkiai plakančia širdimi Dženiferė žiūrėjo, kaip 
Džošua vėl prisitvirtina slides. Kateris padarė ratą ir vėl 
šovė pirmyn. Džošua pamojavo Dženiferei ranka ir nu- 
šliuožė paskui katerį, slysdamas bangų keteromis. Ji vis 
stovėjo ir žiūrėjo į jį. Jai buvo baisu. Ji pagalvojo, kad 
turbūt visos motinos taip myli savo vaikus, bet šita mMin- 
tis pasirodė jai neįtikėtina. Ji galėtų numirti dėl savo sū- 
naus, galėtų dėl jo nužudyti. „Aš jau nužudžiau dėl jo,— 
pagalvojo ji — Tiktai aš tai padariau Maiklo Morečio 
zankomis". 

— Jis galėjo užsimušti, — pasakė ponia Makėj. 

— Ačiū Dievui, to neatsitiko. 

Džošua grįžo tik po valandos. Kai kateris prisišvarta- 
vo prieplaukoje, jis paleido lyną ir grakščiai iššliuožė tie- 
siog ant smėlio. 

Dusdamas iš džiaugsmo, jis pribėgo prie Dženiferės. 

— Kad tu būtumei mačiusi šitą katastrofą, mama! Tie- 
siog neįtikėtina! Apvirto didžiulė jachta, o mes sustojo- 
me ir išgelbėjome jiems gyvybes. 

— Nuostabu, sūneli. Ir kiek gyvybių jūs išgelbėjote? 

— Jų buvo šešetas. 

— Ir jūs ištraukėte juos iš vandens? 

Džošua susimąstė. 

— Na, ne visai taip. Jie sėdėjo ant apvirtusios jach- 
tos. Bet jeigu ne mes, jie tikriausiai būtų mirę iš bado. 

Dženiferė prikando lūpą, kad nesusijuoktų. 

— Aišku. Vadinasi, jiems pavyko, kad jūs juos apti- 
kote? 

— Na, žinoma! 

— Ar tu neužsigavai, kai kritai? 

— Ne, nė trupučio.— Jis palietė pakaušį. — Čia tik ne- 
didelis guzas. 

— Leisk, aš pažiūrėsiu. 

— Kam? Argi tu nežinai, kaip atrodo guzas? 

Dženiferė švelniai ranka perbraukė sūnaus galvą. Jos 
pirštai užčiuopė didelį guzą. 

— Bet juk jis kiaušinio didumo! 

— Niekai, 

Dženiferė atsistojo. 

— Manau, kad mums geriau grįžti į viešbutį. 

— Gal mes dar pabūkime truputį čia? 

— Bijau, kad mes neturime laiko. Reikia susikrauti 
daiktus. Tu juk nenori praleisti varžybų šeštadienį? 

Jis atsiduso. 

— Ne, Teris Votersas miega ir sapnuoja, kaip užimti 
mano vietą. 

— Jam nieko neišeis. Jis bailus kaip mergaitė. 

Džošua rimtai linktelėjo. 

— Tai jau tikrai, | 

Kai jie grįžo į „Las Brisas“, Dženiferė paskambino val- 
dytojui ir paprašė iškviesti gydytoją. Gydytojas atėjo po 
pusvalandžio. Tai buvo išvaizdus, vidutinio amžiaus vy- 
riškis, vilkintis senamadžiu kostiumu. Dženiferė atidarė 
duris. 

— Kas kelia jums susirūpinimą? — paklausė ją gydy- 
tojas Mendosa. 

— Mano sūnus parkrito šį rytą. Jam ant galvos iššoko 
didelis guzas. Aš noriu įsitikinti, ar jam nieko neatsitiko. 

Dženiferė palydėjo jį į sūnaus kambarį, kur Džošua 
dėjosi savo daiktus. 

— Džošua, tai gydytojas Mendosa. 

Džošua pakėlė galvą. 

— Argi kas nors susirgo? 

— Ne, niekas nesusirgo. Gydytojas tik apžiūrės tavo 
galvą. 

— Mam, na ką tu! Man viskas gerai! 

— Aš žinau, bet aš būsiu rami, jeigu gydytojas Men- 
dosa tave apžiūrės. Padaryk tai dėl manęs. 

— Ak, jau šitos moterys! — pasakė Džošua. Jis įtariai 

pažiūrėjo į gydytoją.— Tikiuosi, jūs neįšvirkšite man jo- 
kių vaistų? 

— Ne, ponaiti. Aš — nesukeliantis skausmo gydytojas. 

— Tokie man patinka. 

— Sėskite. 

Džošua atsisėdo ant lovos krašto, ir gydytojas Mando- 
sa apčiupinėjo jo galvą. Džošua užsimerkė iš skausmo, 
bet nepravirko. Atidaręs savo lagaminėlį, gydytojas išsi- 
traukė oftalmoskopą. 

— Atmerkite plačiau akis. 

Džošua plačiai atmerkė akis. Gydytojas Mendosa ati- 
džiai žiūrėjo į objektyvą. 

— Ką jūs ten matote — nuogas moteris? 

— Džošua? 

— Aš tiesiog paklausiau... 

Gydytojas Mendosa pažiūrėjo į kitą akį. 

— Sveikas kaip jautis. Ar taip sako pas jus, Ameri- 
koje? — Jis išsitiesė ir uždarė savo lagaminėlį— Palaiky- 
kite prie guzo ledą. Rytoj viskas bus gerai. 

Lyg akmuo nusirito nuo Dženiferės širdies. 

— Ačiū, — tarė ji. 

— Sąskaitą aš paliksiu pas durininką. Iki pasimatymo, 
jaunasis ŽmMogau. 

— Iki pasimatymo, gydytojau Mendosa. 

Kai gydytojas išėjo, Džošua atsisuko į Motiną. 

— Tau patinka leisti vėjais pinigus. 

— Aš žinau. Man patinka leisti pinigus tokiems daly- 
kams kaip maistas, sveikata. .. 

— Aš savo komandoje pats stipriausias ir svei- 
kiausias. 

— Tai ir lik toks. 

Jis nusišypsojo. 

— Jau šitą, tai aš tau pažadu. 

Šeštą valandą vakaro jie įsėdo į lėktuvą, skrendantį į 
Niujorką, ir vėlai naktį grįžo namo į Sends Pointą. Visą 
kelią Džošua miegojo. 

Kambarys buvo pilnas vaiduoklių. Adamas sėdėjo sa- 
vo kabinete, ruošdamasis pasisakymui televizijoje, ir nie- 
kaip negalėjo susikaupti. Jo mintys vis grįždavo prie Dže- 
niferės. Nuo to laiko, kai jis grįžo iš Akapulko, jis nega- 
lėjo apie nieką kitą galvoti. Susitikęs su ja, jis dar kartą 
įsitikino, kad nuojauta jo neapgavo. Adamas žinojo tai iš 
pat pradžių. Jis neteisingai pasirinko. Jam reikėjo vesti 
Dženiferę. Šitas susitikimas priminė jam tai, ką jis turėjo 
ir ko jis pats atsisakė. Tai buvo tiesiog nepakeliama. 

Jo padėtis buvo be išeities. Nė jokio šanso sulaukti 
sėkmės, kaip pasakytų Bleras Romanas. 

Į duris pasibeldė, ir į kabinetą įėjo Čakas Morisonas, 
svarbiausiasis Adamo padėjėjas. Jo rankose buvo kasetė. 

— Adamai, ar galiu atitraukti tave minutei? 

— Ar to negalima atidėti, Čakai? Aš tuojau... 

— Manau, kad negalima, — Čako balse skambėjo blo- 
gai slepiamas džiaugsmas. 

— Gerai. Ką tu ten turi? 

Čakas Morisonas priėjo arčiau stalo. 

— Man ką tik paskambino. Galbūt tai skambino koks 
nors psichas, bet jeigu ne —tada tai tiesiog dovana, nors 
ligi Kalėdų dar toli. Paklausyk. 

Jis įdėjo kasetę į magnetofoną, stovintį ant Adamo 
stalo, ir paspaudė klavišą. 

— Kaip jūs sakėte jūsų pavardė? 

— Neturi reikšmės. Aš nekalbėsiu su niekuo, išsky- 
rus senatorių Vornerį. 

— Senatorius dabar užimtas. Parašykite jam laišką, ir 
aš pasistengsiu. .. 

— Ne! Paklausykite. Tai labai svarbu. Pasakykite se- 
natoriui, kad aš galiu išduoti Maiklą Moretį. Aš skambi- 
nu jums, rizikuodamas savo gyvybe. Perduokite tai se- 
natoriui Vorneriui. 

— Gerai. Kur jūs esate? 

— Motelyje „Kepital' Trisdešimt antrojoje gatvėje. 
Keturioliktas kambarys. Pasakykite jam, kad ateitų sute- 
mus ir įsitikintų, kad jo niekas neseka. Aš žinau, kad po- 
kalbis įrašomas į magnetofono juostą, jeigu apie tai su- 

žinos dar kas nors, be senatoriaus, aš būsiu lavonas po 
kelių minučių. 

Pasigirdo trumpi signalai, juosta pasibaigė. 

— Na, ką pasakysi? — paklausė Čakas Morisonas. 

Adamas paniuro. 

— Mieste pilna idiotų. Tačiau, kita vertus, šitas vaiki- 
nas žino, koks jaukas mus domina. Tik pagalvoti reikia, 
Maiklas Moretis. 


Tą pačią dieną 22 valandą Adamas Vorneris, lydimas 
keturių slaptosios tarnybos agentų, pasibeldė į keturiolik- 
tu numeriu pažymėto kambario motelyje ,„Kepital“ duris. 
Durys prasivėrė. Kai tik Adamas pamatė žmogaus veidą, 
jis atsisuko į savo palydovus ir tarė: 

— Likite čia. Prie numerio neprileiskite nieko. 

Durys plačiai atsidarė, ir Adamas įėjo į kambarį. 

— Labas vakaras, senatoriau Vorneri. 

— Labas vakaras, pone Kolfaksai. 

Abu vyrai vertinamai apžiūrinėjo vienas kitą. 

Tomas Kolfaksas, atrodė, paseno nuo to laiko, kai Ada- 
mas -jį Matė paskutinį kartą. Tačiau jis dar kažkaip pa- 
sikeitė. Staiga Adamas suprato, koks reikalas. Baimė. To- 
mas Kolfaksas bijojo. Jis visada atrodydavo toks savimi 
pasitikintis vyriškis, su panieka žvelgiantis į aplinkinius, 
dabar jo pasitikėjimas kažin kur išgaravo. 

— Ačiū, kad atėjote, senatoriau— Koliakso balsas 
skambėjo įtemptai. 

— Kaip aš supratau, jūs norėjote pakalbėti su mani- 
mi apie Maiklą Moretį. 

— Aš atiduosiu jį jums su visais dūbliais. 

— Jūs — Maiklo Morečio advokatas. Kodėl jūs ryžo- 
tės tai padaryti? 

— Aš turiu savų priežasčių. 

— Sakykime, kad aš sutiksiu. Ko jūs norite už tai? 

— Visų pirma visiško neliečiamumo. Antra, man reikia 
išvykti į kitą šalį, man bus reikalingas pasas ir plastinė 
operacija. 

Taigi Maiklas Moretis nusprendė atsikratyti Tomu Kol- 
faksu. Tai buvo vienintelis paaiškinimas. Adamas nega- 
lėjo patikėti savo sėkme. Jis ir svajoti negalėjo apie tokį 
įvykių posūkį. 

liečiamybė,— pasakė Adamas, — tiesa, kol kas aš jums 
nieko negarantuoju, jūs suprantate, kad jums teks liu- 
dyti teisme. Man reikės, kad jūs papasakotumėte viską, 
ką žinote. 

— Sutinku. 

— Moretis žino, kur jūs esate? 

— Jis mano, kad aš miręs.— Kolfaksas nervingai nu- 
sišypsojo.— Jeigu jis ras mane, tai šitaip bus iš tiesų. 

— Jis jūsų neras. Jeigu, žinoma, mes susitarsime. 

— Aš atiduodu savo gyvybę į jūsų rankas, senato- 
riau. 

— Tiesą sakant, — tarė Adamas,— jūs manęs nedomi- 
nate. Man reikalingas Maiklas Moretis. Susitarkime dėl 
detalių. Jeigu mes susitarsime su jumis, jūs gausite vi- 
sišką valstybės paramą, o tuo atveju, jei mes būsime pa- 
tenkinti jūsų, kaip liudytojo parodymais, mes duosime 
jums tiek pinigų, kad jūs galėsite gyventi jūsų pasirink- 
toje šalyje svetima pavarde. Už tai jūs turite padaryti 
štai ką: papasakoti viską apie Maiklo Morečio veiklą. 
Jūs turite patvirtinti savo parodymus prieš didžiosios žiu- 
Ii prisiekusiuosius, ir, kai mes areštuosime Maiklą Mo- 
retį, jūs būsite kaltinimo liudytoju. Sutinkate? 

Tomas Koliaksas pažiūrėjo į šalį. Pagaliau jis tarė: 

— Tonis Granelis turbūt apsivertė karste. Kas darosi 
žmonėms? Kas atsitiko su garbe? 

Adamas nieko neatsakė. Priešais jį stovėjo žmogus, 
šimtus kartų apėjęs įstatymus, žmogus, siekęs išlaisvinti 
samdomus žudikus, žmogus, planavęs pačios nusikalsta- 
miausios pasaulio organizacijos veiklą. Ir jis dar klausia, 
kas atsitiko su garbe. Tomas Koliaksas atsisuko į Adamą. 

— Sutinku. Aš noriu, kad mūsų susitarimas būtų iš- 
dėstytas popieriuje ir pasirašytas apygardos prokuroro. 

— Jūs gausite šitą popierių. — Adamas apžvelgė skur- 
džiai apstatytą viešbučio numerį — Jums reikia iš čia per- 
sikelti. 

— Aš nevažiuosiu į kitą viešbutį. Moretis visur turi 
ausų. 

— Tiktai ne ten, kur jus nuveš. 

Dešimt minučių po pusiaunakčio šalia motelio sustojo 
karinis sunkvežimis ir du džipai, prie kurių vairo sėdėjo 
jūrų pėstininkai. Keturi kariniai policininkai užėjo į ke- 
turioliktąjį numerį ir po kelių sekundžių išėjo iš ten sa- 
vo kūnais dengdami Tomą Kolfaksą. Advokatą pasodino 
į sunkvežimį. Procesija pajudėjo iš vietos, pasukdama į 
Kvantiką Virdžinijos valstijoje, už trisdešimties mylių į 
pietus nuo Vašingtono. Priešais sunkvežimį ir paskui jį 
važiavo po džipą. Gana greitai važiavusios mašinos po 
keturiasdešimties minučių jau buvo JAV jūrų pėstininkų 
bazėje Kvantike. 

Bazės vadas generolas majoras Rojus Volesas ir kuo- 
pa ginkluotų jūrų pėstininkų laukė karavano prie vartų. 
Generolas majoras atsisuko į kuopai vadovaujantį kari- 
ninką. 

— Belaisvį iš karto nuvesti į kamerą. Su juo kalbėti 
draudžiama. 

Generolas majoras Volesas stebėjo, kaip mašinos įva- 
žiavo į bazės teritoriją. Jis būtų atidavęs visą savo 
mėnesinę algą, kad būtų galėjęs sužinoti, kas per Žmogus 
sėdi sunkvežimyje. Jūrų pėstininkų bazė užėmė trijų šim- 
tų dešimties akrų plotą, čia pat treniravosi FTB akademi- 
jos moksleiviai. Ligi šiol čia nebuvo laikomas nė vienas 
civilis belaisvis. Tai prieštaravo statutui. 

Prieš dvi valandas jam paskambino pats JAV jūrų 
pėstininkų vadas. 

— Rojau, pas tave veža vieną žmogų. Paleisk visus iš 
daboklės ir uždaryk jį į kamerą. Ten jį laikyk ligi tol, 
kol gausi naujus nurodymus. 

Generolui majorui Volesui pasirodė, kad jis ne taip 
suprato. 

— Jūs pasakėte, paleisti visus iš daboklės, sere? 

— Būtent. Šitas žmogus bus ten vienas. Šalia nieko 
neturi būti. Sargybą padvigubinti. Aišku? 

— Taip, generole. 

— Ir dar, Rojau. Jeigu šitam žmogui kas nors atsitiks, 
kol jis bus tavo bazėje, tavo sėdynei bus karšta. Aš as- 
meniškai tuo pasirūpinsiu. 

Ir vadas padėjo ragelį. 

Generolas majoras žiūrėjo, kaip sunkvežimis privažia- 

vo prie daboklės, ir po to grįžo į kabinetą. Jis paskambi- 
no savo padėjėjui Elvinui Gilsui. 

— Tai dėl Žmogaus, kuris bus daboklėje,— tarė Vo- 
lesas. 

— Klausau jūsų, sere. 

— Svarbiausia — garantuoti jo saugumą. Pats parink 
sargybinius. Niekas su juo neturi kalbėti. Jokio pašto, 
siuntinių, vizitų. Aišku? 

— Taip, sere. 

— Aš noriu, kad tu pats stebėtum valgio gaminimą. 

— Klausau. 

— Jeigu kas nors domėsis belaisviu, nedelsdamas pra- 
nešk man. Klausimų yra? 

— Ne, sere. 

— Labai gerai. Visą laiką būk budrus. Jeigu kas nors 
atsitiks, tavo užpakaliui bus karšta. Aš asmeniškai tuo 
pasirūpinsiu. 

Rytą Dženiferė nubudo nuo lietaus teškenimo ir gulė- 
jo lovoje, klausydamasi, kaip lašai barbena į langų stik- 
lus. 

Ji žvilgtelėjo į žadintuvo ciferblatą. Laikas keltis. 

Po pusvalandžio Dženiferė nulipo žemyn, į valgomąjį, 
kad papusryčiautų drauge su Džošua. Bet jo ten nebuvo. 

Iš virtuvės išėjo ponia Makėj. 

— Labą rytą, ponia Parker. 

— Labą rytą. O kur Džošua? 

— Jis, Matyt, pavargo ir aš leidau jam pamiegoti. Į 
mokyklą jam tik rytoj. 

Dženiferė linktelėjo. 

— Teisingai. 

Papusryčiavusi ji užlipo į viršų, kad atsisveikintų su 
Džošua. Jis dar stipriai miegojo. 

Dženiferė prisėdo ant lovos kraštelio. 

— Ei, miegali, ar nenori man pasakyti „ligi pasima- 
tymo"? 

Jis lėtai pramerkė vieną akį. 

— Žinoma, drauguže. Laimingai,— pasakė jis miegūs- 
tu balsu.— Ar man reikia keltis? 

— Ne. Ir apskritai, kodėl tau šiandien nepatinginiau- 
ti? Pabūk namie ir pailsėk. Lauke vis vien lyja. 

Jis miegūstai linktelėjo. 

— Gerai, mama. 

Jo akys užsimerkė. 

Dženiferė ištisą dieną praleido teisme, ir kai ji grįžo 
namo, buvo jau septinta vakaro. Lietus, kuris krapnojo 
visą dieną, dabar pylė kaip iš kibiro, ir, kai Dženiterė 
privažiavo savo namą, jis pasirodė jai kaip tirštame rūke 
stūksanti tvirtovė. 

Ponia Makėj -atidarė duris ir padėjo Dženiferei nusi- 
vilkti šlapią apsiaustą. Nusipurčiusi nuo plaukų lietaus 
lašus, Dženiferė paklausė: 

— O kur Džošua? 

— Jis miega. 

Dženiferė priekaištingai pažiūrėjo į ponią Makėj. 

— Ką? Jis miega visą dieną? 

— Viešpatie, aišku, kad ne. Jis buvo atsikėlęs, tvarkė 
savo reikalus. Aš jam pagaminau pietus, bet, kai užlipau 
į viršų jo pakviesti, jis vėl miegojo. Aš nusprendžiau jo 
nežadinti. 

— Aišku. 

Užlipusi į viršų, Dženiferė tylutėliai įėjo į sūnaus kam- 
barį. Jis miegojo. Karščio jis neturėjo, ir atrodė visai svei- 
kas. Ji užčiuopė pulsą. Viskas gerai. Be reikalo ji jaudi- 
nosi. Turbūt Džošua per dieną prisibėgiojo, todėl ir užmi- 
go taip anksti. Iš kambario ji išėjo ant pirštų galų ir vėl 
nulipo žemyn. 

— Ponia Makėj, padarykite jam porą sumuštinių ir 
padėkite palei lovą. Jis juos suvalgys, kai nubus. 

Dženiferė greitai papietavo ir ėmėsi peržiūrinėti po- 
pierius, ruošdamasi rytdienos bylos nagrinėjimui. Jai top- 
telėjo į galvą mintis paskambinti Maiklui ir pasakyti, jog 
jau grįžo, tačiau ji persigalvojo — dar buvo gyvi su Ada- 
mu praleistos nakties prisiminimai... Maiklas galėjo tai 
pajusti. Kai ji baigė darbą, buvo jau pirma valanda nak- 
ties. Dženiferė atsistojo ir pasirąžė, mankštindama nutir- 
pusius raumenis. Sudėjusi popierius į portfelį, ji užgesi- 

no šviesą ir užlipo į viršų. Praeidama pro sūnaus miega- 
mąjį, ji žvilgtelėjo vidun. Jis miegojo. Nepaliesti sumušti- 
niai gulėjo šalia lovos. 


Kitą rytą, kai Dženiferė atėjo pusryčių, Džošua jau 
rengėsi į mokyklą. 

— Labas rytas, mama. 

— Labas rytas, brangusis. Kaip tu jautiesi? 

— Puikiai, aš tiesiog truputį pavargau. Turbūt nuo 
meksikietiškos saulės. 

— Turbūt. 

— Man taip patiko Akapulkas. Gal nuvažiuosime ten 
per kitas atostogas? 

— Pažiūrėsime. Ar tu džiaugiesi, kad grįžti į mo- 
kyklą? 

— Aš atsisakau atsakyti į šitą klausimą, nes tos žinios 
gali būti panaudotos prieš mane. 


Dieną, kai ji buvo užsiėmusi su lankytojais, jai pa- 
skambino Sintija. 

— Atleiskite, jog trukdau, bet paskambino ponia Staut 
LE 
Ponia Staut buvo sūnaus mokytoja. 

— Sujunk mane su ja. 

Dženiierė pakėlė ragelį. 

— Laba diena, ponia Staut. Ar kas nors atsitiko? 

— Ne, ne, viskas gerai. Aš nenorėjau jūsų jaudinti. 
Tiesiog norėjau patarti jums, kad jūs leistumėte sūnui 
ilgiau pamiegoti. 

— Ką jūs tuo norite pasakyti? 

— Jis šiandien miegojo per visas pamokas. Gal jūs 
guldykite jį šiek tiek anksčiau. 

Dženiferė įsmeigė akis į telefoną. 

— Gerai... Aš taip ir padarysiu. 

Ji lėtai padėjo ragelį ir atsisuko į lankytojus. 

— Atleiskite — tarė ji ir nuskubėjo į priimamąjį. 

— Sintija, surask Deną. Tegul jis vietoj manęs užsi- 
ima su lankytojais. Aš turiu skubų reikalą. 

— Bet... 


Dženiferė jau dingo už durų. 

Ji lėkė namo kaip beprotė, pažeisdama visas saugaus 
eismo taisykles. Jos smegenyse gimė vienas už kitą bai- 
sesni paveikslai. Kelias, atrodė, niekada nesibaigs, ir, pri- 
važiuodama namus, Dženiferė tikėjosi pamatyti ,„„Greitąją 
medicinos pagalbą“. Bet palei namą jokių Mašinų nebuvo. 
Dženiferė įsiveržė vidun. 

— Džošua! 

Jis sėdėjo ant sofos ir žiūrėjo per televizorių beisbolo 
rungtynes. 

— Sveika, mama. Tu šiandien anksti. Ar tave atleido 
iš darbo? 

Dženiferė stovėjo tarpduryje jausdama didžiulį pa- 
lengvėjimą. „Kokia aš idiotė“,— pagalvojo ji. 

— Jeigu tu būtum mačiusi paskutinį padavimą. Krei- 
gas Svanas — fantastiškas žaidėjas! 

— Kaip tu jautiesi? 

— Puikiai, 

Dženiferė uždėjo delną jam ant kaktos. Temperatūros 
nebuvo. 

— Tu tikras, kad tau viskas gerai? 

— Žinoma. Kas tau? Gal kas nors atsitiko? Nori su 
manim pasikalbėti kaip vyras su vyru? 

Ji nusišypsojo. 

— Ne, brangusis. Aš... Ar tau nieko neskauda? 

Jis sudejavo. 

— Man skauda širdį dėl ,,Mets“. Jie pralaimi 5:6. Ar 
žinai, kas atsitiko po pirmo padavimo? 

Jis ėmė greitai pasakoti apie savo mėgstamą komandą. 
Dženiferė meiliai žiūrėjo į jį galvodama: „Tai vis mano 
baiminimasis. Viskas gerai". 

— Tu žiūrėk rungtynes, o aš pagaminsiu pietus. 

Lengva širdimi Dženiferė nuėjo į virtuvę. Ji nutarė 
iškepti bananų pyragą, kurį taip mėgo Džošua. 

Po pusvalandžio, kai Dženiferė grįžo į kambarį, Džo- 
šua be sąmonės gulėjo ant grindų. 


Atrodė, kad kelias į Memorialinę Blandermano ligo- 
ninę niekada nesibaigs. Dženiferė sėdėjo ,„Greitojoje“ 
spausdama sūnaus ranką. Sanitaras laikė pridėjęs deguo- 
nies kaukę prie berniuko burnos, o jis vis dar buvo be 


311 


sąmonės. „Greitoji“ lėkė įjungusi sireną. Tačiau judėji- 
mas buvo intensyvus, ir Mašina nuolat sustodavo. Smalsūs 
praeiviai žiūrėjo pro langus į išblyškusią moterį ir be są- 
monės gulintį berniuką. 

— Kodėl nepadarote langų, kad būtų permatomi tik 
iš vienos pusės? — paklausė Dženiferė. 

Sanitaras krūptelėjo. 

— Ką? 

— Nieko... Nieko... 

Galiausiai greitosios medicinos pagalbos mašina įva- 
žiavo į ligoninės kiemą. Du gydytojai jau laukė prie du- 
rų. Dženiferė bejėgiškai žiūrėjo, kaip Džošuą iškėlė iš 
mašinos ir įnešė į ligoninę. 

— Jūs berniuko motina? — paklausė vienas gydytojų. 

— Taip. 

— Įeikite čia. 

Džošuą nuvežė į rentgeną. Ji taip norėjo ten eiti, ta- 
čiau gydytojas tarė: 

— Iš pradžių reikia užpildyti ligos lapą. 

Liesoka moteris priimamajame paklausė: 

— Kaip jūs mokėsite? Ar jūs apsidraudę? 

Dženiferė norėjo ją aprėkti, bet prisivertė susitvardy- 
ti ir atsakyti į visus klausimus. Kai ji pagaliau užpildė 
keletą anketų, Moteris ją paleido. 

Ji nuskubėjo į rentgeno kabinetą, tačiau ten jau nie- 
ko nebuvo. Dženiferė bėgo atgal, karštligiškai dairyda- 
masi į šalis. Pro šalį ėjo medicinos sesuo. 

Dženiferė nutvėrė ją už rankos. 

— Kur mano sūnus? 

— Aš nežinau—-atsakė medicinos sesuo.— Jo pa- 
vardė? 

— Džošua. Džošua Parkeris. 

— Kur jūs jį palikote? 

— Jam darė rentgeno nuotrauką. ..— Liežuvis neklau- 
sė Dženiferės.— K-ką jam padarė? Pasakykite, kur jis? 

Atidžiai pažiūrėjusi į Dženiferę, medicinos sesuo tarė: 

— Palaukite čia, ponia Parker. Aš pasistengsiu suži- 
noti, kur jis. 

Po kelių minučių medicinos sesuo grįžo. 

— Jus nori matyti gydytojas Morisas. Prašom čia: 

Dženiferei taip drebėjo kojos, kad ji vos galėjo paeiti. 

— Ar jūs gerai jaučiatės? — paklausė medicinos sesuo. 

Iš baimės Dženiferei išdžiūvo burna. 

— Kur mano sūnus? 

Jie įėjo į kambarį, pristatytą nesuprantamos apara- 
tūros. 

— Pašom palaukti čia. 

Po kelių minučių atėjo gydytojas Morisas. Tai buvo 
apkūnus raudonveidis vyriškis, nuo rūkymo pageltusiais 
pirštais. 

— Ponia Perker? 

— Kur Džošua? 

— Einame į mano kabinetą.— Jis nusivedė ją į nedi- 
delį kambarį.— Sėskitės. 

— Džošua... Ar jam nėra nieko baisaus, gydytojau? 

— Kol kas mes dar nežinome.— Nepaisant jo komp- 
leksijos, balsas buvo švelnus.— Aš noriu iš jūsų šį tą su- 
žinoti. Kiek metų jūsų sūnui? 

— Tiktai septyneri.— Žodis „tiktai“ pats išsprūdo iš 
jos lūpų. 

— Ar paskutiniu metu jis neturėjo traumų? 

Prieš Dženiferės akis iš karto iškilo momentas, kai 
Džošua neteko lygsvaros stovėdamas ant vandens slidžių 
ir atsitrenkė galva į prieplaukos polį. 

— Kai jis slidinėjo vandens slidėmis, įvyko nelaimin- 
gas atsitikimas. Jis susimušė galvą. 

Gydytojas užsirašė. 

— Kaip seniai tai buvot 

— Prieš kelias dienas... Akapulke. 

— Ar jis po šito normaliai jautėsi 

— Taip. Jam iššoko ant galvos guzas, o šiaip... vis- 
kas buvo gerai. 

— Ar nebuvo momentų, kai netekdavo atminties? 

— Ne, 

— Psichikos pasikeitimų? 

— Ne, 

— Konvulsijų, galvos ar raumenų skausmų? 

— Ne. 


Gydytojas liovėsi rašęs ir pažvelgė į Dženiferę, 

— Jam jau padarė rentgeno nuotrauką, bet šito nepa- 
kanka. Jam reikia atlikti skanavimą KET'u... 

— Kuo? 

— Tai naujas kompiuterinis įrenginys iš Anglijos, ku- 
ris leidžia nufotografuoti smegenis. Ir paskui, matyt, dar 
prireiks keleto testų. Jūs sutinkate? 

— J-jeigų t-tai b-būtina,— vos ištarė ji.— Ar jam 
skaudės? | 

— Ne. Galbūt teks daryti stuburo smegenų punkciją. 

Ji išsigando. Vargais negalais Dženiferė suformulavo 
klausimą. 

— Kaip jūs manote, kas jam yra? Kas atsitiko mano 
sūnui? — Ji nepažino savo balso. 

— Aš nenorėčiau spėlioti, ponia Parker. Mes viską su- 
žinosime po valandos ar dviejų. Jis dabar atgavęs sąmo- 
nę, jeigu norite, galite pas jį nueiti. 

— Žinoma! 


Medicinos sesuo nuvedė ją į sūnaus palatą. Kaiį įėjo 
Dženiferė, jis pakėlė akis, 

— Sveika, Mama. 

— Sveikas.— Ji prisėdo ant lovos kraštelio.— Kaip tu 
jautiesi? 

— Truputį keistokai. Aš nenorėčiau čia likti. 

Dženiferė paėmė jo ranką. 

— Aš su tavimi, mano brangusis. 

— Man viskas dvejinasi. 

— Ar tu apie tai pasakei gydytojui? 

— Aha. Aš mačiau du gydytojus. Tikiuosi, jis tau ne- 
atsiųs dviejų sąskaitų. 

Dženiferė apkabino sūnų ir prisiglaudė prie jo. Jo kū- 
nelis atrodė toks bejėgis ir trapus. 

— Mam?ė 

— Kas yra, brangusis? 

— Tu neleisi man numirti? 

Jos akys apsitraukė migla. 

— Ne, Džošua. Aš to neleisiu. Gydytojas tave pagy- 
dys, ir aš pasiimsiu tave namo. 

— Gerai. Ir tu man pažadėjai, kad mes dar kartą nu- 
skrisime į Akapulką. 

— Žinoma, kai tik tu... 

Bet jis jau miegojo. 

Gydytojas Morisas atėjo su dviem sanitarais baltais 
chalatais. 

— Mes norėtume pradėti dabar, ponia Parker. Tai il- 
gai netruks. Kol kas pailsėkite. 

Dženiferė žiūrėjo, kaip jie išvežė Džošuą iš palatos. Ji 
atsisėdo ant lovos krašto, jausdama baisų silpnumą. Ji ne- 
turėjo jėgų. Ji sėdėjo ir abejingai žiūrėjo priešais save. 

Po akimirkos pasigirdo balsas. 

— Ponia Parker... 

Dženiferė pakėlė galvą ir pamatė gydytoją Morisą. 

— Taip, galite pradėti testus,— tarė Dženiferė. 

Jis keistai į ją pažiūrėjo. 

Dženiferė žvilgtelėjo į laikrodį. Ji čia išsėdėjo dvi va- 
landas. Kaip nepastebimai prabėgo laikas. Ji pažiūrėjo 
gydytojui į akis, stengdamasi įžvelgti, kokias jis atnešė 
naujienas — geras ar blogas? Kiek kartų ji tai darė anks- 
čiau „skaitydama“ prisiekusiųjų veiduose, koks bus jų 
verdiktas? Šimtą, o gal penkis šimtus kartų? Tačiau dabar 
apimta panikos, Dženiferė nieko negalėjo suvokti. Ji ėmė 
drebėti. 

— Jūsų sūnui subduralinė hematoma,— pasakė gydyto- 
jas Morisas.— Paprastai kalbant, sunki smegenų trauma. 

Jai taip perdžiūvo gerklė, kad negalėjo ištarti nė Žo- 
džio. | 

— K-k... — Ji gurktelėjo.— K-ką tai reiškia? 

— Aš privalau nedelsdamas operuoti jūsų berniuką. 
Man būtinas jūsų sutikimas. + 

„Jis mėgina su manimi piktai pajuokauti. Tuoj jis nu- 
sišypsos ir pasakys, kad Džošua sveikas. Aš tiesiog norė- 
jau jus nubausti, ponia Parker, už tai, kad jūs gaišinate 
mano laiką. Jūsų sūnui nieko nėra. Jam paprasčiausai 
reikia išsimiegoti. Berniukas auga. Jūs tik gaišinate mūsų 
brangų laiką, kurį mes privalome skirti tikrai sergantiems 
vaikams. Jis vėl nusišypsos ir pasakys, kad aš pasiimčiau 
Džošuą į namus". 

— Jis jaunas ir kūnas jo stiprus, — tęsė gydytojas Mo- 
risas.— Tai vienintelis dalykas, kuris leidžia tikėtis, jog 
operacija bus sėkminga. 

„Jis nori prapjauti mano vaikui kaukole, krapštytis ten 
savo aštriais instrumentais. Gal jis sunaikins tai, kas da- 
ro Džošuą tokį, koks jis yra. Gal jis nužudys jį“. 

— Ne! — staiga suriko ji. 

— Jūs neleidžiate mums operuoti? 

— Aš...—Ji negalėjo susikoncentruoti — Kas bus,. 
jei operacijos nedarysite? 

— Jūsų sūnus mirs, — paprastai atsakė gydytojas Mo- 
risas.— Berniuko tėvas čia? 


Adamas! Kaip jai dabar buvo reikalingas Adamas, Kad 
jis apkabintų ją ir pasakytų, jog sūnus pasveiks. 

— Ne,— atsakė Dženiferė.— Jo čia nėra. Aš... Aš su- 
tinku. Aš leidžiu. .. Operuokite. 

Gydytojas Morisas ištiesė jai popieriaus lapelį. 

— Prašome pasirašyti. Štai čia. 

Dženiferė pasirašė, net neperskaičiusi, kas ten para- 
šyta. 

— Kiek laiko truks operacija? 

— Aš negaliu šito jums pasakyti dabar. ..— Jis pama- 
tė, kaip pasikeitė jos veidas.— Kol aš nepradėjau ope- 
ruoti. Ar jūs palauksite čia? 

— Ne.— Atrodė, kad sienos ją slegia. Ji negalėjo kvė- 
puoti.— Ar yra čia vieta, kur aš galėčiau pasimelsti? 


Tai buvo nedidelė koplyčia su Kristaus paveikslu. Iš- 
skyrus Dženiferę, čia nebuvo nieko. Ji atsiklaupė, bet ne- 
žinojo, kaip jai melstis. Ji niekada netikėjo Dievu, tai 
kam dabar jam klausyti jos maldų? Ji stengėsi nusira- 
minti, kad pakalbėtų su Dievu, tačiau baimė sukaustė 
jos valią. Ji dėl visko kaltino save. 

„Jeigu aš nebūčiau paėmusi jo į Akapulką... Jeigu 
aš nebūčiau leidusi jam slidinėti vandens slidėmis... Jei- 
gu aš nebūčiau pasitikėjusi meksikiečiu gydytoju... Jei- 
gu, jeigu, jeigu... Ji mėgino sudaryti su Dievu sandorį. 
Išgydyk jį, ir aš patenkinsiu bet kokį tavo norą“. 

Ji neigė Dievo buvimą. „Jeigu Dievas egzistuotų, argi 
jis leistų, kad nukentėtų vaikas, kuris niekada nepadarė 
niekam blogo? Kas tai per Dievas, kuris leidžia, kad mir- 
tų vaikai?“ 

Pagaliau iškankinusi save, ji prsiminė gydytojo Mori- 
so žodžius. „Jis jaunas, ir jo kūnas stiprus. Tai vienintelis 
dalykas, kuris leidžia tikėtis, kad operacija bus sėk- 
minga". 

„Viskas bus gerai... Žinoma, viskas bus gerai. Kai vi- 
sa tai baigsis, ji nusiveš Džošuą kur nors, kur jis galės 
pailsėti. Galbūt į Akapulką, jeigu jis taip nori. Jie žais, 
skaitys knygas. .." 

Neturėdama daugiau jėgų galvoti, Dženiferė atsisėdo 
ant kėdės, ir jos akys užsimerkė. Kažkas palietė jos ran- 
ką, ji pakėlė akis ir pamatė gydytoją Morisą. Dženiferė 
pažiūrėjo į jo akis, ir jai nereikėjo nieko klausti. 

Ji neteko sąmonės. 

Džošua gulėjo ant siauro metalinio stalo. Atrodė, kad 
jis miega ir sapnuoja malonius sapnus. Tūkstančius kar- 
tų Dženiferė matė tokią jo veido išraišką, kai ji sėdėjo 
prie jo lovos, paslapčia stebėdama savo mažąjį sūnų. O 
kiek kartų ji pataisydavo jam pledą, kad naktį jam ne- 
būtų šalta. | 

Dabar sūnaus kūnas buvo šaltas. Jis jau niekada nesu- 
šils. Jo skaisčios akys jau niekada neatsimerks ir nepa- 
žvelgs į ją. Ji niekada nepamatys šypsenos jo lūpose, ne- 
išgirs balso, nepajus jo apkabinimo. Jis nuogas gulėjo po 
paklode. 

— Užklokite jį pledu,— pasakė Dženiferė.— Jis juk su- 
šals. 

— Jis ne. ..— Gydytojas pažiūrėjo jai į akis, ir tai, ką 
jis ten pamatė, privertė jį pasakyti — Taip, žinoma, ponia 
Parker.— Atsisukęs į medicinos seserį, jis paprašė:— At- 
neškite pledą. 

Kambaryje buvo bent šeši žmonės baltais chalatais, 
ir visi jie, atrodė, kažką kalbėjo Dženiferei, bet ji nesu- 
prato jų žodžių. Lyg stiklinė siena skyrė ją nuo jų. Ji ma- 
tė, kaip juda jų lūpos, bet negirdėjo nė garso. Ji norėjo 
nuvyti juos šalin, bet bijojo išgąsdinti Džošuą. Kažkas 
papurtė ją už pečių, ir haliucinacija pradingo. Staiga 
kambarys prisipildė garsų, atrodė, jog kalba visi drauge. 

— „„„Būtina padaryti skrodimą,— kalbėjo gydytojas 
Morisas, 

— Jeigu jūs dar kartą paliesite mano vaiką,— ramiu 
balsu pasakė Dženiferė,— aš jus užmušiu. 

Ir ji nusišypsojo visiems, nes nenorėjo, kad jie supyk- 
t; ant sūnaus. 

Medicinos sesuo pamėgino išvesti Dženiferę iš pala- 
tos, bet toji tik papurtė galvą. 

— Aš negaliu palikti jo vieno. Dar kas nors išjungs 
šviesą, o Džošua bijo tamsos. 

Kažkas paėmė ją už rankos, ir Dženiferė pajuto, kaip 
jai įšvirkštė vaistų. Po sekundės per visą jos kūną paskli- 
do šiluma, ir ji užsnūdo. 

Dženiferė nubudo tik antroje dienos pusėje. Ji buvo 
palatoje. Kažkas ją nurengė ir paguldė į lovą. Ji atsikė- 
lė, apsirengė ir nuėjo ieškoti gydytojo Moriso. Dženiferė 
buvo nenatūraliai rami. 

— Mes patys suorganizuosime laidotuves, ponia Par- 
ker,— pasakė gydytojas Morisas. — Jums nereikia nie- 
kuo... 

— Aš pati tai padarysiu. 

— Gerai.— Jis užsikirto, apgalvodamas kitą frazę.— 
Kai dėl skrodimo... Aš suprantu, rytą jūs visai neturėjo- 
te galvoje... 

— Jūs klystate. 

Kitas dvi dienas Dženiferė perėjo visus mirties ritua- 
lus. Ji kreipėsi į vietos laidotuvių biurą ir susitarė dėl 
visko, kas būtina. Ji išsirinko baltą karstą su satino pa- 
mušalu. Dženiferė elgėsi tvirtai, jos akys buvo sausos, 
bet vėliau, kai ji pamėgino prisiminti tą laiko atkarpą, 
smegenyse neiškilo jokių prisiminimų. Atrodė, kažin kas, 
užvaldęs jos kūną ir sąmonę, valdė visus jos poelgius. Ji 
buvo apimta gilaus šoko, slėpdamasi nuo beprotystės už 
jo apsauginio apvalkalo. 

Kai Dženiferė ketino išeiti iš laidotuvių biuro, agentas 
tarė: . 

— Jeigu jūs norite, kad jūsų sūnus būtų palaidotas su 
savais drabužiais, atneškite juos, mes aprengsime ber- 
niuką. 

— Aš pati aprengsiu savo sūnų. 

Jis nustebęs pažvelgė į ją. 

— Na, jeigu jūs taip norite, bet... 

Tačiau Dženiferė jau dingo už durų. Agentas pagalvo- 
jo, ar ji įsivaizduoja, ką reiškia aprengti negyvą kūną. 

Dženiferė parvažiavo namo ir pastatė mašiną į garažą. 

Ponia Makėj buvo virtuvėje. Jos akys buvo parau- 
dusios nuo ašarų, o veidas sukrito nuo pergyvenimo. 

— O, ponia Parker! Aš negaliu patikėti! .. 

Dženiferė jos nematė ir negirdėjo. Ji praėjo pro ponią 
Makėj ir, užlipusi į viršų, nuėjo į sūnaus kambarį. Jis 
buvo toks pats, kaip ir anksčiau. Niekas nepasikeitė, tik- 
tai jis buvo tuščias. Sūnaus knygutės, jo žaisliukai, slidės, 
beisbolo lazda — viskas buvo čia ir laukė jo. Dženiferė 
sustojo ant lenksčio, mėgindama prisiminti, ko ji čia at- 
ėjo. Ak, taip. Drabužių sūnui. Ji priėjo prie spintos. Ten 
kabojo mėlynas kostiumas, kurį ji jam nupirko paskuti- 
niam gimtadieniui. Jis juo vilkėjo, kai jie drauge vakarie- 
niavo restorane „Lintes“. Ji labai aiškiai prisiminė tą va- 
karą. Džošua atrodė visai suaugęs, ir Dženiferė staiga pa- 
galvojo: „Kada nors jis pasikvies čia savo sužadėtinę“. 
Šita diena niekada neateis. Jis niekada neužaugs. Nebus 
sužadėtinės. Nebus gyvenimo. : 

Šalia kostiumo kabojo džinsai, kelnės ir sportiniai 
marškinėliai, vieni jų su beisbolo komandos pavadinimu, 
kurioje žaidė Džošua. Dženiferė be tikslo kilojo drabu- 
žius, praradusi laiko suvokimą. 

Prie jos priėjo ponia Makėj. 

— Ar jums viskas gerai, ponia Parker? 

— Ačiū, man viskas gerai, — mandagiai atsakė Dženi- 
ferė. 

— Galbūt jums padėti? 

— Ačiū, ne. Aš ieškau sūnui tinkamų drabužių. Kaip 
jūs manote, ką Džošua norėtų apsivilkti? — Jos balsas bu- 
vo visai normalus, netgi linksmas, tačiau akys buvo ne- 
gyvos. 

Žvilgtelėjusi į jas ponia Makėj išsigando. 

— Gal jūs atsigultumėte pailsėti? O aš paskambinsiu 
gydytojui. 

Dženiferė ir toliau kilojo drabužius. Pagaliau ji nuka- 
bino nuo pakabo beisbolo aprangą. 

— Manau, kad jis norės ja apsivilkti. Taigi, ko jam 
dar prireiks. 

Ponia Makėj, bejėgiškai žiūrėjo, kaip Dženiferė priėjo 
prie komodos ir ištraukė iš ten apatinius baltinius, pus- 
kojines ir marškinius. Džošuai prireiks šitų daiktų, nes jis 
išvažiuoja atostogų. Ilgų atostogų. 

— Kaip jūs manote, ar jis nesušals su šitais drabu- 
žiais? 

Ponia Makėj ėmė raudoti. 

— Liaukitės. Labai prašau, leiskite man viską sutvar- 
kyti, — Maldaujamu balsu paprašė ji. 

Bet Dženiferė jau lipo žemyn. 


Kūnas buvo lavoninėje. Džošua gulėjo ant ilgo stalo 
ir dėl to atrodė dar Mažesnis. | 

Kai Dženiferė grįžo su sūnaus drabužiais, tarnautojas 
jai pasakė: 

— Aš tik ką kalbėjau su gydytoju Morisu. Mes abu 
priėjome išvadą, kad geriau mes tai sutvarkysime. Mes 
įpratę... 

Dženiferė jam nusišypsojo. 

— Išeikite iš čia. 

Gurktelėjęs tarnautojas atsakė: 

— Taip, ponia Parker. 

Palaukusi, kol jis išėjo, Dženiferė atsisuko į savo sūnų. 

Pažvelgusi į jo ramų veidą, ji tarė: 

— Tavo mama, brangusis, viskuo pasirūpins. Aš ap- 
vilksiu tave beisbolo apranga. Nori? 

Ji nudengė nuo jo paklodę, pažiūrėjo į nuogą kūnelį 
ir ėmė jį rengti. Maudama apatines kelnaites, ji krūptelė- 
jo — jo kūnelis buvo šaltas ir kietas kaip marmuras. Dže- 
niferė mėgino įtikinti save, kad šitas šaltas, negyvas kū- 
nas ne jos sūnus, kad Džošua kažkur toli, jam šilta, jis 
laimingas. Bet ji negalėjo tuo patikėti. Džošua gulėjo ant 
stalo. Nuo jo sklindantis šaltis persidavė jai. Ji įnirtingai 
sau kartojo: „Užteks! Užteks! Užteks!'“ 

Ji giliai įkvėpė ir, kai nusiramino, vėl ėmė rengti 
Džošuą. Ji užmovė jam kelnes, o kai pakėlė jo galvą, kad 
apvilktų baltiniais, galva išslydo. jai iš rankų ir trenkėsi 
į stalą. 

— Atleisk, Džošua,— sukliko Dženiferė,— atleisk man! 

Ji pravirko. 

Dženiferei prireikė beveik trijų valandų, kad aprengtų 
Džošuą. Dabar jis vilkėjo savo mėgstama beisbolo apran- 
ga, buvo su baltomis puskojinėmis ir sportiniais bateliais. 
Beisbolo kepurėlė būtų uždengusi jo veidą, todėl Dženi- 
terė padėjo ją jam ant krūtinės. 

Kai laidotuvių biuro agentas žvilgtelėjo į kambarį, 
Dženiferė stovėjo greta aprengto sūnaus ir laikydama jo 
ranką kalbėjo su juo. 

Jis tyliai priėjo prie jos ir paklausė: 

— Mes dabar galime jį paimti? 

— Labai prašau, būkite atsargesni. Žinote, jis susimu- 
šė galvą. 


Laidotuvės buvo kuklios. Kai mažą baltą karstelį leido 
į kapą, šalia stovėjo tik Dženiferė ir ponia Makėj. Iš pra- 
džių Dženiferė norėjo apie laidotuves pranešti Kenui Bei- 
liui, juk Kenas ir Džošua mylėjo vienas kitą, bet paskui 
persigalvojo. Kenas jau gyvena kitame pasaulyje. 

Kai ėmė berti ant karsto žemę, ponia Makėj tarė: 

— Einame, aš nuvešiu jus namo. 

— Aš jaučiuosi visai gerai, — mandagiai pasakė Dženi- 
terė.— Sūnui ir man daugiau jūsų paslaugos nereikalin- 
gos, ponia Makėj. Aš sumokėsiu jums priklausantį atlygi- 
nimą ir duosiu rekomendaciją. Mes su Džošua dėkojame 
jums už viską. 

Ponia Makėj žiūrėjo, kaip apsisukusi Dženiferė nuėjo 
šalin. Ji ėjo labai atsargiai, tarsi siauru koridoriumi, kur 
gali eiti tik vienas Žmogus. 


Namuose buvo tylu ir ramu. Ji nuėjo į sūnaus kam- 
barį, uždarė paskui save duris, atsigulė ant jo lovos ir 
ėmė žiūrėti į daiktus, kuriuos jis taip mėgo. Dabar visas 
jos pasaulis buvo šitame kambaryje. Jai dabar nereikėjo 
niekur eiti, nereikėjo nieko daryti. Ji turėjo tik Džošuą. 
Ji prisiminė viską, pradėdama nuo tos dienos, kai jis gi- 
mė. .: 

Pirmieji sūnaus žingsniai... Jo pirmieji žodžiai... Džo- 
šua pats eina į mokyklą, mažas drąsus žmogutis... Džo- 

šua nelaimingu veidu guli lovelėje, nes serga vėjarau- 
piais... Džošua ir jo komanda laimi varžybas... Džošua 
irstosi valtimi... Šeria zoologijos sode dramblį... Džo- 
šua dainuoja jos mėgstamą dainą Motinos dieną... Prisi- 
minimai užliejo Dženiferę... Jie baigėsi ta diena, kai jie 
su Džošua turėjo išskristi į Akapulką. 

Akapulkas... Ten ji susitiko su Adamu ir mylėjosi su 
juo. Ji nubausta už tai, kad galvojo tik apie save. „Žino- 
ma,— pagalvojo Dženiferė.— Tai bausmė man. Tai mano 
pragaras“. 


Ir ji pradėdavo viską iš naujo, nuo tos dienos, kai gi- 
mė Džošua. Pirmieji sūnaus žingsniai... Jo pirmieji žo- 
džiai... Kar kar... Mama, pažaisk su savo berniuku... 

Laikas jai liovėsi egzistavęs. Kartais Dženiferė girdė- 
davo telefono skambutį, sykį kažin kas beldėsi į lauku- 
jes duris, tačiau šitie garsai neturėjo jai jokios reikšmės. 
Ji neleido, kad kas nors įsibrautų į jos pasaulį ir jos sū- 
naus pasaulį. Ji nevalgė ir negėrė, atsiribojo nuo visko. 
Jai neegzistavo laikas ir ji neturėjo supratimo, kiek laiko 
ji guli jo lovoje. 


Po penkių dienų ji išgirdo, kad vėl kažkas atkakliai 
beldžiasi į duris, bet jos tai nedomino. Kad ir kas ten bū- 
tų, tegul nešdinasi šalin. Lyg sapne ji išgirdo dūžtančio 
stiklo skambėjimą, po kelių sekundžių kambario durys 
atsidarė, ir ant slenksčio pasirodė Maiklas Moretis. 

Pažiūrėjęs į suliesėjusią, įkritusiomis akimis Dženife- 
IĘ, jis sušnibždėjo: 

— Viešpatie... 

Maiklui Morečiui reikėjo įtempti visas savo jėgas, 
kad ištemptų ją iš kambario. Ji spardėsi, isteriškai rėkė, 
bandė išdraskyti jam akis. Nikas Vitas laukė apačioje, ir 
jie dviese vos įstūmė Dženiferę į Mašiną. Dženiferė nesu- 
vokė, kas jie ir kur ją veža. Ji tik žinojo, kad ją atplė- 
šia nuo sūnaus. Ji norėjo pasakyti, kad numirs, jeigu jie 
jos nepaleis, tačiau ji jau neturėjo jėgų to padaryti. Ji 
užsnūdo. 


Atsibudusi Dženiferė pamatė, kad guli šviesiame dide- 
liais langais kambaryje, pro kuriuos matėsi kalnai ir eže- 

ras. Šalia lovos skaitė žurnalą medicinos sesuo baltu cha- 
latu. Kai Dženiferė atsimerkė, ji pakėlė galvą. 

— Kur aš? — Jai buvo sunku kalbėti. 

— Jūs, ponia Parker, pas draugus. Jus čia atvežė po- 
nas Moretis. Jis labai rūpinosi dėl jūsų sveikatos. Jis la- 
bai džiaugsis, kai sužinos, jog jūs atsibudote. 

Medicinos sesuo greitai išėjo iš kambario. Dženiferė 
gulėjo ir stengėsi apie nieką negalvoti. Bet prisiminimai 
grįžo, ir nuo jų niekur negalima buvo pabėgti, niekur 
pasislėpti. Dženiferė suprato, kad norėjo nusižudyti, ta- 
čiau pati sau to neprisipažino. Ji tiesiog norėjo numirti 
ir laukė, kada tai įvyks. Maiklas ją išgelbėjo. Kokia ironi- 
ja. Ne Adamas, o Maiklas. Ji nusprendė, kad Adamą kal- 
tinti — neteisinga. Ji slėpė nuo jo tiesą, nepasakė, kad jis 
turi sūnų ir kad sūnus mirė. Džošua mirė. Dabar ji priva- 
lo pažvelgti tiesai į akis. Skausmas buvo nepakeliamas, 
ir ji žinojo, kad jai teks gyventi su juo visą gyvenimą. 
Bet ji įstengs jį pakelti. Ji privalės tai padaryti. 

Išgirdusi žingsnius, Dženiferė pakėlė galvą. Į kambarį 
įėjo Maiklas. Jis sustojo ir suglumęs žiūrėjo į ją. Jis vos 
iš proto neišsikraustė, kai Dženiferė pradingo. Jis bijojo, 
kad jai kas nors atsitiko. 

Priėjęs prie lovos, jis žvilgtelėjo į ją. 

— Kodėl tu man nepasakei? — Jis prisėdo ant lovos 
krašto.— Man labai gaila. 

Ji paėmė jo ranką. 

— Ačiū, kad atvežei mane čia. Aš... manau, kad kvai- 
lai elgiausi. 

— Truputėlį. 

— Ar aš čia seniai? 

— Keturios dienos. Tave „maitino“ per venas. 

Dženiferė linktelėjo, bet kiekvienas judesys kėlė 
skausmą. Ji jautėsi labai išsikankinusi. 

— Tuojau tau atneš pusryčius. Gydytojas sakė, kad 
tu daugiau valgytum. 

— Aš nealkana. Atrodo, aš niekada daugiau neval- 
gysiu. 

— Valgysi. 

Dženiierės nuostabai, Maiklas pasirodė teisus. Kai 

medicinos sesuo atnešė minkštai išvirtus kiaušinius, skre- 
bučius ir arbatą, Dženiferė pajuto, jog ji labai alkana. 

Maiklas neišėjo ir stebėjo Dženiferę. Kai ji baigė val- 
gyti, jis tarė: 

— Rytoj man reikia skristi į Niujorką. Aš grįšiu po 
poros dienų. 

Pasilenkęs jis švelniai ją pabučiavo. 

— Pasimatysime penktadienį — Jis švelniai pirštais 
perbraukė jai per veidą.— Aš noriu, kad tu kuo greičiau 
pasveiktum. Girdi? 

Žvilgtelėjusi į jį, Dženiferė atsakė: 

— Girdžiu. 

Didžioji jūrų pėstininkų bazės aktų salė buvo pilnut 
pilnutėlė. Lauke budėjo ginkluota apsaugos kuopa. Salė- 
je vyko beprecedentinis įvykis. Palei sieną ant kėdžių su- 
sėdo didžiosios žiuri prisiekusieji. Už ilgo stalo sėdėjo 
Adamas Vorneris, Robertas di Silva ir FTB direktoriaus 
pavaduotojas. Priešais sėdėjo Tomas Koliaksas. 

Atvežti prisiekusiuosius į bazę — buvo Adamo idėja. 

— Tiktai ten mes galime garantuoti Kolfakso sau- 
gumą. 

Adamo pasiūlymui buvo pritarta ir štai štai turėjo pra- 
sidėti uždaras svarstymas. 

Adamas kreipėsi į Kolifaksą. 

— Prašom pasisakyti savo vardą ir pavardę. 

— Tomas Kolfaksas. 

— Kokia jūsų profesija, pone Kolfaksai? 

— Aš advokatas. Turiu licenciją advokato praktikai 
Niujorko valstijoje, lygiai kaip ir daugelyje kitų valstijų. 

— Kaip seniai jūs verčiatės ta veikla? 

— Daugiau negu trisdešimt penkerius metus. 

— Ar jūs turite daug klientų 

— Ne, sere. Aš turiu tik vieną klientą. 

— Kas jūsų klientas? 

— Daugiau kaip trisdešimtį metų juo buvo Antonijus 
Granelis, dabar jau miręs. Dabar jo vietą užėmė Maiklas 
Moretis. Aš atstovauju Maiklui Morečiui ir jo Organi- 
zacijai, 

— Jūs turite galvoje nusikalstamą organizuotą nusi- 
kalstamumą? 

— Taip, sere. 

— Turint galvoje jūsų padėtį Organizacijoje, galima 
drąsiai manyti, kad jūs daug ką žinote apie jos veiklą? 

— Manau, kad aš žinau beveik viską. 

— Įskaitant nusikalstamą veiką? 

— Taip, senatoriau. 

— Ar galite jūs atskleisti šitos veikos pobūdį? 


Tomas Koliaksas kalbėjo daugiau nei dvi valandas. Jo 
balsas buvo aiškus ir tvirtas. Jis išvardino pavardes, mies- 
tus, datas. Dalyvaujantys, užgniaužę kvapą, klausėsi Kol- 
fakso. 

Jis papasakojo apie žmogžudysčių sutartis, apie liudy- 
tojų nužudymus, apie turto prievartavimą, plėšimus, ver- 
govę. Jo herojai tarytum nužengė iš Hieronimo Boscho 
paveikslų. Pirmą kartą paaiškėjo stambiausio pasaulyje 
nusikalstamo sindikato užmojai. 

Retsykiais Adamas arba Robertas di Silva užduodavo 
klausimus, kad gautų trūkstamos informacijos. 

Adamas negalėjo patikėti savo sėkme, bet, kai tardy- 
mas jau ėjo į pabaigą, prasidėjo katastrofa. 

Vienas prisiekusiųjų paklausė apie pinigų plovimo 
operacijas. 

— Taip, tai įvyko prieš dvejus metus. Aš tuo metu 
turėjau kitą Maiklo Morečio pavedimą, taigi šią operaci- 
ją atliko Dženiferė Parker. 

Adamas apmirė. 


— Dženiferė Parker? — paklausė Robertas di Silva. Jo 
balse pasigirdo džiūgavimas. 

— Taip, sere,— kerštingai atsakė Tomas Koliaksas— 
Ji dabar „šeimos“ patarėja. 

Adamas iš visų jėgų mėgino jį sustabdyti, išbraukti 
šiuos žodžius iš stenogramos, bet buvo pernelyg vėlu. Di 
Silva pajuto pėdsakus, ir dabar jo niekas negalėjo su- 
stabdyti. 

— Papasakokite apie ją, — paprašė jis. 

Tomas Kolfaksas tęsė: 

— Dženiferė Parker įpainiota į fiktyvių korporacijų 
organizavimą, pinigų plovimą ir... 

Adamas pabandė įsikišti. 

— Aš ne... 

— „,„ žmogžudystę. 

Salėje įsivyravo tyla. 

— Mes, — nutraukė tylą Adamas,— privalome laikytis 
taktų, pone Kolfaksai. Jūs juk nenorite mums pasakyti, 
kad Dženiferė Parker įpainiota į žmogžudystę. 

— Būtent tai aš ir noriu pasakyti. Ji įsakė nužudyti 
žmogų, kuris pagrobė jos sūnų. Pagrobėjo vardas — Fren- 
kas, pavardė — Džeksonas. Ji paprašė Morečio jį nužu- 
dyti, ir tas nužudė. 

Salėje kilo triukšmas, 

Jos sūnų! „Čia koks nors nesusipratimas“,— pagalvojo 
Adamas. 

— Aš manau...— jis užsikirto — Aš manau, mes ir 
taip turime pakankamai įkalčių, kad klausytume gandų. 
Mes... 

— Tai ne gandai, — patikino jį Tomas Kolfaksas.— Aš 
buvau Maiklo Morečio kambaryje, kai ji jam paskam- 
bino. 

Adamas taip stipriai sugniaužė rankas, kad net pirš- 
tų krumpliai pabalo. 

— Liudytojas atrodo pavargęs. Aš manau, pirmam 
kartui užtenka. 

— Aš norėčiau paaiškinti jums kurias ne kurias pro- 
„cedūras. ..— kreipėsi į prisiekusiuosius Robertas di Silva. 

Adamas jo neklausė. Jis mąstė, kur galėtų būti Dženi- 
terė. Ji vėl pradingo. Adamas keletą kartų bandė ją su- 
rasti. Bet dabar jis buvo apimtas nevilties. Jis turi ne- 
delsdamas su ja pasikalbėti. Kuo greičiau, tuo geriau. 

JAV teisingumo organai pradėjo beprecedentę slaptą 
operaciją. Federalinis kovos su organizuotu nusikalstamu- 
mu ir reketu biuras dirbo petys petin su FTB, muitine, 
paštu, mokesčių tarnyba, Federaliniu kovos su narkotikais 
biuru ir kitomis agentūromis. 

Buvo tiriama žmogžudystės, sąmokslai, prievartavimai, 
mokesčių mokėjimas, narkotikų pardavimas, vertybinių 
popierių padirbinėjimas. 

Tomas Kolfaksas jiems įteikė raktą Pandoros skrynios, 
kuri buvo pilnutėlė nusikaltimų ir korupcijos faktų. Vei- 
kiai didžiojo nusikalstamo verslo dalis turėjo išnykti. 

Pagrindinis smūgis turėjo būti smogtas Maiklo More- 
čio „šeimai“, žinoma, nukentės ir kitos „šeimos“. 

Federaliniai agentai Jungtinėse Valstijose ir užsienyje 
slapta rinko informaciją apie žmones, įrašytus jų sąrašuo- 
se. Agentai susisiekdavo su savo kolegomis Turkijoje, 
Meksikoje, San Salvadore, Marselyje, Hondūre ir perduo- 
davo jiems duomenis apie nusikalstamą veiklą jų šalyje. 
Į tinklus įvarydavo smulkias žuveles ir žadėjo joms atleis- 
ti, jeigu išduos tikruosius bosus. Visa operacija vyko be 
triukšmo, kad nepabaidytų tų, kuriuos netrukus užgrius 
audra. 


Senato komisijos pirmininkas Adamas Vorneris priim- 
davo lankytojus savo namuose, ir šitie susitikimai neretai 
baigdavosi gerokai po vidurnakčio. Nebuvo jokių abejo- 
nių, kad, kai viskas pasibaigs ir Maiklo Morečio Organi- 
zacija bus sutriuškinta, pergalė prezidento rinkimuose 
Adamui bus garantuota. 

Jis turėjo atrodyti laimingas. Tačiau Adamas jautėsi 
siaubingai, pergyvendamas pačią sunkiausią moralinę kri- 
Zę savo gyvenime. Dženiferė Parker dalyvavo nusikalsta- 
moje veikloje, ir Adamas turėjo ją įspėti, pasakyti, kad ji 
pasislėptų, kol yra tokia galimybė. Tačiau jis turėjo ir ki- 
tus įsipareigojimus komisijai, susietai su jo vardu, Jungti- 
nių Valstijų senatui. Jis buvo Dženiferės budelis. Kaipgi 
jis galėjo būti jos gynėju? Jeigu jis ją įspės ir tai paaiš- 
kės, viskas, ką padarė jo komisija, nueis niekais, nes tai 
sugriaus jos autoritetą. 

Adamą apstulbino Kolfakso pareiškimas, kad Dženife- 
rė turi vaiką. 

Jis turėjo su ja pasikalbėti. 

Adamas surinko jos kontoros telefono numerį, bet sek- 
retorė atsakė: 


— Atleiskite, pone Adamsai, panelės Parker nėra. 

— Tai labai svarbu. Ar jūs nežinote, kaip aš galėčiau 
su ja susisiekti? 

— Ne, sere. Galbūt kas nors kitas jums gali padėti? 

Niekas jam negalėjo padėti. 

Kitą savaitę Adamas skambino į Dženiferės kontorą 
keletą kartų per dieną. Ir kiekvieną kartą sekretorė atsa- 
kydavo, kad panelės Parker nėra. 

Adamas sėdėjo savo kabinete, stengdamasis eilinį kar- 
tą paskambinti Dženiferei, kai įėjo Merė Betė. Adamas 
padėjo ragelį. 

Priėjusi prie jo Merė Betė švelniai perbraukė delnu 
jam per plaukus. 

— Brangusis, tu atrodai pavargęs. 

— Aš jaučiuosi visai gerai. 

Ji nuėjo prie krėslo ir atsisėdo priešais vyrą. 

— Viskas gerai klostosi, argi ne, Adamai? 

— Panašu, jog taip. 

— Tikiuosi, kad viskas greitai pasibaigs. Tau toks di- 
delis krūvis. 

— Aš įpratau, Mere Bete. Nesirūpink dėl manes. 

— Bet aš jaudinuosi. Beje, sąraše yra Dženiferės Par- 
ker pavardė, argi ne? 

Adamas staigiai pakėlė galvą. 

— Iš kur tu tai sužinojai? 

Ji nusijuokė. 

— Adamai, tu pavertei namus visuomenine įstaiga. 
Mane pasiekia įvairiausi pokalbiai. Visiems labai norisi 
kuo greičiau sugauti Maiklą Moretį ir jo draugužę— Ji 
stebėjo Adamo veidą, tačiau jis buvo neįžvelgiamas. 

Su pasididžiavimu pažvelgusi į vyrą, Merė Betė pa- 
galvojo: „Vyrai tokie naivūs“. Ji apie Dženiferę Parker 
žinojo daug daugiau negu Adamas. Merę Betę visada stul- 
bino, kokie puikūs verslininkai ir politikai gali būti vy- 
rai ir kokie jie tapdavo kvaili, kai reikalas buvo susijęs 
su moterimis. Kiek daug iškilių veikėjų yra vedę men- 
kystas. Merė Betė suprato, kodėl Adamas pradėjo romaną 
su Dženifere. Adamas buvo išvaizdus ir patrauklus vy- 
riškis. Ir kaip visus vyrus, jį buvo galima perkalbėti. Me- 
rės Betės filosofija buvo — atleisti, bet nepamiršti. 

Merė Betė žinojo, ko reikia jos vyrui. Viskas, ką ji 

darė, buvo nukreipta jo labui. Ką gi, kai visa tai pasi- 
baigs, ji nusiveš jį kur nors. Jis iš tikrųjų atrodė pavar- 
gęs. Jie paliks Samantą su aukle, o patys nuvažiuos į ko- 
kią nors romantišką vietą. Pavyzdžiui, į Taitį. 

Žvilgtelėjusi pro langą Merė Betė pamatė du slaptus 
agentus. Ji dar neišsiaiškino savo jausmų jiems, Merei 
Betei nepatiko jų įsibrovimas į jos gyvenimą, tačiau, kita 
vertus, tai priminė jai, kad jos vyras — kandidatas į JAV 
prezidentus. Nors ne. Jos vyras bus Jungtinių Valstijų 
prezidentu. Visi taip kalba. Ji jau įsivaizdavo save Bal- 
tuosiuose rūmuose, ir šita mintis jai buvo labai maloni. 
Jos mėgstamiausias užsiėmimas buvo fantazuoti, kaip ji 
persikels į Baltuosius rūmus ir viską pertvarkys. Valan- 
dų valandas ji sėdėjo savo kambaryje, mintyse perstum- 
dama baldus, planuodama, ką ji darys, kai taps „pirmąja 
ledi“. 

Ji lankėsi kambariuose, kur neleidžiami lankytojai: 
Baltųjų rūmų bibliotekoje, kur buvo maždaug trys tūks- 
tančiai knygų, Kinų kambaryje, Diplomatinių priėmimų 
salėje, prezidento šeimos gyvenamuose kambariuose ir 
svečių miegamuosiuose. 

Jie su Adamu gyvens šitame name; taps istorijos da- 
limi. Merė Betė susigūžė, prisiminusi, kaip Adamas vos 
neprarado viso šito, susiėjęs su Dženifere Parker. Ačiū Die- 
vui, viskas užsibaigė. 

Ji pažiūrėjo į Adamą, sėdintį už stalo sukritusiu veidu. 

— Gal tau, brangusis, išvirti kavos? 

Adamas norėjo atsisakyti, tačiau paskui persigalvojo. 

— Tai būtų nuostabu. 

— Ji padės tau atsigauti. 

Kai tik Merė Betė išėjo iš kambario, Adamas pakėlė 
ragelį ir ėmė rinkti numerį. Buvo jau vakaras, ir jis žino- 
jo, kad Dženiferės kontora jau uždaryta, bet kažkas tu- 
rėjo atsiliepti į skambučius. Ilgai niekas nekėlė ragelio, 
tačiau galiausiai pakėlė. 

— Aš skambinu skubiu reikalu — pasakė Adamas— 
Keletą dienų aš bandau surasti panelę Parker. Tai ponas 
Adamsas. 


— Minutėlę.— Po neilgos pauzės balsas atsakė: — At- 

leiskite, pone Adamsai, aš nežinau, kur panelė Parker. 
Ką jūs norite jai perduoti? 

— Nieko, — Adamas metė ragelį. Jį smaugė įniršis. 
Jis žinojo, kad Dženiferė vis tiek negalės jam paskam- 
binti. 

Sėdėdamas ant sofos, jis galvojo, kad veikiai bus pasi- 
rašyta dešimtys orderių areštui. Vienas jų bus už žmog- 
žŽudystę. 

Į jį bus įrašyta Dženiferės pavardė. 


Praėjo penkios dienos, kol Maiklas sugrįžo į medžio- 
tojų namelį, kur buvo Dženiferė. Tomis dienomis ji ilsė- 
josi, eidavo pasivaikščioti. Išgirdusi privažiuojant maši- 
ną, ji išėjo jo pasitikti. 

Ją apžiūrėjęs Maiklas pasakė: 

— Tu daug geriau atrodai. 

— Aš geriau jaučiuosi. Ačiū. 

Jie nuėjo prie ežero vedančiu takeliu. 

— Aš turiu tau vieną darbą. 

— Kokį? 

— Aš noriu, jog tu rytoj išskristum 1 Singapūrą. 

— Singapūrą? 

— Ten sulaikė vieną stiuardą su kskaias krovinių. Jis 
vadinasi Stefanas Bjorkas. Dabar jis kalėjime. Aš noriu, 
kad tu jį išlaisvintum už užstatą, kol jis dar nepradėjo 
kalbėti. 

— Gerai. 

— Ir greičiau grįžk. Aš tavęs ilgėsiuosi. 

Prisitraukęs prie savęs, jis švelniai pabučiavo ją į lū- 
pas ir sušnibždėjo: 

— Aš tave myliu, Dženifere. 

Ir ji žinojo, kad niekam kitam jis neištarė šitų žodžių. 

Bet buvo vėlu. Viskas buvo baigta. Kažkas joje mirė 
visam laikui. Liko tik kaltės ir vienatvės jausmas. Ji nu- 
sprendė pasakyti Maiklui, kad jį palieka. Ji neturės nei 
Adamo, nei Maiklo. Jai reikia išvažiuoti iš čia ir pradėti 
viską iš naujo. Ji turėjo mokėti savo skolas. Ji atliks 
Maiklo pavedimą paskutinį kartą ir pasakys jam apie tai, 
kai grįš. 

Kitą rytą ji išskrido į Singapūrą. 

Nikas Vitas, Tonis Santas, Salvatorė Fjorė ir Džoze- 
Jas Kolela pietavo restorane „Toni Pleis“. Jie sėdėjo pir- 
moje kabinoje ir automatiškai atsigręždavo, kai tik kas 
nors įeidavo. Nors šiuo metu jokių koniliktų tarp „šeimų“ 
nebuvo, tačiau atsargumas visada ne pro šalį. 

— Kas Džimiui atsitiko? — paklausė Kolela. 

— Šitas ožys įsimylėjo detektyvo seserį. Šita maita 
susuko jam galvą ir drauge su savo broliu-faru privertė 
jį eiti į susitikimą su Maiklu, paslėpę jo kelnėse mikro- 
foną. 

— O kas toliau? — paklausė Fjorė. 

— Bet Džimis taip drebėjo iš baimės, kad užsinorėjo 
nusišlapinti. Atsisegė prarėžą, ir mikrofonas iškrito iš 
kelnių. 

— Velnias! 

— Štai taip išėjo su Džimiu. Maiklas atidavė jį Džinui, 
ir tas jį pasmaugė mikrofono laidu. Jis tai darė suppilu 
suppilu * — labai lėtai. 

Durys atsidarė ir visi keturi vyrai pasuko galvas. Įėjo 
laikraščių pardavėjas, nešinas dienine „Niujork post“ 
laida. 

— Ei, „sūneli“, eikš čia, — pašaukė jį Džozefas Kolela ir, 
pasisukęs į draugus, paaiškino: — Noriu pasižiūrėti vaka- 
rykščių lenktynių rezultatus. 

Pardavėjas, maždaug septyniasdešimtmetis senukas, iš- 
tiesė Džozefui Kolelai laikraštį, ir tas padavė jam dolerį. 

— Grąžą pasilik sau. 

Būtent taip būtų pasakęs Maiklas Moretis. Džozefas 
norėjo išskleisti laikraštį, tačiau Niko Vito dėmesį pa- 
traukė fotografija pirmame puslapyje. 

— Ei,— tarė jis, — šitą vaikiną aš kažkur mačiau. 

Tonis Santas žvilgtelėjo per jo petį. 

— Žinoma, matei, priekvaiša. Tai juk Adamas Vorne- 
Iis — kandidatas į prezidentus. 

— Ne,— spyrėsi Nikas, — aš jį Mačiau savo akimis— 
Jis suraukė kaktą, stengdamasis prisiminti, kur tai buvo. 
Staiga jis prisiminė. 


* Lėtai lėtai (it.). 


331 


— Aha! Šitas vaikinas sėdėjo bare su Dženifere Par- 
ker Akapulke. 

— Ką tu čia kalbi? 

— Prisimeni, aš praeitą mėnesį vežiau krovinį? Tada 
aš ir Mačiau šitą vaikiną su Dženifere. Jie sėdėjo bare 
prie staliuko ir gėrė. 

Salvatorė Fjorė įsmeigė į jį akis. 

— Tu tikras? 

— Uhu. O kas? 

— Manau, apie tai reikia pasakyti Maiklui. 


Pažiūrėjęs į Niką Vitą, Maiklas Moretis tarė: 

— Tu kuoktelėjai. Kas gali būti bendro tarp Dženife- 
rės Parker ir senatoriaus Vornerio? 

— Nežinau, bose. Aš tik žinau, kad jie drauge sėdė- 
jo bare. 

— Dviese? 

— Aha. 

— Aš nusprendžiau, kad reikia tau apie tai pasakyti — 
pridūrė Salvatorė Fjorė.— Šitas Vorneris taip mums pri- 
dergė su ta savo senato komisija. Ir kodėl Dženiferė sė- 
dėjo su juo dviese? 

Būtent tai ir norėjo sužinoti Maiklas Moretis. Dženife- 
rė pasakojo apie savo kelionę į Akapulką. Ji minėjo pa- 
vardes tų Žmonių, su kuriais ten buvo susitikusi. Bet apie 
Adamą Vornerį ji nutylėjo. 

Jis atsigręžė į Tonį Santą. 

— Kas dabar vadovauja doko valdytojų profsąjungai? 

— Čarlis Korelis. 


Po penkių minučių Maiklas Moretis jau kalbėjo tele- 
fonu su Čarliu Koreliu. 

— ,„„„„Belmont tauerz“, — tarė Maiklas. — Prieš de- 
vynerius metus ten gyveno vienas Mano draugas. Aš no- 
rėčiau pasikalbėti su vaikinu, kuris tuo metu dirbo namo 
valdytoju.— Išklausęs atsakymo, Maiklas pasakė: — Ačiū, 
bičiuli. Aš lieku skolingas.— Jis padėjo ragelį. 

Nikas Vitas, Santas, Fjorė ir Kolela jį stebėjo. 

— Ką, išsigimėliai, neturite ką veikti? Nagi nešdinki- 
tės iš čial 

Gangsteriai vikriai dingo už durų. 

Maiklas sėdėjo, įsivaizduodamas Dženiferę drauge su 
Adamu Vorneriu. Kodėl ji nieko apie jį nepasakė? Ir ber- 
niuko tėvas neva žuvęs Vietname. Kodėl Dženiferė nie- 
kada apie jį nepasakojo? 

Maiklas atsistojo ir ėmė vaikščioti po kambarį. 


Po trijų valandų Tonis Santas į kambarį įvedė išsigan- 
dusį apsitrynusiais drabužiais žmogų. Iš išvaizdos jam ga- 
lėjai duoti šešiasdešimt metų. 

— Tai Velis Kavolskis,— pasakė Tonis. 

Maiklas atsistojo ir paspaudė Kavolskiui ranką. 

— Ačiū, kad atėjai, Veli. Sėskis. Ar nori ko nors iš- 
gerti? 

— Ne, ačiū, pone Moreti. Labai ačiū. — Jis vos nesi- 
lankstė. 

— Nereikia nervintis. Aš tiesiog noriu tavęs šio to 
paklausti, Veli. 

— Žinoma, pone Moreti. Aš jūsų paslaugoms. 

— Ar tu vis dar dirbi ,,Belmont tauerz'? 

— Aš? Ne, sere. Aš iš ten išėjau prieš penkerius me- 
tus. Mano uošvei stiprus artritas, ir... 

— Ar tu prisimeni gyventojus? 

— Taip, sere. Daugelį jų. Jie buvo... 

— Ar tu prisimeni Dženiferę Parker? 

Velis nušvito. 

— Taip, žinoma. Tokia prašmatni ledi. Aš netgi jos 
buto numerį prisimenu. Dvidešimt devintas. Man ji pa- 
tiko. 

— Ar pas ją dažnai lankėsi svečiai? 

Velis pasikasė pakaušį. 

— Sunku pasakyti, pone Moreti. Aš tik matydavau, 
kaip ji pareidavo ir išeidavo. 

— O vyrai nakčiai pas ją pasilikdavo? 

Velis Kavolskis papurtė galvą. 

— Ką jūs, sere. Niekada. 

Vadinasi, visa tai niekai. Maiklas su palengvėjimu at- 
siduso. Jis žinojo, kad Dženiferė niekada... 

— Retkarčiais ji su savo sužadėtiniu būdavo. 


Maiklas pagalvojo, kad blogai nugirdo. 
333 


— Ji turėjo jaunikį? 

— Na taip. Panelė Parker su juo gyveno. 

Šitie žodžiai Maiklui suskambėjo kaip perkūno trenks- 
mas. Jis prarado savitvardą. Sugriebęs Velį už krūtinės, jis 
pakėlė jį nuo grindų. 

— Stuobry! Aš juk tave klausiau... Kuo jis vardu? 

Kavolskis vos nenumirė iš baimės. 

— Nežinau, pone Moreti. Prisiekiu Viešpačiu, neži- 
nau. 

Maiklas nusviedė jį į šalį. Pastvėręs laikraštį, jis paki- 
so Kavolskiui panosėn. 

Pamatęs Adamo Vornerio fotografiją, tas susijaudinęs 
sušuko: 

— Tai jis! Jos sužadėtinis! 

Maiklui pasirodė, kad sugriuvo pasaulis. Visą tą laiką 
Dženiferė jam melavo. Ji buvo jam neištikima su Adamu 
Vorneriu. Ji juokėsi iš jo už jo nugaros. Dženiferė padarė 
jį Iaguotą! 

Jį pagavo keršto troškimas, ir jis žinojo, kad užmuš 
juos abu. 

Dženiferė iš pradžių atskrido į Londoną, o paskui į 
Singapūrą su nusileidimu Bachreine. Naujajame aerouos- 
te buvo pilna žmonių. Žmonės miegojo ant suolų ir grin- 
dų. Prie įėjimo į parduotuvę, prekiaujančią spiritu, kabo- 
jo skelbimas, kad tas, kas viešoje vietoje gers alkoholi- 
nius gėrimus, bus areštuotas. Atmosfera buvo priešiška, 
ir Dženiferė su palengvėjimu atsiduso, kai paskelbė, kad 
leidžiama į lėktuvą. 

16.40 „„Boing-747" nusileido Singapūro aerouoste Čan- 
ži. Tai buvo naujas aerouostas, pastatytas už keturiolikos 
mylių nuo miesto, vietoje seno tarptautinio aerouosto. Kai 
kur dar buvo atliekami apdailos darbai. 

Muitinė buvo įrengta didžiulėje šviesioje salėje, kur 
keleivių patogumui stovėjo bagažo vežimėliai, Muitinin- 
kai buvo mandagūs ir dirbo greitai. Po penkiolikos minu- 
čių Dženiferė jau ėjo taksi stovėjimo aikštelės link. 

Prie išėjimo prie jos priėjo apkūnus vidutinio amžiaus 
kinas. 

— Panelė Dženiferė Parker? 

— Taip. 

— Aš vadinuosi Čou Lingas.— Būtent šią pavardę jai 
pasakė Maiklas.— Limuzinas laukia. 

Čou Lingas pats stebėjo, kaip Dženiferė bagažą sudėjo 
į bagažinę. Po kelių minučių jie jau važiavo į miesto pusę. 

— Ar kelionė buvo maloni? — paklausė Čou Lingas. 

— Ačiū, taip.— Tačiau dabar ją labiau jaudino Stefa- 
nas Bjorkas. 

Lyg atspėjęs jos mintis, Čou Lingas linktelėjo į didžiu- 
lio pastato pusę, kuris stovėjo toliau nuo kelio. Jis buvo 
aptvertas aukšta tvora, apraizgyta viela su elektros srove. 

— Čia — Čanži kalėjimas, kur sėdi Bjorkas. 

Kampuose stovėjo bokšteliai, juose budėjo ginkluoti 
sargybiniai. Priešais įėjimą buvo spygliuotos vielos už- 
tvara. Ten taip pat stovėjo sargybiniai. 

— Karo metu,— pranešė Čou Lingas,— čia uždarė vi- 
sus anglus, kurie buvo saloje, 

— Kada aš galėsiu pasimatyti su Bjorku? 

— Tai labai opi situacija,— išsisukinėdamas atsakė 
Čou Lingas.— Vyriausybė ryžtingai kovoja prieš narkoti- 
kus. Net jeigu žmogus pakliuva pirmą kartą, jam nėra jo- 
kių nuolaidų. Na, o tie, kurie prekiauja narkotikais. . — 
Čou Lingas išraiškingai gūžtelėjo pečiais.— Singapūrą 
kontroliuoja kelios galingos „šeimos“ — Šou, Tang, Tan 
Čintuan ir Li Kvankjū. Šitos šeimos kotroliuoja Singapūro 
finansus ir prekybą. Joms čia narkotikai nereikalingi. 

— Jūs čia turite įtakingų draugų. 

— Na, policijos komisaras inspektorius — Devidas 
Tou — gana blaiviai mąstantis žmogus. 

Dženiferei buvo įdomu, kiek kainuoja šitas „blaivus 
mąstymas“, bet ji nusprendė neklausti. Jie jau įvažiavo 
į Singapūrą, ir atrodė, kad visur auga medžiai ir gėlės. 
Abipus Makfersono gatvės šiuolaikiniai pastatai kaitalio- 
josi su senovinėmis pagodomis. Kai kurie praeiviai buvo 
su turbanais ir tunikomis, kiti puikavosi paskutine vaka- 
rietiška mada. Miestas atrodė šiuolaikine sostine su sena 

kultūra. Prekybos centrai spindėjo nepaprasta švara. Ap- 
linkui buvo nepriekaištinga tvarka. Dženiferė tai paste- 
bėjo. 

Čou Lingas nusišypsojo. 

— Labai paprasta. Tuos, kas šiukšlina, baudžia penkių 
šimtų dolerių bauda. Šito įstatymo laikomasi griežtai. 

Limuzinas pasuko į Stivenso gatvę, ir priekyje ant kal- 
vos Dženiferė pamatė gražų baltą pastatą, skęstantį žalu- 
moje. 

— Tai „Šangri La", jūsų viešbutis. 

Vestibiulis buvo didžiulis ir nepriekaištingai švarus. 
Aplinkui marmuras ir stiklas. 

Kol Dženiferė registravosi, Čou Lingas tarė: 

— Inspektorius Tou susisieks su jumis.— Jis ištiesė 
Dženiferei vizitinę kortelę.— Jūs visada galite mane rasti 
paskambinusi šituo numeriu. 

Besišypsantis tarnautojas paėmė Dženiferės bagažą ir 
nuvedė ją prie laiptų. Čia šalia dirbtinio krioklio, buvo 
sodas ir baseinas. Tokio gražaus viešbučio, kaip „Šangri 
La“ Dženiferė dar nebuvo mačiusi. Jos numerį sudarė di- 
delė svetainė ir miegamasis. Terasa išėjo į sodą, kur buvo 
gėlių jūra ir kokoso palmės. „Labai primena Gogeną“,— 
pagalvojo Dženiiferė. 

Švelniai pūtė vėjelis. Tokios dienos patiko Dženiferei 
ir Džošuai. „Ar mes šiandien dieną buriuosime? A, mam" 
Liaukis, paliepė sau Dženiterė. 

Ji priėjo prie telefono. 

— Aš norėčiau užsakyti tarpmiestinį pokalbį su Jung- 
tinėmis Valstijomis. Niujorkas. Ponas Maiklas Moretis.— 
Ji padiktavo numerį. 

— Atleiskite,— atsakė telefonistė— visos linijos už- 
imtos. Pabandykite paskambinti truputį vėliau. 

— Ačiū. 

Apačioje telefonistė pažiūrėjo į žmogų, stovintį greta 
pulto. 

Tas pritariamai linktelėjo. 

— Gerai,— tarė jis.— Labai gerai. 


Po valandos paskambino inspektorius Tou. 
— Panelė Dženiferė Parker? 

— Taip. 

— Tai inspektorius Devidas Tou.— Jis kalbėjo su vos 
pastebimu akcentu. 

— Taip, inspektoriau. Aš laukiau jūsų skambučio. Aš 
norėčiau susitikti su... 

Inspektorius ją pertraukė. 

— Ar jūs negalėtumėte su manimi pavakarieniauti? 

Įspėjimas. Matyt, jis mano, kad telefonas paklausomas. 

— Su malonumu. 


„Didysis Šanchajus“ buvo didžiulis ir triukšmingas 
restoranas, kur daugiausia sėdėjo vietos gyventojai, gar- 
siai kalbėdamiesi tarp savęs. Estradoje grojo orkestras, 
ir patraukli mergaitė dainavo populiarias amerikietiškas 
dainas, 

Prie Dženiferės priėjo metrdotelis. 

— Staliuką vienam asmeniui? 

— Aš turiu susitikti su inspektorium Tou. 

Metrdotelio veidą nutvieskė šypsena. 

— Inspektorius jūsų laukia. Prašom čia.— Jis nuvedė 
Dženiferę prie staliuko, kuris stovėjo prie pat estrados. 

Inspektoriui Tou buvo apie keturiasdešimt. Tai buvo 
aukštas simpatingas rusvaodis vyriškis, vilkintis neprie- 
kaištingai pasiūtą kostiumą. 

Jis padėjo Dženiferei atsisėsti. Nuo estrados griaudėjo 
rokas. Pasilenkęs prie Dženiferės, jis tarė: 

— Ar galiu užsakyti jums ką nors išgerti? 


— Ačiū, taip. 

— Rekomenduoju čendolą. 

— Ką? 

— Kokoso pieno, kokoso cukraus ir želė gėrimą. Jums 
patiks. 


Inspektorius pakėlė galvą, ir tuojau pat priėjo pada- 
vėja. Inspektorius užsakė gėrimus ir Lim sum — kiniškus 
užkandžius. 

— Ar jūs nieko prieš, jeigu aš pats užsakysiu? 

— Tiktai džiaugsiuosi. 

— Man atrodo, kad jūsų šalyje moterims patinka ko- 
manduoti. Čia tuo kol kas užsiima vyrai, 


Dženiferė neturėjo noro su juo ginčytis. Šitas žmo- 

gus jai buvo reikalingas. Dėl baisaus triukšmo ir muzi- 
kos kalbėti buvo neįmanoma. Dženiferė apsižvalgė. Jai ir 
anksčiau teko būti Rytų šalyse, bet žmonės Singapūre — 
ir vyrai, ir Moterys — buvo nepaprastai gražūs. 

Padavėja pastatė priešais Dženiferę taurę. Gėrimas bu- 
Vo panašus į gazuotą šokoladą su plaukiojančiais jame gu- 
mulėliais. 

Inspektorius Tou pastebėjo jos veido išraišką. 

— Reikia sumaišyti. 

— Negirdžiu. 

— Reikia sumaišyti! — surėkė jis. 

Dženiferė paklusniai sumaišė gėrimą. Ji atsargiai pa- 
ragavo. Jis buvo siaubingai saldus, bet Dženiferė prita- 
riamai linktelėjo. 

— Labai neįprasta. 

Ant stalo padėjo lėkštes su įvairiausiais užkandžiais. 

Kurių ne kurių delikatesų Dženiferė niekada nematė, 
bet ji nusprendė neklausti, kas tai. Užkandžiai buvo pui- 
kūs. 

Inspektorius Tou bandė perrėkti triukšmą. 

— Šitas restoranas garsėja savo virtuve „Nonja“. Tai 
kiniški patiekalai su malajietiškais prieskoniais. Visi re- 
Ceptai persakomi žodžiu. | 

— Aš norėčiau su jumis pakalbėti apie Stefaną Bjorką. 

— Negirdžiu.— Muzika tiesiog kurtino. 

Dženiferė pasilenkė prie inspektoriaus. 

— Aš noriu žinoti, kada galėsiu pasimatyti su Stefa- 
nu Bjorku. 

Inspektorius gestais parodė, kad nesupranta jos. Stai- 
ga Dženiferė suvokė, kodėl jis ją atsivedė čia — kad su 
ja saugiai pasikalbėtų arba kad apskritai nekalbėtų. 

Patiekalus nešė vieną po kito. Visi jie buvo nepapras- 
tai skanūs. Viena, kas kėlė Dženiferei nerimą, tai — kad ji 
negalėjo pakalbėti apie Stefaną Bjorką. 


Kai jie pavakarieniavo ir išėjo į gatvę, inspektorius 
Tou pasakė: 

— Čia stovi mano mašina. 

Jis spragtelėjo pirštais, ir tuoj pat prie jų privažiavo 
„Mersedesas“. Inspektorius atidarė Dženiferei dureles. 

Prie vairo sėdėjo uniformuotas policininkas. Kažkas čia 
buvo ne taip. „Jeigu inspektorius norėtų pasikalbėti kon- 
fidencialiai, — pagalvojo Dženiferė— jis būtų padaręs taip, 
kad mes būtume vieni“. 

Ji atsisėdo ant užpakalinės sėdynės, ir inspektorius įsi- 
taisė šalia. 

— Jūs Singapūre pirmą kartą? 

— Taip. 

— Jūs čia daug ką pamatysite. 

— Inspektoriau, aš čia atskridau ne į ekskursiją. Man 
reikia grįžti namo kiek galima greičiau. 

Inspektorius Tou atsiduso. 

— Jūs, amerikiečiai, visada skubate. Ar jūs kada nors 
girdėjote apie Bagistritą? 

— Ne. 

Dženiferė atsigręžė, kad geriau apžiūrėtų inspektorių 
Tou. Jo veidas buvo jaunas, o akys — išraiškingos. Jis at- 
rodė ganėtinai draugingas, nors išsigudrino per visą va- 
karą nieko nepasakyti. 

Mašina sustojo, kad praleistų rikšą. Inspektorius su pa- 
nieka pažiūrėjo į du turistus sėdinčius vežimėlyje, 

— Kada nors jų nebus mūsų miesto gatvėse. 


Dženiferė ir inspektorius Tou išlipo iš mašinos dar li- 
kus visam kvartalui ligi Bagistrito. 

— Čia automobiliais įvažiuoti draudžiama, — paaiškino 
inspektorius. 

Paėmęs Dženiferę už rankos, jis nusivedė ją šaligatviu. 
Tai buvo siaura gatvelė. Abipus jos stovėjo prekydėžės 
su daržovėmis, vaisiais, žuvimi ir mėsa. Buvo čia ir nedi- 
delių restoranėlių, aptarnaujančių lankytojus po atviru 
dangumi. Dženiferę apstulbino spalvų ir kvapų gausybė. 
Inspektorius Tou stipriai suspaudė jos ranką ir vedėsi pas- 
kui save, skverbdamasis per minią. Jie sustojo prie resto- 
ranėlio, kur visi trys staleliai buvo užimti. Inspektorius 
nutvėrė už rankos praeinantį padavėją, ir po kelių sekun- 
džių pasirodė savininkas. Inspektorius kažką pasakė jam 
kiniškai. Šeimininkas priėjo prie vieno stalelių ir ėmė 
kalbėti su svečiais. Tie pažiūrėjo į inspektorių, greitai 

pakilo ir išėjo. Inspektorių ir Dženiferę pasodino už to 
stalelio. 

— Jums ką nors užsakyti? 

— Ačiū, ne.— Dženiferė žiūrėjo į gatvę užtvindžiusią 
žmonių jūrą. Kitomis aplinkybėmis jai būtų buvę čia la- 
bai Malonu. Singapūras buvo puikus miestas, kuriame ga- 
lėjai rasti daugybę malonumų, jeigu greta mylimas žmo- 
gus. 

— Žiūrėkite,— tarė inspektorius Tou.— Veikiai vidur- 
naktis. 

Dženiferė apsižvalgė į šalis. Iš pradžių ji nieko nepa- 
stebėjo. Paskui ji pamatė, kaip prekeiviai ėmė nešti savo 
prekydėžes. Po dešimties minučių visa prekyba baigėsi, o 
kioskų savininkai dingo. 

— Kas atsitiko? — paklausė Dženiferė. 

— Tuojau pamatysite. 

Gatvės gale minia suūžė ir ėmė trauktis ant šaligatvių. 
Viduriu gatvės ėjo kinė ilgais, prie kūno prigludusiais 
naktiniais marškiniais. Tokios gražios merginos Dženiferė 
dar nebuvo mačiusi. Ji ėjo lėtai ir išdidžiai, sustodama 
prie stalelių ir paskui vėl tęsdama savo kelionę. 

Kai mergina ėjo pro jų stalelį, Dženiferė galėjo ją 
geriau apžiūrėti. Iš arti ji atrodė dar gražesnė. Jos vei- 
delis buvo labai mielas, o figūra — puiki. Naktiniai balto 
šilko marškiniai turėjo prakirpimus, kad visi galėtų ge- 
riau Matyti jos dailias kojas ir standžias krūtis. 

Dženiferė norėjo paklausti inspektorių, bet tuo metu 
pasirodė kita mergina, Ji buvo dar gražesnė negu pirmoji, 
jeigu tai tik įmanoma. Paskui ją ėjo dar dvi gražuolės. 
Po minutės gatvė buvo pilna gražių merginų. Čia buvo in- 
dėnės, kinės ir mMalajietės. 

— Tai prostitutės, — atspėjo Dženiferė. 

— Taip. Transseksualai. 

Dženiferė nustebusi žvilgtelėjo į jį. Neįtikėtina. Atsi- 
sukusi ji dar kartą pasižiūrėjo į merginas. Jos neturėjo 
nieko vyriška. 

— Jūs juokaujate. 

— Juos vadina „Bili boiz". 

Dženiferė buvo priblokšta. 

— Bet juk jos... 

— Juos visus operavo. Jie laiko save moterimis.— Jis 
gūžtelėjo pečiais.— O kas čia tokio? Jie nedaro nieko blo- 
go. Matote,— pridūrė jis— pas mus įstatymai draudžia 
prostituciją. Tačiau „Bili boiz“ patraukia turistus, ir, jei- 
gu jie nepažeidžia tvarkos, policija į tai Žiūri pro pirštus. 

Dženiferė dar kartą pažvelgė į merginas, sustojusias 
prie stalelių ir ieškančias klientų. 

— Jie neblogai uždirba. Jų kaina — du šimtai dolerių. 

Dauguma merginų jau sėdėjo už stalelių. Kai kurios 
prie stalelių ir ieškančias klientų. 

— Per naktį jie surengia du tris tokius vaidinimus, — 
paaiškino inspektorius.— Jie čia ateina vidurnaktį, o ligi 
šešių ryto privalo išeiti, kad galėtų prasidėti prekyba. Kai 
tik panorėsite, mes iš čia išeisime. 

— Aš jau viską pamačiau. 

Kai jie ėjo gatve, Dženiferė staiga prisiminė Keną 
Beilį. „Tikiuosi, jis laimingas“, — pagalvojo ji. 

Grįždama inspektoriaus mašina namo, Dženiferė nu- 
sprendė, kad vis vien pakalbės apie Stefaną Bjorką, nors 
ir sėdi vairuotojas. 

Kai jie šiek tiek pavažiavo, Dženiferė ryžtingai tarė: 

— Dėl Stefano Bjorko... 

— Ak, taip. Aš dėl visko susitariau. Jūs galite su juo 
susitikti rytoj dešimtą valandą ryto. 


55' i, 


Vašingtone Adamą Vornerį iškvietė iš posėdžio. Sku- 
biu reikalu skambino iš Niujorko. 

O skambino apygardos prokuroras Robertas di Silva. 
Jis negalėjo nuslėpti savo džiaugsmo. 

— Didžiosios žiuri prisiekusieji nusprendė patraukti 
atsakomybėn visus, kuriuos mes norėjome. Absoliučiai 
visus! Mums reikia veikti. — Adamas tylėjo.— Ar jūs ma- 
ne girdite, senatoriau? 

— Girdžiu,— atsakė Adamas su apsimestiniu entuziaz- 
mu.— Pribloškianti naujiena. 

— Operaciją mes pradedame po dvidešimt keturių va- 
landų. Jeigu jūs atskrisite į Niujorką, mes galėsime su- 

šaukti pasitarimą su visais dalyvaujančiais. Ar jūs atskri- 
site? 

— Taip, — atsakė Adamas. 

— Aš dėl visko susitarsiu. Vadinasi, rytoj dešimtą 
ryto. 

— Aš būsiu.— Adamas padėjo ragelį. 

„Didžiosios žiuri prisiekusieji nusprendė patraukti at- 
sakomybėn visus, kuriuos mes norėjome. Absoliučiai vi- 
sus". 

Adamas vėl paėmė ragelį ir ėmė rinkti numerį. 

Čanži kalėjime lankymo kambarys buvo nedidelis. Kal- 
kėmis išbaltintos sienos, viduryje ilgas stalas, abipus ku- 
rio stovėjo medinės kėdės. Ant vienos jų sėdėjo Dženi- 
ferė. Ji pakėlė galvą, kai durys atsidarė ir ginkluotas sar- 
gybinis įvedė Stefaną Bjorką. 

Bjorkui buvo apie keturiasdešimt. Veidas jo buvo su- 
kritęs, o akys — išsprogusios. „Skydliaukė sutrikusi' — 
pagalvojo Dženiferė. Bjorko veide matėsi kraujosruvos. 
Jis atsisėdo priešais Dženiferę. | 

— Aš — Dženiferė Parker. Esu jūsų advokatė. Aš pa- 
sistengsiu jus iš čia ištraukti. 

Zvilgtelėjęs į ją, jis pasakė: 

— Pasiskubinkite. 

Ar tai buvo maldavimas, ar grasinimas? Dženiferė pri- 
siminė Maiklo žodžius: „Aš noriu, kad tu išlaisvintum jį 
už užstatą, kol jis nepradėjo kalbėti“. 

— Ar su jumis čia gerai elgiasi? 

Pašnairavęs į sargybinį, stovintį prie durų, jis atsakė: 

— Taip. Viskas gerai. 

— Aš padaviau prašymą, kad paleistų jus už užstatą. 

— Kokie mano šansai? — Jo balse skambėjo viltis. 

— Gana geri. Po dviejų, daugiausia trijų dienų jūs iš- 
eisite iš čia. 

— Ištraukite mane iš čia kuo greičiau. 

— Greitai pasimatysime.— Dženiferė atsistojo. 

— Ačiū.— Stefanas ištiesė jai ranką. 

— Negalima! — aštriai pasakė sargybinis. 

Jie abu atsisuko. 

— Jokių palietimų. 

Metęs žvilgsnį į Dženiferę, Stefanas Bjorkas kimiai su- 
šnibždėjo: „Paskubėkite“. | 


Kai Dženiferė grįžo į viešbutį, jai pasakė, jog skambi- 
no inspektorius Tou. Įeidama į numerį ji išgirdo, jog 
skamba telefonas. Tai buvo inspektorius. 

— Panele Parker, kol jūs laukiate, gal norite apžiūrė- 
ti Miestą? 

Iš pradžių Dženiferė norėjo atsisakyti, bet paskui ji 
suprato, kad neturi ką veikti ligi to laiko, kol Stefanas 
Bjorkas įlips į lėktuvą. Iki to jai nedera užgauti inspek- 
torių Tou. 

— Ačiū,— atsakė Dženiferė.— Su dideliu malonumu. 


Jie pietavo restorane ,,„Kampači“, paskui išvažiavo iš 
miesto, pasukdami į Malaizijos pusę Bukit Tima plentu. 
Pro šalį slinko vaizdingi kaimeliai. Žmonės buvo gerai ap- 
sirengę ir atrodė laimingi. Dženiferė ir inspektorius Tou 
aplankė Kranži kapines ir Karinį memorialą. Kai jie užli- 
po marmuriniais laipteliais, tai tolumoje pamatė didžiulį 
marmurinį kryžių ir milžinišką koloną. Kapinėse buvo 
daug baltų kryžių. 

— Karas atnešė mums daugybę nelaimių, — pasakė 
inspektorius Tou.— Mes netekome daugelio artimųjų ir 
giminaičių. 

Dženiferė pratylėjo. Ji prisiminė kapą Sends Pointe. 
Bet ji nenorėjo galvoti, kas guli ten po antkapiniu ak- 
meniu. 

Manhatane, Hudzono gatvėje, vyko įvairių šalies tei- 
sėsaugos organų pasitarimas. Pilname žmonių kambaryje 
jautėsi džiūgavimas. Daugelis iš susirinkusiųjų sugaišo 
daugelį metų, rinkdami po kruopelę įkalčius prieš gangs- 
terius, žudikus ir prievartautojus, tačiau kiekvieną kartą 
talentingas advokatas juos išlaisvindavo. Tačiau šį sykį 
viskas buvo kitaip. Jie turėjo liudytoją, consigliere Tomą 
Kolfaksą. Dvidešimt penkerius metus jis buvo mafijos 

ašis. Jis liudys teisme, pasakys pavardes, datas, faktus ir 
skaičius. 

Adamas dėjo daugiausia pastangų, kad priartintų šią 
dieną. Tai bus jo triumfo vežimas, kuris atveš jį į Baltuo- 
sius rūmus. Bet dabar viskas ėjo niekais. Priešais Adamą 
gulėjo sąrašas tų, kuriuos turėjo areštuoti. Ketvirtuoju 
numeriu buvo įrašyta Dženiferė Parker — už dalyvavimą 
žmogžudystėje ir planavimą kitų federalinių nusikaltimų. 

Permetęs dalyvaujančiuosius žvilgsniu, Adamas prisi- 
vertė ištarti: 

— Aš... Aš visus jus sveikinu. 

Jis norėjo pridurti dar ką nors, tačiau gerklėje įstrigęs 
gniutulas jam sutrukdė. Panieka pačiam sau buvo stipres- 
nė už fizinį skausmą. 


„Ispanai teisūs,— pagalvojo Maiklas Moretis,— kerš- 
tas geras tada, kai jis atvėsta“. Dženiferė Parker šiuo me- 
tu buvo nepasiekiama. Betgi ji greitai sugrįš. O kol kas 
Maiklas Moretis galėjo pafantazuoti, įsivaizduodamas sau, 
kaip jis su ja pasielgs. Ji buvo jam neištikima visomis 
šio žodžio prasmėmis, ir jis parodys jai specialią pagarbą. 

Singapūre Dženiferė pamėgino dar kartą paskambinti 
Maiklui. | | 

— Atleiskite, — atsakė jai telefonistė,— tačiau linija su 
Jungtinėmis Valstijomis užimta. 

— Pamėginkite šiek tiek vėliau, gerai? 

— Žinoma, panele Parker. 

Telefonistė pažiūrėjo į žmogų, stovintį šalia pulto, ir 
tas sąmokslininkiškai jai nusišypsojo. 


Sėdėdamas savo kabinete, Robertas di Silva žiūrėjo į 
arešto orderį. Į jį buvo mašinėle įspausdinta Dženiferės 
Parker pavardė. 

„Pagaliau ji mano rankose“ — pagalvojo jis. Jis pikt- 
džiugiškai nusišypsojo. 


Jai paskambino telefonistė. 
Pas ją atėjo inspektorius Tou. Jis laukia vestibiulyje. 


Dženiferė nustebo. Ji visai jo nelaukė. Galbūt jis turi 
kokių nors naujienų dėl Bjorko. 

Ji nulipo į vestibiulį. 

— Atleiskite, kad iš anksto jums nepaskambinau,— 
pasakė inspektorius Tou.— Man reikia su jumis pasikal- 
bėti akis į akį. 

— Ar jūs turite kokių nors naujienų? 

— Mes galime pasikalbėti mašinoje. Aš noriu jums 
kai ką parodyti. 


Jie pasuko į Jo Ču Kango plentą. 

— Ar yra kokių nors problemų? — paklausė Dženiferė. 

— Jokių. Užstatas bus įneštas poryt. 

Kur jis ją veža? 

Ji privažiavo namų grupę, ir vairuotojas sustabdė ma- 
šiną. 

Inspektorius Tou atsisuko į Dženiferę. 

— Aš manau, jus tai sudomins. 

— Būtent kas? 

— Einame. Tuojau jūs viską pamatysite, 

Pastatas, į kurį jie įėjo, iš išorės atrodė senas ir ne- 
prižiūrėtas, bet labiau už viską Dženiferę suglumino kva- 
pas, jis buvo kažkoks laukinis ir primityvus. 

Juos pasitiko jauna mergina. 

— Ar jums reikalinga gidė? Aš... 

Inspektorius Tou tuoj pat jos atsikratė. 

— Mes patys. 

Jis paėmė Dženiferę už rankos ir nusivedė toliau. Abi- 
pus tako buvo šeši didžiuliai baseinai, iš kurių sklido 
keisti garsai. Dženiferė ir inspektorius Tou priėjo prie 
vieno jų. Ant sienos kabojo lentelė „Netieskite rankų. 
Pavojinga“. Dženiferė pažvelgė žemyn. Baseine knibždėte 
knibždėjo krokodilų ir aligatorių — net keletas tuzinų. 
Jie nuolat ropojo, užsiropšdami vienas ant kito. 

Dženiierė susigūžė. 

— Kas tai? 

— Krokodilų veisimo ferma— Jis pažiūrėjo į rop- 
lius.— Kai jie užauga ligi trejų ar šešerių metų, jiems nu- 
diriama oda ir iš jos daroma piniginės, diržai, bateliai. 
Matote, beveik visi krokodilai pražioję nasrus. Taip jie 
ilsisi. Tačiau, kai nasrai užčiaupti, reikia būti atsargiam. 

Jie priėjo prie baseino, kur gulėjo du didžiuliai aliga- 
toriai. 

— Šitiems jau penkiolika metų. Jie laikomi kaip rep- 
roduktoriai. 

— Jie tokie šlykštūs,— Dženiferė gūžtelėjo pečiais.— 
Kaip jie gali vienas kitą pakęsti. 

— Jie ir nepakenčia,— atsiliepė inspektorius Tou.— 
Beje, jie susiporuoja gana retai. 

— Tai priešistorinės būtybės. 

— Būtent. Jų rūšis jau egzistuoja milijonus metų. Jie 
gyvena taip, kaip gyveno jų priešistoriniai protėviai. 

Dženiferė negalėjo suprasti, kodėl jis ją čia atvežė. 
Jeigu inspektorius manė, kad šitos bjaurios pabaisos ją 
sudomins, tai jis klydo. 

— Gal jau eisime iš čia? — paklausė Dženiferė. 

— Tuojau.— Inspektorius pažiūrėjo į merginą, kurią 
jie sutiko prie įėjimo. Ji ėjo prie pirmoji baseino su pa- 
dėklu rankose. 

— Šiandien šėrimo diena,— paaiškino inspektorius.— 
Žiūrėkite. 

Jis nusivedė Dženiferę prie pirmojo baseino. 

— Krokodilus šeria žuvimi ir kiaulių plaučiais kartą 
per tris dienas. 

Mergina ėmė mėtyti maistą į baseiną, ir vanduo ten 
virte užvirė. Krokodilai puolė šviežią maistą, plėšydami 
į gabalus aštriais dantimis. Dženiferė matė, kaip du kro- 
kodilai įsitvėrė į tą patį mėsos gabalą ir tuoj pat ėmė 
pulti vienas kitą. Veikiai vanduo paraudo nuo kraujo. 
Priplaukė kiti krokodilai ir užpuolė abu vienas kitą su- 
žeidusius roplius, kandžiojo juos, kol pasirodė raumenys. 
Jie rijo juos gyvus. 

Dženiferei pasidarė bloga. 

— Prašau, einame iš Čia. 

Inspektorius Tou stipriai suspaudė jos ranką. 

— Vieną minutėlę. 

Jis dar truputį pastovėjo, stebėdamas krokodilus, o 
paskui nusivedė Dženiferę prie išėjimo. 

Tą naktį Dženiferė sapnavo krokodilus, draskančius 
vienas kitą į gabalus. Du jų pavirto Adamu ir Maiklu. 

Dženiferė nubudo visa drebėdama. Ji daugiau negalėjo 
užmigti ligi pat ryto. 


Prasidėjo gaudynės. Federaliniai agentai ir kitų teisė- 
saugos organų darbuotojai operaciją pradėjo vienu metu 
dešimtyse valstijų ir kitose šalyse. Viskas buvo apgalvo- 
ta ligi smulkmenų. 

Ohajuje buvo suimtas senatorius, kai jis kalbėjo mo- 
terų klube apie sąžiningumo svarbą vyriausybės nariams. 

Naujajame Orleane buvo uždaryta nelegali bukmeke- 
Iių organizacija. 

Amsterdame buvo areštuoti deimantų kontrabandi- 
ninkai. 

Gerio mieste, Indianos valstijoje, buvo areštuotas ban- 
ko, kuris „plovė“ Organizacijos pinigus, direktorius. 

Kanzas Sityje buvo uždaryta padėvėtų daiktų parduo- 
tuvė, kurioje pardavinėjo vogtus daiktus. 

Fynikse, Arizonos valstijoje, buvo areštuoti šeši doro- 
vės policijos detektyvai. 

Neapolyje buvo uždaryta kokaino laboratorija. 

Detroite buvo areštuota automobilių vagių gauja. 


Neprisiskambinęs Dženiferei telefonu, Adamas Vorne- 
ris atėjo į jos kontorą. 

Sintija iš karto jį atpažino. 

— Atleiskite, senatoriau Vorneri. Panelė Parker išvy- 
ko į užsienį. 

— Kur ji dabar? 

— Singapūre, viešbutyje „Šangri La". 

Adamas apsidžiaugė. Dabar jis gali jai paskambinti ir 
pasakyti, kad ji negrįžtų. 


Dženiferė kaip tik išėjo iš dušo, kai į numerį įėjo 
kambarinė. . 

— Atleiskite. Kada jūs šiandien išvažiuojate? 

— Aš išvažiuoju ne šiandien, o rytoj. 

Kambarinė pasimetė. 

— Man liepė paruošti numerį svečiui, kuris atvažiuo- 
ja šiandien vakare. 

— Kas jums tai pasakė? 

— Valdytojas. 

Į telefono mazgą paskambino iš užsienio. Prie pulto 
sėdėjo kita telefonistė, ir kitas Žmogus stovėjo šalia. 

— Niujorkas prašo panelės Dženiferės Parker? — Te- 
lefonistė klausiamai pažiūrėjo į greta stovintį Žmogų. 
Tas papurtė galvą.— Atleiskite, Panelė Parker šiandien 
išvyko iš viešbučio. 


Gaudynės tęsėsi. Žmones areštavo Hondūre, San Salva- 
dore, Turkijoje, Meksikoje. Į kalėjimą sodino žudikus, 
plėšikus ir narkotikų pardavėjus. 

Operacija vyko pagal planą. 

Niujorke Robertas di Silva atidžiai sekė įvykių eigą. 
Jo širdis imdavo tankiau plakti, kai jis pagalvodavo apie 
tai, kaip į jo tinklus paklius Dženiferė Parker ir Maiklas 
Moretis. 


Maiklas Moretis nuo policijos paspruko tik per atsi- 
tiktinumą. Kadangi buvo uošvio mirties diena, tai Maiklas 
ir Roza nuvažiavo į kapus. Jiems išėjus, po penkių minu- 
čių atvažiavo FTB agentai ir įsiveržė į Maiklo Morečio 
namus ir į jo fermą. Jo neradę, jie vienoje tų vietų pa- 
liko pasalą. 


Dženiferė prisiminė, kad ji turi rezervuoti Stefanui 
Bjorkui bilietą į lėktuvą. Ji paskambino į „„Singapūr eir- 
lainz", 

— Mano pavardė Dženiferė Parker, aš turiu bilietą į 
šimtas dvylikto reiso lėktuvą, skrendantį rytoj į Londoną. 
Aš norėčiau rezervuoti dar vieną bilietą. 

— Gerai. Prašome truputėlį palaukti. 

Dženiferė laukė prie ragelio, ir po kelių minučių mo- 
teriškas balsas paklausė: 

— Jūs sakėte — Parker? P-A-R-K-E-R? 

— Taip. 

— Jūsų ankstesnis užsakymas anuliuotas, panele Par- 
ker. 

Dženiferė sunerimo. 

— Anuliuotas? Kas tai padarė? 

— Nežinau. Jus išbraukė iš keleivių sąrašų. 

— Tai kažin kokia klaida. Įrašykite mane vėl. 

— Atleiskite, panele Parker. Daugiau vietų nėra. 

Inspektorius Tou visa tai išsiaiškins, nusprendė Dženi- 
Terė. Ji sutiko su juo pavakarieniauti. Vakarieniaujant ji 
viską jam ir papasakos. 

Inspektorius užvažiavo jos paimti gana anksti. 

Ji papasakojo jam apie painiavą viešbutyje ir nesusi- 
pratimą su bilietais. 

Inspektorius Tou gūžtelėjo pečiais. 

— Mūsų aplaidumas žinomas. Aš išsiaiškinsiu. 

— O kas naujo dėl Stefano Bjorko? 

— Viskas parengta. Jį paleis poryt rytą. 

Inspektorius kažką pasakė vairuotojui kiniškai ir ma- 
šina pasuko atgal. 

— Jūs dar nematėte Kalango gatvės. Įdomi vieta. 

Mašina pasuko į dešinę ir įvažiavo į Lavenderio gat- 
vę, o paskui pasuko į kairę. Čia prasidėjo Kalango gatvė. 
Visur kabojo parduotuvių, prekiaujančių gėlėmis ir vaini- 
kais, iškabos. Pavažiavusi kelis kvartalus mašina vėl pa- 
suko. 

— Kur mes? 

Pasilenkęs prie Dženiferės, inspektorius tyliai tarė: 

— Mes Bevardėje gatvėje. 

Mašina sulėtino greitį. Abipus gatvės buvo laidotuvių 
biurai: „Tan Kinseng“, „Klin Noch“, „Ang Junglong“, 
„Goch Sun“. Priekyje matėsi laidotuvių procesija. 

Gedintys vilkėjo baltais rūbais, grojo nedidelis orkest- 
ras — dūda, saksofonas ir būgnas. Velionio kūnas sken- 
dėjo gėlėse. 

Dženiferė atsisuko į inspektorių. 

— Kas čia? 

— Čia yra Mirties namai.— Jis pažiūrėjo į Dženife- 
rIę.— Bet mirtis — tai gyvenimo dalis, argi ne? 

Dženiferė pažvelgė į jo šaltas akis, ir jai netikėtai pa- 
sidarė baisu. 


Paskui jie nuvažiavo į „Auksinį feniksą“ ir, kai juos 
pasodino už staliuko, Dženiferė paklausė: 

— Inspektoriau Tou, kodėl jūs nuvežėte mane į kro- 
kodilų veisyklą ir Mirties namų gatvę? 

Žvilgtelėjęs į ją, jis atsainiai atsakė: 

— Aš maniau, kad tai jus sudomins. Juo labiau, kad 

jūs atskridote čia, kad išlaisvintumėte savo klientą, poną 
Bjorką. Daugelis jaunų žmonių mūsų šalyje miršta nuo 
narkotikų, kuriuos įveža į Singapūrą, panele Parker. Aš, 
žinoma, galėčiau nuvežti jus į ligonines, kur juos gydo, 
bet, aš pagalvojau, kad bus daug vaizdingiau, jeigu jūs 
pamatysite, kur baigiasi gyvenimas. 

— Tai su manimi neturi nieko bendro. 

— Viskas priklauso nuo požiūrio.— Geranoriškumo jo 
balse jau nebuvo. 

— Paklausykite, inspektoriau Tou,— pasakė Dženiie- 
rė— Aš įsitikinusi, kad jums gerai sumokėjo. .. 

— Pasaulyje neužteks pinigų, kad mane nupirktų. 

Jis atsistojo ir davė kažkam ženklą. Dženiferė atsigrę- 
žė. Du pilkais kostiumais vilkintys vyrai ėjo prie jų sta- 
lelio. 

— Panelė Dženiferė Parker? 

— Taip. 

Ji iš karto atpažino, jog tai federaliniai agentai. 

— FTB. Mes turime orderį jūsų areštui. Šiandien jūs 
skrisite su mumis į Niujorką. 

Išeidamas iš kapinių Maiklas Moretis žvilgtelėjo į laik- 
rodį ir pamatė, jog vėluoja į dalykinį susitikimą. Jis nu- 
sprendė paskambinti į savo firmą ir perkelti susitikimą 
vėlesniam laikui. Pakeliui sustojęs prie telefono būdelės, 
jis surinko numerį. Ragelį iš karto pakėlė, ir balsas at- 
sakė: 

— „Akme Bilders“. 

— Tai Maiklas. Pasaky... 

— Pono Morečio nėra. Paskambinkite vėliau. 

Maiklas įsitempė. | 

— Aš — „Toni Pleis“ restorane, — pasakė jis ir nume- 
tė ragelį. 

Jis nuskubėjo prie mašinos. Pamačiusi jo veido išraiš- 
ką, Roza paklausė: 

— Ar viskas gerai, Maiklai? 

— Nežinau. Aš užvešiu tave pas tavo pusbrolį. Niekur 
iš ten neik, kol aš tau paskambinsiu. 

Tonis palydėjo Maiklą į jo kabinetą, buvusį tolimame 
restorano gale. 

— Man perdavė, kad farai tavo namuose ir kontoroje, 
Maiklai, 

— Ačiū, — atsakė Maiklas.— Pažiūrėk, kad man ne- 
trukdytų. 

— Gerai, | 

Tas išėjo iš kabineto, ir Maiklas užsirakino duris. Pas- 
kui jis priėjo prie telefono ir ėmė rinkti numerį. 

Po dešimties minučių jis jau žinojo apie jį užgriuvu- 
sios katastrofos Mastą. Kai jam pranešė apie įvykdytus 
areštus ir gaudynes, jis negalėjo patikėti tuo, kas atsiti- 
ko. Visi jo kareiviai ir leitenantai buvo areštuoti, slapti 
butai buvo demaskuoti, paimtos buhalterinės knygos su 
slaptais užrašais. Tai buvo kažkoks siaubas. Policija gavo 
informaciją iš Organizacijos. 

Maiklas paskambino kitoms Jungtinėse Valstijose 
esančioms „šeimoms“, ir visos jos reikalavo iš jo ataskai- 
tos apie tai, kas vyksta. Visos jos turėjo nuostolių ir ne- 
žinojo, iš kur „nutekėjo“ informacija. Bet jie įtarė, kad 
iš Morečio „šeimos“. 

Džimis Gvardianas iš Las Vego pateikė ultimatumą. 

— Aš skambinu, Maiklai, komisijos pavedimu.— Na- 
cionalinė komisija buvo laikoma aukščiausia valdžia, 
aukščiau už kiekvienos atskiros „šeimos“ valdžią, kai iš- 
kildavo grėsmė.— Policija griebia visas „šeimas“. Kaž- 
koks stambus konkorėžis suskilo. Eina gandai, jog tai kaž- 
kuris iš tavo vaikinų. Mes tau duodame dvidešimt ketu- 
rias valandas, kad tu jį surastum ir nuramintum. 

Ir anksčiau policija surengdavo gaudynes, tačiau pa- 
kliūdavo smulkios žuvelės, nurašoma medžiaga. Dabar, 
pirmą kartą per visą istoriją, ėmė stambius bosus. „Kaž- 
koks stambus konkorėžis suskilo. Eina gandai, kad tai 
kažkuris iš tavo vaikinų“. Jis buvo teisus. Maiklo „šei- 
ma“ nukentėjo labiausiai iš visų, ir policija ėjo Maiklo 
pėdomis. Kažin kas davė jiems patikimus įkalčius, kitaip 
jie nebūtų ryžęsi tokiai triukšmingai operacijai. Bet kas 
tai galėjo būti? 

Kas tai bebūtų, jis pateikė informaciją, žinomą tik pa- 
čiam Maiklui ir dviems jo svarbiausiems leitenantams — 

Salvatorei Fjorei ir Džozefui Kolelai. Tiktai jie žinojo, 
kur slepiamos buhalterinės knygos, kurios pakliuvo į FTB 
letenas. Dar apie tai žinojo Tomas Kolfaksas, bet jis jau 
seniai ilsisi Niū Džersio sąvartyne. 

Maiklas pagalvojo apie Slavatorę Fjorę ir Džozefą Ko- 
lelą. Sunku buvo patikėti, jog kuris nors jų sulaužė omer- 
ta (tylėjimo įstatymą) ir prašneko. Jie su juo buvo nuo 
pat pradžių. Jis leido jiems papildomai verstis „ryklio 
verslu“ ir turėti nedidelius viešuosius namus. Kodėl jie 
išdavė jį? Atsakymas, žinoma, buvo paprastas — krėslas, 
kuriame jis sėdėjo. Jie norėjo jį užimti. Kai tik jį polici- 
ja areštuos, jie bus svarbiausi asmenys. Jie abu dirbo 
drauge ir drauge jį išdavė. 

Maiklą pagavo aklas įniršis. Šitie bukagalviai stuob- 
riai norėjo jį nuversti, tačiau jiems nepavyks pasimėgau- 
ti pergale. Tačiau visų pirma jam reikia pasirūpinti, jog 
už užstatą būtų išleisti Morečio „šeimos“ areštuoti nariai. 
Jam buvo reikalingas patikimas advokatas: Koliaksas ne- 
gyvas, o Dženiferė. .. Dženiferė! Jam sugėlė širdį. Jis pri- 
siminė, kaip jai pasakė: „Greičiau sugrįžk. Aš myliu ta- 
ve". Jis pasakė jai šituos žodžius, o ji išdavė jį. Na ką 
gi, ji už tai užmokės. 


Maiklas paskambino ir po penkiolikos minučių į kabi- 
netą įėjo Nikas Vitas. 

— Kas vyksta? — paklausė Maiklas. 

— Čia pilna farų. Man teko du kartus apvažiuoti 
kvartalą. 

— Aš turiu tau darbą, Nikai. 

— Žinoma, bose. Ką turiu daryti? 

— Sutvarkyk Salvatorę ir Džo. 

Nikas Vitas įsmeigė į jį akis. 

— Aš... Aš nesuprantu. Kai jūs pasakėte „sutvarkyk 
juos“, jūs neturėjote galvoje? .. 

— Aš turėjau galvoje tai, kad tu ištaškytum jų sme- 
genis! — sukriokė Maiklas.— Tau reikia skiemenimis pa- 
sakyti? 

— N-ne,— užsikirsdamas atsakė Nikas Vitas.— Aš tie- 
siog norėjau pasakyti, kad Salas ir Džo — svarbiausieji jū- 

Maiklas atsistojo, jo akyse pasirodė pikta lemiantis 
blizgesys. | 

— Tu rengiesi mane mokyti, Nikai? 

— Ne, Maiklai. Aš... Žinoma, aš juos sutvarkysiu. 
Kada?.. 

— Dabar. Tiesiog dabar. Šiandien jie neturi matyti, 
kaip patekės mėnulis. Supratait 

— Aha. 

Maiklas sugniaužė kumščius. 

— Jeigu aš turėčiau laiko, aš pats jais užiimčiau. Te- 
gul pasikankina, Nikai. Tegul numiršta lėtai — suppilu 
suppilu. 

— Žinoma. Aš supratau. 

Atsidarė durys, ir įbėgo išblyškęs Tonis. 

Ten atėjo du federaliniai agentai su suėmimo orderiu. 
Prisiekiu tau, aš nežinau, kaip jie suuostė, jog tu čia. 
Aš... 

Atsigręžęs į Niką Vitą, Maiklas suriaumojo:, 

— Greitai iš čia! Per „juodąjį“ išėjimą! — Žvilgtelėjęs 
į Tonį, jis pridūrė: — Pasakyk jiems, kad aš tualete. Aš 
ateisiu vėliau. | 

Maiklas pakėlė telefono ragelį ir surinko numerį. Po 
minutės jis jau kalbėjo su vienu Aukščiausiojo teismo tei- 
sėjų. 

— Čia du tipai iš FTB atėjo su suėmimo orderiu. 

— Kuo tave, Maiklai, kaltina? 

— Nežinau ir žinoti nenoriu. Padaryk taip, kad mane 
išleistų už užstatą. Aš neturiu laiko sėdėti kalėjime. Aš 
turiu aibę reikalų. 

Aname laido gale įsivyravo tyla, o paskui teisėjas at- 
sargiai pasakė: 

— Bijau, kad šį kartą aš tau negalėsiu padėti, Maik- 
lai. Pernelyg daug triukšmo, ir jeigu aš pamėginsiu... 

Kai Maiklas prašneko, jo balse skambėjo panieka: 

— Klausyk, tu, ožy. Jeigu aš praleisiu kalėjime bent 
valandą, aš pasirūpinsiu, kad tu pakliūtumei už grotų vi- 
sam gyvenimui. Ką, tau mažai iš Manęs nukrisdavo? Ar tu 
nori, kad aš papasakočiau apygardos prokurorui, kiek 
bylų tu sutvarkei mano paprašytas? Ar pranešti jam tavo 
sąskaitos numerį Šveicarijos banke? Ar tu... 

— Maiklai, dėl Dievo! 

— Tada judinkis! 

— Aš pasistengsiu ką nors padaryti — atsakė teisėjas 
Lorensas Voldmanas.— Aš pasistengsiu. .. 

— Krutėk, mėšle! Ir greičiau daryk. Ar girdi mane, 
Lariį Mikliau! — Maiklas numetė ragelį. 

Jo smegenys dirbo greitai ir aiškiai. Jis nebijojo pa- 
kliūti į kalėjimą. Jis žinojo, jog teisėjas Lorensas Voldma- 
nas padarys tai, ką jis jam liepė, o Nikas Vitas susidoros 
su Fjore ir Kolela. Be jų parodymų vyriausybė jam ne- 
galės nieko padaryti. 

Maiklas žvilgtelėjo į ant sienos kabantį veidrodį, su- 
sišukavo, pasitaisė kaklaraištį ir nuėjo ten, kur jo laukė 
FTB agentai. 


Teisėjas Lorensas Voldmanas padarė viską taip, kaip 
jam buvo pasakyta. Parengtinio bylos svarstymo metu, 
teisėjo Voldmano parinktas advokatas pareikalavo paleis- 
ti kaltinamąjį už užstatą. Užstatas — penki šimtai tūkstan- 
čių dolerių. 

Bejėgiškai niršdamas di Silva žiūrėjo, kaip Maiklas 
Moretis išėjo iš teismo salės. 

Protiniai Niko Vito sugebėjimai buvo ganėtinai ribo- 
ti. Jis buvo vertinamas todėl, kad įsakymus vykdydavo 
neklausinėdamas. Ir atlikdavo kaip reikiant. Į jį ne kartą 
šovė ir grasino peiliu, tačiau jis nežinojo, kas yra baimė. 
Dabar jis suprato, kas tai yra. Savo proteliu jis nesugebė- 
jo suvokti to, kas vyksta, esmės, tačiau jis nujautė, jog 
dėl to kaltas jis. 

Jis girdėjo apie areštų ir gaudynių griūtį. Ėjo gandai, 
jog jų „šeimoje“ yra išdavikas. Netgi savo ribotu prote- 
liu Nikas Vitas suprato, kad viskas prasidėjo po to, kai 
jis paleido Tomą Kolfaksą. Nikas žinojo, kad Salvatorė 
Fjorė ir Džozefas Kolela niekuo dėti. Jie buvo jam lyg 
broliai, ir ištikimai tarnavo Organizacijai. Bet, jeigu jis 
apie tai papasakos Maiklui Morečiui, jis mirs. Tada kal- 
tas galėjo būti tik Tomas Kolfaksas, bet jį laikė mirusiu 

Nikui Vitui tai buvo sudėtinga dilema. Jis mylėjo Sal- 
vatorę ir Džo. Jie, kaip ir Tomas Kolfiaksas, padarė jam 
nemažai gero. Bet jis padėjo Kolfaksui, ir štai kas iš to 
išėjo. Todėl Nikas nusprendė nebūti sentimentalus. Da- 
bar kalbama apie jo paties gyvybę. Nužudęs Fjorę ir Ko- 
lelą, jis apsigins. Bet jie buvo jam lyg broliai, todėl jis 
juos nužudys greitai. 
|  Nikui nebuvo sunku sužinoti, kur jie šiuo metu. Jie 
isada pasakydavo, kur važiuoja, nes jų gali prireikti 
Aaiklui. Salvatorė Fjorė buvo 83-o0je gatvėje pas savo 
1eilužę. Ta gatvė buvo netoli gamtos istorijos muziejaus. 
likas Vitas žinojo, kad Salvatorė visada atvažiuodavo ten 
enktą valandą ir tik paskui grįždavo pas žmoną. Nikas 
vyravo nežinodamas, kaip jam geriau padaryti — palauk- 
„ kol Fjorė išeis į gatvę ar nudėti jį tiesiog kambaryje. 
ernelyg nervingas užsiėmimas — laukti, nusprendė jis. 
Tikas Vitas ir taip nervinosi. Jau per daug nesmagiai jis 
autėsi. „Kai visa tai baigsis,— pagalvojo jis — aš papra- 
ysiu Maiklą atostogų. Paimsiu porą mergiočių ir mausiu 
Bahamus“. Nuo šitos minties jam palengvėjo. 

„Palikęs mašiną už kampo, Nikas Vitas įėjo pro duris 
"ėmė lipti laiptais. Trečiame aukšte jis priėjo prie durų 
ridoriaus gale ir ėmė kumščiu belstis į duris. 
: — Atidarykite! Policija! 
Jis išgirdo už durų brazdesį, o po kelių sekundžių du- 
prasivėrė. Jis pamatė Salvatorės meilužės Marianos 
idą ir nuogo kūno dalį. 
— Nikai! — sušuko ji— Kaip tu mane išgąsdinai! 
Atkabinusi durų grandinėlę, ji įsileido jį vidun. 
| — Salai, tai Nikas atėjo! 
"Iš miegamojo išėjo nuogas Salvatorė Fjorė. 
, — Sveikas, Nikai! Kurių velnių tau čia reikia? 
: — Maiklas liepė tau šį tą perduoti. 
| Nikas išsitraukė 22-ojo kalibro pistoletą su duslintuvu 
"paspaudė gaiduką. Daužiklis smogė į patrono kapsulę 
kulka išlėkė iš vamdžio tūkstančio pėdų per sekundę 
eičiu. Pirma kulka pataikė Fjorei į tarpuakį, antra — 
kairiąją akį. Kai Mariana išsižiojo rėkti, Nikas pasisu- 
) į ją ir iššovė jai į galvą. Kai ji parkrito ant grindų, 

jis, dėl visa ko, iššovė jai į krūtinę. „Gaila užmušti tokią 
lėlytę,— pagalvojo Nikas,— bet Maiklui nepatiks, jeigu 
liks liudytojai“. 


Žirgas, kurio savininkas buvo Džozefas Kolela, turėjo 
startuoti aštuntame etape ,„„Belmont park“ hipodrome, 
Long Ailende. Pusantros mylios distancijoje jis beveik vi- 
sada tapdavo nugalėtoju. Kolela visada pasakydavo Ni- 
kui, kada statyti už jo žirgą. Nikas neblogai praturtėjo, 
naudodamasis jo patarimais. Kolela ir pats kartais staty- 
davo nedidelę sumą už Niką, kai lenktynėse dalyvaudavo 
jo žirgai. Eidamas į Kolelos ložę, Nikas pagalvojo, kad 
naudingų patarimų daugiau nebus. 

Įeidamas į ložę, Nikas Vitas kreipėsi į nugara į jį sto- 
vintį Kolelą: 

— Kaip, reikalai, bičiuli? 

— Sveikas, Nikai! Tu laiku atėjai. ,„Crožio karalienė“ 
laimės šitą distanciją. Aš pastačiau už tave. 

— Puiku, Džo. 

Nikas Vitas prikišo pistoletą prie Džozefo Kolelos nu- 
garos ir triskart iššovė. Žirgai kaip tik bėgo antrą ratą, 
ir minios šauksmai užgožė šūvių garsą. Kolela nugriuvo 
ant grindų. Nikas iš pradžių norėjo ištraukti iš jo kišenės 
bilietus su pastatytomis sumomis, bet paskui persigalvo- 
jo. Juk žirgai galėjo ir pralaimėti. 

Apsisukęs Nikas Vitas neskubėdamas nuėjo prie iš- 
ėjimo ir įsimaišė į minią. 


Suskambėjo asmeninis Maiklo Morečio telefonas. 

— Ponas Moretis? 

— Kas jo klausia? 

— Kapitonas Teneris. 

Maiklas jį prisiminė. Policijos kapitonas. Kvinso ra- 
jonas. Gauna pinigus iš Organizacijos. 

— Aš klausau. 

— Aš turiu jus dominančios informacijos. 

— Iš kur tu skambiniį 

— Iš telefono-automato. 

— Sakyk. 

— Aš sužinojau, iš kur gauta informacija apie jūsų 
Organizaciją. 


356 


— Tu pavėlavai. Dėl šitų vaikinų jau pasirūpinta. 

— Ar jie buvo keli? Aš girdėjau tik apie Tomą Kol- 
faksą. 2 

— Tu klysti. Kolfaksas — miręs. i 

Dabar nustebo kapitonas Teneris. 

— Kaip tai gali būti? Jis dabar karinėje Kvantiko ba- 
zėje išlieja širdį kiekvienam, kas tik nori klausyti. 

— Tu iš proto išėjai, — sukriokė Moretis.— Jau aš. tai 
žinau. ..— Jis patylėjo. Ką jis žinojo? Jis įsakė Nikui Vi- 
tui užmušti Kolfaksą, ir tas pasakė, kad įvykdė įsakymą. 
Maiklas suraukė kaktą.— Tu tikras, Teneri? 

— Pone Moreti, argi aš skambinčiau, jeigu nebūčiau 
tikras? 

— Aš viską patikrinsiu. Jeigu tu teisus, aš tau skolin- 
gas. 

— Ačiū, pone Moreti. 

Patenkintas savimi, kapitonas Teneris pakabino rage- 
lį. Jis žinojo, jog Maiklas Moretis — kilnus žmogus. Šį 
kartą Teneris gaus pakankamai, kad galėtų išeiti į atsaI- 
gą ir gyventi kaip inkstas taukuose. Jis išėjo iš telefono 
būdelės. Pūtė šaltas spalio vėjas. 

Du žmonės stovėjo palei būdelę, ir, kai Teneris norėjo 
juos apeiti, jie pastojo jam kelią. 

— Kapitonas Teneris? — Vienas jų parodė savo pažy- 
mėjimą.— Aš leitenantas Vestas iš vidaus saugumo sky- 
Tiaus. Su jumis nori pasikalbėti policijos komisaras. 


Maiklas Moretis lėtai padėjo telefono ragelį. Žvėries 
instinktas jam pakuždėjo, kad Nikas Vitas jam melavo. 
Tomas Kolfaksas dar buvo gyvas. Viskas pasidarė aišku. 
Tai Kolfaksas buvo išdavikas. O jis pasiuntė Niką Vitą 
nušauti Fjorę ir Kolelą. Koks jis kvailys! Besmegenis 
gangsteris apmuilino jam akis, ir jis neteko dviejų ištiki- 
miausių pagalbininkų! Maiklą pagavo įsiūtis. 

Jis pakėlė ragelį ir surinko telefono numerį. Pokalbis 
buvo trumpas. Jis surinko dar vieną numerį ir ėmė laukti. 

Kai jam paskambino Nikas, Maiklas prisivertė kalbėti 
ramiu balsu. 

— Na kaip, Nikai? 

— Tvarka, bose. Jie mirė lėta mritimi, kaip jūs lie- 
pėte, 

— Aš juk visada galiu tavimi pasikliauti, Nikai, tiesa? 

— Žinoma, bose. 

— Nikai, padaryk dar vieną paslaugą. Vienas mūsų 
vyrukų paliko mašiną Jorko ir 95-ios gatvių kampe, Rau- 
donos spalvos „Kamaro“. Raktai už priedangos. Mašina 
mums bus reikalinga vakare. Atvaryk ją čia, gerai? 

— Gerai, bose. Kada ją atvaryti? Aš ketinu... 

— Dabar. Tiesiog dabar, Nikai, 

— Supratau. 

— Iki, Nikai, 

Maiklas padėjo ragelį. Jis norėtų pasižiūrėti, kaip Ni- 
ką sudraskys į gabalus, bet jis turėjo daug svarbesnių 
reikalų. 

Veikiai turėjo grįžti Dženiferė Parker, ir jis norėjo 
kaip reikiant pasirengti jos sugrįžimui. 

„Susidaro toks įspūdis kad čia Holivudas,— pagalvo- 
jo generolas majoras Rojus Volesas,— o mano belaisvis — 
kino žvaigždė“. 

Bazės aktų salėje dirbo ryšių kuopos technikai, ties- 
dami laidus ir statydami televizijos kameras, mikroto- 
nus, apšvietimo įrenginius. 

Buvo nuspręsta įrašyti į juostą Tomo Koliakso paro- 
dymus. | 

— Tai dėl visa ko,— pasakė apygardos prokuroras 
Robertas di Silva.— Mes žinome, kad čia jo niekas nepa- 
sieks, tačiau vaizdo įrašas nepakenks.— Visi sutiko. 

Viskas buvo parengta, beliko atvesti Tomą Kolfaksą. 

Velnio artistą! 


Tomas Kolfaksas savo kameroje kalbėjosi su Devidu 
Teriu iš teisingumo ministerijos. Jis padėdavo tiems liu- 
dytojams, kurie panorėdavo išnykti. 

— Aš jums trumpai papasakosiu apie federalinę liu- 
dytojų saugumo programą, — pasakė Teris.— Po teismo 
mes išsiųsime jus į tą šalį, kurią jūs pats pasirinksite. Jū- 

baldai ir kiti daiktai bus saugomi specialiame sandėly- 
Vašingtone ir turės kodo numerį. Mes juos išsiųsime 
ėliau. Niekas nesužinos, kur jūs esate. Mes jums išduo- 
įme naujus dokumentus, ir, jei jūs pageidaujate, pakeisi- 
'me jūsų išvaizdą. 

— Tuo aš pats pasirūpinsiu.— Niekas neturi žinoti, ko- 
kią išvaizdą jis sau pasirinks. 

— Paprastai, kai mes išduodame liudytojams naujus 
pasus, mes taip pat surandame jiems darbą pagal specia- 
lybę ir įteikiame tam tikrą sumą. Jūsų atveju, kaip aš 
suprantu, pinigai neturi jokios reikšmės. 

Įdomu, pagalvojo Tomas Koliaksas, ką pasakytų De- 
vidas Teris, jeigu sužinotų, kiek jo pinigų guli Šveicari- 
jos, Vokietijos ir Honkongo bankuose. Jis net ir pats 
tikslios sumos nežinojo. Apytikriais paskaičiavimais — de- 
vyni ar dešimt milijonų dolerių. 

— Ne,— patvirtino Kolfaksas— pinigai man neturi 
reikšmės. 

— Gerai. Pirmiausia reikia nuspręsti, kokią šalį jūs 
renkatės. Ar jūs apie tai jau pagalvojote? 

Klausimas buvo paprastas, bet už jo slypėjo šis tas 
daugiau. Šitas žmogus klausė, kur jis nori nugyventi liku- 
sį savo gyvenimą. Juk Koliaksas suprato, jog iš ten jis 
niekad negalės išvykti. Tai bus jo tvirtovė, ir tiktai ten 
jis bus saugus. 

— Braziliją. 

Tai buvo logiškas pasirinkimas. Jis ten turėjo planta- 
Ciją ir du tūkstančius akrų žemės, nupirktos vienos Pa- 
namos kompanijos vardu, per kurią jį surasti neįmanoma. 
Jis gali nusisamdyti sau tokią apsaugą, kad jeigu More- 
tis it sužinos, kur jo ieškoti, tai negalės prie jo prisikas- 
ti. Tomui Kolfaksui patiko Lotynų Amerikos moterys. Sa- 
koma, kad, kai vyriškiui šešiasdešimt penkeri, jis jau ne- 
sidomi moterimis, tačiau Koliaksas jautė, kad senstant jo 
seksualinis apetitas didėja. Jam ypač patiko gulėti lovoje 
su dviem trimis jaunomis merginomis. Ir kuo jaunesnės, 
tuo geriau. 

— Dėl Brazilijos problemų nebus, — patikino jį Teris.— 
Mūsų vyriausybė nupirks jums ten nedidelį namą, ir... 
— Tai nėra būtina.— KoHaksas vos nesusijuokė įsi- 

vaizdavęs, kad jis gyvens mažame namelyje.— Svarbiau- 
sias dalykas — nauji dokumentai. Ir jūs privalote mane 
nugabenti į Braziliją. Visa kita aš pats susitvarkysiu. 

— Kaip norite, — tarė atsistodamas Teris.— Manau, kad 
mes viską aptarėme, pone Kolfaksai— Jis nusišypsojo. 
Sunkumų nenusimato. Kai tik jūs duosite parodymus teis- 
me, jus pasodins į lėktuvą, skrendantį į Pietų Ameriką. 

— Ačiū.— Koliaksas džiūgavo. Pavyko! Maiklas sukly- 
do, kaip reikiant jo neįvertinęs. Ir už tai jis užmokės. 

Jo parodymus įrašys į vaizdo juostą. Įdomu, ar jį nu- 
grimuos? Jis žvilgtelėjo į ant sienos kabantį veidrodį. 
„Neblogai mano amžiaus vyriškiui, — pagalvojo jis.— Pui- 
kiai atrodau. Lotynų Amerikos merginoms patinka subren- 
de vyrai, žilstelėjusiais smilkiniais"'. 

Išgirdęs atsidarant duris, jis atsigręžė. Jūrų pėstininkų 
seržantas atnešė jam pietus. Prieš filmavimą reikia pasi- 
stiprinti. 

Pirmąją dieną Kolfaksas pasiskundė maisto kokybe, ir 
generolas majoras Volesas įsakė, kad kas nors visada pa- 
ragautų. Ir apskritai bet kokia Koliakso pastaba prilygo 
įsakymui. Visi jo norai būdavo tuoj pat patenkinami, ir 
jis tuo naudojosi. Kameroje pastatė televizorių, atnešė 
baldus. Jis kasdien gaudavo laikraščius ir žurnalus.., 


Padėjęs padėklą ant stalo, padengto dviems asmenims, 
seržantas, kaip ir visada, tarė: 

— Atrodo gana apetitiškai. 

Mandagiai nusišypsojęs, Kolfaksas atsisėdo už stalo. 
Šiek tiek nebaigęs kepti rostbifas (kokį jis mėgo!), bulvių 
košė ir Jorkšyro pudingas. Seržantas taip pat atsisėdo už 
stalo, paėmė šakutę ir peilį ir ėmė valgyti! Tai buvo ge- 
nerolo majoro idėja, kad Tomas Kolfaksas turėtų savo 
„valgių ragautoją“. „Kaip karalius senaisiais laikais, — pa- 
galvojo Kolfaksas. Jis žiūrėjo, kaip seržantas paragavo 
mėsos, košės ir pudingo. 

— Na kaip? 

— Tiesą sakant, sere, aš labiau Mėgstu gerai iškeptą 
rostbifą. 

Paėmęs peilį ir šakutę, Kolfaksas pradėjo valgyti. Ser- 
žantas klydo. Mėsa buvo labai skani. Kolfaksas paėmė 

krienų ir aptepė rostbifą. Kai jis atsikando mėsos antrą 
kartą, jis suprato, kad vyksta kažkas siaubinga. Gerklę 
nudegino, ir skausmas išplito po visą kūną. Raumenis su- 
traukė, ir Kolfaksas ėmė dusti. Seržantas jį stebėjo. To- 
mas Kolfaksas susigriebė už gerklės ir mėgino pasakyti 
seržantui, kas pasidarė, bet gerklė buvo paralyžiuota. De- 
gino visą kūną, agonija stiprėjo. Jo kūnas išsilenkė, ir jis 
nugriuvo ant grindų. 

Seržantas pažiūrėjo į jį, pasilenkė ir pakėlė Kolifakso 
voką. 

Įsitikinęs, jog tas miręs, seržantas ėmė šauktis pagal- 
bos. 

„Singapūr eirlainz“ kompanijos lėktuvas, skridęs 246 
reisų, nusileido Londono Chitrou aerouoste 7.30 ryto. Ke- 
leivius paprašė pasilikti savo vietose, kol FTB agentai iš- 
vedė Dženiferę ir uždarė aerouosto saugumo tarnybos 
patalpose. 

Dženiferė norėjo nusipirkti laikraštį, kad suprastų, 
koks reikalas ir kas vyksta Jungtinėse Valstijose, bet jai 
neleido. Sargybiniai taip pat neatsakinėjo į jos klausimus. 

Po dviejų valandų visi trys įsėdo į „TVA“ kompanijos 
lėktuvą, skrendantį į Niujorką. 


Aukščiausiajame teisme vyko nepaprastas pasitarimas, 
Dalyvavo Adamas Vorneris, Robertas di Silva, generolas 
majoras Rojus Volesas ir FTB agentai. 

— Velniai rautų, kaip tai galėjo atsitikti? — Di Silvos 
balsas drebėjo iš įniršio. Jis atsigręžė į generolą majo- 
rą.— Juk jums paaiškino, koks svarbus mums Tomas Kol- 
iaksas. 

Generolas skėstelėjo rankomis. 

— Mes ėmėmės visų atsargumo priemonių, sere. Da- 
bar mes ieškome žmogaus, įbėrusio ciano vandenilio rūgš- 
ties į... 

— Man nusispjauti, kas tai padarė! Kolfaksas negy- 
vas| 

— Kaip paveiks Koliakso mirtis besirutuliojančius 
įvykius? — paklausė vienas dalyvaujančiųjų. 

— Pačiu siaubingiausiu būdu, — atsakė di Silva.— Vie- 
nas dalykas, kai jis pats duoda parodymus, ir visai kas 
kita, kai mes prisiekusiesiems parodysime buhalterinės 
knygas. Galiu lažintis, kad koks nors advokatas-perėjūnas 
ims tvirtinti, kad mes patys suklastojome įrašus. 

— Ką dabar daryti? 

— Tęsime, ką jau pradėjome,— atsakė apygardos pro- 
kuroras.— Veikiai iš Singapūro pargabens Dženiferę Par- 
ker. Prieš ją mums užteks įkalčių. Kai ji ims grimzti į 
dugną, tai paskui save patrauks ir Moretį.— Jis atsigręžė 
į Adamą: — Jūs sutinkate, senatoriau? 

Adamui pasidarė bloga. 

—. Atleiskite.— Jis greitai išėjo iš kambario. 

Su apsauginėmis ausinėmis signalininkas mojavo dviem 
vėliavėlėmis, rodydamas ,„Boing-747“ kelią į stovėjimo 
aikštelę. 

Lėktuvo salone stiuardesė paskelbė: 

— Ponios ir ponai, mes ką tik nusileidome Kenedžio 
aerouoste. Dėkojame jums už tai, kad skridote aviakom- 
panijos TVA lėktuvu. Prašome pasilikti savo vietose, kol 
jus pakviesime prie išėjimo. Ačiū už dėmesį. 

Pasigirdo nepatenkinti keleivių balsai. Po sekundės 
durys atsidarė. Du FTB agentai, sėdėję su Dženifere pir- 
moje eilėje, atsistojo. 

Vienas jų pasisuko į Dženiferę. 

— Einame. 

Keleiviai smalsiai stebėjo, kaip keista trijulė lipo iš 
lėktuvo. Po kelių minučių vėl pasigirdo stiuardesės balsas. 

— Ponios ir ponai, dėkojame jums už kantrybę. Pra- 
šome lipti iš lėktuvo. 

Prie šoninio įėjimo į aerouostą, jų laukė vyriausybinis 
limuzinas. Iš pradžių jie sustojo miesto pataisos centre. 
Kai ten užrašė visus jos duomenis, vienas FTB agentų 
tarė: 

— Atleiskite, kad negalime jūsų čia palikti. Mums 
įsakyta nuvežti jus į Riker Ailendo kalėjimą. 

Visą kelią niekas neištarė nė žodžio. Dženiferė tylė- 
dama sėdėjo tarp dviejų agentų, karštligiškai galvodama. 

Nuo jos areštavimo momento niekas nepasakė jai nė 
žodžio, kuo ji kaltinama, todėl Dženiferė nežinojo, ar la- 
bai rimta jos situacija. Ji spėjo, kad reikia rengtis pačiam 
baisiausiam dalykui, nes gauti kitos valstybės ekstradici- 
ją * buvo itin sudėtingas dalykas. 

Sėdėdama kalėjime ji nieko negalės imtis. Todėl visų 
pirma būtina pasiekti, kad paleistų už užstatą. 


Jie važiavo per tiltą, vedantį į Riker Ailendą, ir Dže- 
niferė pamatė peizažą, šimtus kartų šmėkščiojusį už lan- 
go, kai ji važiuodavo čia pas savo klientus. Dabar ji pa- 
ti buvo kalinė. 

„Tai neilgam, — pagalvojo  Dženiferė.— Maiklas iš- 
trauks mane iš čia“. 

FTB agentai nuvedė ją į administracinį pastatą, ir vie- 
nas jų įteikė budėtojui suėmimo orderį ir ekstradiciją. 

— Dženiferė Parker. 

Sargybinis pažvelgė į ją. 

— Mes jūsų laukėme, panele Parker. Jums paruošta 
trečia kamera. 

— Aš turiu teisę vieną kartą paskambinti telefonu. 

Sargybinis linktelėjo telefono aparato pusėn. 

— Prašom. 

Dženiferė pakėlė ragelį melsdamasi, kad Maiklas Mo- 
Tetis būtų prie telefono. 


Maiklas Moretis laukė Dženiferės skambučio. Paskuti- 
nes dvidešimt keturias valandas jis negalėjo apie nieką 
kitą galvoti. Jam nuolat pranešdavo, kur buvo Dženiferė: 
ji atskrido į Londoną, ji išskrido į Niujorką, ji atskrido 
į Valstijas. Maiklas sėdėjo už stalo, mintyse įsivaizduo- 
damas, kaip ją veža į Riker Ailendo kalėjimą. Ji būtinai 
pareikalaus, jog leistų jai paskambinti. Ji paskambins 
jam. Jis ją išlaisvins po valandos, ir ji atvažiuos pas jį. 
Jis negalėjo sulaukti, kada ji įeis į jo kabinetą. 

Ji pasielgė neatleistinai. Ji atidavė savo kūną žmo- 
* Išdavimas užsienio valstybės asmens, kuris pažeidė tos šalies įstaty- 
mus. 

gui, kuris nori jį pražudyti. Ką ji jam dar atidavė? Kokias 
paslaptis jam papasakojo? 

Adamas Vorneris buvo Dženiferės sūnaus tėvas. Da- 
bar Maiklas buvo tuo įsitikinęs. Ji sakė, kad berniuko 
tėvas žuvęs. „Ką gi,— pasakė sau Maiklas,— veikiai taip 
ir bus“. Kokia likimo ironija. Viena vertus, jis turėjo ga- 
lingą ginklą, kurio pagalba galėjo diskredituoti ir sunai- 
kinti Adamą Vornerį. Jis galėjo jį šantažuoti, grasinda- 
mas paskelbti apie jo santykius su Dženifere. Bet, jeigu 
jis taip pasielgs, jis išduos pats save. Kai kitos „šeimos“ 
sužinos — o jos tikrai sužinos, — kad Maiklo moteris bu- 
vo senato kovos su Mafija komisijos pirmininko meilužė, 
jis taps visų pajuokos objektu. Jis praras savo autorite- 
tą. „Raguotasis“ negali būti donu. Todėl šantažas čia ne- 
tinka. Jam teks savo priešus sunaikinti kitu būdu. 

Maiklas pažvelgė į negrabiai nubraižytą schemą, gulin- 
čią ant stalo priešais jį. Tai buvo maršrutas, kuriuo Ada- 
mas Vorneris važiuos šiandien kviestinių pietų. Šita sche- 
ma Maiklui kainavo penkis tūkstančius dolerių. Adamas 
Vorneris sumokės savo gyvybe. 

Suskambėjo telefonas, ir Maiklas krūptelėjo. Jis pakė- 
lė ragelį ir išgirdo Dženiferės balsą. Balsą, sa jam 
švelnybes, prašiusį jį meilės. . 

— Maiklai? Tu girdi mane? 

— Taip. Kur tu? 

— Jie mane atvežė į Riker Ailendo kalėjimą. Mane 
kaltina žmogžudyste. Užstato dydžio dar nenustatė. Ar tu 
gali? .. 

— Tuojau tave paleis. Sėdėk ir lauk. Gerai? 

— Taip, Maiklai,—su palengvėjimu pasakė ji. 

— Tavęs paimti atvažiuos Džimas. 

Pakalbėjęs su Dženifere Maiklas ėmė rinkti numerį. 
Pokalbis truko dvi minutes. 

— Man visai nesvarbu, kokio dydžio bus užstatas. Ją 
turi paleisti dabar! 

Padėjęs ragelį, jis paspaudė iškvietimo mygtuką, įtai- 
sytą stale. Įėjo Džinas Galas. 

— Dženiferė Parker Riker Ailendo kalėjime. Ją pa- 
leis po valandos ar dviejų. Nuvažiuok jos paimti ir at- 
vežk čia. 

— Aišku, bose. 

Maiklas atsilošė į kėdės atkaltę. 

— Pasakyk jai, kad nuo šios dienos Adamas Vorneris 
jau nekliudys mums. 

Džinas Galas apsidžiaugė. 

— Tiesa? 

— Tiesa. Jis šiandien važiuos kviestinių pietų, tačiau 
pakeliui įvyks nelaimingas atsitikimas. Ant Niū Kanaano 
tilto. 

Džinas Galas nusišypsojo. 

— Puiku, bose. 

Maiklas linktelėjo į durų pusę. 

— Pasiskubink. 


Apygardos prokuroras Robertas di Silva visaip sten- 
gėsi, kad Dženiferės neišleistų už užstatą. Jis kreipėsi į 
teisėją Viljamą Benetą. 

— Jūsų prakilnybe,— tarė di Silva,— panelė Parker 
kaltinama sunkiais nusikaltimais. Mums teko prašyti Sin- 
gapūrą, kad ją išduotų. Jeigu ją išleis už užstatą, ji pasi- 
slėps kitoje šalyje, su kuria mes nesudarę sutarties dėl 
ekstradicijos. Jūsų prakilnybe, aš prašau neišleisti jos už 
užstatą. 

Džonas Lesteris, buvęs teisėjas, dabar ginantis Dženi- 
ferės interesus, tarė: 

— Apygardos prokuroras pernelyg sutirština spalvas, 
Jūsų prakilnybe. Mano klientė nesirengia niekur išvažiuo- 
ti arba slėptis nuo teisingumo. Ji Singapūre buvo su rei- 
kalais. Jeigu vyriausybė būtų paprašiusi ją grįžti, ji tai 
būtų padariusi savanoriškai. Ji — gerbiama teisininkė, tu- 
ri didelę praktiką. Tiesiog neįtikima manyti, kad ji gali 
pabėgti. 

Ginčas tęsėsi daugiau negu pusvalandį. 

Galų gale teisėjas Benetas pasakė: 

— Užstatas — penki šimtai tūkstančių dolerių. 

— Ačiū, Jūsų prakilnybe,— tarė Dženiferės advoka- 
tas.— Mes sumokėsime užstatą. 


Po penkiolikos minučių Džinas Galas padėjo Dženife- 
rei įlipti į ,,Mersedesą'. 

— Jums neteko ilgai laukti, — pasakė jis. 

Dženiferė nieko neatsakė. Ji galvojo apie tai, kas 
vyksta. Singapūre ji buvo izoliuota ir supratimo neturėjo, 
kas vyksta Jungtinėse Valstijose. Bet ji žinojo, kad jos 
areštas buvo ne atsitiktinumas. Ji viena jiems nereikalin- 
ga. Jai reikėjo skubiai pasikalbėti su Maiklu ir sužinoti, 
kas atsitiko. Jau pernelyg savimi pasitikėdamas elgėsi di 
Silva, kai pateikė jai kaltinimą žmogžudyste. 

Džinas Galas ištarė du žodžius, kurie patraukė Dženi- 
ferės dėmesį. 

— „„„ Adamas Vorneris... 

Dženiferė krūptelėjo. 

— Ką jūs pasakėte? 

— Aš pasakiau, kad Adamas Vorneris mums daugiau 
netrukdys. Maiklas tuo pasirūpins. 

Dženiferė pajuto, kaip ėmė daužytis jos širdis. 

— Taip? Kada? 

Džinas Galas žvilgtelėjo į laikrodį. 

— Maždaug po penkiolikos minučių. Viskas atrodys 
taip, tarsi būtų įvykęs nelaimingas atsitikimas. 

Dženiferei išdžiūvo burna. 

— Kurė.. — Jai buvo sunku kalbėti.— Kur tai įvyks? 

— Ant Niū Kanaano tilto. | 

Jie važiavo per Kvinsą. Priešais buvo prekybos cent- 
ras. 

— Džinai, sustokite palei vaistinę. Man reikia šį tą 
nusipirkti. 

— Žinoma.— Jis meistriškai sustabdė prie pat įėjimo. 

— Padėti? 

— Ne, ačiū. Aš minutėlei. 

Išlipusi iš mašinos, Dženiferė greitai įėjo į vaistinę. 
Gilumoje buvo telefono būdelė. Dženiferė pasirausė ran- 
kinuke. Išskyrus Singapūro monetas, ji neturėjo jokių 
smulkių pinigų. Ji priėjo prie kasininko ir ištiesė jam 
dolerį. 

— Prašau pakeisti. 

Nuobodžiaujantis kasininkas paėmė dolerį ir davė jai 
saują smulkių. Dženiferė nubėgo prie telefono. Bet ten 
jau stovėjo apkūni moteris ir rinko numerį. 

— Man reikia skubiai paskambinti — pasakė Dženife- 
zė— Ar negalėtumėte jūs... 

Permetusi Dženiferę žvilgsniu, moteris toliau rinko nu- 
meTrį. 

— Sveika, Heizle,— sukudakavo ji— Mano horosko- 
pas buvo teisus. Siaubinga diena! Atsimeni tuos batelius, 
kuriuos aš norėjau nusipirkti ,„Delmanse“? Pas juos dar 
buvo likusi viena pora Man reikalingo numerio, tačiau jie 
jau pardavė. Įsivaizduoji? 

Palietusi moters ranką, Dženiferė maldaujančiu balsu 
paprašė: 

— Labai prašau! 

— Eikite prie kito telefono, — sušnypštė ji ir vėl tęsė 
'pokalbį.— Prisimeni tuos zomšinius batelius, kuriuos mes 
kartu apžiūrėjome? Viskas, juos pardavė. Žinai, ką aš 
padariau? Aš pasakiau pardavėjai... 

Dženiferė stovėjo užmerkusi akis, nepastebėdama, kas 
darosi aplink, ją draskė vidinė kančia. Maiklas neturi nu- 
žudyti Adamo. Ji turi padaryti viską, kad to neįvyktų. 

Baigusi kalbėti moteris pakabino ragelį ir atsisukusi į 
Dženiferę tarė: 

— Apskritai tai man reikėjo dar kartą paskambinti, 
kad jus pamokyčiau.— Ir labai patenkinta savimi nuėjo 
šalin. 

Dženiferė pastvėrė telefono ragelį. Ji paskambino Ada- 
mui į darbą. 

— Atleiskite, — pasakė sekretorė,— senatoriaus Vor- 
nerio nėra, Ką jam perduoti? 

— Man jis skubiai reikalingas. Kaip galiu su juo su- 
sisiekti? 

— Atleiskite, tai neįmanoma. Jeigu jūs norite perduo- 
r a DOM 

Dženiferė pakabino ragelį. Sekundę pagalvojusi, ji su- 
rinko kitą numerį. 

— Apygardos prokuroro kabinetas. 

— Man reikia pakalbėti su ponu di Silva. Tai — Dže- 
niferė Parker. 

— Atleiskite, ponas di Silva dabar posėdyje. Aš ne... 


— Pakvieskite jį prie telefono. Greitai! Aš negaliu 
laukti! — Dženiferės balsas drebėjo. 

— Minutėlę — sekundę padvejojusi, atsakė sekretorė. 
Po minutės Robertas di Silva priėjo prie telefono. 
— Taip,— šaltai pasakė jis. 

— Klausykite atidžiai, — tarė Dženiferė.— Rengiasi nu- 
žudyti Adamą Vornerį. Tai įvyks per artimiausias dešimt 
penkiolika minučių. Jie nori tai padaryti ant Niū Kanaa- 
no tilto. 

Ji pakabino ragelį. Daugiau ji nieko negalėjo pada- 
ryti. Ji įsivaizdavo, kaip jį nužudys, ir jos kūnu perbėgo 
šiurpulys. Žvilgtelėjusi į laikrodį, ji tylomis ėmė melstis, 
kad Robertas di Silva suspėtų sutrukdyti žmogžudystę. 


Padėjęs ragelį Robertas di Silva pažiūrėjo į susirinku- 
siuosius jo kabinete. 

— Kas skambino? 

— Dženiferė Parker. Ji pasakė, kad ruošiamasi nužu- 
dyti Adamą Vornerį 

— O kodėl ji paskambino jums? 

— Kas ją žino? 

— Jūs manote, kad tai tiesa? 

— Žinoma, ne. 


Dženiferė įėjo į kambarį, ir Maiklas, nepaisydamas 
nieko, vėl pasigėrėjo jos grožiu. Taip būdavo visada, kai 
jis ją matydavo. Iš išorės ji buvo gražiausia iš visų mMo- 
terų. Tačiau širdyje ji buvo išdavikė. Jis pažiūrėjo į lū- 
pas, kurios bučiavo Adamą Vornerį, ir į kūną, kuris bu- 
vo jo glėbyje. 

— Maiklai,— tarė ji — Kaip aš džiaugiuosi tave maty- 
dama. Ačiū, kad taip greitai mane išlaisvinai, 

— Jokių problemų. Aš tavęs laukiau, Dženifere.— Ji 
nesupras šitų žodžių prasmės. 

Ji atsisėdo į krėslą. 

— Maiklai, dėl Dievo, pasakyk kas čia vyksta? Kas 
atsitiko? 

Jis tiriamai žiūrėjo į ją, nesiliaudamas stebėtis. Ji bu- 
vo kalta dėl jo imperijos žlugimo ir po to nekalčiausiai 
klausia, kas vyksta. 

— Ar tu žinai, kodėl mane parvežė į Valstijas? 

„Žinoma,— pagalvojo jis— Kad tu jiems dar ką nors 
papasakotum"“. Jis prisiminė geltoną kanarėlę nusuktu 
kaklu. Greitai taip bus ir Dženiferei. 

Dženiferė pažiūrėjo į jo tamsias akis. 

— Ar tu gerai jautiesi? 

— Gyvenime geriau nesijaučiau— Jis atsilošė krės- 
le.— Po kelių minučių visos mūsų problemos bus iš- 
spręstos. 

— Ką tu turi galvoje? 

— Senatorių Vornerį ištiks nelaimingas atsitikimas. 
Tai sustabdys komisijos darbą.— Jis žvilgtelėjo į laikro- 
dį.— Man jau turi paskambinti. 

Kažkas keisto ir pikta lemiančio buvo jo balse. Staiga 
Dženiferė pajuto pavojų. Ji žinojo, kad jai reikia iš čia 
išeiti. 

— Aš dar neiškrausčiau lagaminų. Aš eisiu... 

— Sėsk.— Dženiferės nugara perbėgo šaltukas. 

— Maiklai... 

— Sėsk! 

Ji pažiūrėjo į duris. Atsirėmęs į durų staktą, Džinas 
Galas žiūrėjo į ją neįžvelgiamu žvilgsniu. 

— Tu niekur neisi, — pasakė jai Maiklas. 

— Nutilk! 

Jie sėdėjo laukdami ir žiūrėdami vienas į kitą. Visiš- 
koje tyloje garsiai tiksėjo laikrodis. Dženiferė mėgino ką 
nors perskaityti Maiklo akyse, bet jos buvo neįžvel- 
giamos. | 

Tylą nutraukė telefono skambutis. Maiklas pakėlė ra- 
gelį. 

— Alio? Tu tikras? Nešdinkitės iš ten.— Jis padėjo 
ragelį ir pažiūrėjo į Dženiferę— Ant Niū Kanaano tilto 
pilna policininkų. 

Dženiferė pajuto neapsakomą palengvėjimą, tikrą 
džiaugsmą. Maiklas ją stebėjo, ir ji pasistengė paslėpti sa- 
vo jausmus. 

— Ką tai reiškia? — paklausė Dženiferė. 

— Nieko, — atsakė Maiklas.— Vornerį nužudys kitur. 

Dvigubas tiltas Garden Steit Parkvėj žemėlapyje ne- 
pažymėtas. Garden Steit Parkvėj kerta Reriteno upę 
dviem tiltais, vienu judėjimas vyksta šiaurės kryptimi, 
kitu — pietų. 

Limuzinas tik ką pravažiavo Pert Ambojų ir pasuko 
tilto, vedančio į pietus, link. Adamas Vorneris sėdėjo ant 
užpakalinės sėdynės. Greta jo — slaptosios tarnybos agen- 
tas. Dar du agentai sėdėjo priekyje. 

Agentą Klėjų Rediną senatoriaus asmens sargybiniu 
paskyrė prieš šešis mėnesius, ir jis per tą laiką gerai pa- 
žino Adamą Vornerį. Jis laikė Adamą nuoširdžiu ir atvi- 
ru žmogumi, bet šiandien jis buvo labai nekalbus ir užsi- 
daręs. „„Didelis nerimas“, — šitie žodžiai šmėstelėjo agen- 
to Redino galvoje. Jis visiškai neabejojo, jog kitu Jung- 
tinių Valstijų prezidentu bus Adamas Vorneris, ir Redi- 
nas privalėjo žiūrėti, kad jam nieko neatsitiktų. Jis dar 
kartą mintyse patikrino visas atsargumo priemones, kurių 
jis ėmėsi ir su pasitenkinimu pažymėjo, kad nieko neiš- 
leido iš akių. 

Žvilgtelėjęs į būsimąjį prezidentą, agentas Redinas pa- 
galvojo: kokios mintys slegia Adamą Vornerįė 

Adamo galvoje buvo sumaištis. Di Silva jam pranešė, 
kad Dženiferė Parker suimta. Jis negalėjo sau įsivaizduo- 
ti, kad ją uždarė narve kaip laukinį žvėrį. Jis Dženiferę 
mylėjo taip, kaip nemylėjo nieko kito. 

Vienas slaptųjų agentų atsigręžė į jį. | 

— Į Atlantik Sitį, ponas prezidente, mes atvyksime 
nustatytu laiku. 

Ponas prezidente. Vėl tie žodžiai. Pagal gyventojų ap- 
klausą, jis vėl aplenkė visus savo konkurentus. Jis bu- 
vo naujasis liaudies herojus. Adamas žinojo, jog nemažą 
vaidmenį čia suvaidino jo vadovavimas senato mafijos 
veiklos tyrimo komisijai. Komisijai, kuri pražudys Dženi- 
ferę Parker. 

Adamas pažiūrėjo pro langą ir pamatė, kad jie artėja 
prie dvigubo tilto. Tiesiai priešais tiltą buvo šoninis ke- 
lias, ir ten stovėjo sunkvežimis. Kai limuzinas priartėjo 

prie tilto, sunkvežimis pajudėjo iš vietos, ir abi mašinos 
užvažiavo ant tilto vienu metu. 

Vairuotojas nuspaudė stabdžius ir sulėtino greitį. 

— Tu tik pažiūrėk į šitą idiotą! 

Sušnypštė trumpabangis radijas. 

— „Švytury vienas“! Atsakykite! „Švytury vienas"! 

Slaptasis agentas sėdėjęs ant priekinės sėdynės, paėmė 
mikrofoną. 

— „Švyturys vienas" klauso. 

Abi mašinos važiavo greta. Sunkvežimis buvo iš kai- 
rės pusės, ir vairuotojo kabinos nesimatė. Limuzinas pa- 
bandė išsiveržti į priekį, tačiau milžiniškas sunkvežimis 
taip pat padidino greitį. 

— Velniai rautų, ką jis čia daro? — suniurnėjo limu- 
zino vairuotojas. 

— Mes turime skubų apygardos prokuroro pranešimą. 
„Lapė vienas“ pavojuje! Kaip mane supratote? 

Staiga sunkvežimis kryptelėjo į dešinę, kėbulu stuk- 
teldamas limuziną ir priversdamas jį prisispausti prie til- 
to turėklų. Slaptosios tarnybos agentai išsitraukė pisto- 
letus. 

— Ant grindų! 

Adamas pajuto, kaip jį pargriovė ant grindų. Agentas 
Redinas uždengė jį savo kūnu. 

Slaptosios tarnybos agentai nuleido limuzino stiklus, 
tačiau į ką jie galėjo šaudyti? Sunkvežimio kėbulas vis- 
ką užstojo. Vairuotojo kabinos nebuvo matyti. Pasigirdo 
dar vienas smūgis, ir vėl limuziną pribloškė prie turėklų. 
Vairuotojas iš paskutiniųjų suko vairą į kairę, stengda- 
masis išlaikyti limuziną ant tilto, tačiau sunkvežimis ir 
toliau jį stūmė. Apačioje blizgėjo šalti Reriteno upės van- 
denys. Tiltas buvo dviejų šimtų pėdų aukštyje virš upės. 

Slaptasis agentas, sėdėjęs šalia vairuotojo, pagriebė 
mikrofoną ir ėmė rėkti į jį: 

— Tai „Švyturys vienas“! SOS! Visiems postams dė- 
mesio! 

Bet visi mašinoje suprato, kad per vėlu šauktis pagal- 
bos. Vairuotojas pamėgino limuziną sustabdyti, tačiau ne- 
sėkmingai. Po kelių sekundžių milžiniškas sunkvežimis 
nustums juos nuo tilto. Vairuotojas tai stabdydavo limu- 

ziną, tai mMindavo greičio pedalą, bet sunkvežimis ir toliau 
spaudė juos prie turėklų. Sėdintys limuzine pajuto, jog 
turėklai pradeda linkti. 

Sunkvežimis stūmė limuziną iš visų jėgų. Staiga prie- 
kiniai ratai pakibo virš vandens. Limuzinas pasviro, ir vi- 
si pasirengė mirti. 

Adamas nejautė baimės, tiktai nepakeliamą netekties 
liūdesį. Jam reikėjo pasilikti su Dženifere, auginti su ja 
vaikus — ir staiga kažin koks instinktas jam pašnibždėjo, 
kad jie turėjo vaiką. 

Mašina vėl kryptelėjo, ir Adamas suriko, prakeikda- 
mas neteisingą likimą. 

Pasigirdo malūnsparnių ūžesys, ir po sekundės auto- 
matų papliūpos. Sunkvežimis trūktelėjo ir staiga sustojo. 
Adamas ir slaptieji agentai girdėjo, kaip virš jų suko ma- 
lūnsparniai. Niekas nejudėjo, nes suprato, jog nuo men- 
kiausio judesio limuzinas gali nukristi į upę. 

Tolumoje pasigirdo policijos Mašinų sirenos ir po ke- 
lių minučių trumpos policininkų komandos. Sunkvežimio 
variklis vėl pradėjo veikti. Jis lėtai nuvažiavo į šalį. Kai. 
sunkvežimis pasitraukė, Adamas dabar galėjo matyti, kas 
vyksta. Ant tilto stovėjo bent penkios policijos mašinos. 
Visur stovėjo ginkluoti policininkai. 

Prie lango priėjo policijos kapitonas. 

— Manau, kad vargu ar mes galėsime atidaryti dure- 
les, — tarė jis.— Mes jus ištrauksime pro langą. Taip pa- 
prasčiau. 

Iš pradžių ištraukė Adamą, darė tai lėtai ir atsargiai, 
kad nesuardytų lygsvaros. Paskui policininkai padėjo iš- 
lipti slaptiesiems agentams. 

Policijos kapitonas atsisuko į Adamą Vornerį. 

— Ar jūs gerai jaučiatės, sere? 

Adamas žvilgtelėjo į automobilį, pakibusį virš upės. 

— Taip, — atsakė jis— Viskas kaip reikiant. 


Maiklas Moretis pažiūrėjo į sieninį laikrodį. 

— Štai ir viskas.— Jis atsisuko į Dženiferę.— Tavo 
draugužis jau upės dugne. 

Dženiferė išblyško. 

— Tu ne... 

„— Nesijaudink. Tave teis teisingai — Jis pažvelgė į 
Džiną Galą.— Tu jai pasakei, kad Adamas Vorneris bus 
nužudytas ant Niū Kanaano tilto? 

— Kaip jūs man liepėte, sere. 

Maiklas pažvelgė į Dženiferę. 

— Teismas baigtas. 

Jis atsistojo ir priėjo prie krėslo, kuriame Dženiferė 
sėdėjo. Nutvėręs už palaidinės, jis vienu trūktelėjimu pa- 
statė ją ant grindų. 

— Aš tave mylėjau,— sukuždėjo jis. Užsimojęs jis 
kirto jai per veidą. Paskui antrą kartą, trečią, ir Dženife- 
rė parkrito ant grindų. 

— Kelkis. Važiuosime pasivažinėti. 

Dženiferės galvoje ūžė. Maiklas šiurkščiai ją pakėlė. 

— Gal man ja užsiimti, bose? — paklausė Džinas Ga- 
las. 

— Ne. Privažiuok mašiną prie užpakalinio išėjimo. 

— Supratau, bose.— Jis greitai išėjo iš kambario. 

Dženiferė ir Maiklas liko vieni. 

— Kodėl? — paklausė jis— Juk mes turėjome visą 
pasaulį, o tu šito atsisakei? Kodėl? 

Ji tylėjo. 

— Nori, aš tave išdulkinsiu, kaip senais gerais lai- 
kais? — Maiklas šiurkščiai sugriebė ją už rankos.— No- 
ri? — Dženiferė tylėjo.— Tu jau daugiau niekada su nie- 
kuo nepasidulkinsi, girdi? Tu būsi upės dugne drauge su 
savo meilužiu. Palaikysi jam kompaniją. 

Į kambarį įpuolė Džinas. Jo veidas buvo mirtinai iš- 
blyškęs. 

— Bose, ten... 

Pasigirdo triukšmas ir poškėjimas. Maiklas iš stalo 
stalčiaus išsitraukė pistoletą. Tuo momentu durys plačiai 
atsidarė. Ant slenksčio stovėjo du federaliniai agentai 
su ginklais rankose. 

— Nejudėti! 

Maiklui užteko sekundės dalies, kad apsispręstų. Jis 
nukreipė pistoletą į Dženiferę ir iššovė. Jis matė, kaip 
kulkos įsmigo į jos kūną, dar agentams nespėjus iššauti 
į jį. Jis spėjo pamatyti, kaip jai iš krūtinės plūstelėjo 
kraujas, ir pajuto, kaip viena, o paskui ir kita kulka peI- 

plėšė jo vyriškąją lytį. Jis dar matė ant grindų gulinčią 
Dženiferę, ir nežinojo, kas jam skaudžiau — jos mirtis ar 
jo paties mirtis. Dar viena kulka kliudė jo galvą, ir jis 
jau daugiau nieko nejautė. 

Du gydytojai išvežė Dženiferę iš operacinės ir nuvežė 
į intensyviosios terapijos skyrių. Šalia ėjo uniformuotas 
policininkas. Ligoninės koridoriuje buvo pilna detekty- 
vų ir Žurnalistų. 

Prie budinčiosios medicinos sesers priėjo žmogus ir pa- 
klausė: 

— Ar aš galiu pamatyti Dženiferę Parker? 

— Ar jūs jos šeimos narys? 

— Ne. Draugas. 

— Atleiskite. Jokių lankymų. Ji intensyviosios tera- 
pijos skyriuje, 

— Aš palauksiu. 

— Tai užims daug laiko. 

— Neturi reikšmės, — atsakė Kenas Beilis. 


Pro šonines duris įėjo Adamas Vorneris, lydimas slap- 
tosios tarnybos agentų. Jo veidas atrodė pavargęs ir su- 
kritęs. 

Jo laukė gydytojas. 

— Prašom čia, senatoriau Vorneri.— Jis nusivedė Ada- 
mą į savo kabinetą. 

— Kaip ji? — paklausė Adamas. 

— Nėra beveik jokios vilties. Mes iš jos ištraukėme 
tris kulkas. | 

Durys atsidarė, ir į kabinetą skubiai įėjo Robertas di 
Silva. Pažvelgęs į Adamą jis tarė: 

— Kaip aš džiaugiuosi, kad tau nieko neatsitiko, 

— Kaip aš suprantu, tik tavo dėka aš likau gyvas. 
Kaip tu sužinojai apie pasikėsinimą? 

— Man paskambino Dženiferė Parker. Ji pasakė, kad 
tave nori nužudyti ant Niū Kanaano tilto. Aš pagalvojau, 
kad čia koks nors dėmesį atitraukiantis manevras, bet ne- 
rizikavau ir pasiunčiau ten policiją. O tuo metu nusiun- 


374 


čiau pas tave porą malūnsparnių. Kad jie tave pridengtų. 
Aš manau, kad Parker tau rengė spąstus. 

— Ne,— atsakė Adamas.— Ne, 

Robertas di Silva gūžtelėjo pečiais. 

— Man vis vien, senatoriau. Svarbiausia, kad tu gy- 
vas.— Jis atsisuko į gydytoją — Ar ji išgyvens? 

— Mažai įtikėtina. 

Robertas di Silva neteisingai suprato Adamo veido iš- 
raišką. 

— Nesijaudink, jeigu ji ir išgyvens, mes ją prispausi- 
me prie sienos, 

Jis atidžiau įsižiūrėjo į Adamo veidą. 

— Betgi tu visai iš veido išėjęs. Važiuok namo ir pa-- 
ilsėk. 

— Iš pradžių aš noriu pamatyti Dženiferę Parker. 

— Ją ištiko koma,— pasakė gydytojas.— Ir gali neat- 
sigauti. 

— Aš vis tiek noriu į ją žvilgtelėti. 

— Žinoma, senatoriau. Prašom čia. 

Gydytojas nuvedė Adamą koridorium$, paskui juos ėjo: 
di Silva. Jie sustojo prie durų, ant kutių buvo užrašyta 
„Intensyvioji terapija“. 

Atidaręs duris gydytojas tarė: 

— Ji pirmoje palatoje. 

Priešais palatos duris stovėjo policininkas. Pamatęs 
apygardos prokurorą, jis išsitempė. 

— Į palatą be mano raštiško leidimo nieko nejleisti. 
Aišku? 

— Taip, sere. 

Adamas ir di Silva įėjo į palatą. Čia stovėjo trys lo0- 
vos. Dvi buvo tuščios, o trečioje gulėjo Dženiferė. Priėjęs 
arčiau, Adamas pažvelgė į ją. Jos veidas buvo baltas net- 
gi baltos pagalvės fone, akys kietai užmerktos. Tačiau dėl 
to ji atrodė dar jaunesnė ir patrauklesnė. Adamas žiūrėjo 
į nekaltą merginą, kurią jis kadaise sutiko. Merginą, kuri 
jam pasakė: „Jeigu aš turėčiau pinigų, nejaugi aš gyven- 
čiau tokiame skurde. Man vis vien, ką jūs padarysite. 
Aš tiktai noriu, kad mane paliktumėte ramybėje“. Jis pri- 
siminė jos drąsą, idealizmą, bejėgiškumą. Ji buvo angelas, 
tikėjo teisingumu ir kovojo už jį. Kas gi įvyko? Jis tada 

ją mylėjo, mylėjo ir dabar. Tai jis neteisingai pasirinko, 
ir tai sulaužė jų gyvenimus. Jis žinojo, jog niekada nega- 
lės atsikratyti šitos kaltės. 

Jis atsisuko į gydytoją. 

— Praneškite man, kai ji...— Jis užsikirto.— Kai tai 
įvyks. 

— Žinoma,— atsakė gydytojas. 

Pažvelgęs paskutinį kartą į Dženiferę, Adamas tylėda- 
mas su ja atsisveikino. Apsigręžęs jis išėjo iš palatos ir 
nuėjo prie jo laukiančių reporterių. 


Lyg per tirštą miglą Dženiferė suvokė, kad vyrai iš- 
ėjo. Ji nesuprato, ką jie kalbėjo, nes skausmas užgožė jų 
žodžius. Jai pasirodė, kad ji girdėjo Adamo balsą, tačiau 
ji žinojo, jog to negali būti. Jis buvo miręs. Ji pamėgino 
atmerkti akis, bet tai pranoko jos jėgas. 

Mintys pynėsi jos galvoje... Į kambarį įėjo Eibraha- 
mas Vilsonas su dėžute rankose. Jis kluptelėjo, dėžutė 
nukrito ant grindų, ir iš jos išskrido geltona kanarėlė... 
Robertas di Silva sušuko: „Laikykite ją! Nepaleiskite! .. 
Maiklas Moretis ją pagavo ir juokėsi, o tėvas Rajenas 
kalbėjo: „Žiūrėkite! Tai tikras stebuklas!.." Konė Geret 
šoko, ir visi jai plojo, o ponia Kuper tarė: „Aš jųms pa- 
dovanosiu Vajomingo valstiją... Vajomingą... Vajomin- 
gą... Ir Adamas įėjo su raudonų rožių puokšte, o Maik- 
las Moretis pasakė: „Tai nuo manęs“... Dženiferė tarė: 
„Aš pamerksiu jas į vandenį“, tačiau vaza išslydo jai iš 
rankų, vanduo pasiliejo ant grindų ir pavirto ežeru... Ji 
su Adamu buvo jachtoje, o Maiklas juos vijosi su van- 
dens slidėmis... Jis pavirto Džošua, nusišypsojo, pamoja- 
vo ranka ir prarado lygsvarą... Ji suriko: „Negriūk. .. 
Negriūk... Negriūk...' Milžiniška banga užliejo Džošua, 
ir jis, kaip Jėzus, pakilo į dangų. 

Kokią akimirką Dženiferės sąmonė prašviesėjo. 

Sūnaus nėra. 

Adamo nėra. 

Maiklo nėra. 

Ji liko veina. Kiekvienam sava Mirtis. Jai bus leng- 
viau numirti. 

Ją apėmė ramybė. Veikiai jai neskaudės. 

Buvo šalta sausio diena, kai Adamas Vorneris tarė prie- 
saikos žodžius, tapęs keturiasdešimtuoju Jungtinių Vals- 
tijų prezidentu. Jo žmona vilkėjo tamsius sabalų kaili- 
nius, kurie paryškino jos veidą ir beveik paslėpė nėštu- 
mą. Ji stovėjo šalia dukros ir žiūrėjo, kaip prisaikdina- 
mas Adamas. Visa šalis džiaugėsi drauge su ja. Jie buvo 
patys geriausi amerikiečiai: padorūs, sąžiningi ir buvo 
verti gyventi Baltuosiuose rūmuose. 


Mažoje juridinėje kontoroje Keslo miestelyje Vašing- 
tono valstijoje, Dženiferė Parker vienut viena žiūrėjo per 
televizorių naujojo prezidento prisaikdinimo ceremoniją. 
Ji matė, kaip ceremonija baigėsi, ir Adamas drauge su 
Mere Bete ir Samanta nulipo nuo pakylos, apsupti slap- 
tosios tarnybos agentų. Dženiferė išjungė televizorių, ir 
ekranas užgeso. Tarsi ji išjungė visą savo praeitį, atsisa- 
kė to, kas buvo jai atsitikę, atsisakė meilės ir mirties, 
skausmo ir džiaugsmo. Niekas negalėjo jos pražudyti. Ji 
išgyveno. 

Apsivilkusi paltą ir užsidėjusi kepuraitę, ji išėjo iš 
ant durų: „Dženiiferė Parker. Advokatė“. Ji pagalvojo 
apie prisiekusiuosius, kurie pripažino ją nekalta. Ji buvo 
advokatė, kaip ir jos tėvas. Ir ji bus ištikima savo profe- 
sijai, stengdamasi atstatyti slystantį teisingumą. Išėjusi 
į gatvę, ji nuėjo teismo pastato link. 

Dženiferė neskubėdama ėjo tuščiomis gatvėmis. Snigo. 
Baltos snaigės užklojo pasaulį balta mMarška. Iš priešais 
stovinčio namo pasigirdo juoko protrūkis. Tai buvo toks 
svetimas garsas, kad Dženiferė sustojo ir įsiklausė, Paskui 
ji pasistatė palto apykaklę ir vėl nuėjo gatve, žiūrėdama 
pirmyn į krintančias snaiges, tarsi mėgindama pažvelgti 
į ateitį. 

Tačiau iš tikrųjų ji mėgino pažvelgti į praeitį, steng- 
damasi sužinoti, kada gi atsitiko taip, kad džiaugsmas jai 
liovėsi egzistavęs. 

„herojei. parengia daugybę netikėtumų. Ver 

